
Prefata 


Nu dăm aci viata, mai mult sau mai putin 
romantatä, a mostenitorului Franz Ferdinand, 
nici amănuntele dramei sângeroase, care, atât 
de năprasnic, i-a pus capăt. Am încercat să 
desprindem atmosfera în care a trăit princi- 
pele habsburgic, si care, fatalmente, i-a curmat 
acţiunea. Căci atentatul — si mai cu seamă, 
reușita lui — este o întâmplare; dar des- 
nodământul trebuia să vie in ori-ce «az, în 
ziua aceea sau intr’alta, în felul tragic dela 
Saraievo sau în alt fel — putea fi mai blând 
si chiar banal de tot — dar de venit trebuia 
să vie. 

Austro-Ungaria înfățișa un anahronism ab- 
surd. Nu conglomeratul de neamuri pricinuia 
tot răul. Oameni serioşi, oameni cumpäniti si 
practici, pe cari nici o himeră nu i-a bântuit 
vre-o dată, au crezut — și cred — în putinţa 
statelor unite ale Europei, a tuturor statelor 
Europei. Cu atât mai viabilă, prin urmare, tre- 
buia să fie alcătuirea care sub numele de Aus- 
tria — apoi Austro-Ungaria — exista, de atâtea 
veacuri, înfățișând înlăuntru o bogată viata 
economică și un intens focar de cultură, iar 
în afară un factor diplomatic și militar hotă- 
râtor în destinele lumii. 

Cum s'a putut prăbuși într'o singură clipă 
această putere formidabilă? Căci, virtualmen- 
te, totul s'a produs într'o clipă: aceea în care 
un singur glonte, al lui Prinkip, a pătruns în 
corpul unui singur om, al lui Franz Ferdinand. 

Austro-Ungaria s'a prăbușit, pentru că or- 
ganismul cel foarte bogat şi foarte viguros trăia 

in aer. Nu e aci o gresealä de stil si mai putin 
încă de gândire. Uimitoarea wontrazitere a 
fost, in realitatea faptelor. Pätura dominantä 
austro-ungară, prin expresia ei cea mai înaltă 
— dinastia habsburgicä — si-a impus, drept 
comandament etern si imuabil, să ferece tim- 
pul, pentru ca totul să rămâie pe loc: nimic 
din formele medievale să nu se schimbe vreo 
dată. Toate asupririle, inclusiv cele nationale, 
rezultau in mod firesc, în mod obligator, din a- 
ceastă formidabilă anomalie. 

Profesorul I. Lupaș, in recenta-i lucrare 
„Răscoala ţăranilor din Transilvania”, accen- 
tuează respectuos stăruința Mariei 'Theresia 
de a respinge orice gând de înoire si pen- 
tru vremea ei, şi pentru toate vremurile, căci 
ea conjura şi pe urmaşi să facă la fel. D. Lu- 
paş laudă „viziunea clară, aproape profetică” 
a marei împărătese, care prevedea primejdiile 
degate de reforme, câte si cum se cereau pe a- 
tunci. Se știa că Iosif II era un sincer, chiar 
pasionat amator de reforme; nu se bănuia că el 
n’avea să reușească decât într'o măsură imper- 
ceptibilă. Lipsit de conştiinţa si de instinetul 
democratic, Iosif înțelegea să practice „absolu- 
tismul luminat”, care nu duce la mimic. Vroia 
să dăruiască poporului ceea ce el, împăratul, 
credea bun si potrivit, în loc să-i îngăduie nu- 
mai ca să-și cucerească singur drepturile si a- 
vantagiile de cari simţea, nevoie. 

Jean Jaurès (în „Histoire socialiste” tomul V), 
laudă mult bunele intenţii ale lui Iosif II. 
Dar în acelaș timp constată că tradiţia, rutina 
şi mai cu seamă interesele clasei dominante 
copleseau si anihilau acele intenţii. „Pentru a 
le da putere de viață, zice Jaurès, ar fi trebuit 
o vastă ridicare a țăranilor”; or, «continuă 
Jaurès, „această ridicare era de două ori im- 
posibilă: întâi, pentru că însuși Iosif II, care 
vroia SA LIBEREZE poporul, dar nu vroia ca 
poporul SA SE libereze, AR FI REPRIMAT-O”, 
şi al doilea... dar aci al doilea motiv nu ne inte- 
reseaza. 

Observatia atat de temeinicä, pe care Jaurès 
o scoate din propria lui judecatä, era si ade- 
verită prin fapte, fără ca el s’o ştie. Pare evident 

că marcle tribun, tot odată mare istoric, nu cu- 
nostea räscoala lui Horia. Acolo s’a petrecut 
tocmai ceea ce Jaurès deducea ca fenomen sigur 
si inevitabil: in cuprinsul acestei cärti (pag. 
180—186) se amintește cât de cumplit a fost 
De revolutia socialä si nationalä din 
1784. 

Evident, Iosif II nu putea face nimic — si 
nimic nu s’a ales din truda-i indelungata si 
amară; sau, si mai jalnic: Mefisto à rebours, el 
s'a zbuciumat cu înfrigurare pentru tot binele 
— şi a văzut rodind numai răul. Contemporanul 
lui, Wieland, care-i cântă apologia pentru 
intenții și-i deplânge non-rezultatele, consta- 
tă cu preciziunea omului care vede — care 
vede într'adevăr ce se petrece sub ochii lui, 
— că în Franţa, graţie regimului democratic 
şi parlamentar, constituanta realizează cu suc- 
ces reformele pe cari Iosif II le jinduia zadarnic 
de atâta vreme, încă dinaintea revoluției. 

Dorinţa Mariei Theresia a fost împlinită: acea 
„Viziune clară, aproape profetică”, au avut-o 
toți urmașii, până la inclusiv Franz Ferdinand, 
cel care n'a mai apucat să urmeze. Continui- 
tatea a fost prea putin stirbita de Iosif II; 
poate că ar fi stirbit-o ceva mai mult Kron- 
prinţul Rudolf, dacă moartea năprasnică nu 
l-ar fi răpit si pe el, cum avea să facă pe ur- 
mă si cu cel chemat să-i ia locul. 


Li 
. Dă 


Desigur, dealungul veacurilor, și mai ales în 
deceniile mai recente, au venit schimbări după 
schimbări. Dar la fiecare în parte, Habsburgii 
s'au împotrivit din răsputeri, până în ceasul 
din ummä: toate reformele, ei le-au acor- 
dat mumai siliți, în totdeauna prea târziu 
şi în totdeauna incomplect. Astfel cititorii 
vor face cunoștință cu teribilul «cod penal 
militar rămas de pe vremea Mariei The- 
resia. Modificarea lui, Franz Iosef a îngăduit-o 
abea la sfârșitul îndelungatei lui domnii — și 
nici atunci n'a fost imediat aplicată: împre- 
jurările specific austro-ungare au mai oferit 

prilejul unei supra-amânări. Si mai elocvent 
încă este cazul reformei electorale: după o 
împotrivire îndelungată, impăratul Franz Io- 
sef a dat în fine, „popoarelor sale”, votul ob- 
stesc pentru parlamentul central; dar parla- 
mentului nu i-a häräzit nici atunci vreo pu- 
tere asupra guvernului. Miniștrii n'aveau mă- 
car obligaţia să răspundă la interpelări si pu- 
teau dispretui în toată voia până si votul de 
blam al parlamentului. 

Cu toate astea, viata medievală nu se poate 
desfășura pe deplin — necum sănătos — în 
toiul evului modern. Chiar în ţări cum au fost 
Austria habsburgică si Rusia ţaristă, evoluţia 
își filtrează caracteristicile în toate încheetu- 
rile organismului social. Atâta numai că lucrul 
care aiurea se efectuiază în chip lent şi nor- 
mal, aici se precipită în chip brutal şi bolnă- 
vicios. In orice țară din lume, fiecare epocă, în 
desvoltarea ei, cuprinde încă resturi din epoca 
precedentă; în tari ca Austria si Rusia, ambele 
epoci co-existä si dau spectacolul unui dezechi- 
libru inimaginabil: evoluţia lentă de aiurea 
este înlocuită aci cu un complex de ciocniri si 
frământări, de minuscule revoluţii, unele per- 
fect vizibile pentru toată lumea, cele mai 
multe abea deslusite, toate răspândind o 
stare de nemulțumire si amărăciune gene- 
rală, o adevărată psihoză sau, mai bine zis, 
0 reţea de psihoze. Gherea ne-a înfățișat in 
chip impresionant ,,Neo-iobägia” românească 
si urmările ei. Păcat că nu s'a găsit in Austria 
un om cu aceeași puternică viziune a fenome- 
nelor sociale si aceeași adântä înţelegere a 
rostului lor. Căci regimul din Austria era ne- 
spus mai bogat în contraziceri si absurditäti, 
cu repercusiuni infinit mai grave. 

O organizaţie de stat atât de hibridă nu 
putea să mai däinuiascä; si cu cât teritoriul pe 
care-l cuprindea era mai întins, iar populaţia 
mai numeroasă, cu atâta și vârtejul în care se 
afla devenea mai furtunos. Austria trebuia să 
se destrame; si Franz Ferdinand, înzestrat din 
belșug cu ,,viziunea clară” a Mariei Theresia, 
tot la catastrofă avea s’ajungä, chiar dacă nu 
S'ar fi găsit un exaltat care să-l suprime. 


4 


www.dacoromanica.ro 


FRANZ IOSEF 


www.dacoromanica.ro 


Aceste lucruri am incercat sä le scot in evi- 
dentä, in felul pe care ziaristul ce sint putea 
să-l aibă la îndemână. Corespondent la Viena 
tocmai în epoca finală, — ultimii ani ai Dom- 
niei lui Franz Iosef — am văzut câte sau pe- 
trecut acolo, iar după aceea, recapitulând, 
pe cât mi-a fost posibil, am confruntat to- 
tul cu ce au văzut alţii. Nu m'am gân- 
dit să fac nici operă științifică, nici operă li- 
terarä. Din ce am scris eu însumi si din ce au scris 
atâţia, înainte de război și după, am căutat 
să desprind un tablou pe care-l sper autentic. 
In multe cazuri ,,tabloul” se prezintă dela sine: 
ajunge să amintesc un fapt caracteristic, luat 
cam la'ntâmplare din mulţimea fără număr, și 
să reproduc din relatările consecutive pe cari 
am avut prilejul să le fac asupra-i, la intervale 
de ani şi decenii. 


C2 
= Li 


Era utilă o lucrare de felul acesta ? Firește, 
cred că da; căci altfel n’asi fi tipărit cartea. 
Faţă de curentele reacționare cari se ma- 
nifestă dela o vreme, va fi binevenit, sper, un 
exemplu concret, ca să ne dăm seama cu toţii 
unde ajunge o alcătuire de stat care-și caută 
reazămul în trecut: se präbuseste în haos. 

I 
28 lunie 


Era o Duminică foarte călduroasă gi pe care 
noi, în Journalistenzimmer (Camera Ziaristi- 
lor, în deosebi a corespondentilor de ziare), o 
prevăzusem, din ajun, cu desăvârşire seacă. 

„Seci” se chemau, în argo-ul nostru profe- 
sional, zilele fără evenimente. Și ţinând seamă 
de situaţia generală a lumii întregi — nici mai 
mult, nici mai puţin — seacă avea să fie Du- 
minica aceea, pentru că nicăeri nu figura vre-o 
chestie gravă la ordinea zilei. Puteam deci să 
stăm linistiti pe la casele noastre, sau să ne 
risipim fără grijă prin împrejurimile Vienei. 

O mare parte dintre noi luasem această ul- 
timă hotărîre. Până si Bresse de la „Echo de 
Paris”. Bresse a fost în totdeauna cel mai pesi- 
mist dintre confrati. Când ne era lumea mai 
dragă — adică ziua mai „seacă” — Bresse apă- 
rea cu o mutră de înmormântare şi ne înspăi- 
manta cu proclamația solemnă: 

— Il y a quelque chose qui remue en Europe 
(Miscä ceva în Europa)! 

Si cum Bresse fusese prin Bucuresti — re- 
dactase un ziar franțuzesc al expoziţiei din 
Cişmigiu a Cooperatorilor (prin 1893 sau 94) 
— îi replicam: „Şi nimica mişcă”, explicân- 
du-i teoria lui conu Leonida asupra fandac- 
siei si hipocondriei. 

De astä-datä însä, si Bresse a fost invins de 
evidenţa lucrurilor. Sâmbătă seara l-am intre- 
bat: 

— Ei, ce se aude? Mişcă mereu? 

Luând o“mutră şi mai funebră de cât de o- 
biceiu, Bresse mi-a răspuns: 

— Nu mişcă nimic! Mâine seară va fi un 
dezastru când va trebui să-mi redactez tele- 
grama | 


E adevărat că în ziua aceea mostenitorul 
Franz-Ferdinand și nevastă-sa urmau să-și 
facă intrarea triumfală in Saraievo (zic nc- 
vastă-sa, pentru ca să n'o lipsesc de titlul ci 
oficial: nefiind de sânge împărătesc sau re- 
gesc, ci numai o nimica toată de contesă, ea 
nu era moștenitoare si n’avea să fie împără- 
teasi). E adevărat, de asemenea, că vizitei lui 
Franz-Ferdinand la Saraicvo i sa atribuit din 
capul locului un caracter demonstrativ: în 
ochii populaţiei ea constituia o adevărată pro- 
vocare. S'a zis că rostul ei era să concretizeze 
anexarea definitivă, pe vecii vecilor, a Bos- 
niei si Herțegovinei; si se credea că în acest 
scop fusese aleasă anume ziua aceea, o ani- 
versare tristă pentru sârbi, — înfrângerea 

dela: Cossova sau Câmpia Mierlei — care 
simboliza pierderea independenfei lor. Daca 
ziua a fost in adevar aleasä cu aceasta inten- 
fie, alegerea dovedea o perversitate sadică 
nemai pomenită; dacă intenţia n'a existat, 
atunci aveam de a face cu cea mai monumen- 
tala nepricepere. In orice caz se înțelegea dela 
sine că poliţia luase toate măsurile, si mai cu: 
rând ne-am fi aşteptat ca prinţul să comită el 
un atentat, decât să-i cadă victimă. 

Un singur lucru se putea întâmpla în Du- 
minica aceea: să moară Franz-losef. De ce 
tocmai atunci? Pentru că evenimentul acesta, 
aşteptat de multă vreme, trebuia, totus, să se 
producă odată. In ,,Journalistenzimmer” eveu- 
tuala moarte a lui Franz-losef intra neapărat 
în toate discuţiile profesionale. 

— Câte cuvinte dai? 

— De obiceiu, atâtea. Fireşte că dacă moare 
Franz-losef, nu mai număr. 

Sau: 

— Pleci în concediu? 

— Mai amân, să-mi mustruluiesc mai bine 
loctiitorul; că dacă moare Franz-losef... 

Această obsesiune cucerise toate redactiile 
europene. La ,,Adevérul” se aflau de mult nu- 
meroase articole: biografice, critice şi anec- 
dotice, trimese de corespondentul din Viena. 
Culese si stereotipate, aşteptau numai să 
fie puse în pagina ediţiei speciale, odată cu 
telegrama... ce va să vie. (Articolele au fost 
însă de prisos: Franz-losef a murit în timpul 
răsboiului. când aveam cu totul alte griji de 
cât să-l prohodim pe răposatul). 


10 


www.dacoromanica.ro 


Cu privire la aceastä obsesie, una nostimä: 
în 1914, înainte de atentat, Achille Plista, co- 
respondentul din Viena al lui ,Matin”, pri- 
meste o scrisoare de la directorul ziarului ,,Li- 
berté” din Paris, care-i cere ca, in cazul mortii 
împăratului, să-i trimeată si lui, prin telegraf 
şi telefon, amănunțite dări de seamă. Plista 
ta răspuns: 

„Inţelegeţi foarte bine, scumpe d-le direc- 
tor, că-mi cereti un lucru dificil: să stau la 
Viena, așteptând moartea lui Franz-losef, ca 
să vă dau o telegramă, — aceasta nu este o 
pozitiune socială”. 


* 
* Dă 


Cu toată grija de moartea, posibilă, a lui 
Franz-losef, cei mai mulţi corespondenţi au 
plecat din Viena, făcându-și raţionamentul lo- 
gic că deoarece împăratul n'a murit în cursul 
atâtor decenii, nu va muri nici azi. Ei n'au 
prevăzut că-şi va pune om în loc. Şi a fost un 
dezastru. Vă daţi seama de situaţia unui co- 
respondent, fata de redacţia lui, când i-a 
„scăpat” o asemenea ştire? 

Nu voiu povesti astăzi prin ce împrejurări 
am aflat-o eu, departe de Viena — la o dis- 
tanta de cinci ceasuri — si cum am reuşit s’e 
transmit redacţiei. Destul că „Adevărul” a 
ieșit cu ediţia specială, si că a fost singurul. 
Corespondentii „Universului”, ,,Minervei” si 
„Viitorului” au fosi mai puţin norocoşi. Ceva 
mai mult — oricât de curios ar părea faptul — 
regele Carol a aflat ştirea de la „Adevărul”, 
înainte încă de apariţia ediţiei speciale. Lu- 
crul mi s'a povestit a doua zi, prin telefon. 

Cum am spus, era Duminicä; indatä ce-a 
venit vestea, s’a redactat, repede de tot, editia 
speciala, iar apoi redactorii au plecat care in- 
cotro, avand si ei tot dreptul sä creada ca cel 
putin restul zilei va fi... sec. Colegul meu 
B. Branisteanu s'a dus la curse. Intâlnindu-l 
acolo pe d. Al. Marghiloman, i-a comunicat te- . 
ribila întâmplare, iar d. Marghiloman a alergat 
imediat la tribuna regală, ca s'o comunice şi 
regelui. Acesta tocmai cobora treptele tribu- 
nei, aflându-se în văzul mulțimii. Gestul de 
consternare al regelui a fost remarcat de mii 
de oameni şi a produs o emoție generală. Era 
evident că se întâmplase ceva foarte grav, şi 
toată lumea se întreba: ce? 

După câteva minute au năvălit şi vânzătorii 
cu ediţia specială a „Adevărului”. Enigma era 
deslegata! 


* + 


Cititorii se vor fi mirând de tonul prea pu- 
tin tragic in care sunt scrise aceste randuri. 
In definitiv, e vorba doarä de un eveniment 
destul de trist, oricari ar fi fost victimele aten- 
tatului. 

Cele ce urmează îi vor lămuri pe deplin, 
arătându-le de ce, când imi improspatez în 
minte acea zi fatală, nu se poate destepta în 
sufletul meu o dispoziţie de tristeţe. 

Când, în goana automobilului, am ajuns la 
„Journalistenzimmer”, am găsit numai vreo 
douăzeci de colegi, cari m'au primit cu ovafii 
ironice. Din clipă în clipă numărul ziariştilor 
sporea: toţi dădeau buzna, speriaţi, cu ră- 

suflarea taiata, si tofi erau primiti cu ovafii de 
cei sosifi înaintea lor. Fursa era prea amu- 
zanta: sa te primbli la dracu’n praznic, cand 
se întâmplă aşa ceva, şi ziarul să n’aiba ştirea! 

Dar oamenii făceau haz de necaz: cei mai 
multi erau dezolati de imensa înfrângere su- 
ferită — o adevărată catastrofă, — şi ne in- 
vidiau pe noi, cei puţini, cari reusiseräm, 
totuşi, să facem serviciul. Şi fiecare-şi po- 
vestea odiseea: care cum a reuşit, si care cum 
n'a reuşit. Iar în acelaş timp, concentrați acolo, 
sute de inşi, lucram febril, adunând informaţii 
prin procedeele proprii fiecăruia, şi transmi- 
fandu-le prin telefon sau telegraf. Spectacolul, 
în complexitatea lui, ar fi fost vrednic de 
Zola. 

„Câteva ceasuri de încordare au trecut fără 
veste. Am isprăvit cu toţii munca, și nu ne mai 
agităm. 

E linişte deplină. Şi mă gândesc: cum e po- 
sibil ca oamenii să rămâie atât de nepăsători 
în faţa unui asemenea eveniment? Şi doară 
nu sunt aici numai străini — englezi, fran- 
cezi, ruşi, italieni — cărora victimele le pot 
fi indiferente; nu sunt numai naționalități 
. iredentiste — cehi, poloni, ruteni, croaţi, slo- 
veni şi iar italieni — cari simt, poate, şi pu- 
tinticä „Schadenfreude”, un fel de satis- 
factie răutăcioasă, pe care in limba româ- 
nească n'o putem defini; sunt aici patrioţi 
austriaci, dinastici ferventi, cari visează Aus- 
tria Mare şi în faţa cărora n'aşi sfătui pe ni- 
meni să spuie o vorbă rea despre familia im- 
perială. 

Şi-mi zic: asa sunt ziariştii: profesia le-a 
împietrii inima, nimic nu mai e in stare să-i 
miște; întâmplarea cea mai grozavă le pune 
numai creierul în acţiune: ei nu mai sunt oa- 
meni, ci ziariști, 


* * 


La unu dupa miezul noptii, iesim din ,,Jour- 
nalistenzimmer”. Mânati de propria noastră 
curiozitate, dar mai ales de interesul profe- 
sional, pornim, grupuri-grupuri, să cutreieram 
oraşul, ca să vedem impresia. Viaţa de noapte 
e destul de intensă, mai ales după o Duminică 
atât de superbă. Luăm pe rând diversele lo- 
caluri, tragem cu urechea pretutindeni. Vreau 
să văd dezolarea, furia, nebunia, să prind răc- 
netele de răzbunare — şi-mi propun să fac o 
ultimă convorbire telefonică, pentru ca să mai 
apuc ,,Dimineafa” de Capitală. 

..Dar ce înseamnă asta? E de necrezut! 
Amicul Bresse sa înşelat numai in parte. 
Crima s'a întâmplat la Saraievo; la Viena... 
nu mişcă nimic! Faptul se discută, fireşte, dar 
aşa, cum în locul lui s'ar fi discutat altceva; 
abia dacă i se dau proporţiile unui mahalagism 
mai considerabil. 

Nam mai făcut convorbirea suplimentară. 
Mi-am propus însă să fiu atent a doua zi: 
nemţii se mișcă greu; abia mâine le va fi sosit 
cuvenitul transport de jale şi durere. 

Iar Luni s'a repetat ce-a fost Duminică. Ho- 
tărit: tragedia n’are succes. Viena e nepăsă- 
toare. Oamenii sunt... ziarişti! 

Un amănunt care zugrăvește impresia fă- 

cutä la palat: un comunicat oficial, publicat 
in ziarele de searä, spunea cam atâta: 

„Impăratul a aflat grozava știre la orele 12, 
când era să se aşeze la masă cu mai mulţi in- 
vitafi. Auzind cele intâmplate, a exclamat : 
„N'am fost cruțat de nimic” (Nichts wurde 
mir erspart!), — şi a luat masa singur”. 


Svesditsch de la „Odesskia Novosti” ne-a 
citit această proză fenomenală. Observ: 

— Comunicatul nu spune dacă i-a ticnit 
mâncarea. 

Şi corespondentul lui „Secolo”, ghiduşarul 
Goldbacher (italian, cu tot numele-i nemtesc) 
adăogă: 

— Ce n'est pas un apéritif, voyons! (doară 
nu este un aperitiv). 

In zilele următoare, aceeaşi ghiaţă, perma- 
nentă şi generală. Teatrele şi varieteurile nu 
şi-au întrerupt nici o zi activitatea. In Tiirken- 
schanzpark muzica militară a cântat tot 
timpul. Casele particulare n’au arborat doliu, 
autorităţile Pau arborat numai o jumătate de 
ceas, în timpul precis al înmormântării, — e- 
fectuată undeva, departe, în chipul cel mai 
simplu, în cercul cel mai strâmt al familiei şi 
fără participarea copiilor prinţului ucis; ei 
au fost înlăturați pentru consideraţii de pro- 
tocol: unul din ei era numai băiat, iar celă- 
lalt numai fată: aceasta nu li se putea ierta. 
Se ştie că, de câte ori năştea o doamnă din fa- 
milia împerială, comunicatul oficial anunţa : 
„Archiducesa cutare a născut un archiduce — 
sau o archiducesă”, după caz. Şi orfanii lui 
Franz-Ferdinund. nefiind pur sang — am vă- 

zut că mama lor âvea numai rangul de ,,ne- 
vastă”, —  lipsindu-le, prin urmare, darul 
archiducal, n’ar fi putut urma, nemijlocit, si- 
criile, ci le-ar fi venit rândul undeva, pe la 
coadă; de aceea li s'a impus să stea acasă. 


+ 
# Li 


In definitiv, în cercurile Curţii si deci în 
cele oficiale, impresia provocată de omorirea 
lui Franz-Ferdinand a fost mai mult de plic- 
tiseală, iar în diferitele straturi ale populaţiei, 
nici asta. Presa a fost şi ea destul de măsurată. 
Acum. din documentele publicate, ştim că ati- 
tudinea presei a fost fasonată cu socoteală: 
lumea trebuia adormită, să nu bănuiască ni- 
meni că omorul de la Saraievo va servi, cu 
orice preţ, drept pretext de războiu, în ve- 
derea căruia se continuau pregătirile, începu- 
te de altfel înainte de atentat, în speranţa că 
— bun e Dumnezeu — se va găsi el pretextul, 
Atunci însă nu-mi putcam explica moderatia 
excesivă a presei: nu mă aşteptam la atâta 
„Gemiitlichkeit”! 

Chestia satisfactici pe care Austro-Ungaria 
tot anunţa că avea de gând s'o ceară Serbiei, 
ajunsese basmul cu cocoşul roşu. Prevedeam 
musamaua, lucru firesc pentru noi, corespon- 
dentii din Viena, cari nu credeam de loc în 
vinovăția guvernului sârbesc. 

Into zi a şi apărut un comunicat cu desă- 
vârşire liniştitor: Austro-Ungaria nu va cere 
Serbiei nimic umilitor, nimic jignitor, ci nu- 
mai pedepsirea vinovaţilor, întrucât se va sta- 
bili că atentatorii au complici în Serbia. Ti- 

neam locul lui Achille Plista, corespondentul 
lui „Matin”. Comunicând ştirea, prin telefon, 
am întrebuințat cuvântul punition; redactorul 
care lua convorbirea, s'a crezut dator să mă 
corecteze: nu „punition”, ci châtiment. Spun 
amănuntul, pentru că e caracteristic: ches- 
tiunea nu mai avea nici o importanţă. Dacă 
Viena era atât de putin îndurerată de omo- 
rârea lui Franz-Ferdinand, alţii puteau fi şi 
mai puţin. Şi dacă eu aveam de spus numai 
atâta lucru, redactorul lui ,,Matin” avea tot 
răgazul să discute, la telefon, subtilitati de 
limbă. 

Cum a putut izbucni, din această atmosferă, 
nota aceea canibalică, prin care Serbia a fost 
silită să primească războiul? 

Totul a fost combinaţie meticuloasă: n'avea 
nici măcar scuza elementului psihologic! 

II 


Un martor al timpului 


Randurile de mai sus le-am scris la Karls- 
bad, fără nici un document la îndemână si 
fără nici o însemnare, după un deceniu dela 
faptele pomenite. Aşa cum au ieşit din con- 
deiu, le-am trimis la ziar, unde au şi apărut 
la timp. Si, mărturisesc: m'a turburat o îndo- 
ială: nu cumva anii ce s'au scurs mi-au întu- 
necat şi alterat impresiile? 

Acum, am un mijloc de control: pot să re- 
citesc propriile mele corespondențe, trans- 
mise telefonic, telegrafic şi prin poștă, atunci, 
în toiul cvenimentelor, pe măsură ce se des- 
fäsurau. Am răsfoit deci colecţia, si — da- 
ţi-mi voie s'o spun — am făcut-o cu mult in- 
teres. 

Iată, de pildă, un articol, trimes din Viena 
în ziua de 18 Iunie 1914 (stil vechiu) si apărut 
în „Adevărul” cu data de 22 Iunie: 


După atentatul dela Saraievo 


Viena,_18-unie: — Fiorosul atentat dela Saraievo 
n’are nimic uimitor. Riscul profesional al şefilor de 
state devine din ce in ce mai mare. Ceeace m'a 
uimit şi mă uimeşte însă în cel mai înalt grad, este 

slaba impresie pe care faptul a produs-o asupra nu- 
blicului vienez. Un străin, sosit la Viena Duminică 
seara, ar fi putut să se primble prin tot orașul, să 
se abată prin toate cafenelele, fără să-și închipuie că 
s'a petrecut ceva deosebit. Iar de atunci până azi, 
impresia n'a putut decât să scadă. Nu s'au întrerupt 
nici măcar spectacolele. In parcuri cântă muzici, ba 
şi muzici militare, deşi moștenitorul era de fapt 
șeful armatei. Steagurile negre arborate de autorităţi 
și de instituţiile financiare — nici unul însă la pră- 
vălii şi case particulare — arată că a murit cineva; 
acela însă ar putea fi și un simplu consilier comunal. 

Nu mi-aş fi închipuit că aşa ceva ar fi posibil la 
Viena, unde împăratul e pur si simplu divinizat. Se 
constată deci că această divinizare are un caracter 
cu totul personal: este vorba de Franz Iosef şi nu de 
altul. 

Dar atunci situaţia e foarte gravă: se spune de 
atâta vreme că singurul factor care concentrează în 
jurul lui toate naţiunile monarchiei, împiedicând dez- 
agregarea acesteia, e împăratul, iubit de toţi su- 
pusii lui. Dacă această iubire este cu totul întâinplă- 
toare, după caz şi persoană, ce sprijin mai rămâne 
Austro-Ungariei? 


Fapt este că Franz Ferdinand nu era iubit. Om 
energic, muncitor, serios, cu voinţă fermă, cu idei 
bine hotäriîte, el îşi avea planul lui dela care nu în- 
felegea să se abată și pentru care nu voia să câştige 
pe nimeni. Nu râdea, nu zâmbea, nu făcea şi nu 
primea vizite; era foarte zgârcit în acordarea de au- 
diente, şi când le acorda, trecea deadreptul la chestie, 
fără toată acea demagogie protocolară menită să în- 
călzească inimile supuşilor. 

Dacă însă marea mulţime nu se simţea legată su- 
fleteşte de arhiducele-moştenitor, în cercurile înalte 
el avea numai antipatii, care ies acum la iveală cu 
o deosebită brutalitate. Căsătoria lui morganatică cu 
o simplă contesă îl scosese de fapt din rândurile no- 
bletei supreme. El nu va fi îngropat în cavoul im- 
perial, pentru că lângă el va trebui să stea aceea 

care i-a impärtäsit soarta. Si sub nici un motiv ea 
nu poate să pătrundă in augustul cavou: ar fi o 
profanare groaznică, inadmisibilă în secolul al două- 
zecelea. 

De altfel se ştie că d-na contesă de Chotek, avan- 
sată ducesă de Hohenberg, n’avea să fie împără- 
teasă. ci numai „nevasta împăratului”, după cum n'a 
fost nici prinţesă moştenitoare, ci numai „nevasta 
moștenitorului”. Copiii lor, perfect legitimi, sunt 
totuşi un fel de bastarzi. Ei poartă numele mamei si 
nu moştenesc nici tronul, nici titlurile tatălui, Atât 
de departe merge cruzimea cea nobilă şi tot pe-atât 
de protocolară, încât, după atentat, numai rudele 
după mamă s’au dus să mângâe copiii şi să se in- 
tereseze de îngrijirile ce li se cuvin; din familia lui 
Franz Ferdinand nimeni nu Sa mişcat. 

Tot acestui beteşug de blazon se datoreşte şi sim- 
plicitatea înmormântării, asa cum e proectată. S’au 
luat măsuri ca să nu vie nici un suveran sau mos- 
tenitor de tron. Înmormântarea va avea un caracter 
cu totul intim, mulţimea nu va fi îngăduită. 

Fireşte, publicul mare e liber să aibă orice sen- 
timente pentru un moştenitor de tron, şi indiferența 
e, În tot cazul, mai explicabilă decât o dragoste prea 
fierbinte. Dar ceeace face înalta nobilime, constitue 
o adevărată persecuție, 


In mod logic, te întrebi: ce sar fi întâmplat dacă 
Franz Ferdinand ar fi ajuns pe tron? Ar fi admis 
el ca soţia şi copiii lui să aibă rolul de intruși şi de 
tolerati, ocupând la ceremonii ultimul loc, după cei 
mai mici din familia archiducală? Ori poate că ar fi 
făcut un fel de lovitură de stat, modificând statutul 
străvechi al casei de Habsburg şi ridicându-şi până 
la sine nevasta şi copiii? Şi ce complicaţii ar fi ur- 
mat de aici, mai ales când ținem seamă că, prin 
ideile şi prin firea sa, Franz Ferdinand nu-și câs- 
tigase nici favoarea populară? 

Aceste întrebări se discutau de multă vreme. Din 
acest punct de vedere urcarea pe tron a lui Franz 
Ferdinand era așteptată cu oarecari palpitatii, ca 

aducätoare de peripetii si evenimente. Dar nici din 
punctul de vedere politic, — intern si extern, — vii- 
toarea domnie a lui Franz Ferdinand nu pärea de loc 
menită să se scurgă solemn, adică banal. Asteptata cu 
speranță de unii, cu îngrijorare de alţii, cu o vie 
curiozitate de toată lumea, ea avea să aducă mari 
schimbări, — aceasta era credința generală. 

Prin moartea lui, n'au murit şi problemele pe cari 
le reprezenta. Le vom cerceta în articolul viitor. 


G. 


Reproduc şi articolul imediat următor, scris 
cu două zile mai târziu, — după ce, în inter- 
val, transmisesem, bine înţeles, nenumărate 
comunicări telefonice şi telegrafice — articol 
apărut în ,,Adevérul” cu data de 25 Iunie: 


Ce-ar fi făcut Franz Ferdinand? 


Viena, 20 Iunie.— Aseară, pe întuneric, archiducele 
Franz Ferdinand şi soţia lui au fost aduşi la Viens; 
astă seară, tot pe întuneric, ei au fost transportaţi la 
Artstetten, unde mâine vor fi înmormântați. Cere- 
monia a fost simplă şi scurtă; iertafi trivialitatea ex- 
presiei: a fost un rasol de mâna întâia. Motivele 
acestei procedări le-am arătat în articolul trecut: 
archiducele a avut nenorocul să moară odată cu ne- 
vastă-sa, aşa că de onorurile făcute lui s'ar fi „bu- 
curat” şi ea, care nu-i de sânge împărătesc. Ca să n'o 
„ridice” pe dânsa până la el, au preferat să-l ,,co- 
boare” pe dânsul. De aceea au fost refuzate şi par- 
ticipările de suverani. Până şi Wilhelm al Germaniei, 
care încercase să se strecoare nu ca împărat, ci ca 
prieten personal, a fost rugat să capete un atac de 
reumatizm circumstantial, necunoscut în medicină. 

Asta e frumuseţea tradiţiilor, pe care o cântă poeţii 
şi cu care se laudă retrograzii tuturor ţărilor, Ea 
duce la fenomene de toată nostimada. cum e alianţa 
tacită dintre aceia cari i-au răpit lui Franz Fer- 

dinand dreptul la viata si cei cari îi răpesc dreptu- 
rile de dupa moarte. 


Subiectul general de discufie e acesta: ce-ar fi 
facut Franz Ferdinand daca ar fi ajuns pe tron? Se 
dau răspunsuri de tot felul; si de aceste răspunsuri 
diferite atârnă şi sentimentele pe cari le deşteaptă 
moartea lui. Aşa, este sigur că ungurii nu şi-au simţit 
ochii umezifi la vestea atentatului; nationalitätile 
sînt însă sincer dezolate. In special românii din 
Ungaria vedeau în Franz Ferdinand pe viitorul lor 
protector. 

Până la ce punct erau justificate speranţele lor ? 

Socotim că nu trebue să cădem în exagerări. 

Ideile fundamentale ale lui Franz Ferdinand se 
cunosc. Catolic fervent şi militarist extrem, el re- 
prezenta vechea tradiție monarchică, în deplina ei 
acceptiune. Franz Iosef a făcut nenumărate concesii 
spiritului nou. Franz Ferdinand vedea tocmai în 
aceste concesii pricina de căpetenie a slăbiciunii 
Austro-Ungariei. Această Austro-Ungarie el o vroia 
mare şi puternică, supusă înăuntru şi temutä peste 
graniţe. Vroia deci încetarea conflictelor de tot felul 
— sociale şi naţionale — în sânul monarchiei, şi 
în acelaş timp războiul pe viaţă si pe moarte cu ve: 
cinii mari şi mici. A vrut să înghită Serbia, a vrut 
războiul cu Italia, după cum l-a vrut, o clipă, şi cu 
Rusia. Se cunosc incidentele senzaţionale pe cari le-a 
avut cu Aehrenthal, care înţelegea să oblie totul prin 
şiretenie diplomatică, evitând cât mai mult războiul. 

Cu ideile lui, era firesc să se izbească de unguri, 
cari constitue elementul prin excelenţă turburător a) 
păcii din lăuntru şi sînt chiar şi o piedică a exten- 
ziunii militare, întrucât nu aprobă nici o imbunä- 
tatire de adus armatei, până când nu obţin, prin 
lungi tocmeli, avantagii în schimb. 

Numai din acest punct de vedere Franz Ferdinand 
era aliatul firesc al naționalităților si al românilor, 
ajutorul cărora avea să-i fie de folos pentru a in- 
frânge cerbicia ungurească. 

Prin urmare: nu un sentiment generos, şi nici 

consideraţii de înaltă dreptate, ci interesul bine 
calculat. 


Din punctul de vedere practic, e mai bine așa. 
Politica se bazează numai pe interese. Dacă Franz 
Ferdinand ar fi trăit, n'am fi avut decât să așteptăm 
evenimentele, pentru a vedea cum îşi apără inte- 
resele. Astăzi, când e mort, nu putem spune cu si- 
guranfä că el ar fi rezolvat chestia naționalităților, 
căci nu ştim ce anume, din complexul lui program, 
imprejurările i-ar fi permis să realizeze, si ce ar fi 
preferat să sacrifice spre a salva restul. i 

Ca să duci războiul. înăuntru cu ungurii, iar afară 
cu ruşii şi cu sârbii, e cam greu. Si în cazul de fata 
— mai ales într'un asemenea caz — se aplică vorba 
lui Clemenceau: deosebirea dintre a fi dincoace sau 
dincolo de baricadă. Ca simplu moştenitor, a putut 
să imbratiseze un prograin foarte vast; ca împărat ar 
fi ales desigur calea realizării treptate. Şi pe a câta 
treaptă ar fi ajuns chestia naționalităților, în deosebi 
cea românească? Aceasta nu se poate spune, cu atât 
mai mult cu cât Franz Ferdinand era înainte de 
toate om politic, gata oricând să facă concesii. desi 
le dezaproba când le făceau alţii. 

lată un exemplu : catolic fervent, el nu putea sim- 
patiza pe evrei; militarist extrem, n’avea nici o 
atracţie pentru lumea negustorească si financiară. 
Cu toate astea, când a fost nevoie de ,,dread- 
noughturi”; când creditele necesare nu se puteau 
obţine, pentru că partidele şi nationalitätile din par- 
lainentele austro-ungare se pierdeau in tocmeli in- 
terminabile asupra avantagiilor pe cari le cereau în 
schimb; când singura soluţie era să se găsească oa- 
meni de bună voinţă cari să avanseze sutele de mi- 
lioane, fără împrumut în regulă, fără iscălituri va- 
labile, ci numai pe cuvânt, — Franz Ferdinand n’a 
şovăit să facă un pas pe care nimeni nu l’ar fi -aş- 
teptat nici măcar dela un Habsburg mai liberal de- 
cât dânsul. El a fost câteva zile musafirul lui Roth- 
schild, la vila acestuia dela ţară — şi dreadnoughtu- 
rile, necomandate de nimeni, s'au făcut; cineva — 

nu se ştie cine — zise să fie dreadnoughturi, şi 
dreadnoughturi fură; statul le-a cumpărat pe urmă, 
și, se pare, fără să se tocmească prea mult, 

O vizită făcută lui Rothschild de prinţul moste- 
nitor, n’ar avea nici o importanţă in Anglia; in 
Austria lucrul a fost uluitor. 


Ar fi inutil să discutăm acuma dacă Franz Fer- 
dinand ar fi putut sau n'ar fi putut să se tie de cu- 
vant. Dar o învăţătură trebue scoasă din speran- 
tele de eri şi din dezolarea de azi: popoarele să nu-şi 
puie nădejdea în bună-voinţa unui om, ci să caute 
în ele înse-le puterea biruitoare. 

G. 


Cand, sub impresia momentului, atunci, in 
Tulie 1914, am scris aceste articole, stiam, fi- 
reste, mai multe decât m'am socotit liber să 
spun. lar de atunci încoace, am mai aflat 
atâtea! Aş iscăli însă şi astăzi rândurile de 
mai sus. Si astăzi le pot oferi cititorilor, drept 
exactă mărturie a timpului, cu o singură re- 
zerva mai importantă, pe care o voiu preciza 
mai departe. lar martorul de care vorbesc în 
titlul acestui capitol... sînt eu însumi. 


* 
+ * 


Fiind-ca tot imi fac depozitia de martor, voiu 
spune aici un lucru, care altminteri ar fi fost 
mai potrivit in alt capitol: in tot timpul cât am 
fost corespondentul ,,Adevérului” la Viena — 
adică in ultimii cinci ani dinaintea războiului 
— n'am avut de înregistrat, din partea regatu- 
lui sârbesc sau din partea sârbilor din acel re- 
gat, nici un fapt, — serios sau chiar neserios — 
care, pe drept sau pe nedrept, să poată fi soco- 
tit ca motiv sau măcar ca pretext de incident 
între Austro-Ungaria și Serbia. 

Fost-am eu un corespondent prea puţin 
perspicace, prea putin iscoditor? Se poate. Dar 
nici un corespondent dintre cei aproape 100 
cari functionau la Viena, cari umpleau zilnic 
Camera ziaristilor cu rumoarea discutiilor lor 
aprinse, nici unul din ei n’a fost, sub acest 
raport, mai abil sau mai harnic de cat mine. 
Timp de cinci ani nici unul din ei nu si-a gra- 
tificat ziarul cu o singura stire de felul arätat 
mai sus, înţeleg, fireşte, nu un zvon fugar, ci o 
ştire consistentă prin cuprinsul ei, de natură să 
oprească atenţia cititorului. Luaţi colecţia ori- 
cărui ziar din toată acea îndelungată epocă, 
fie ziarul austro-fil sau anti-austriac, sârbo-fil 
sau anti-sârbesc: nu veţi găsi o singură tele- 
gramă de felul acela. 

Nu vorbesc de ceea ce sa putut afirma sau 
chiar dovedi mai târziu, după atentat şi mai 
ales după războiu; cuvintele mele se referă la 
ce-a fost, adică la ceea ce s'a ştiut înainte de 
Saraievo, în intervalul de 5 ani cât am func- 
tionat la Viena. In tot acest interval — n'aş 
putea s’o repet îndeajuns — lucrurile s'au pre- 
zentat așa cum spun: n'am văzut, n'am auzit, 
mam bănuit nimic — afară, bine înțeles, de 
acele două cazuri faimoase de cari își amin- 
tesc, de sigur, toţi cititorii mai în vârstă: de 
cazul întâiu cu indignare, de al doilea cu ve- 
selie. La timpul lor ele au provocat emoție, re- 
volta, încordare politică, motive de agitatic. 
Aceste cazuri sînt: trădarea dela Agram şi ci- 
nătuirea lui Prohaska. Ambele cazuri — le 
vom recapitula mai departe — sau dovedit 
falsuri, efectuate de ministerul de externe 

austro-ungar. Guvernul austro-ungar a vrut sä 
aibă conflicte cu Serbia; guvernul sârb si 
populaţia sârbească au făcut sfortäri disperate 
ca să le evite. . 

Mai mult: guvernul sârbesc a stäruit din 
rasputeri sä intre in legäturi de prietenie cu 
Austro-Ungaria. In 1909, imediat dupa con- 
flictul provocat de anexarea Bosniei, primul- 
ministru sârb, Milovanovici, vrea să meargă la 
Viena, să facă, fatis, act de impacarc, ceea ce 
în realitate însemna act de supunere. Aehren- 
thal respinge propunerea. In 1912, primul- 
ministru Pasici, după victoria asupra turcilor 
în primul războiu balcanic, reinoieste propu- 
nerea. De astă dată Masaryk mijloceste la 
Ballplatz. Pasici vrea să meargă la Viena şi să 
încheie cu Austro-Ungaria legături economice, 
legături de interese, peste cari Serbia n'ar mai 
putea trece cu uşurinţă, căci viaţa locuitorilor 
ei ar atârna pe viitor de satisfacerea acelor 
interese, deci de menţinerea acelor legături. 
Rezultatul, același: Berchtold îl respinge pe 
Pasici, exact aşa cum Aehrenthal îl respinsese 
pe Milovanovici. 

Dar iată şi alt fapt: 

Giolitti nu poate fi bănuit ca dușman păti- 
mas al puterilor centrale. El a fost contra par- 
ticipării Italiei la războiu, si intrarea Italiei s'a 
făcut în contra voinţei lui. In momentul când 
Italia a intrat în războiu şi în tot timpul răz- 
boiului, situaţia politică a lui Giolitti în Italia, 
a fost cam la fel cu situaţia unui Carp şi a 
unui Marghiloman în România. Ei bine, în me- 
moriile lui, Giolitti dovedeşte cu documente 

oficiale din corespondenfa diplomatica faptul 
că în două rânduri — înainte de Saraievo! — 
Austro-Ungaria a vrut să atace Serbia, fără ca 
aceasta să-i fi dat vr'un motiv. Germania si 
Italia s'au opus categoric şi numai din această 
cauză intenţia Austriei nu s'a realizat în cele 
două cazuri. Ea s'a realizat însă în cazul al 
treilea. Giolitti spune textual: 


„De două ori tentativa a eşuat; dar a treia oară, 
când s'a luat ca pretext uciderea archiducelui moste- 
nitor Franz Ferdinand, tentativa nu mai întâlni 
aceeaşi rezistenţă din partea Germaniei, sau mai bine 
zis îşi asigură aprobarea acesteea. Şi din nenoro- 
cire îşi atinse scopul, provocând, după cum o pre- 
văzusem, una din cele mai formidabile catastrofe de 
care-şi aminteşte istoria”. 


De corespondenţa pe care o publică Giolitti 
am luat cunoştinţă abia după războiu. Am cu- 
noscut însă la timp discursurile rostite în 1912 
şi în 1913 în parlamentul austriac. Baernrei- 
ther, deşi creştin social, adică membru al par- 
tidului războinic, a vorbit tot timpul, ori de 
câte ori i s'a prezentat ocazia, în favoarea 
Serbiei. Curioasă excepţie! Mai importantă 
este însă manifestarea contelui Cztrnin, care 
în 1913 a rostit în Camera Seniorilor un dis- 
curs foarte impresionant atunci, dar cu atât 
mai edificator astăzi. Intr’o ordine de idei ca- 
re-i convenea în acel moment, a făcut o märtu- 
risire menită să-i displacă mai târziu. Avem la 
îndemână rezumatul pe care-l dă Plener: 


„Ottokar Czernin, care mai târziu avea să fie mi- 
nistru de externe, a examinat, într'un discurs 
vioiu şi convingător, atitudinea Austro-Ungariei 

dupä räzboiul balcanic. Dela ocuparea Bosniei ar fi 
fost de urmat două căi: sau să anexäm Serbia si 
Muntenegrul, sä le contopim cu iugoslavii nostri si 
astfel să rezolvăm problema noastră iugoslavă; sau, 
dacă n'am vrut să urmăm calea aceasta a forței, 
atunci trebuia să cucerim, pe cale prietinească, am- 
bele ţări — Serbia şi Muntenegrul — să le legăm de 
noi din punctul de vedere economic şi comercial, şi 
astfel să ne formăm nişte vecini cu cari traiul să ne 
fie posibil, 

„Noi n'am făcut însă nici una, nici alta. 

„Prin infepaturile noastre de ac, sub raportul poli- 
ticei comerciale, NOI AM IMPINS ACELE ȚĂRI LA 
DISPERARE, şi am obţinut numai că ele ne urăsc, 
dar nu se tem de noi”. 


Aceste cuvinte rostite de omul lui Franz Fer- 
dinand, cu câteva luni înainte de Saraievo, 
aruncă o lumină foarte puternică asupra în- 
tregei chestiuni. 

De altfel, după constatarea lui Czernin că 
Austro-Ungaria a împins Serbia şi Muntene- 
grul la disperare, a luat cuvântul Karl Schwar- 
zenberg — „de asemenea om de încredere şi 
prietenul Mostenitorului”, precizează Plener 
— şi a propus soluţia firească fata de situaţia 
creată. Dăm esentialul, iarăşi după rezumatul 
lui Plener: „Austria trebuie să aibă curajul de 
a lucra energic si de-a întâmpina agitația pan- 
slavistă a sârbilor”. Prin urmare, hoţul de 
pägubas trebuia pus la respect. 

In fond aceasta era pornirea războinicilor 
austriaci, şi nu numai de atunci. De multă 
vreme se răspândise o lozincă sinistră, cu- 
prinsă întrun calambur prea putin spiritual : 

— Serbien muss sterbien! 

111 


Archiducele nesimpatizat: 
actiunea lui, indezirabila 


Ne propunem o scurtă cercetare: să vedem 
dacă se verifică şi astăzi aprecierile făcute de 
noi în 1914 sub prima impresie şi repetate, 
apoi, după un deceniu dela tragicul eveniment. 

Bine ’nteles, nu vom face o lucrare com- 
plectă: n'am avea nici competenţa, nici mij- 
loacele necesare. Vom nota pe de o parte pro- 
priile noastre impresii şi amintiri, iar pe de 
alta, ce-am reţinut, în cursul anilor, din prea 
puţine lecturi cu privire la subicctul nostru. 
Vor fi apărut cărţi mai importante de cât cele 
cari ne-au căzut sub ochi. Istoricul propriu- 
zis e obligat să ştie tot. Eu mă intemeiez pe 
ce-am apucat să citesc, şi în măsura în care, 
copleşit de ocupațiile profesionale, am putut 
să aleg si să comentez pasagiile cari îmi pă- 
reau interesante sau instructive. 

In aceste condiţii îmi încep „verificarea”. 

Spuneam în lulie 1914: „Fapt e că Franz 
Ferdinand nu era iubit”. 

Acesta e adevärul, pe care eu mi-am putut 
permite să-l transmit dela Viena, dar pe care 
nimeni nu lar fi putut mărturisi intr’un ziar 
de acolo: în Austria, libertatea cuvântului nu 
exista nici înainte de războiu. Acolo, si în 
timpurile pe cari azi le calificăm normale, 
presa era pusă sub cenzura preventivă, iar in- 
trunirile publice se ţineau numai cu autori- 
zatie specială şi în prezenţa unui comisar de 
politic, care, în orice moment, putea să le în- 
trerupă şi să le dizolve. 

Foarte rar se întâmpla ca un om politic — 
şi numai unul cu deosebit prestigiu — să vor- 
bească în parlament de situaţia reală şi de 
inconvenientele ei. Intre oamenii de acest fel 
era, de pildă, Viktor Adler, şeful socialiştilor, 
care se bucura de mare autoritate. In 1908, 
când era primejdie de război din cauza ane- 
xării Bosniei, Adler, dezaprobând anexarea, 
şi-a permis (în ședința dela 3 Decembrie) să 
se ocupe de acţiunea indezirabilă si primejdi- 
oasă a archiducelui moștenitor. El a spus: 


— Domnilor, dacă ași fi monarchist, asa 
cum nu sînt, şi încă mi-ar fi deajuns un mo- 
narch (vii aplauze si exclamafii de aprobare). 
Eu nu înțeleg un monarchism cu un împăra! 
care să fie sărbătorit, şi cu altul, tainic, de 
care să ne lăsăm guvernati (vii aprobări si 
aplauze). Domnilor, eu nu înțeleg asta; și, 
mărturisesc, nu înţeleg nici asa numita loaia- 
litate, care mie îmi apare mereu în ghilemete, 
necum așa numitul patriotism, căruia, în ade- 
văr, i-ași dubla ghilemetele. Nu înțeleg since- 

ritatea sentimentelor atât de solemn procla- 
mate, când știm doară cu toții, si lucrul e 
vădit, că oamenii nu se gândesc la regimul ac- 
tual, ci scontează viitorul, pe care însă oficial 
jură că-l doresc cât mai îndepărtat (vii a- 
plauze și mare ilaritate). Domnilor, această 
duplicitate eu n'o înţeleg. Dacă ași fi de pà- 
rere că vre-un altul (jemand anderer) pricepe 
mai bine istoria decât împăratul Franz Iosef 
— desigur că asemenea oameni pot fi — aşi 
spune-o! Această politică nu prea e frumoasă 
şi imbucurätoare din partea oamenilor cari o 
practică, dar este inainte de toate — și asta e 
mult mai rău — o primejdie pentru fară. Mo- 
rala politică a acelor domni mă interesează 
prea putin, dar dezastrele cari, prin aceasta, 
se atrag asupra țării, se văd lămurit (vii apro- 
bări si aplauze). 


A fost un discurs istoric. A fost unul din 
rarele prilejuri cari, înainte de războiu, se 
puteau prezenta unui om mai putin iniţiat, ca 
să vadă şi el — sau măcar să simtă — că Franz 
Ferdinand nu e prea drăgostit şi acţiunea lui 
nu e tocmai dezirabilă. Faptul că Adler a vor- 
bit astfel, că a fost viu aplaudat, că nu i-a ri- 
postat nimeni, şi că nici preşedintele nu l-a 
chemat la ordine, constituia, desigur, un eve- 
niment senzaţional, într'o ţară cu legiuiri atât 
de excesiv de sensibile pentru delictul de lèse- 
majestate. 


* * 


Adler s’a mai exprimat in felul acesta, dupa 
câţiva ani, in 1911. 

In interval vorbise si Masaryk in Delcgatiuni 
despre patronarca, de cätre Franz Ferdinand, 
a celebrelor falsuri Forgach. Masaryk, foarte 
măsurat in formă, a fost tot pe atât de se- 
ver in fond, dupa cum vom vedea mai de- 
parte. Si in acest discurs al lui Masaryk, 
ca şi în discursul lui Adler pomenit mai 
sus, a fost vorba de acţiuni anti-sârbeşti. Noul 
discurs al lui Adler, rostit în 1911, sc referă 
la altă campanie sovinistä şi războinică: la 
atatarile anti-italicnesti, cari porneau de la 
Conrad von Hoctzendorf. 

Italia cra in războiu cu Turcia. Partidul räz- 
boinic din Austria, în frunte cu şeful Statului 
major general al armatei austro-ungare, Con- 
rad von Hoctzendorf, a vrut să profite de oca- 
zic, ca să sc arunce asupra Italici. Conrad cc- 
rea de mult războiul contra Italiei; îl cerca cu 
orice ocazie, adică ori de câte ori i se părea că 
Italia e la strâmtoare: îl ceruse in 1908, imc- 
diat după marele cutremur de la Messina; nu 
i-a repugnat de loc să se folosească devurgia 
pe care o dezläntuise natura! Cu atât mai 
mult îl cerea acuma. Presa sovinistä si im- 
perialistă din Viena sa dăruit, cu trup și 
suflet, acestei nobile cauze. Cancelarul Aeh- 
renthal s'a opus însă cu energic; nu doară că 
era mai putin pofticios de cuceriri si ane- 
xiuni, dar în cazul special s'a arătat mai pru- 
dent. Şi rezultatul a fost înlăturarea lui Con- 
rad din fruntea statului major. 

Atunci s'a întâmplat - ceva cu totul neobis- 
nuit: printr'o informatie cu vădit caracter 
de comunicat, publicată în presa războinică, 

archiducele moştenitor şi-a exprimat regretul 
pentru îndepărtarea lui Conrad, adăugând 
că cl, archiducele, ca soldat, se supune hota- 
rârii împăratului, dar numai cu inimă grea. 
Polemică prin presă între moştenitor si im- 
pärat, — de sigur că fenomenul nu se mai 
întâmplase în Austria, și nici aiurea! Așa 
s'a dat pe față pentru toată lumea, ceeace ini- 
tiatii ştiau de mult: că Franz Ferdinand era a- 
devăratul şef al mișcării războinice. De altfel, 
Franz Ferdinand era acela care-l adusese pe 
Conrad în fruntea statului major, si acuma se 
vedea şi de ce îl adusese; şi, bine înţeles, 
Franz Ferdinand nu s'a liniștit până nu la 
readus, dar a putut reuși abia după moartea 
lui Aehrenthal. 

Ca să ne dăm seama de toată gravitatea lu- 
crului, trebuie să stim exact ce vroia Conrad, 
pentru că astfel vom şti ce vroia Franz Fer- 
dinand. Ne-o spune, cu extraordinară preci- 
ziunc, Eugen Fischer, în volumul „Die kriti- 
schen 39 Tage”. Fischer a fost expert în co- 
misiunea numită de Reichstagul german pen- 
tru a stabili vinovätiile în provocarea răz- 
boiului. Este deci mai competent de cât alţii 
ca să se pronunţe în materie. Si iată ce spune: 


„Generalul Conrad (ca şef al marelui stat major) 
nu s'a mulţumit cu rolul de instrument mut, care as- 
teaptă să fie întrebuințat, — dacă va fi şi când va fi. 
Conrad îşi făcuse convingerea că Austro-Ungaria 
trebuie să lupte pe viaţă si pe moarte cu Serbia- 
Rusia, iar o data şi o dată, si cu Italia. Din partea 
amânduror puterilor el se aştepta la un atac. 

„O dată convins că aceste războaie sînt inevita- 

bile, vroia ca ele sa fie pornite de Austro-Ungaria, 
în toată libertatea de hotărire, 

„Dar o dată ajuns aci, nu mai văzu alt rost al 
vieţii de cât acţiunea războinică. Fantazia lui nu se 
mai opri nici pe pragul non-sensului. 

„In Balcani vroia să cuprindă Serbia şi să înain- 
teze până la Salonic; dar vroia si să redea impära- 
tului său vechea stăpânire germano-habsburgică asu- 
pra Milanului si Veneţiei, 

„Acest om intră în acţiune”. 


Or, după cum am văzut, Conrad nu era nu- 
mai Conrad, ci infinit mai mult. 

In şedinţa dela 6 Decembrie 1911 a Reichs- 
ratului, Viktor Adler, Pernerstorfer si Seilz 
— actualul fost primar al Vienei — au in- 
terpelat deci iarăşi guvernul, cu privire la ac- 
tiunea războinică a moştenitorului, care de 
astă dată vroia războiul cu Italia, cum în 1908 
îl vroise cu Serbia. 


— Nu este rolul nostru, a spus Adler, să a- 
părăm drepturile împăratului împotriva ne- 
potului său și a oamenilor lui; dar cu toată 
stăruința trebue să stabilim că popoarelor 
Austriei li-i deajuns si prea deajuns (reich- 
lich genug) un singur împărat. Ca să fim 
stäpänifi de doi împărați în acelaș timp, nu 
simțim nici o nevoie. 


Primul ministru, contele Stürgkh, în răs- 
punsul său, a amintit că e contrar uzului ca 
membrii familiei stăpânitoare să fie amestc- 
cati în dezbatere. Adler a replicat că e con- 
trar constituţiei ca persoane cari nu poartă 
nici o răspundere, să se amestece în chestiu- 
nile cele mai importante alc Statului şi ale 

popoarelor. Cu acest prilej s'a produs şi un 
incident iritant. Primul-ministru i-a observat 
lui Adler că datorează Ehrfurcht mostenito- 
rului. „Ehrfurcht” ar însemna respect suprem, 
în care intră şi teama, dar o teamă puternică, 
deci un fel de respect înspăimântat. 

Adler a răspuns: 

— Ehrfurcht nu datorez nici unei fiinţe 
omeneşti, iar cenzura pe care vrea s’o exercite 
primul ministru asupra noastră o resping ho- 
tarit. 

Câtă dreptate a avut Adler ca să vorbea- 
sca de actiunea indezirabilä a lui Franz Fer- 
dinand, se va vedea mai departe, când vom 
arăta ce forme a luat, în culise, lupta: archi- 
ducelui — prin Cancelaria lui „militară”, — 
împotriva contelui Achrenthal. 


Tot în potriva lui Franz Ferdinand a in- 
terpelat si Pernerstorfer, deoschit de interpe- 
larea lui Adler, la care se asociase. Perners- 
torfer se bucura si el de mare autoritate. Era 
un fin literat si un orator sugestiv. A intrat in 
partidul social-democrat dupd ce isi facuse o 
strălucită situaţie politică şi culturală, si du- 
pă ce fusese ani de zile, dela tribuna Came- 
rii, alături de Kronawetter, apărătorul aprig 
al socialiștilor şi al muncitorilor, cari nu-l 
puteau răsplăti nici măcar cu votul lor, pen- 
tru că n'aveau dreptul de vot. Pernerstorfer a 
fost tocmai printre cei dintâi cari au cerut 
votul universal, riscând să-şi primejduiască 

propria situaţie electorală, perfect asigurată 
în colegiul restrâns. Sinceritatea lui desăvâr- 
şită era deci la adăpostul oricărei bänueli. 
Discursul lui, senzaţional în sine, a fost cu 
atât mai impresionant. Nu găsesc în notele 
mele nici un pasagiu, ca să pot face vre-un 
citat. Dar nici nu-i nevoie, întru cât acest e- 
veniment parlamentar a emoţionat mai cu 
seamă printr'o neaşteptată consecinţă extra- 
parlamentară: un grup de ofiţeri au năvălit în 
locuinţa lui Pernerstorfer si l-au maltratat. lar 
poliţia n'a reuşit cu nici un chip să descopere 
pe agresori. Pernerstorfer, care interpelase de 
atâtea ori în potriva asprimilor polițienești, 
a constatat de astă dată că poliția poate fi şi 
excesiv de moderată în acţiunea ei. 

Opinia publică a văzut astfel că archiducele 
moştenitor era foarte senzibil la atacurile par- 
lamentare (de-ale presei il apăra cenzura), şi 
că era capabil să recurgă la orice mijloace ca 
să le reprime. In schimb, ele nu puteau să-l su- 
pere prea mult pe împăratul. Intre acesta şi 
socialiști se stabilise o legătură de prietenie 
discretă, sau cel puţin de ncutralitate bine- 
voitoare: nu de mult — în urma unei formi- 
dabile agitatii a socialiștilor — împăratul acor< 
dase votul universal, iar socialiștii, în semn de 
mulţumire, s'au prezentat apoi la Curte, ca să 
asculte mesagiul împărătesc de deschidere a 
parlamentului, fapt care a produs o enormă 
senzaţie în toată lumea. 

IV 


Socialistii si Franz losef 
Lupta pentru votul universal 


Trebuie să lamurim acest moment politic, 
iesit din cel mai ciudat complex de impreju- 
rari. In cazul acesta avem, de pildä, colabo- 
rarea involuntară si inconştientă a nobilimii 
maghiare cu revoluționarii ruşi — atât de ne- 
crutätoare este interdependenta claselor şi na- 
tiunilor! Drept explicaţie, vom cita câteva 
mici fragmente din istoricul schiţat de Otto 
Bauer, în biografia făcută lui Viktor Adler, 
drept prefaţă la vol. VI din operele acestuia: 

„Reichstagul maghiar (din nou răzvrătit pe ches- 
tiunea limbii de comandă) rămânând recalcitrant, 
Franz Josef o rupe, în Ungaria, cu sistemul par- 
lamentar. El formează guvernul Fejervary-Kristoffy 
care anunţă un proect de lege pentru introducerea 
votului sniversal. Regele vroia să intimideze parla- 
mentul aristocratic recalcitrant, ameninţându-l cu 
votul universal şi egal, cu mobilizarea masselor ta- 
răneşti şi uvriere în potriva nobilimii. 

„Aceste întâmplări din Ungaria desläntuirä cam- 
pania pentru votul universal în Austria. Dacă regele 
Ungariei îşi înscrie în program votul universal, 

atunci nici impäratul Austriei nu poate sä-l res- 
pingă; acest strigăt răsună puternic în massele mun- 
citoare.” 


Muncitorii nu reuşeau să uite că împăratul 
Austriei si regele Ungarici erau una si aceeași 
persoană. De sigur, se făceau destule glume pe 
seama legăturilor de atârnare si ierarchie din- 
tre împărat şi rege, suveran în două ipostase 
simultane, mai complicat de cât Floridor şi 
Celestin din operetă. De sigur, fusese cu pu- 
tinfä ca justiţia maghiară să condamne ca 
trădători pe fruntasii ardeleni, pe temeiul că, 
adresând un memorandum unui singur Franz 
Iosef, indivizibil ca persoană, ei au avut totuşi 
în vedere parcela vieneză, împărătească, iar 
nu pe cea budapestană, regească. Dar nu era 
de presupus că fenomenul juridic, împăratul- 
rege, augustul K.-K., s’ar preta el însuşi să 
apară fie în rolul comic din operetă, fie în 
cel dramatic din analele judiciare, aclamând 
cu entuziasm votul universal în Ungaria si 
respingându-l cu oroare în Austria. Deci, cam- 
pania se impunea. 

Otto Bauer urmează: 


„Or, acestei noui campanii din Austria, eveni- 
mentele din Rusia îi dădură un avânt revoluţionar. 

„Războiul ruso-japonez dezlantui întâia revoluţie 
rusească. La 31 Octombrie 1905, tocmai când era în- 
trunit congresul social-democratiei austriace (pe 
când la tribună se afla d-rul Wilhelm Ellenbogen, 
care propunea lupta aprigă pentru reforma electo- 
rală. N. A.), a venit ştirea că viguroasa grevă a mun- 
citorilor ruşi a silit pe far să capituleze: el a dat un 
manifest care promitea constituţia şi convocarea 
unei Dume, aleasă prin vot universal. 

OTTO BAUER 

„Sub impresia evenimentului, Viktor Adler a rostit 
cel mai revoluţionar discurs din viaţa lui. Congresul 
hotări lupta pentru votul universal, prin orice mij- 
loace, inclusiv greva generală cu caracter politic. 

„Incă în aceeaşi seară muncitorii vienezi făcură 
demonstratiuni pe Ringstrasse. La 2 Noembrie se 


produseră la Viena — şi cu trei zile mai târziu la 
Praga — ciocniri sângeroase între muncitori şi 
poliţie. 


,…Pentru 28 Noembrie se anunţă greva generală 
de o zi. 

„Asupra împăratului aceste evenimente făcură o 
puternică impresie. El se temu ca revoluţia rusească 
să nu molipsească Austria, pe trei sferturi slavă. Isi 
dădu seama că nu poate refuza în Austria ceeace el 
însuşi ceruse în Ungaria. 

Aşa s'a hotărât împăratul să împlinească cererea 
atât de viforoasä a muncitorilor. 

„Când la 28 Noembrie 1905 munca se opri in 
Austria şi muncitorii demonstrară pentru votul uni- 
versal, guvernul Gautsch depuse în parlamentul pri- 
vilegiilor proectul de lege pentru suprimarea cole- 
giilor electorale şi introducerea votului universal. 

„Parlamentul privilegiilor ajunse astfel sub o du- 
blă presiune: pe de o parte sub presiunea munci- 
torimii conduse de social-democratie, pe de alta sub 
presiunea împăratului şi a guvernelor lui. 

„«. Politica lassalleană — alianţa clasei muncitoare 
cu Coroana, împotriva parlamentului privilegiilor — 
aceasta politică pe care în 1893 Adler a respins-o — 
acum, în 1905/1906, el o face”. 


In sfârşit, în Decembrie 1906. votul universal 
a fost legiferat în Austria. Otto Bauer încheie 
astfel această parte a schiţei sale istorice: 

„După 13 ani de luptă pentru reforma electorală, 
social-democraţia, folosind cu îndemânare un ceas 
istoric, a realizat votul universal şi egal. Această 
izbândă a extins considerabil însemnătatea, pute- 
rea de atracţie şi înrâurirea partidului. La primele 

alegeri pe temeiul noului regim electoral, in 1907, 
partidul număra peste un milion de voturi si 87 
mandate din 516”. 


Dar succesul a fost obţinut numai după o 
luptă grea şi mult mai complicată decât ar 
rezulta din puţinele rânduri citate mai sus. 

Marx si Borne spuseseră de mult că Viena 
este cel mai revoluţionar dintre orașele ger- 
mane. Si la 1848 şi după aceea Viena şi-a do- 
vedit adesea eroismul, indiferent dacă a ieşit 
învingătoare sau învinsă. În lupta pentru vo- 
tul universal, în care proletariatul a fost spri- 
jinit şi de mica burghezie, Viena a triumfat. 

Istoricul Charmatz, în „Osterreichs innere 
Geschichte, von 1848 bis 1907”, dă un loc 
larg acestei lupte. Opoziția în parlament a 
fost formidabilă, Când s'a depus proectul, 
încă sub Gautsch, s'au înscris la cuvânt 214 
deputaţi. Alesii marei proprictăţi au desfă- 
surat o acţiune disperată. Impäratul, care se 
convertise definitiv la ideea votului univer- 
sal, şi-a menţinut punctul 'de vedere în chip 
nu mai putin stăruitor, iar Gautsch, „con- 
servatorul raţional”, sa dovedit şi de asta 
dată servitor devotat al Coroanei. 

Căci, ori-care a fost lupta socialiștilor pen- 
tru cucerirea reformei, factorul hotăritor a 
fost împăratul. Fricdjung, în „Historische Auf- 
sătze”, dă un amănunt semnificativ. După le- 
giferarea votului universal, primul-ministru 
Beck a propus lui Franz Josef decorarea câ- 
torva personalități cari contribuiseră la aceas- 
la. Impăratul, parcurgând lista, a spus: 

— Văd că m’ai uitat pe mine. Doară am si 
eu un merit in chestia asta! 

Franz Iosef glumea, ceea ce nu i se întâm- 
pla prea des. Dar e probabil cä nici nu-si 
dădea seama de măsura in care el însuşi fu- 
sese împins de evenimente şi de oameni. 
Foarte bucuros el atribuia totul liberului său 
arbitru. Richard Charmatz redă însă perfect 
rezistentelc opuse votului universal, iar Otto 
Bauer descrie, în culori tot așa de vii, luptele 
desfăşurate de tabăra cealaltă, a muncitori- 
mii socialiste. Iată concluzia lui Bauer: 


„Ce-i drept, social-democratia a putut zmulge a- 
ceastă mare biruintä numai într'o luptă în care a 
combinat cele mai deosebite mijloace: furtunoa- 
sele manifestații de stradă revoluţionare, ca şi a- 
lianta temporară cu guvernul împărătesc în po- 
triva parlamentului, ameninţarea revoluţionară cu 
greva generală, cum și o anumită tactică în comi- 
siunea electorală: aceea de a susține când un grup 
burghez, când pe celălalt, favorizând un  compro- 
mis sau altul printre partidele burgheze în luptă, 
pentru a mâna totuşi reforma electorală prin toate 
dificultăţile parlamentare. 

„Experiențele acestei lupte au influenţat puter- 
nic gândirea politică a lui Adler. In gândirea lui 
politică s'a întărit tot mai mult ideea că partidul 
trebue să-şi stabilească metodele de luptă în toată 
libertatea spirituală, nelegat prin tradiţii, în con- 
tinuă adaptare la nevoile timpului si locului. Adler 
n'a fost nici o dată revizionist în sensul german, 
nici reformist în sensul francez; dar, fără îndoială, 
după 1906, el a fost, în aprecierea problemelor tac- 
tice ale socialismului internaţional, cu totul altul 
decât fusese înainte”. 


E adevărat că aici se poate pune altă între- 
bare: faptul în sine al obţinerii votului univer- 

sal avea el în adevăr atâta importanţă în cât 
să justifice consideratia — aproape recu- 
nostinta — arătată împăratului pentru hără- 
zirea lui? 

Oare nu era, cum sar zice, mai mare daraua 
de cât ocaua? 

Chestia s'a şi pus, ba a provocat chiar dis- 
cutii aprigc. 

Firește, dacă vom judeca pe temeiul celor 
ştiute astăzi, după ce-am văzut ce sa petrecut 
în interval, răspunsul va fi negativ. In acest 
caz Viktor Adler şi Jean Jaures — Gherea îi 
socotea aproximativ egali ca valoare intelec- 
tuală şi politică — ne vor apărea naivi *). Dar 
noi trebuie să ne transpunem în starea spiri- 
tuală şi sufletească a momentului şi să vedem 
ce raționamente şi ce concluzii erau posibile 
atunci. Cu votul universal se dădea o lovitură 
apreciabilă regimului absolutist, se înlesnea 
altă administraţie în Austria, se oferea munci- 
torimii posibilitatea de a participa la gospodă- 


*) Atitudinea luată de Franz Iosef în chestia votu- 
lui universal, îl făcuse simpatic democraţiei de pretu- 
tindeni. Intr'o domnie atât de lungă, oamenii avuse- 
seră timpul să uite lucrurile vechi şi acum aveau toată 
libertatea de spirit ca să admire manifestările pre- 
zente. Intre cei captivati o clipă a fost si Jaurès. 

In 1908, lovitura cu anexarea Bosniei, care era să 
aducă imediat răsboiul mondial — şi, de fapt, şi-a 
avut si ea rolul în desläntuirea lui, cu câţiva ani 
mai târziu — a fost o surpriză penibilă pentru de- 
mocratia occidentală. Iată, de pildă, tonul de tristețe 
si deziluzie cu care vorbea Jaurès, într'un articol pu- 
blicat la 6 Oct. 1908: 


„E trist lucru să vezi cum „patriarhul păcii”, în- 
tunecadndu-si aureola de augustă bonomie, nu ezilă 
să umilească Turcia Nouă si să sufle în focul atipit 
al lăcomiei și al războiului”. 

rirea ţării. lar acei dintre muncitori cari în- 
tamplator erau înzestrați cu distinse însuşiri, 
căpătau putinţa să se dezvolte şi să ajungă oa- 
meni de prima ordine, capabili, când va veni 
momentul, să ia conducerea ţării. Graţie vo- 
tului universal, în Germania un Bebel sa putut 
dezvolta în măsura ştiută, şi tot astfel, în Aus- 
tria, un Schuhmeicr (vezi anexa No. 1), un 
Eldersch (vezi anexa No. 2), un Domes. 

Nu trebuie uitat nici faptul că socialiștii in- 
traţi-în parlament căpătau prin aceasta o se- 
rie de privilegii si avantagii palitice — în pri- 
mul rând imunitatea parlamentară — cari în- 
semnau pentru ci un mare spor de mijloace şi 
de forță în desfăşurarea acţiunii socialiste. 
Viktor Adler a declarat că deputaţii socialiști 
se consideră funcţionarii organizaţiilor mun- 
citoresti. 

In sfârşit, trebuie să mai spunem că intra- 
rea bruscă în parlament a unui mare număr de 
muncitori a provocat o considerabilă revoluţie 
în moravurile parlamentare, pe cari le-a îm- 
blânzit şi civilizat. 

Mulţi cititori vor fi surprinşi de aceste cu- 
vinte. Faptul e aşa cum il spun, şi socot că me- 
rită o scurtă explicaţie. 

Până la 1907, când sa întrunit întâiul par- 
lament al votului universal, nu intrau în acest 
corp legislativ de cât reprezentanți ai nobili- 
mii în primul rând, şi oare-cari fruntaşi ai ca- 
pitalului în rândul al doilea. Pentru acești 
aleși ai colegiilor restrânse lupta politică era 
mai mult un sport. Puterea de fapt a parla- 
mentului era neînsemnată, prin urmare lucru 

mare nu putea face. Iar raspunderea fatä de 
alegători se reducea la minimul imaginabil. 
Dar asta nu înseamnă și înfrânarea pasiuni- 
lor, ci din potrivă: tocmai o asemenea situaţie 
lasă câmpul liber pasiunilor si fortamente im- 
pune întetirea lor la infinit. 

lată de ce în Austria parlamentul privilegii- 
lor a oferit spectacolul cel mai agitat si cel mai 
sălbatic. Virginio Gayda citează o statistică 
stabilită în 1902, din care se vede că în acel an 
numărul injuraturilor ordinare rostite in 
reichsratul vienez se ridică la peste 2000. 

Cu totul altceva sa întâmplat în parlamen- 
tul votului universal. Fireşte, nici acolo n’au 
lipsit scenele de violenţă verbală şi câte o dată 
chiar fizică. Dar au fost totuşi mai puţine la 
număr şi mai reduse ca proporții. 

Motivele sînt evidente. 

In primul rând, parlamentul votului univer- 
sal, ieşit din consultarea masselor, prin însuși 
acest detaliu a căpătat putere mai mare, chiar 
dacă legalmente drepturile lui n’au sporit. 
Având putere mai mare, el oferea implicit un 
câmp mai întins de activitate reală. 

In al doilea rând, răspunderea faţă de cor- 
pul electoral devenise efectivă. Nu te mai pu- 
teai alege prin combinaţii de tot felul, ci îţi 
trebuia simpatia masselor; și asta nu e glumă, 
într'o ţară cu populaţie cuminte, așezată, con- 
ştientă de revendicările ei precise. 

In al treilea rând — și acesta e punctul esen- 
tial — oamenii de jos, trimeşi de semenii lor, 
intră în parlament cu respect instinctiv: este 
si putinticä umilinţă sub-constienta, dar este si 

naivitatea sufletului neatins încă de scepti- 
cism. Muncitorul ştie că dacă a fost trimes pen- 
tru o treabă, e obligat s'o facă. In mintea lui, 
lupta politică nu este un sport. Or, după apli- 
carea votului universal, nu numai socialiștii, ci 
toate partidele au trimes în Cameră reprezen- 
tanti mai ales din păturile de jos. 

Pentru toate considerentele expuse aci — şi, 
de sigur, mai sînt nenumărate altele, — în par- 
lamentul întrunit în 1907 marea majoritate a 
deputaţilor, oameni de rând, sau comportat 
mult mai cuviincios de cât o făcuseră prede- 
cesorii lor, mai toți din înalta elită, în toate 
legislaturile precedente. 

Dar înşişi boierii — prinți, conti, baroni si 
capitalişti — în măsura în care au mai pătruns 
în parlament, au avut atitudini mult mai mo- 
derate decât în trecut, sau comportat mult 
mai frumos — mai comme il faut — pentru că 
le impunea întreaga ambianta si, de astă dată, 
se simțeau mai putin acasă, se ştiau si ei acuma 
răspunzători faţă de corpul electoral. 

E ciudat; ba dacă vreţi, e şi comic; dar este 
aşa. Theodore de Banville, în studiul asupra 
lui Balzac, are prilejul să facă o remarcă in- 
teresantă, pornind de la faptul că altă dată în 
marea nobilime franceză actorii erau dispre- 
tuiti, iar contactul între un aristocrat şi un 
clown era cu desăvârșire inimaginabil. De 
când împrejurările sociale au impus contactul 
— aci ajungem la spusa lui Banville — senio- 
vii au trebuit să se resemneze, iar acum, ca să 
aibă succes în societate, se văd siliţi să facă ei 
înşişi pe clownii şi să treacă personal — un 

autor neamt ar spune hôchstselber — prin 
cercuri de hartie. 

Ei bine, in parlamentul austriac lucrurile 
sau petrecut mai mult sau mai putin vice- 
versa: contactul parlamentar cu bădăranii i-a 
făcut pe înalții domni să devie mai gravi, mai 
cuviincioşi, mai putin clowni-politici, să devie, 
în sfârşit, adevăraţi oameni politici. 

Ori-cum, în noul parlament tot aristocrații 
sînt cei mai turbulenti și mai brutali; iar întru 
cât manifestările dezordonate pornesc din rân- 
durile celor nou-veniti, este si aci de precizat 
o nuanţă: exploziile „neparlamentare” — în 
vorbă şi în fapt — vin mai mult din partea in- 
telectualilor de cât dintr'a muncitorilor pro- 
priu-zisi, orășeni sau ţărani. 

Insist asupra chestiunii, fiind-că una la fel 
s'a discutat şi la noi. Si tot pentru lămurirea 
problemei dela noi vom pomeni un exemplu 
instructiv din parlamentul vienez: vorbim de 
tragi-comicul incident provocat acolo de sa- 
vantul, prin definiţie bine-crescutul profesor 
universitar dr. Arthur Skedl, incident potolit 
cu o remarcabilă eleganţă de deputatul-birjar 
August Forstner (vezi anexa No. 3). 

Bine înţeles, când socialiștii austriaci au dat 
acea luptă uriașă pentru votul universal, au 
urmărit alt scop decât îndreptarea moravuri- 
lor parlamentare; acesta putea fi un superb 
ideal pentru o... guvernantă, dar nu pentru 
partidul social-democrat. Tinta socialiștilor a 
fost modernizarea vieţii politico-sociale a Au- 
strici şi, ca urmare, a Ungariei. 

Dar marea presă, opinia publică și chiar 

multi tovarăşi, fără să intre în complexita- 
tea doctrinală si tactică a chestiunii, fără să 
cântărească faptul elocvent că votul univer- 
sal à fost obţinut în Austria, pe când în Unga- 
ria n'a fost obținut — s'au oprit la detaliul ex- 
terior, neaşteptat, bizar, al acordului, expres 
sau tacit, dintre socialiști şi Franz Iosef. Impe- 
reclicrea de cuvinte „Impărat și proletar” că- 
păta alt aspect decât în poczia lui Eminescu. 

In articolul despre Franz Schuhmeier (vezi 
anexa No. 1) am arătat căror discuţii a dat 
loc fenomenul politic numit ,,Hofgaingcrei”. 
A participat la discuţii şi Viktor Adler, care 
a acoperit cu autoritatea lui procedarea par- 
tidului, desi ea nu se datora iniţiativei lui 
(vezi aneza No. 4). Pentru atitudinea lor, so- 
cialiştii crau denumiți, cu glas tare, „K. K. 
Sozialdemokraten” — social-democrati cesaro- 
cräcsti; iar cine era destul de temerar ca să ris- 
ce, oricât de uşor, cumplita lése-majestate, 
şoptea titulatura nu numai ironică, dar şi blas- 
fematorie: ,,Genosse Franz Iosef”, — tovarășul 
Franz Ioscf. 

In toiul unei asemenca stări de spirit, atacu- 
rile lui Adler şi Pernerstorfer la adresa archi- 
ducelui moştenitor, au împresionat deci cu 
atât mai mult. Ele au produs mare fierbere 
în spiritele austriace. Cum am spus, mani- 
festările de acest fel erau în general extrem 
de rare în Austria; şi, în cazul special, în con- 
ditiile arătate, au fost cu atât mai sugestive, 
ca discretă indicație a stării de lucruri: o ade- 
vărată revelaţie! 

Vv 


Când s'au dezlegat limbile... 


Nici după atentatul dela Saraievo nu sa 
putut spune adevărul întreg şi categoric. Abia 
dacă se strecura câte ceva, întâmplător, când 
vigilenta cenzurii avea o clipă de moleşeală. 

Asifel, marele ziarist Friedrich. Austerlitz, 
în articolul publicat în ,,Arbeiter-Zeitung” dela 
29 Iunie 1914, adică imediat după săvârşirea 
crimei, scrie: 


„Cum a fost posibilă crima. asta e absolut de ne- 
înțeles. Moştenitorul tronului soseşte intr’o ţară de 
graniţă, frământată de ură si patimă, unde, prin ur- 
mare, era nevoe de precautiune deosebilă. To- 
tusi, este cu putin{ä să se arunce o bombă asupra 
trăsurii lui. Bomba face mari stricăciuni, dar nu 
este de plâns nici o viaţă omenească, si perechea 
moştenitoare (sic) scapă neatinsă. Şi după ce atenta- 
tul cu bombă dă greş şi archiducele scapă de primei- 
die, este iarăşi cu putinţă ca amândoi, moștenitorul 
şi nevastă-sa, să fie împuşcaţi de un băietan! In is- 
tonia tuturor atentatelor nu vom găsi ceva asema- 
nător: ca un atentat să fie zădărnicit, şi cu o jumă- 
tate de ceas mai târziu, omul căruia îi fusese menit, 
să cadă jertfă unui nou atentat! 

,…Ce-i drept, nu s'a stabilit încă ce proporţii au 

avut pregätirile; dar e dela sine infeles cä douä 
atentate de o dată n’au putut răsări din întâmplare. 
E ca şi cum grozava faptă ar fi rupt un văl şi în 
faţa noastră s'ar fi ivit o prăpastie!” 

Este evident că fără cenzură Austerlitz ar fi 
fost mai concret şi ne-ar fi spus altfel po- 
vestea cu „vălul” si cu „prăpastia”*). Dar 
iată-l pe contele Adalbert Sternberg. Acesta 
îşi cucerise de mult — am arătat aiurea în ce 
împrejurări (vezi anexa No. 5) — dreptul de 
a vorbi mai tare decât alţii. Şi, cu câteva zile 
mai târziu — în ,,Neues Wiener Journal” dela 
9 Iulie 1914 — el a putut denunța un amănunt 
uluitor: înainte de plecarea lui Franz Ferdi- 
nand la Saraievo, prefectul de poliţie al Buda- 
pestei a cerut să i se dea, pentru paza mai 
bună a mostenitorului, un plus de 30—40 poli- 
tisti. Or, plusul i-a fost refuzat, pe motivul că 
implică o cheltuială de 7000 coroane. 

Aşa ceva a putut fi — şi s'a putut spune! 

Si notati că — ne-o povesteşte W. Steed — 


*) Fr. Austerlitz avea îndemânarea de-a eluda cen- 
zura, strecurând tot felul de lucruri altminteri pro- 
hibite. Aceasta o constată și Virginio Gayda, în volu- 
mul „La crisi di un impero” apărut cu un an înainte 
de atentatul dela Saraievo: 


„Citiţi — scrie Gayda — epigramele zilnice feroce 
si implacabile din proza lui „Arbeiter Zeitung”, care 
nu cruță nici pe împărați şi prinți, nici pe episcopi 
şi generali, ştiind lolusi să evile loviturile procuro- 
rului şi pe ale cenzurii”, 


In pasagiul citat mai sus avem tocmai un model 
de tehnică „anti-cenzuroasă”: prin expresia in apa- 
rentä inocentă că s'a rupt un văl şi s'a ivit o pră- 
pastie, Austerlitz a atras atenţia cititorilor că nu e lu- 
cru simplu, ci e vorba de o prăpastie şi de un văl, 
adică tocmai adevărul pe care cenzura ținea să-l 
täinuiascä. 

în 1910, când s'a dus Franz Josef la Saraievo, 
l-au însoţit peste 1000 de agenţi in uniformă, 
si un număr dublu în civil. Acum, deodată, te- 
ribilă zgârcenie și teribilă negligentä. Fără în- 
doială. trebuia o anumită stare sufletească, o 
anumită temperatură sentimentală faţă de 
‘Franz Ferdinand, pentru ca zgârcenia si ne- 
gligenta să birue cel mai rudimentar instinct 
de precauţie! 


* 
+ * 


Dupa razboi s’au dezlegat limbile. S’au adus 
tot mai multe informaţii şi s'au formulat tot 
mai multe intrebari. 

Karl Kautsky, in volumul ,,Serbien und Bel- 
gien in der Geschichte” stabileşte o foarte 
exactă paralelă între cazul dela Saraievo din 
1914 şi cel dela Triest din 1882. Manevrele de 
la Saraievo, sub auspiciile lui Franz Fer- 
dinand, au fost făcute ca o manifestare in 
potriva iredentei sârbeşti, şi sârbii le-au pri- 
vit ca o provocare. Expoziţia dela Triest, sub 
auspiciile lui Franz Iosef, fusese făcută ca o 
manifestare împotriva iredentei italienesti, iar 
italienii o priviseră ca o provocare. Atunci, în 
1882, la Triest, manifestarea stăpânirii aus- 
triace a provocat agitatii, frământări, atentate; 
iar atentatele au culminat printr’unul rămas în 
stare de proect, pentru că a fost zădărnicit 
din vreme, şi totuşi a emoţionat mai mult de- 
cât cele efectuate şi reușite: atentatul plănuit 
de eroul naţional italian Guglielmo Oberdan 
asupra împăratului Franz Iosef însuşi, care 
s'a dus să triumfe în persoană la Triest, cum 


57 


www.dacoromanica.ro 


mai târziu Franz Ferdinand va vroi să triumfe 
la Saraievo. 

Marele teoretician social-democrat stabileste 
în treacăt paralela. El spune că manevrele 
dela Saraievo, sub Franz Ferdinand. s'au or- 
ganizat pentru a descuraja iredenta sârbă: 
despre expoziţia dela Triest, guvernatorul res- 
pectiv spunea, într'un raport către contele 
Taaffe, primul ministru de atunci, că acea ex- 
pozitic e „cimitirul iredentismului italian”. Ci- 
tind volumul „Oberdan” al lui Francesco Sa- 
lata, constati că paralela se menţine în toate 
amănuntele. Şi atunci. în mod firesc, te în- 
trebi: cum se face că cvenimentele dela Triest 
nau influenţat de loc spiritul „celor în drept”? 
Ne explicăm faptul că Franz Ferdinand n'a 
renunţat la călătorie: ştim că puterea instruc- 
tivă a istoriei nu e chiar atât de mare. Dar 
măcar atâta lucru se putea cere administra- 
tici: ca, ţinând minte ce s'a petrecut la Triest, 
să ia toate măsurile de pază. Şi, dacă n'a fă- 
cut-o, nu sunt indreptatite banuclile? 

Dar in aceasta ordine de idci, s’au aflat lu- 
cruri şi mai cxtraordinare decât amănuntul 
afirmat de contele Sternberg. 

Intâiul, «are a facut ocolul presei: cu câteva 
luni înainte de atentatul dela Saraievo, Cabri- 
novici, unul din cei doi atentatori, s'a dus la 
Belgrad în scop de agitatii iredentiste. A fost 
expulzat de guvernul sârb, tocmai pentru că 
numitului guvern nu-i plăceau aceste agitatii. 
Ei bine, baronul Gicsl, ministrul Austro-Unga- 
riei la Belgrad, a protestat împotriva neajun- 
sului făcut unui cetăţean austro-ungar. Si gu- 

vernul sârb şi-a impus neplăcerea de a reveni 
asupra măsurii luate. 

Și iarăşi, se ivesc întrebările elementare: 
nepricepere? rea-credintä? dar este admi- 
sibilă — una sau alta — în asemenea grad ? 

Al doilea fapt: guvernul sârbesc a prevenit 
pe cel austro-ungar că se pregăteşte un com- 
plot contra lui Franz Ferdinand. Hermann 
Wendel, în „Kampf der Siidslawen” (pag. 
720), spune că Jota Iovanovici, ministrul 
Serbiei la Viena, s'a prezentat ministrului co- 
mun de finanţe Bilinsky — suprema autori- 
tate guvernamentală a celor două provincii: 
Bosnia şi Herţegovina — şi a insistat ca Franz 
Ferdinand să renunţe la călătoria în Bosnia, 
care implică primejdii. 

Din polemicele ziarelor pare a rezulta că 
Bilinsky a păstrat un secret de mormânt in 
privinţa acestei comunicări atât de grave. Nici 
colegii săi din guvernul comun, nici miniștrii 
celor două guverne separate şi nici vreo altă 
autoritate civilă sau militară, n'a aflat un cu- 
vânt, o silabă. De ce? Simplă negligenta? 

Este însă ceva şi mai curios: însuşi Bilinsky 
recunoaşte în Memoriile sale că în primăvara 
lui 1914 s'au primit la Viena scrisori de ame- 
ninfare — de ameninţare cu moartea — pri- 
vind persoana lui Franz Ferdinand. Ce-a fă- 
cut omul de guvern Bilinsky? Cum se face ca 
mai aşteptat şi avertismentul guvernului 
sârb — pentru ca, de altfel, să-l lase si pe a- 
cela tot fără urmare? 

Intrebat în această privinţă de ziaristul Leo- 
pold Mandl, Bilinsky a dat un răspuns aproape 

amuzant: à spus ca doreste sa arunce, asupra 
acestui punct, „vălul uitării”. Cei cari i-au citit 
memoriile — apărute numai în limba poloneză 
— constată că şi acolo Bilinsky şi-a împlinit 
cu mare succes nobila dorință: a tăcut perfect 
tocmai cu privire la detaliul care atata cea 
mai vie şi cea mai legitimă curiozitate. Theo- 
dor Wolff, în volumul „Der Krieg des Pontius 
Pilatus” dă o explicaţie care într'o situatiune 
normală ar fi absurdă şi pe care, în condiţiile 
austriace de atunci, o putem primi, cel puţin 
provizoriu: | 

„Bilinsky n'a înaintat Jocurilor competente insti- 
infarea primită, pentru că trăia in duşmănie cu mi- 
nistrul-preşedinte contele Stürgkh, iar Franz Fer- 
dinand şi anturajul său îl țineau la distanţă. Rezul- 
tatul unei defectuoase armonii”. 

Insuși faptul că un om de seriozitatea lui 
Theodor Wolff sc poate gândi la această expli- 
catie — dacă nu vorbeşte cum-va pe baza unor 
informaţii precise — arată la ce stare de lu- 
cruri se ajunsese în Austro-Ungaria. 

Dar ceva mai mult: guvernul sârb, știind 
sau bănuind că Bilinsky nu va da urmarea cu- 
venită comunicării, nu s'a oprit aci. El s'a 
adresat și ministerului de externe austro-un- 
gar. lată ce scrie profesorul Ernest Denis, în 
volumul „La Grande Serbie”: 

»D. Pasici a încercat, în chip discret, să arate 
Ballplatzului primejdiile cărora li se expunea archi- 
ducele. La 21 Iunie, ministrul sârb la Viena instiinta 
pe ministrul afacerilor străine că guvernul sârbesc 
avea motive să creadă că în Bosnia se organiza un 


complot. Cancelarul nu finu nici o socoteală de acest 
aviz”, 

Asemenea intervenţii, făcute de un stat 
marc pe lângă unul mic, constitue, de sigur, 
o injonctiune nepermisă, contrară si legilor si 
omenici; făcute, ca în speţă, de către un stat 
mic pe lângă unul mare, înseamnă numai un 
sincer strigăt de alarmă, şi constitue dovada 
unei situaţii extrem de primejdioase. 

Contele Berchtold. ministrul de externe vi- 
zat, într'o scrisoare adresată ziaristului Leo- 
pold Mandl, desminte afirmatiunea profeso- 
rului francez. Dar Mandl, in volumul „Die 
Habsburger und die serbische Frage”, înregis- 
trând dezmintirea lui Berchtold, adaugă o in- 
formaţie şi mai impresionantă: de patru ori 
Iovanovici i-a cerut audienţă lui Franz Ferdi- 
nand şi acesta de patru ori a refuzat să-l pri- 
meascä. Fatalitatea se îndârjise peste orice 
măsură. Atmosfera creată în acel mediu era 
atât de ostilă ori cărei încercări de cuminte- 
nie, încât însuşi archiducele l-a respins pe a- 
cela care vroia să-l salveze. 

Idcea preconceputa si pornirea räutäcioasä 
sunt evidente. 


* 
* . 


Dar avertismentele n’au venit numai din 
partea Serbiei. Si poliţia austro-ungară — 
doară nu era cea mai proastă din lume — a 
ştiut sau a simţit câte ceva. Astfel, Erich An- 
dermann a publicat în „Das Neue Tagebuch” 
dela 23 Iunie 1934 următoarea precizare: 


„După cum a mărturisit şeful biroului militar de 
informaţii, acest birou primea aproape zilnic ra- 
poarte cari anunțau un atentat in contra Mostenito- 

rului. Ca urmare, Conrad von Hoetzendorf, seful 
statului major, Va sfătuit pe archiduce să nu se mai 
ducä in Bosnia, 

»Dar generalul von Potiorek a insistat ca sä se 
facă neapărat călătoria: el a raportat că era nece- 
sară pentru a întări în credință elementele loaiale 
ale populaţiei”. , 

Logic era ca, în asemenea împrejurări, să 
se renunțe la demonstraţia proiectată. Un 
pretext se putea găsi: oficialitățile de pretu- 
tindeni găsesc întotdeauna pretextele de care 
au nevoe. Si se pare că, în urma insistentei 
depuse de Conrad, archiducele se şi hotärise 
în acest sens. Dacă nu ne înşelăm, aceasta o 
afirmă un singur martor, care însă, prin si- 
tuatia ocupată de cl în momentul dramei, pare 
în măsură să ştie: este preotul dr. J. A. Zi- 
bert, duhovnicul ducesci de Hohenberg. In 
cartea sa „Der Mord von Sarajewo und Tiszas 
Schuld an dem Weltkrieg”, după ce înregis- 
trează faptul că nu sau luat în scamă aver- 
tismentcle primite, adaugă şi o ştire noua, de 
extremă gravitate: Franz Ferdinand a vrut 
să renunțe la călătorie, dar a fost constrâns 
— desigur nu cu forţa, dar prin anume su- 
gestiuni iscusite — să execute până la capăt 
programul stabilit. 

Nu insistăm asupra acestei mărturii, pentru 
că nu cunoaştem în mod direct lucrarea pă- 
rintelui Zibert; o ştim numai din recenzii. In 
tot cazul, ea dă de gândit. Poate că lucrul era 
in adevăr delicat. Repctăm: ar fi fost greu, 
poate, ca archiducele și guvernul să asculte 
sfatul ministrului sârb şi să contramandeze 
supărătoarea ,solemnitate” dela Saraicvo. 

Dar înc'o dată: cel putin motiv de ingrijora- 
re, de mare ingrijorare, era. Masuri se puteau 
lua si trebuiau luate. 

Si aceasta nu s’a facut. Nu s’a facut acest 
lucru simplu, elementar, dela sine înţeles. Si 
unde s'a produs o asemenea inexplicabilă ne- 
gligentä? Intr’un stat polițienesc, intr’un stat 
în care poliţia, desigur mai legalistă decât în 
multe alte state, era, în acelaș timp, infinit 
mai severă, mai precisă, şi adesea chiar — 
deşi, repetăm: cu legea în mână — mai bru- 
tală. Viktor Adler a spus vorba, devenită 
populară: în Austria domnește absolutismul, 
temperat prin negligentä (gemildert durch 
Schlampcrei). Ei bine, aceasta maxima se pu- 
tea aplica oricărei institutii, afară de poliţie. 
Aci nu se încăpea negligentä decât în cazuri 
extrem de rare. întotdeauna voite, cum a fost, 
de pildă, în afacerea Pernerstorfer despre care 
am vorbit. Si atunci, cu toată bunä-vointa și cu 
toată indulgenta din lume, cum poate fi tâl- 
măcit cazul extraordinar dela Saraievo? Au 
răsărit, fireşte, bănueli grave, bănueli sinis- 
tre. cari pentru mulţi s'au transformat uşor în 
certitudine. 


* * 


Câteva citate încă, la întâmplare, — am spus 
de la început că n'avem intenţia să facem un 
studiu sistematic şi amănunțit — ne vor lă- 
muri asupra chestiunii. 

VI 


Poincaré, Take lonescu 
si alti antantisti 


SA incepem cu Raymond Poincaré. In vol. 
IV din seria „Au service de la France”, pre- 
sedintele de atunci al republicii franceze po- 
vesteste cum a aflat despre atentatul dela Sa- 
raicvo. Ca şi regele Carol al României, Poin- 
caré se găsea la curse. Acolo, la Longchamps, 
i sa adus o telegramă, cu vestea grozavă, pe 
care el a comunicat-o imediat invitaţilor din 
loja prezidenţială. Din toate observaţiile ce 
sau făcut, Poincaré o notează numai pe a 
ministrului României: 

„D. Lahovary, ministrul României, e foarte 
posomorat. El se teme ca această crimă să nu 
dea Austriei un pretext pentru a dezlănțui un 
räzboiu”. 

De aici urmeazä cä d. Lahovary cunostea 
perfect Austria. Dar si Poincaré o cunostea 
tot atât de bine, căci isi notează şi propria 
lui impresie : după ce redă textul telegra- 
mei de condoleanţe pe care a expediat-o fără 
întârziere lui Franz Josef, Poincaré scrie:. 

„Drept vorbind, nu eram prea sigur că 
moartea nepotului va cufunda pe unchiu în- 
tr'o profundă durere”. 

Putin, dar elocvent. Citatul acesta îl putem 
considera ca motto la cele cari vor urma. 

Iată, de pildă, lucrarea lui Alfred Dumaine, 
care la izbucnirea războiului mondial era am- 
basadorul Franţei la Viena. Lucrarea e inti- 
tulată „La dernière ambassade de France en 
Autriche”. 

La 28 Iunie 1914, când a fost ucis Franz 
Ferdinand, Dumaine nu se afla la postul 
său. Ca un simplu corespondent de ziar, se 
dusese și el la primblare, convins că ziua va 
fi „seacă”. Dumaine povesteşte cum s'a întors 
precipitat la Viena şi ce-a constatat din pri- 
mul moment: . 

„Sosisem la Semmering, în speranţa să gust acolo 
o zi sau două de odihnă lângă familia mea, când, la 
28 Iunie, mi s'a anunţat la telefon atentatul săvârșit 
cu câteva ceasuri înainte. Intorcându-mă la Viena în 
aceeaşi seară, la terminarea unei duminici însorite, 
ceeace m'a isbit a fost că populaţia în loc să fie con- 
sternată sau în culmea agitatiei, se primbla ca de 
obiceiu, în toaletele ei deschise, căscând gura pe bu- 
levarde; ea rămânea într'o complectă indiferenţă 
fata de doliul familiei imperiale”. 

Lumea se întreba însă, continuă Dumaine, 
cum va suporta bătrânul împărat noua lovi- 
tură? Lămurirea a venit repede: când, după 
atentat, Franz Iosef s'a întors în grabă dela 
Ischl, era de faţă, la gară, unul din principalii 
agenţi ai ministrului de externe Berchtold. Si 
agentul i-a spus ambasadorului Dumaine: 

— Majestatea Sa si-a suportat foarte bine 


66 


www.dacoromanica.ro 


RAYMOND POINCARE 


www.dacoromanica.ro 


67 


durerea, cum si osteneala cälätorici. De multă 
vreme, adause agentul, nu l-am mai văzut a- 
tât de sprinten. 

Aș fi tentat să-l parodiez pe Goldbacher: 
Ce n'est pas un réconfortant, voyons! 

Dar Dumaine a putut sä se convingä si per- 
sonal: 


„In timpul serviciului religios din capela palatului 
(Hofburg) mă aflam în faţa tribunei împăratului. 
Nu l-am văzut o clipă slăbind sub greutatea mahnirii 
sau măcar din cauza lungimii slujbei: el se uita 
cu o vie curiozitate prin biserică şi părea să se in- 
tereseze mai cu seamă de fizionomia asistentilor. 
Ce-i drept, spectacolul merita atenţie, dar pentru 
ori-care altul decât el”. 


Cum se vede, i-a fost dat ambasadorului 
francez ca, la sfârșitul misiunii sale în Aus- 
tria, să observe lucruri foarte ciudate, pe cari 
publicul cititor de pretutindeni le află cu sur- 
prindere. 

Duniaine nu uită însă că e diplomat: în 
definitiv specialitatea lui nu prea este să 
vorbească, ci, mai curând — să tacă. E deci 
firesc să fie cât se poate de rezervat. Va fi 
mai instructiv să vedem ce spune un ziarist: 
Wickham Stecd, pe care l-am citat şi mai sus. 
El a fost timp de 15 ani corespondentul lui 
Times” la Viena, unde sa bucurat de vu 
situație egală cel puţin cu a unui ambasador 
important. La izbucnirea catastrofei mondiale, 
părăsise foarte de curând capitala Austriei: 
direcţia ziarului îl rechemase la Londra — 
după o absenţă de decenii — pentru a-i da o 
importantă însărcinare în redacţie. 


68 


www.dacoromanica.ro 


Bincinteles, în ziua de Duminică 28 Iunie 
1914, când telegraful a vestit atentatul dela 
Saraievo, Steed cra plecat într'o excursie. In 
redacţie, disperare: cine să priceapă și să tâl- 
măcească rostul acestui atentat, care, în orice 
caz — aceasta au simftit-o fulgerător cu toţii 
— avea să aibă urmări incalculabile? 

In sfârşit, Steed a prins si el de veste, a 
alergat întrun suflet la redacţie, si a scris 
toată noaptea, nu fapte, căci n’avea de unde 
să le ştie, ci comentarii: interpretări şi pro- 
nosticuri. A avut din primul moment o bă- 
nuialä sinistră, pe care a putut s'o exprime 
mai de-a dreptul decât Austerlitz: scria doa- 
ră la Londra! Apoi, după un timp, procurân- 
du-si oare-cari rapoarte adresate Vaticanului, 
care-şi are serviciul de informaţii perfect or- 
ganizat, Steed a găsit acolo aceeaşi bănuială, 
afirmată şi mai puternic. 

Yves Guyot, savantul scriitor și om politic, 
în cartea „Les causes et les consequences de la 
guerre”, apărută în toiul războiului, aminteş- 
te drama dela Mayerling, citând părerea mai 
multor autori cari susțin că archiducele Ru- 
dolf si Maria Vetsera au fost ucişi. El adaugă: 
„Se înțelege de ce poliția austriacă n'a desco- 
perit niciodată pe ucigași”. Şi trecând la a- 
tentatul dela Saraievo, Yves Guyot întreabă: 
„Cum a lăsat această poliţie perfectă ca să fie 
asasinați -archiducele Franz Ferdinand si ne- 
vastă-sa ducesa de Hohenberg?” Iar drept răs- 
puns citează părerea exprimată în „North A- 
merican Review”, încă din Noembrie 1914, de 
cätre Archibald R. Colquhoun: 


69 


www.dacoromanica.ro 


»Cei cari, ca mine — scrie Colquhoun — au fost 
la Saraievo si cunosc capacitatea poliţiei austriace, 
consideră că e inadmisibil ca omorul, care a fost 
rezultatul unei a doua tentative, să se fi putut savarsi 
fără o negligenlă voilă din partea autorităţilor aus- 
triace în luarea precautiunilor obişnuite. 

„S'au făcut puţine sfortäri, la Viena, spre a ma- 
nifesta regretul pentru moartea archiducelui, şi mai 
puţine încă pentru moartea soţiei sale morganatice, 
a cărei poziţie socà persoanele născute în purpură”, 


In volumul lui Guyot îl vedem citat şi pe 
un scriitor necunoscut nouă, Clondestey Bre- 
reton, care exprimă aceeaşi părere, într'o 
scriere intitulată ,, Who is responsible”, tra- 
dusă şi în frantuzeste la F. Alcan. 

In sfârşit, Guyot înregistrează si bänuelile 
grave exprimate imediat de Steed. 

Iar dupa războiu, credinţa, întâiu nesigură, 
a lui Steed, a devenit pentru el convingere de- 
plină. In memoriile sale, scrie: 


„E posibil ca să nu se dezvăluie niciodată mo- 
tivele extraordinarei atitudini a împăratului şi a fa- 
miliei imperiale; e foarte sigur că ei erau în cu- 
rent cu starea mintală a moştenitorului prezumtiv 
(Steed susține si argumentează pe larg că Franz 
Ferdinand nu era în toate minţile). 

„Cu cea mai mare bunä-vointä, pare neprobabil 
ca poliţia din Saraievo să nu fi bănuit existența 
unuia sau a mai multoi comploturi pentru a-l ucide 
pe archiducele Franz Ferdinand şi pe ducesa de Ho- 
henberg; nimeni din cei cari cunosc amänunfimea 
măsurilor politienesti din Bosnia-Hertegovina nu 
poate avea vre-o îndoială în aceasta privinţă. 

„Faptul justifică în tot cazul hipoteza că posibili- 
tatea suprimării moştenitorului prezumptiv şi a ne- 
veste-si. de către conspiratori bosniaci sau sârbi, era 
văzută cu ochi buni de către Habsburgi. In felul 

acesta era înlăturat pericolul ca, la moartea lui 
Franz Iosef, vastul fond familial, de care depindeau 
financiarmente cei mai multi dintre cei 80 de archi- 
duci şi archiducese, să treacă sub controlul absolut 
al unui monarch cu mintea atinsă şi obsedat de 
ideea fixă de a lăsa mari bogății copiilor săi. 

„Afară de asta, partidul războiului a fost cu si- 
gurantä de părere că asasinatul acesta furniza un ex- 
celent pretext pentru atacul, de atâta vreme dorit, 
contra Serbiei”. 


Steed are perfectă dreptate. Moartea lui 
Franz Ferdinand, cum spune și Giolitti, a de- 
venit un excelent pretext. Din primul mo- 
ment, ministerul de externe austro-ungar a 
căutat să provoace impresia că el doreşte 
pacea şi urmăreşte numai aplanarea conflic- 
tului: Serbia să dea satisfacția legitimă pe care 
o datorează, o satisfacţie întru nimic umili- 
toare — si totul va reintra în normal. Multa 
lume a crezut, până în ultimul moment, în 
sentimentele pacifice ale Austriei. Intre cei 
inselati era și presa engleză. Take Ionescu nu 
sa lăsat indus in eroare. Sosit la Londra, în 
ziua de 12 Iulie, el s'a grăbit să lumineze opi- 
nia publică britanică. Cităm din „Souvenirs” 
(după traducerea românească) : 

„Fapt e că presa engleză nu era pe drumul cel 
bun. Ea credea cu toată sinceritatea că Austria nu 
dorea de cât pedepsirea asasinilor; .nu bănuia 
aproape de loc scopurile criminale ale Habsburgilor. 

+ Mă hotarii deci să lucrez în măsura slabelor 
mele mijloace.” 

Take Ionescu a convocat, aşa dar, un număr 
de ziarişti londonezi; şi 


„A doua zi, ,Times” si „Morning Post” publicau 
articole de fond mai mult de cât energice. 

„pa. O mare parte a presei urmă pilda. Semnalul de 
alarmă era dat.” 


Dar guvernul austro-ungar făcea două poli- 
tici în acelaşi timp: pe când în marea presă 
străină se arăta bun şi iertător, prin presa 
militärcascä de acasă cerea războiul, şi anume 
imediat, fără nici o întârziere. Minutele erau 
preţioase. 

Kautsky, în „Serbien und Belgien” reprodu- 
ce un pasagiu din ,.Militarische Rundschau”, 
revistă militară vieneză: 

„Momentul este încă favorabil. Dacă nu ne ho- 
tărim acuma pentru războiu, atunci războiul — pe 
care va trebui să-l ducem peste cel mult doi sau trei 
ani — va începe în condiţii cu mult mai puţin fa- 
vorabile. 

„Acum iniţiativa e în mâna noastră: Rusia nu e 
pregătită, iar factorii morali şi bunul drept sînt de 
partea noastră — şi forţa de asemenea. Fiindcă odată 
tot va trebui să primim lupta, mai bine s’o provocăm 
imediat (so wollen wir ihn sogleich herbeifiihren). 
Prestigiul nostru, situaţia noastră de mare putere, 
onoarea noastră, sînt în joc. Ba si mai mult: căci, 
probabil. ar fi vorba chiar de existenţa noastră, de 
a fi sau a nu fi”. ” 


Este interesant să remarcăm identitatea de 
cuget şi stil dintre revista militară vieneză şi 
broşura ofițerului german Frobenius apărută 
înainte de atentat — „Des deutschen Reiches 
Schicksalsstunde”, ora supremă a imperiului 
german — broșură prin care autorul cerea, pe 
aceleași temeiuri, războiul imediat. Cititorii 
știu că prinţul moştenitor german a făcut o 
zgomotoasă manifestaţie de simpatie lui Fro- 
benius, cu care s'a declarat perfect de acord. 

El nu s'a gândit la timp că s’ar putea să iasă 
şi altfel şi că va fi silit să plângă, împreună 
cu augustul său părinte, că războiul le-a fost 
impus (aufgezwungen). 

Revista vieneză avea intacte, după Saraie- 
vo, ideile cu cari se aprovizionase înainte, îm- 
preună cu Frobenius, din aceeași sursă. 

Amintim că revistele militare din Austria 
exprimau, toate, nu punctul de vedere al re- 
dactiilor respective — cari n'aveau aşa ceva— 
ci pe al cercurilor militare, cari la rândul lor 
erau expresia oficialitatit militare. Si mai a- 
mintim, iarăşi, că, în Austria, pentru întreaga 
presă, absolut fără excepţie, funcţiona cenzu- 


ra preventivă, aşa că în chestiile importante 
nu se putea publica nimic, absolut nimic în 


potriva voinţei guvernului. 

De altminteri, în timpul războiului, șeful 
marelui stat major, baronul Conrad von 
Hoetzendorf, a declarat, după cum înregis- 
trează și H. Wendel, că războiul e purtat nu 
pentru că Serbia ar avea să ispäseascä omo- 
rul, ci pentrucă aşa cere prestigiul de mare 
putere al Austro-Ungarici. Capricios prestigiu! 
El n'a cerut ca Franţa să declare razboiu Ita- 
liei când Caserio l’a ucis pe Sadi Carnot, n'a 
cerut ca Austro-Ungaria să declare războiu 
acelecasi Italii, când Luccheni a ucis-o pe im- 
părăteasa Elisabetha, si în sfârșit n'a cerut 
ca Italia să-şi declare războiu ei însăşi când 
Bresci l’a ucis pe regele Umberto. Numai în 
cazul special dela 28 Iunic 1914 prestigiul de 
mare putere a intrat în funcţiune, fără nici o 
legătură cu faptul că partidul războinic au- 

striac, în frunte cu acelasi Conrad, cerea de 
mult räzboiul cu Serbia! 

Manipularea atât desamavolnicaa ,,prestigiu- 
lui” confirmä perfect presupunerea lui Steed, 
—care pentru Giolitti e un fapt absolut sigur— 
că moartea lui Franz Ferdinand avea să ser- 
veasca drept pretext de razboiu. $i atunci ca- 
pata mai multă greutate şi cealaltă presupu- 
nere: că oficialitatea nu se alarmase prea 
tare de-o eventuală omorire a lui Franz Fer- 
dinand: negligenta ei perfect evidentă, apare 
ca o negligentä cu tâlc, așa cum a văzut-o si 
Colquhoun. 

In sensul complicitätii autorităţilor austro- 
maghiare a vorbit și părintele Lucaci la noi. 
El n’avea dovezi cu privire la cazul special; 
dar, bun cunoscător al atmosferii generale în 
care sa produs faptul, isi formase o convin- 
gere de neclintit, în sensul că numai concursul 
oficial l’a făcut posibil. 

Vil 


Scriitori austriaci și germani 


Emil Ludwig, în vol. „Juli 14” (pag. 19) 
dă o explicatiune foarte simplă indolentei 
dovedite de autorităţi la Saraievo: poliţia ci- 
vilă n’avea să se amestece, vizita lui Franz 
Ferdinand având caracter militar; autorită- 
tile militare n’au putut nici ele să puie în ac- 
țiune prea multe forte, din cauză că Franz 
Ferdinand era însoţit de nevastă-sa, care fiind 
o simplă particulară, n'avea dreptul la onoa- 
rea unor impozante desfäsuräri de trupe: se 
opuneau protocolul si regulamentele. Cum ve- 
deti, cel mai autentic caz de forță majoră! 

Dacă explicaţia lui Emil Ludwig ar fi exac- 
tă, ea ar dovedi la „cei în drept” o minte atât 
de strâmtă și de obtuză, încât... sîntem dis- 
puşi să credem că explicaţia este exactă, Evi- 
dent, dacă e asa, toate bänuelile cad. Dar 
atunci cei cari au judecat astfel ar fi trebuit 
să se simtă copleșiți după atentat, când au vă- 
zut la ce rezultate au ajuns. Steed ne arată 
însă că impresia n'a fost grozavă: 

„Nici generalul Potiorek (guvernatorul provin- 

ciei), nici șeful poliţiei nu s'au simţit emotionati, 
cum de altfel, pe urmă, n'au fost nici pedepsiţi 
pentru că nu l-au apărat pe archiduce. 

„Atitudinea lui Potiorek a fost chiar atât de ci- 
nică, încât, după ce corpurile au fost transportate la 
conacul guvernamental, Potiorek a rămas singur cu 
ele, si luând hârtiile archiducelui, a ieșit, zicând ofi- 
terilor: 

— Domnilor, e o nenorocire teribilä. Cu toate as- 
fea, de mâncat trebue să mâncăm; haideţi la masă!” 


Coincidenţă edificatoare: Potiorek, la Sara- 
ievo, avea acccasi poftă. de mâncare, ca şi 
Franz loscf Ia Ischl. Cititorii îşi amintesc că, 
drept prim efect al atentatului, şi împăratul a 
luat dejunul, cu dcoschirea numai că și-a scu- 
tit musafirii de a participa la ospăț, pe când 
Potiorek a mers cu ai săi — c cazul de a zice — 
până'n pânzele albe. Telepatia a fost incom- 
plectă ! 

Stced se miră că Potiorek n'a fost pedep- 
sit. Nici nu se putea! In anturajul lui Franz 
Iosef el era räsfäfat si dezmierdat. In Iulie 
1934, „Volkswille”, ziar al social-democratilor 
germani din Cehoslovacia, a publieat amin- 
tirile unui martor ocular despre starea de 
spirit a Curţii imperiale, imediat după aten- 
tatul dela Saraievo: 


„Nimeni n’are voie să pomenească de Saraievo. In 
cancelaria impărătească nu este permis să te ex- 
primi în sensul că Potiorek, guvernatorul Bosniei, 
sa dovedit criminal de insuficient şi că, de fapt, ar 
trebui să plece imediat. Potiorek e indispensabil! 
Potiorek îşi are meritele lui! Potiorek trebuie men- 
ținut cu orice pret! Ca si cum impuscarea lui Franz 
Ferdinand şi a Sofiei de Chotek ar fi pur şi simplu 
opera lui — așa se sopteste, cu dublu înțeles”. 

După două decenii un martor anonim con- 
firmă deci interpretarea dată faptelor de zia- 
ristul englez. 

Dar în sensul lui Steed vorbiseră, in inter- 
val, multi autori austriaci si germani. 

Iată, de pildă, ce-a scris in 1922 celebrul 
ziarist Heinrich Kanner, fostul director al 
ziarului vienez „Die Zeit”.*) In volumul său 
„Kaiserliche  Katastrophen-Politik”, întrun 
capitol intitulat „Atentatul oportun” (p. 192), 
Kanner scrie: 


„Atentatul dela Saraievo le-a fost foarte la înde- 
mână (kam sehr gelegen) sferelor stăpânitoare ale 
monarchiei austro-ungare. Mai întâi, sub raportul 
personal. Moartea arhiducelui Franz Ferdinand — 
dacă facem abstracţie de grupul partizanilor săi spe- 
ciali — a fost o uşurare pentru largi cercuri politice, 


*) Kanner era originar din România, unde s'a năs- 
cut dintr’o familie austriacă. Prisma lui cultură a fost 
românească. Limba română i-a influenţat în chip fa- 
vorabil stilul: cititorii nemți îi admirau vioiciunea 
si sprinteneala, fără să bänuiascä sorgintea acestor 
însușiri. Poate că n'o bănuia nici el însuşi. 

Dar faptut că şi-a făcut prima cultură în afară de 
hotarele Austriei, i-a influenţat si judecata, dându-i 
din capul locului un orizont de obiceiu indccesibil 
austriacului din Austria. 

Kanner şi-a dat seama că Austria nu poate trăi de 
cât sub auspiciile păcii — interne şi externe. In con- 
secintä, el a fost un înfocat partizan al infratirii au- 
stro-sârbe, iar după atentatul dela Saraievo a dus o 
vie campanie în potriva curentului războinic, bine 
înțeles în măsura în care lucrul se putea face sub 
cenzură. Cititorii îşi pot închipui atacurile şi perse- 
cutiile pe cari le-a îndurat acest „dușman al patriei”, 

Ziarul lui Kanner a avut o atitudine favorabilă Ro- 
mâniei. Se adresa foarte des oamenilor politici şi 
scriitorilor români pentru interviewuri si articole. 
Intre aceşti colaboratori ocazionali a fost si Const. 
Mille. Ultimul articol publicat de Mille în „Die Zeit” 
a făcut mare impresie în lumea publicistică vieneză. 

intre cari si cercurile oficiale, ba chiar si cele mai 
oficiale. 

Planurile lui politice nu erau cunoscute exact, şi 
desigur nici nu avea planuri concrete de reforme 
politice, atât de preoise, cum — în tot cazul în multe 
variante — i se atribuiau în public; şi din partea 
unui prinţ moștenitor poţi să te aştepţi oricând la 
inconsecvenja. Dar i se cunoştea caracterul sama: 
volnic, autoritar si meschin, se cunoșteau principiile 
lui reacționare, clericalismul strâmt al nevesti-si, ne- 
muljumirea amândurora faţă de situaţia copiilor, si- 
tuație neregulată din cauza mezaliantei. Ce va face 
ca împărat, nu se ştia; dar că va încerca s’o ia razna 
(mit dam Kopf durch die Wand zu rennen) într'un 
punct oarecare — fie în politica internă, fie în cea 
externă — şi că poporul va avea să plătească scump 
experienţele pe cari le va face până să se domo- 
lească, — asta era~o teamă general răspândită. 

„Atât pentru viitor. In prezent, domnirea conco- 
mitentă a împăratului şi a moștenitorului, amestecul 
legitim şi nelegitim al moștenitorului și al clicii lui 
in toate afacerile de stat, provocau o zăpăceală 
care cu timpul devenea insuportabilă. Mulţi servitori 
ai statului nu mai ştiau în definitiv pe cine să as- 
culte: pe stăpânul cel bătrân sau pe cel tânăr? 

La dispariţia Jui Franz Ferdinand, bătrânul 
Franz Iosef respiră usurat; si cu el, cea mai mare 
parte a funcţionarilor Curţii şi ai statului, căci ei nu 
puteau servi doi stăpâni atât de deosebiți prin fire”, 


Am văzut că si Viktor Adler făcuse aluzic, 
în parlament, la chestia celor doi stăpâni. 

In cursul acestor pagini cititorii vor obser- 
va că unii îşi explică faptele petrecute prin 
marca asemănare de caracter dintre cei doi 
oameni, pe când alţii isi explică aceleaşi fap- 
te prin marea deosebire de caracter pe care 
o prezintă aceleaşi persoane. Nu ne vom în- 
cumeta să stabilim noi care este adevărul. Ne 

mulţumim să constatăm că dezacordul dintre 
unchiu şi nepot sa dovedit din primul mo- 
ment în care Franz Ferdinand a dobândit ca- 
litatea de moştenitor. 

Istoricul Viktor Bibl, în volumul ,,Thron- 
folger”, își începe capitolul „Franz Ferdi- 
nand” cu acest adevăr simplu: 


„In total luat, Franz Ferdinand, ca si predeceso- 
rul său Rudolf, întrupa Acuzatia contra guvernării 
lui Franz Iosef I. Atâta numai că opoziţia lui Franz 
Ferdinand, exprimată în forme mult mai aprinse, 
chiar pătimașe, era resimţită în chip mult mai amar 
de către împărat: acuma îi stătea în potrivă nu fiul, 
ci nepotul; şi apoi, cu vârsta, îl cuprindea pe mo: 
narch o tot mai mare nevoe de linişte, in care el se 
vedea turburat”. 


Constatarea lui Bibl este exactă: ambii mo- 
stenitori au fost nemulţumiţi de ideile si me- 
todele lui Franz Iosef. Dar această asemănare, 
este şi singura. Rudolf si Franz Ferdinand se 
deosebeau în modul cel mai absolut prin mo- 
tivele şi scopurile cari le dictau atitudinea. 

Cum în paginile ce urmează vom vorbi 
mai pe larg despre cariera de moștenitor a 
lui Franz Ferdinand, e necesar, credem, să 
spunem mai întâi câteva cuvinte despre Ru- 
dolf. 

VIII 


Kronprintul Rudolf 


Este incontestabil ca eroul sau victima ob- 
scurei drame dela Mayerling a ramas in amin- 
tirea generalä sub o imagine falsä. Evident, o- 
mul a iubit-o pe Maria Vetsera si a murit in 
conditii nelamurite, Dar n’a facut numai a- 
ceste două lucruri in cei aproximativ 10 ani 
de viata mai mult sau mai putin matură, câți 
a numarat dela icsirea din copilaria propriu 
zisă. Mintea si sufletul lui pot fi examinate, 
pentru că a lăsat scrieri şi scrisori. 

Vom încerca un asemenca examen, cu aju- 
torul prea putinelor texte pe cari le avem la 
dispoziţie. Alţii vor putea face mai mult. 

Din prima tinereţe Rudolf a intrat în con- 
flict de păreri cu tatăl său. Profesorilor insar- 
cinati să facă educaţia prințului, împăratul 
le pusese în vedere să-l înzestreze cu toate 
cunoştinţele moderne, dar să-l mentie în con- 
ccptiile tradiţionale si sănătoase. Probabil ca 
dascălii şi-au dat osteneala să împlinească po- 
runca, dar n’au izbutit: prinţul a ieșit demo- 

crat si liber-cugetätor, — ba, dupä aprecierea 
celor dela Curte, pur si simplu revolutionar. 


* 
* * 


La varsta de 14 ani, prin urmare inca sco- 
lar în toată regula — el scrie într'o compu- 
nere: 

„Mi se pare că cel mai mult au stricat preoţii prin 
aceea că, prin superstiție si pietate exagerată, s'au 
priceput foarte bine să facă poporul atât de ticălos 
şi de supus, în cât le-a fost uşor, lor ca şi nobililor, 
să facă cu sărăcimea ce-au vrut.” 

Fraza e încă destul de incurcatä — ne-am 
silit s'o traducem cât mai exact — dar ideea 
e foarte clară şi precisă! De pe atunci Vatica- 
nul l'a urmărit cu îngrijorare pe subversivul 
Kronprinz, şi la moartea lui n'a făcut prea 
mare risipă de lacrimi! 

Nu mult după ce compusese textul citat, în 
primele încercări cu pretenţii mai literare, 
Rudolf notează cugetări de felul acesta: 

„Abia în furtunile ultimului secol, omul a 
devenit om. 

„Din mormanul de cadavre făcut de ghilo- 
tină, au ieșit idei şi principii noui. Din vre- 
mea revoluțiilor si a luptelor pentru libertate, 
popoarele, întinerite, fortificate şi înobilate, 
s'au urcat cu o treaptă mai sus”. 

Dar acestea sunt mai mult din domeniul 
teoriei inofensive. lată însă şi observaţii prac- 
tice, destul de supărătoare pentru stâlpii or- 
dinei stabilite: 

„Păcat de banii pe cari Europa îi cheltue- 


şte cu diplomaţii. Paguba e mai mare decât 
folosul”. 

Sau: 

Cercurile hotärîtoare ale Ungariei, ,,in or- 
birea lor nemărginită, uită că sârbii si româ- 
nii (din Ungaria) au la spatele lor statele ve- 
cine în plină dezvoltare”. 

Sau: 

Reactionarii dela Curte, „din miopie eredi- 
tară, au făcut întotdeauna mai bune servicii 
duşmanilor de cât patriei”. 

Duşmanii de cari e vorba în această ultimă 
cugetare sînt rușii. , 

Despre Rusia ţaristă vorbeşte cu cel mai a- 
dânc dispreţ: acolo 

„absolutismul înfloreşte, spânzurătoarea dă 
roade minunate, o Siberie întreagă, amenajată 
ca puşcărie, este alimentată cu aşa numiţi cri- 
minali politici”. 

Despre Germania: 

„Un imperiu german sub conducerea hohen- 
zollerniană nu este de închipuit... Germania 
hohenzollerniană e întemeiată prin baionetă şi 


se întemeiază numai pe baionetă; un războiu 
nenorocit trebue să-i fie sfârşitul”. 


Dar Franţa? 


„Franța este izvorul primordial al tuturor 
ideilor şi instituţiilor liberale de pe continent, 
si în toate momentele, când idei mari trebuie 
să-și deschidă drumul, Franţa va fi înaintea 
noastră și ne va servi drept model”. 

Aceste însemnări le găsim înregistrate in 


volumul ,,Thronfolger” al lui Bibl. Dar pe Ru- 
dolf îl putem cunoaște mai de aproape din 
scrisorile adresate de el defunctului ziarist 
vienez Moriz Szeps şi publicate în volum de 
fiul acestuia, dr. Julius Szeps, după războiu 

bincinteles, când dispăruse cenzura, azi reîn- 
tronatà *). 


* 
* + 


După ce-am văzut mai sus părerile lui Ru- 
dolf despre Rusia, Germania, Franţa, iată ce 
spune şi despre Austria într'o scrisoare cu da- 
ta de 19 Februarie 1883: „Sînt curios să știu 
cât îi trebue unui edificiu atât de vechiu si te- 
nace cum e Austria asta, ca să trosnească din 
toate încheieturile şi să se prăbușească”. 

Sfârşitul acesta îi părea inevitabil dacă... — 
dacă nu se schimbă situaţia. Austria, așa cum 
era condusă de tatăl său, nu putea trăi de cât 
până la prima ocazie: până se va ivi, dintr'o 
parte oarecare, o zguduire formidabilă. La 
vârsta de 22 de ani Rudolf şi-a exprimat con- 
vingerea că-l va putea determina pe tatăl său 
să schimbe metoda de guvernare: să introdu- 
că regimul în adevăr constituţional, cu toate 
aşezămintele inerente lui. A fost o iluzie tine- 
rească. Franz Iosef, aflând de ideile lui Ru- 
dolf, şi-a pierdut orice iluzie despre el, la 
declarat exaltat (Schwärmer) si palavragiu 


*) Rudolf a mai fost în corespondenţă asiduă si 
cu un ziarist maghiar. După moartea acestuia, vă- 
duva lui, cunoscuta cântăreaţă Pewny, din Buda- 
pesta, sfătuită rău (sau... foarte bine?) nu numai că s'a 
hotărît să editeze scrisorile lui Rudolf, dar a făcut si 
„imprudenţa” să anunţe punerea lor sub tipar. Ime- 
diat a intervenit poliţia, care cu o puternică presiune, 
probabil îndulcită, a zmuls scrisorile și le-a făcut 
pentru totdeauna nevăzute. N'am putea spune dacă 
»maiastra cântăreaţă” s'a bucurat ori s'a întristat de 
violentarea îndurată. 

In tot cazul, Szeps a fost mai prudent, şi de aceea 
putem citi astăzi scrisorile primite de el. Dar și 
Szeps-fiul, piosul editor, a operat tăieturi, ca să evite 
unele jigniri. 

(Plauscher), si s'a ferit de a-i da vre-o însăr- 
cinare serioasă si de a-l pune în curent măcar 
cu o parte din treburile statului. 

Rudolf era dezolat. El se dedase unci impor- 
tante activităţi literare gi ştiinţifice — con- 
ducea o publicaţie importantă — dar tinea 
mai cu seamă să se pregătească si pentru rolul 
lui de mai târziu. Or, tocmai de la aceasta era 
împiedicat. 

In disperare de cauză, a vrut cel puţin să 
influenţeze din vreme treburile publice, spre 
a pregăti terenul, pe cât îi va fi posibil, pen- 
tru acţiunea viitoare. 

De aici o intensă activitate ziaristică, desfă- 
surata sub cel mai strict anonimat la ziarul 
lui Moriz Szeps, — întâiu ,Neucs Wiener Tag- 
blatt”, apoi „Wiener Tagblatt” — si tot de aici 
corespondenţa foarte asiduă cu acelaş Szeps. 
Acesta nu era numai un ziarist de seamă, 
el avea şi foarte importante legături politice 
cu occidentul. Era bun prieten cu Léon Gam- 
betta, tot astfel si cu Gcorges Clemenceau. Cu 
acesta din urmă se afla şi în oarecare grad de 
rudenic prin alianţă *). Parte din scrisorile şi 

*) Fica lui Moriz Szeps, Sofia, s'a măritat cu in- 
ginerul Paul Clemenceau, fratele ilustrului om poli- 
tic. Cealaltă fică a lui Szeps, Berta, cunoscută scrii- 
toare, măritată cu anatomistul Emil Zuckerkandl, a 
fost şi ea în legături de cea mai bună prietenie cu 
Georges Clemenceau, — până la războiu. După räz- 
boiu, Otto Bauer fiind ministru de externe al Aus- 
triei, i-a încredinţat Bertei Szeps-Zuckerkandl o ini- 
siune pe lângă Clemenceau: o intervenţie în favoa- 
rea Austriei învinse şi reduse. In amintirile ei, scrii- 
toarea vieneză arată că bunul prietin de altă dată, 
Georges Clemenceau, a refuzat să stea de vorbă: a 


mers până acolo că a refuzat chiar să deschidă o 
scrisoare şi a restituit-o aducătorului pentru că a 

din articolele lui Rudolf, adunate in volumul 
de care am pomenit, ne dau fizionomia inte- 
lectuală a aceluia care avea să fie mai târziu 
tragicul erou de la Mayerling. 

Une-ori el aşterne generalitafi filozofico-so- 
ciale, absolut neașteptate din condeiul unui 
print moștenitor și încă habsburgic. De pildă: 

„Ne îndreptăm spre vremuri foarte turburi şi u- 
rate. Iti vine să crezi că bătrâna Europă şi-a supra- 
vietuit şi merge acum -către prăpădul desăvârşit. 
Trebue să vie o reacțiune mare, uriaşă — revolu- 
tiuni sociale — din care apoi, după o bolire înde- 
lungată, va înflori o Europă cu totul nouă”. 

Dar de cele mai multe ori autorul procedea- 
ză ca oricare ziarist: el se ocupă de nenumă- 
ratele probleme interne şi externe, în legătură 
cu evenimentele zilnice, în ordinea în care 
survin. Și-a organizat si un serviciu de infor- 
mafii, necesare şi meditatiilor sale şi lucrului 
său de fiecare zi. 

De remarcat un amănunt caracteristic: ra- 
poartele cari contin fapte lipsite de interes 
pentru el personal — adică fapte neintrând 
în sfera lui de preocupări și deci neputându-i 
furniza subiect de articol — acele rapoarte 
Rudolf le trimite totuşi lui Moriz Szeps, fiind- 
că ziarului tot îi pot folosi: la ziar au valoare 


recunoscut în adresa de pe plic scrisul d-nei Szeps- 
Zuckerkandl. Diplomata improvizată sa adresat 
atunci altor personalităţi ale Antantei şi a reuşit să-şi 
îndeplinească misiunea, căci a obţinut ceea ce urmă» 
rea (era vorba de alimentarea Austriei înflămân- 
zite). Clemenceau, — „tigrul” — în starea de spirit 
în care iesise din războiu si în care lucra la infäp- 
tuirea păcii, n'a consimțit sub nici un motiv să ames- 
tece legăturile de prietenie personală cu chestiunile 
de politica europeană. 

si informatiile ca atari, indiferent dacä li se 
mai adaugä, sau nu, comentarii. Aceasta grija 
a Kronprintului dovedeşte că, în puterea de- 
prinderei, el devenise în adevăr gazetar. Şi ca 
să ilustrăm această afirmatiune, vom da un a- 
mănunt: între altele Rudolf i-a trimes lui 
Szeps un raport cu privire la o întâmplare de 
la noi: răpirea lui Gherea de către agenţii ruși 
şi transportarea lui în Rusia. In esenţă, ches- 
tia e povestită, în raportul furnizat de prinţul 
Rudolf, cam tot aşa cum o cunoaștem din a- 
mintirile publicate de Gherea. Aflăm în plus 
că agentul care a săvârșit isprava se chema 
Golowkin şi că a fost insuficient răsplătit pen- 
tru serviciul făcut: s'a ales cu o slujbă onora- 
bila, dar atât de modestă, în cât omul, care 
ştia să-şi valorifice munca, a refuzat-o. El a 
preferat să lucreze şi pe viitor tot în branșa 
provocării şi spionajului, fiind plătit cu bu- 
cata. 

Atât de atentă si meticuloasä este activita- 
tea ziaristică a lui Rudolf, în cât trimete la 
ziar chestiuni așa de puţin importante — 
căci pentru marele publie Gherea nu era încă 
Gherea. 

De altminteri, se întâmplă ca Rudolf să-i 
trimită lui Szeps câte o informaţie, însoţită 
de un biletel de felul acesta: „Presupun c'o 
să-ți facă plăcere ca să ai cel dintâi știrea 
alăturată”. - 

Rudolf vroia să contribuie la propäsirea 
presei — bine înţeles, a presei democrate. Şi 
era bucuros să vadă înfiinţate cât mai multe 
ziare şi reviste. La un moment dat a intrat 

in tratative, prin Szeps, cu un comerciant 
bogat, Adler, care urma sa dea capitalul pen- 
tru intemeierca unui nou ziar. Intr’o scrisoare 
adresată de Rudolf lui Szeps, citim: 

„Cum stau lucrurile cu d. Adler? Se pare că au 
rămas baltă! Păcat! speram mult din captura asta!” 

E vorba de S. M. Adler, tatăl lui Viktor Ad- 
ler. In cele din urmă Adler s'a răsgândit şi a 
preferat să-şi păstreze banii. I-a cheltuit apoi 
fiul său Viktor, pentru publicaţii nu simplu 
democrate, ci social-democrate. Căci Viktor 
Adler a făcut toată viaţa, ceece la noi V. G. 
Morţun a făcut o bună bucată de vreme: a 
cheltuit tot ce-a avut, pentru mișcarea socia- 
listă. 


> * 


Nu este nevoc să insistăm prea mult asupra 
directici politice în care activează Rudolf, zia- 
ristul. După câte am spus până aci, se înţelege 
dela sine că el stăruic pentru toate ideile de- 
mocratice şi pentru libertăţile cetăţeneşti. In 
primul rând pentru libertatea presei. Când 
Moriz Szeps, pentru un delict de presă, este 
silit să-şi facă stagiul la închisoare, prinţul Ru- 
dolf, amicul şi colaboratorul său tăinuit, îi tri- 
mete calde cuvinte de mângâiere; iar cu oca- 
zia unei confiscäri a ziarului — îl felicită. 

Libertatea presci Rudolf o vrea desăvârşită 
nu numai întrucât e vorba de libera răspân- 
dire a opiniunilor politice. El vrea şi publica- 
rea nestingherită a tuturor ştirilor, chiar când 
ele n'ar fi pe placul stăpânirii. Cu data de 5 
August 1884 el îşi îndeplineşte conştiincios mi- 

siunea de reporter, comunicându-i lui Szeps o 
informaţie si insistând pe lângă el ca s’o pu- 
blice: 


»leri, aici in Brigittenau, un slujbas al Căii Ferate 
de Nord a fost lovit de holerä si dupä trei reasuri a 
murit. O ştiu in mod pozitiv. Poliţia a comunicat sti- 
rea, în chipul cel mai amănunţit, ministerului de in- 
terne. 

„Nu vei publica informația aceasta? 

„E bine, de sigur, să nu alarmăm publicul în mod 
inutil. Pe de altă parte AR FI INSA FOARTE BINE 
VENITĂ ALARMAREA AUTORITĂȚILOR. Căci nu se 
face mai nimic. In special autorităţile militare pri- 
vesc holera cu disprețul cel mai suveran”. 

Dar Rudolf nu se ocupă numai de lucruri 
mici. El scrie articole de doctrină si articole 
de propagandă, în chestiunile sociale, ca şi în 
cele de politică internă şi externă. Si, în scri- 
sorile lui, îi mulțumește mercu lui Szeps pen- 
tru că-i aranjează articolele gazetäreste, ast- 
fel ca să fie mai lesne citite şi mai bine inte- 
lese. 

Corespondenta atât de asiduă între colaho- 
rator si director se explică prin accea că nu 
se puteau întâlni decât foarte rar, colabora- 
rea dintre ei având forfamente caracterul cel 
mai discret: protocolul n’ar fi admis-o, iar 
Franz Josef personal — si mai putin! S'a ştiut 
doar atâta: că Rudolf cunoaşte oarecari ziarişti 
ca Moriz Szeps şi Berthold Frischauer — și 
împăratul era destul de amărit şi pentru atâta! 
Franz losef avea cea mai suverană desconsi- 
derare pentru presă. Ziarul lui favorit era 
„Fremdenblatt”, cel mai fad ziar din Viena. 
cu intenție — „planmăssig” — făcut atât de 

fad. Pentru fondatorul si directorul acestui 
ziar, Franz Josef avea o deosebitä simpatie si 
Pa si răsplătit mai presus de ori-ce așteptare: 
Pa făcut baron. Numele fericitului: Gustav 
Heine. Era fratele poetului. Inclinările sufle- 
teşti ale împăratului şi împărătesei, atât de 
radical deosebite, i-au dus, totuş, la simpatii 
destul de învecinate: fraţii Heine se bucurau 
fie-care de favoarea câte unuia din componen- 
tii perechei imperiale *). După moartea lui 
Gustav Heine, Franz Iosef a mai acordat aten- 
tile sale unui singur ziarist: lui Emanuel- 
Mendel Singer, om bun si cum se cade, dar 
foarte putin strălucit ca ziarist. Franz Iosef l’a 
înobilat şi pe acesta. Emanuel Mendel Singer 
(vezi anexa No. 6) a fost reporter parla- 
mentar la ,,Neues Wiener Tagblatt”, ziarul la 
care colaborase Rudolf sub  directoratul lui 
Moriz Szeps. 

Franz Iosef isi justifică însă propriile legă- 
turi cu aceeași hotärîre cu care le reprobă pe 
ale lui Rudolf. Bunä-vointa fata de Mendel 
Singer îi pare perfect legitimă; simpatia pen- 
tru Moriz Szeps — o grozăvie. Tot aşa e şi cu 
legăturile din lumea financiară. Franz Iosef 
își are punctele lui de atingere cu diverse mari 
institute de credit: vom vedea mai departe 
câtă grijă părintească a putut cheltui pentru 
„Boden-Kreditanstalt” şi pentru guvernatorul 
acestui institut. Priveşte însă ca păcat din par- 


*) Cu titlul de curiozitate amintim că alt frate, 
Maximilian Heine, medic şi scriitor, chirurg-sef în 
armata rusească, a scos prima revistă medicală în 
Rusia şi a fost numit acolo consilier de stat. 

RUDOLF, ÎNTR'UN TABLOU VIVANT 


(cu prilejul unei serbări de familie) 

tea lui Rudolf, contactul acestuia cu baronul 
de Hirsch. Karl Tschuppik scrie in ,,Elisabeth, 
Kaiserin von Ocsterreich”: 

»Cu prilejul vizitei la Viena a printului de Wales 
(viitorul rege Eduard VII al Angliei), Kronprinzul 
i-a dat o masä in trei, la care baronul de Hirsch a 
fost al treilea — un päcat pe care vrajmasii lui Ru- 
dolf nu i-l’au iertat. De sigur, pentru abilul financiar 
bruxelez a fost de mare pref favoarea de a sta la 
masă cu viitorii stăpânitori a două mari state. Dar 
e probabil că şi Eduard a preferat să supeze cu omul 
acesta, de cât cu vre-o persoană dela palat, mai puţin 
amuzantă; de altfel, el nu găsea în aceasta nimic ne- 
cuviincios sau șocant.” 


Si Rudolf, asa cum isi alegea relaţiile perso- 
nale după propriile sale înclinări, tot aşa își 
manifesta si simpatiile către state şi popoare 
după judecätile si sentimentele proprii. Ast- 
fel, mărturisește o nemärginitä dragoste 
— şi recunoștință, precizează el — pentru 
Franţa, căreea îi datorăm cu toţii ideile şi in- 
stitutiile liberale. In accente lirice el cântă „fe- 
ricita, bogata, viabila, puternica republică 
franceză, care după numai 12 ani dela Sedan, 
stă ca dovadă lămurită şi de netăgăduit că re- 
publicile pot face lucruri mari în Europa” *). 


*) Admiratia şi dragostea pentru Franţa au rămas, 
fireşte, în tradiția democraţiei austriace şi a presei 
respective. Când Adolf Hitler a început să deschidă 
ochii la viata publică, el a găsit această stare de spi- 
rit si ea a fost una din cauzele cari lau îndepărtat 
de curentele democratice, mânändu-l în tabăra ad- 
versă, 

In „Mein Kampf” actualul dictator al Germaniei 
face si această mărturisire: 


„Ceea ce îmi mai călca pe nervi, era şi cultul res- 
pingător pe care presa cea mare îl practică, încă de 

In dragostea lui pentru Franta, Rudolf are 
momente de îngrijorare: Germania pare să 
manifeste tendinfi agresive. La 22 Aug. 1882 
Rudolf scrie: 


„Poate că bătrânul Wilhelm si cancelarul 
său, înainte de a-și da sufletul, vor să mai guste 
savoarea unui războiu si să zdrobească de tot 
Franța, care dela 1870 s'a intremat bine”. 


Urcarea lui Wilhelm II pe tronul Germanici 
nu linişteşte îngrijorarea lui Rudolf: are des- 
pre el o idee foarte rea, pe care a si exprimat-o 
mai de mult. Rudolf, bun pricten cu tatäl lui 
Wilhelm, democratul Friedrich III, si cu prin- 
tul de Wales, viitorul rege Eduard al Anglici 
— una din mintile cele mai luminate — isi 
facuse mari sperante despre rolul pe care 
vor avea să-l joace odată, toţi trei, in politica 
europeană. Ne putem închipui, în adevăr, o 
situaţie absolut nouă, cu trei suverani de felul 
acesta, ocupând în acelaş timp trei din cele 
mai însemnate tronuri ale Europei! Cu moar- 
tea lui Friedrich, după o domnie de 99 de 
zile, unul din cci trei factori dispărea şi în 
locul lui venca un clement turburător. 

lată cum îl caracterizează Rudolf pe Wil- 
helm, cu data de 24 August 1888: 


pe atunci, pentru Franța. Iti venea să le rusinezi pur 
si simplu de faplul că esti german, când dădeai de 
imnurile dulcegi cätre ,marea națiune culturală”. 
Foarte des această păcăloasă franfuzdrie m’a făcul să 
svarl din mână gazela”. 

Guvernul austriac nu împărtășea cultul pentru 
Franţa; el a practicat ura şi duşmănia în potriva ei. 
Azi austriacii pot vedea unde i-a dus politica anti- 
democratică şi anti-franceză! 

Wilhelm al doilea se formează. E probabil că va 
provoca în curând mari încurcături în bătrâna Eu- 
ropă: presimt că aşa va fi. Este şi omul făcut pentru 
asta. Minte foarte mărginită şi de aceea energic şi 
încăpățânat ca un taur, socotindu-se singur ca cel 
mai mare geniu — ce vreţi mai mult? 

„In câti-va ani el e menit să ducă Germania ho- 
henzollerniană la situaţia... pe care o merită”. 

Ultimul alineat constitue şi o atenuare a 
îngrijorării cu privire la soarta Franţei. Pri- 
mejdia nu e mare pentru republica franceză, 
de vreme ce el prevede, din potrivă, un peri- 
col pentru Germania. De altfel, Rudolf e con- 
vins — şi o spune de nenumărate ori, în scri- 
sorile către Szeps, în articole şi notițe, în con- 
vorbiri cu intimii — că Franța, tocmai pen- 
tru că e sub regim democratic, va şti să-și 
conducă bine barca şi va evita orice primej- 
die: regimul democratic consumă multi oa- 
meni, dar Franţa are foarte mulţi de prima 
ordine; adevăr pe care, mai târziu, avea să-l 
afirme şi Achrenthal. 

Si când moare Gambetta, prințul Rudolf 
scrie: 

„Anul a început sub auspicii rele. Ori-ce 
părere ai avea despre Gambetta, — cu el a 
pierit un spirit superior, unul dintre cei dintdi 
luptători pentru ideile liberale, în vremea 
noastră săracă poate chiar singurul. 

„A fost o fire de uriaș, o puternică figură, 
care intotdeauna mi-a inspirat admirație și 
simpatie”. 

Afirmația ocazională că defunctul Gambetta 
a fost poate singurul luptător pentru ideile li- 
berale, ar fi în contrazicere cu recunoașterea 

permanentă că Franţa democratică dispune de 
nenumărați oameni; dar, de fapt, este o sim- 
plă exagerare sentimentală, firească în cu- 
vinte de necrolog. 

Idealul lui Rudolf este să facă din Aus- 
tria, in ce priveşte viata internă, o a doua 
Frantä. El este partizanul Austriei Mari, {nu 
sensul că dorește înţelegerea neștirbită între 
naţionalităţi, doreşte să dispară luptele şi cer- 
tele interne, pentru că numai astfel Austria 
va putea trăi, şi este necesar să trăiască: 

„Ori-cât de aspre s'ar arăta vremurile, eu 
cred pururea şi neclintit în viitorul patriei 
noastre — și al principiilor noastre în cuprin- 
sul ei și în toată lumea. 

„Austria trebuie să rdmdie în ființă, pentru 
că nu este posibilă altă alcătuire care să-i ia 
locul, si spațiul in care ne aflăm nu poate să 
dispară, iar principiile noastre, cu toate fluc- 
tuatiile si cu toate grelele încercări, trebuie 
totuşi să învingă, pentru că totul merge înain- 
te, şi o întoarcere îndărăt poate fi numai de 
scurtă durată”. 

In sistemul preconizat de Rudolf, se rezol- 
vă, indirect, şi problema naționalităților, în- 
tru cât acestea, bucurându-se de binefacerile 
alcătuirii democratice a statului, nu vor avea 
să se plângă în nici o privinţă, prin urmare 
nici din punctul de vedere naţional. In mod 
direct însă, chestiile nationale nu-l intere- 
seazä : 

„La popoarele superior dezvoltate, in faţa mari- 
lor chestiuni politice si de putere, principiul natio- 
nalităţilor — apartinerea la olaltă a membrilor u- 


nei rase — trece pe al doilea plan. 
m Consider dusmäniile nationale şi de rasă ca 

un mare regres. E destul de caracteristic faptul cä 
in toatä Europa, toomai elementele dusmane progre- 
sului simpatizeazä mai mult aceste principii si le 
exploateaza. 

„După cum știința e cosmopolită, tot astfel, cu 
timpul, toate părţile societăţii omenești, în relaţiile 
lor reciproce, vor trebui să fie cosmopolite. 

„Noi în Austria — fără a voi să-l ating pe contele 
Taaffe — nu sîntem încă cu totul pe drumul care 
duce spre dcea vreme de aur”. 

Prinţul Rudolf, gândindu-se la traiul in co- 
mun, în perfectă înţelegere, al atâtor nationa- 
litati, avea în vedere exemplul Franţei, alca- 
tuită din atâtea populaţii de origini si cu limbi 
deosebite. Ironia pe care o face la adresa con- 
telui Taaffe este foarte muscätoare. Taaffe a 
fost cel mai mare semănător de ură. 


* 
» 8 

Există însă un mijloc infailibil ca să-ţi dai 
seama dacă un om și-a înfrânt superstitiile si 
prejudecățile sovine: să cercetezi atitudinca 
lui faţă de evrei. Ei bine, din acest punct de 
vedere prinţul Rudolf trece cu succes exame- 
nul. In tot materialul pe care-l avem la înde- 
mână, nu găsim un cuvânt de simpatie la a- 
dresa evreilor. Prin urmare: prințul Rudolf 
nu era filosemit, cceace, de altfel, nu ne sur- 
prinde câtuşi de putin. Insă amănuntul isi ca- 
pătă adevărata semnificare, când constatăm 
că nu era nici antisemit. Mai mult: îl vedem 
ridicându-se, când cu dispreţ, când cu indig- 
nare, împotriva exceselor antisemite. 

Din câteva exemple pe cari le avem la în- 
demână, vom da unul: 

Unui magnat ungur îi abate să facă antise- 
mitism. El isi afafa sătenii de pe moşie, si se 
comit devastări. Şi atunci, — în ziua de 30 
August 1883 — Kronprintul Rudolf scrie un ar- 
ticol despre „cele mai noui poveşti dela fara, 
scoase nu din Jokai, ci deadreptul din reali- 
tate”. 

Autorul arată ce se întâmplă „când barba- 
ria înăscută și nelegalismul înăscut se aliază 
cu ura de rasă si ura de religie”. El aminteşte 
autorităților că „e de datoria unui stat de or- 
dine să apere viața si proprietatea” tuturora, 
căci „dacă într'o direcție oarecare se produce 
turburarea ordinei si a siguranței, atunci su- 
fere întregul organism”. 


Articolul lui Rudolf se termină astfel: 


„In Ungaria lucrurile n’ar fi ajuns atăt de 
departe, dacă toți factorii chemați și-ar fi fă- 
cut datoria. Dar din loc influent ura de rasă a 
fost susținută si favorizată, si așa s'a precipi- 
tat nenorocirea. 

„Mişcarea nu se va mărgini la evrei. Oame- 
nii mascaţi se vor convinge că au lucrat spre 
răul țării si spre propria lor primejduire. Da- 
că uzi sînt jefuiti evreii, mâine castelele boie- 
rilor vor cădea pradă răscoalei țărănești. 

„Focul e nepărtinitor. El mistuie cu aceeași 
lăcomie casele mdgnatilor ca si pe ale evrei- 
lor. Atunci se va topi masca de ceară a unei 
civilizații, care n'a avut voința și curajul să 
înlăture niște stări de lucruri cum sunt cele 
devenite cu putință acuma în Ungaria, spre 
rușinea veacului” *). 


.*) In iarna si primăvara anului 1907, când unii 
politiciani din Moldova au început faimoasele agi- 
taţii şi instigatii antisemite, ,Adevérul” a dat alarma 
în privința primejdiei de ordin general pe care 

Prin urmare, „factorii chemaţi” nu și-au 
făcut datoria, cel puţin înainte de a fi reche- 
mati la datorie, între alţii si de Rudolf, acesta 
din urmă anonim. Cum vedem, prinţul moste- 
nitor n'a cruțat de loc pe guvernanţii dela 
Budapesta. 

Se crede in general, că Rudolf avea o deo- 
sebită simpatie pentru pătura conducătoare 
maghiară. Din articolul citat si în genere din 
acele scrisori si articole ale lui pe cari le cu- 
noaştem noi, lucrul nu rezultă de loc. Este ade- 
vărat numai că Rudolf, comparând între ele 
metoda de guvernare austriacă şi cea ma- 
ghiară, o găseşte mai liberală pe a doua. Va fi 
fost chiar aşa în scurtul timp al activităţii lui, 
ori s'a lăsat şi el, ca atâţia alţii, indus in e- 
roare? Se ştie că în totdeauna stăpânirea ma- 
ghiară a strălucit în arta de-a ameti lumea 
cu prezentarea unei false aparentc; sub a- 
cest raport ea strălucește şi azi. In tot cazul, 
cu Rudolf ea a reuşit numai în parte: el cre- 
dea că Ungaria e mai democratic guvernată 
decât Austria, fără ca stările din Ungaria să-l 


o cuprindeau acele agitatii si instigatii. B. Branis- 
teanu a scris numeroase articole, intemeiate pe o 
argumentatie perfect asemänätoare cu a Kronprintu- 
lui Rudolf. Se pare însă că articolul lui Rudolf a avut 
mai mult succes în Austro-Ungaria, de cât ale lui 
Brănișteanu la noi, de vreme ce acolo pomenitele in- 
stigatii au încetat curând, pe când în România ele 
şi-au urmat, nestingherite, opera de înebunire, până 
când au luat caracterul prezis cu atâta insistență de 
Adevărul”. Răscoalele din 1907 au fost apoi repri- 
mate în felul cunoscut. Represiunea a fost mult mai 
gravă de cât faptele cari au determinat-o. In cazul 
din Ungaria, semnalat de prințul Rudolf în articelul 
citat, lucrurile fiind oprite la timp, nici n'a fost pri- 
lej de represiune, 

încânte. Iată, de pildă, ce spune despre Unga- 
ria în August 1883, câteva luni după ce se ex- 
primase în chip atât de pesimist despre Au- 
stria : 

„Biata Ungarie! Ne aflăm în faţa unei crize epo- 
cale; aşa nu mai poate merge! 

e. Ungaria e rău administrată, n’are un bun corp 
functionäresc, n'are o bază solidă, e o ţară ca Rusia 
sau Turcia. 

ss O asemenea ţară nu va putea duce cu succes 
actuala luptă cu Croaţia, şi-i lipseşte atât baza sănă- 
toasă cât si forţa de stat ca să puie ordine în situa- 
tia internă. Ungaria va merge spre o complectă de- 
cădere ca stat şi va veni momentul când se va găsi 
necesară o intervenţie din Viena”. 

Dacă şi astăzi încă oligarhia maghiară se 
laudă cu Rudolf, o face din politicianism: 
fiindcă ţine să-l opuie lui Franz Ferdinand. 
In orice caz, un gen nou: politicianismul re- 
troactiv, care nu vedem la ce mai poate folosi. 


* 
+ + 

Cari au fost sentimentele si intenţiile lui 
Rudolf fata de romani? 

Inainte de toate stabilim faptul că i-a cu- 
noscut. A călătorit mult în Transilvania, unde 
avea proprietăţi şi unde făcea, adesea, vână- 
tori. Pomeneste în deosebi de regiunea Rete- 
zatului, care-i oferea vânat bun şi, se pare, îl 
atrăgea si pentru oamenii ei. A şi scris 
un studiu etnografic asupra Transilvaniei, 
care în orice caz trebuie să fie interesant pen- 
tru noi, dar avem regretul de a nu ni-l fi 
putut procura. A fost şi în România. In- 
tr'o scrisoare către Szeps, în care-i anunţă 

această călătorie, Rudolf isi promite intreve- 
deri interesante. La intoarcere, fi scrie iar lui 
Szeps şi-l invită, precizând că vrea să-i comu- 
nice impresiile. Dar textul invitatiei nu lasă să 
se ghicească de ce natură sînt acele impresii: 
sînt bune sau rele? Nici regele Carol I, în Me- 
moriile lui, nu insistă asupra vizitei lui Ru- 
dolf, pe care se mulţumeşte s'o semnaleze. 
Faptul e semnificativ. Carol îl văzuse altă 
dată la Viena pe Rudolf, copil de 15 ani, şi 
fusese încântat de inteligenţa şi vioiciunea 
lui: în volumul II al Memoriilor îi consacră 
câteva rânduri entuziaste. Iar acum, după o 
vizită oficială a moștenitorului habsburgic, 
se mulțumește să spuie numai atâta: că Ru- 
dolf a fost la Sinaia. Or, de obiceiu Carol e 
mult mai elocvent în Memorii cu privire la 
musafirii săi, mai ales când prin situaţia lor 
au o însemnătate incontestabilă. Probabil că 
de astă dată ideile si purtările lui Rudolf 
nu i-au plăcut prea mult lui Carol J, care va 
fi ştiut şi amănuntul că nici Franz Iosef nu 
este încântat de fiul şi moştenitorul său. De 
altfel, şi Rudolf, în scrisorile lui, pomeneşte 
de Carol numai când are sau crede că are pri- 
lejul să-şi exprime vre-o nemulţumire; si a- 
tunci nu caută deloc adjective măgulitoare. 
Căci din Scrisorile lui Rudolf străbat două 
porniri de supărare în potriva României. Una, 
neserioasă: i sa spus că în scoalele din Ro- 
mânia se întrebuinţează o hartă, care muta 
în regatul român Galiţia, Bucovina, Transil- 
vania, etc., etc. — în text mai sunt şi aceşti doi 
„etce.”! Probabil că harta în chestiune n’a exis- 

tat: ar fi fost un mod prea ieftin — şi prea co- 
pilăresc — de-a preamări idealul national, 
ba chiar cu adaus din oficiu, peniru ca 
mai bine să întreacă decât să nu ajungă! De 
pe vremea când eram şcolar, ştiu că harta 
noastră era intitulată „România și ţările ve- 
cine”, deci ţările acelea — împreună cu ori- 
câţi ,,etc.” — nu erau trecute ca făcând parte 
din regatul român. 

Al doilea motiv de supărare e mai serios: 
e vorba de celebrul discurs al lui Petrache 
Grădişteanu care a vorbit de pietrele ce lip- 
seau încă din coroana regelui Carol I. De 
curând incidentul acesta a fost amintit de d. C. 
Xeni, în volumul ,,Take Ionescu”: 


La 1883, cu ocazia inaugurării statuii lui Ste- 
fan cel Mare, dela Iasi, Petre Grädisteanu, ales mai 
târziu presedinte al Ligii Culturale, intr’un elan de 
nafionalism, nu spusese oare regelui in toastul sau, 
că depe frumoasa lui coroană lipsesc câteva pietre 
preţioase, Bucovina, Transilvania si Banatul, ce- 
rându-i ca într'o zi să le aibă? Şi pentru atâta lucru, 
nu sa produs îndată o intervenţie diplomatică, nu 
s’ a tăiat din „Monitorul Oficial” profeticul discurs si 
n'a fost expulzat un ziarist, ca fap ispăşitor?” 

Cum se vede, pentru discursul lui Grădiş- 
teanu, guvernul austro-ungar a cerut satis- 
facţie guvernului romén, iar acesta a si acor- 
dat-o; satisfacția a fost chiar mai mare de- 
cât o arată d. Xeni: Carol I s'a dus în persoană 
la Berlin şi Viena, ca să-şi şteargă de pe frunte 
„pietrele” pe cari i-le zugrăvise entuziasmul 
lui Petrache Grădişteanu. 

Regele Carol prezintă astfel sfârşitul acestui 
incident: 


„La Viena, regele Carol ştiu să-l convingă pe 
Franz Josef că nu pot fi chemaţi la răspundere băr- 

batii de stat seriosi pentru discursuri de banchete 
ale unor oameni politici fara räspundere, cu aluzii la 
drepturile imprescriptibile ale României asupra Bu- 
covinei si Transilvaniei. Nici un popor nu consimte 
să i se răpească idealurile politice; tot asa nici po- 
porul român, care a primit in sânul său atât de multi 
dintre fraţii de peste munţi, scäpati prin emigrare 
de regimul aspru al maghiarilor; în aceasta nu se 
poate găsi o piedică adevărată la o înţelegere prie- 
tinească între ţările vecine”. (Memoriile Regelui, 
vol. IV). *) 


In cat, protestarile printului Rudolf in po- 
triva slabiciunii dovedite de contele Kalnoky 
nu sunt intemeiate; cancelarul austriac n’a 


*) Iată, in această chestiune, si lămuririle pe cari 
le-a dat însuși P. Grädisteanu. Sub titlul ,,Toastele 
d-lor P. Grădişteanu si Hajdéu”, Românul dela 15 Iu- 
nie 1883 reproduce următoarea scrisoare din Ro- 
mânia liberă: 

Iubite amice, 


Monitorul oficial publică toate discursurile ținute 
la Iaşi atâi dinaintea statuei lui Ştefan cel Mare cât 
si cu ocasiunea banchetului; între altele menţionează 
pe al d-lui Häjdëu si al meu cu apreciarea măguli- 
toare „bine simţite”, fără însă a le face onoarea de 
a le reproduce. Lucrul se înțelege. Cuvântările tu- 
turor celorlalți erau oficiale; nouă ni s'a făcul 
onoare mare d'a ni se permite să vorbim ca simpli 
cetățeni. 

Dar pentru că cuvintele noastre au fost reproduse 
în mod putin exact de reporterii unor ziare, dă-mi 
voie să [i-le comunic asa cum au fost rostite. La a 
ta apreciere dacă merilă o nouă insertiune. 

Cer scuse amicului meu d. Häjdëu dacămi permit 
a-i reproduce cuvintele si a-l lăsa la urmă; dar 
aceasta a fost ordinea în care s'au pronunțat dis- 
cursurile, şi apoi d. Häjdëu pare a fi voit să com- 
pleteze cugetările ce exprimasem. 

Discursul meu: 

pMlestaie and toată lumea se întrece a-Ti aduce in- 
chinäciuni Şi if ari nu numai ca semn de respect către 
suveran, nici numai drept recunoştinţă către căpitanul 
brav, ci dintr'o explosiune de dragoste pornită din toate 
unghiurile ţării, dragoste pe care Maiestatea Ta Ţi-ai în- 
temeiat tronul, dă-mi voie, Maiestate, mie, simplu cetă- 
tean, onorat la acest banchet, să închin în sănătatea ce- 
lor absinti. Si mai întâi în sănătatea Femeii, cea dintâi 

arätat nici o släbiciune, ci, din potrivä, a abu- 
zat de puterea pe care i-o dädeau situatiile 
respective ale Austro-Ungariei si României. 
Amândoi, şi Kalnoky şi Rudolf, dacă ar mai 
fi astăzi în viaţă, ar avea motiv să regrete acel 
abuz de putere. 

Aceste două atitudini nu sînt simpatice. Is- 


toricul Viktor Bibl, în volumul „Thronfolger”, 
ne aduce însă la cunoştinţă un fapt extrem de 


interesant şi chiar senzaţional, care le atenu- 
iază, ba le anulează chiar cu totul: în concepţia 
politică a lui Rudolf intra cucerirea orientului 


printre femeile române, lumină printre lumini, Regina 
de trei ori Regină, prin spiritul său, prin inima sa si 
prin grațiile sale, în sănătatea Maiestăţii Sale Regina 
Elisabeta, și apoi în sănătatea cortegiului strălucitor care 
o încongioară, în sănătatea femeilor române — căci atât 
valorează un „Popor cât valorează femeiie sale. 

„Să nu uităm, Maiestate, la această serbare, pe con- 
silierii tronului, pe bătrânii ţării, cu care împreună V’ati 
coborât în adâncul mărilor de aţi cules mărgaritarele şi 
coraliul, aţi despicat munţii şi aţi luat aurul şi briliantele 
oe care ati format coroana regală pusă pe capul Româ- 
niei. 


„Sunt unii care lipsesc de la această solemnitate — nu 
știu pentru ce şi nici voiesc să cercetez — Români sunt 
şi ei, să nu-i uităm Maiestate, căci nu e Român care să 
nu-și iubească ţara. 

„Sunt alţii însă cari ar fi voit să vie, dar n'au putut, 
cari privesc în acest minut la noi, ce zic? cari sunt în 
mijlocul nostru cu inima, cari Te iubesc Maiestate cu 
aceeaş dragoste ca noi toţi, căci văd în Maiestatea Ta 
nu pe Regele României ci pe Regele Românilor si cu 
concursul cărora Maiestatea Ta vei recăpăta pietrele pre- 
tioase cari lipsesc încă dela coroana lui Stefan cel Mare!” 


Indată după aceste cuvinte, d. Häjdëu a zis: 


„Sire, de tyei secole nici un Domn român nu trecuse 
Dunărea. Neincrederea în valurile sale, era asa de mare 
că poporul făcuse un blestem: batä-te Dunărea! Maies- 
tatea 'Ta ai făcut să cadă blestemul, ai închegat cele două 
maiuri române ale Dunării. Să trăiască Dunărea română!” 

Sentimentele ce am exprimat sunt ale tuturor Ro- 
mânilor, si ori ce s’ar zice, ori ce s'ar face, nimeni 
nu le va putea nici stânge, nici näbusi, 

şi sudului Europei, însă o cucerire pacifica si 
spiriluală. In acest scop el preconiza cedarea 
Bosnici si Herzegovinci către Serbia și a Tran- 
silvaniei către România. El socotea necesară 
această jertfă, pentru că, printr'un asemenea 
procedeu, Austro-Ungaria, departe de a slăbi. 
se întărea în vederea räfuiclii cu Rusia, după 
Rudolf inevitabilă. 

Cum Rudolf cra capabil de idei îndrăzneţe 
şi cum Bibl este un istoric serios, putem ad- 
mite că, în adevăr, Rudolf a avut această 
idcie. A avut-o; ccea ce nu înseamnă că ar fi 
şi realizat-o, sau cel putin că ar fi încercat s’o 
realizeze dacă ar fi ajuns să domnească. Este 
un principiu etern în politică: una vrei, când 
nu poţi să realizezi, si alta realizezi când... 
nu-ţi mai c permis să vrei! 


* 
* * 


Dar Rudolf a murit. Cum a murit nu stim. 
Misterul dramei dela Mayerling nu sa lămu- 
rit încă. Dăm după culegerea ,,Abschieds- 
briefe” a lui Wilh. Treichlinger, ultima scri- 
soare a lui Rudolf, scrisă în ziua morţii, 
poate chiar în ultima clipă: 


Ducelui Miguel de Braganza 
Dragă prietene, 
Trebuie să mor. N'am putut face altfel. Rămâi 
cu bine. 


Servus, al tău 
RUDOLF 


Drept confirmare a scrisorii lui Rudolf ser- 
veste şi scrisoarca Mariei Vetsera, către sora 
ei: 

MARIA VETSERA 

Mayerling, 29 Ianuarie, 1889 
Dragă soră, 

Trecem amândoi întru fericire, în lumea nelămu- 
rită de dincolo (ins ungewisse Jenseits). Gândeşte-te 
din când în când la mine, fii fericită şi mărită-te din 
dragoste! Eu n'am putut s'o fac, şi cum n'am putut 
să mă împotrivesc dragostei, plec cu el. 

A ta, MARY 


(Urmează şi un post-scriptum, în care spune, între 
altele, că moare împăcată). 

Karl Tschuppik, în „Elisabeth, Kaiserin von 
Oesterreich”, dă numai începutul scrisorii lui 
Rudolf către mama sa: „Scumpa mea mamă, 
nu mai am nici un drept să trăiesc” (ich habe 
kein Recht mehr zu leben). 

De ce nu mai are acest drept? Mister ! 

In sfârşit, contele Vilmos Festetics a citit 
scrisoarea pe care Maria Vetsera a trimes-o 
mamei sale şi în care spune: „Sîntem si cu- 
rioși să vedem cum e în lumea cealaltă”. 


In urma acestor scrisori atât de laconice, 
dar nu mai puţin categoric afirmative, fap- 
tul material şi fizic apare incontestabil. 
Totuşi, din punctul de vedere logic, e greu de 
admis hipoteza sinuciderii lui Rudolf — cel 
puţin a sinuciderii voluntare — dacă ţinem 
scama de scrisorile adresate lui Moriz Szeps 
cu puţin înainte de moarte. 

In Aprilie 1887 scrie: 

»Multumesc pentru bunele urări pe cari le-am pri- 
mit ieri şi cari m'au bucurat foarte mult. Fie oa să 
se împlinească! Oricât de sumbre ar părea timpurile 
şi oricât de îndepărtați ne-am socoti de ţintă, în- 
crederea în viitor constitue o mică parte o izbânzii”. 


La 10 Maiu 1888: 
„De mi-ar îi dat să-mi îndeplinesc măcar jumă- 

tate din planurile mele, pot, pe urmă — când va fi 
— sä dispar de pe scena”. 


Dar la 21 August, acelas an, este cu deose- 
bire elocvent: 


„O viață de om, trăită in mişcare fără odih- 
nă, și adesea, pot spune cel mai adesea, într'o 
activitate atât de încordată, atât de mistuitoa- 
re, pentrucă multilaterală, — în epoca adevă- 
ratei acțiuni si productiuni spirituale, este 
scurtă, scurtă, scurtă! Ori-cum ar fi, trebuie să 
credem în viitor; eu sper şi contez pe cei zece 
ani următori”. 


In penultima scrisoare din volum, — data: 
11 Decembrie 1888 — Rudolf se ocupă de nişte 
scrisori ale lui Heine, oferite, prin Szeps, de 
scriitorul parizian Alexandre Weill şi pe cari 
prinţul se gândeşte să le dăruiască de Crăciun 
mamei sale, împărăteasa Elisabeta, precum se 
ştie mare şi pasionată admiratoare a poetului. 
Weill a fost intim prieten cu Heine în anii de 
boală şi de nenorocire ai acestuia. Scrisorile 
pe cari le oferea, îi fuseseră adresate, proba- 
bil, chiar lui. Pentru un motiv pe care nu-l 
explică — vre-o măsură de precauţie, socotită 
necesară — Rudolf îl roagă pe Szeps să foto- 
grafieze scrisorile lui Heine, înainte de-a 
i-le trimete. In notele de la sfârșitul cărţii ni 
se spune ca Rudolf şi-a împlinit dorința: de 
Crăciun i-a dăruit mamei sale acele scrisori. 

In sfârșit, în ultima scrisoare publicată în 
volum, cu data de 27 Decembrie 1888, — nu 
putem şti dacă a fost în realitate ultima — 
prinţul Rudolf, după ce examinează situația 
internațională — îi comunică lui Szeps că 

pleacă împreună cu prințesa, la Abbazia, si 
speră să-l vadă la întoarcere. 

O lună de zile după aceasta, la 30 Ianuarie 
1889, prinţul a murit. Pe cât se stic, nu inter- 
venise nimic care să explice pierderea încre- 
derii în viitor, părăsirea unei activităţi atât de 
intense şi de multilaterale, şi renunţarea la cei 
zece ani următori. Un om atât de deznădăj- 
duit, care nu numai că se gândeşte să-i facă 
mamei sale o surpriză de Crăciun, däruindu-i 
scrisorile lui Heine — pentru ca, în adevăr, o 
surpriză încântătoare — dar arc grija să o- 
prească şi copii fotografice, probabil pentru 
cazul când originalele sar pierde — nu-i asa 
că lucrul apare foarte ciudat? Şi, după aseme- 
nea dovezi manifeste de calm sufletesc, de o 
dată — sinuciderea! Faptul simplu al dragos- 
tei, chiar dacă era o dragoste mai adâncă şi 
mai puternică, nu explică atâta disperare, 
mai ales că era o dragoste împărtășită; mai 
putin încă se explică ,,solufia” la care a re- 
curs un om cu ideile, cu preocupările şi cu mi- 
siunea lui Rudolf, — misiune în care el cre- 
dea încă atât de ferm cu o lună de zile înainte. 


In asemenea condițiuni, cra natural să se 
facă tot felul de presupuneri si să se nască tot 
felul de legende. 

Yves Guyot înregistrează bănuiala expri- 
mată de unii că Rudolf a fost asasinat — fără 
indicație de autor. Alţii merg mai departe. Asa, 
Jean-Bernard, cunoscutul cronicar parizian, 

in Istoria razboiului din 1914, vol. I, spune în- 
tr’o notă : 

„A fost acuzat, fără dovezi dar nu fără pre- 
zumtii, archiducele Franz Ferdinand, că a 


fost, in drama dela Mayerling, unul din insti- 
gatorii asasinärii archiducclui Rudolf”. 


E serioasă ,,prezumtia” ? 

Nimic nu indreptateste s’o credem. Nici mä- 
car amänuntul, povestit de unii biografi, ca 
inainte cu câti-va ani, printul Rudolf, intr’o 
clipă de melancolie, faţă de prietini, își expri- 
mase credinţa că nu va apuca să domnească, 
şi arătându-l pe Franz Ferdinand, care tocmai 
sosea, ar fi scos exclamatia: 

— Ăsta va domni! 

In tot cazul, moartea lui Rudolf n'a provo- 
cat numai adâncă durere, ci şi — să zicem: re- 
flectii calmante. 

Ne aducem aminte de acele cuvinte onctuoa- 
se rostite de cel mai fidel servitor al Habsbur- 
gilor, contele Szôgenyi, în prezenţa prinţului 
Bülow, după moartea lui Franz Ferdinand. 
Cititorii le vor găsi reproduse mai jos, când 
vom cită din memoriile lui Bülow. Ele con- 
stitue un formidabil şi zdrobitor epitaf, menit 
parcă să ucidă din nou și definitiv pe archi- 
ducele omorît la Saraievo. Ei bine, același 
Szôgenyi își pronuntase epitaful si după moar- 
tea lui Rudolf; se pare că e specialitatea ca- 
sci! Cităm aci, după Bibl, cuvintele rostite 
pentru Rudolf: 


— Sint multi bărbaţi de stat seriosi, cari a- 
tribuie nenorocirea exclusiv unor cauze poli- 


www.dacoromanica.ro 


tice. Ei cred că prinţul de coroană s'a compro- 

mis atât de mult prin ostilitatea lui din ce în 

ce mai fatisa fata de politica în curs a cabine- 

tului de atunci; că raporturile lui cu Wilhelm 

II şi cu Germania sau înrăutățit atât de mult; 

că o dare îndărăt devenise atât de imposibilă, ' 
încât a trebuit să-şi dea seama că el ar fi un 

izvor de greutăţi serioase şi chiar de primejdii 

pentru patria sa, în cazul când ar continua 

să-și urmeze drumul. 

Va să zică: darea îndărăt devenise imposi- 
bilă, iar continuarea drumului — cu nepu- 
tinta... 

Si mai spunea legenda că in ultima zi Ru- 
dolf avusese o explicaţie violentă cu tatăl său. 


* 
* * 


Iar după înmormântare, sa făcut tăcere in 
jurul cazului și al persoanei. Nici o dată îm- 
păratul Franz Iosef n'a mai rostit numele lui 
Rudolf, si nimeni în apropierea împăratului 
nu l'a mai rostit. 

IX 


Intre Schônbrunn si Belvedere 


Cu noul mostenitor, Franz Iosef n’a avut mai 
multă linişte decât cu primul. Franz Ferdi- 
nand nu era nici el mulţumit de felul de a gu- 
verna al lui Franz Iosef. Rudolf îl socotise 
prea rectionar; Franz Ferdinand îl socotea 
prea... democrat. 

Cum am spus, conflictul a izbucnit de la în- 
ceput, — am putea zice in mod automatic, — 
prin însăşi proclamarea lui Franz Ferdinand 
ca moştenitor. 

Apoi, zi cu zi, timp de ani, a luat dezvol- 
tări mai mari şi mai adânci. Ca să arătăm la 
ce proporţii ajunsese lupta si la ce consecinţe 
ducea, vom cita, deocamdată, un exemplu şi, 
pe urmă, alte două. 

Când am vorbit. mai sus, despre interpelă- 
rile lui Viktor Adler cu privire la „acţiunea 
indezirabilă” a lui Franz Ferdinand, am po- 
menit și de faptul că şeful statului major ge- 
neral al armatei, baronul Conrad von 
Hoetzendorf, adus in această funcție de către 
Franz Ferdinand — deci contrar dorinţei lui 

Franz Iosef — a fost scos din funcţie de către 
Franz losef, spre adânca supărare a lui Franz 
Ferdinand, şi apoi readus de către Franz Fer- 
dinand, spre supremul necaz al lui Franz Iosef. 

Faptul în sine e destul de elocvent, într'o 
epocă întemeiată pe războaie şi întrun stat 
militarist, în care postul ocupat de Conrad 
are o importanţă atât de covârşitoare. Baronul 
Chlumecky, în volumul „Franz Ferdinand, 
Wirken und Wollen”, ne dă un interesant 
amănunt din peripetiile celei de a doua nu- 
miri a lui Conrad. Intemeindu-se şi pe comu- 
nicările acestuia, Chlumecky scrie: 


„In vremea asta împăratul tot mai tärägäni putin 
numirea de fapt a lui Conrad, ceeace provocă o stare 
de nervozitate la Belvedere (reşedinţa archiducelui). 

„Schemua, şeful de până atunci al statului major 
general, se tinea departe de birouri, iar Conrad nu 
putea să funcţioneze fără să aibă în mână decretul 
de numire. Şi astfel, în vremea asta serioasă de mari 
încordări internaționale, monarchia a stat câteva zile 
de-arândul fără nici un sef al statului major general. 

„Pe urmă, Conrad a avut în sfârşit decretul de 
numire în mâni, dar imediat s'a văzut că în potriva 
voinţei hotărite a împăratului nu este nimic de 
făcut”. 

Tata deci o situaţie, din atâtea puncte de 
vedere extraordinară: un mare stat militarist 
care rămâne fără şef de stat-major general 
în vremuri de grave complicaţii şi încordări 
(1912); un general care vine în fruntea ma- 
relui stat-major cu intenţia de a lucra în po- 
triva ideilor şi planurilor împăratului — şi e 
dezolat că nu reuseste; un împărat care nu e 
de acord cu şeful marelui stat-major şi e din 

capul locului hotărît să nu-i primească păre- 
rile şi sfaturile, căci asupra acestui ultim 
punct, informaţiile lui Chlumecky spun lă- 
murit: „împăratul socotește că a dovedit des- 
tul spirit de conciliatiune, prin aceea că i-a 
satisfăcut lui Franz Ferdinand dorinţa, de or- 
din personal, de a-l numi din nou pe Conrad; 
în fapt însă nu se va obţine nimic dela îm- 
părat”. 

Lucrul e clar. El arată unde duce prac- 
tica a doi stăpâni. Cum însă în cazul Con- 
rad cunoaştem numai rezultatele acestei 
lupte, iar nu si peripetiile ei, cari trebuie să 
fi fost archi-palpitante, vom cita alte două ca- 
zuri, în privinţa cărora suntem mai bine in- 
formați. 

Intâiul, respectiv al doilea, este numirea lui 
Rudolf Sieghart în fruntea instituţiei financi- 
are „Bodenkreditanstalt”. Această numire a 
făcut-o Franz Iosef, care ţinea la Sieghart si 
se folosea mult de sfaturile lui. Sieghart era 
şeful biroului de presă al președinției consi- 
liului de miniştri; şi, socotit foarte competent 
în complicatele probleme juridice ale dublei 
monarchii, era adesea consultat de Franz Io- 
sef, prin intermediul directorului de cabinet 
al acestuia, baronul Schiessl. O chestiune de 
care, astfel, Sieghart a avut să se ocupe, a fost 
şi căsătoria morganatică a lui Franz Ferdi- 
nand. Lămuririle pe cari le-a dat Sicghart si 
soluţiile pe cari le-a propus, au fost — cu toa- 
te menajamentele posibile pentru Franz Fer- 

dinand — in sensul dorințelor lui Franz Io- 
sef; altfel nici nu Sar fi putut. De aci ura de 
moarte a lui Franz Ferdinand în potriva lui 
Sieghart. Fireşte, Franz Ferdinand înţelegea 
să fie ascultat orbește de funcţionari, — şi nu 
numai de ci, ci de toţi „supuşii” — dar nu 
admitea ca ci să fie tot atât de ascultători 
fata de altul, chiar când acela cra şi mai in- 
dreptätit ca să le-o ceară. 

Marea competenţă a lui Sieghart, mai mult 
încă decât în chestiunile de drept, era în cele 
financiare. Şi de aceca, la un moment dat, 
Franz loscf a hotărît să-l numească guverna- 
tor la Bodenkreditanstalt, instituţie care, între 
alte rosturi importante, îl mai avea și pe 
acela — se zice — de a administra şi averea 
împăratului. Am văzut mai sus câte interese 
— şi de ce fel — erau legate de această avere 
şi de administrarea ei. Şi atunci se înţelege 
lesne că Franz Ferdinand nu putea fi bucuros 
de numirea la Bodenkreditanstalt a lui Sieg- 
hart, pe carc-l şi ura de moarte. Si ce s'a in- 
tâmplat? Marcel Dunan, corespondentul ziaru- 
lui „le Temps” la Viena, scrie: 

„S'a văzut cu uimire un moștenitor de tron ducând 
un fel de campanie electorală printre administrato- 
rii unei bănci, în potriva unui înalt funcţionar în- 
vestit cu încrederea împărătească.” 

Ce însemna însă „campania electorală” dusă 
de Franz Ferdinand? Ceva foarte grav! Con- 
flictele dintre unchiu şi nepot nu se desfă- 
şurau în discuţii şi certuri între cei doi au- 
gusti rivali. Procedura era alta: Franz Iosef, 
în virtutea puterilor lui discrefionare de mo- 


116 


www.dacoromanica.ro 


narch absolut, poruncea sä se facä; iar Franz 
Ferdinand, in virtutea puterii aproape egale 
pe care i-o dădea faptul că dintr'un minut in- 
tr’altul avea să devie monarch absolut, porun- 
cea să nu se facă. Si numeroasa gloatä de 
demnitari şi slujbaşi, cât de mari şi cât de 
mici, alcătuind filiera prin care urma să trea- 
că chestiunea, se frământau, se chinuiau, se 
neurastenizau — în adevăratul înţeles al cu- 
vântului — ca să găsească mijlocul de a îm- 
păca două porunci exact contrare. 

Viktor Bibl arată cum în cercurile respec- 
tive „lupta dintre Schônbrunn și Belvedere” 
era subiectul discuţiilor zilnice; această luptă 
fusese denumită dansul între ouă. Căci nu 
era de gândit să faci vreo obiectie celor doi 
stăpâni şi să spui, fie unuia, fie celuilalt, 
că poate fi vorba de vreo piedică sau de vreo 
şovăială întru executarea poruncii. 

Imi amintesc o comedie burlescă jucată de 
Burienescu. Scena cea mai de efect înfățișa 
doi inși, cari, cu revolverele întinse, somau pe 
un al treilea: unul îl obliga să puie pălăria în 
cap, celălalt îl obliga s'o scoată. Individul o 
punea şi o scotea cu o iutealä vertiginoasă, 
spre marele haz al publicului, până când sce- 
na devenea, din comică, — exasperantă! Exact 
aşa se petreceau lucrurile în administrarea 
Austro-Ungariei. 


+ + 


Ca să caracterizăm „dansul între ouă” al 
luptei dintre Belvedere si Schônbrunn, vom 
arăta, foarte pe scurt, cum era organizată 

„Cancelaria militară” a lui Franz Ferdinand, 
care ducea lupta. Ne vom servi tot de cartea 
lui Chlumecky, ,,Franz Ferdinand, Wirken und 
Wollen”. Baronul Leopold Chlumecky, care a 
fost ziaristul lui Franz Ferdinand — baronul 
lansa, prin marea presä, punctul de vedere 
al archiducelui, in toate chestiunile importan- 
te — este şi astăzi apologistul defunctului său 
patron. 

Dupa ce expune felul in care, pentru con- 
ducerea cancelariei, Franz Ferdinand si-a a- 
les ofiterii cei mai buni, mai inteligenti, mai 
diplomaţi, etc., Chlumecky scrie: 


»Sub conducerea îndemânatecă a lui Brosch, can- 
celaria militară se transformă curând într'un aparat 
uriaş care dirija înalte acţiuni politice, şi astfel de- 
veni un puternic oficiu politic central. 

„Acolo, fără ca cei vizati s'o bănuiască măcar, oa- 
menii politici ai Austriei şi ai Ungariei erau ţinuţi 
în „evidenţă”, urmăriţi în acţiunea, în vorba, în pu- 
blicatiunile lor... — ..Acolo miniștrii erau supra- 
veghiati de aproape (wurde ihnen auf die Finger 
gesehen), acolo li se cerceta cu lupa capacitatea, pu- 
terea de muncă şi caracterul. 

„Se cunoşteau calităţile si slăbiciunile persoane- 
lor conducătoare, şi când se iveau importante deo- 
sebiri de vederi între Belvedere şi Schânbrunn, cei 
dela Belvedere erau de cele mai multe ori aprovi- 
zionati cu material. Aşa, ca să dau un singur exemplu 
din o sută, la sfârşitul lui Decembrie 1911, Bardolf 
(şeful de atunci al cancelariei militare) mi-a comu- 
nicat că la cancelarie este alcătuit un dosar, care 
cuprinde enorm de mult material contra lui Aeh- 
renthal”. 


Intrerupem aci textul, ca să amintim natu- 
ra conflictului dintre Aehrenthal, cancelarul 

AEHRENTHAL 

monarchiei, si Conrad von Hôtzendorf, seful 
marelui stat-major general, dar inainte de 
toate omul lui Franz Ferdinand, cäci conflic- 
tul acela a făcut necesar dosarul cu „enorm 
de mult material”. | 

Conrad, adică Franz Ferdinand, pe temeiul 
motivelor foarte clar arătate de Eugen 
Fischer, vroia să declare războiu Italiei, răz- 
boiu preventiv, pentru că în acel moment nu 
se ivise nici un incident care nu să justifice, 
dar cel putin să explice o declaraţie de răz- 
boiu. Viktor Adler a vorbit atunci la Cameră, 
în şedinţa dela 6 Decembrie; iar la sfârșitul 
aceleeasi luni, Bardolf îi comunica lui Chlu- 
mecky că la cancelaria lui Franz Ferdinand 
s'a alcătuit dosarul. Lupta contra lui Aehren- 
thal a încetat însă în mod forţat: Aehrenthal a 
murit ; dosarul cu „enorm de mult material” a 
devenit inutil. Păcat! Oare de ce nu-l publică 
baronul Chlumecky? Ar fi interesant de văzut 
ce fapte au putut găsi pe seama defunctului. 
Ce fel de material şi încă „enorm de mult”, 
se poate aduna în potriva ministrului de ex- 
terne al unei monarchii? Căci doar nu vor 
fi contând eventuale mici slăbiciuni omenești, 
cari, documentate, pot face subiectul come- 
diilor satirice sau chiar al campaniilor electo- 
rale de provincie: vezi cazul Agamifä Dan- 
danache! 


* 
* * 


In asteptarea gravelor acuzäri cari alcä- 
tuiesc, poate, dosarul Aehrenthal, ne întrebăm 
dacă ele nu vor fi în legătură cu interesantele 

destäinuiri facute de Take Ionescu despre evo- 


lutia cancelarului austriac: 

„„Văzui pe contele Aehrenthal pentru cea din urmă 
dată — scrie Take Ionescu — în toamna anului 1911, 
câteva luni înainte de moartea lui. 

eEra înăcrit, foarte’ înăcrit de lupta ce ducea 
împotriva archiducelui Franz Ferdinand şi a pro- 
tejatului său, Conrad de Hoetzendorf, si în care 
biruise. 

„e Din vorhă în vorbă, revenirăm la un subiect 
pe care-l discutasem atât de des la București. 

„Eu sustinusem în totdeauna că zilele monarchii- 
lor erau numărate, că numai monarchiile strict si 
sincer constituţionale aveau oare-cari sorţi de du- 
rată, dar că celelalte erau mai aproape de sfârşitul 
lor de cât se credea. 

»Aehrenthal, absolutist si reactionar, mă combă- 
tuse pururea cu învierşunare. 

„Dar care nu-mi fu mirarea când găsii pe con- 
tele Aehrenthal aproape convertit la republică! 

„Imi spuse că părerea lui preconceputa în potriva 
regimului republican făcuse loc unei judecăţi mai 
cumpătate. Imi lămuri că altă dată crezuse în supe- 
rioritatea sistemului monarchic, mai cu seamă pen- 
tru politica externă, 

„Ei bine, îmi zise el, iată că Franţa dă o catego- 
rică dezmintire tuturor teoriilor mele. Republica 
franceză face o excelentă politică externă cu un ne- 
tăgăduit succes. Cu toate că Franţa, datorită asezä- 
mintelor ei politice, consumă mai multi oameni de 
cât ori-care altă fara, ea are neîncetat în frunte 
oameni de mâna întâia. Uită-te la diplomaţia ei! 

„Am înţeles mai bine de cât ori-când cât suferise 
Aehrenthal în ultimul timp de pe urma amestecului 
lui Franz Ferdinand în politica lui... — Gustase din 
greutăţile, din amărăciunile, din josniciile guvernă- 
mântului despotic. Si resimtise, înainte de a muri, 
o tresărire care-i dădea vedenia unor anumite ade- 
văruri, până la cari nu se ridică nici o dată oameni 
care-şi trec viaţa în robie.” 

Dacä dosarul lui Bardolf mentiona aceste 
proaspete ‘inclinäri sufleteşti ale lui Aehren- 
thal, atunci, in adevar, nu era de glumit. Ar 
fi fost extrem de grav pentru Aehrenthal, daca 
oficina lui Bardolf ar fi apucat să-l denunte 
ca i-a scäzut cu un pic venerafia si adoratia 
cuvenite împăratului. Să ne întoarcem însă la 
relatiunea lui Chlumecky, pentru ca să ajun- 
gem tocmai la partea cea mai importantă, 
adică la atitudinea pe care însăşi acea oficină 
o avea fafa de împăratul: 


„Acest oficiu central (Cancelaria militară a lui 
Franz Ferdinand) era silit câteodată — deşi în 
chip neoficial — să intre în opoziţie cu funcţionarii 
împăratului, uneori chiar cu împăratul însuşi. 

„In aceste cazuri era nevoie de cea mai mare în- 
demânare a şefului Cancelariei militare, pentru a 
realiza intenţiile mostenitorului, fără a călca prin 
aceasta, în chip fätis, prescriptiile militare, sau a-l 
da de gol pe moştenitor în fata Schénbrunnului sau 
a opiniei publice. 

,…Când încăpăţinarea împăratului mâna politica 
într'o direcţie pe care Mostenitorul o socotea pri- 
mejdioasă; când Franz losef numea sau păstra in 
funcţii oameni cari îi apăreau Mostenitorului ca im- 
proprii sau chiar primejdiosi, — atunci...” 


„atunci, începea dansul între oud, pe care 
Paţi văzut mai sus, în cazul Sieghart. 

In cazul acesta special lupta s'a terminat cu 
înfrângerea moştenitorului. La sfârşitul sfâr- 
sitului Sieghart a fost numit. Marcel Dunan 
scrie: 

„Această atitudine (a lui Franz Ferdinand) sfârşi 


prin a exaspera pe bătrânul monarch, care sprijini 
atât de viguros candidatura lui Sieghart, în cât 

ori-ce rezistență încetă ca prin minune dintr’o zi 
intr’alta, şi numirea se făcu intr’o clipă.” 


Dar nici după înfrângere, Franz Ferdinand 
nu s'a dat bătut. Era tocmai cazul ca ,,incapa- 
finarea împăratului” să fie reparată. In volu- 
mul lui Chlumecky, pag. 336, găsim o scri- 
soare adresată de archiducele Franz Ferdi- 
nand It.-colonelului von Brosch, şeful ,,Cance- 
lariei Militare”. Extragem: 


„Sint foarte supărat şi trist din cauza afacerii Sieg- 
hart. Nu înţeleg cum Bienerth (primul-ministru) a 
putut să facă asta; dar lasă că mi-o notez eu! (und 
ich werde mir dies sehr ad notam nehmen). Mai 
sînt de tras consecinţe din chestia asta? Dacă se 
poate, mai caută ca modificarea statutelor (la Bo- 
denkreditanstalt) să fie cât mai radicală cu putinţă, 
astfel ca să-i scadă cât mai mult posibil sfera de pu- 
tere, pentru ca aceste restrangeri să nu fie numai 
praf în ochi, ci să coboare în adevăr importanța pos- 
tului. Sînt curios să văd ce distinctiuni, decoraţii, 
ridicări la nobleţe, etc., vor urma acuma, după ce 
numai prin această înaltă presiune „marea operă” 
a reuşit!” 

Nu ştim dacă i-a fost cu putinţă lui Brosch să 
schimbe statutele, pentruca să micşoreze pu- 
terea guvernatorului, numit de Bienerth din 
ordinul lui Franz Iosef si spre supärarea lui 
Franz Ferdinand. Ştim însă că Franz Iosef, so- 
cotindu-se dator cu înc'o satisfacţie către 
Sieghart, a hotărît să-l numească şi senator. In 
mod automatic, Franz Ferdinand a fost contra 
acestei numiri; şi cum de astă dată lupta 
nu se mai putea da prin terţe persoane, Franz 
Ferdinand s'a prezentat el însuşi în audienţă 
la Franz Iosef, implorându-l să nu facă nu- 

mirea. Interventia si-a avut efectul; nu efectul 
dorit de Franz Ferdinand, ci efectul care, in 
condiţiile date era singurul firesc: Franz Io- 
sef a făcut numirea. Franz Ferdinand a avut 
şi el o satisfacţie, postumă: după moartea lui 
Franz losef, una din primele măsuri ale nou- 
lui împărat, Carol, a fost să-l dea afară pe 
Sieghart din funcţia de guvernator la Boden- 
kreditanstalt, atât de greu obţinută; noul îm- 
părat socotea că face astfel un act de pietate 
faţă de răposatul Franz Ferdinand, care, dacă 
ar fi ocupat tronul, cu siguranță că lar fi 
dat el atară pe Sieghart. Din senat însă — 
»leider!” — nimeni nu putea să-l dea afară. 
Noroc că după abdicarea împăratului Carol, 
sub guvernul republican, senatul a fost des- 
fiinfat cu totul, aşa că Sieghart tot pe jos a ra- 
mas. Da; dar vezi că Sieghart s'a ridicat ia- 
räsi foarte repede: a fost imediat reintegrat la 
Bodenkreditanstalt — pentru că serviciile lui 
acolo erau necesare sau, poate, — cine ştie! — 
pentru că în sufletul republicanilor mocnea 
în tot cazul mai multă simpatie pentru Franz 
Iosef decât pentru Franz Ferdinand. Dansul 
între ouă a mai continuat o vreme, după ce 
ambii rivali dispăruseră. 

In cele din urmă, s'a isprăvit într'un fel: lu- 
crurile s'au aranjat definitiv. 

Atâta numai, că după ce lucrurile s'au a- 
ranjat definitiv şi toate sau liniştit, Boden- 
kreditanstalt a dat faliment. Istoricii cari nu 
vor avea altă treabă, se vor sili să descurce: 
cine e vinovat de căderea stabilimentului: 
Franz losef care l’a numit pe Sieghart, sau 

Carol, care l’a revocat? Poate că amândoi. 
Căci, pe lângă toate împrejurările de ordin 
economic, politic şi social, pe lângă toate con- 
juncturile locale şi mondiale, cari au dus la 
senzationala prăbușire, cine ştie dacă hilarian- 
ta şi totuşi atât de trista chestiune Sieghart n'a 
fost și ea un factor de dezagregare? Prinzând 
pe toţi conducătorii şi toate birourile in vâr- 
tejul chinuitoarei probleme de a satisface 
două cereri deopotrivă de imperioase, dar ab- 
solut contrare, a făcut pe toţi si pe toate să nu 
se mai ocupe de adevărata lor misiune: aceea 
de a mai şi gospodări biata instituţie. 

Şi doară nu e aci un caz întâmplător şi ex- 
ceptional: lucrul era general şi permanent, în 
toate ramurile. 


* * 


Tata, de altfel, si al doilea caz (respectiv al 
treilea) pe care ne-am propus să-l amintim, 
ca ilustrație demonstrativă: cazul colonelului 
Dumansky. Il găsim, cu toate amănuntele, în- 
trun masiv reportaj al lui Egon Erwin Kisch; 
iar în lumina celor arătate până aci, cazul 
Dumansky va apărea şi mai edifiant. 

Colonelul Dumansky era în fruntea servi- 
ciului de informaţii al marelui stat major ge- 
neral. La început el l'a cucerit pe Franz Iosef, 
poate, numai printr'o mare exactitate în ser- 
viciu: în fiecare zi îşi prezenta raportul la 
orele... 4 dimineaţa, când împăratul, după ce 
lua cafeaua la madame Schratt, îşi începea 
activitatea. Mai târziu însă, sa impus şi prin 
calitatea lucrului său: de pildă, a ştiut să dea 

din vreme cele mai precise informatii despre 
războiul tripolitan si despre cel balcanic. 
Franz Josef e atât de mulţumit, încât îi con- 
feră ordinul Sf. Leopold, distincţie excepfio- 
nală pentru un colonel, şi-i face cunoscut că, 
în scurt timp, îl va înainta la gradul de ge- 
neral. 

Franz Ferdinand, cum a aflat despre ace- 
stea, a hotărît imediat să-l scoată pe Duman- 
sky la pensie. Dar trebuiau salvate aparen- 
tele faţă de Franz Iosef, a cărui semnătură era 
necesară şi care, de sigur, ar fi refuzat-o cu 
indignare. Archiducele Franz Ferdinand, prin 
şeful statului major Conrad von Hoetzen- 
dorf, i-a transmis lui Dumansky ordinul să 
ceară el singur punerea sa în disponibilitate, 
pe motiv de boală si anume sub pretextul unei 
boli de nervi, căci aceasta ar fi mai greu de 
controlat. li impunea deci un nemaipomenit 
harakiri moral. Dumansky s'a opus cu dispe- 
rare, în sufletul lui; de altă opunere, firește 
că nu putea fi vorba. In cercurile initiate sa 
făcut însă mare vâlvă. Un archiduce, — ad- 
versar lui Franz Ferdinand, cum îi era mai 
toată familia imperială, — l’a chemat pe Du- 
mansky şi l’a îndemnat, foarte stăruitor, să 
reziste, arătându-i că e aci şi o chestiune de 
înalt patriotism. 

— Poate că, a spus acel archiduce, d-tale ţi-e 
indiferent dacă vei purta emblema lui Franz 
Iosef sau pe a lui Wilhelm II? Căci noi, Habs- 
burgii, ne dăm seama că tronul nostru stă pe 
bază nesigură şi că singurul nostru sprijin 
este armata. Dacă se clatină încrederea ar- 

matei în dinastie, sa isprävit cu noi. Or, ac- 
tele samavolnice, cum se povestesc atâtea des- 
pre mostenitorul tronului si cum par a fi si 
în cazul d-tale, sunt menite, tocmai, să nă- 
ruie încrederea armatei... 

„Ştiam în deajuns, zice Dumansky în memoriul 
său, că la curte era un curent care stăruia să de- 
monstreze că moştenitorul e impropriu să ocupe tro- 
nul. Şi cazul meu trebuia să fie o dovadă mai mult 
a incapacității lui”, 

Cu toate astea. Dumansky şi-a dat seama 
că nu poate lupta cu Franz Ferdinand, Sa 
supus, şi a înaintat petiția cerută. S'au supus 
şi medicii delegaţi să refere: ei au raportat ca 
omul sănătos tun e bolnav prăpădit. S'au fă- 
cut şi toate formele necesare. Acum totul era 
gata pentru ultima formalitate: iscälitura îm- 
păratului. Or, împăratul nu ştia nimic despre 
această masinatiune, el continua să primeas- 
că în fiecare zi, la orele 4 dimineaţa, raportul 
lui Dumansky, care-l punea în excelente dis- 
poziţii pentru toată ziua: din âcele rapoarte 
el constata că tronul e bine păzit, căci poliția, 
civilă sau militară, veghează cu succes şi, după 
locutiunea vieneză tradiţională, „aude şi cum 
crește iarba”. Cine să-i spuie împăratului ce 
se petrece cu Dumansky? Şi cine să-i prezinte 
decretul de punere în disponibilitate? Nimeni! 
Impăratul n’ar fi crezut o secundă în boala 
lui Dumansky şi ar fi pedepsit cu asprime pe 
toţi cei cari ar fi încercat să-l inducă în eroa- 
re; pe toţi, afară — bine înţeles — de singu- 
rul vinovat. Ar fi trebuit ca Dumansky să-l 
facă în adevăr pe nebunul, dedându-se la cine 

știe ce extravagante, pentruca împăratul să se 
lase păcălit. Dar până acolo nu mergea Du- 
mansky cu pasiunea în potriva propriilor sale 
interese si a celei mai elementare demnități 
proprii. Deci, decretul nu se putea supune 
împăratului. Pe de altă parte, însă, nici lucrul 
acesta nimeni nu se încumetă să i-l comunice 
lui Franz Ferdinand: cine să-i spuie că po- 
runca Lui nu poate fi executată?!?... 

Prin urmare, aprigă luptă a demnitarilor 
între ei, şi a birourilor între ele, fiecare cău- 
tând să demonstreze că lucrul e de competen- 
ta celuilalt. 


x * 


Din aceste cazuri, — şi cazurile s’ar putea 
inmulfi la infinit, — se vede ce urmări avea 
lupta dintre cei doi stăpâni. Kanner are drep- 
tate când spune, în pasagiul citat, că la dis- 
parifia lui Franz Ferdinand a respirat şi bă- 
trânul Franz Josef, dar și cea mai mare parte 
a funcţionarilor: ai curţii şi ai statului. 

Dur Kanner, continuând. vorbeşte în deo- 
sebi de unul: 


„Intre aceşti funcţionari, era unul căruia moartea 
moștenitorului — și tocmai moartea aceasta odioasă, 
şi exact în momentul acela — îi convenea de mi- 
nune: era ministrul de externe (contele Berchtold) 
a cărui politică avea-să sufere, în zilele acelea, patru 
noui înfrângeri. 

„Tocmai atunci, în luna lunie, ţarul îl vizitase la 
Constanţa pe regele Carol, pe care, pentru meritele 
lui din războiul ruso-turc dela 1878, îl numise cu 


oarecare întârziere — feldmareşal rusesc. Se vorbea 
de o legătură de familie proiectată între ambele 

curti, si era sigur ca, intre oamenii de stat cari in- 
soteau pe cei doi potentati, s'au stabilit înţelegeri 
pentru mentinerea päcii dela Bucuresti, atât de 
odioasä Ballplatzului. Dupä Constanta, nici cutare 
orb politic dela Ballplatz nu mai putea conta pe Ro- 
mania, ba trebuia chiar s’o numere printre adver- 
sari. 

,»…Proverbialul „noroc” al monarchiei habsbur- 
gice, pe care intotdeauna s’a intemeiat incapacitatea 
ei politica, in lucrurile mari ca si in cele mici, si-a 
făcut apariţia încă înainte de sfârşitul acestei luni 
nefericite: la 28 Iunie s'a întâmplat atentatul dela 
Saraievo”. 


Prin urmare, si Berchtold, unul dintre cei 
mai devotati partizani si amici ai lui Franz 
Ferdinand, trecut printre oamenii cari au 
„respirat” la moartea lui! 


R. SIEGHART 

x 


Persecutia postuma 


Contele Czernin, si el unul dintre cei mai 
devotati partizani si amici ai lui Franz Ferdi- 
nand, scrie în volumul „Im Weltkrieg”: 


„Mulţi dintre cei mici şi dintre cei mici de tot 
au respirat ca liberati de o greutate, când au primit 
vestea morţii. La curtea din Viena, si în societatea 
budapestană, au fost mai multi oameni bucuroşi de- 
cât indoliati; cei dintâi, erau bucuroşi dintr’un 
just presentiment, căci în rândurile lor el ar fi bân- 
tuit cu sträsnicie”. 


Czernin vorbeste numai din auzite despre 
impresia din Viena si Budapesta, intrucat el 
se afla atunci la București, ca ministru al 
Austro-Ungariei. In schimb, ştie foarte bine 
cari erau intenţiile archiducelui, pentru că era 
unul din favoriţii lui. Chiar postul de ministru 
plenipotenţiar la Bucureşti i-l dăduse archidu- 
cele, care, după urcarea pe tron, avea să-l 
facă ministru de externe. 

Si fiindcă tot avem sub ochi cartea lui 
Czernin. nu e rău să vedem ce-a înregistrat el 

despre impresia pe care atentatul dela Sara- 
ievo a facut-o la Bucuresti: 

»Faimosul Take Ionescu a plans cu lacrimi fier- 
binti in salonul nevestii mele; iar condoleantele pe 
cari le-am primit, n’aveau caracterul obisnuit al 
manifestatiilor de acest fel, ci au fost isbucnirea 
unei dureri adevărate si sincere. Ministrul Rusiei, 
Poklewski, s'ar fi exprimat cam în sensul că nu e 
logic să se facă atâta caz de incidentul acesta. Indig- 
narea generală pe care a provocat-o vorba asta, 
demonstrează cât de puternice erau simpatiile de 
cari se bucura răposatul în această ţară”, 


Din cele arătate până acum — și chiar din 
spusele lui Czernin. — se poate vedea că vor- 
ba d-lui Poklewski constituia o dulce mângâ- 
ere în raport cu ce s'a scris şi ce s'a făcut în 
Austro-Ungaria, asupra căreea Franz Ferdi- 
nand fusese menit să domnească. Dacă d. Po- 
klewski în cariera-i de diplomat țarist n'a mai 
săvârșit alt păcat decât actul de impietate faţă 
de răposatul archiduce, atunci poate avea con- 
știința destul de liniştită! 

Ce este însă cu lacrimile lui Take Ionescu, 
lacrimi cu temperatura atât de bine contro- 
lată? E uşor de presupus că lui Take Ionescu 
nu i-a făcut plăcere asasinatul dela Saraievo. 
Asemenea... plăceri, de un gen cu totul special, 
au fost apanagiul exclusiv al domnilor dela 
Viena și Budapesta. In ce privește însă atitu- 
dinea politică a lui Take Ionescu, fata de ur- 
mările în desfășurare ale acelui eveniment, 
noi am văzut-o mai sus, în acţiunea desvoltată 
de el la Londra, în ajunul izbucnirii războiu- 
lui. Si în această privinţă nici Czernin nu s'a 
putut înşela o singură clipă. 


132 


www.dacoromanica.ro 


Take Ionescu scrie jn ,,Amintiri”: 


„In primele zile ale războiului, după ce mă ina- 
poiasem din Anglia şi înaintea consiliului de co- 
roană dela Sinaia din 3 August 1914, întâlneam 
adesea pe contele Czernin, care se stabilise, ca şi 
mine, la Sinaia, 

,…/Fäcui un adevărat rechizitoriu în potriva Ger- 
maniei, dar mai cu seamă în potriva Austriei. 

jE] pretinse, fireşte, că mă inselam, dar mă 
felidită pentru sinceritatea și pentru curajul meu. 

Ultima dată când am vorbit despre politică cu 
contele Czernin, ministrul austriac începu prin a-mi 
spune .că avea să-mi facă o mare rugăminte: 

— Vom fi în curând în războiu unii cu alţii, imi 
zise el (era câteva zile după căderea Lembergului 
în 1914). Dar după războiu o să urmeze pacea. Fă- 
gdduieste-mi că atunci când, după războiu, voi avea 
fericirea să te întâlnesc, o să fim din nou prieteni, 
cum am fost. 

„0 să vă räzboïti cu noi, de sigur; e şi interesul 
si datoria Dv. De altfel, si eu, dacă asi fi român, 
-aşi ataca Austria. 

„Această ultimă convorbire cu contele Czernin e 
cea mai ciudată din câte am avut vre-o dată cu un 
diplomat. Ar fi extraordinar şi de necrezut chiar, 
— Aacă nu l’asi fi auzit chiar eu însumi, cu urechile 
mele — ca reprezentantul Austro-Ungariei să spună 
că dacă ar fi român s'ar război cu Austria, fiind-că 
acesta e interesul şi datoria României”. 


Digresiunea este cam lungă. Dar cuvintelor 
lui Czernin am socotit util să le opun replica, 
măcar indirectă, a lui Take Ionescu, astăzi 
când amândoi au dispărut. 


* 
* * 


Reluând firul, trecem la Memoriile postume 
ale fostului canceiur german von Biilow. Ele 

conţin însemnări foarte interesante. Despre 
impresia provocată de uciderea lui Franz. 
Ferdinand, Biilow scrie (vol. III, p. 137): 


Aproape toţi oamenii pe cari i-am întâlnit în zi- 
lele imediat următoare, erau înclinați să vadă, în tra- 
gedia dela Saraievo, un debarras (cuvântul frantu- 
zesc în text). Ambasadorul austriac, contele Sză- 
genyi, fiul unui cavaler al Lânei de aur, el însuşi ca- 
valer al aceluiaşi ordin, era un servitor cu desăvâr- 
şire (durch und durch) credincios casei de Hab- 
sburg. Când i-am exprimat condoleanţe, mi-a spus: 

— In calitatea mea de creştin şi de gentilom un- 
gar, regret şi deplâng soarta archiducelui şi a no- 
bilei lui soţii; politiceşte, văd în dispariţia moşteni- 
torului „o hotarire milostivä a providentei divine”. 
Firea pätimasä a archiducelui, ura lui contra maghia- 
rilor, oarba lui predilecție pentru cehi şi jugoslavi, 
clericalismul lui exagerat, ar fi putut duce la grele 
zguduiri, poate chiar la războiul civil. In ce pri- 
veste politica externă, cu fanatismul, cu iuteala și 
cu incäpäfânarea lui. n'ar fi fost un aliat comod 
pentru Germania. 

„Requiescat in pace!”, a încheiat ambasadorul 
cesaro-crăiesc, pe tonul cel mai onctuos. 


Notaţi faptul — nelipsit de savoare — că 
această convorbire sa desfăşurat cu prilejul 
unei întâlniri foarte ceremonioase: o întâlni- 
re de... condoleanţe. Te întrebi dacă după onc- 
tuosul „requiescat” cu care Szôgenyi şi-a în- 
cheiat cuvântarea, Biilow n'a simţit ispita să-i 
prezinte felicitări! 

Fără îndoială, epitaful cu care Szôgenyi l’a 
pecetluit pe Franz Ferdinand e infinit mai vi- 
guros de cât acela cu care, la timp, a pomenit 
pe Rudolf. Se vede că în interval i-a sporit ta- 
lentul literar şi oratoric, ba poate si devota- 

mentul pentru casa de Habsburg. Dar de astä 
data si subiectul era — cum s’ar zice in lumea 
teatrală — mai gras. Căci starea sufletească a 
lui SzGgenyi fata de Franz Ferdinand o desco- 
perim şi la alti reprezentanţi ai elitei sociale 
ungurești, în frunte cu primul-ministru con- 
tele Stefan Tisza. In volumul „Der Kampf der 
Südslaven” al istoricului Hermann Wendel, 
ciiim la pagina 645: 

„Granzii maghiari jubilau, in intimitate, pentru 
moartea celui mai primejdios adversar al lor. D-rul 
Dimovitsch, presedintele landtagului bosniac, isi ex- 
prima, in fata primului ministru ungar, oroarea de 
crima săvârşită. Tisza, învăluindu-şi rău batjocura in 
falsă devoțiune, îl întrerupse: 

— Bunul Dumnezeu a vrut aşa; şi bunului 
Dumnezeu trebuie să-i fim recunoscători pentru 
toate!” 

Dar să revenim la Bülow. Notandu-si im- 
presiile culese în acea tragică întâmplare, el 
mai spune: 

„Toale ştirile din Viena erau de acord că adânca 
repulsiune a împăratului Franz Iosef pentru nepotut 
și mogstenitorul său, a iesit la iveală într'un chip 
aproape fioros (in fast grausamer Weise) cu pri- 
lejul tristului lui sfârşit”. 

Urmează amănunte, nu numai aproape 
fioroase ci — riscăm să spunem — fioroase 
deabinelea; amănunte cari, la apariţia me- 
moriilor lui Bülow, erau deja cunoscute si din 
alte surse, mai cu seamă austriace şi germane. 


* 
Lă Lă 


Maurice Muret sa documentat tocmai din 
sursele germane şi austriace — surse devenite 

accesibile dupa războiu, — ca să-și scrie vo- 
lumul despre Franz Ferdinand (editura B. 
Grasset). 

Dela Muret luăm amănuntul — deşi acum îl 
găsim pretutindeni — că Franz Iosef a privit 
ca firească şi chiar justă soarta îndurată de 
nepotul şi moștenitorul său. Prima exclamatie 
pe care a scos-o bătrânul împărat după aten- 
tatul dela Saraievo, am citat-o mai sus. Iat-o 
şi pe a doua, reprodusă de Muret: 


„Nu înfruntă cineva fără pedeapsă pe Atot- 
Puternicul! Ordinea pe care eu n'am avut tă- 
ria s'o salvgardez, uite-o restabilită prin voinţa 
Prea-Inaltului” (pag. 286). 


„Infruntarea” cu pricina o constituia cäsä- 
toria morganatică a lui Franz Ferdinand cu 
acea simplă contesă. Franz Iosef, despot ido- 
latru — si mai cu seamă auto-idolatru, — cre- 
dea pur şi simplu că Dumnezeu, supărat foc 
pe Franz Ferdinand, sa răzbunat în conse- 
cinta. 

Si cra foarte natural ca, tocmai in acel mo- 
ment, Franz losef să aibă această ideie, pen- 
tru că în mintea lui Franz losef era foarte 
explicabil că Dumnezeu l’a pedepsit pe archi- 
duce la Saraievo si nu aiurea. cu acea ocazie 
şi nu cu alta. 

In adevăr, contrar celor afirmate de Sforza 
şi de alţii, Franz Iosef se opusese din răspu- 
teri vizitei lui Franz Ferdinand la Saraievo. 
Nu doară pentru că ar fi ţinut să crute pe 
sârbi de-o jignire — căci, după cum am vă- 
zut, făcută în acea zi (Vidov dan), vizita con- 

stituia pentru ei o jignire sângeroasă; nu 
doară că sar fi gândit la o primejdie eventua- 
14 pentru Franz Ferdinand, şi ar fi preferat s’o 
evite. Nu. Impäratul s’a opus vizitei, pentru ca 
aflase amänuntul cä ducesa de Hohenberg, 
adică simpla contesă devenită totuși nevasta 
archiducelui, avea să-l însoţească şi dânsa ; 
avea deci să fie ovationatä împreună cu el, şi 
prin urmare avea să răspundă, zâmbind, ova- 
tiunilor. Aceasta Franz Iosef nu putea s’o in- 
„ghită, — iertati-mi expresia morganatică — si 
de aceea s'a opus. Dar Franz Ferdinand se e- 
mancipa tot mai mult de tutela unui împărat 
care se incäpätâna să trăiască la infinit. El n'a 
ţinut seama de injonctiunile lui, şi sa dus la 
Saraievo, însoţit de simpla nevastă, conform 
programului ce-şi fixase. Şi, în adevăr, ducesa 
a fost primită cu toate onorurile împărăteşti: 
prima şi ultima recepţie de acest fel, — recep- 
tie dorită, cu atâta pasiune, timp de un dece- 
niu şi jumătate! Pentru Franz Iosef lucrul era 
deci clar: Dumnezeu făcuse judecata pe loc: 
înfricoşat exemplu de justiţie accelerată! 

Mentalitatea lui Franz Josef era de mult 
şi universal cunoscută. Când moștenitorul 
precedent — propriu-i fiu, Rudolf — a murit 
în misterioasa dramă dela Mayerling, împă- 
ratul-tată, îndurerat firește (este de presu- 
pus!), dar mai cu'seamă umilit, a strigat, 
după cum ne relatează generalul Margutti: 

— Bietul fiu-meu! A isprăvit ca un cizmar! 

Nimeni nu putea pretinde ca. în intervalul 
dintre cele două decese succesorale, Franz Io- 
sef să-și fi renovat sentimentele şi prejudecă- 

file. El a putut deci primi cu o ,,admirabila” 
tărie noua catastrofă ce se abătea asupra-i,. 
după atâtea altele, nenumărate, care i-au 
populat lunga viaţă. 

Muret citează si vorba lui Nikitsch-Boulles, 
secretarul lui Franz Ferdinand, care, confir- 
mand spusa lui H. Kanner, exclamă: „Nu pu- 
teui să te sustragi impresiei că Franz losef 
respira cu un sentiment de liberare”. 

Sănătoasă respiraţie, la o vârstă ca aceea! 

In sfârşit, Muret ne mai relatează că, în 
Germania, pangermanul P. Rohrbach a spus 
cu perfect cinism: „Moartea archiducelui tre- 
bue privită ca o binefacere”. Iar prinţul mos- 
tenitor german, la vestea atentatului, şi-a con- 
tinuat liniştit partida de tennis; nu sa gândit 
omul la povestea cu ursul din vecini... 

Wilhelm II, probabil mai familiarizat cu 
folklorul, ba poate şi mai sentimental, a ma- 
nifestat o adâncă părere de rău; a vrut chiar- 
să se ducă la înmormântare. Na fost chip. Ci- 
titorii au văzut că a fost rugat să nu partici- 
pe. Documentele. oficiale publicate după răz- 
boiu (citate si de Kanner), arată că, pentru a 
se evita o eventuală încăpățânare a lui Wil- 
helm II, i sa telegrafiat că la Viena e de te- 
mut un atentat contra lui, din partea teroris- 
tilor ruso-sârbi. Acestui argument el nu i-a 
rezistat. A rămas acasă. lar Muret notează că 
şi perechea regală română care, fără să mai 
aștepte invitaţie, o şi pornise spre Viena, sa 
întors din drum, când a aflat că înmormânta- 
rea va fi neapărat si obligator intimă, — mai 
curând clandestină, corigează Muret. 

Maurice Verne, in „Drames d'empereurs, 
drames de l’Europe Centrale”, publicat in zia- 
rul , l’Intransigeant” (Decembrie, 1934), spune 
că regele Angliei a vrut sa trimeată la inmor- 
mântare pe prinţul său moștenitor, iar ţarul 
Rusiei pe unul dintre fraţii săi. Ambilor suve- 
runi ministerul de externe le-a răspuns, după 


cererea prinţului Montenuovo, că împăratul e 
foarte bătrân şi prea sdrobit ca să poată su- 


porta ceremonii prea complicate, mai ales că 
la Viena bântuie și călduri cumplite. 

In ce priveşte intenţia lui Wilhelm II de a 
participa la înmormântare, şi rugămintea de 
a se abfine, ni le confirmă el însuşi. In volu- 
mul „Ereignisse und Gestalten”, în care vor- 
heşte uimitor de putin despre Franz Ferdi- 
nand, ex-kaiserul dă următoarea lämurire 
(pag. 209): 


„După sosirea stirii despre uciderea prietinului: 
meu archiducele Franz Ferdinand, am contraman- 
dat săptămâna Kielului şi m'am întors acasă, fiindcă, 
aveam intenţia să mă duc la Viena, la înmormântare. 
De acc!o am fost însă rugat să renunţ la această in- 
tentie. Pe urmă am auzit că la aceasta a contribuit 
între altele, și grija de siguranţa mea personală, grijă 
pe care asi fi respins-o, fireşte”. 


Nu sîntem prea convinşi că ex-impäratul ar 
fi respins — şi încă atât de „fireşte” — grija 
de siguranţa sa personală. N'avem impresia 
că se auto-gospodäreste în chip atât de negli- 
gent. Din potriva, când, după câţiva ani, a ve- 
nit iarăşi la ordinea zilei grija unei oarecari 
sigurante personale, nu d-ta, cititorule, ai avut 
sprinteneala să te refugiezi la Doorn. Cu pu- 

{ind bătaie de cap, ex-impäratul ar reuși, poa- 
te, să-l identifice pe refugiatul acela atât de 
grijuliu de persoana sa. Dar aceasta nu intră 
în subiectul nostru. Ca să rămânem în subiect, 
regretăm că, de astă dată, Wilhelm vorbeşte 
atât de putin. El nu relevează motivul special, 
pe lângă cele de ordin general, cari au făcut 
să i se refuze participarea la ceremonia fune- 
bră, — la așa zisa ceremonie, aşa zis funebră. 
Dumaine, ambasadorul Franţei, într'o telegra- 
mă trimisă guvernului său la 3 Iulie, spunea 
că Wilhelm „a vrut să-şi aducă si ofițerii re- 
gimentului prusian al cărui colonel onorar era 
defunctul. Kaiserul vroia, şi acolo, ca pretu- 
tindeni, să frapeze prin strălucirea prezenței 
sale; era o pretenţie care nu se potrivea cu 
programul modest și şters ce fusese pregătit”. 

Un lucru e sigur: ex-kaiserul n'a regretat 
că nu s'a dus la înmormântare, după cum ni- 
meni dintre cei cari au lipsit n'a regretat fap- 
tul, când, mai târziu, sau ştiut amănuntele 
ceremoniei. 

In corespondența mea dela 20 Iunie 1914 
(stil vechiu) spuneam: 


„Aseară, pe întuneric, arhiducele Franz 
Ferdinand şi soția lui au fost aduşi la Viena; 
astă-seară, tot pe întuneric, ei au fost trans- 
portati la Artstetten, unde mâine vor fi în- 
mormantafi”. 


Ultimul amănunt — „mâine vor fi înmor- 
mantati” — era greşit. A doua zi am aflat la 
Viena că înmormântarea se şi făcuse, în aceeas 
noapte. Dar n'am ştiut cu ce belşug de peripeții 

macabre! In timpul transportului cu trenul, 
s'a desläntuit in partea locului o furtună atât 
de grozavă, încât trenul a trebuit să se oprea- 
scă intr’o sară; la lumina sinistră a fulgere- 
lor şi în bubuitul catastrofal al trăsnetelor, 
însoțitorii celor două cosciuguri au putut să se 
restaureze îndelung, cu crenvursti şi bere (de- 
taliu notat de Muret). Iar după ce convoiul 
şi-a reluat drumul, când a fost să treacă Du- 
nărea cu bacul, caii, speriaţi de un nou tras-- 
net, erau cât p'aci să arunce în valuri ambele 
care funebre, cu ambele cosciuguri si cu puti- 
nii însoțitori. Maximilan Harden mai dă si a- 
mănuntul că, pe bac, caii n'au mai putut fi 
linistiti. Au fost deshamati; cu mare greutate, 
puţinii oameni prezenţi au împins dricurile 
până pe mal şi abia acolo au înhămat din nou 
caii. 

Biilow spune că toate câte s'au desfăşurat cu 
prilejul acestei înmormântări — putem zice: 
de pomină — au întrecut scenele cele mai 
dramatice din tragediile lui Shakespeare. 

Kar: Tschuppik, mai brutal sau mai veri- 
dic, deşi s'a gândit şi el la Shakespeare, a fi- 
nut să reliefeze si grotescul din tragedie. In 
volumul „Untergang eines Reiches”, Tschup- 
pik spune că a fost „o dramă shakespeariană 
în costume de antrepriză de pompe funebre”. 
Iar Franz Josef, când i s'au raportat cele in- 
tâmplate, va fi fost adânc încredinţat că Atot- 
Puternicul nu se răcorise încă deajuns după 
»infruntarea” îndurată. Si doară, ca să-l îm- 
buneze pe Atot-Puternicul în chestiune, pazni- 
cii protocolului luaseră o măsură atât de pru- 

-dentă : corpul lui Franz Ferdinand fusese 
culcat într'un cosciug măreț, împodobit cu su- 
perba coroană archiducală si aşezat într'un 
car mortuar cu roţi de aur, care mergea în 
frunte; pe când cadavrul alde nevesti-si era 
pus într'un cosciug obişnuit, împodobit cu o 
simplă coroană de flori şi așezat într'un dric 
dintre cele mai modeste, care urma, cu smere- 
nie, carul No. 1, atât de superior în grad, în 
bogăţie si în ierarchia nobiliară... 


* * 


Autorul tuturor acestor vexatiuni postume 
a fost prinţul Montenuovo, marele șambelan 
al curţii imperiale, fanatic păzitor al ceremo- 
nialului și protocolului ispano-habsburgic și 
duşmanul personal al archiducelui Franz Fer- 
dinand. De unde dusmänia? Unii spun că a 
pornit dela Franz Ferdinand, care din totdea- 
una i-a manifestat tot disprețul, si care odată, 
uitând situaţia propriilor săi copii, i-a si spus 
verde: „nu-mi plac bastarzii”. Căci Montenuo- 
vo era nepotul de fiu al archiducesei Maria 
Luiza, soţia lui Napoleon I, si al contelui Adam 
Adelbert de Neipperg, întâi amantul si pe ur- 
mă soţul ei morganatic. 

Alţii, din potrivă, spun că provocatorul a 
fost Montenuovo, care, uitandu-si el propria 
origine, sa opus cu înverșunare căsătoriei 
morganatice a lui Franz Ferdinand. 

Noi credem că avem șanse să rezolvăm 
controversa, dacă din cele două versiuni ce ni 
se oferă vom primi pe-o a treia. 

Acesti Neipperg-Montenuovo isi aveau ros- 
turile lor oficiale in familia si în împărăţia 
habsburgică. Fiul lui Neipperg si al Mariei- 
Luiza, Wilhelm, înălţat la rangul de print si 
botezat ,Montenuovo” (traducerea cuvantului 
„Neipperg”), a fost comandantul armatelor 
austro-ungare din Transilvania. Regele Carol 
notează cu plăcere, în Memorii, că i-a făcut 
cunoştinţa, la Viena, în casa contelui Andrassy, 
la o serată, în 1873. Au avut o convorbire 
glumeatä. Prinţul Montenuovo era incapabil, 
fireşte, să presimtă ce va fi peste câteva de- 
cenii. Lui i-a părut amuzantă ideea că Româ- 
nia ar putea face o demonstraţie împotriva 
“Transilvaniei habsburgo-ungare. Gluma n’a 
fost grozav de reuşită şi Carol i-a dat o re- 
plică de voită banalitate. 

Al doilea Montenuovo, fiul glumetului im- 
provizat, a avut o situaţie infinit mai impor- 
tantă: mareşalatul curţii. In această slujbă, 
care, ce-i drept, nu cerea nici un fel de spirit, 
el a dovedit stăpânului său un devotament im- 
pins până la pasiune. In deosebi își luase, îm- 
preună cu medicul curant, celebrul dr. Kerzl, 
misiunea de a-l feri pe împărat de ori-ce veste 
care i-ar putea aduce o cât de mică supărare. 

Acesta fiind personagiul, pe de o parte nu 
e probabil ca Franz Ferdinand să-l fi urît fără 
nici o cauză; iar pe de altă parte, socotim cu 
totul de necrezut ca Montenuovo să fi putut 
exercita o înrâurire atât de mare asupra lui 
Franz Iosef, in cât să determine atitudinea a- 
cestuia fata de Franz Ferdinand, ori să incer- 
ce măcar s'o determine. 

Ce-i drept, contele Sternberg crede că pu- 
terea lui Montenuovo era şi mai mare. Stern- 
berg — citat de Hermann Bahr în volumul 
1919” — spune că tot Montenuovo e acela 
care l-a hotărît pe Franz Josef pentru 
războiu, şi zice că a făcut-o băgându-i în cap 
că tocmai astfel se evită războiul. Impresia 
noastră este că Franz Josef era prea autoritar 
ca să se lase condus de alţii. Si, în tot cazul, 
mai curând ar fi primit sugestii într'o chesti- 
une ca războiul, care cerea un brusc efort de 
gândire proaspătă, decât într'o chestie de ri- 
tual’ protocolar, in care mintea lui își avea de 
atâtea decenii toată recuzita de formule defi- 
nitive, perfect aşezată şi orânduită, gata de în- 
trebuinfare în orice clipă. Pe cât se pare, prin- 
tul Montenuoyo, abil mânuitor al strălucitelor 
ritualuri ceremonialiste, avea un rol prea 
sub-altern, ca să-şi permită atitudini personale 
fata de împărat. Este mult mai logic să pre- 
supunem că Montenuovo, simplu sclav credin- 
cios, cum ne apare în toate împrejurările, a 
fost contra căsătoriei morganatice numai pen- 
tru că Franz losef s'a pronunţat contra ci, şi 
Pa urit pe Franz Ferdinand, şi în viaţă şi după 
moarte, numai pentru că-l ura Franz Iosef. 
La rândul lui, Franz Ferdinand era prea pu- 
fin obiectiv ca să-și dea seama că Montenuovo: 
face numai operă de slujbaş sau mai exact 
de sclav credincios. Îl ura deci cu toată pasiu- 
nea, cum ura pe toţi devotaţii unchiului său 
si mai ales pe aceia de cari avea prilejul să 
se izbcascä în acţiunea lui; ştia să urască! 

Dar duşmănia lui Montenuovo şi a lui Kerzl 

va mai fi sporit si pentru faptul cä archidu- 
cele, prin purtärile lui, îl supăra pe împărat 
si deci ameninta sä-i zdruncine sänätatea — 
desi omul s’a dovedit un fenomen de rezisten- 
ta: indurase doară atâtea — ,nichts wurde 
mir erspart!” — fără să clipeasca din ochi! 

Maurice Verne, în studiul citat, îi atribue si 
el toată vina lui Montenuovo. Verne aminteşte 
însă un fapt care dovedeşte cu totul altceva : 
zice că şi altădată, la moartea Kronprintului 
Rudolf, tot Montenuovo a intervenit şi a im- 
pus o ceremonie foarte simplă. Or, în cazul 
Rudolf nu mai putea fi vorba de ură perso- 
nală; cel mult a fost ostilitate oficială, regle- 
mentară, impusă de protocol şi aprobată de 
Franz Iosef, căruia pentru vârsta de atunci 
nu-i putem pune la îndoială nici tăria voinţei. 

Nu ştim dacă în cazul Rudolf împăratul 
și-a manifestat... mulftumirea in chip expres; 
în cazul Franz Ferdinand a făcut-o: după ce 
sa terminat ceremonia lugubră si grotescă a 
înmormântării, Franz losef i-a adresat lui 
Montenuovo o scrisoare de mulțumire pentru 
chipul perfect reuşit în care sau petrecut 
toate, corespunzând întocmai, preciză scri- 
soarea, intentiilor Majestății Sale. 

Exact asa este: pentru motivele ce s’au va- 
zut in aceste pagini, si pentru multe altele 
cari mereu-mereu ies la iveală, Majestatea Sa 
iu persoană îl urmărea pe defunct cu ura sa 
implacabilă, încă de pe când era în viaţă. 
Această ură, reciprocă înainte de moartea lui 
Franz Ferdinand, a rămas unilaterală, dar cu 
atât mai activă, după atentatul dela Saraievo. 

Si, in chip automatic, din ziua atentatului, 
ea a şi imprimat o anumită atitudine tuturor 
autorităţilor, până şi celor judiciare. 

Dacă înainte era imensa greutate de a ser- 
vi doi stăpâni, acuma problema se rezolvase. 
Singurul stăpân rămas, putea fi servit din 
plin, nu numai fără grija de a nu-l supăra 
pe celălalt, dar cu libertatea expresă ba şi 
oare-cum cu obligația de a-l desconsidera 
postum. 

In această ordine de idei, vom vedea un 
fapt extrem de surprinzător pentru cine cu- 
aoaste legile si obiceiurile austriecesti din- 
nainte de razboiu. 


In legiuirile habsburgice delictul delèse-ma- 
jestate era cumplit de grav. Cea mai mica ne- 
politefé la adresa unui Habsburg — fie si 
unul mort de veacuri — atrăgea pedeapsă 
severă. 

De pildă, într'un muzeu, privind un portret, 
exclamai: „omul acesta e foarte urât!”. Dacă 
omul pe care-l calificai astfel nu era te-miri- 
cine, ci, de pildă, stră-străbunicul împăratului, 
lèse-majestatea era gata. Cu atât mai teribil 
era cazul, când aduceai vre-o jignire unui 
Habsburg viu. Şi ce nu constituia o jignire?! 
Cu un an înainte de războiu, într'o berărie din 
Praga, un francez chefliu, venit să petreacă 
între două trenuri, a zvârlit cu servetul după 
o chelnăriţă zglobie. N'a reuşit s’o nimerească, 
pentrucă şervetul a căzut pe bustul lui Franz 

Iosef, imbrobodindu-l, spre ilaritatea de-o se- 
cunda a publicului prezent. Ilaritate de-o se- 
cunda, pentruca publicul, venindu-si repede 
in fire, s'a cutremurat fulgerător de „Ehr- 
furcht” şi tot atât de vertiginos s'a cufundal 
în tăcere înfricoșată. Francezul nu şi-a mai 
continuat călătoria în ziua aceea, ci abia după 
şase săptămâni de închisoare, pentru că a glu- 
mit cu o fată în prezenţa unui bust pe care 
nu-l ştia tabu. 

Şi acum, după ce ştim câtă grijă se acorda 
delictului pomenit, iată şi cazul pe care vrem 
să-l relatăm: 

Stefan Grossmann, spiritualul ziarist şi ro- 
mancier, scotea un hebdomadar humoristic. 
Inainte de atentatul dela Saraievo, Gross- 
mann a publicat în hebdomadarul său o ilus- 
tratie reprezentând un chelner înbufnat care, 
bătând cu pumnul în tejghea, strigă: „Nu 
mai stau să servesc aici; eu trebuie să devin 
patronul localului!”. Chelnerul din ilustrație 
cam semăna însă cu archiducele Franz Fer- 
dinand. Delictul de lèse-majestate era atât de 
evident, în cât... cenzura nu l’a observat: cen- 
zorul isi încordează prea mult atenţia ca să 
descopere lucrul ascuns si tocmai de aceea îi 
scapă, adesea, abaterea fätisä. Parchetul a 
fost însă mai vigilent. El a văzut în acel desen o 
aluzie la nerăbdarea moştenitorului de a pune 
mâna pe moștenire. Ziarul a fost confiscat, iar 
Grossmann dat în judecată. (Vezi volumul 
„Ich war begeistert”). 

In urma atentatului dela Saraievo, orice 
urmărire a încetat in mod brusc, întocmai ca 

un mecanism care se opreste din mers in cli- 
pa unui cutremur. Dosarul a fost inchis. Si nu 
exista nici un motiv juridic pentru aceasta 
procedare atât de indulgenta! 

Cazul Grossmann va apärea si mai clar, 
dacă-l vom pune în paralelă cu altul, din ace- 
eaşi vreme. 

Curând după asasinatul dela Saraievo, de- 
putatul Stiepan Gârdiici, unul din conducă- 
torii politici ai sârbilor din Bosnia, se întoar- 
ce dintr'o călătorie. Găseşte pe masă o invi- 
tatie la,slujba religioasă organizată de au- 
toritätile locale, pentru odihna sufletului ră- 
posatului archiduce Franz Ferdinand, Nu 
poate fi vorba să lipsească dela o asemenea 
„manifestaţie”: e uşor de înţeles în ce situaţie 
s’ar pune, el, deputatul sârb, faţă de autori- 
tätile austro-ungare. Dar nu mai are timp să 
se îmbrace; şi atunci, se hotărăște repede: a- 
leargă la biserică aşa cum e, în ţinuta de stra- 
dă. Or, e o mare nepoliteta, faţă de memoria 
unui archiduce, să nu te costumezi adecvat 
pentru o ceremonie care-i este închinată. Ia- 
räsi chestie de protocol, deşi Montenuovo nu 
era de faţă. Deci, justiţia intră în acţiune: ne- 
protocolistul deputat isi plătește necuviinta, 
cu 14 luni de carceră grea. (Hermann Wen- 
del, volumul citat). 

Aceeaşi justiție — căci, nu-i asa? justiţia 
e una şi aceeași, egală pentru toţi! — a putut 
să fie îndulgentă cu Grossmann, care trăia lu 
Viena, fiindcă, în definiliv, puţin îi mai păsa 
ei, acuma, de memoria lui Franz Ferdinand, 
dacă vorbim, filosofic, de memoria în sine. 

Dar cu Stiepan Gârdiici era altceva! Franz 
Ferdinand, aşa mort, cum era, împlinea o 
importantă misiune: persoana lui constituia 
marele pretext pentru marele războiu de ex- 
terminare pornit împotriva sârbilor; şi acolo, 
în zona de acţiune, nu se puteau dispretui 
nici pretextele mici pentru războiul de ami- 
nunt... 


WILUELM II 
„Nebelspalter'*, 1904 

XI 


Franz Ferdinand 
si nationalitatile 


Asa dar, oficialitatea si paturi largi ale opi- 
niei publice, au privit moartea lui Franz Fer- 
dinand cu indiferenţă; ba, cea dintâi chiar 
cu o bine accentuată — cum să-i zic? — ca sa 
fiu mai puţin sever de cât alţii şi să mă asi- 
gur împotriva oricărei exagerări, voi spune 
numai atâta: cu o bine accentuată ne-neplă- 
cere! 

Din „Carnetele” defunctului ambasador 
francez Georges Louis, aflăm această reflec- 
tie, exprimată, la începutul războiului mon- 
dial, de fostul prim-ministru rus, contele 
Witte: 


„Nu şi-au dat seama (în Rusia) de importanţa pe 
care avea s’o capete faptul uciderii lui Franz Fer- 
dinand. Nu numai în ochii familiei împărăteşti, dar 
mai ales în ochii populațiilor austro-ungare, un ar- 
chiduce, şi mai cu seamă moștenitorul prezumptiv, 
este o fiinţă quasi-sfinţită. Nu se putea ca un ase- 
menea omor să nu lovească profund imaginaţiile 
populare”, 


Era natural ca Witte să judece aşa. El îşi 

avea mentalitatea lui ruseascä, pe care, de 
altminteri, chiar si in Rusia faptele au dez- 
mintit-o mai tarziu. 

Din punctul de vedere al conceptiei pe care 
o avea contele Witte despre psihologia popoa- 
relor, s'a putut constata, după razboiu, şi 
chiar înainte de sfârșitul lui, că multe popoare 
şi-au schimbat psihologia. Mai clar şi mai im- 
presionant de cât ori-unde, lucrul s'a văzut la 
Viena. Joseph Redlich, citat de Philipp Men- 
czel in „Triigerische Lôsungen”, descrie în- 
mormântarea împăratului Franz Iosef (Noem- 
brie 1916): 


„Moartea împăratului Franz losef n'a pro- 
dus în popor o stare sufletească de adevărată 
jale. Grozavele jertfe cerute de războiul în 
continuare, suferințele şi continua sub-alimen- 
tafie a milioanelor de locuitori ai capitalei, 
provocaseră o adâncă indiferență a masselor 
(eine tiefe Gleichgiiltigkeit der Massen), indi- 
feren{a pe care moartea împăratului n'a schim- 
bat-o întru nimic, cu atât mai mult cu cât dela 
începerea războiului Franz Iosef dispăruse de 
pe orizontul populaţiei vieneze”. 

Si Franz Josef fusese adorat, divinizat! Atâ- 
tea serii de ziarişti se pregătiseră, decenii de-a 
rândul, pentru ziua înmormântării lui, care a- 
vea să însemne ceva cu totul extraordinar şi 
care din punctul de vedere profesional putea 
să constituie un triumf, sau — să le fie şi fa- 
tală! 

Dar în 1914 nimeni nu presimtea stările su- 
fletesti din 1916. Nu numai Witte s'a înşelat în 
privința „imaginaţiilor populare” ale Austro- 
Ungariei; și era pe deplin justificată uimirea 

pe care mi-am exprimat-o din primul mo- 
ment: atentatul dela Saraievo a dat de gol, in- 
stantaneu, o stare de spirit cu totul neașteptată. 

Aci e locul să fac rezerva de care pome- 
neam mai sus. In articolul meu dela 20 lunie 
1914, întitulat „Ce-ar fi făcut Franz Ferdi- 
nand?”, citesc amănuntul: ,,Nationalitdfile 
sunt sincer dezolate”. Şi acum, mă văd silit 
să polemizez cu mine însumi: cum am putut 
să scriu asa ceva? 

E, de sigur, o scăpare de condei, sau o gre- 
şală de tipar. Ar fi fost un lucru enorm, dacă 
archiducele ar fi avut de partea sa naţionali- 
tätile, cari în ambele state ale monarchiei 
formau marea majoritate a populaţiei. Acea- 
sta ar fi dat cu totul alt caracter întregei si- 
tuatii. Bine ’nteles, Franz Ferdinand a avut 
câte un număr de partizani în rândurile uno- 
ra dintre naţionalităţi; ei nu erau însă atât 
de multi ca să aibă pretenţia de-a vorbi în 
numele acelor naţionalităţi — și nici nu expri- 
mau asemenea pretenţii. Un curent ceva mai 
perceptibil pentru archiduce se putea desprin- 
de la Croati, în rândurile cărora se mai consta- 
taseră şi în trecut înclinări de fidelitate pentru 
Habsburgi; dar curentele contrare erau infinit 
mai puternice şi, tocmai în ultimii ani înain- 
tea atentatului dela Saraievo, conflictele fuse- 
seră mai grave: brutale asupriri de o parte, re- 
volte şi atentate de cealaltă. Iluziile trialiste, 
cu slavii de sud drept unul din factori — che- 
stiune despre care vom vorbi — se evapora- 
seră şi ele, ca atâtea alte iluzii. 

Articolul meu „Ce-ar fi facut Franz Ferdi- 

nand?” conţine deci greşeli. Am fost însă 
în bună companie: au mai greşit și alţii. Ast- 
fel, raportul ambasadorului Dumaine, tra- 
tând acelaşi subiect și trimes tot atunci gu- 
vernului francez ( e publicat de Poincaré în 
volumul IV al seriei sale) nu päcätueste mai 
puţin de cât corespondenţa mea. 

Ce-i drept, raportul începe cu o remarcă 
foarte justă: 


„Franz Ferdinand este menit, în definitiv, să be- 
neficieze de secretul enigmaticei sale naturi. 

„Pe când, în viaţă fiind, Domnia lui era aproape 
unanim temută, de acum încolo i se vor atribui ideile 
de guvernământ cele mai măgulitoare pentru me- 
moria lui. 

„Tot ce ne putem permite să presupunem este, pe 
cât se pare, că violenţa pasiunilor sale l-ar fi deter- 
minat, poate, să răstoarne şi zăpăcească aşezarea 
politicii externe a monarhiei, fără să se poată spune 
dacă experienţa ar fi fost fericită. 

„Ura pe unguri şi pe italieni, de unde versiunea 
că ar fi avut de gând să favorizeze slavismul în de- 
trimentul maghiarilor şi al penetratiunii italiene în 
litoralul austriac al Adriaticei. 

„Dar aceste tendinti l-ar fi împins oare fie să in- 
stitue trialismul, fie să inzestreze diferitele natio- 
nalitäti grupate sub sceptrul său, cu o autonomie 
destul de largă pentru a satisface aspiraţiile unora 
şi altora ? 

„In România se aştepta dela el o îmbunătăţire a 
soartei populațiilor din Transilvania, apăsate de 
unguri”, : 


Aceasta e partea pe care o socotesc justă. 
Continuând, Dumaine pomeneşte de sim- 
patiile şi speranţele pe cari le-ar fi deșteptat 
Franz Ferdinand la cehi şi la sârbi, adică 
vorbeşte cam în felul în care vorbeam si eu 

in corespondenta citatä. Cred ca ne-am insc- 
lat amândoi. 

De fapt, Franz Ferdinand era un izolat: 
asa l-a surprins moartea, și cu atât mai mult 
a rămas aşa după ce ea l-a răpus. 

Lucrul rezultă chiar din atmosfera artico- 
lului meu de atunci. Si, încă, trebue ob- 
servat tonul lui reţinut. Scriam, oricum, pe 
marginea unui tragic mormânt; si, cu gândul 
la intelectualii ardeleni, nu puteam să nu 
menajez un sentiment, naiv de sigur, dar, im- 
plicit, si perfect sincer, 


* 
* + 


Ajung, astfel, la un punct delicat şi dificil: 
fenomenul românesc. E vorba de legăturile 
dintre Franz Ferdinand şi românii de peste 
munţi. lar această chestie impune o parante- 
ză prealabilă: Franz Ferdinand şi România. 

Contele Czernin scrie: 


»Archiducele Franz Ferdinand îşi trăgea concepţia 
româno-filă dintr'o sursă foarte insuficientă. Nu cu- 
noştea aproape de loc România. A fost, pe cât ştiu, 
o singură dată în ţară, într'o scurtă vizită făcută re- 
gelui Carol la Sinaia. Primirea prietenească pe care 
atât nevastă-sa cât şi el au avut-o din partea bătrâ- 
nei perechi regale, l-a cucerit, şi el confunda pe re- 
gele Carol cu România. Aceasta a dovedit, o dată 
mai mult, în ce măsură legăturile personale dintre 
factorii hotăritori influenţează politica popoarelor. 

„Bătrâna pereche regală a aşteptat la gară pe ar- 
chiduce şi pe ducesă, regina a îmbrăţişat şi sărutat 
pe ducesă, iar în trăsură, în drum spre castel, a aşe- 
zat-o la dreapta ei. Scurt: pentru prima oară ducesa 
de Hohenberg a fost tratată potrivit formelor tradi- 
tionale, ca soţie egal indreptätitä a soţului ei. In pu- 

REGELE CAROL ȘI REGINA ELISABETA, 
IN TINEREȚE 


Din colecţia comandorului N. Ionescu-Johnson 


155 


www.dacoromanica.ro 


tinele ceasuri din România, archiducele a gustat bu- 
curia, pe care oricine o simte ca un lucru natural, 
de a sti cä nevastä-sa e la fel cu dânsul, iar nu ceva 
inferior si de desconsiderat. La Viena, la un bal al 
Curţii, ducesa a trebuit să meargă in urma tuturor 
archiduceselor, şi n'a găsit un domn care să-i ofere 
braţul. In România, ea a fost o Doamnă, şi ceremo- 
nialul nu s'a ocupat de naşterea ei. 

»Archiducele, cu firea lui, a prețuit foarte mult a- 
ceastă dovadă de tact prietenesc pe -care i-a dat-o 
regele, şi de atunci România avea pentru el un far- 
mec deosebit. Afară de asta, avea sentimentul just 
că, la schimbarea unor anumite circumstanţe poli- 
tice, s'ar putea stabili o legătură reală între Româ- 
nia şi Austria. Mai mult simţea decât ştia, că pro- 
blema transilvăneană zăcea ca un bloc mare între 
Viena şi Bucuresti, şi că, o dată înlăturat blocul, sar 
schimba tot tabloul”. 


De sigur, elementul psihologic invocat de 
Czernin și-a avut partea lui însemnată. Franz 
Ferdinand era foarte simţitor la orice aten- 
ție acordată nevesti-si. Se ştie că împăratul 
Wilhelm a făcut în această privinţă mult mai 
mult decât regele Carol: cu ocazia vizitei lui 
la Viena, Wilhelm a întors însuşi Schânbru- 
nul cu protocolul în sus, dând braţul ducesei 
Sofia şi aşezând-o lângă el la masă, spre exas- 
perarea întregii Curti. Emil Ludwig nu se je- 
nează de loc să insinueze că Wilhelm a făcut-o 
din calcul: prinzând slăbiciunea lui Franz 
Ferdinand, şi-ar fi propus pur si simplu să-i 
smulgă tot felul de concesii și avantagii diplo- 
matice, în schimbul unor amabilitäti cari nu-l 
costau nimic. Şi se pare că i-a şi reuşit lui 
Wilhelm acest calcul, altminteri atât de sim- 
plu. Dar a spus-o, în chip si mai brutal, Leo- 

pold Wüôlfling — fostul archiduce Leopold 
Ferdinand —ieşit din familia imperială inca 
înainte de răsboiu, ca să se poată insura cu o 
dansatoare. In volumul său ,,Habsburger 
unter sich”, actualul Wôlfling arată, pe de o 
parte, că Wilhelm, spirit mai viu şi mai 
cult decât Franz Ferdinand, avea mare influ- 
enfä asupra lui, iar pe de alta că ducesa de 
Hohenberg, foarte ambițioasă, şi-a avut si ea 
iniţiativa întru folosirea prieteniei cu Wil- 
helm. 


In ce priveşte însă legăturile lui Franz Fer- 
dinand cu familia regală română, contele 
Czernin uită că însăși vizitei lui Franz Fer- 
dinand la Sinaia a trebuit să-i premeargă 
ceva. Franz Ferdinand a trebuit să aibă anu- 
mite planuri în legătură cu România şi cu ro- 
mânii, pentru ca să facă vizita, care i-a adus 
şi acele mari satisfacţii notate de diplomatul 
austriac. 


* * 


Acum paranteza se inchide dela sine, pen- 
tru ca, in mod fatal, trecem la relafiile dintre 
Franz Ferdinand si românii de peste munti. 

Printre putinii, prea putinii prieteni pe cari 
îi avea Franz Ferdinand, se aflau şi unii din- 
tre conducătorii românilor ardeleni. Dacă d. 
Al. Vaida-Voevod ar vrea să-şi publice memo- 
riile, el ar putea să dea informații prețioase. 

Un timp oarecare — nu ştim cât timp anu- 
me — Franz Ferdinand a dorit o Austrie fede- 
rală, „Austria Mare”. Altă bucată de timp el 
ar fi imbratisat ideea trialistă. Ar mai fi tre- 

cut, apoi, si printr’o perioada federalisto-tria- 
listă sau trialisto-federalistă. In ambele aceste 
faze de gândire şi plănuire politică; — sau în 
toate trei fazele, depinde de cum vă place să 
numerotati — archiducele a fost foarte por- 
nit împotriva ungurilor, resentiment puternic 
şi durabil, de care acţiunea lui ulterioară, ca 
împărat, urma să fie considerabil înrâurită. 

Examinând ideile şi acţiunea lui Franz Fer- 
dinand cu privire la reorganizarea statului 
austro-ungar, vom ajunge în mod firesc să ne 
întrebăm : ce aştepta — si ce putea să aștepte 
poporul român din partea defunctului ar- 
chiduce? 

Inainte de-a căuta răspunsul, să vedem care 
a fost în Austria evoluţia ideilor cu privire la 
națiuni si la convietuirea lor. 


WOLFLING 

XII 


Natiune si natiuni în Austria 


Până după războiul mondial hnperiul au: 
striac a dus o viaţă obscură şi igaoratä. Ma- 
rele public din ţările occidentale n'a ştiut 
ce se petrece înlăuntrul acelui ciudat furni- 
car de popoare şi naţiuni, şi nici nu s'a în- 
trebat în ce mod se încurcă si se descurcă 
ele între ele. Câţi oameni de pe tot globul au 
ştiut, de pildă, că Austria n'avea nici nume — 
că, adică, numele acesta „Austria” nici nu 
exista în chip oficial? Imperiul lui Franz Io- 
sef ru era desemnat printr'un nume, ci prin- 
tr'o formulă: „regatele şi țările reprezentate 
în reichsrat”; reichsrat se chema parlamentul 
central. 

Alfred Dumaine, ultimul ambasador fran- 
cez în Austria habsburgică, citează vorba spusă 
de un austriac unui ambasador nou-venit, 
poate chiar lui Dumaine însuși: 

— Acuma eşti în momentul cel mai plăcut 
al misiunii d-tale. Ai consultat de sigur oare- 
cari lucrări despre instituţiile ţărilor noastre 
şi te măguleşti cu ideea că le-ai priceput meca- 

nismul; dar dupä mai multi ani de observatie 
directa. vei fi dezolat de faptul cä nu vei pri- 
cepe absolut nimic. 

Dupä razboiu multä lume a avut prilejul 
să cunoască Austria. Prilejul l-a oferit... 
moartea ei: 


Era pe când nu sa zărit, 
Azi o vedem, şi nu e! 


Nu vom intra în amănunte. Cititorii vor 
găsi oare-cari consideratiuni în articolele 
despre Adalbert Sternberg (anexa No. 5) şi 
Em. M. Singer (anexa No. 6). 

Aci vom spune doară că în Austria convie- 
tuiau, intro reţea inextricabilă, un număr 
de naţiuni cari nu se înțelegeau între ele *); 
şi că din sânul acestor naţiuni, se formase o 
clasă artificială, perfect unitară intelectua- 
liceste si sufletește, luând aproape caracterul 
de naţiune și pusă să împiedice buna-voire 
între naţiuni. 

Explicaţia e complicată — pentru că lucrul 
e şi mai complicat: gânditi-vä că reţeaua de 
care vorbim cuprindea peste 50 milioane de 
suflete! 

Și această stare de lucruri, moştenire a 
veacurilor, se perpetua invariabil şi în epoca 
noastră, începând cu deceniile cele mai înde- 


*) Lucrul nu trebuie luat numai la figurat. Erau 
în Austro-Ungaria atâtea natii şi ndfioare (Nationen 
und Natiônchen), fie-care cu limba ei; probabil că 
în toată monarchia nu se afla un singur om care să-i 
vorbească în adevăr toate limbile. Franz losef ştia 
câteva formule în fie-care din ele; se pare că lui 
Franz Ferdinand i-a lipsit talentul sau răbdarea ca 
să le înveţe. 

pärtate ale acestei epoci, pânä dupä räzboiul 
mondial. 

Invariabilitatea e atât de perfectă, in cat 
la distanţa de peste o jumătate veac, oameni 
ca Marx şi Bakunin de-o parte, Take Iones- 
cu şi contele Sforza de alta, spun exact ace- 
laşi lucru, adesea chiar cuvânt cu cuvânt, fără 
să putem vorbi de plagiat. 

Marx spune, în „Revoluţie şi contra-revo- 
lutie” (citez după textul francez) : 

„Ofițerii civili şi militarii în serviciul austriac 
formează o rasă aparte. Părinţii lor au servit pe îm- 
päratul, şi fiii lor vor face la fel. Ei nu aparţin nici 
uneia din nationalitätile multicolore reunite sub ari- 
pa vulturului cu două capete. Ei sânt şi au fost în- 
totdeauna transferați dela un capăt la altul al impe- 
riului, din Polonia în Italia, din Germania în Transil- 
vania. Ei dispretuiesc de o potrivă pe orice individ 
— ungur, polon, german, român, italian, croat — 
care nu poartă pecetea autorităţii imperiale şi regale, 
dispretuiesc pe orice individ însemnat cu un carac- 
ter national particular. 

„Ei n'au naţionalitate, sau mai curând ei singuri 
constituie națiunea austriacă adevărată. 

»E uşor de înţeles ce element elastic si în acelaş 
timp puternic trebuie să fie o asemenea ierarchie ci- 
vilă şi militară, în mânile unui şef inteligent şi e- 
nergic”, 

După sase-sapte decenii, Take Ionescu 
scrie: 

„Stim cu toţii şi repetăm mereu că nu există na- 
tiune austriacă. Asta e adevărat în sensul propriu al 
cuvântului. Un popor austriac, adică o totalitate de 
oameni având aceeaşi conștiință colectivă, nu există 
şi mar putea exista. 

„Dar austriaci sînt. Sînt membrii unei clice, recru- 
taţi din toate neamurile pământului, slujind din tată 

in fiu pe Habsburgi, träind din favoarea imperialä 
şi formând un fel de stat-major civil al acestei fami- 
lii, care este singura legătură între naţiunile cari 
compun populația imperiului. 

„Oamenii aceştia vorbesc nemteste între ei, dar 
intelectualiceste ei nu sînt nemți. 

„Oamenii aceştia pot fi foarte bine de origine ce- 
hă, poloneză, italiană, croată, germană, fără să fie 
nici cehi, nici poloni, nici italieni, nici germani. 
Până acum în urmă de tot, ei puteau fi de origine 
maghiară, fără ca totuşi să fie maghiari. 

„Oamenii aceştia, membri ai acestei mici clice, 
Sint austriaci. Sint chiar singurii austriaci de pe pä- 
mânt”, 

Take Ionescu a scris aceste rânduri în tim- 
pul războiului mondial, înainte de intrarea 
noastră în acţiune. 

După războiu, contele Sforza a scris si el 
rânduri asemănătoare: 


„Dar dacă nu exista Austria, existau austriaci cari, 
deşi vorbeau nemfeste, n'aveau nimic germanic: e- 
rau membrii unei caste aristocratice pe cari Habs- 
burgii îi adunaseră, în cursul veacurilor, printre fa- 
miliile nobile ale Europei, prea fericite să-şi dăruia- 
sca fiii mai mici (cadeți, nemoştenitori) acelui im- 
peri: unde aveau să câştige noui fiefuri şi titluri. 

„Urmaşii acestora, în veacul XIX, trăiau exclusiv 
din favorurile împărăteşti şi slujind imperiul; vor- 
beau nemfeste între ei, dar n'aveau nimic german 
nici psichologiceşte, nici intelectualiceşte: erau sin- 
gurii austriaci existenţi, Ei formau un adevărat stat- 
major civil hereditar al împăratului, cu germana 
drept limbă convenţională comună. Cei mai multi 
erau de origine cehă, dar erau printre ei şi unii de 
origine poloneză, italiană, belgiană, croată, franceză 
(mai ales din Burgundia)”, 


In ce priveşte această ultimă observaţie a 
lui Sforza, am putea să cităm nenumărate 

exemple notate de noi însi-ne. Poate o vom 
si face cu altä ocazie. Aci ne vom multumi cu 
un singur exemplu, dat de Philipp Menczel 
în cartea pe care am mai pomenit-o: e cazul 
prinţului Conrad Hohenlohe-Schillingsfürst, 
guvernator al Bucovinei si al Triestului, mai 
târziu si prim-ministru. El avea rude apropia- 
te, purtand chiar si acelas nume, in toate la- 
garele europene: un Hohenlohe demnitar al 
Vaticanului, altul aghiotant al ţarului, al trei- 
lea mareșal al Frantii, al patrulea cancelar 
al Germaniei; şi câţi vor mai fi fost, cu situații 
mai putin strălucite, în diferite {ari de pe 
glob. 

Exemplul dat de Menczel întăreşte spusele 
lui Sforza, care e de acord cu Take Ionescu, 
iar acesta cu Marx. *) 


*) Scriind aceste lucruri, Take Ionescu nici nu 
ştia, probabil, că se întâlneşte cu Karl Marx. De alt- 
fel, lucrul i se mai întâmplase, în chestiuni mult mai 
delicate, în cari acordul a fost si mai... subversiv. 
Aşa, în discursul privitor la răscoalele ţărăneşti, ro- 
stit în şedinţa Camerii dela 25 Noembrie 1888, Take 
Ionescu a spus: 

— Aduceli-vä aminie, d-lor, din ce lupie a ieşit 
opera din 1864 (împroprietărirea țăranilor). Adu- 
„ceți-vă aminte de războiul de clase ce se încinsese. 

Nu este, d-lor, nici o clasă în lume care să-și aban- 
doneze de bună voie privilegiile ei, pe cari în tot- 
d'auna le crede şi drepturi. 

.…Ori-ce clasă isi menţine egemonia pe câlă vreme 
nu-i släbeste energia, şi nu se ridică în fata ei altă 
clasă în stare de a-i impune un tratat de pace, dacă 
nu preferă războiul. 

Aşa s'a întâmplat şi la noi în chestia asta socială. 

Clasa puternică dinainte de 1864 şi-a mentinut 
dreplurile ei, şi necedând nici atunci când altă clasă, 
mai puternică, căuta să-i impuie un tratat de pace, 
echilibrul social nu s'a putul restabili de cât prin 
ae a războiului civil care se cheamă lovitură 

e stat. 

Este caracteristic faptul ca in Austria s’a pu- 
tut formà cuvântul Gesamtpatriotismus, adi- 
că patriotism total, un patriotism cuviincios, 
care se întinde — bine-voieşte să se întindă — 
asupra întregului imperiu; mai obişnuit — și 
mai veridic — era patriotismul local, de pro- 
vincie sau de provincioară. Acesta era senti- 
mentul unui fragment de naţionalitate, în lup- 
tă cu sentimentul similar al altui fragment de 
naţionalitate — similia similibus... se gâtuiau 
cu succes — pentru acapararea aceleeaşi pro- 
vincii sau provincioare. Si toate subtilitätile 
naţionale şi patriotice dădeau loc unor extra- 
ordinare posibilităţi de boscärie politică, 
une-ori foarte rentabile. Se citează cazul unui 
important notabil bosniac, Mustafa Beg Ha- 
libasici, care la Belgrad era sârb, în Mace- 
donia turc, iar în Bosnia croat, şi în fiecare 
din aceste puncte geografice trăgea respec- 
tivele foloase materiale şi chiar... morale! 

Şi în aceste condiţii, se explică perfect cu- 
vintele scrise de Bakunin în 1869: 

„Datriotismul austriac este un non-sens, născocit 
numai ca să servească drept mască birocraţiei şi ar- 
matei imperiale, Nu este în nici un caz un sentiment 


naţional firesc; este o virtute oficială, care valorează 
exact atâta cât şi toate celelalte virtuţi oficiale”. 


Fireşte, e vorba de patriotism în înţelesul 
mistic dat acestui cuvânt; căci altminteri, de- 
votamentul până la fanatism către o alcătuire 
de stat, este posibil si fără unitatea naţională. 
Eternul exemplu al Elveţiei, foarte concludent, 
nu e singurul. Și nici cu Alsacia nu isprăvim 
exemplele. Dar în cazul special, după cum am 

spus — si o vom dovedi in aceste pagini — 
stăpânirea făcea tot posibilul ca să împiedice 
buna înţelegere între cei meniti să convietu- 
iască — şi deci zădărnicea orice putinţă de 
adevărat patriotism. 


Incă dela începutul veacului trecut sau gă- 
sit în Austria destui oameni atât de clar văză- 
tori în cât să bage de seamă marele neajuns 
în alcătuirea ei: faptul că Austria (cuprinzând 
şi Ungaria) era o amestecătură de neamuri 
cari nu se înțelegeau între ele, ba chiar se 
duşmăneau, mai ales pe măsură ce li se des- 
tepta conştiinţa naţională. 

In anul 1842 s'a tipărit la Hamburg o carte 
anonimă intitulată ,,0sterreich und dessen 
Zukunft”, Austria şi viitorul ei. Cartea, inter- 
zisă imediat de cenzura austriacă, sa bucurat 
de un mare succes. Introdusă în chip clan- 
destin, s'au desfăcut în scurt timp trei ediţii, 
a doua fiind mai hogată decât întâia şi a 
treia decât a doua. Regretăm c'o avem nu- 
mai pe aceasta din urmă. A fost mare emo- 
tie la apariţia acestei cărți; emoția a fost si 
mai mare când s'a aflat cine era autorul: ba- 
ronul Viktor Andrian-Werburg, aristocrat aus- 
triac, om foarte cult şi, pe lângă asta, func- 
tionar superior al cancelariei imperiale. 

Andrian, examinând situaţia internă a im- 
periului austriac, arată că, după 25 de ani de 
pace, sub dominatiunea regimului de atunci 
— pe care noi îl ştim că era absolutist şi dic- 

tatorial, — datoria publicä a crescut mai mult 
decât de trei ori, sarcina dobânzilor s'a inze- 
cit, birurile au sporit, şi o mână de „prinți ai 
banului” s'au îmbogăţit pe seama sărăciei ge- 
nerale. 

Pricinile acestor rele, după Andrian, erau 
numeroase. Cităm câteva din cele arătate de el: 
alcătuirea imperiului din o sumă de naţiuni 
cari nu se înțelegeau între ele ori chiar se urau, 
menţinerea în iobăgie a ţăranilor, păstrarea u- 
nui regim politic şi birocratic excesiv de cen- 
tralizator, o politică externă nenorocită. 

Rezultatele acestei politici: 

„In interior, simpatiile naţiunilor şi ale tuturor 
claselor, pierdute pentru guvern. Statul, copleșit de 
sarcina unei datorii din ce în ce mai grele. Bună- 
starea materială, pornită într'o progresiune extrem 
de înceată. Interesele spirituale, neglijate, 

„Şi statul, pe punctul de a fi sfâșiat, din cauza 
divergentei din ce în ce mai mari dintre părţile com- 
ponente”, 

In ce priveşte politica externă, autorul citea- 
ză atitudinea inexplicabilă a Austriei, fata de 
lupta de eliberare a grecilor. Austria a fost 
singura mare putere de partea asupritorului; 
de aceea şi-a înstrăinat orice simpatie şi a în- 
lesnit penetratiunea rusească. In Moldova, in 
Muntenia, în Serbia, pretutindeni Rusia exer- 
cită o enormă influenţă de fapt, e aproape 
stăpână desăvârşită, iar de acolo începe să-și 
întindă influenţa, deocamdată numai spiri- 
tuală şi sufletească, asupra popoarelor slave 
din cuprinsul Austriei. 

Bilanţul extern e acesta: 

„Faţă de străinătate, puterea, prestigiul şi influen- 

fa, scăzute. Locul între marile puteri europene, păs- 
trat mai mult graţie unei pietäti tradiţionale, pe când 
adevărata influenţă, întemeiată pe forța internă si 
pe o tendinţă neclintită, clar exprimată, a dispărut 
de mult”. 

Incheiere: „acestea sunt rezultatele unei 
păci de 25 de ani, sub guvernarea austriacă”, 

Leacul, autorul îl găseşte în regimul consti- 
tutional, larg descentralizat în ce priveşte pro- 
vinciile şi naţiunile, cu educarea şi pregătirea 
cetățenilor spre deplinele drepturi cetățenești 
individuale. Citându-l pe Aristotel, Andrian 
spune că guvernul va trăi cu atât mai mult, cu 
cât își va exercita puterea asupra a mai pu- 
ține lucruri; iar pentru a demonstra imposi- 
bilitatea unei bune guvernări absolutiste, au- 
torul redă observaţia unui prinţ pe care însă 
nu-l numeşte : 

„Cele mai multe guverne în veacul nostru (auto- 
rul scria în 1840) se întemeiază pe funcţionari, cari, 
ca atari — şi oricât s'ar dusmäni între ei — consti- 
tuie o contra-pondere colectivă a voinţei suvera- 
nului. 

+ y-Cea mai bună intenţie, în drumul spre înfăp- 
tuire. devine cu totul altceva decât urmărise prin- 


tul; iar acesta, deobiceiu, află cel din urmă în ce 
scopuri s'a abuzat de intenţia lui cea bună”, 


Ne vom permite aci o digresiune: 

Observatia prinţului anonim cu privire la 
omnipotenta birocraţiei austriace, încălcând 
chiar si voința împăratului, e confirmată prin 
multe fapte. Iată unul, mai interesant pentru 
cititorii nostri si mai uşor de controlat, pentru 
că-l găsim şi în Xenopol: în timpul răscoalei 
lui Horia, despre care vom mai vorbi în aceste 

pagini, împăratul Iosif II, — amestecat, desi- 
gur, în această chestiune, deşi nu se ştie bine 
în ce fel — ii scrie lui Jankowitz, guvernatorul 
Banatului, plângându-i-se că, deși a dat ordi- 
nele cele mai severe ca să i se raporteze exact, 
totuși n'a putut nici o dată să afle adevă- 
rul : ocârmuirea Ardealului i-la ascuns în- 
totdeauna. 

Dar Iosif nu sa putut mira de aceasta. El 
avea experienţa lucrurilor. D. profesor I. Lu- 
pas, sub titlul „Incercări de emancipare a ţă- 
ranilor din jugul iobăgiei”, arată cum aceste 
încercări au fost făcute de numita împără- 
teasă: 

„A păşii deci cu hotdrire (Maria Theresia) pe ta- 
râmul încercărilor de reformă agrară, dar latïfun- 
diarii potrivnici aveau în cadrele autonomiei comi- 
tatelor lor ungurești suficiente mijloace de a împie- 
dica la tot pasul înfăptuirea acestor reforme. Nu le 
lipsea nici cinismul de a se lăuda în cântecele lor că 
au izbutii să zădărnicească intenţiile reginei. 

„Insuşi losif II constată mai târziu că toate or- 
dinele date de cätre maică-sa împărăteasa au fost 
incontinuu zădărnicile”. 

In treacăt vom spune că observaţia printu- 
lui anonim, confirmată pentru trecut, se con- 
firmă si ulterior, dealungul domniei lui Franz 
Iosef. 

W. Steed, în „La Monarchie des Habsbourgs” 
arată forţa copleșitoare a birocraţiei austriace 
capabilă să reziste chiar şi voinţei împăratului: 

„Nici măcar ordinul împăratului, direct şi perso- 
nal, nu ajunge în totd’auna ca să învingă rezistenţa 
funcţionarilor fnräili, cari, câte odată, par să puie 
la încercare sentimentul autorității la monarch şi să-i 
probeze că Statul sîntem noi!” 

Steed citeazä diferite cazuri, intre cari unul 
foarte elocvent: un ordin al împăratului pe 
care funcţionarii respectivi şi-au permis să 
nu-l execute şi pe care au încercat să-l elu- 
deze şi după repetarea lui de către împărat. 


„Nu te-ai putea apăra în adevăr în contra birocra- 
tiei de toate gradele — zice Steed — de cât cultivând 
un spirit de independenţă politică şi de iniţiativă e- 
conomică la particulari... 

„„Dar asta este extrem de greu în Austria, unde 
superioritatea statului şi a servitorilor lui asupra în- 
tregului comunităţii este destul de general acceptată 
şi împiedică orice control vigilent din partea publi- 
cului”, 


Aceste constatări arată cât de naivă este 
speranţa dictaturistilor — a celor de bună 
credință — că ar fi posibilă o dictatură lumi- 
nată, adică un dictator cuminte, drept şi bun, 
care să gospodărească frumos și cinstit, făcând 
binele şi împărțind dreptatea. 

Dacă un om atât de ideal ar ajunge în frun- 
tea stăpânirii, el n'ar putea fi veşnic pretutin- 
deni, materialmente și fiziceşte i-ar fi cu ne- 
putință să rezolve o singură chestie prin sine 
însuşi : în toate ar depinde de sub-alternii lui, 
cari şi-ar avea interesele şi legăturile lor. 

Poporul român a înţeles si acest lucru, cum 
a înţeles atâtea, dintr'o lungă și jalnică expe- 
rienta. De aici vorba: PÂNĂ LA DUMNEZEU, 
TE MANANCA SFINŢII! 

Cititorii vor ierta digresiunea : fiindcă a 
venit vorba de rezultatele unor dictaturi mai 
mult sau mai puţin „luminate”, nu se putea 
să nu insistăm asupra lor. 

Dar să-l urmărim pe Andrian. El mai face 
si remarca interesantä ca, in apäsarea si 
paragenirea in care au fost läsate provin- 
ciile Austriei, numai simtul national, care a 
început să se destepte tot mai mult, a fa- 
cut ca — in ciuda sistemului corosiv al ad- 
ministratiei, — unele din acele provincii să se 
invioreze ; dela simtul national autorul as- 
teapta mântuirea tuturora. Si aci, o afirma- 
tiune care ar trebui controlatä: Andrian sus- 
fine că in cuprinsul imperiului austriac (in- 
clusiv Ungaria), ungurii sunt cei cari au pro- 
vocat primele zvâcniri de conștiință naţională, 
la toate naţiunile conlocuitoare. Ungurii, zice 
Andrian, au fost cei dintâi cari au căutat să-și 
capete libertatea desvoltärii nationale nestir- 
bite. Imediat, toate natiunile conlocuitoare 
au inceput sa imite exemplul lor. 

Lucrul e foarte interesant. Dacă asertiunea 
este exactă, istoria nu putea fi mai ironică de- 
cât aşa, pentru că stăpânirea maghiară a fost 
aceea care, în cursul deceniilor, a dus cea mai 
aprigă luptă împotriva oricărei revendicări 
naţionale. Amănunte găsim chiar la sociologii 
maghiari. Si doară clasa stäpânitoare ma- 
ghiară nici nu era atât de „naţională” cât fi 
plăcea să se proclame *). Şi tocmai această po- 
litică absurdă şi sălbatică a împins Ungaria la 
nenorocire. 


*) Sociologul maghiar Joseph Diner-Denes, fost 
ministru al Republicii Ungare, în cartea „La Hon- 
grie, Oligarchie, Nation, Peuple”, arată foarte bine 
că ideea de națiune are, în concepţia oligarchiei ma- 
ghiare, un înţeles cu totul special. Ea esclude cu de- 
săvârșire massa populară: națiunea o formează nu- 

Andrian se ridicä impotriva prejudecätilor 
şi urilor nationale: ,,dispretul pentru alţii, zice 
el, este un slab surogat pentru respectul de 
tine însuţi”. Tinta cea mai apropiată, după 
Andrian, trebuie să fie organizarea Austriei, 
pe bazele arătate mai sus, cu păstrarea deose- 
birilor provinciale — mai ales naționale — 
pentru ca, astfel, marile nemulțumiri încetând, 
să se ajungă la crearea unei naţiuni austriace. 


* 
+ + 


Insă maxima habsburgică divide et impera 
— Bauernfeld o numeşte „die Erbmaxime”, 
maxima ereditară — stăpânea cu străşnicie, 
si de foarte multă vreme. Istoricul Viktor Bibl 
(în volumul „Von Revolution zu Revolution”, 
1924) ne relatează această spovedanie făcută 
de marele cancelar Metternich unui amba- 
sador francez: 


— Popoarele mele isi sînt streine unul al- 
tuia. Cu atât mai bine: eu trimet unguri în 
Italia şi italieni în Ungaria; din antipatia lor 
naște ordinea, iar din ura lor reciprocă — pa- 
cea generală. 


mai oligarchii, interese naționale sînt numai inte- 
resele lor de castă. De altfel, cei mai mulţi nici nu 
sînt de rasă maghiară: 

„Din vechea nobilime de rasă maghiară nu mai 
subsistau de cât resturi. Șefii primelor straturi de 
năvălitori, stabiliți hereditar — huni, avari, slavi, — 
ca şi sefii nävälitorilor noui — iazigi, cumani şi să- 
cui, franci si saxoni, valahi „şi valoni, cărora trebuie 
să le adăugăm numeroși seniori străini şi cavaleri ră- 
lăcitori veniţi cu regii caselor sträine, formau un ciu- 
dat amestec de limbi si de rase. Singurul element de 
legătură erau drepturile, sau mai bine zis privilegiile 
pe cari le aveau in comun, — privilegiile nobletei”’. 

In aceasta politică a... păcii, — a păcii fa- 
bricate din vrajbä — celebrul diplomat tragea 
mare folos din varietatea de limbi care im- 
pestrita monarchia. Lumea cunoaste state bi- 
lingve, ca Belgia si Canada, sau state trilingve 
ca Elveţia, unde oamenii, in mod firesc por- 
niti să se ’ngäduie reciproc, o duc destul de 
bine laolaltă. In monarchia habsburgică, peste 
o duzină de limbi principale — şi nu mai so- 
cotim puzderia de dialecte — mai mult urlau 
de cât vorbeau. Stăpânirea împingea lumea la 
ceartă şi sfâşiere; ea potrivea, zilnic, gradul de 
aberaţie si de cruzime. 

Benedetto Croce, în „Storia d'Europa”, ex- 
pune foarte concis şi convingător una din a- 
plicările practice ale sistemului atât de sim- 
plu, mărturisit de Metternich. E vorba de în- 
frângerea revoluţiei dela 1848: 

„Casa de Austria a salvat atunci imperiul între- 
buinfând nationalitätile, pe una contra alteia: ger- 
mani si croati contra italienilor, boemi şi croaţi con- 
tra Vienei răsculate, croați şi germani contra ungu- 
rilor, — şi recurgând apoi, pentru a potoli pe un- 
guri. la tar, care a trimes un transport de armată ru- 
sească”, 


Dar Metternich nu se întemeia numai pe 
dusmänia dintre neamuri. El intetea şi lupta 
dintre clase, după nevoie. 

XIII 


Răscoale țărănești, 
din ordin de sus! 


In cartea „Revoluţie şi Contra-revolutie”, 
Karl Marx spune lucruri destul de... nostime : 


„Guvernul prinţului Metternich se întemeia pe doi 
stâlpi. In primul rând se silea să fie în eşec pe fie- 
care din naţiunile supuse autorităţii austriace, prin 
toate celelalte naţiuni aflătoare într'o situaţie ana- 


loagă. In al doilea rând — si ăsta a fost în tot- 
dauna principiul fundamental al monarchiilor ab- 
solute — se sprijinea pe două clase — proprietarii 


de pământ feodali şi marii financiari — căutând să 
tie balanţa egală între aceste două clase, astfel ca să 
lase deplina libertate de acţiune guvernului. 

„Nobilimea fonciară, care trăia exclusiv din ve- 
niturile feodale de tot felul, fortamente trebuia să 
sustie guvernul care era unicul ei reazăm în potriva 
clasei de sclavi oprimati, din exploatarea căreea 
trăia. Iar când partea mai putin bogată a nobilimii 
se ridica, în potriva guvernului, Metternich asmuja 
pe ţărani, cari profitau de ocazie ca să se răzbune 
groaznic în potriva asupritorilor lor direcţi, cum s'a 
întâmplat în Galiţia în 1846. 

wmNemulţumirile dela clasă la clasă erau pentru 
Metternich o condiție primordială de guvernare, 

Mergea chiar până acolo că le atâta, făcând din cla- 
sele superioare instrumentul tuturor exactiunilor gu- 
vernului — si aruncand asupra acelorasi clase odio- 
sul acelor exactiuni. Astfel erau prea putine ne- 
multumiri contra guvernului, sau mai bine zis nu 
erau de loc. Impäratul era adorat”. 


Spusele lui Marx le confirmă... împăratul 
Franz Iosef! De curând s’au publicat scriso- 
rile acestuia către mamä-sa. Aci vom cita una, 
scrisă în 1863, când in Polonia rusească iz- 
bucnea revoluţia, şi erau temeri că ea se va 
întinde şi în Galiţia. 

Franz losef scrie: 


„In Galiţia e foarte rău: răscoala e gata să 
izbucnească. De cât, eu sint perfect liniștit, 
căci îl am acolo pe Mensdorff şi-i am şi pe ta- 
rani, cari la primul semn ar restabili liniștea, 
deşi nu în chip prea tandru”. 


Prin urmare Franz Josef se gândea să re- 
pete în 1863 ceea ce se mai făcuse o dată, tot 
în Galiţia, în 1846. 

Ba, in fond, lucrul e, de astă dată, mult mai 
grav. D. Gh. Brătianu, în recenta-i lucrare 
„Napoleon III et les nationalites” dă o expune- 
re pe cât de scurtă pe atât de luminoasă, a răs- 
coalei poloneze din 1863 şi a repercusiunilor ei 
în politica europeană. In ce priveşte atitudinea 
Austriei, d. Brătianu arată că „Austria se bu- 
cura aproape fățiș de încurcăturile vecinilor 
de la răsărit; si ea îngăduia supușilor ei gali- 
fieni să înarmeze pe insurgenți si să asigure 
transportul clandestin de arme, muniții și vo- 
luntari”. 

Faptul este deci mai grav de cât pärea la 
prima vedere. Linistea perfectä cu care se 
läuda Franz Iosef, era in realitate si mai per- 
fectä: nu numai ca privea nepäsätor la desfä- 
surarea unei räscoale menite sä se intinda si 
în fara lui, dar de fapt o întetea, îngăduind 
propriilor lui cetăţeni s'o alimenteze. E ade- 
vărat că în felul acesta grăbea trecerea răs- 
coalei şi în Galiţia, dar ce-are a face? Odată 
produs acest ultim eveniment, intra în joc an- 
tidotul: ţăranii cărora le va face întâiul semn. 

In cât, formula cu care începe scrisoarea: 
„în Galiţia e foarte rău”, trebuie citită astfel: 
în Galiţia e foarte bine! 

Atâta numai, că lucrurile luând altă des- 
fäsurare, -- omul propune. și împrejurările 
dispun — n'a fost ocazie să se recurgă la mij- 
locul acela extrem. Franz Iosef o va fi re- 
gretat profund. A păstrat însă reţeta, pentru 
că, vorba ceea: mai trebuie şi altă dată. 
Era cât p'aci să fie întrebuințată în anii 
1905-1906; am citat doară mai sus cuvintele lui 
Otto Bauer: „Regele Ungariei — Franz Iosef 
— vroia să intimideze parlamentul aristocra- 
tic si recalcitrant, amenintändu-l cu votul uni- 
versal şi egal, cu mobilizarea masselor färä- 
nesti si uvriere în potriva nobilimii”. 

E desigur instructiv să constatăm că revolu- 
tia şi lupta de clase nu sînt chiar atât de a- 
bominabile si diabolice cum scrie la carte. 
Chestiunea e numai: la ce servesc. La rigoa- 
re, Franz losef poate fi şi... marxist, cu con- 
difia ca el însuşi să manipuleze marxismul, 
aga cum îi convine lui. 

Am mai auzit noi despre asa ceva: revo- 
luţia lui conu Leonida, pe care o face poliţia 
în persoană. Dar ori-cum, e lucru prea-prea 
ca un împărat să-şi răscoale propriii săi ţă- 
rani în potriva propriilor săi boieri. Si țarii 
Rusiei au fost învinuiți de ceva cam asemă- 
nător; dar pe lângă mica asemănare mai era 
şi o mare deosebire: țarii au fost acuzaţi că 
răscoală pe sătenii din alte state, nu pe cei 
din Rusia. De pildă: s'a spus pe vremuri că 
răscoalele noastre dela 1888 au fost opera 
iconarilor şi jugănarilor. Astăzi încă, publici- 
stul austriac Philipp Menczel, originar din Bu- 
covina şi specialist în lucrurile românești, își 
păstrează această părere, pe care la timp a 
sustinut-o prin presă. In volumul „Triigerische 
Lésungen”, apărut în 1932, Menczel spune: 


„Până în timpurile cele mai recente, săgeți ru- 
sesti, otrăvite, s'au înfipt în carnea românească. 

„In 1887, când ameninţa războiul între Rusia şi 
Austria, Hitrowo, faimosul ministru al Rusiei, si se- 
cretarul său Iswolsky — om capabil de orice infa- 
mie (Schandtat), — au pus la cale ingrozitoarele 
răscoale ţărăneşti din România, pentru ca s'o facă 
pe aceasta incapabilă de acţiune”. 


Menczel mai are şi informaţia că loan Bră- 
tianu-tatäl, printr'un manifest adresat opiniei 
publice mondiale, a vestejit aceste procedeie 
mongolice. Evident, Menczel a fost indus în e- 
roare: n'a existat un asemenea manifest al lui 
Brătianu, dar e adevărat că rușii au fost acu- 
zati de multi — şi foarte vehement — ca fău- 
ritori ai răscoalelor de la noi, după cum e ade- 
vărat c'au avut si apărători, iar printre aceştia 

se afla si — Gherea. In nenumärate articole, 
şi apoi in ,,Neoiobagia”, Gherea, care nu sim- 
tea câtusi de putin inclinarea filantropica sa 
salveze cinstea ţarului sau pe a lui Hitrowo, 
a ridiculizat invinuirea, pe care a rezumat-o 
în formula comică: „Țarul si Jugănarul!” 

Dar şi înaintea lui Gherea ruşii au găsit un 
mare apărător: acela a fost Eminescu; şi doară 
nu era nici el rusofil. Polemizând cu Al. Beldi- 
man — fiul lui A. V. B., întemeietorul „Ade- 
vărului” — Eminescu neagă rolul atribuit ico- 
narilor şi spune că singura soluţie spre a evita 
repetarea răscoalelor este să se inbunätäteascä 
soarta ţăranilor (D. Murärasu: „Naţionalis- 
mul lui Eminescu”, pag. XXXIII şi 240). 

In acelaş fel vorbea și un tânăr menit unei 
cariere strălucite: Take Ionescu. In discursul 
dela 25 Noembrie 1888, discurs din care am 
mai citat, oratorul, fără să excludă putinţa si 
a unor instigatii, spune categoric că „mizeria 
a fost cauza primă a răscoalei”. 

lată un amănunt interesant: 

— Imi aduc aminte, spunea Take Ionescu 
în acel discurs, că venise în București cores- 
pondentul unui jurnal străin, corespondentul 
lui ,Times”. EI venise dintr'o ţară unde tot 
ce se petrece în Europa, este d’acapul pus în 
“socoteala Rusiei: din Anglia, unde rusofobia 
este aproape o boală naţională. Venise să afle 
adevărul și grozav se îndoia de ceea ce-i spu- 
neam eu, că nu sînt ruşii cari au facut răs- 
coala ci starea cea rea a ţăranilor ‘). 


*) Fără îndoială, Take Ionescu nu se gândea să 
apere pe ruşi, cum nu se gândeau la aşa ceva nici 

Orice am vrea să credem însă în privinţa 
rolului Rusiei în răscoalele noastre, două 
fapte rămân stabilite : că România nu făcea 
parte din imperiul rusesc, asa cum Gali- 
tia făcea parte integrantă din imperiul au- 
striac, — şi că informaţia despre rolul de in- 
stigatoare al Rusiei n'o dă ţarul în persoa- 
nă, cum se întâmplă în cazul de mai sus, unde 
Franz Iosef în persoană se destăinuieşte. 

Și destăinuirea e sinceră. In scrisorile a- 
dresate mamei sale, fără gând de publicare, 
Franz Josef spunea purul adevăr. Aşa, în alta 
scrisoare, venind vorba de o paradă militară 
la care participase în ajun, blândul împărat 
explică pentru ce a ordonat parada: „ca să 
arăt scumpilor mei vienezi că mai am soldați 
si tunuri”. 


Eminescu, nici Gherea. Take Ionescu, pe vremea 
aceea, era încă militant anti-rus. Pe atunci, si timp 
de ani după aceea, el continua să scrie acele articole, 
rămase în istoria politică a României, demonstrând 
că totul ne desparte de Rusia şi de politica rusească, 
Acest fel de propagandă, pătrunzând, clandestin, în 
Basaiabia, întărea în sufletul tineretului moldove- 
nesc sentimentul national şi avântul anti-farist. In 
romanul d-lui C. Stere, ,,Nostalgii” (al cincilea din 
seria „În preajma revoluţiei”), îl vedem pe Vania 
Răutu, întors din Siberia, entuziasmat de cuprinsul 
unui articol semnat Nitza Vasilescu, articol din care 
romancierul reproduce un fragment. In ,,Adevérul” 
dela 15 Noembrie 1934, d. Scrutator identifică acel 
articol, care nu este inventat de romancier, ci a fost 
tipărit in 1891, în „Românul” lui C. A. Rosetti, sub 
iscălitura lui... Take Ionescu. 

Prin urmare, Take Ionescu, din consideraţii po- 
litice superioare anti-rus pasionat, nu înţelegea să 
înşele pe alţii, necum pe sine însuși, atribuind ru- 
şilor vina răscoalelor ţărăneşti, când vina era a îm- 
prejurărilor economico-sociale dela noi, şi mai con- 
cret, a păturii noastre conducătoare, 

Si doara e proverbialä adoratiunea scumpi- 
lor vienezi pentru scumpul lor impärat! Dar... 
sicher ist sicher, sau, pe romaneste, ce e bine 
nu e rau! 

Asa că rămâne adevăr istoric mărturisirea 
lui Franz Josef despre felul cum avea de gând 
să reprime pe boierii din Galiţia în 1863, 


* 
Li Li 


Franz losef omitea însă un detaliu: că, 
după ce, servindu-se de ţărani, va fi reprimat 
pe boieri, pe urmă, dacă va fi nevoie, va re- 
prima şi pe ţărani. Sînt destule exemple. A- 
junge unul: revoluţia lui Horia, Cloşca si Cri- 
san, întâmplată acum 150 de ani. Horia, ţă- 
ran cărturar, a fost de mai multe ori la Viena, 
cu plângerile iobagilor români. S’a întors 
printre ei cu porunca dela împăratul Iosif II, 
ca să ucidă pe toţi nobilii şi în general pe un- 
guri, iar ţăranii români să le ocupe moşiile. 
Ţăranii au făcut revoluţia si apoi au suferit 
cea mai cumplită represiune. 

Romancierul Liviu Rebreanu, care înainte 
de a scrie romanul „Răscoala”, a publicat lu- 
crarea de popularizare istorică „Răscoala 
Moților”, ne dă în această lucrare o scurtă 
dar impresionantă expunere, mai răspândită 
în public de cât marea istorie scrisă de N. 
Densuseanu și chiar de cât capitolul respec- 
tiv din Xenopol. Impresia cu care rămâi din 
toate lecturile, e aceasta: dacă e sigurcă împă- 
ratul Iosif nu i-a dat lui Horia porunca direc- 
tă şi precisă pe care a înțeles-o el, nu-i mai pu- 
tin evident că, în chip mestesugit, i s'a picurat 

lui Horia in minte si in suflet, credinţa că im- 
paratul vrea, ca imparatul porunceste. 

Horia n’a putut inventa porunca. In sufletul 
lui era convins de realitatea ei. Asa cum 
se trăia pe acolo, în frica stăpânirii, el ştia ce 
Par aștepta şi pe el şi pe ai lui, dacă din pro- 
prie pornire sar năpusti cu foc şi sabie asupra 
boierilor, și mai cu seamă dacă ar mai lua 
şi numele împăratului în deşert. 

N. Densuşeanu crede că Horia nici nu mai 
avea ce face: el şi fusese condamnat de stă- 
pânire pentru agitatiile de până atunci şi as- 
tepta numai să fie prins. In această stare de 
spirit a putut deci să recurgă la încercarea su- 
premă. E cam riscat să substituim din oficiu 
judecata noastră, judecății presupuse a celui 
în cauză. Dacă e vorba să operăm cu logica 
noastră, era mai simplu — şi socotim mai pro- 
babil — ca Horia, ameninţat de urgia stăpâ- 
nirii, să se fi refugiat la Viena, cu care era 
destul de familiarizat. Aici putea să-şi câștige 
protecția stăpânirii celei mari şi în tot cazul 
putea să aştepte până se vor potoli patimile de 
acasă. Nu vedem ce l-ar fi hotărît pe Horia ca 
în lupta-i cruntă înpotriva boierilor, să-și mai 
atragă, de bună voie, şi duşmănia împăratului. 
Doară nu era Horia o minte aprinsă, de băie- 
tandru nesocotit, ca să-și închipuie că va putea 
cu uşurinţă. să creieze o stare de fapt, pe care 
de nevoie s'o primească şi stăpânirea. Era om 
de 50 de ani, cumpănit şi aşezat, cu ştiinţă de 
carte — ba chiar adevărat cărturar, cum re- 
zultă din manuscrisul unguresc găsit de epis- 
copul Roman Ciorogariu, — traducerea lucră- 

rii unui sas, Friedrich Schiller *). Lucrarea 
aceasta ni-l aratä pe Horia citind fa original 
pe Klopstock si plângându-se că nu-l înțelege 
bine. Pretioasä mărturisire! Klopstock e, până 
în zilele noastre, greu de înţeles ; şi Horia, 
plângându-se de aceasta, se dovedeşte adevă- 
rat cititor: cititorul care știe ce înseamnă a 
citi si a înţelege. E mare lucru să-ţi dai seama 
că nu înţelegi! Dar omul acesta, deștept şi cu- 
minfe, cunoscător al legilor — fusese primar— 


*) Episcopul Roman Ciorogariu, care a tradus în 
româneşte, după manuscrisul unguresc, lucrarea lui 
Schiller, crede că acesta e un sas oarecare (,,Horia 
si Cloşca”, Tip. Diecezană, Oradea). Profesorul I. 
Lupaş (în „Răscoala ţăranilor din Transilvania”) 
înregistrează asertiunea că autorul e marele Fried- 
rich Schiller, fără să exprime vre-o părere. D. Ştefan 
Meteş (în „Lămuriri nouă privitoare la revoluţia lui 
Horia”), înclină să creadă că e vorba de marele poet. 
Colegul V. Munteanu (în „Cuvântul Liber” din 2 
Martie 1935) o crede în chip absolut. 

Noi n'o credem de Joc. Să nu ne înșele identi- 
tatea numelui. Schiller e un nume comun: în Anua- 
rul Vienei (Lehmann) sînt 300 de Schilleri. 

In primul rând brosura nu e la înălțimea lui Schil- 
ler, nici din punctul de vedere literar, nici din cel 
istoric. Apoi, Schiller ar fi scris-o în cu totul alt 
spirit: el ar fi prea-mărit pe Horia şi pe ţăranii răs- 
culati, în loc să amestece puţinele laude cu vio- 
lente diatribe şi epitete dispretuitoare, cum face bie- 
tul anonim sas. 

Schiller este doară autorul piesei „Hoţii”, prima 
lui operă dramatică, jucată pentru întâia oară cu 
doi ani înainte de revoluţia lui Horia. Jaurès ca- 
racterizează acţiunea din „Hoţii” ca „operă de justi- 
tie: răzvrătiți de drumul mare întreprind apărarea 
bietului țăran şi a negustorului cinstit, de stoarcerile 
nobililor si ale autorităţilor”. Nu se poate o prezen- 
tare mai concretă şi mai sugestivă a substratului so- 
cial al dramei lui Schiller; şi apare evidentă înrudi- 
rea dintre acțiunea lui Karl Moor si a lui Horia, in- 
diferent de mobilele lor sufleteşti deosebite. Şi toc- 
mai pentru că drama avea acest caracter, Adunarea 
Legislativă a Franţei, în şedinţa dela 26 August 1792, 


183 


www.dacoromanica.ro 


umblat prin Viena, si in contact repetat cu au- 
toritatile cele mai inalte, — s’a incumetat sa 
se infätiseze cu jalbă până şi Märiei Sale Iosif 
impäratul — omul acesta nu putea vorbi de-o 
poruncă, pe care în sufletul lui n’ar fi stiut-o 
data. Seton-Watson face o observatie foarte ju- 
dicioasä: nu se stie pe ce cale a obtinut Horia 
audienta la imparatul Iosif. 

Asupra culiselor revolutiei nu s’a putut afla 


l-a proclamat pe Schiller cetälean francez, — ,,cito- 
yen françois” — făcându-i astfel, ca si lui Klopstock 
si altora, cinstea supremä, pe care ei nici n’o visau. 

Schimbatu-si-a oare Schiller ideile si sentimentele 
dela apariţia „Hoţilor” şi până la răscoala lui Horia? 
Nu, pentru că şi după aceea a scris piese revolutio- 
nare — „în contra liranilor”, după propria lui lo- 
zincă — ultima lui piesă fiind „Wilhelm Tell”. Si 
scrierile lui istorice sînt animate de acelaşi spirit. 

In tradiţia socialistă a rămas dragostea şi venera- 
tiunea pentru Schiller: Gherea îl trece în fruntea 
„artiştilor cetăţeni”, E. Pernerstorfer îl proclamă 
precursorul socialismului modern; iar Franz Mehring 
spune că în „rândurile muncitorimii va răsuna pu- 
rurea chemarea lui Schiller în potriva tiranilor” şi 
că „muncitorii vor păstra cu recunoştinţă şi admi- 
ratie în amintirea lor pe poetul ,,Hotilor’, al lui 
»Wallenstein” şi al lui „Tell”. In asemenea condiţii 
e perfect explicabil că oficialitatea s'a ţinut fata de 
Schiller intr’o rezervă glacială. Când s'au înăl- 
fat la Viena statuile lui Goethe şi Schiller, Franz 
Josef şi-a exprimat adânca dezamăgire: „Se înalță 
statui unor asemenea oameni, când sînt atdlia gene- 
rali cari n’au încă staluie!” Aceasta e, de sigur, o 
vorbă foarte frumoasă; dar există un fapt şi mai 
frumos: într'o zi autorităţile vieneze au confiscat... 
Monitorul Oficial (Die Wiener Zeitung) pentrucă, în- 
tâmplător, într'o dare de seamă, conţinea două ver- 
suri din „Fiesco” de Schiller. 

Din toate acestea urmează lămurit că broşura tra- 
dusă de părintele Roman Ciorogariu nu este, nu 
poate fi a marelui Schiller. 

De altfel, dacă ar fi — şi spunem abia la urmă ar- 
gumentul care se impune cel dintâi — am vedea-o 
figurând în colecţia operelor lui complecte, pentru 
că m'ar fi fost nici un motiv ca să dispară. 

nimic din gura lui Horia, care în tot timpul 
instructiei si procesului a tägäduit totul. De 
ce? Nu de fricä. Felul cum s’a prezentat la su- 
pliciu exclude cu totul lipsa de curaj. Dar 
este un detaliu adânc turburätor: în timpul 
instructiei, pe când refuza să răspundă comi- 
siunii speciale care-l interoga, Horia cerea în 
acelaşi timp să fie trimes la Viena, ca să ra- 
porteze împăratului. 

Amănuntul dovedeşte că Horia nu se ştia 
tocmai vinovat fata de Iosif II, — și n’ar fi de 
mirare să fi fost... din potrivă! In tot cazul, Ho- 
ria, după ce făcuse revoluţia în numele împă- 
ratului, fapt dovedit cu toţi martorii, nu cc- 
rea doară să fie dus înaintea lui numai ca să-l 
braveze, refuzându-i şi lui explicaţiile *). 

Din această atitudine a lui Horia, ca din tot 
ce s'a petrecut, deducem că si intriga habsbur- 
gică și-a avut rostul în revoluţie. 


*) Baronul Riedesel, diplomatul prusiac acreditat 
la Viena, raportează regelui său, la 12 Ianuarie 1875: 


„Ceeace surprinde este că împăratul a afirmat că 
are stimă şi admirație pentru curajul si entuziasmul 
acestui om — este vorba de Horia — şi că il va che- 
ma să vină la Viena pentru a-l vedea şi a-i vorbi”. 

„„In cea din urmă scrisoare adresată contelui Jan- 
covics, la 28 Februarie, adică în ziua executării lui 
Horia şi lui Cloşca la Alba Iulia, împăratul îi scria că 
ar fi dorit să cunoască înainte de executarea lor, de- 
claratiunile acestora, pentru a putea dispune să fie 
ascultați în ce priveşte unele chestiuni. despre cari 
ar dori să aibă explicatiuni mai amănunțite. Deoarece 
însă, probabil, aceştia au fost deja executaţi, ar dori 
să fie informat şi verbal din partea contelui Janco- 
vics, pentru a cunoaşte toate cauzele acestei răscoale. 

Este poate o indicatiune a destinului că o moarte 
subită l-a împiedicat pe contele Jancovics de a-i mai 
vorbi vreodată împăratului său despre martiriul dela 
Alba Iulia (Octavian Beu, „Impăratul Iosif II si răs- 
coala lui Horia”, în „Revista fundațiilor regale”). 

In ce scop s’ar fi dedat stäpânirea habsbur- 
gică la o masinatiune atât de sinistră? 

In cartea „Habsburgii, Ungurii si Românii” 
de I. Russu-Abrudeanu si Vasile Stoica, lucrul 
e spus foarte lămurit: era un conflict perma- 
nent între nobilimea maghiară şi autoritatea 
supremă dela Viena: 


„Trebuia deci pusă (nobilimea maghiară) Ja lo- 
cul său, şi după vechea metodă austriacă, cu cât se 
poate mai puţine sfortäri, înfrântă cât se poate de 
bine, | 

»Politica austriacä totdeauna a stiut vâri mâna al- 
tuia în foc, ca sä-si scoatä castanele. Ajungea astfel 
la o ţintă îndoită: isi înfrâna duşmanul şi apoi slă- 
bea si mâna care cu un alt prilej s'ar putea ridica 
şi în potriva ei. 

„După ce Viena ne-a aservit si ne-a dat pe mâ- 
nile dietei nobilitare dela Cluj, acum ne ridica spe- 
rietoare în faţa aceloraşi reprezentanţi ai unguris- 
mului, Deci jocul întors. 

„Pentru înfrângerea  atotputerniciei  nemţeşti, 
Austria ne întrebuinţează acum pe noi”. 


D. Gh. Tulbure, comentând manuscrisul pu- 


blicat de părintele Roman Ciorogariu, es- 
clamă : 


»latä deci pe Horia citind pe poetul Klopstock! In 
mijlocul Vienei, poate în faţa Burgului, așteptând să 
intre cu jalba ’n mână, la împăratul Iosif Il”. 


Foarte posibil! Şi, cine ştie? Poate că atunci 
a primit Horia — după entuziasta expresie de 
mai târziu a lui Franz Iosef — „primul 
semn”, care a ridicat pe iobagii valahi în 
potriva boierilor unguri; prim semn, după 
care a venit însă si al doilea: si acesta nu se 
mai adresa lui Horia, ci lui Bruckenthal, gu- 

vernatorul, care l’a transmis Ini Preiss, co- 
mandantul... 

Țăranii au „liniștit” pe boierii unguri, iar 
armata la rândul ei, a „liniştit? pe ţărani, 
şi vorba de mai târziu a lui Franz losef: nu în 
chip prea tandru. 


In cartea citată a lui Abrudeanu şi a lui 
Stoica, epilogul acesta e redat scurt şi cuprin- 
zator: 


„Mauru] şi-a făcut datoria, maurul putea să plece. 
REVOLTA TREZITĂ DE OAMENII IMPĂRATULUI 
e înăbuşită de armatele lui, şi cei trei tovarăşi Horia, 
Cloşca şi Crişan îndură moarte de mucenici, tustrei, 
ca 0 dovadă pentru totdeauna de ce procedeuri de 
înaltă morală a ştiut uza casa de Austria în ajunge- 
rea scopurilor sale”, 


In ordinul lui Bruckenthal dela 11 Noem- 
brie 1784, ordin publicat în românește cu li- 
tere chirilice, vedem un pasagiu în care se 
dezminte amestecul habsburgic la plămădirea 
răscoalei: 


» Uni din neamul românesc, prin minciu- 
nile si insäläciunile a unora voitori de rău şi 
căpetenii a räutäfilor ce să numesc vătafi sau 
povatuitori, fiind înşălaţi, prea grele răutăți 
ar face, si aducându-vă la o laltă, toate celea, 
mai vârtos casile Domnilor si a Nemisilor supt 
acest înprilej le-ar risipi şi le-ar pustii, CA 
CAND LOR DE LA CEI MAI MARI AI SAI 
LI S'AR FI DAT SPRE ACEASTA PORUNCA”, 


In consecinţă: 


».…Inältatul împărat foarte cu mare greo- 
tate va suferi, şi pe unii ca aceia care ascul- 
tării nu să vor supune, ca pe nişte răzvrăti- 
tori, şi ceia ce turbură pacea si liniștea cea de 
obște cu prea grea pedeapsă îi va pedepsi. 

»…Sà ştiţi cu adevărat aceasta, că voi ca 

nişte răzvrătitori și rebeli si necredinciosi a 
înălțatei impdrafit supuși vă vă (sic) veţi so- 
colti, și cu silnică $i înarmată mână prin mul- 
fimea cătanelor vă veţi înfrâna”. i 

Această poruncă, şi alte trei, le publică d. 
Virgil Sotropa în „Contribuţii la istoria revo- 
lutiei lui Horia” (Anuarul institutului de is- 
torie naţională, Cluj), după transcrierea fă- 
cută de d. prof. Nic. Drăganu *). 

In aceeaşi lucrare, d. Sotropa publică o 
plângere a unui mare număr de aristocrați ar- 
deleni cari roagă stăpânirea să reprime răs- 
coala: ,Ingrijati și tristii subsemnati, cerem 
scut si ajutor”. Printre semnatari vedem nu 
mai putin de 4 (patru) conti Bethlen. Descen- 
dentii lor de astăzi, deveniți optanti, sau adre- 
sat, tot atât de îngrij aţi şi de trişti, tribuna- 
lelor internaţionale, pentru că, după un veac 
si jumătate, li s'au luat în sfârşit moșiile, pe 
cari Horia a vrut să li-le ia încă de atunci. 


* 
* * 


Nu intra în subiectul nostru să vorbim de 
succesul Bethlenilor de azi; succesul celor de 


*) Aceste ordine au fost trimese șefilor de ad- 
ministratie din provincie — cum ar fi, la noi, pre- 
fectilor — ca să le afișeze în sate. D. Sotropa ne 
dă pretiosul amănunt că în scrisoarea care însoțea 
ordinele, centrul punea în vedere acelor şefi „să 
urmărească cu atenţie PE PRIMARII SI JURATII SA- 
TELOR, deoarece s'a constatat că în unele tocuri 
CHIAR ACEŞTIA AU FOST AUTORII räzvrätirilor”. 

Amănuntul e preţios pentrucă denotă continuita- 
tea unui fenomen social. In ,,Neoiobagia”, Gherea in- 
sistă foarte mult asupra faptului că la noi, în 1907, 
tocmai fruntașii satelor, inclusiv primarii, au fost 
principalii agenţi de răzvrătire. Acelaşi lucru îl con- 
statase ,,Adevérul” în primele timpuri ale apariţiei 
sale, cu privire la răscoalele din 1888. 

ieri a fost grandios. Porunca oficialä faga- 
duise „prea grea pedeapsă”, cu „silnică şi 
înarmată mână”. Si oficialitatea s'a ţinut de 
cuvânt — guvernele nu-și calcă toate faga- 
duielile — aşa că represiunea a fost grozavă. 

Represiunea a fost grozavă, dar ea n’a îm- 
piedicat repercusiunile fireşti ale răscoalei re- 
primate; aceste repercusiuni s'au întins me- 
reu, în spaţiu si in timp, influențând cugeta- 
rea, simţirea şi acţiunea generațiilor. 

iată, de pildă, un epizod publicistic: 

In anul 1869 a urmat o polemică între Titu 
Maiorescu şi ziarul de pe atunci „Adunarea 
Naţională”. Ziarul acesta, într'un înflăcărat 
avânt de preamărire a virtuţilor civice româ- 
nesti, scrisese: 


„Două din cele mai mari evenimente în Istoria 
Europei moderne au primit directiune, sau cel pu- 
tin s'au născut la signalul dat pe pământul nostru: 
revolutiunea franceză şi cele două uniuni nationale 
ale Italiei şi Germaniei. 

»Revolutiunea franceză este numai continuatiunea 
revolutiunei lui Horia, cu singura deosebire că a lui 
Horia avea directiune naţională pe lângă cea socială”. 

In articolul ,Observäri polemice” scris in 
acelaş an, Titu Maiorescu, adversarul oricărei 
exagerări și oricărei demagogii, a copleşit de 
sarcasm pe bietul autor al rândurilor citate. 
Omul avea în tot cazul o scuză: el nu știa că 
pe lângă motivele sociale si nationale ale re- 
volutiei lui Horia — motive fără cari în niciun 
caz ea n'ar fi izbucnit — a mai fost şi unul 
ocazional, hotaritor: instigatia habsburgică. 
Inainte de a se da pe pământul nostru „sig- 

nalul” de care vorbea „Adunarea Naţională”, 
se dăduse dela Viena semnul pe care mai târ- 
ziu Franz losef avea să-l destăinuiască mamei 
sale, 

Acesta era sistemul; şi sistemul a continuat, 
din urmaş în urmaş, până lau moștenit Met- 
ternich si Franz Josef, 

L’au simţit, cum am văzut, ţăranii din Ga- 
litia, în 1846. L’au simţit si românii, în frunte 
cu Avram Iancu, după evenimentele dela 1848. 
Faptele se cunosc. Vom cita numai, ca mărtu- 
rie străină, câteva rânduri din Bagger: 


„Dacă soarta maghiarilor putea fi socotită ca tra- 
gică, soarta naționaliștilor nemaghiari semăna a 
tragi-comedie. Sasi, români şi croaţi, primiseră făgă- 
duieli sforăitoare drept răsplată pentru credinţa lor 
către împărat, Ei au luptat şi suferit pentru cauza 
împărătească şi s'au încrezut în cuvântul împără- 
tesc. Prea curând aveau să-şi dea seama cât pretuia 
cuvântul acela. 

»…Stur şi Hurban, conducătorii slovaci, credin- 
cioşi împăratului, si conducătorul român Iancu, au 
fost prinşi şi închiși. Entuziasmul lor naţionalist 
facuse bune servicii contra ungurilor, dar de aci 
încolo se arăta primejdios. Tot astfel și împăratului 
Franz, după 1809, capacitatea de entuziasm a tiro- 
lezilor i-a părut primejdioasă. 

yn Vitejii tirolezi cari se ridicaseră împotriva fran- 
cezilor şi se opuseseră unei forte superioare, fură 
părăsiţi în voia soartei. 

yy. adevărat: ei s'au ridicat pentru împărat; dar 
rebeli tot erau! 

Franz n'a mişcat un deget ca să salveze pe eroi- 
cul lor conducător, Andreas Hofer, de gloantele uci- 
gaşe ale plutonului de execuţie francez. In fond, în- 
frângerea răscoalei tiroleze nu i-a fost tocmai ne- 
plăcută”, 

Si Bagger înregistrează un strasnic:cuvânt 
de incheiere adresat, dupä evenimentele dela 
1848, de un maghiar invins, unui membru al 
naționalităților, care a mers cu împăratul: 

— Ceea ce noi maghiarii am primit ca pe- 
deapsă, voi ati obținut ca răsplată *). 

Procedura habsburgicä, aplicatä ireprosa- 
bil: întâiu reprimarea räsvrätitilor, apoi re- 
primarea reprimatorilor. 

In ce priveşte sângerosul dispreţ cu care a 
fost tratat patriotismul tirolez în 1809, cazul 
n’a ramas unic. 

Glaise-Horstenau, în volumul „Franz Iosefs 
Weggefährte” (citat de Karl Leuthner), arată 
cum în 1870 a fost vorba ca, în războiul franco- 
german, Austro-Ungaria să intervie în favoa- 
rea Franţei. In consiliul de coroană ţinut la 
18 Iulie 1870 chestia discutată a fost aceasta: 
provocarea unei revoluţii în Polonia, pentru 
ca Rusia să nu se poată mişca; iar spre a 
atrage pe poloni, să li se cedeze Galiţia. Tot 
astfel să se atragă Italia, dăruindu-i-se Tirolul 
de sud. In schimb, Austro-Ungaria isi anexează 
Bavaria, Wirtembergul, Badenul, Bosnia şi... 
Valahia. Nu stim dacă prin ,,Valahia” acei 
domni, în frunte cu Franz Iosef, înțelegeau 
numai Muntenia sau toată România. Eduard 


*) Conducătorii românilor au spus-o chiar atunci, 
în petitiile pe cari le-au înaintat împăratului si gu- 
vernului austriac : 

„Românilor li s'a aplicat pedeapsa cuvenită răscu- 
latilor, iar acestora recompensa (cuvenita) românilor 
cari s'au pus trup şi suflet pentru tron si împărăție” 
(vezi Mihail Popescu: „Documente inedite privitoare 
la istoria Transilvaniei”). 

Wertheimer, biograful lui Andrassy-tatäl, 
spune că era vizată întreaga Românie. Tot 
astfel, Franz Zweibriick. Fireşte : dacă-i bal, 
bal să fie! Raportul asupra chestiunii Pa pre- 
zeutat şi dezvoltat ministrul de razboiu, ba- 
ronul Kuhn, care, în acel raport, arăta că, o 
dată cu schimbările teritoriale, se va putea 
face şi o reorganizare internă a întregei mo- 
narchii, în sensul unui centralism mai strict, 
Pasä-mi-te, nu era încă destul absolutism! 

Au luat parte la consiliu: archiducele Al- 
brecht, cancelarul Beust, ministrul comun de 
finanţe Lonyay, ambii prim-ministri Alfred 
Potocki şi Iulius Andrassy, ministrul de răz- 
boiu Kuhn. Impäratul Franz Iosef n'a vrut să 
intre în acţiune imediat; hotări întâiu o de- 
claratie de neutralitate, în timpul căreca să se 
facă însă înarmarea necesară. Dar în interval, 
Germania a realizat izbânzi considerabile, şi 
atunci planul lui Kuhn, admis în principiu, a 
rămas baltă, 

Aşa se face că Tirolul a scăpat neatins. Jert- 
firea lui este fapt împlinit în zilele noastre : 
partea din Tirol încorporată Italiei, nu este re- 
vendicată nici de Austria (care în mod oficial 
nici mar putea s'o facă), dar nu este trecută 
nici pe harta revizionistă a lui Hitler. In „Mein 
Kampf”, Hitler care a scris cartea pe când era 
simplu particular, se leapădă categoric de Ti- 
rol; ceva mai mult: el face declaraţia ului- 
toare că protestul germanilor din Tirolul anc- 
xat constituie o intrigă... evreească! (vezi a- 
nexa No. 7). Bine înţeles, evreii n'au ce căuta 
în chestia Tirolului. Abandonarea acestei 

chestiuni, şi de către Austria şi de către Ger- 
mania, îşi are explicaţia ei foarte simplă. 
In sistemul habsburgic, — dela care d. Hitler 
nu se dă în lături când îi convine — n'aveau 
importanţă nici indivizii, nici naţiunile. Im- 
păratul și guvernul său puteau întrebuința in- 
divizi, grupuri şi chiar naţiuni întregi, in orice 
fel de combinaţii, aşa cum intro crescătorie 
de animale stăpânul e în drept să facă ori-ce 
ar voi cu animalele sale. *) i 


* 
* * 


Andrian, aristocratul foarte cuminte despre 
ideile căruia am vorbit pe larg, fiind pe jumă- 
tate conștient de grozăvia situaţiei şi de ur- 
mările ei inevitabile, iar pe jumătate sub- 
conştient, a cerut, încă dela 1842, înlăturarea 
sistemului. 


*) Hitler abandonează acum Tirolul, atâta timp 
cât i-o dictează conjunctura de moment. Cu drept cu- 
vânt Robert Michels spune, în ,,Italien von heute”, 
că după o eventuală încorporare a Austriei la Ger- 
mania, se va pune imediat chestia Tirolului, şi — 
adăugăm noi — nu numai în chip teoretic. Acelaşi 
lucru, urmează Robert Michels, se va petrece şi cu 
Triestul. De altfel, in această ultimă privinţă, e in- 
teresantă declaraţia făcută de Franz losef in 1875 
că „Triestul nu este o chestiune italienească ci una 
germană”. Recenta lovitură a lui Hitler — anularea 
tratatelor şi militarizarea de astădată făţişă a Ger- 
maniei — trebuie să dea de gândit bine-voitorului 
său amic Mussolini, precum şi celuilalt binevoitor 
amic, Pilsudski. 

Hitler se menţine perfect în sistemul habsburgic: 
nu numai că mănuieşte după plac şi după interes 
„peticele de hârtie” — dar tratează şi oamenii... ca 
pe nişte petice | 

XIV 


Spre „Austria Mare"! 


Revoluţia dela 1848 si toate curentele revo- 
luţionare și democratice de mai târziu, au fost, 
mai mult sau mai puţin, inspirate de ideile 
lui Andrian, primul care le-a închegat într'o 
formă unitară si mai precisă, căci în chip 
fragmentar şi disparat ele circulau de mult. 

Nu mult după aceea sau ivit gânditori şi 
oameni politici austriaci, mai ales printre 
conducătorii diferitelor naţionalităţi, cari lăr- 
gind ideile unui Andrian şi ducându-le la ul- 
timele consecinţe, au propus federalizarea tu- 
turor provinciilor şi neamurilor din tot cu- 
priusul imperiului, pe bază naţională și de- 
mocratică, spre fericirea lor proprie, dar şi, 
implicit, spre consolidarea Austriei. Cel mai 
strălucit dintre aceşti federalisti a fost Pa- 
lacky, marele istoric şi om politic al cehilor, 
părintele deşteptării lor naționale. 

Palacky, naţionalist şi democrat, şi-a dat 
seama că neamul său nu-şi poate constitui şi 
asigura viata naţională şi politică decât pe 
cale democratică. Pe de altă parte, el socotea 
poporul ceh ca prea mic și slab pentru ca, în 

împrejurările de atunci, să-și poată alcătui un 
stat independent, aparte. De aceea el a ajuns 
la ideea federalizării teritoriilor şi popoarelor 
austriace. 

Redau, în prescurtare, programul lui Pa- 
lacky din anul 1849. după textul complect pu- 
blicat de H. Friedjung (Osterreich von 1848 
bis 1860). Federaţia austriacă avea să se com- 
pună din opt state naţionale: 


1. Austria germană. 

2. Austria cehă, cu Slovachia. 

3. Polonia cu Galiţia, o parte a Bucovinei şi 
partea rutencască a Ungariei. 

4. Iliria. 

5. Ţările italienesti (cu Loimbardia şi Vene- 
tia, cari făceau parte din Austria). 

6. Grupul slavilor de sud. 

7. Grupul maghiar: părţile maghiare din 
Ungaria şi Transilvania. 

8. Grupul românesc. consistând din teritu- 
riile românești ale Galiției, Bucovinei, Tran- 
silvaniei, Ungariei şi ale graniței militare. 


Nu cercetăm exactitatea împărţirii terito- 
viale. Remarcăm în treacăt că slavul Palacky 
nu recunoaşte rutenilor dreptul la un stat în 
cadrul federaţiei, şi îl recunoaşte românilor. 
Palacky, care susținea că dacă Austria n’ar fi 
existat ar fi trebuit inventată, îi atribuia aces- 
teia un rol bine-făcător în politica ei internă ca 
şi în cea externă: Austria, bazată pe egala 
indreptatire a tuturor naţiunilor şi tuturor 
confesiunilor — bază juridică și morală — să 
opuie rezistenţă eficace celor două primejdii: 

PALACKY 

una din partea Germaniei si cealaltä din par- 
tea Rusiei fariste (H. Wendel, Kampf der 
Südslawen). 

Kautsky, in „Habsburgs Glück und Ende”, 
spune : 


»Cât de vechiu e programul acesta si cât de nou 
apare in unele parti foarte esentiale! Daca ar fi pu- 
tut să fie realizat in 1849, poate că monarchia aus- 
triacă ar fiinţa încă şi astăzi, în deplină putere. Dar 
i-a fost dat să rămâie simplu proiect, de vreme ce 
l-au acceptat numai naţiunile cele slabe. Naţiunile 
stăpânitoare l-au respins”. 


Au mai fost şi alţii, ca baronul Robert Wal- 
terskirchen şi Adolf Fischhof, cari au cerut 
alcătuirea Austriei — a întregii Austrii, inclu- 
siv Ungaria, — pe baza autonomiei naţionale. 
Fischhof, „înțeleptul dela Emersdorf”, unul din- 
tre cei mai de seamă gânditori politici austro- 
ungari, —şi tocmai de aceea înlăturat de la ori- 
ce post de conducere — prezicea Austriei „cel 
mai trist viitor, dacă nu acordă complectă in- 
dependenţă internă fiecărei tari componente”. 
Prioritatea limbei germane, el o socotea asi- 
gurată dela sine: nationalitätile vor simţi ele 
nevoie de o limbă comună; şi de altfel, nu vor 
putea şi nici nu vor vroi să desconsidere pres- 
tigiul şi foloasele culturei germane. 

In cealaltă jumătate a împărăției, în Un- 
garia, situația se prezenta mai complicat: clasa 
stăpânitoare maghiară, vorbind în numele 
poporului, revendica drepturi naţionale şi po- 
litice. Lumea de afară credea că e vorba, în 
adevăr, de drepturi pentru toate neamurile si 
pentru toate clasele. Un democrat maghiar, 

Lorant Hegedüs, a spus in aceasta privintä cu- 
vinte foarte adevărate, confirmând si spusele 
anterioare ale sociologului Gumplowicz: 


„Gumplowicz a arătat lămurit într'un studiu 
sociologic: după el si prietinii lui, ungurii au 
devenit o naționalitate si şi-au întemeiat stă- 
pânirea asupra Carpaţilor, pentru că în 1848 
au ştiut să canalizeze în profitul lor curentul 
democratic”. 


In felul acesta au fost inselate, în cursul de- 
ceniilor, cele mai de.seamă personalităţi ale 
democraţiei mondiale, de la Karl Marx şi Bec- 
cher Stowe, până la Georges Clemenceau: toţi 
erau ferm convinşi că şefii maghiari erau oa- 
menii cei mai toleranti din punctul de vedere 
naţional şi cei mai generoşi din cel social. 
Destule exemple dovedesc propaganda de cap- 
tare a spiritelor în acest sens (vezi anexa 
No. 8). 

In realitate, aristocrații maghiari au comis 
— şi comit — un simplu fals, dând o aplicare 
specifică lor termenului național. In numele 
uationalismului lor maghiar contestau şi con- 
testă dreptul la viaţă tuturor naţiunilor si na- 
tionalitätilor din Ungaria; ba excludeau din 
rândul naţiunii maghiare pe propriii lor cona- 
tionali din păturile de jos. 

Sociologul maghiar Diner-Denes o demon- 
strează în chip magistral, în cartea „La Hon- 
grie”. Am pomenit despre aceasta în treacăt, 
mai sus, într'o notă (pag. 172). Cine vrea să 
cunoască mai de aproape chestiunea, să ci- 
tească lucrarea lui Denes. Aci vom arăta, după 
acelaşi autor, una din aplicările concrete ale 

concepţiei , nationale” pe care a inventat-o oli- 
garchia maghiarä. E vorba de revolutia dela 
1848: 

„Să nu uităm că din 11 milioane şi jumătate de 
locuitori ai Ungariei în 1848, erau 6 milioane şi ju- 
mătate nemaghiari; ba, din cele 5 milioane cari se 
recunoşteau maghiari, un foarte mare număr, cu pu- 
tin înainte, fuseseră încă nemți, sau vorbeau alte 
limbi. (In timpul luptelor pentru independenţă, mulți 
inşi adoptară de bună voie nume maghiare, mai ales 
în populaţia oraşelor, până atunci aproape excluziv 
germană, şi de asemenea printre evrei). 

„Or, chiar în perioada zilelor din Martie până la 
războiul independenţei, populaţia de alte limbi a în- 
tâmpinat o atitudine atât de repulsivă din partea 
nobilimii ungare, în cât, aproape în întregime ea a 
sustinut pe Habsburgi în lupta contra maghiarismu- 
ui. 

„De altminteri, dacă aristocrația ungurească înlă- 
tură dela conducerea statului această populaţie a na- 
tionalitätilor, logic ar fi fost să cheme la colabo- 
rare cel puţin totalitatea părţii maghiare a popu- 
latiei. 

„Aristocraţia n'a făcut acest lucru. Ea a refuzat 
până şi să desființeze complect servajul; a limitat la 
extrem dreptul de vot şi n'a asigurat secretul votu- 
lui. Astfel ea şi-a înstrăinat anume o mare parte a 
burgheziei şi aproape pe toţi ţăranii”. 


Şi rezultatul acestei politici: 


»Orgoliosul egoism care, în 1848, a impins aristo- 
cralia ungară să excludă naționalităţile si marea 
massă a propriilor ei conationali dela ori-ce partici- 
pare la conducerea statului, a fost, fără îndoială, pri- 
cina principală peniru care, în 1849 Ungaria a pier- 
dut chiar şi independența pe care o cucerise in 
Martie 1848”. 


Cu toate acestea, si în Ungaria au fost, în 
diferite momente, oameni cu idei cam asemä- 

nätoare cu ale oamenilor inaintati din Austria, 
dacă nu chiar atât de largi. Avem la inde- 
mână o cărticică tipărită la Orăştie, în 1904, 
sub titlul „Din luptele noastre nationale” și 
semnată Dr. Alexandru de Vajda-Voevod. 
Autorul citează dintr'un discurs rostit în 
parlament de marele Deak, în 1871 : 


„In genere, dacă voim să câstigäm nationalitätile, 
atunci calea ducătoare la ţintă nu este ca să-i ma- 
ghiarizăm cu orice preţ, ci aceea ca să-i obișnuim a 
iubi relaţiile ungare. Cu două lucruri sînt în curat: 
a voi să le stârpim ar fi o barbarie păcătoasă, chiar 
şi atunci, dacă nu ar fi aşa de numeroase, din care 
cauză nu este posibil să le nimicim. Să ni-i facein 
duşmani. nu zace în interesul nostru”. 


Mai departe, d. Vaida-Voevod dă un frag- 
ment din discursul rostit in casa magnatilor 
din Budapesta de baronul Wesselenyi, la 24 
August 1868. D. Vaida ne spune că ,, Wesse- 
lenyi era orb, dar totuşi mintea lui luminată 
vedea mai clar decât sovinistii vechi şi mo- 
derni”. Iată cuvintele rostite de el: 


„Obiectul de care voiesc să vorbesc, e de cea mai 
mare importanţă, anume: e liniştirea şi împăcarea 
diferitelor popoare locuitoare în patria noastră. 
Străbat cu ochii mei sufleteşti prin viitorul plin de 
nori al patriei mele, şi viitorul e mai negru decât 
noaptea ochilor mei, Văd o singură rază, si palidă 
e şi raza aceasta ! 

* ,…Pacea și înţelegerea ne mai pot mântui ! 

» Ne mai rămâne deschisă deci numai o a treia 
cale, a ne uni din inimă cu nationalitatile, a lega 
alianţă cu ele, a le îmbrăţişa ca pe nişte surori, şi a 
le face părtaşe de toate drepturile ca pe nişte fiice 
ale constituţiei comune”. 

Stăpânitorii maghiari n’au primit însă . a- 
ceste idei largi şi sănătoase. Ei au continuat 
să asuprească nafionalitatile, iar printre na- 
tionalitätile asuprite se afla şi... cea maghiară. 
D. Vaida-Voevod spune în lucrarea citată : 

„Biata naţionalitate maghiară e tot pe atâta de 
stoarsă şi lipsită de drepturi din partea detentorilor 
forței publice a statului, ca şi ori-care altă nafionali- 
tate din patrie, ba în multe privinţe ea are chiar o 
soartă mai vitregă. Dacă nu ar fi aşa, atunci nu ele- 
mentul maghiar ar emigra în număr mai mare, şi nu 
între maghiari ar cuceri teren mai larg socialismu 
internaţional. 

„Pe bietii maghiari de pe Alfôld, ori de dincolo de 
Dunăre, noi nu-i urâm, ci din contra, vedem in ei 
soţi de suferinţe”. 


Mulţi intelectuali şi oameni politici maghiari 
au judecat astfel. Intre aceştia au fost: Oscar 
Iaszi şi toţi învățații din jurul lui — socio- 
logii de cari am pomenit — a fost Iulius Justh, 
şeful partidului independentii, şi a fost Mi- 
chael Karolyi, urmaşul la şefia partidului. 

Karolyi, în volumul „Gegen eine ganze 
Welt”, face o expunere amănunţită a modului 
său de a vedea. Nu putea fi vorba de ma- 
ghiarizarea forțată a naționalităților, intaiu 
pentrucă, în genere, nu se mai poate face 
în zilele noastre nici un fel de desnationalizare 
cu sila. Numai pe calea guvernării desăvârșit 
democratice se obţine apropierea, imprie- 
tinirea, care, pe urmă, poate să ducă la conse- 
cinte şi mai radicale. Astfel, francejii au ştiut 
să câştige pe alsacieni şi chiar să-i francizeze 
intr’o bună măsură (ziemlich zu franzâsieren), 
pentru că le-au adus instituţiile democratice şi 

MICHAEL KAROLYI, CU FAMILIA 

amintirile nezdruncinate ale Revolutiei. Apoi, 
in general maghiarii n’au o mare putere de-a 
asimila, pe cand românii de pildă — vorbeşte 
Karolyi — „au putut înghiţi, uimitor de repe- 
de, multe insule şi insulițe maghiare din Tran- 
silvania”. Şi noi complectăm spusele lui Ka- 
rolyi, amintind că aceasta se întâmpla deşi ro- 
mânii erau împiedicaţi în expansiunea lor eul- 
turală, se făceau greutăţile cele mai mări şcoa- 
lelor şi presei lor, şi se interzicea intrarea în 
Ungaria presei române din regat. Ba, guvernul 
dela Budapesta a găsit mijlocul să meargă și 
mai departe: a poruncit oprirea şi a ziarelor 
româneşti din-regat cari pe baza convențiilor 
poştale aveau numai să treacă prin Ungaria 
(vezi anexa No. 9). Asemenea procedeie nu 
puteau duce la împăcare; şi numai împăcarea 
adevărată şi sinceră, era soluţia: singura solu- 
tie favorabilă pentru ambele parti si mai ales 
pentru Ungaria. 

Dar acestea le vedeau clar oameni ca Iaszi 
si Karolyi, le vedea sau le simţea un om ca 
Justh, care murind prematur n'a mai apucal 
să joace rolul de seamă ce i s'ar fi cuvenit. Con- 
ducătorii de fapt ai Ungariei nu vedeau şi nu 
înțelegeau nimic. Karolyi relatează o convor- 
bire avută cu Tisza, în cursul unor tratative 
privitoare la legea electorală. Tisza a declarat 
categoric că întâiu trebue complect maghiari- 
zate cele zece milioane de nemaghiari si pe 
urmă va putea fi vorba de democraţie în Un- 
garia. Așa vorbi Tisza în 1910!! 

E cea mai puternică dovadă că în Ungaria, 
ca şi dincolo, în Austria, clasa stăpânitoare a 

fost incapabilă să înţeleagă adevărata situaţie. 
In paranteză vom releva un fapt — am 
zice extrem de amuzant, dacă n'ar fi covâr- 
sitor de trist: pătura stăpânitoare ungară n'a 
înţeles nici până astăzi. Contele Apponyi, 
minte strălucită şi totuşi putin înţelegătoare, 
şi-a primblat zadarnic la Geneva resturile 
unei mândre longevitäti, autentic şi bizar sim- 
bol al trecutului care rezistă; printre oameni 
cari trudesc amar să clădească un viitor, el stă- 
ruia să învie acel trecut, dintre făuritorii căruia 
şi fusese. Dar din discursurile lui Bethlen se 
vede că nici aristocrații mai tineri, conducă- 
tori politici efectivi, n’au facut un pas în pri- 
ceperea vremii (vezi anexa No. 10). 

Desigur, Palacky a avut dreptate pentru 
vremea lui, când a crezut că cehii n’ar putea 
constitui un stat aparte. 

Virginio Gayda, cunoscutul ziarist şi scriitor 
politic italian, scria încă în volumul „La crisi 
di un impero”, apărut în 1913: 


„In fond, popoarele slave dela nord (din partea 
de „rord a Austriei) ar folosi prea putin din despär- 
tirea de Austria, Ce ar însemna de pildă cehii, uniţi 
întrun mic stat independent, ca Serbia şi Bulga- 
ria? — un popor sărăcit de o dată, înăbuşit, fără 
apărare la nord şi la sud în potriva presiunii ger- 
manilor din Germania şi a germanilor din Austria, 

,…Cehii şi polonii pot striga in contra guvernului 
în chestia învăţătorilor şi a preoţilor, fără să uite, 
cu toate acestea, că interesul lor cel mai vital este să 
păstreze Austria”, 


Azi faptele dovedesc nu numai că statul 
cehoslovac era posibil, dar că era necesar, 

inevitabil, de vreme ce imperiul austriac nici 
nu sa putut menţine. 

Este evident că Virginio Gayda s'a înşelat in 
1913. Palacky a avut însă dreptate pentru 
vremea lui. Dar în altă privinţă Palacky a avut 
dreptate şi pentru vremea lui şi pentru cea de 
azi: în convingerea că un stat ceh, cu viaţă na- 
tionala fericită, e posibil numai într'o alcătuire 
democratică. 

In punctul acesta avem mărturia faptelor 
— statul cehoslovac așa cum se prezintă — dar 
mai avem şi impresionanta spovedanie a lui 
Masaryk, elevul lui Palacky şi urmaşul lui la 
conducerea poporului ceh: căci Masaryk ar 
avea de fapt această calitate de conducător, 
aşa cum a avut-o şi Palacky, chiar dacă n'ar 
fi investit cu titlul oficial de preşedinte al re- 
publicii. In „Die Weltrevolution” Masaryk 
spune : 


„Inainte de războiu s'a exprimat adesea — şi în- 
delung — îndoiala dacă națiunea noastră si, în ge- 
nere, o naţiune mică, poate fi independentă. Din a- 
ceste îndoeli a răsărit vorba cunoscută a lui Palacky 
despre necesitatea Austriei ca federaţie a naţio- 
nalitätilor. 

»M4 conduc bucuros după Palacky, si de aceea 
mi-am dat seama intotdeauna de greutäfile si de 
problemele deosebite ale unei nafiuni mici. Cu toate 
acestea am crezut in putinfa independentei noastre! 

„Aceasta am exprimat-o în studiile mele cehe. Şi 
din această credinţă a luat naştere toată politica 
mea şi toată tactica mea politică; în această credință 
m'am hotărît, în războiul mondial, la lupta împotri- 
va Austro-Ungariei. 

„Am socotit posibilă independenţa noastră, dacă 
noi, — cum a cerut-o Havlicek — ne vom păstra 

sănătoşi moralmente şi vom fi gata întotdeauna să 
ne apărăm libertatea; dacă vom avea destulă înte- 
legere pentru o politică cuminte şi cinstită înăuntru 
şi afară; dacă ne vom câştiga simpatii în Europa, şi, 
însfârşit, dacă în Europa democraţia se întăreşte : 
în regimul de democraţie generală nu este posibilă 
asuprirea unei naţiuni de către alta; libertatea demo- 
cratică inlesneste şi naţiunilor mici independenţa. 

„Aceasta o dovedeşte istoria Europei începând 
din secolul al 18-lea: dela marea revoluţie, cu pro- 
gresele democrației, popoarele mici si asuprite se 
liberează unul după altul”. 


Pe când Masaryk se gândea la independen- 
ta cehă — el primea eventual, numai drept 
etapă fericită, o Austrie federală democratică, 
dacă ea sar putea întemeia, —-altii urmăreau 
tocmai această federalizare ca soluţie defini- 
tivă. 

Astfel, partidul social-democrat austriac a 
înscris în programul său dela Briinn, în anul 
1899, următoarele puncte: 

1. Austria se transformă într'un stat federal 
de naționalități. 

2. In locul țărilor de coroană istorice, se 
fixează corpuri de administraţie autonomă, 
delimitate după criteriul național. Legile şi 
administraţia lor se efectuează prin Camere 
naționale, alese pe baza votului universal 
egal si direct. 

3. Toate teritoriile administrative autonome 
ale uneia si aceleeasi nafiuni, constituiesc im- 
preună o obstie unitară din punctul de vedere 
național, care îngrijește, in mod complect au- 
tonom, de interesele ei naţionale. 

4. Drepturile minorităţilor naţionale vor fi 

apărate printr’o lege specială, votată de par- 
lamentul central. 

5. Nu recunoaștem nici unei națiuni un 
drept predominant, de aceea respingem ce- 
rerea unei limbi de stat; în ce măsură e nevoie 
de o limbă mijlocitoare, aceasta o va hotări 
un parlament central. 


In același timp Otto Bauer, teoreticianul şi 
mai târziu șeful partidului socialist austriac, 
şi Karl Renner (Rudolf Springer) care nu a- 
derase încă oficial la mișcarea socialistă, au 
scris studii teoretice, cum şi lucrări de propa- 
gandă, în sensul acestei idei. Social-democra- 
fia austriacă n'a încetat un singur moment să 
lupte pentru realizarea programului dela 
Briinn. Astfel, în ajunul războiului, congresul 
dela Teplitz, — întrunit la 28 Septembrie 1913, 
— a votat o moţiune care se termină astfel: 


„Falimentul naţionalismului burghez a des- 
chis drumul spre autonomia națională. Austria 
va fi o federaţie de popoare libere, sau nu va 
mai fi de loc”. 


Nimeni — nici autorii motiunii — nu şi-a 
închipuit că avertismentul pe care-l cuprinde 
se va realiza atât de repede! 


Totuși, scrierile socialiste în sensul acestei 
motiuni, în deosebi ale lui Karl Renner, au 
facut mult zgomot. Dar cel mai mare succes 
l-a obţinut Aurel C. Popovici, in 1906, cu vo- 
lumul intitulat „Die vereinigten Staaten von 
Gross-Osterreich”, — Statele-Unite ale Austriei 
Mari. 

XV 
Cartea lui Aurel C. Popovici 


Aurel Popovici a fost un invatat si un cuge- 
tator de seama. Dar el mai aducea in lupta si 
altă însușire, mai putin favorabilă. Aurel Po- 
povici era un fanatic. La moartea lui prema- 
tură (in 1917), d. N. Iorga i-a închinat un ne- 
crolog pătruns de vechea admiraţie, la care se 
adăuga firește şi sentimentul de îndurerată 
simpatie; dar autorul nu renunţa la dreptul 
de critică: 


„+. Nici o exagerare nu-l înspăimânta pen- 
tr a dovedi si mai bine că soluția lui singură 
poate, trebuie să fie primită. 

„+. Monstruoasa teză a lui Houston Stewart 
Chamberlain: că orice e bun în omenire tre- 
buie să fie german, că Rafael, Michel-Angelo, 
toată lumea geniilor italiene creatoare sînt de 
rasă germanică, precum dovedește o suvitd de 
păr blond, un zâmbet de azur în ochi ori un 
poetic nume teutonic la mamă, la bunică, a 
găsit la Aurel Popovici nu un sprijinitor, ci 
un fanatic. A crezut în ea mai mult decât proo- 
rocul Mahomed în soliile archangelului Ga- 
vriil, pentru care a pus lumea sub sabie pen- 
tru vre-o mie de ani. 

»De Romani nu mai avea nevoie autorul 
vestitei Replice, o dată ce toată lumea ştia că 
dela Roma venim; dar trebuia ca Duhul Sfânt 
să fi vorbit nemfeste Apostolilor în ziua de Du- 
minica Mare, trebuia ceva ca această enormi- 
tale peniru ca toate neamurile să exclame 
„Grossâsterreich”, Austria Mare. El a apărat 
acest ideal de bună și veșnică Austrie Mare, 
l'a reprezintat. 

„Era parcă însăşi această mare Austrie, vor- 
bind românește cu suflet nemfesc şi băgând cu 
buzduganul „ideile sănătoase” în capetele sfă- 
râmate pentrucă zăboviseră o clipă în a striga: 
„Trăiască tata nostru, Împăratul”. Toată ma- 
sivitatea absolutistă a monstrului îmbrăcat 
în pielea popoarelor jupuite anume pentru 
aceasta, era întruchipată în trupul și fafa, în 
visul și scrisul, în glasul şi pasul lui”. 


In acelaşi fel vorbise d. Iorga, la timp, 
despre cartea de căpetenie a lui Aurel Po- 
povici. Dintr’un lung articol publicat de d. N. 
Iorga in „Sămănătorul” dela 2 Aprilie 1906, 
extragem: 


„Dacă tinerii cari astern pe hârtie frantuzeste sau 
nemteste dorinţi sentimentale ajută mai mult carie- 
ra lor decât mersul nostru, altfel este cu acei cari, 
studiind pe deplin un subiect în legătură cu viaţa 
românească, îl expun sistematic şi hotărit, cu toată 
ştiinţa şi toată conștiința, intr’o limbă europeană. 

Aşa se întâmplă astăzi cu d. Aurel C. Popovici, 
care a trezit mişcare în cercurile ziariştilor şi cuge- 
tătorilor politici şi poate chiar ceva luare aminte în 
lumea mai puţin impresionabilă a oamenilor politici 
din deosebitele țări, prin cartea sa „Statele Unite ale 
Austriei Mari”, apărută la Leipzig câteva săptămâni 
în urmă, 

„Faţă de „Statele Unite ale Austriei Mari” pot fi 
multe puncte de vedere; unii pot zice: ce ni e nouă 

AUREL C. POPOVICI 

Austria Mare, Micä sau Mijlocie? Am gustat în de- 
ajuns si nu mai putem primi nici din paharul de 
argint curat al naţionalismului celui mai sincer, pre- 
cum este al d-lui A. Popovici. Alţii pot zice: dacă 
este vorba să nu fim cum am dorit, de ce să mai 
schimbăm şi să punem capul nostru sănătos supt alte 
evanghelii? Activiştii sunt slobozi să creadă că în 
cercul de astăzi pot lucra mai bine de cât în cercul 
de mâne. 

Cum se vede, sînt multe feluri de a judeca o carte 
din punctul de vedere al tendinţelor sale, oglindite 
în chiar titlul celei de faţă, şi, dacă nu se poate răs- 
pinge cu totul părerea d-lui Popovici, are totuşi drep- 
tate şi acela care crede că, odată ce se vede că nu 
putem trăi, este tot una dacă ne înecăm în lac sau 
dacă ne înecăm în fântână. A 

Dar într'o revistă literară si culturală, pentru alt- 
ceva decât pentru aplicatiunile lor materiale trebuie 
să se judece cărţile şi, în afară de această aplicaţie, 
„Statele Unite ale Austriei Mari” are o îndoită în- 
semnătate care nu se poate înlătura prin telegramele 
neplăcute nouă care sosesc astăzi si pot sosi mâne, 
şi nici prin părerea fiecăruia asupra scopului politic, 
asupra programului de viitor căruia îi serveşte pro- 
paganda acestei puternice cărţi. Anume: nicăeri nu 
va găsi cineva adunate cu atâta sträduintä, informa- 
tiuni așa de felurite, aşa de cu gust puse la o parte, 
ca în volumul de acum al cugetătorului politic arde- 
Jean. O astfel de lucrare poate sluji de temei unei li- 
teraturi polemice întregi, pe acest teren. In al doi- 
lea rând, este atâta putere de a frământa acest mare 
subiect, de a rândui şi folosi atâtea ştiri de atâtea 
feluri, culese din atâtea locuri, este atâta energie de 
stil, care arată un scriitor de chemare, încât aceste 
însuşiri, care au câştigat d-lui Popovici stima străini- 
lor şi chiar a duşmanilor sistemului şi teoriei sale, 
trebue să-i asigure recunoştinţa noastră fiindcă s'a 
impus astfel încă un nume românesc atenției publi- 
cului celui mare al Europei”. 

Iar d. C. Stere în „Viaţa Românească”, scria, 
între altele: 


,.Problema, ce se dezbate astăzi în toată intinde- 
rea dintre Carpaţi şi Alpi, dintre munţii Bohemiei 
şi marea Adriatică, — este următoarea: va găsi în 
el acest organism de stat destule puteri vii pentru 
ca, triumfând în contra factorilor de descompunere, 
să redevie un puternic centru de gravitatiune, cul- 
tural şi politic, pentru toate popoarele din Sud-Estul 
Europei, cari n'au ajuns încă la aşezarea definitivă 
a vieţii lor naţionale; sau el va fi sfărâmat în vre-o 
douăzeci de bucăţi, impunând astfel tuturor popoare- 
lor ce au convietuit atâta timp în acest cadru, — si, 
fatal, si popoarelor vecine, — greaua sarcină de a-și 
reconstitui viaţa lor naţională şi de stat pe alte ba- 
ze, şi după linii de cristalizare. 

In asemenea condițiuni ne pare firesc, că tocmai 
unui Român se datorește studiul acestei probleme în 
cartea, pe care un mare ziar vienez a numit-o „das 
grundlegende Werk” (opera fundamentală) şi al că- 
rei titlu l-am ales şi noi pentru această cronică. In 
această lucrare d. Aurel C. Popovici, care a dus la 
noi zece ani o viaţă modestă de profesor, se relevea- 
ză ca un adevărat om de stat, — cu toate calităţile 
şi, dacă voiti, cu defectele omului de stat, desi nu 
se sfieşte să susțină reformele cele mai radicale, ori 
de câte ori ele sunt indispensabile pentru scopul i- 
mediat ce-l urmăreşte, — se menţine însă tot timpul 
în limitele politicei practice şi reale; consideratiu- 
nile de dreptate absolută, de simetrie abstractă, pre- 
cum şi arhitectonica pur rationalistä, — îl lasă rece. 
E caracteristic, că revoluţionând toată organizaţia 
Austro-Ungariei, propunând un întreg proect de con- 
stitutie pentru viitorul Imperiu federal, delimitând 
teritoriile statelor particulare nu după ,,individuali- 
täti istorice”, ci după consideratiuni pur etnice, — 
d. Aurel Popovici în acelaş timp nu se atinge de si- 
tuafia actuală a provinciilor Bosnia si Herzegovina 
(precum nici nu-si intinde planurile de reorganizare 
asupra peninsulei balcanice, etc.), — vadit, fiindca 

nu vrea sä ridice vreo problemä de ordine interna- 
tionalä, a cärei rezolvire nu ar sta numai in puterea 
Imperiului Austro-Ungar. 

Ministrul vienez, patriot si credincios împăratu- 
lui, dar cu mai multă pătrundere şi barbatie decât 
sfetnicii săi actuali, nu ar fi procedat altfel. 

…Dar se vor găsi în jurul tronului Habsburgilor oa- 
meni de stat, înţelepţi şi puternici, cari să realizeze 
acest minimum? 

In această privinţă se îndoesc înşişi publicistii 
cei mai bine inspirați din Austria. 

Asa de pildă ziarul vienez ,,Reichspost” din 4 
Martie 1906, în articolul de fond consacrat cărţii 
d-lui A. C. Popovici, scrie: 


„Nu ştim dacă conducătorii Statului nostru vor a- 
vea curajul să întreprindă o astfel de reconstrucţie 
a Marii Austrii, — dar ştim că o mână puternică ar 
fi încă în stare s'o realizeze. Se va găsi oare omul 
puternic, pe care-l doreşte tara? — E vremea să vie, 
— ca să nu fie apoi prea târziu”... 


Şi aci e tot tragicul situafiunii.. 

Cât timp „bătrâna monarhie” trăia sub regimul 
conceptiunii patrimoniale de stat, toate mergeau de 
minune, şi diferitele ţări şi popoare cari o compun, 
se alăturau sub administraţia birourilor vieneze, ca 
şi moşiile sub acelaș proprietar. 

Dar au trecut de mult acele fericite timpuri, când 
— cum spune autorul nostru — prinţul Schwartzen- 
berg putea să spună popoarelor Austriei, că ele tre- 
bue numai să asculte poruncile autorităţilor, să plă- 
tească dările, iar pentru satisfacerea trebuintelor su- 
fletesti — să meargă la biserică. 

Nici încercările de a reveni la absolutismul unitar, 
nici centralismul utopist al lui Schmerling, nici ,,fe- 
deralismul” confuz al lui Hohenwart, nici lipsa de 
orice sistem a lui Taaffe, — nici politica nationalis- 
tilor — „sistematică”! — din Ungaria, — n'au putut 
da vreo aşezare trainică vieţii politice. 

..Fruntasul ardelean dovedeşte, cu argumente la 
cari nu se poate răspunde, că salvarea nu poate fi 

decât in transformarea Austriei intr’un stat federal, 
pe baza individualitätilor nationale, nu „istorice”, 
şi ne prezintă un plan detaliat de reorganizare: 
cincisprezece teritorii nationale autonome (toţi ro: 
mânii din Ardeal, Ungaria şi Bucovina formează un 
singur stat naţional), un parlament federal, o armată 
comună, o uniune vamală, etc., (autorul cunoaşte bine 
literatura germană asupra „Staatenbund” si ,,Bun- 
desstaat”, și preconizează principiile de organizare 
a unui „Bundesstaat”, — după tipul Statelor-Unite 
din America) — astfel ca să fie asigurate maximum 
de putere a statului, cu maximum de libertate na- 
tionalä. 

Impărtăşim si noi dorinţa d-lui A .C. Popovici, ca 
„bătrâna Impärätie” să fie salvată, credem şi noi 
că ea poate îndeplini o mare misiune aci, în Sud- 
Estul European, dacă se va transforma pe bazele 
arătate, devenind un centru de cristalizare al vieţii 
culturale şi politice pentru toate neamurile din va- 
lea Dunării şi Balcani, — într'o formă sau alta, com- 
patibilă cu independenţa lor reală şi cu desvoltarea 
nestirbitä a individualitätii lor etnice (— cel ce 
aruncă numai ochii pe harta acestei parti din Eu- 
ropa îşi va da seama numaidecât de necesitatea evo- 
lutiunii politice în această direcţie). Dar d. A. C, Po- 
povici merge mai departe, şi aci e partea cea mai 
vulnerabilă a operei sale, — anume, d-sa afirmă că 
Imperiul Habsburgic e indispensabil pentru viaţa şi 
evoluţia politică sănătoasă a Europei, — credinţă 
împărtăşită de toţi oamenii politici din Imperiul ve- 
cin, şi care explică, în parte acel „sans façon”, cu 
care sunt tratate naţionalităţile. 


Socotim însă că au trecut şi acele vremuri când 
un ceh, și un mare patriot ceh, Palacky, a fost silit 
să spună: „dacă Austria nu ar fi existat, ar fi tre- 
buit inventată”... 

„Oamenii de stat din Austro-Ungaria trebue să-şi 
dea seama de situaţia schimbată, — fiindcă altfel e 
în adevăr în joc însăşi existenţa Imperiului şi toată 
istoria universală poate fi îndrumată pe alte cai. 

Insusi d. Popovici pune degetul pe ranä când se 
întreabă: „în ce situaţie vom fi noi (împărăţia Habs- 
burgică), dacă Rusia căpătând o constituţie demo- 
cratică, va acorda înaintea noastră o largă autono- 
mie naţională diferitelor naţionalităţi din sânul său: 
Polonilor, Finlandezilor, Livonilor, Românilor, etc?” 
(„Die Vereinigten Staaten” p. 207). 

Prin cartea sa, atât de loială şi atât de modera- 
tă, — şi tocmai fiindcă e loială și moderată, Aurel 
Popovici a adus un serviciu imens şi cauzei româ- 
nesti şi opiniei publice europene: ea e un memento 
şi pentru noi şi pentru vecinii noştri — astăzi Eu- 
ropa întreagă cunoaşte situaţia adevărată şi problema 
adevărată”, 


* + 


Am socotit necesar să dăm aceste extrase 
din aprecierile d-lor N. Iorga si C. Stere, cari 
dezvoltau pe atunci acţiuni paralele si adesea 
chiar identice. Ei erau cei mai ascultați frun- 
taşi ai culturii româneşti. Fireşte însă că pen- 
tru Popovici prezinta cel mai mare interes pri- 
mirea ce i se făcea în Austria. 


Cum se vede din articolul d-lui Stere, zia- 
rul „Reichspost”, oficiosul partidului crestin- 
social şi al archiducelui Franz Ferdinand, a 
îmbrățișat călduros programul lui Popovici si 
nu mai aştepta de cât pe omul care să-l aplice. 
Lucrul e firesc, si e cazul să spunem că în 
coadă e... nu veninul, ci mierea. Dar cartea 
lui Popovici a fost bine primită și de socia- 
lişti, în deosebi de specialistul în materie, Karl 
Renner. Imediat după apariţia volumului lui 
Popovici, Renner a vorbit despre el în cartea 
»Grundlagen und Entwicklungszielen der Os- 
terreich-Ungarischen Monarchie”: 

„Cartea, scrie Renner, a fost imediat interzisă in 
Ungaria, ceeace va contribui mult la răspândirea ei 
foarte meritată. Austriacii cari se tem că în aseme- 
nea studii vor da de utopiile cele mai sterile, găsesc 
în această carte cel puţin foarte mult material isto- 
ric şi politic, care, numai el, şi încă ar face ca scrie- 
rea să merite a fi citită. Acest material trădează un 
scriitor foarte îndemânatic, cu înaltă cultură, bine 
informat în literatura politică a francezilor, engle- 
zilor, germanilor, maghiarilor şi românilor — aşa 
cum maghiarii n’au la fel, iar germanii austriaci 
abia dacă vor fi având. Dovadă suficientă că natio- 
nalitätile ungare nu sînt alcătuite din nişte bieti 
barbari inculfi, cum ar vrea să ni-i infäfiseze ma- 
ghiarii”, 

O notifa atât de entuziastă din partea unui 
savant care lucra în aceeaşi specialitate —si 
scotea cărţi în aceeaşi chestiune, constitue o 
dovadă de nobilă dezinteresare. Putem deci 
privi ca foarte obiectivă şi critica pe care Ren- 
ner i-o face mai târziu lui Popovici. Renner 
avea să fie cancelarul socialist al republicei 
austriace şi, apoi, preşedintele socialist al ul- 
timului parlament austriac. Evident, socia- 
listul Renner nu putea să fie de acord cu unul 
din cei mai hotariti oameni de dreapta. 

In 1930, în ,, Was soll Osterreich werden”, 
Karl Renner vorbeşte despre ce-a fost mişca- 
rea pentru ,,Gross-Osterreich”, care se întemeia, 
zice el, pe titlul cărţii lui Aurel Popovici. Par- 
tizanii acestei mişcări, inspirându-se din doc- 
trina socialistă — am văzut programul dela 
Briinn — au alterat tocmai caracterul demo- 
cratic al ideii! Si doară însuși Popovici, care 
a împrumutat din Renner şi din Otto Bauer, 
recunoaşte că a pornit, în primul rând, dela 


220 


www.dacoromanica.ro 


Palacky, campionul democraţiei, al cărui 
strălucit elev este Masaryk! 
Si atunci Renner scrie despre „marii-aus- 


triacizanţi” : 


„Insuşindu-şi parti însemnate din programul so- 
cial-democrat, ei nu s'au gândit de loc să recunoască 
şi să valorifice muncitorimea austriacă si wngara, 
cum şi forţa ei spirituală şi reală. Or, fără această 
forţă, Austria veche, corporatist-reacfionara şi semi- 
feodală, nu se putea reînoi. Insă ei (cei din grupul 
Gross-Osterreich) nici nu erau dispuşi să acorde 
naţiunilor mai mult decât o aparență de neatârnare 
politică: erau doară prea legaţi de interesele cleri- 
cale şi birocratice!” 

Fireşte, un program federal reactionarizat, 
avea şanse să-i convie archiducelui Franz 
Ferdinand. De altfel, acesta avea de mult idei 
federaliste. Meritul lui Aurel Popovici stă în 
faptul că le-a dat formularea ştiinţifică. Po- 
povici a devenit astfel teoreticianul federaliş- 
tilor austriaci de dreapta. 

D. C. Stere, în articolul din care am repro- 
dus mai sus, releva prudenta cu care Aurel 
Popovici s'a ferit de-a atinge, în cartea lui, 
vre-o chestiune legată de problemele interna- 
tionale. El vorbea numai de teritoriile pe 
cari le ocupau românii de peste munţi în mo- 
narchia austro-ungară, şi nu făcea nici o alu- 
zie la România liberă, — România mică de 
atunci. Cu drept cuvânt d. Iorga spunea: „de 
ce să mai schimbăm şi să punem capul nostru 
sănătos sub alte evanghelii?” — când „este tot 
una dacă ne înecăm în lac sau dacă ne înecăm 
în fântână”. 

Vom vedea mai departe că în intimitatea 

meditatiilor lui politice, Aurel Popovici in- 
globa toată românimea — pământ si oameni 
— in complexul său austriac, reluând astfel 
vechiul proiect al unui loan Maiorescu.” 

Cu un asemenea imbelsugat adaus, planul, 
bun sau rău pentru români, va fi apărut cu 
atât mai atrăgător archiducelui Franz Fer- 
dinand, presupunând că el a luat cunoștință 
de întreg planul, cu adaus cu tot. 


* 
* * 


In această chestiune mai aflăm ceva nou: 
întrun interview acordat „Curentului” (16 
Ianuarie 1935), d. C. Stere arată că volu- 
mul lui Aurel C. Popovici de care ne-am ocu- 
pat în acest capitol a fost editat cu fonduri 
date de guvernul român, ministru de interne 
fiind Vasile Lascar şi ministru de finanţe Emil 
Costinescu. Prin urmare, guvernul liberal sim- 
patiza cu ideile lui Aurel Popovici. 

Vasile Lascar a murit de timpuriu. Costi- 
nescu a apucat războiul mondial şi se ştie că 
sa manifestat ca fervent antantist: prin ur- 
mare îşi pierduse toate iluziile ,,mari-au- 
striace”, 

De altfel, după izbucnirea războiului mon- 
dial, însuşi Aurel Popovici şi-a văzut risipită 
himera „Austriei Mari”; şi atunci — scrie d. 
N. Iorga în necrologul citat — „şi atunci omul 
care se deprinsese a nu trăi pentru altceva, 
sa năruit”,: 

XVI 


Franz Ferdinand 
si Austria Mare 


Inca in 1895 Franz Ferdinand i-a expus ge- 
neralului Margutti conceptia sa federalistä. 
Tata cuvintele lui, asa cum le redă Margutti în 
„Tragedia Habsburgilor” (cităm dupa versiu- 
nea franceză): 


— Dacă vrem ca puterea centrală să cu- 
prindă părțile si să le amalgameze în massa 
dorită, trebuie neapărat ca ele să fie mici, mi- 
nuscule, In acest scop voiu face din Ungaria 
patru frânturi, din Boemia două; și din cele- 
lalte ţări, atâtea câte vor fi necesare. Fiecare 
parcelă, înzestrată cu o autonomie nemărgi- 
nită în gestiunea afacerilor ei interioare, va 
trebui, în ce privește lucrurile exterioare si 
armata, ca si administraţia centrală, să se su- 
puie unui guvern general, a cărui limbă ofi- 
cială va fi exclusiv cea germană. Această lim- 
bă va deveni, încet-încet si pe nesimţite, pa- 
trimoniul tuturor popoarelor confederației, 
vehiculul civilizaţiei lor comune. 

Pe atunci Franz Ferdinand isi inchipuia fe- 
deratia tarilor austriace cam in felul Statelor- 
Unite ale Americii, cu deosebirea numai ca 
federaţia austriacă avea să fie mai omogenă 
decât cea americană (Dumnezeu ştie cum a 
putut Franz Ferdinand să-şi închipuie aşa 
ceva!). Archiducele declara că dacă lucrul nu 
va fi posibil în bună pace, îl va realiza cu 
forţa : 

— Rezistenţa ungurilor intră în prevederile 
mele. Odată mai mult Ungaria va trebui cu- 
cerită cu sabia. 

Şi, în aceeași convorbire: 

— O să găsesc eu radiera cu care să-i şterg 
pe unguri de pe harta monarchiei. 

Sabia şi radiera! Ca blazon e frumos şi su- 
gestiv; dar ca program practic nu e destul să 
invoci sabia si radiera; întrebarea e cum poți 
ajunge să le mânuiesti, şi dacă o poţi face cu 
folos. Aceasta o relevă Viktor Bibl in ,,Thron- 
folger” : 


„Lui Franz Ferdinand îi plutea pe dinaintea ochilor 
o Austrie Mare: întoarcerea la vechea concepţie im- 
perială dela 1804. Intr’o zi i-a spus foarte drastic lui 
Conrad von Hoetzendorf : — Dacă asi putea, asi 
vopsi toată monarchia în negru-galben ! 

Mai putin clar e însă pe ce cale credea mosteni- 
torul că-şi va putea realiza acest ideal. Franz Fer- 
dinand, care avea o atitudine atât de hotărită fata 
de împărătescu-i unchiu, manitesta în punctul acesta 
o şovăire cu totul ciudată”, 


La un moment dat s'a spus că archiducele 
a părăsit ideea „Austriei Mari”. Unul dintre 
cei cari au spus-o a fost Bresnitz von Syda- 

coff, un austriac austriacizant, care vedea 
mântuirea in ideea conservatoare pura, fara 
nici o complicatie naţională. In 1912 Sydacoff 
a scos o carte intitulată „Vom Habsburgischen 
Kaiserhof”. Soluţiile propuse de el pentru 
salvarea Austriei, nu s'au dovedit mai bune 
decât ale altora; cu toate astea, e bine infor- 
mat. pentru trecut si clar-văzător pentru ce a- 
vea să vie. 
Aşa, la pagina 167 spune: 


„Prin anexarea Bosniei şi Herțegovinei problema 
sud-slavă a devenit, în chip formal, o chestiune de a 
fi sau a nu fi pentru monarchia habsburgică”, 


Această enuntare sună foarte simplu astăzi. 
Pentru vremea aceea apare surprinzătoare. E 
adevărat că Suvaloff (citat de René Pinon în 
volumul „Francois Joseph”) a spus încă in 
1882: 

„Nu mi-aşi fi închipuit niciodată că dificultăţile 
pe cari Austria le întâmpină în Bosnia-Hertegovina, 
sunt atât de considerabile. Partea cea mai rea, în 
această cesiune de teritoriu, este că, după adânca 
mea convingere, ea ameninţă, în viitor, pacea Euro- 
pei. De acolo va porni când-va racheta care va a- 
prinde pulberea”. 

Cu toate că, prin urmare, Suvaloff a făcut 
această tragică profeție încă din 1882, meritul 
lui Sydaçoff e destul de mare că a făcut-o și 
el, în 1912, dacă ținem seama că n'au văzut 
acest lucru nici Aehrenthal, care a anexat 
Bosnia-Hertegovina, nici Berchtold care a de- 
clarat războiu Serbiei, deschizând astfel răz- 
boiul mondial. Incât, Bresnitz von Sydacoff 
e un scriitor care trebuie luat în serios 

şi cartea lui prezintă interes. Sydacoff vor- 
beste într'însa şi despre mişcarea pentru 
Gross-Osterreich. La pagina 206 promite 
discretie: 


»De aceste lucruri ne putem atinge numai cu aluzii 
de ordin general, căci dacă am vrea să facem comu- 
nicări amănunțite, ar trebui să alunecăm în indis- 
cretiuni, la cari — dat fiind că materia e atât de 
delicată — e preferabil să renun{am”, 


Astfel predispus la discreţie, autorul arată 
de ce atunci — în 1912 — mișcarea pentru 
Austria-Mare era deja în declin. Şi după o 
serie de fapte explicative, îl dă şi pe acesta: 


„Unuia dintre conducătorii mari-austriaci i s'a 
comunicat din partea unui for catolic cu autoritate, 
că în nimicirea Ungariei nu se vede un avantagiu 
pentru cauza catolică, de vreme ce de această nimi- 
cire s'ar lega primejdia distrugerii episcopatului un- 
gar; şi e de cumpănit serios dacă ideea  Austriei- 
Mari n'ar folosi mai mult ortodoxiei decât bisericii 
catolice. Roma n'are nici interes, nici motiv, să pă- 
răsească pe ungurii catolici, în folosul sârbilor si ro- 
mânilor ortodocşi. Deci, şi Roma a întors Austriei 
spatele, iar inovatiilor preconizate le-a preferat păs- 
trarea formei de stat dualiste. Cu cine şi mai ales 
peptru cine să se mai fi făcut Austria-Mare ?” 


Așa vorbea Sydaçoff înainte de räzboiu. 
După războiu, contele Sforza spune ceva care 
complectează relatările de mai sus: 


„Vaticanul, cu tot pielismul (sic!) ducesei de Ho- 
henberg, nu era tocmai sigur, nu zic de manifestatiile 
religioase ale moştenitorului, dar de reformele po- 
litice pe cari le plănuia. Se alarmaseră destul pe 
acolo de planurile celuilalt moştenitor, Rudolf, pe 
care cu un suspin de uşurare l’au văzut dispărând 
(iar suspin de uşurare! nota traducătorului). 

„La Vatican cea mai mică reformă este in totdea- 
ana privitä cu ochi bänuitori; statu-quourile à la 
Franz Iosef par acolo mai putin îngrijitoare”, 


Sforza, in dubla-i calitate de diplomat ita- 
lian si de diplomat care si-a exercitat meseria 
la Viena, este de sigur bine informat. 


* 
. * * 


Acum, fata de lamuririle pe cari ni le dau 
amândoi, — Sydaçoff cu o discreţie destul de 
stravezie si Sforza fara nici un angajament de 
discretie, — se pune intrebarea: era Franz 
Ferdinand omul pe care sä-l impresioneze 
ideile si dorintele Vaticanului? Räspunsul e, 
fara soväire, afirmativ: archiducele era un 
catolic fervent si fanatic. 

In această privință, acelaș colonel Du- 
mansky de care a fost vorba mai sus, poveste- 
şte o anecdotă autentică şi foarte caracteris- 
tică: 

Franz Ferdinand a fost extrem de revoltat 
când s'a înlesnit sinuciderea faimosului spion 
Redl. 

— E o barbarie! a strigat archiducele. 

Cei de faţă au rămas surprinși, întrucât tra- 
diţia militară, bine si solid stabilită — urmată 
cu sfinţenie în mod constant — impunea acest 
procedeu: era ultima graţie acordată ofiteru- 
lui care se făcuse nedemn de rangul său: i se 
dădea un revolver ca să se pedepsească sin- 
gur, în loc să mai umilească uniforma şi gra- 
dul, prin prezentarea în fata judecății. 

Franz Ferdinand sa explicat, intr’o explo- 
zie de furie: 

— Sinuciderea e o faptă necrestineascä. 
Cum poţi lăsa un om să moară fără imparta- 
şanie? Chiar dacă ar fi de zece ori pore de 
cane! (Schweinehund)! Orice ticălos, dus la 
spânzurătoare, primeşte întâi bine-cuvântarea 
religiei. De altfel, porcul ăsta de câne ar fi 
trebuit trimes la spânzurătoare — si laşi fi 
lăsat bucuros să se bălăbănească în aier; dar 
sinuciderea e necrestineasca. 

Este adevărat că, măcar o dată in viaţa lui, 
Franz Ferdinand a umblat şi el cu gândul si- 
nuciderii — sau cel puţin a spus că umblă. In 
1900 l’a ameninţat pe primul-ministru Koer- 
ber — deci pe împăratul — că se sinucide 
dacă nu e lăsat să se însoare cu Sofia de Cho- 
tek. Lucrul era spus cu oarecare aproximaţie 
în scris (vezi corespondenţa din April 1900, re- 
dată mai jos), şi foarte categoric, verbal. Dar 
atunci era amorezat; şi apoi era în joc pro- 
pria lui persoană. Când e vorba de altul, o- 
mul poate fi obiectiv. Adevărata lui credinţă 
despre păcatul sinuciderii, este cea manifes- 
tată cu privire la Redl. 

Conrad von Hoetzendorf povestește un in- 
cident survenit la manevrele din 1913. Franz 
Ferdinand i-a făcut aspre mustrări, pentru că 
nu s'a dus la biserică. Bibl, după care dăm si 
noi mărturisirea lui Conrad, mai spune că, în- 
tocmai ca si Franz Iosef, acest Franz II — nu- 
mele sub care avea să domnească Franz Fer- 
dinand, — isi împărțea ,,supusii” în două ca- 
tegorii: bine-cugetători şi rău-cugetători. 

„Pretutindeni, la orice autoritate, isi avea oame- 
nii de încredere, cari ţineau cu grijă listele în acea- 


228 


www.dacoromanica.ro 


stă privinţă, pentru ca, la suirea pe tron, să poată 
proceda, imediat, la curăţarea statului de elementele 
îndoielnice”. 

Acelaşi autor adaugă: 


„Şi protestantismului, arhiducele-mostenitor îi 
manifesta o duşmănie pronunţată. Ofiţeri meritoşi, 
cari i-au fost propuşi pentru însărcinări importante, 
el i-a respins numai pentru că erau protestanți *). 
Avea inimă bună numai pentru biserica veche. Spre 
deosebire de imperialul său unchiu, el reprezenta, în 
această privinţă, direcţia cea intolerantă.” 

E destul de lămurit. 

Nu ştim dacă între archiducele Franz Fer- 
dinand şi soţia sa exista vre-o comunitate de 
idei politice. Un lucru e sigur: în ce priveşte 
credinţa şi sentimentul religios, comunitatea 
dintre ei era desăvârşită. Contele Sforza sus- 
tine că fanatismul religios nu era inerent firii 
lui Franz Ferdinand. Acest fanatism i-a fost 
inculcat, în mod conştient, de nevastă-sa. Unei 
prietine, a cărei mărturie Sforza o pune mai 
presus de orice îndoială, contesa Chotek i-a 
făcut o declaraţie interesantă. Contesa, foarte 
măgulită de iubirea archiducelui, se simţea în 
același timp tot atât de umilită prin faptul că 
nu putea contracta de cât o căsătorie morga- 
natică. Şi atunci ea a spus acelei prietine: 

— Mă mărit cu el numai pentru că vreau 
să-i salvez sufletul! 


*) ,,Arbeiter Zeitung” a povestit odiseea unui func- 
tionar civil din serviciul archiducelui. Funcţionarul 
era în slujbă de mai mulţi ani când archiducele a 
prins de veste că e protestant. I-a transmis imediat 
nu ordinul, dar sfatul ca să treacă la catolicism. Omul 
refuzând, n’a fost concediat, ce-i drept, dar i s'a făcut 
viaţa imposibilă si a trebuit să plece. 

Noi, mai sceptici, bänuim cä ea a mai avut 
si alte imbolduri; in tot cazul e sigur ca s’a de- 
dat, si cu deplin succes, operei de ,,salvare” 
pe care si-a propus-o. 

Si atunci poate nu-i lipsit de oarecare sem- 
nificatie, faptul povestit ocazional de Maximi- 
lian Harden in volumul I al studiului său 
„Krieg und Frieden”: 

Cu câteva zile inainte de atentat, sotia mos- 
tenitorului, care se afla, in apropiere, la car- 
tierul general al manevrelor, s’a dus, in mod 
neoficial, la Saraicvo. A fost chiar de două 
ori. Si a vizitat toate mânăstirile, biscricile, 
şcolile şi celelalte instituţii de cult și invata- 
tură — catolice; dar pe nici una din cele or- 
todoxe (Harden n'o spune, dar bănuim că nici 
pe cele mahomedane). În acea provincie riva- 
litätile religioase erau foarte acerbe. Wendel 
spune că nu se găsea un singur catolic sau un 
singur ortodox, care să-şi depuie economiile 
la o bancă de alta... confesiune de cât a lui 
proprie. Băncile sârbeşti, croate şi mahome- 
dane stăteau alături, dar nu lucrau între ele. 

Și, întrun asemenea focar de ură, soția mos- 
tenitorului a socotit firesc să-şi menajeze pro- 
priul ei fanatism, fără să se preocupe de al 
populațiilor locale, pe cari, dragă Doamne, 
le onora doară cu vizita ei quasi-augustă! 

Din lacruri atât de mici putem scoate in- 
dicatii asupra unei stări de spirit, care tot ea 
va urma să-şi exercite influenţa şi în impre- 
jurări importante. Şi din acest punct de ve- 
dere, avem alt exemplu care de astă dată îl 
priveşte direct pe archiduce: el ne arată cum, 

instinctiv si automatic, sufletul lui Franz Fer- 
dinand vibra pentru catolicism si se ridica îm- 
potriva credinţei... duşmane! Acest exemplu îl 
găsim în lucrarea lui Chlumecky. Examinând 
evoluţia atitudinii politice a lui Franz Ferdi- 
nand fata de Bulgaria — atitudine schimbă- 
toare, cum e aproape inevitabil în politică — 
baronul Chlumecky arată că din capul locului 
Franz Ferdinand a fost pornit împotriva lui 
Ferdinand al Bulgariei. Din ce cauză? Aci e 
marea ciudätenie: din cauză că Ferdinand al 
Bulgariei şi-a botezat copiii în religia ortodo- 
xă. Cine şi-ar imagina, în zilele noastre, o a- 
semenea formaţiune intelectuală si sufletească 
la un om politic şi conducător de popoare? 

De altminteri, partizanii archiducelui nici 
nu încercau să ascundă această slăbiciune a 
lui. Ei se lăudau cu ea, ca şi cum ar fi fost o 
calitate strălucită. Baronul Falkenegg seric, 
într'o carte apologctică scoasă în 1908 (,,Erz- 
herzog Franz Ferdinand von Oesterreich- 
Este”) : 

„Am spus că e profund religios. Ei bine, e dela 
sine înţeles că un archiduce austriac, dintr'o veche 
familie catolică, poate concepe religia si crestinis- 
mul numai în sens catolic”. 

Foarte frumos! Baronul uită numai că pro- 
fundul catolic în chestic avea pretenția să 
domnească asupra mai multor popoare neca- 
tolice si că, pentru el, necatolicismul lor con- 
stituia o crimă. 

Si nu este exagerat să credem că un om a- 
tât de aprig în respectarea şi a principiilor şi 
a ritualului credinţei sale, un om atât de soli- 

dar cu orice bucurie şi cu orice necaz al mi- 
litantilor ei, putea fi sensibil la salvgardarea 
unor mari interese catolice fata de ortodoxia 
rivală, asa cum le-a expus Sydaçoff, ca fiind 
înfăţişate de Vatican. 


+ 
* * 


De altfel, la pagina 208, Sydaçoff spune ca 
evenimente noui au pus capat definitiv — no- 
tati: atunci, inainte de razboiu — planurilor 
„mari-austriace”. Cităm: 


»Ministrul-preşedinte austriac baron de Beck a 
reuşit să reinoiasca, cu ministerul ungar de coaliţie 
Wekerle, acordul austro-ungar, pe bază dualistă, a- 
cord menit să fie valabil de atunci până la 1917. Şi 
creştinii-sociali, sub conducerea lui Gessmann, in- 
trati în guvern şi în majoritatea guvernamentală, 
şi-au pus iscălitura sub acel acord, prin care conti- 
nuarea dualismului era asigurată pentru un număr 
de ani, iar planurilor anti-dualiste li se punea capăt, 
cel puţin pentru acest interval. 

„Prin aceasta nu numai că naționalităților din Un- 
garia — exact vorbind slovacilor şi românilor — li 
s'a risipit credinţa în Austria-Mare, dar şi conducă- 
torii mari-austriati şi-au pierdut încrederea în reu- 
şita ideilor lor, iar steagul „gross-âsterreichisch” a 
căzut la pământ. 

„Afară de asta, continuă Sydacoff, unul din con- 
ducătorii creştinilor-sociali, prinţul Liechtenstein, a 
lansat o nouă formulă: formula trialismului”. 


Inclinăm să admitem cu Bresnitz von Sy- 
daçoff că Franz Ferdinand părăsise ideea 
Austriei Mari — cum o mai spun şi mulţi al- 
ţii. El nu era omul care să nu tie scama de 
ideile Vaticanului. Si apoi, partidul crestin- 
social era tocmai partidul care, în aceste che- 
stiuni, îl urma pe el. 

Dar scopul nostru nu este să impunem o 
anumită părere. Noi ne silim să desprindem 
adevărul, oricare ar fi. De aceea, după pro- 
pria noastră concluzie, negativă, dăm, ca în- 
cheere în punctul acesta, o nouă — şi bă- 
nuim: ultimă — mărturie afirmativă. Este a 
generalului Margutti. In cartea citată, el redă 
si altă convorbire cu Franz Ferdinand, avută 
la Ischl, în 1913, adică după 18 ani dela prima, 
reprodusă mai sus. 

Margutti scrie: 

„A ajuns la urechile mele zvonul că Franz Fer- 
dinand a pus multă apă în vin şi că şi-a moderat 
foarte mult teoriile; că experiența adăugându-i 
plumb în cap, s'a coborât succesiv dela federalism la 
trialism, dela trialism la dualism. 

Personal nu cred câtusi de putin. Mă refer la o 
convorbire pe care am avut-o cu el la Ischl, în vara 
anului 1913. Archiducele, deşi, ce-i drept, acuma dă- 
dea mai multă importanță decât altă dată greută- 
tilor cari aşteptau proiectele sale, ajungea totuşi la 
aceeaşi concluzie ca şi cu 18 ani înainte: 

— Trăiesc şi voiu muri pentru federalism: este 
unica mântuire a monarchiei, dacă mai poate s'o 
mântuie ceva. Dualismul este, în zilele noastre, un 
regim cu totul învechit, el intră în categoria absurdi- 
tätilor. anomaliilor”. . 

Evident, e greu sä pui multä bazä pe con- 
vorbiri redate dupa decenii, de oameni des- 
pre a căror forță de memorizare n'ai nici 0 
informaţie. Dar te servesti de documentele pe 
cari le ai. 


* * 


Cum rămâne deci: părăsise Franz Ferdi- 
nand ideea federalistă sau n’o părăsise? 

Nu stim. Dar în tot cazul, un lucru apare 
sigur: chiar realizatä, ea nu putea servi cau- 
zei românesti. 

Ideea federalistä a lui Franz Ferdinand nu 
seamănă cu a lui Palacky, pentru că porneşte 
din alt sentiment şi alt principiu. 

Palacky împărțea tot imperiul în grupuri 
etnice, pe baza unui principiu democratic: 
respectul individualitätii nationale a fiecărui 
grup, ceeace, fireşte, se putea face numai prin 
garantarea tuturor drepturilor cetăţeneşti. In 
puterea naţională si civică a fiecărui grup în 
parte, Palacky vedea puterea, considerabil 
multiplicată, a întregului imperiu. 

Franz Ferdinand vroia, mai presus de toate, 
fărâmițarea cât mai mult a întregului imperiu, 
după criterii în primul rând administrative, 
pentru a le lua orice forță civică. Adică tot 
„divide et impera”. E adevărat că le lăsa — 
zicea că avea să le lase — cea mai largă au- 
tonomie pentru măruntele chestiuni locale. 
Aşa era în Rusia ţaristă. Sistemul e practic. In 
măsura în care în sufletele oamenilor se aprin- 
de nevaia de a se amesteca în lucrul public, ei 
își cheltuiesc toată energia în chestiile mici cari 
le sînt la îndemână, si nu mai jinduiesc după 
cele mari, greu accesibile. Dar Franz Ferdi- 
nand tindea la contopirea, la amalgamarea 
oamenilor: el vroia o ţară, mare, şi un popor, 
numeros, popor de limba germană. După 
atâtea decenii, iată-ne întorși la idealul lui 
Andrian, dar — vai! — cât de mutilat si cât 
de slutit! 

Chiar dacă n'ar fi spus-o lui Margutti, cum 

a facut-o in prima convorbire, tot asta ar fi 
fost — tot asta trebuia să fie — concepţia 
lui Franz Ferdinand, care doară se gândea la 
tronul şi la interesele sale, asa cum le intele- 
gea, iar nu la interesele şi nevoile altora. Dra- 
cul nu face mânăstiri. | 

Nu acelasi lucru il puteau dori nationalita- 
tile si in deosebi românii. Nu la asta s'a putut 
gândi Aurel Popovici, care nu putea să aibă 
în vedere, în primul rând, de cât dezrobirea 
naţională a neamului său; iar pe acesta vroia 
să-l apere de maghiarizare, — fireşte nu pen- 
tru a-l da pradă germanizării. 

Credem nimerit să încheiăm capitolul cu a- 
precierea lui Take Ionescu, aşa cum ne-o redă 
d. C. Xeni în volumul consacrat șefului şi a- 
micului său: 


„Take Ionescu mai ştia că planul de descen- 
tralizare, bazat pe un sistem de autonomie na- 
fionalä, pe care-l preconiza archiducele mos- 
tenitor Franz Ferdinand, era o himeră. Intr’o 
conversaţie cu importantul deputat slovac Mi- 
lan Hodza, avută în cursul anului 1913, putu- 
se culege impresiuni identice”. 


Interesantă de relevat e şi părerea d-lui Mi- 
lan Hodza pe care o aflăm implicit. Hodza, 
- care astăzi joacă un rol însemnat în viaţa po- 
litică a Cehoslovaciei, a fost tovarășul de luptă 
al d-lor Maniu și Vaida; dacă nu ne înșelăm, 
a avut şi d-sa oare-care contact cu archiducele 
Franz Ferdinand. 


235 


www.dacoromanica.ro 


XVII 


Trialismul 


Dacă idcea federalistä a căzut, era firesc 
să ia un mai mare avânt altă combinaţie sal- 
vatoare, ideea trialistă, preconizată din mai 
multe părţi si înţelcasă în tot atâtea feluri. 

Kautsky, în volumul ,Serbicn und Belgien 
in der Geschichte”, o prezintă astfel: 

„Mai puţin radicală (decât ideea Austriei-Mari) 
era altă soluţie: Dalmatia, Bosnia şi părţile din su- 
dul Ungariei locuite de sârbi, unite cu Croatia, care-şi 
avea deja o situaţie specială, să fie încorporate sta- 
tului integral in asa fel, în cât să formeze în sânul 
lui a treia unitate, cu aceleaşi drepturi pe cari le a- 
veau Ungaria şi Cisleithania (Austria), Aceasta a fost 
ideea aşa numitului frialism”, 

Margutti desminte encrgic afirmatiunea că 
Franz Ferdinand s’ar fi ,,coborit” la trialism. - 
Asupra acestui punct părerile sînt împărţite, 

Hermann Wendel, în „Kampf der Südsla- 
wen”, relatează că Franz Ferdinand ar fi spus 
o dată contelui Bombelles, mareşalul Curţii: 

— Asigură pe croații d-tale că îndată ce mă 
voiu urca pe tron, voiu repara toate nedreptă- 
file ce li s'au făcut, 

Leopold Mandl, in ,,Habsburger und serbi- 
sche Frage” precizează că tocmai aceste inten- 
tiuni i-au adus archiducelui nenorocirea: cei 
dela Belgrad au pus la cale atentatul pen- 
tru că: 

ye. i se atribuia (lui Franz Ferdinand) planul să 
desvolte unirea naţională a sârbilor, croaților şi slo- 
venilor într'o unitate naţională în sânul monarchiei. 

„Doară de ani de zile archiducele Franz Ferdi- 
nand se ocupa de problema sud-slavă. Vederile şi in- 
tenfiile archiducelui fuseseră aflate printr’un inter- 
view pe care archiducele îl acordase publicistului 
francez Gonard. Faţă de acesta el s'a pronunţat pen- 
tru unirea Croaţiei, Dalmației şi Bosniei intr’un stat, 
sub sceptrul Habsburgilor”. 


Hermann Wendel e de altă părere: 


„In realitate, scrie Wendel, acest Habsburg, înţe- 
penit în credinţa gratiei divine, el care resimțea du- 
reros sfârşitul feodalismului şi al absolutismului ne- 
ţărmurit, se gândea zilnic la un mijloc de a înfrânge 
pofta de putere a castei dominante maghiare. Dar lui 
îi era de măreţia casei archiducale, nu de libertatea 
popoarelor. Iar ideea de-a înfrunta Budapesta prin- 
trun regat al Iliriei, impulsivul şi superficialul 
prinţ a acceptat-o numai pentru ca s’o abandoneze 
foarte curând”. 


Si, în această privinţă, Wendel dă o infor- 
matie foarte caracteristică: 


„Cam prin anul 1910, din ordinul archiducelui şi 
în sensul vederilor lui, şeful cancelariei sale militare 
si om al său de încredere, lt.col. Brosch v. Aare- 
nau, i-a elaborat un program de guvernare pentru 
ziua urcării pe tron. 

……Acest document contestă foloasele trialismului 
pentru dinastie sau pentru Austria, deoarece slavii 
de sud sunt toţi politiciani mai mult sau mai puţin 
nevrednici de încredere, şi nimeni nu garantează că 

acel al treilea stat, alcătuit din Croatia, Bosnia si 
Hertegovina, la care s’ar mai adäuga Carintia si poate 
o bucatä din Stiria. ar fi intotdeauna de partea Aus- 
trici”, 


Viktor Bibl susţine şi el că Franz Ferdinand 
a părăsit trialismul: 


„Când problema sud-slavă bătu mai tare la porţile 
bătrânului stat împărătesc, moştenitorul tronului 
deveni partizanul trialismului. 

„Asta însemna: din părţile sud-slave ale dublei 
monarchii, să se facă un stat independent, care să 
aibă aceeaşi situaţie ca şi Austria şi Ungaria. Acest 
stat al slavilor de sud, în cadrul imperiului habsbur- 
gic, ar fi fost menit să atragă, economiceste şi poli 
ticeşte, statele balcanice, în primul rând regatul sar- 
besc. 

„Dar, ce-i dreptul, se putea întâmpla şi cazul con- 
trar: ca Belgradul să devie magnetul. 

„Această grijă şi pare a-l fi copleşit pe Franz Fer- 
dinand, când mişcarea pentru Serbia Mare începu 
să arunce valuri tot mai puternice, căci se întoarse 
iar la dualism. 

„in orice caz, statul dualist — cum o arată si cu- 
noscutul program de guvernare din 1911 — avea să 
capete o alcătuire întru câtva modificată, în sensul 
că ideea de stat comun ar fi suferit o accentuare 
mai puternică. Inainte de toate, Ungaria nu mai tre- 
buia sä.apartie exclusiv maghiarilor. Şi această ţintă 
el vroia s’o atingă prin introducerea votului univer- 
sal în Ungaria, şi anume înainte de a se încorona ca 
rege al acesteia, pentru ca pe urmă, fără mustrări de 
conştiinţă, să poată depune jurământul pe constituţia 
în vigoare”, 


Si Benedetto Croce, în „Storia d’Europa”, 
se arata sceptic : 


„Naţionalităţile oprimate: slovacii, românii si 
sârbii, găsiră în Europa un Victor Hugo al nouilor 
timpuri, pe norvegianul Bjôrnson care se făcu apă- 

CONST. DUMBA 

rătorul şi răzbunătorul lor în fata lumii civilizate. Si 
pe când croații intrau în înţelegere cu sârbii din re- 
gatul Serbiei, se ivi „trialismul”, idee pe care o sus- 
țineau unii, dar care ar fi cerut o complectă răstur- 
nare a spiritului si a raporturilor sociale si politice”. 


Iar C. Dumba se ridica în potriva trialismu- 
lui cu iugoslavii, pentru următoarele motive : 

1. Nu putea fi realizat de cât printr'un răz- 
boiu civil cu stäpânitorii Ungariei; dar de 
acesta ar profita duşmanii monarchiei hab- 
sburgice, ca să se năpustească asupra ei. 

2. Admifand că, totuşi, acest trialism sar 
realiza, grupul iugoslav, astfel consolidat, s'ar 
desprinde, ca un fruct copt, de monarchia 
habsburgică. 

3. Indiferent de această consecinţă şi îna- 
inte de producerea ei, alcătuirea cea nouă ar 
fi încă un motiv de diviziune, căci, imediat, 
polonii, cu acelaşi drept ca şi slavii de Sud, 
ar cere şi ei o situaţie specială în stat şi astfel 
s'ar ajunge la quadralism. 

De unde urmează, scrie astăzi Dumba, că 
„trialismul, ori cât de just în teorie şi în lo- 
gică, n’ar fi fost de loc un panaceu, ci ar fi 
adus cu sine mari primejdii pentru pacea in- 
ternă si externă”. 


Un ultim ecou al acestor planuri variate — 
multiple variatiuni pe aceeaşi temă — l’am 
avut în şedinţa dela 22 Octombrie 1918 a 
reichsratului: deputaţii Isopescul-Grecul şi G. 
Grigorovici, în prezenţa întregului guvern aus- 

triac, au proclamat în discursuri elocvente, ru- 
perea Bucovinei de Austria. In treacät, d. Iso- 
pescul-Grecul a pomenit si de planurile de 
odinioara ale räposatului archiduce Franz 
Ferdinand, planuri cari, spunea oratorul, ar 
fi fost bune daca se realizau atunci. Tot in 
treacat, G. Grigorovici i-a dat primului orator 
o replica energic negativa. Credem necesar sa 
dăm aci spusele amândurora. 


Isopescul-Grecul: 


— Ideea statelor dundrene-unite, asa cum 
o preconizase celebrul nostru prietin din ne- 
fericire prea de timpuriu räposatul dr. Aurel 
Popovici, ca baza unei gospodării comune a 
tuturor popoarelor de pe teritoriul monarchiei 
si pe care spre spaima maghiarilor şi-a însu- 
șit-o şi moștenitorul tronului, asasinat la Sa- 
raievo, fusese odinioară, în fond — eventual 
cu oare-cari schimbări — singura soluție pen- 
tru conviefuirea pașnică a acestor popoare în 
prezent si viitor. Azi nu mai poate fi vorba 
de asta. 


G. Grigorovici: 

— Deputatul Isopescul a vorbit aci de archi- 
ducele Franz Ferdinand şi de bunele sale in- 
tenfii. Eu însă cunosc mai bine aceste intenții. 
Archiducele Franz Ferdinand a venit odinioa- 
ră cu o hartă mare care se numea harta tria- 
listă a Austro-Ungariei; el a venit ca fondator 
al unei noui Austrii — și în această hartă pre- 
zinta Cerndufii drept capitala Ucrainei, pen- 
tru ca Lembergul și Przsemyslul să poată că- 
dea Poloniei (deputatul Isopescul întrerupe). 
Foarte mulțumim pentru această împărțire ! 


Cum vedem, cei doi oratori nu par a vorbi 
despre acelaş lucru: Isopescul pomeneşte de 

Austria Mare a lui Aurel Popovici, iar Grigo- 
rovici de trialism. Totuşi e acelaşi lucru, în di- 
ferite faze. Grigorovici se referă la faza ulti- 
mă, ba — mai precis — la un anumit moment 
al ultimei faze, un moment care va fi sporit 
îngrijorările lui Const. Dumba. 

Remarcăm în treacăt că românul austriaci- 
zat Dumba, care continua să fie mare pro- 
prietar agrar în România şi trăise la Bucu- 
resti ca ministru al Austro-Ungariei — el este 
acela care a zmuls guvernului român mult fai- 
moasele scuze dela laşi — nu s'a gândit nici o 
secundă şi la români ca eventuali candidaţi 
la quadralismul oferit polonilor. 

Acuma, se pune iar intrebarea: a päräsit 
Franz Ferdinand trialismul sau nu Pa pä- 
rasit? 

Vom răspunde ca şi în chestia ,,Gross-6s- 
terreich”: nu ştim, dar... nu prea interesează. 

Nici trialismul acesta, cu slavii de sud, nu 
putea fi de folos cauzei românești. Kautsky 
observă: 

„Această concepţie lasă neștirbită stăpânirea un- 
gurilor asupra românilor şi slovacilor. Totuşi, ea 
a provocat furia clasei stăpânitoare maghiare; şi a 
provocat-o mai mult chiar decât concepţia Austriei- 
Mari, — dacă se mai poate — tocmai pentru că era 
mai uşor realizabilă şi deci mai curând în domeniul 

Dar in legătură cu această reflectiune 
a lui Kautsky ne amintim o relatare a contelui 
Sforza care prezintă, ca intrând în progra- 
mul lui Franz Ferdinand, o combinaţie de tria- 
lism cu supliment federalistic, din care să se 
înfrupte şi românii: 

„Căci el înfăţişa nu numai unificarea iugoslavilor 
din monarchie, schimbând astfel caracterul dualist 
al acesteea într'un caracter trialist, ci pe lângă asta 
mai înfăţişa şi putinţa de a ceda Transilvania Ro- 
mâniei, invitând-o însă, pe acea Românie sporită, să 
formeze o strictă uniune federală cu monarchia: 
aproape ceea ce era Bavaria faţă de imperiul ger- 
man din 1871”. 


Franz Ferdinand, spune Sforza, mergea mai 
departe cu dorinţa si speranţa: el se aștepta 
ca, într'o bună dimineaţă, şi mica Serbie bal- 
canică, ademenită de traiul fericit al iugosla- 
vilor din statul habsburgic, să ceară şi ea un 
locsor în acel trialism federalist. 

Şi aci, o declaraţie care este o destăinuire : 


„Că ideile archiducelui mergeau aşa de departe, 
aceasta o ştiu nu de la un amic al său, ci dintr'o măr- 
turie venită din câmpul opus, adică din partea bă- 
trânului conducător sârb, Paşici. 

„In timpul exilului său în Corfu, unde, în toiul 
războiului, am împărţit diversiunea ocazionalä a 
bombardamentelor austriace, el mi-a repetat de mai 
multe ori, că n'a tremurat de cât o singură dată pen- 
tru viitorul ţării sale: atunci când a reuşit să prindă 
gândul tainic al archiducelui”. 


Retinem elementul cel nou: participarea Ro- 
mâniei la trialism. Am mai auzit aşa ceva. 


* + 


Am spus că erau în circulație mai mul- 
te feluri de trialism. Unii se gândeau, drept al 
treilea factor, la Boemia; alţii la Iugoslavia; 
alţii la Galiţia. Iar printre aceştia din urmă, 
unii aveau în vedere pe poloni, alţii pe ruteni. 

S'a vorbit însă, — desi mai putin, — si 

de un trialism cu românii, si nu numai cu cei 
subjugati. Citäm, astfel, ideea atribuitä de 
contele Czernin lui Nicolaie Filipescu : Ro- 
mânia să se unească cu Transilvania, for- 
mând astfel o Românie Mare; iar la rândul ei, 
România Mare să formeze cu Austria o legă- 
tură cam la fel cu aceea dintre Bavaria şi im- 
periul german. Prin urmare, ceea ce spune şi 
Sforza, dar cu o deosebire. După Sforza, e vor- 
ba de un trialism cu slavii, şi cu—eventual—o 
anexă românească. Lui Filipescu i se atribuie 
ideea unui trialism cu România, ca factor 
principal şi esenţial, la care — poate — ar fi 
fost să se alăture şi o anexă iugoslavă. Ideea 
lui Filipescu, urmează Czernin, a fost res- 
pinsă fără discuţie şi de Tisza şi de împăratul 
Franz Josef; după urcarea pe tron a lui Franz 
Ferdinand, ea ar fi putut reuși, afirmă Czer- 
nin — de unde ar rezulta că Franz Ferdinand 
o acceptase, deşi Czernin n'o spune în mod 
direct; pe de altă parte, Eugene Bagger pre- 
zintă această ideie a trialismului cu România, 
ca primită, la un moment dat, de Franz Fer- 
dinand. Bagger nu aminteşte însă de N. Fi- 
lipescu. D. Const. Kirițescu, în „Istoria războ- 
iului”, înregistrează asertiunea lui Czernin, 
însă nu se pronunţă cu privire la exactitatea 
sau inexactitatea ei. 

Despre Filipescu a pomenit, înainte de alţii, 
Al. Marghiloman, în vol, I al Notelor politice, 
sub data de 22 Noembrie 1911: 


„Intr'o convorbire de curând cu Aurel Popovici 
asupra planului lui Ion Maiorescu, care visase Ro- 
mânia sub sceptrul austriac, Filipescu se declară 

NICOLAE FILIPESCU 

gata să-l reia şi însărcinează pe Popovici să-l trans- 
mită prin abatele Gallen archiducelui moştenitor. 
„Din fericire Popovici a refuzat !” 


Să amintim planul lui Maiorescu. In 1848, 
profesorul ardelean Ioan Maiorescu, părintele 
lui Titu Maiorescu, a fost trimes de guvernul : 
provizor al Munteniei ca să apere interesele 
românești pe lângă guvernul din Francfort. 
Acolo Ioan Maiorescu a propus un proiect, pe 
care el însuşi l’a rezumat astfel: 

„Bucovina, Moldova, România (adică Mun- 
tenia si Oltenia) si Transilvania, să se unească 
întrun singur regat, Romania; să se denu- 
mească un print austriac, să stea regatul sub 
protectiunea Germaniei. Arăt cât de ușor se 
poate face aceasta si ce foloase mari pentru 
toală Europa, pentru chestiunea- orientală si 
pentru Germania, în specie”. 

Dar Ioan Maiorescu n'a fost cel dintâi care 
a avut o asemenea ideie. A avut-o, înaintea 
lui, tot în 1848, scriitorul sas Roth, care a vor- 
bit, într'o broşură, despre posibilitatea unei 
monarchii daco-române sub sceptrul austriac. 

Iată, în rezumat, ideea autorului: 

„Principutele (Moldova si Muntenia), pre- 
supunând chiar că se unesc între ele, repre- 
zintă o mică suprafaţă, prea putin importantă. 
Statul care ar rezulta din această unire n'ar 
avea vitalitate, pentru că n'ar dispune de un 
ansamblu strategic ușor de apărat: i-ar lipsi 
Transilvania, și, fără ea, Principatele Unite 
n’ar putea să trăiască. In consecinţă, zicea el, 
trebuie ca principatele să se unească cu Tran- 
silvania”. 

Acest rezumat nu este al nostru — n’avem 
brosura lui Roth — ci al d-lui prof. Silviu Dra- 

gomir dela universitatea din Cluj. D-sa l'a 
publicat intr’o foarte importanta lucrare, apä- 
rută de curând, „La Transylvanie roumaine 
et ses minorites ethniques”. Probabil însă că 
printr'o confuzie tipografică, în cartea d-lui 
Dragomir broşura săsească e atribuită lui 
Stephan Ludwig Roth, preot şi educator sas, 
executat de unguri în urma evenimentelor de 
la 1848. Episcopul Teutsch, în „Geschichte der 
Siebenbürger Sachsen” vorbește pe larg de 
acest personagiu, fără să-i atribuie asemenea 
preocupări. In realitate lucrarea în chestiune 
aparţine altui Roth — Daniel — medic şi poet, 
tot sas, care însă a trăit la Iasi, unde ideea 
Unirii — a unirii Moldovei cu Muntenia — era 
agitată cu pasiune. In mod firesc Daniel Roth 
a ajuns la ideea Unirii complecte. Pentru 
sasul celălalt — Stephan Ludwig — rămas în 
sfera lui restrânsă, problema nu exista. 

O dată cu loan Maiorescu, şi alţi luptători 
de pe atunci — ca Papiu Ilarian, A. G. Go- 
lescu, etc. — au îmbrățișat această ideie *). 
In August 1848 Golescu i-a scris lui Maiorescu: 


“) Este caracteristic faptul că A. G. Golescu a 
rămas pentru totdeauna în aceleași bune dispoziţii 
fata de austriaci. In April 1877, în ajunul războiului 
ruso-ture, Ion Brătianu, din ordinul domnitorului 
Carol, a convocat un consiliu de coroană care să ho- 
irită atitudinea de luat faţă de intrarea ruşilor în 
ară. 

Părerea exprimată de A. G, Golescu, a fost aceasta: 

„După tratate noi trebuie să concertăm apărarea 
țării cu turcii. A face o convenţie de regularea tre- 
cerii cu ruşii ar fi a înlătura tratatele, a ieşi din neu- 
tralitate şi a dărâma neutralitatea noastră.” Să ape- 
lam ,,mai ales la Austria, care putere nu poate decât 
să aibă bune intenliuni spre a ne ocroti, de vreme 

»Nimic nu le surdde mai mult austriacilor 
ce au cugetat oare-ce despre destinul statului 
lor, de cât înființarea uniunei române si intra- 
rea ei în confederafia naţiunilor austriace, ca 
să cumpenească influența preponderentă ce 
caută a lua pe de o parte elementul maghiar, 
iar pe de alta elementul croat”. 


Mulţi au crezut atunci că a și sunat ceasul. 
Intre ei, profesorul ardelean Const. Romanul, 
executat apoi de autorităţile maghiare. In- 
tr’un apel adresat „Fraţilor de peste Carpaţi”, 
— prin A. G. Golescu, — Romanul scria: 


„Toate elementele omogene astăzi umblă 
să se concentreze, așa italienii, asa germanii, 
așa slavonii. Apoi noi de ce să nu o facem 
aceasta, acum când ni s'a arătat epoca? Toţi 
ne strigă că voim să formăm o Dacie, pentru 
ce să mai ascundem pisica în sac?” (Vezi scrie- 
rea: Anul 1848 în Principatele Române, vol. II). 


In 1911 reminiscenta acestor lucruri dela 
1818 se deşteaptă în convorbirea dintre Au- 
rel Popovici și N. Filipescu, pe care o notează 
Marghiloman în rândurile citate mai sus. 

Convorbirea e înregistrată şi de Conrad, în 
Memoriile lui. Conrad relatează si altceva : 


ce acest stai ar fi chiar el ameniniat prin ocuparea 
țării de călre ostirile ruseşti.” 

Prinţul Dimitrie Ghica a fost şi mai radical: „prin- 
ful Ghica crede ca ar fi facut bine guvernul sa in- 
trebe : i guvernul austriac, si chiar sd-i ceard, cu 
stirea Bieopel, ocuparea României de călre ostirile 
Austro- Ungariei, spre a impiedica trecerea ori-carei 
ostiri sträine” (vezi N. Jorga, ,,Politica externa a 
regelui Carol I’). 

Bine inteles, nici Golescu si nici Ghica nu stiau 
ca Rusia si Austria se si intelesesera ca prima, dupa 
eventuala victorie, sa ia Basarabia, iar, in acest caz, 
Austria, ca plata a täcerii, sä ia Bosnia si Herte- 
govina. 

si mai târziu, tocmai in Ianuarie 1914, 
maiorul Eremia, atasatul militar român, l’a 
informat că în România există un partid 
favorabil intrării tuturor ţărilor de limba 
română, cu regele lor cu tot, în formațiunea de 
stat habsburgică. Conrad acceptă bucuros, dar 
îşi dă seama că ungurii sînt o mare piedică. 

N’avem la îndemână cartea lui Conrad; 
spusele acestuia le cităm după Seton-Watson 
(A History of the Roumanians), care adoplă 
ca adevărată aserfiunea, însă afirmă şi el, ca 
şi Conrad, că nu Filipescu i-a cerut lui Aurel 
Popovici să-i transmită lui Franz Ferdinand 
propunerea, ci — cum si este de presupus — 
Popovici s'a oferit el să facă mijlocirea. 

Seton-Watson povesteşte că după războiu, 
când au ieșit la iveală aceste demersuri, Fili- 
pescu a fost acuzat de lipsă de patriotism. 
Scriitorul englez crede necesar să apere me- 
moria lui Filipescu: în împrejurările de 
atunci, dinainte de războiu, zice Seton-Watson, 
acţiunea lui Filipescu a fost prevăzătoare si 
sănătoasă] mai mult: dacă un asemenea pro- 
iect sar fi realizat, el ar fi contribuit ca să im- 
piedice catastrofa mondială şi în acelaşi timp 
ar fi asigurat viitorul României. 

Ce să spunem despre această judecată a va- 
lorosului scriitor englez? Credem că proiectul 
nu putea fi realizat şi nici n’ar fi putut să îm- 
piedice nimic. 

Dacă nu ne înseläm, in opera lui N. Fili- 
pescu se găsește o singură aluzie la această 
chestiune. Intr'un discurs, rostit în ziua de 
8 Martie 1915, Filipescu a spus: 

— D-lor, în vremuri de deznădejde si când 
nici nu se puteau prevedea prefacerile funda- 
mentale ce vor schimba harta Europei, mai 
multi s'au gândit, pentru rezolvirea chestiunii 
naționalităților, la o solufiune ce se numea 
Gross-Oesterreich, Austria Mare. Se credea că 
se va putea înlocui Dualismul prin o confe- 
derație care va da tuturor naționalităților 
egală indreptätire sub conducerea Austriei. Azi 
această ideie a murit. *) 


Urma însă ca si România liberă să intre în 
acea confederație? 

Din cele arătate mai sus, rezultă că nu e 
imposibil ca un om politic român să fi avut 
gândul acesta atunci, când nimeni nu se aş- 
tepta la războiul mondial, iar fără acesta 
nu putea fi vorba de liberarea românilor 
subjugati. Al. Ciurcu a enunțat si el, ocazio- 
nal, o concepţie asemănătoare cu a lui Aurel 
Popovici. La un moment dat şi alt emi- 
nent ziârist, Ion Teodorescu, s'a pronunțat 
astfel. E adevărat că spiritul lui Ion Teodo- 
rescu — om cu o serioasă cultură științifică 
— prezinta o interesantă predispozitie lite- 
rară: cultivarea paradoxului; de multe ori, în 
spusele lui, era greu să distingi gluma de se- 
rios si seriosul de glumă. Dar si un aprig lup- 
tător pe terenul dezideratelor sociale ca şi al 
celor nationale, răposatul Z. C. Arbore, ne-a 
vorbit, înainte de războiu, despre o asemenea 
ideie: ea ducea la reunirea unui număr cât 
mai mare de români, iar drept ultima conse- 
cinta la liberarea Basarabiei. 


*) N. Filipescu: „Pentru România Mare”, cu o 
prefaţă de Matei B. Cantacuzino. 

De altminteri, nu cunoastem atacuri aduse 
lui Filipescu — sau altora — pentru un proiect 
de acest fel. 


Putem aminti o frapantä analogie, desi 
pe o scară mai mică: înainte de razboiu, d. G. 
Grigorovici, şeful socialiștilor români din Bu- 
covina, mi-a spus adesea că ar dori alipirea 
provinciei sale la Transilvania. Deşi din 
punctul de vedere naţional în Bucovina ro- 
mânii erau mai puţin asuprifi de cât în Tran- 
silvania, d. Grigorovici — şi alţi intelectuali 
români, împreună cu d-sa — vedeau un avan- 
taj naţional într'o asemenea schimbare. 

Dar convingerile şi dezideratele sale, d. Gri- 
gorovici nu şi-le expunea numai în convorbiri 
particulare. In calitatea sa de şef al partidu- 
lui social-democrat român din Austria, d-sa a 
desvoltat în mai multe rânduri, atât în parla- 
mentul austriac, cât şi în articole şi confe- 
rinfe, punctul programatic al acestui partid, 
privitor la drepturile naţionale ale Români- 
lor. Acest program cerea, în mod general, 
transformarea monarhiei austro-ungare in- 
tr'un stat federativ pe națiuni — după cum am 
mai arătat — si, ca urmare logică, in mod 
special, unirea Ardealului și a Bucovinei 
într'o provincie autonomă românească : vezi 
articolul 3 din programul dela Briinn, repro- 
dus mai sus. Dar de câte ori vorbea de această 
chestiune, în parlament sau în presă, d. Gri- 
gorovici obișnuia totodată să arate că situaţia 

precară a românismului din monarhia dispă- 
rută nu zăcea numai în deosebirea de drep- 
turi naţionale la Românii bucovineni şi tran- 
silvăneni, ci mai cu seamă în faptul diviziunii 
neamului românesc într'o parte mică austriacă 
şi una mare de tot ungurească, pe baza perfi- 
dului principiu habsburgic „divide et im- 
pera”. Din cauza aceasta, spunea d. Grigoro- 
vici, chiar fără realizarea deplină a progra- 
mului de la Briinn, o simplă eventuală alipire 
a Bucovinei la Ardeal încă ar fi un progres : 
uniţi, Românii din fosta monarhie ar fi de- 
venit o forţă mai puternică în lupta pentru 
emanciparea neamului românesc. 

Idei de felul acesta au circulat si în trecut. 
Intr'o scrisoare din 1848, A. G. Golescu scrie: 


„Se vorbeşte că Bucovina va fi unită cu 
Transilvania. Asa dar încă un element de ro- 
mdnism, și mai lesne vom putea ineca maghia- 
rismul din Ardeal”. 


Curând după aceea, unirea Bucovinei cu Ar- 
dealul a fost discutată şi oficial. In 1849, epis- 
copul Andrei Şaguna, prin petiţii adresate îm- 
păratului şi guvernului dela Viena, cere uni- 
rea tuturor românilor din întreaga monarchie 
austriacă (incluziv cei din Bucovina) intr’o 
singură naţiune, constituind un mare ducat, 
ca parte integrantă a monarchiei, împăratul 
luând titlul de „mare duce al Românilor”. 
(Aceste lucruri sau publicat la timp în „Peti- 
tionile Nationei Romane”, iar acum de curând 
în volumul d-lui Mihail Popescu: Documente 
privitoare la istoria Transilvaniei). Cu multă 

abilitate Saguna strecoara in petitie absoluta 
identitate naţională a românilor din împărăție 
cu cei din principatele dunărene, detaliu me- 
nit să constituie un motiv de atracţie sau de 
intimidare, şi una şi alta putând folosi caugei 
românești, după cag. 

Prin diverse rezoluţii puse pe acele petiţii, 
împăratul a dat oare-cari făgădueli, destul de 
categorice în aparenţă, dar lipsite de ori-ce 
preciziune în fond. De pildă, pe petiția dela 
18 Iulie 1849, împăratul pune o rezoluţie care 
se termină cu asigurarea că ,,dorinfele cele 
drepte ale românilor se vor împlini”. E destul 
de categoric şi... tot atât de echivoc. In cele 
din urmă, guvernul dela Viena a respins ce- 
rerea, prin adresă în regulă către Șaguna. 

In mintea generaţiei dela 1848 unirea Buco- 
vinei cu Transilvania era menită să întărească 
românismul şi, cum se exprima A. G. Golescu, 
să înece maghiarismul din Ardeal. 

Cam de acest gen, dar în mult mai mare, 
trebuie să fi fost considerentele unui român 
din regat, înainte de războiul mondial, ca sa 
propuie trialismul cu România, dacă este exact 
că s'a trecut de simpla enuntare a unei pă- 
reri şi s'au făcut şi propuneri — în tot cazul 
neoficiale şi neautorizate mm cum afirmă Cons 
rad şi Cgernin, şi cum crede şi Setons Watson. 
In sensul acelor propuneri, românii din regat, 
împreună cu cei din Austro-Ungaria, aveau să 
formeze, în definitiv, România Mare, deşi încă 
fără Basarabia. Dar această Românie avea 
şanse cu atât mai mari ca să capete şi Ba- 
sarabia! 

De altminteri ideea unei uniri, sub o forma 
sau alta, intre Romania si Austria, a circulat 
mereu, de pe vremea lui Ioan Maiorescu până 
în ajunul războiului. De pildă, în 1902-1903, 
Aurel Onciul tipăreşte la Viena şi Briinn, apoi 
la Cernăuţi, foaia „Privitorul”, prin care pre- 
dica şi el alipirea României libere la Austria 
(N. Iorga, „Istoria presei române”). 

E locul să pomenim aci, drept mare ciudäte- 
nie istorică, un proiect care astăzi apare de 
necrezut si pe care, în 1871, l-a prezintat, în 
chipul cel mai serios — Andrassy-tatăl. El pro- 
punea prefacerea Turcici de atunci într'o con- 
federaţie ca a Germaniei, confederație în care 
să intre şi România. 

Guvernul Lascar Catargiu, având la externe 
pe G. Costa-Foru, a exprimat întâi o pripită 
adeziune de principiu, dar după câteva zile a 
revenit. D. N. Iorga, în volumul „Politica ex- 
ternă a regelui Carol”, apărut în 1916, amin- 
tind cazul, dă această informaţie finală : 

„Revenind, ministerul român respinge ideia 
de a face din țară Bavaria românească a unei 
Prusii turcești, și-și arată „indignarea fata de 
o propunere care nu tindea la altceva decât 
la anularea fiinţei noastre politice”. Serbia, de 
altfel, arătase aceeaşi opoziție, spunând răspi- 
cat că-i e știută originea austriacă a proiec- 
tului”. 

Prin urmare, pe cale indirectă, sub o formă 
care părea cu totul deosebită, se tindea la 
acelaşi lucru. In cursul anilor, proiectul cu ca- 
racter de camuflaj din 1871 a fost uitat. Fi- 
reste, în ultimele decenii, firma turcească nu 
mai era bună de nimic. Cea austriacă părea 

inca valabilä. Se propuneau inca tot felul de 
combinatii cu Austria, si aceasta pânä in aju- 
nul marelui razboiu. 

La proiectele trialiste cu România, acum, in 
zilele noastre, face aluzie si Maurice Muret: 


yl s'a întâmplat chiar (archiducelui Franz Ferdi- 
nand), ca päcätuind printr’o ciudatä imprudentä, sa 
vorbeascä despre planurile sale de reformä, unor de- 
legatiuni româneşti. Un român, Alexandru Vaida- 
Voevod, care era atunci deputat ungar şi care de- 
veni, după răsboiu, preşedinte al Consiliului în Ro- 
mânia, impingea stäruitor pe Franz Ferdinand, 
ca să încerce trialismul, Maghiarofob pătimaş (à tout 
crin), Vaida-Voevod se bucura de mare credit pe 
lângă moştenitorul tronului. Când archivele particu- 
lare ale acestuia vor fi pusc la dispoziţia publicului, 
se vor găsi de sigur un noian de memorande, notițe 
şi proecte de constituţii relative la trialism”, 


Prin citatul din Muret, ajungem iarăși la 
d. Alexandru Vaida-Voevod. 

Ca ziarist, la Viena, am aflat şi eu câte ceva 
— foarte puţin — despre acţiunea desfăşurată 
de d-sa. Ştiam că d. Vaida, solicitat de archi- 
duce, a răspuns chemării, după ce sa înţeles 
cu amicii săi din partidul naţional românesc, 
în frunte cu d. Iuliu Maniu. 

Dar, propriu zis, în ce constă acțiunea? Nu 
ştim care din programele în circulaţie fusese 
adoptat de d. Vaida, sau dacă d-sa îşi avea un 
program propriu, primit, în total sau în parte, 
şi de archiducele moştenitor. 

XVIII 


laräsi: ce-ar fi facut 
Franz Ferdinand? 


In cadrul amintirilor mele proprii, pot spu- 
ne că am fost cu totul sceptic în privinţa ac- 
tiunii pe care Franz Ferdinand avea s’o des- 
făşoare în viitor; sau mai bine zis, credința 
mea era, anticipat, hotărît negativă, în ce pri- 
veste voinţa lui de a face lucru temeinic, si 
mai ales putinta-i de a realiza ceva. In cinci 
ani de-zile cât am fost corespondentul ,,Ade- 
vărului” la Viena, n'am scris un rând de sim- 
patie pentru Franz Ferdinand. 

Or, una din surprizele în adevăr extraordi- 
nare pe cari mi le-a provocat atentatul dela 
Saraievo, a fost să constat durerea sinceră şi 
profundă a tuturor intelectualilor ardeleni 
pe care i-am putut vedea imediat — şi s'a în- 
tâmplat să fie numeroşi. Atunci am scris ar- 
ticolul dela 20 Iunie, retipărit mai sus, făcând 
observaţiile pe cari le credeam necesare, pen- 
tru a pune „lucrurile la punct”, cum se zice 
astăzi (căci pe atunci nu se încetăţenise acea- 

stă expresie, cu care ne-am îmbogăţit... între 
timp — altă noutate vocabularistică!). 

Cele ce-am mai aflat de atunci încoace, nu 
m'au făcut să-mi schimb părerea. După cum 
am văzut, unii dintre biografii lui Franz Ferdi- 
nand afirmă că el si renuntase la programul 
federaţiei austriace şi se împăcase cu ideia 
monarchiei dualiste, aşa cum era, — sau a- 
proape aşa. Aceasta excludea, desigur, putin- 
fa unei temeinice rezolväri a problemei ro- 
mâneşti. 

Singurul element pozitiv în politica lui 
Franz Ferdinand faţă de naţionalităţi şi, în 
deosebi, faţă de români, pare a fi fost un ele- 
ment... negativ: ura lui pătimaşă în potriva 
ungurilor. O aflăm din nenumărate surse. Dar 
ce rezultate practice se puteau aştepta dintr'o 
politică pornită din această ură, dacă, până 
la urmă, Franz Ferdinand ar fi făcut-o în a- 
devăr? Yves Guyot spune: 

„Nici indivizii, nici popoarele nu trăiesc din ură: 
ea nu este un mijloc de alimentafiune; cine hrăneşte 
ura, este devorat de ea: ura duce la ruină. 

„Popoarele cari practică vendetta, au suferit 
oprirea în desvoltare; urile nationale ar produce 
acelaş efect pentru Europa, dacă ele ar trebui să 
mentie o stare de lucruri in care tot ele ar rămânea 
un element constant. 

„Nu e vorba să le menţinem: e vorba să le pregă- 
tim evaporarea şi uitarea”. 


Cugetarea nu este nouă şi nu-i aparţine ex- 
clusiv acestui autor. O cităm pentru că el a fi- 
xat-o în prefața cărţii „Causes et conséquences 
de la guerre”, care este, în bună parte, şi un 
studiu asupra politicii austriace. 

Acum, să vedem, in lumina acestei cugetări, 
în ce măsură a existat acea ură a lui Franz 
Ferdinand în potriva ungurilor, — care i-a fost 
volumul — şi ce anume puteam să aşteptăm 
dela ea ? 

Bibl spune in ,,Thronfolger”: 

„Archiducele era — asta e sigur — un duşman de 
neclintit al dualismului. Acest punct de vedere l'a 
avut şi Kronprintul precedent, cu o deosebire însă: 
Rudolf avea, printre numeroase alte însușiri dis- 
tinse, şi o fire foarte amabilă; nici odată nu s'au ob- 
servat la el antipatii personale în potriva maghiari- 
lor. La Franz Ferdinand, din potrivă, pe lângă mo- 
tivele de principiu ale atitudinii lui antimaghiare, 
par a fi jucat rol şi sentimente strict personale”. 

Iar Czernin spune: 

„Dorinţa de a sfărâma prepotenţa maghiară şi de-a 
ajuta nationalitatile ca să-şi capete drepturile, nu 
Ya părăsit niciodată (pe Franz Ferdinand); şi la 
orice hotărire sau acţiune politică, el a examinat 
chestiunea din acest punct de vedere. El era apä- 
rătorul permanent al românilor, al slovacilor și 
al celorlalte naţionalităţi din Ungaria, şi în această 
privinţă, ce-i dreptul, mergea atât de departe, încât 
vroia ca orice chestiune să fie imediat rezolvată în 
sens anti-maghiar, fără s'o mai cerceteze măcar în 
chip obiectiv”. 

Incontestabil, o asemenea informatie, data 
de un om cu situaţia lui Czernin, prezintă o 
importanţă deosebită. De altfel, avem şi un 
fapt care confirmă atitudinea sufletească pe 
care Bibl şi Czernin i-o atribuie archiducelui. 

Ziarul „Curentul” de sub directiunea d-lui 
Pamfil Şeicaru a publicat în numărul dela 2 
Ianuarie 1935 un lung interview cu d. luliu 
Maniu care şi-a povestit o parte din aminti- 

rile politice. Intre altele a pomenit de un dis- 
curs al säu din parlamentul maghiar, discurs 
care a dezlantuit o furie nebunä si i-a atras si 
grave ameninţări. 

lată ce povesteşte d. Maniu: 


In 1909 împăratul Franz Josef cedase, admițând 
ca limba maghiară să fie utilizată în regimentele din 
teritoriile maghiare. Era evidentă primejdia ce se 
ascundea în dosul acestei concesiuni. De aceea, de- 
putafii români m'au desemnat pe mine să iau cu- 
vântul în parlamentul din Budapesta în potriva 
acestei concesiuni a împăratului, 

„Era de prevăzut indignarea opiniei publice ma- 
ghiare şi a parlamentului din Budapesta, pentrucă 
era un act de o nemai pomenită îndrăzneală ca dela 
tribuna parlamentului maghiar să vorbeşti în potriva 
limbii maghiare si a unei concesiuni căpătată cu 
atâtea stäruinti şi după o atât de lungă agitaţie de 
către poporul maghiar. 

„Cele prevăzute s'au întâmplat, 

»» Dar în urma acestui discurs şi a marelui scan- 
dal pe care l’a provocat, archiducele Franz Fer- 
dinand a convins pe împăratul Franz Iosef să re- 
tragă concesiunea pe care o acordase poporului ma- 
ghiar, iar guvernul maghiar, prezidat de Wekerle, a 
trebuit să demisioneze”, 


Fireşte, e greu de stabilit că archiducele Pa 
determinat pe împăratul să retragă măsura — 
afară numai dacă d. Maniu nu va fi având 
date precise cu privire la acest detaliu. In tot 
cazul e în afară de ori-ce îndoială că archi- 
ducele va fi dorit să vadă retrasă o asemenea 
concesiune şi a fost bucuros când a văzut-o 
retrasă. Cu toate acestea auzim şi alte apre- 
cieri. Sînt fruntaşi ai oligarhiei maghiare cari 
văd cu totul altfel atitudinea lui Franz Fer- 
dinand fafa de maghiari. lată un exemplu: 

In ziarul ,,Pester Lloyd”, oficiosul guvernu- 
lui maghiar (numärul dela 4 Septembrie 1932), 
un om politic ungur publicä un interesant ar- 
ticol, sub titlul: „Era Franz Ferdinand un 
duşman al Ungariei?” Omul politic maghiar 
răspunde hotărit că nu: 


„Franz Ferdinand, scrie dânsul, nu era duşman 
ungurilor şi Ungariei; era totuşi adversarul unor oa- 
meni de stat şi magnați ai Ungariei, cari îi fuseseră 
descriși în chip foarte defavorabil şi cari luaseră o 
atitudine dârză faţă de el”. 


Ca să-şi dovedească asertiunea, autorul arti- 
colului citează ca martor pe episcopul ma- 
glüar Iosif Lanyi, care, înainte de-a ajunge e- 
piscop, a fost profesorul de ungureşte al fami- 
liei lui Franz Ferdinand si, dacă nu oficial, 
totuşi de fapt, consilierul linguistic pentru lim- 
ba maghiară al lui Franz Ferdinand însuşi. Pe 
când archiducele era încă în viaţă, episcopul 
spunea despre dânsul: 

— Moştenitorul tronului e de o mie de ori 
mai bun decât reputaţia ce i se face. Nu e dus- 
man al Ungariei şi vorbeşte chiar cu plăcere 
ungureşte. Vorbeşte curent ungureşte şi adesea 
îmi povesteşte în această limbă impresiile lui 
din manevre. 

Iar după moartea lui Franz Ferdinand, e- 
piscopul Lanyi a mai dat despre el informaţii 
de felul acesta: 

— Citea cărţi ungurești şi ţinea să cunoască 
în original legile ungureşti şi desbaterile noa- 
stre parlamentare. El singur mi-a cerut să-i 
procur discursul istoric al lui Ludovic Kosuth, 


263 


www.dacoromanica.ro 


prin care s’a proclamat detronarea Habsbur- 
gilor. 

După ce a mai facut si alte reflecţii, episco- 
pul a încheiat — și omul politic maghiar, în 
articolul citat, încheie împreună cu dânsul, 
spre mai marea plăcere a oficiosului .,Pester 
Lloyd”: 

— Franz Ferdinand era un om cuminte, 
conştient de sine, care tinea să accentueze pu- 
ternic dezacordurile dintre el şi împăratul, şi 
de aceea critica foarte aspru politica un- 
gară a monarchului (adică politica urmată de 
către împărat faţă de unguri). Dacă Franz 
Ferdinand ar fi ajuns rege al Ungariei, el şi ar 
fi turnat multă apă în vin şi ar fi devenit mo- 
narch constituţional. Căci el aprecia foarte 
mult poporul ungar, deși nu arăta simpatie u- 
nora din personalitățile conducătoare superi- 
oare, dar aceasta, desigur, numai pentru că-și 
închipuia că nici ele nu-l simpatizează. 

Cum vedeţi, portretul acesta mixt — şi po- 
stum şi prealabil — pe care-l schiteaza epis- 
copul Lanyi, nu se potrivește cu cel zugrăvit, 
spre pildă, de ambasadorul Szôgenyi. 

Dacă spusele lui Lanyi merită sau nu merită 
încredere, putem deduce din următorul fapt 
povestit de Sydaçoff: când Lanyi a devenit e- 
piscop, şi a părăsit casa archiducală spre a 
se duce la eparhia sa, naționaliștii unguri au 
regretat că pierd un asemenea reprezentant pe 
lângă persoana lui Franz Ferdinand. 

Nu e probabil deci că Lanyi ar fi fost omul 
care să sacrifice prea uşor cauza naţională 
maghiară, aşa cum o înţeleg sovinistii. Si cer- 

tificatul dat de Lanyi răposatului archiduce 
nu poate fi desconsiderat. 

Nu sîntem obligaţi să conchidem neapărat 
în sensul vederilor lui. Dar nici nu putem a- 
firma cu siguranţă că numai spre a-şi satis- 
face ura împotriva ungurilor, Franz II ar fi 
trecut peste interesele sale adevărate, aşa cum 
i le-ar fi dictat eventuala conjunctură politică, 
şi ar fi imbratisat pe români, altfel de cât cu 
vorba. Nu întotdeauna les ennemis de nos en- 
nemis sont nos amis. 


* 
+ * 


De altfel, în politică nu e destul să vrei sau 
să nu vrei. Episcopul Lanyi se straduieste să 
demonstreze că Franz Ferdinand n'ar fi vrut 
să schimbe sistemul maghiar în curs. Sunt al- 
tii cari demonstrează că n'ar fi putut. In fond, 
ei confirmă deci concluzia episcopului, deşi 
pornesc dela alt punct de vedere. 

Astfel e contele Adalbert Sternberg. 

In cartea „„Im Wechsel der Zeiten”, scoasă in 
1912, Sternberg, consecvent cu ideile lui cuno- 
scute, pe de o parte se ridică împotriva ungu- 
rilor, şi pe de alta pledează pentru Franz Fer- 
dinand. 

Impotriva ungurilor el scrie, de pildă: 

„In Ungaria, elementele nemaghiare sunt în 
chip barbar asuprite, sub raportul cultural si 
economic. Dacă ceeace se întâmplă acolo în 
numele liberalismului, ar face-o împăratul, 
Europa civilizată l-ar pune pe aceeași treaptă 
cu Nerone”. 


In favoarea lui Franz Ferdinand, el scrie: 

»Toate acele lovituri ale soartei, cari au sfâsiat ini- 
ma bătrânului monarch (Franz Iosef) — pe moste- 
nitorul tronului (Franz Ferdinand) l-au lăsat nea- 
tins; lui nu i-au ştirbit conştiinţa de sine şi nu i-au 
frânt voinţa. 

,…Impäratul şi-a dezarmat adversarii prin noble- 
tea procedeelor sale; dar victorios a fost numai când 
voinţa de fier a moştenitorului a oprit în loc egemo- 
nia elementelor revoluţionare din Ungaria. Din ne- 
fericire, chestia ungară a devenit obiectul dezacor- 
dului dintre împărat şi moştenitor, şi încă nu obiec- 
tul unui dezacord esenţial, ci al unuia formal, căci 
în realitate împăratul si mostenitorul sunt de aceeaşi 
fire şi amândoi au aceeaşi ţintă; îi desparte numai 
alegerea drumului de urmat pentru atingerea ei”. 

Aceste rânduri sînt convingătoare: nu se 
poate spune că Sternberg ar tinde să favori- 
zeze pe maghiari, nici că este pornit în potri- 
va archiducelui. 

Dar, mai departe, Sternberg scrie totuşi: 


„Nu vreau să fac pe profetul, ci numai să 
spun că el (Franz Ferdinand) arată o uimi- 
toare asemănare cu împăratul, în toate privin- 
fele (in allem und jeden) şi că prin urmare ne 
putem aștepta ca să nu se schimbe mare lucru 
în Austria. Aci nu poate să se schimbe mare lu- 
cru, cât timp tradițiile dinastiei rămân vii, 
pentru că împrejurările sunt mai tari decât 
persoanele”. 


Reflectiile contelui Sternberg ne amintesc 
vorba ministrului de războiu Schânaich, rela- 
tată de Rudolf Sieghart: 

— Franz Ferdinand va face în 24 de ore 
mai multe concesii decât Franz Iosef în 24 de 
anil 

Şi dacă în proza lui Sternberg este întot- 


dauna şi puţină poezie — căci el a fost un 
quasi-Cyrano, şi e păcat că nu şi-a găsit mă- 
car un quasi-Rostand -— să vedem ce spune 


un om politic cu «desăvârşire raţional şi prac- 
tic, contele Czernin, cancelarul prezumtiv al 
moştenitorului prezumtiv: 


„E greu de închipuit că, odată ajuns pe 
tron, archiducele ar fi putut s'o scoată la ca- 
păt cu ideile sale. Edificiul monarchiei, pe 
care voia să-l sprijine si întărească, era atât 
de ruinat, încât nu mai îngăduia o reparaţie 
serioasă. Dacă nu era războiul acesta din afa- 
ră, atunci, probabil, l-ar fi zvdrlit în aer re- 
voluția dinăuntru: cu greu bolnavul ar mai 
fi putut suporta operaţia. 

„Pe de altă parte, pare în afară de orice în- 
doială că archiducele moștenitor, cu vehe- 
menfa şi impulsivitatea firii lui, s'ar fi arun- 
cat în încercarea de a schimba radical struc- 
tura monarchiéi. Si oricât de zadarnic ar fi 
să facem azi conjecturi despre putinţa si 
despre şansele de reuşită ale unei asemenea 
întreprinderi, după toată prevederea ome- 
nească putem spune că experienţa n'ar fi reu- 
şit: Franz Ferdinand ar fi fost strivit sub dă- 
râmăturile monarchiei präbusite”. 


Cuvintele lui Czernin sînt foarte impresio- 
nante. Şi după ele vor suna cu atât mai neaş- 
teptat unele declaraţii făcute de d. C. Stere 
ziarului „Curentul”, în interviewul de care 
am mai pomenit. D. Stere a spus: 

— Si romänii din Ardeal, in lupta lor nafio- 
nald, au găsit un sprijinitor: pe archiducele 
Franz Ferdinand. D. Vaida Voevod era un 
intim al archiducelui Franz Ferdinand, iar Au- 
rel Popovici, un sfătuitor. Când, cu câțiva ani 
înainte de războiu, sa înbolnăvit împăratul 
Franz losef, urcarea pe tron a archiducelui 
Ferdinand părea iminentă. Archiducele tre- 
buia să inaugureze o nouă politică fata de na- 
ționalitățile din monarhie şi Aurel Popovici 
i-a redactat un manifest intitulat „Către po- 
poarele mele” în care era definită această 
politică nouă... 


Manifestul redactat de Aurel Popovici tre- 
bue să fi fost substanţial şi frumos. Dar și 
Franz loscf, cu atâtea decenii înainte, când sa 
urcat pe tron, a lansat şi dânsul un manifest 
destul de frumușel: 


„Sprijinit, spunea Franz Ioscf, pe bazele 
adevăratei libertăţi, pe principiul egalităţii de 
drepturi între toate popoarele cari compun im- 
periul Nostru... 

„ss Edificiul pe care-l vom reconstrui cu toții 
va putea să braveze furtunile acestor vremuri 
grele și va forma un vast acoperiş sub care vor 
veni să se adăpostească, mai unite ca în tot- 
deauna, sub protecţia sceptrului pe care-l ti- 
nem dela strămoşii Noştri, diversele neamuri 
pe cari sîntem mândru de a le guverna”. 


Pornind dela manifestul cunoscut al lui 
Franz losef, să tragem oare vre-o concluzie 
asupra celui rămas necunoscut, al lui Franz 
Ferdinand? Manifestul, redactat cu cea mai 
sfântă bunä-credintä de Aurel Popovici, urma 
să fie respectat şi aplicat, nu de Aurel Popo- 
vici, ci de Franz Ferdinand, şi nici măcar de 

acesta, ci, prin bratul lui, de complexul for- 
telor oarbe... 

Ori-cum, Czernin are dreptate intr’o pri- 
vinfä : e de prisos să facem „pronosticuri” 
retroactive şi să hotarim astăzi ce-ar fi fost 
dacă ar fi fost, întrucât e vorba de programul 
general al lui Franz Ferdinand, adică de felul 
în care înţelegea să-și amenajeze şi gospodă- 
rească tronul. 

Fapt este că în general nu putem şti exact 
ce-a vrut Franz Ferdinand, necum dacă ar fi 
putut ceeace va fi vrut. In ce priveşte însă în 
deosebi cauza românească, se poate constata, 
cu oarecare aproximaţie, dacă a vrut, sau mai 
exact: dacă era probabil să vrea. 

In ce priveşte sentimentul nostru personal, 
nu impärtäsim de loc optimismul retroactiv 
care pare a rezulta şi din cuvintele publice ale 
d-lui Stere, cum rezultă și din spusele altora, 
mai discreti, cari vorbesc în același sens, dar 
nu pentru gazetă. Spre a formula însă o jude- 
cată mai temeinică în această privinţă, trebue 
să cunoaştem mai deaproape pe archiducele 
Franz Ferdinand : să vedem firea omului, 
ideile lui politico-sociale, si, în specie, senti- 
mentele lui faţă de români, — românofilia 
lui, de care a fost vorba, de atâtea ori, în 
cursul acestor pagini. 

XIX 
Franz Ferdinand väzut de 


colonelul Brosch 


Ne vom servi, in primul rand, de portretul 
pe care l’a scris colonelul Brosch, fostul, timp 
de şase ani, şef al Cancelariei militare a ar- 
chiducelui. Portretul e scris in 1913. 

Extragem: 


»Archiducele F. F. este superior înzestrat; are o 
fulgerătoare putere de sezisare şi o privire sigură, 
mai ales pentru chestiunile militare. El nu este prea 
încărcat cu cunoştinţe militare de amănunt, în deo- 
sebi nu şi-a lărgit cunoştinţele prin studiu propriu, 
fiindcă are prea puţină răbdare pentru asta şi, pe 
cât se pare, n'a învăţat nici o dată să studieze sin- 
gur. 

wea ideile şi vederile sale, archiducele fine cu 
enormă persistentä, îmi vine să spun: cu fncäpätä- 
nare. Chiar dacă reusesti, pentru moment, să-i 
schimbi părerea, el revine totuși, mai curând sau 
mai târziu, la opinia lui primitivă, şi te miri, după 
un scurt timp, că trebue s'o începi iar de la capăt. 

De aceea, exclamatia: da, dal care se aude 
foarte des în audienţe, înseamnă numai o consimtire 
cu rezerve; archiducele, nu prea spontan în ripostă, 

nu întră imediat in discuţie; după audienţă îi vin 
obiecțiile, şi funcţionarul respectiv este adesea foar- 
te mirat când aude pe urmă că propunerile au fost 
primite numai parţial sau de loc. De aici rezultă a- 
desea nemulțumiri sau îndoieli în privinţa încrede- 
rii cuvenite măritului domn; şi, de fapt, nemulţumi- 
rile şi îndoielile sint neintemeiate, când ştii că ex- 
clamafiile „da, da”, scoase din obisnuintä, însem- 
nează numai: să urmezi cu expunerea. 

„Pe de altă parte, archiducele e accesibil la pro- 
puneri şi, propriu zis, uşor de convins despre o 
chestiune dreaptă, dacă nu este din capul locului ne- 
încrezător în persoana propunătorului; dar trebuie 
să găseşti forma cuvenită. Pentrucă archiducele nu 
suportă nici un fel de contrazicere directă. Pe de 
altă parte suportă, ca puţini alții (wie nicht bald 
jemand), adevărul nesulemenit, ba îl cere chiar. Prin 
urmare, dacă ştii să îmbraci sinceritatea în aşa formă 
ca să nu se vadă că-l contrazici, atunci poţi să obţii a- 
proape totul. E drept că pentru asta trebue multă 
răbdare, abilitate şi alegerea momentului potrivit; 
este deci lucru obositor. 

,»…Odatä ce ţi-ai câştigat încrederea archiducelui 
— dar e drept că reuşeşti abia după vreme mai în- 
delungată — ea durează mult şi n’are margini. E 
drept însă că trebue să te resemnezi ca, adesea, ne- 
chemaţi să dea şi ei sfaturi, a căror influenţă po- 
trivnică o constati apoi. In această privinţă nu e si- 
gur nici şeful statului major general, nici ministrul 
de războiu, nici şeful Cancelariei militare. Acesta 
din urmă însă are poziţia cea mai favorabilă, fiind- 
că el se prezintă cel mai des la raport. Influenţa lui 
este deci, fără îndoială, cea mai mare. Aci apare o 
primejdie: dacă are ambiția să conducă el în loc să 
fie simplu mijlocitor, atunci devine de fapt factorul 
decisiv. : 

Se spune, şi cu drept cuvânt, că archiducele e 
foarte energic. Din nefericire energia lui lucrează 
mai mult exploziv de cât impulsiv. Intervenţiile lui 
sunt brusce, liniştea ponderată îi este străină, de 
unde impresia de ceva izbucnitor, fără tranzitii, care 

implică întotdeauna primejdii. Pe lângă asta, nui e 
nejustificată îngrijorarea că archiducele, după ce-a 
pornit un lucru cu o energie extraordinară, în mo- 
mentul decisiv va da îndărăt în faţa ultimelor conse- 
cinfe şi nu va corespunde situaţiei. 

».0 delimitare a diferitelor resorturi nu cunoaşte: 
prinţul, contrar, în această privinţă, împăratului. El 
recurge la consilierii săi militari pentru toate: chestii 
militare, politice, economice, pentru artă și pen- 
tru lucruri de ordin personal. Tot astfel vorbeşte de 
pildă cu primul ministru austriac despre politica ex- 
ternă (nota traducătorului: politica externă nu era 
de competenţa celor două guverne separate — aus- 
triac şi ungar — ci era de resortul cancelarului, 
care făcea parte din al treilea guvern sau supra-gu- 
vern, numit guvernul comun); vorbeşte cu 
ministrul de externe (cancelarul) despre chestiuni 
militare, cu şeful statului major general despre poli- 
tica internă, şi cu ministrul de războiu despre ches- 
tiuni de-ale Curţii (nota traducătorului: ministrul 
de externe — cancelarul — era în acelaş timp şi 
ministrul Curţii). Procedeul prezintă un avantagiu: 
în felul acesta, archiducele aude nu numai versiunea 
oficială, ci şi altă concepţie, aşa că e mai bine orien- 
tat de cât împăratul; dar procedeul acesta aduce cu 
sine şi neajunsul că nechemaţi influenţează hotăriri 
pentru cari n'au a răspunde”, 


La toate acestea se adaugă o senzibilitate 


specială a archiducclui, menită să ingreuieze 
foarte mult ori-ce activitate sub ordinele lui : 


»Archiducele are sentimentul că e sub-pretuit şi 
din acest sentiment rezultă o explicabilă invidie fafa 
de înalţi funcţionari cari se bucură de mare vază în 
armată şi în opinia publică. Dacă asemenea functio- 
nari, ca de exemplu baronul Conrad, îi mai şi arată 
archiducelui că i se simt superiori intelectualiceste, 
atunci urmează de-acolo crize cari sint greu de po- 
tolit. 

„Din aceasta naşte tendinţa archiducelui să iasă 

mai mult el însuşi la iveală, să înlăture pe colabo- 
ratorii cu chemare, şi astfel să dovedească lumii că 
poate porni şi fără cârje împrumutate dela alţii (ma- 
nevrele din 1913). In această privinţă archiducele 
seamănă foarte mult cu împăratul Wilhelm II, care 
nu rabdă prea mult lângă sine o personalitate su- 
perioară. 

„Archiducele ar accepta pe un Moltke, numai dacă 
acesta ar practica cea mai mare jertfire de sine si 
ar face tot posibilul ca să rămâie neobservat de pu- 
blic. Un Moltke al Austriei ar trebui să fie nu numai 
spăimântător de modest (schrecklich bescheiden), 
dar şi un mare tactician, nu numai pe câmpul de răz- 
boiu ci şi în consiliu. Cu timpul devine supărător 
pentru un om sincer să umble mereu ca pisica în 
jurul ciorbei fierbinţi. 

,…Ca şi Wilhelm II, el (archiducele) ar vrea 
foarte bucuros să se sustragă dispoziţiilor constitu- 
tionale. Nici el nu-şi cântăreşte cuvintele şi adesea 
nu e conştient de însemnătatea aserfiunilor pripite. 

» Audientele generale îl plictisesc de moarte; asa 
numitele „hiene de audienţă” nu ies la socoteală, 
pentru că archiducele nu primeşte pe nimeni, din 
nefericire nici pe generali, pe cari, din această cau- 
ză, îi cunoaşte prea puţin, şi pierde şi mijlocul de a-i 
lega de persoana sa. 

, De aceea, audientele le acordă aghiotantul, ca 
loc-tiitor, şi prin aceasta influenţa lui creşte con- 
siderabil. Căci pentru archiduce, forma în care i se 
redau convorbirile, este mai hotăritoare de cât con- 
ţinutul celor ce sînt de raportat”. 


Faptul că n’are contact nici cu militarii nu 
înseamnă că-i desconsideră. Din potrivă: 


,…Pentru el, militărimea constituie cea mai dis- 
tinsă stare socială, şi nu va fi vina lui dacă şi pe 
viitor Austria va rămânea un stat de funcţionari. 

„După modelul prusian, înclină să ocupe toate 
funcţiile cu ofiţeri; în special diplomaţiei i-ar infuza 
bucuros caracterul militar, numind generali în pos- 


273 


18 | 
www.dacoromanica.ro 


turile de ambasadori si ministri plenipotentiari. Din 
nefericire, actualmente lipsesc in armatä persoane 
proprii pentru aceasta. Dupä pärerea archiducelui, 
în general, ofiţerul cult e mai bun de cât civilul, in- 
diferent de functie, pentru ca militarul a supt cu lap- 
tele devotamentul către împărat, e necolorat din 
punctul de vedere naţional şi din cel politic, şi poţi 
avea, necondiţionat, toată nădejdea intr’insul”. 


Regretăm că n'am putut reproduce în între- 
gime schița lui Brosch. El a fost unul din- 
tre cei mai ferventi devotați ai lui Franz 
Ferdinand. Din câte am redat aci, se vede 
că autorul se sileşte să fie obiectiv. Lucra- 
rea, scrisă în 1913, nu era destinată pu- 
blicitatii. Brosch declară că a elaborat-0 
pentru propria sa lămurire: a vrut să-și 
poată controla mai târziu aprecierile despre 
înaltul său şef. Curând însă Franz Fer- 
dinand a fost omorît, iar Brosch nu i-a su- 
pravietuit multă vreme. Hârtiile lui Brosch 
au fost incredintate baronului Chlumecky, 
cu care lucrase împreună atâţia ani de zile, 
sub inspiraţia permanentă a archiducelui 
Franz Ferdinand. Astfel schiţa de mai sus a 
văzut lumina tiparului, în volumul apologe- 
tic, bogat în informatiuni. 

XX 


Franz Ferdinand vazut 
de contele Czernin 


Sä ne adresäm acuma unui al doilea devo- 
tat al archiducelui, contele Czernin, care a 
scris si el un portret, incredintat de asemenea 
jurnalului intim şi publicat tot fără ştirea si 
voinţa autorului. Il găsim reprodus în ,,Ge- 
schichte der ôsterreichischen Sozialdemokra- 
tie” de Fritz Briigel (vol. V, pag. 115): 


„Pe archiducele Franz Ferdinand l-am cunoscut în 
adevăr perfect. Am avut prilejul, mulţi ani în şir, să 
discut cu el punctele cele mai sensibile ale politicii 
noastre. I-am elaborat scheletul unei constituţii pen- 
tru monarhia habsburgică şi am primit, în scris si 
verbal, impresiile lui despre ea. Săptămâni întregi 
l-am văzut la St. Moritz, la adăpostul oricărei eti- 
chete. In dorinţa lui de sociabilitate nesilită, se de- 
da zilnic la discuţii de ceasuri întregi, scoțând în e- 
videnfä, cu simplicitate, partea cea mai bună a firii 
lui. In sfârşit, am văzut, destul de des, exploziile e- 
lementare de furie şi de ură, de cari însoțea eveni- 
mentele politice când nu-i conveneau: atunci se pă- 
rea că se deschide şi tâsneste un adevărat crater de 
pasiuni sălbatece, neroneene, 

E greu să-l caracterizezi pe archiduce, scurt şi to- 
tuşi complect. Era mult mai complicat decât puteai 

crede dacä-l cunosteai superficial. Nu era prost (er 
war nicht dumm), dar nu era nici spirit mare, nu 
era om cu concepţii largi; felul lui de inteligenţă se 
putea caracteriza mai curând prin cuvântul sirefenie 
(subliniat în text). Repeziciunea lui de sezisare m'a 
uimit întotdeauna, cu atât mai mult cu cât surzenia 
lui destul de supărătoare îi ştirbea considerabil pu- 
terea de percepţie... 

De politică se desinteresa mult mai puţin decât se 
credea în general, deşi nu se poate tăgădui că avea 
intervale de complectă indolentä politică si de stâr- 
piciune; cu toate acestea şi în vremurile de agitaţie 
politică era enorm de leneș (ungeheuer faul) în sen- 
sul că, de exemplu, nici unul din oamenii lui de în- 
credere nu l-a putut determina ca, încă în timpul 
archiduciei, să-și facă un plan pentru activitatea sa 
împărătească, spre a se pregăti astfel pentru înalta 
lui menire, nespus de grea. Erupţiile lui politice se 
mențineau la nivelul formulelor generale. Dacă in- 
trai mai amănunțit în cercetarea legilor şi a mij- 
loacelor practice de avut în vedere, el își pierdea 
răbdarea si, de obiceiu, punea capăt convorbirii, 
sub un motiv oarecare. 

Dar nu în toate acestea zăcea punctul de gravi- 
tate. El zăcea în două însuşiri ioarte regretabile ale 
caracterului archiducelui, şi anume: într'o nesinceri- 
tate care întrecea cu mult mijlocia măsurii europe- 
ne şi, poate în legătură cu aceasta, arăta atâta nein- 
credere în tot anturajul său, în cât nu putea să-şi în- 
chipue o acţiune în adevăr cinstită şi desinteresată. 
Pentru el toţi oamenii, dela primul său ministru pâ- 
nă la ultimul rândaş, erau oameni pe cari credea 
că-i răsplăteşte în deajuns când îi plăteşte; datoria 
lor era să se lase storşi ca lămâia, şi apoi să se aşeze 
singuri pe mătură ca să fie aruncaţi. Nu era destul 
de inteligent ca să-şi dea seama că, de îndată cei 
se va cunoaşte această concepție, ea îi va răpi pe 
toţi servitorii cei buni. 

Cred că nici nu-și dădea seama de această menta- 
litate a lui; de altfel, era cu totul refractar conside- 

rentelor psihologice. Dar stăpânit de ideea că mo- 
narchia e din graţie divină, era pentru el ceva de la 
sine înţeles ca toţi supuşii să stea necondiţionat în 
slujba lui, fără să-l intereseze jertfa personală pe 
care ei ar face-o astfel. 

Caracteristică pentru mentalitatea lui este o afir- 
matie pe care am auzit-o de repetate ori din gura 
lui: recunoştea ca mai presus de cât el numai două 
fiinţe: Dumnezeu şi Impăratul — întocmai ca sub- 
locotenentul unui escadron detașat, care ştie numai 
pe d. căpitan şi pe d. locotenent”. 


Nu vi se pare c’ati citit o pagină de Saint- 
Simon? Atâta numai că Saint-Simon și-a scris 
memoriile fiind foarte supărat, pe drept sau 
pe nedrept; prin urmare, el nu poate fi pri- 
vit ca model de impartialitate faţă de cei pe 
cari îi zugrăveşte. Despre Czernin nu ştim să 
fi avut motiv de supărare faţă de Franz Fer- 
dinand. A fost cel mai inteligent şi cel mai 
cult dintre devotatii lui, şi răsplata pe care 
putea s'o aibă a şi avut-o: era pe lista mini- 
sterială a lui Franz Ferdinand în calitate de 
cancelar — cea mai înaltă demnitate austro- 
ungară — iar, în aşteptare, fusese trimis, du- 
pă cererea lui Franz Ferdinand, ministru 
plenipotenţiar la București, post diplomatic 
foarte important în tradiţia celor două impe- 
rii centrale: şi Biilow şi Aehrenthal, ca să nu-i 
cităm decât pe dânşii, şi-au făcut stagiul 
la noi. De altfel, Czernin tot a ajuns cancelar, 
fiind numit de împăratul Carol, iar împăra- 
tul l’a numit — o spun multi, între cari şi Take 
Ionescu — tocmai pentru a împlini dorinţa, 
cunoscută, a lui Franz Ferdinand; şi lucrul e 
probabil: vezi şi cazul Sieghart. 

Trebue s& presupunem, prin urmare, ca 
portretul schiţat de Czernin — de altfel fara 
intenţia de a-l publica — este impartial si e- 
xact. Si e atât de elocvent şi de sugestiv, în 
cât e de prisos să-l mai supunem analizei. 
Vrem numai să întărim prin exemple o parte 
din caracterizările făcute de Czernin şi să 
adăugăm unele constatări, tot atât de intere- 
sante, făcute de alti autori. 

XXI 


Procesul dela Zagreb 
si cazul Prohaska 


Spune Czernin ca archiducele era de-o ne- 
sinceritate care ,,intrecea cu mult mijlocia 
mäsurii europene”. 

Intru confirmarea acestei asertiuni, iatä un 
fapt: 

Se ştie că in 1909 Austria a fost zguduită de 
o celebrä afacere de fals. In lupta pe care Au- 
siria o ducea in potriva Serbiei independente 
si a iugoslavilor din monarchia austro-unga- 
ră, ministerul de externe austro-ungar fabri- 
case o serie de „documente” spre a compro- 
mite pe conducătorii iugoslavi. Un număr de 
53 conducători ai mișcării sârbo-croate din 
Austro-Ungaria au fost daţi în judecată, sub 
diferite învinuiri. Unele, ridicole. De pildă: 
d-rul Djurici era învinuit că nu poartă cra- 
vată. E un delict? Da! Cuvântul cravată vine 
de la cuvântul croat. Deci, a nu purta cravată 
însemna o manifestaţie anticroată; însemna 
că te arăţi adversar al Croaţiei, așa cum se 

găsea: parte jntegrant§ a monarchjej austro- 
ungare. 

Dar asupra acuzatjlor plana sj jnvjnujrea 
că se aflau jn slujha unuj stat străin, care j-a 
cumpărat cu panj, jnvjnujre extrem de gravă, 
pentru că atrăgea pedeapsa cu moarte. Proces 
sul s'a judecat la Agram (Zagreb) sj după 
dezhaterj carj au durat din Martie până jn 
Qctombrie, acuzaţii, închiși preventiv, au fost 
condamnați: doj, fraţii Prikicevici, la câte 12 
ani închisoare corecțională, jar cejlaltj, la un 
total de 184 anj închisoare. Dezhaterile au fost 
conduse în chip atât de arhitrar sj de brutal, 
în cât adevărată Juminä nu s'a putut face. Ren 
zultatul a fost că njcj trjpunalul n'a putut da 
pedeapsa cea cuvenită după lege, ci a săsit 
mijlocul s'o îndulcească, în felul pe care-] aras 
tă cifrele de maj sus. Acuzaţii au făcut recurs. 

Pe când se dezhătea lungul proces dela Za- 
grep, istoricul Frjedjung publică în „Neue 
Freje Presse” un documentat articol jn Pos 
trjva acuzaților, jntemejndu-se pe aceleași 
documente carj serveau şi jn proces: j Je-a pus 
la dispoziţie ministerul de externe. Tot pe haza 
__acestor documente a scrjs sj Funder dela 

„Reichspost”, omu] Juj Franz Ferdinand. Unul 
din acuzaţi, Supilo, îi dă în judecată pe amâns 
doi: si pe Frjedjung sj pe Funder, jn fata jura» 
tjlor din Viena. Acest proces vine la rând după 
ce se pronuntase condamnarea la Zagreb, dar 
jnajnte de a se judeca recursul făcut de cons 
damnatj. 

In jnterval, s'a amestecat însă jn această 
chestiune profesorul ceh Masaryk, presedins 

tele de azi al republicii cehoslovace. El era 
oarescum autorul moral al mișcării sârbor 
croate din AustrosUngaria. Cei mai multi dins 
tre fruntasii acelei miscäri fuseserä elevii lui 
la universitatea din Praga, unde el ii indrus 
mase pe calea politicii realisie. Se ştie că Mar 
saryk, om de rar şi înalt idealism, a preconi- 
zat şi practicat un sistem de politică realistă, 
cea mai autentic realistă. In această privinţă 
el poate fi pus alături de Jaurès. 

Masaryk cunoştea deci atmosfera şi chiar 
intimitätile acţiunii iugoslave. El sisa dat 
seama, dela început, că documentele aduse 
contra lor sînt false. Si, imediat, a pornit cers 
cetări, sa dus la Agram si la Belgrad, a räss 
colit oameni si archive mm şi a dovedit falsus 
rile: erau 24 de documente fabricate la legația 
austrorungarä din Belgrad, din ordinul mis 
nistrului plenipotenţiar Forgach. 

Insusi faptul intervenţiei lui Masaryk şi afirs 
matia lui că documentele acuzării sînt false, 
au făcut adâncă impresie. Se ştia că Masaryk 
e un mare învăţat, un profund şi meticulos 
cercetător şi un om de absolută obiectivitate, 
chiar şi în focul pasiunilor politice. Apoi, lus 
mea nu uitase atitudinea şi lupta lui în chestia 
manuscrisului dela Kralove Dvur: de zeci de 
ani pătura cultă şi opinia publică priveau cu 
admiraţie un document literar care dovedea 
vechimea şi intensitatea culturii şi conştiinţei 
naţionale cehesti; si Masaryk, unul dintre pus 
tinii cari sirau dat seama că manuscrisul e un 
fals, a spusso categoric, împreună cu acei pus 
fini, în potriva tuturora, înfruntând, el mai 

mult de cât toti, atacurile, insultele cele mai 
violente, inclusiv acuzatia de trädare natio- 
nalä. S’au scurs ani de zile pana cand lumea 
cultä si massele cetätenesti au trecut de partea 
lui Masaryk, scoțând manuscrisul cu pricina 
din tézaurul relicvelor culturale si nationale. 


Si acum acelasi om spunea: documentele pe 
baza cărora sau distribuit, la Agram, două 
veacuri de pușcărie, sînt false! 

La procesul din Viena dovezile stabilite de 
Masaryk s'au impus în chip atât de zdrobitor, 
în cât Friedjung, omul până atunci de treabă 
şi istoricul până atunci fără prihană, a apărut 
într'o lumină pe cât de urită, pe atât de sur- 
prinzătoare. Si emoția a fost mare, când Fried- 
jung s'a văzut silit să facă o mărturisire pro- 
fund dureroasă: a mărturisit că a fost indus în 
eroare si a declarat că retrage toate invinuirile. 
Aceasta făcea o deosebită cinste corectitudinii 
lui de om, dar aducea o gravă stirbire reputa- 
tiei lui de savant, chemat să deslușească toc- 
mai rostul şi valoarea documentelor *). 


*) Cazul istoricului Friedjung este cu atât mai cu- 
rios, cu cât el nu glumea de loc în chestiunile de 
corectitudine şi exactitate ştiinţifică. După penibila 
aventură pe care a avut-o el i insusi in chestiunea fal- 
surilor Forgach, in cari a apărut ca pârât, Friedjung 
s'a pomenit iarăşi în situaţia lui normală, aceea de 
judecător, în calitatea lui de istoric şi în exercitarea 
profesiunii lui de critic al lucrărilor istorice. 

Un tânăr si conştiincios ziarist, Wilhelm Alter, re- 
dactor la , Wiener Allgemeine Zeitung”, a publicat 
studii istorice cari dovedeau talent si erudiție. Dar 
se întemeiau pe documente cari duceau la concluzii 
cu totul noui în materia respectivă. Era vorba de una 
din cele mai palpitante chestiuni ale istoriei aus- 
triace contemporane: campania din 1866 şi cazul 

In urma acestora, procesul dela Zagreb n'a 
mai continuat. Din ordinul împăratului proce- 
sul a fost oprit pur şi simplu, iar acuzaţii lă- 
sati în pace. 


* 
+ + 


Dar lucrurile nu s'au sfârşit aci. Masaryk a 
adus chestiunea în parlament. El a interpe- 
lat guvernul în Cameră, a interpelat în Dele- 
gatiuni pe ministrul de externe Achrenthal, 
iar în Comisiunea militară pe ministrul de 
război. 

In interpelările lui, Masaryk arată că sa a- 


generalului Benedek. De aici senzaţie şi emoție prin- 
tre savanţi, ba chiar printre simplii amatori, cu atât 
mai mult cu cât Alter invoca documente pe cari nu 
le indica mai deaproape. 

Friedjung, bănuind falsitatea documentelor, pe de 
o parte i-a cerut autorului să se explice, iar pe de 
alta a pornit cercetări proprii prin biblioteci, archive 
şi familii; a întreprins şi o vastă corespondenţă. cu 
persoane din Berlin şi Londra, pentru stabilirea ade- 
vărului. Lui Alter, Friedjung i-a făcut dulci soma- 
tiuni; i-a spus, între altele: 

— Ştii că şi eu m'am păcălit o dată, prezintând 
documente din sursă sârbească, încredințate mie 
spre utilizare de ministerul de externe austro-ungar. 
Acele documente s'au dovedit în bună parte neveri- 
tabile. Nu cumva ti s'a întâmplat şi d-tale acelaşi 
lucru? 

Chestiunea a durat mai mult timp. S'a format o 
comisiune  căreea Alter să-i arate documentele. 
Wilhelm Alter se zbătea de moarte, ca să găsească 
o ieşire. Şi când zicem „se zbătea de moarte”, nu 
vorbim la figurat: in ziua de 17 Ianuarie 1913, 
Wilhelm Alter s'a sinucis, pentrucă în lăcomia de 
celebritate şi nemurire, comisese o incorectitudine 
literaro-stiintifica şi pentru că istoricul Heinrich 
Friedjung, care fără voie trecuse printr’o dramă ase- 
mănătoare cel puţin în formă, îl constrângea să se 
explice: să-şi dovedească buna-credintä, dacă putea, 
sau să-şi mărturisească păcatul, dacă avea tăria. 

dresat justiţiei ca să obtie corpurile delicte — 
piesele falsificate,— „pentru că, zice el, fireşte, 
aşi dori, ca să mă exprim astfel, să am ade- 
văratele documente false, şi nu, cum-va, niște 
false documente false!” (vie ilaritate). 

Insă cine sunt autorii materiali ai falsuri- 
lor și cine autorii morali? 

In faţa justiţiei, istoricul Friedjung a fost 
întrebat dacă oameni ca archiducele Franz 
Ferdinand şi contele Aehrenthal au cunoscut 
acele documente. Şi Friedjung a răspuns: 


— Da, aceste documente au ajuns de mai 
multă vreme în stăpânirea şi la cunoștința 
acestor personalități sus-puse; şi sînt silit şi 
indreptățit să declar că, în orice caz, aceste 
documente au ajuns la cunoştinţa tuturor a- 
celor foruri superioare, cari sînt chemate 
să se îngrijească de conducerea monarchiei. 


Jn urma acestei declaraţii a lui Friedjung, 
Masaryk, în interpelarea din Delegatiuni a- 
dresată cancelarului Aehrenthal, spune: 


— Dacă el (d-rul Friedjung) indică, cu 
atât de perfectă claritate şi în mod atât de 
precis, personalitățile conducătoare, dacă el 
arată cele mai înalte foruri din conducerea 
statului, ei bine, eu, din punctul de vedere 
constituțional, nu vreau să aduc în discuție a- 
cele personalități; eu mă adresez ministrului 
responsabil. 

Sint convins că Majestatea Sa Impăratul, 
în amintirea falsurilor contra italienilor, fă- 
cute odinioară, în mod cu totul inutil, de gu- 
vernul nostru, sînt convins că împăratul nu 

s'a lăsat ademenit de documentele belgra- 
dene *). 

lar cât despre mostenitorul tronului, din 
nefericire (leider) ziarul ,,Reichspost” si unii 
domni din cercul acesta au fost destul de in- 
discreti — cum am mai spus-o, se pälävreste 
mult pe acolo (wird da viel aus der Schule 
geschwatzt) — pentru ca în special cu oca- 
zia procesului Friedjung, să spue aproape di- 
rect: da, moştenitorul tronului a fost acela 
care a incuviinfat documentele! 

Eu mă fin, constitufionaliceste, de ministrul 
de externe **), 


Masaryk n'are impetuozitatea unui Viktor 
Adler. El vorbeşte calm şi măsurat, ca un pro- 
fesor. Dar tot ca un profesor demonstrează 
tot ce spune, pentru ca în mintea ascultătoru- 
lui să nu rămâie nici o ignoranță şi nici o in- 
doială, 

Si Masaryk a dovedit tot ce-a spus. Achren- 
thal a îngăimat un răspuns nenorocit (vezi a- 
nexa No. 11). Şi cu toate astea, Masaryk vorbea 
atât de rezervat despre archiducele mosteni- 


*) După pierderea Milanului de către Austria, des- 
chizându-se archivele polițienești de pe timpul stă- 
pânirii austriace, s'au găsit un număr imens de acte 
false, pe temeiul cărora autorităţile luaseră tot felul 
de măsuri, lovind în oamenii nepläcuti guvernului. 
Ce-au fost puşcăriile austriace pentru italienii luaţi 
la ochi de poliţia habsburgică, se ştie din cartea 
universală şi nepieritoare a lui Silvio Pellico. 

**) Vezi cartea lui Masaryk: Vasic-Forgach-Aehren- 
thal, Prag. 1911; iar în românește vezi articolul ,,T. 
G. Masaryk, apărătorul jugoslavilor” de dr. Gr. Graur, 
în volumul colectiv „TI. G. Masaryk” apărut sub în- 
grijirea lui Tudor Teodorescu-Braniste, editura ,,A- 
devérul”, 1930. 

tor! Pe cand Franz Ferdinand, intr’o scrisoare 
către Brosch, se plânge că Masaryk oträveste 
tinerimea! (Chlumecky, op. cit., pag. 322). La 
Franz Ferdinand şi la devotatii lui, ura în po- 
triva lui Masaryk era atât de mare, în cât ani 
de zile după aceea Pau acoperit de invective. 
Când războiul se apropia de sfârșit şi Austria 
era pe ducă, Czernin îl înjura încă pe Ma- 
saryk. In Aprilie 1918, într'un discurs oficial, 
Czernin, — finul diplomat — i-a aruncat lui 
Masaryk epitetul de mizerabil şi a spus, fireşte, 
că „adevărata naţiune cehă îl dezaprobă și-l 
înfierează, ea fiind credincioasă monarchiei 
habsburgice!” 


* 
+ x 


Să trecem însă la un „caz” si mai celebru. 
Se ştie că după faimoasele falsuri judecate 
la Agram — cari au ştirbit atât de dureros 
valoarea de istoric a lui Friedjung — minis- 
terul de externe austro-ungar s'a dedat la un 
fals infinit mai senzațional, vrednic de tea- 
trul Grand Guignol din Paris: un fals nu do- 
cumentar, ci anatomic! Vorbim de campania 
furibundă lansată prin presa mondială pe te- 
ma mutilării consulului austro-ungar din 
Prizrend, anume Prohaska, de către sârbi: 
sârbii din Macedonia, spuneau știrile ministe- : 
rului de externe, l’au răpit pe nefericitul con- 
sul si lau... claponit! 

Consulul Prohaska era — și poate e încă — 
bine-merci. Din fericire pentru el, și falsul 
grand-guignolesc tot numai pe hârtie a fost să- 
vârsit. Pe când presa mondială înregistra cu 

oroare ştirile cari veneau zilnic din Viena si 
Budapesta despre felul în cure a fost mutilat 
Prohaska, nefericita victimă îşi impunea un 
simplu arest de casă, undeva, departe, supor- 
tând, în tăcere, ciudata reclamă mondială al 
cărei obiect era. 

Ştirile se redactau la oficiul presei dela 
ministerul de externe, oficiu numit „das lite- 
rarische Bureau” — biroul literar, — care, 
cum se vede, nu disprefuia literatura senzatio- 
nala. Dela „biroul literar”, ştirile, proaspăt 
fabricate, treceau deadreptul la ,,Reichspost” 
şi la ,,Neues Wiener Journal”, de unde pă- 
trundeau, apoi, în presa mondială. Şeful bi- 
roului era d. Kanya, actualul ministru de ex- 
terne al Ungariei; pe atunci el era, prin mai 
marele său direct, Berchtold, la ordinele ar- 
chiducelui Franz Ferdinand. Cei dela ,,Reichs- 
post”, oficiosul partidului creştin social şi al 
lui Franz Ferdinand — ziarul acesta e și azi, 
cu acelaș director, Funder, oficiosul guvernu- 
lui de dictatură — n'au mai spus însă dacă şi 
de astădată archiducele şi-a dat incuviinta- 
rea: „otrăvitorul” Masaryk îi învățase să fie 
mai discreti! iz 

Cazul Forgach şi cazul Prohaska sînt de si- 
gur foarte elocvente. 


* * 


Tinem sa încheiăm capitolul cu o nota 
amuzanta. Acum cât-va timp ministerul de ex- 
terne ungar a dat un comunicat intr’o ches- 
tiune care interesa opinia publică internatio- 
nală. S'au găsit ziare cari să puie la îndoială 

temeinicia declaratiilor solemne fäcute prin 
acel comunicat. Presa oficioasă dela Buda- 
pesta a protestat cu un accent de puternica si 
sinceră indignare: cum să-și permită cineva 
atâta nedelicatetä faţă de cuvântul oficial? 

Si ministrul de externe al Ungariei este d. 
Kanya, fostul şef al biroului literar de forgă- 
cească şi prohăscească memorie! 


AA 
© <a 


KANYA 

XXII 


Austria si Romania in 1913 


In anul 1913, când România a făcut cam- 
pania din Bulgaria pentru cucerirea Cadrilate- 
rului, Austria a mers cu Bulgaria, şi nu cu Ro- 
mânia. 

Poincaré, în volumul III al seriei „Au ser- 
vice de la France”, consemnează faptul că 
ministrul Austriei la Bucureşti, prinţul Fürs- 
tenberg, a înștiințat guvernul român, încă 
din luna Maiu, că dacă ar izbucni un conflict 
între Bulgaria si Serbia, Austria ar susține-o 
pe cea dintâi, la nevoie chiar cu armele. Era, 
de sigur, un mod de a preveni guvernul ro- 
mân să renunţe la revendicările lui şi să se 
abţină dela orice mișcare. Cum însă Româ- 
nia n'a respectat injonctiunea austriacă, s'a 
întâmplat un fenomen în adevăr neaşteptat: 
România s'a văzut părăsită de Austria, dar în 
schimb sprijinită, diplomaticeste, de Ger- 
mania, 

S'a crezut atunci că e la mijloc o simplă 
neînțelegere ivită în sânul triplei Alianțe: un 
mic şi întâmplător dezacord de interese, în- 

tre cele două imperii centrale, Austria si Ger- 
mania. 

Pe de altă parte, cunoscându-se sentimer- 
tele atât de românofile ale archiducelui Franz 
Ferdinand, — pentru românii din Austro-Un- 
garia şi pentru cei din regat — s'a crezut că 
politica pro-bulgară și anti-română a Ball- 
platzului era opera excluzivă a lui Franz Io- 
sef. In definitiv, Franz Ferdinand era nu- 
mai suveran lateral și subteran; cuvântul 
hotaritor îl avea tot ober-suveranul _ oficial, 
Franz Iosef, înzestrat cu toate atribuţiile. 

Un singur punct rămânea nelămurit: can- 
celar al Austro-Ungariei era Berchtold, iar 
Berchtold era omul lui Franz Ferdinand. Iată 
ce spune Poincaré, în primul volum al seriei 
citate, despre numirea lui Berchtold în frun- 
tea ministerului de externe: 


„(Aehrenthal) a murit la 17 Februarie. Fusese vor- 
ba să fie înlocuit prin contele Burian, ministru de 
finanţe şi al Bosniei (ministrul de finanţe comun 
era tot o dată şi ministrul Bosniei şi Herțegovinei. 
N. A.). Archiducele moștenitor nu l’a socotit destul 
de plecat voinţei Germaniei; şi Franz Ferdinand, ca 
să-i fie agreabil amicului său Wilhelm II, a reco- 
mandat stäruitor pe contele Berchtold, un fel de 
mare senior funcţionar, om de societate, fasonat în 
disciplina administrativă, dar lipsit de autoritate, şi 
caracter redus”, 


Va să zică, Berchtold era omul lui Franz 
Ferdinand. Afară numai dacă nu-l va fi pă- 
răsit, spre a-și păstra slujba. Franz Ferdi- 
nand se si plângea de atâţia că Pau trădat 
după ce le-a făcut situaţii! 

Dar cu Berchtold n’a fost cazul, Poincaré. 
dupa ce da aprecierile de mai sus, reproduce 
un fragment dintr’o telegramä pe care i-a tri- 
mes-o atunci ambasadorul francez dela Viena 
şi care conţine o caracterizare a lui Berch- 
told: 

„In caz de criză, va sti s’o ia pe de lături, ca să 
se strecoare (il saura louvoyer assez habilement). 


Dar nu va da lovitura viguroasä care ar putea fi ne- 
cesarä pentru a evita o catastrofä”. 


Cu aceastä complectare a psihologiei lui 
Berchtold, ne-am putea explica orice politicä 
a lui, fără să-l mai socotim răspunzător pe 
Franz Ferdinand. 


+ 
* * 


Mai avem însă, în privinţa personalităţii şi 
activităţii lui Berchtold, două informaţii. 

Una ne-o furnizează el însuşi. In volumul 
IV al scrierii lui Poincaré, găsim un fragment 
din raportul trimes de ambasadorul francez 
Dumaine a doua zi după Saraievo: 

„Contele Berchtold, scrie Dumaine, mi-a vorbit cu 
o sinceră emoție de îndelungata lui intimitate cu ar- 
chiducele defunct. Contele fiind de aceeaș vârstă cu 
archiducele, a întreţinut cu el din copilărie si în ti- 
nerefe raporturi de camaraderie, transformate apoi, 
în cursul existenţei, într'un încrezător si fidel ata- 
sament. 

«De asemenea între ducesa de Hohenberg si con- 
tesa Berchtold exista o amicifie care data dela_in- 
trarea lor în viaţă”. 


Aflăm deci că relaţiile dintre Berchtold si 
archiduce n’au fost turburate nici o clipă, că 

în tot timpul, până la sfârșit, ele s'au înte- 
meiat pe fidelitate şi încredere. 

Din această informaţie, pe care ne-o dă 
Berchtold însuşi, rezultă că el n'a putut face 
“altă politică de cât aceea pe care a vrut-o 
Franz Ferdinand. 

Şi ceea ce afirmăm aci pe cale deductiva, 
ne-o confirmă a doua informaţie de care vor- 
beam. Pe aceasta ne-o furnizează un prieten 
şi colaborator al lui Berchtold: baronul Chlu- 
mecky, ziaristul „Cancelariei militare” a lui 
Franz Ferdinand, şi astăzi apologistul aces- 
tuia. Din spusele lui aflăm că în chestia răz- 
boiului balcanic în genere, ca şi în privinţa 
participării Românici la acel războiu, Berch- 
told a fost în permanentă legătură cu „Can- 
celaria militară”, iar politica urmată faţă de 
România a fost inspirată şi aprobată de a- 
ceasta. 

La așa ceva Poincaré nu s'a gândit fiindcă, 
evident, el nu dispunea de „o nesinceritate 
care să întreacă mijlocia măsurii europene” 
şi nici nu putea bănui aşa ceva la alţii. 

Pentru cititorii noştri, vom da pe scurt, 
după Chlumecky, evoluţia chestiunii: 

Cu câţiva ani în urmă, Conrad von 
Hoetzendorf ajunsese la concluzia că e în inte- 
resul Austriei să-şi apropie Bulgaria. El a vor- 
bit în acest sens archiducelui Franz Ferdi- 
nand. Acestuia însă, după cum am văzut, 
Ferdinand al Bulgariei îi era antipatic, între 
altele şi pentru că îşi botezase copiii în religia 
ortodoxă, jignindu-i astfel, lui Franz Ferdi- 
nand, sentimentele catolice. 

Cu timpul archiducele s’a convins si el 
ca, fafa de pericolul slavofil, Austria are ne- 
voie si de Bulgaria. Si atunci, profitand de 
dezlantuirea crizei balcanice, Berchtold, in 
chip foarte abil, a legat din nou firele cu Bul- 
garia. „El făcu aceasta in înțelegere cu moste- 
nitorul tronului”, zice textual Chlumecky 
(pag. 140). Franz Ferdinand se decise la a- 
ceasta cu atât mai mult, cu cât „acțiunea di- 
plomaticd si economică în România, care-i 
stătea atât de mult la inimă archiducelui, nu 
obținuse succesul considerabil dorit”. Opinia 
publică din România, impresionată şi de 
nouile persecuții din Ardeal, se deda la ma- 
nifestaţii zgomotoase, cu strigătul „jos Austria 
perfida!” 

Ce era de facut? Räspunsul la aceasta in- 
trebare confine si un model de ,,nesinceritate 
care intrece cu mult mäsura mijlociei euro- 
pene”. Iată ce scrie Chlumecky: 

„in această situaţie grea, ministrul de externe în- 
cercă o lovitură politică externă bine meditatä (ei- 
nen wohldurchdachten aussenpolitischen Schach- 
zug)”. 

Si anume: 

„Prin ceeace eu numisem „diviziunea muncii în 
diplomaţie” (diplomatische ‘ Arbeitsteilung), Berch- 
told încearcă pentru ultima oară să jie în mână 
ambele cărți necesare puterilor centrale în jocul 
balcanic: România, supărată pe Austro-Ungaria, să 
fie câştigată prin acţiunea diplomatică a Germaniei, 
iar Bulgaria printra Austriei, şi astfel să fie păs- 
trate amândouă, pentru sfera de interese a puteri- 
lor centrale”. 


Continuând, Chlumecky povesteşte că i-a 

trimes lui Berchtold un esseu prin care läuda 
această metodă de diviziune a muncii, ca 
fiind cea mai bună. Urmează scrisoarea de 
răspuns a lui Berchtold, care acceptă cu plă- 
cere entuziasta aprobare a lui Chlumecky și 
declară nepatrioti pe otrăvitorii cari sunt de 
altă părere. *) 


* 
* * 


Chlumecky confirmă deci spusele lui Poin- 
caré; dar Poincaré s'a luat după Take Ionescu 
— iar acesta a fost dezmintit de Fiirstenberg. 

Take Ionescu a spus: 


„In Maiu 1913, contele Berchtold însărcină pe 
ministrul austro-ungar dela Bucureşti să comunice 
guvernului român — căruia şi sârbii şi grecii i se 
adresaseră pentru cazul unui atac din partea Bulga- 
riei — că Austria va apăra Bulgaria cu arma în 
mână. 


*) In urma acestui aranjament atât de abil, s'a 
dezläntuit în presa vieneză o campanie aprigă în 
potriva României. Fireşte, nu se ştia despre aranja- 
mentul combinat de Chlumecky-Berchtold, dar se 
ştia că, în materie de politică externă, presa vieneză, 
în cea mai mare parte, urmează indicaţiile Ball- 
platzului. 

In special după terminarea primului războiu bal- 
canic, atacurile presei vieneze au luat proporţii con- 
siderabile. Atunci d-rul Gr. Graur a publicat în ma- 
rele ziar „Neue Freie Presse” un articol intitulat 
„Ruminien und Bulgarien”, în care expunea punctul 
de vedere al diplomaţiei române. De remarcat un 
amănunt: articolul insista asupra faptului că Roma- 
nia n’a intervenit mai înainte, adică în cursul pri- 
mului războiu: dacă ar fi făcut-o atunci, — spunea 
autorul, condus par'că de o presimtire — aceasta ar 
fi atras după sine intervenţia si a Rusiei şi a Aus- 
triei, aşa în cât „um fi si avut acuma războiul mon- 
diai”. 

Articolul a apărut în „Neue Freie Presse” cu data 
de 13 Ianuarie 1913. 


297 


www.dacoromanica.ro 


„Cu alte cuvinte, Romania era prevenită că, desi 
aliată a Austriei, va fi atacată de Austria dacă s’ar 
împotrivi la strivirea Serbiei.” 

Furstenberg a dezminfit afirmaţia catego- 
rica a lui Take Ionescu, iar acesta a replicat 
(citez din Amintiri): 

»Mi se dase de stire, acum douäsprezece zile, daca 
nu mai de mult, cä am sä primesc o dezmintire din 
partea prințului de Fiirstenberg. Mărturisesc că mă 
indoiam. 

,…Æ uşor de înţeles că nu mai am ce vorbi cu 
prinţul de Firstenberg. 

De vreme ce el tägäduieste că mi-ar fi citit do- 
cumentul pe care i-l’a trimis contele Berchtold şi 
pe care mi l’a tălmăcit în frantuzeste chiar în aceste 
proprii cuvinte, că, la nevoie, Austria va apăra pe 
Bulgaria cu arma în mână, asi fi un prost să mai 
stau de vorbă cu prinţul Fürstenberg. 

„Să judece opinia publică. Ea are de ales între 
asigurarea mea si dezmintirea cam trezită a prinţu- 
lui Fürstenberg. Va veni o zi — timpul siluieste 
toate archivele — când însuşi documentul va face 
parte din istorie. O să fie găsit intr’o zi la Viena”. 


Nu stim dacă, până acuma, s'a găsit docu- 
mentul în archivele din Viena. Dar putem 
aştepta. De-o cam dată a vorbit Chlumecky, 
scriitorul cel mai în curent cu tot ce făceau 
oamenii lui Franz Ferdinand. In tot cazul Take 
Ionescu ar fi simţit o deosebită plăcere, daca 
ar mai fi apucat să citească spovedania des- 
pre bizarul sistem de „diviziune a muncii” 
practicat la Ballplatz. 

Această „diviziune a muncii” a continuat si 
după isprăvirea războiului balcanic. Inaltii 
diplomaţi se încurcaseră atât de bine în pro- 
priile lor ite, în cât răceala produsă între Ro- 

mânia si Austria ameninţa să se resfranga si 
asupra legăturilor României cu tripla alianţă 
însăși. Wilhelm în persoană s'a dus la Viena. 
Partizan, şi el, al „diviziunii muncii”, Wilhelm 
i-a' demonstrat lui Franz Iosef că prietenia 
României trebuie menţinută cu ori-ce chip, „cu 
riscul chiar” mm cităm după Seton-Watson -» 
„de-a pricinui Austriei o jignire trecătoare? 
(even at the risk of temporarily offending 
Austria). Franz Ferdinand a găsit prilejul să-i 
exprime lui Wilhelm, în scris, admiraţia sa 
pentru această politică si să-i comunice „cu 
toată modestia”, că este și el perfect de acord 
cu ea. 

Un sprijin în această politică a venit şi 
din partea lui Al. A. Beldiman, ministrul Ro- 
mâniei la Berlin. Beldiman, fiul fondatorului 
»Adevérului”, a fost toată viaţa un germanofil 
pätimas, deosebindu-se şi în această privință 
= ca si în politica internă — de tatăl său, cu 
care a avut când-va şi aprinse polemici de 
presă, Beldiman-tatäl scriind la „Adevărul”, 
iar fiul răspunzându-i prin „la Liberté” din 
Bucureşti. Acum, fiind ministru al României 
la Berlin, Beldiman face, la 7 Septembrie 1913, 
un expozeu lui Jagow, ministrul de externe al 
Germaniei, expozeu prin care-i demonstrează. 
că, din capul locului, România a intrat în legă- 
tură cu Viena nu de dragul acesteea, ci pentru 
faptul că Viena avea Berlinul drept aliat; şi 
astfel, insistă Beldiman, numai prestigiul Ger- 
maniei poate drege situaţia. 

In puterea unor asemenea argumente, Wil- 
helm s'a gândit un moment să meargă la Bu- 

cureşti; dar s'a răsgândit, neconvenindu-i, in 
acel moment, să-l indispuie pe ţarul Rusiei. 


- 
L] * 


Tot in legătură cu aceasta „diviziune a mun- 
cii” trebuie să vorbim si de atitudinea social- 
democraţiei austriace. Este o chestiune de care 
trebuie să vorbesc cu atât mai mult cu cât ea 
a dat loc unei absurde polemici, în care ad- 
versari bine-voitori m'au amestecat și pe 
mine, ba — și nu glumesc de loc când spux 
aceasta — m'au făcut chiar responsabil de po- 
litica socialiștilor austriaci. Dar o asemenea 
discuţie, aici, ar complica expunerea. Voiu 
face deci un capitol special spre a lămuri 
această lature a chestiunii (vezi anexa No. 12), 
iar aci rămânem la subiectul principal. 

N’am avut nici o dată un respect extraor- 
dinar pentru acţiunea: diplomatică, atâta 
timp cât e practicată clandestin; dar ceea ce 
mărturisește Chlumecky — şi Seton-Watson 
confirmă — despre modul cum se prind doi ie- 
puri, este în adevăr sugestiv. Doi iepuri, şi un 
iepuraş. Căci nu puteau fi uitate, nici o clipă, 
nafionalitatile, inclusiv cea românească. 

In această privinţă vom vedea fapte carac- 
teristice. 

XXIII 


Pentru captarea Românilor 


Emotie în lumea politică: se proiecta o 
schimbare de guvern în Ungaria. 

Toate şansele de a fi chemat la cârmă părea 
să le aibă Julius Justh, şeful partidului inde- 
pendentii. Justh era o personalitate de reală 
valoare. Portretul pe care i-l face Michacl Ka- 
rolyi în volumul ,,Gegen eine ganze Welt” e 
în adevăr impresionant. Era democrat — real- 
mente democrat — și dorea, în chipul cel mai 
sincer, înţelegerea cu nationalitätile. Cu sârbii 
şi stabilise un acord; era în tratative cu cehii 
şi — Karolyi n'o precizează, dar în mod logic 
urmează dela sine că avea să caute împăcarea 
şi cu românii. Energic şi hotărît; cu o strălu- 
cită situaţie materială şi lipsit de ori-ce ambi- 
ție, de ori-ce preocupare egoistă; superior 
tuturor conducătorilor politici de atunci prin 
cumpăneala si temeinicia convingerilor, ca 
şi prin statornicia de neclintit într'o acţiune 
începută, — Justh era socotit de toţi ca omul 
în stare să ducă la capăt lupta pornită. Justh 
la putere, însemna în adevăr — aşa credea 

toată lumea — putinţa unei noui așezări a sta- 
tului ungar, in primul rând împăcarea cu na- 
tionalitatile. 

Pe Franz Ferdinand, care ţinea si el să 
treacă drept amicul naționalităților, nu l’a bu- 
curat de loc eventualitatea venirii la cârmă a 
lui Justh. Din potrivă, l’a alarmat straşnic. In 
consecinţă i-a scris lui Brosch: 


»…Ar fi foarte primejdios ca nafionalitäfile 
să se lase ademenite de el (wenn ihm die Na- 
tionalităten in die Laube gingen), căci atunci 
el ar ralia pe toată lumea, în Ungaria, con- 
tra Austriei şi a dinastiei, 

„Mă identific în totul, în părerile mele, cu 
articolul alăturat din „Neue Zeitung’ si te 
rog să-mi comunici părerea d-tale în această 
chestie, căci trebuie (subliniat în text) să-mi 
păstrez naționalitățile, pentru că asta e sin- 
gura salvare pentru viitor. Dacă ele trec în 
lagărul Ungariei Mari, atunci totul este pier- 
dut, Si guvernul proiectat pare a vroi să 


încerce acest lucru, fireşte ca să lucreze îm- 
potriva mea și să îndepărteze de mine nafio- 
nalitățile”. 

Justh n'a fost chemat să formeze guvernul, 
Cancelaria archiducelui Franz Ferdinand își 
va fi dat şi ea toată osteneala ca să nu se în- 
tâmple această chemare. Curând după aceea, 
spre nenorocul Ungariei, Justh a murit, în 
1913, cu putin înainte de marele războiu. Ka- 
rolyi e convins că el s'ar fi opus războiului. Cu 
ce şanse? Inutil să ne adâncim în întrebări de 
felul acesta. De reţinut e însă faptul, pe deplin 

IONEL BRATIANU 


Desen de B’Arg. 

dovedit prin scrisoarea citată, că pe archidu- 
cele Franz Ferdinand nu-l interesa prea mult 
rezolvarea chestiunii româneşti, admițând ca 
ar fi fost posibilă; de fapt, îl interesa menti- 
nerea chestiunii la ordinea zilei, ca s'o poată 
exploata politiceşte: „singura salvare pentru 
viitor”! Si politicianii maghiari cunoșteau 
această concurenţă, ba-i atribuiau chiar o 
importanță mai mare de cât avea. 


* 
* * 


Astfel, se ştie că nu mult înainte de razboiu, 
au fost tratative între primul-ministru ungar 
Stefan Tisza şi conducătorii românilor de peste 
munţi. D. Const. Kirițescu, în „Istoria războ- 
iului”, spune că răposatul Alex. Constanti- 
nescu a mijlocit începerea acelor tratative. 

Despre ele s'au spus însă prea puţine lucruri 
pozitive. In interviewul d-lui Iuliu Maniu, apa- 
rut în „Curentul” dela 2 Ianuarie 1935, găsim 
un scurt pasagiu în privinţa lor. Extragem 
câteva rânduri: 


„Războiul mondial plutea în aier. In 1912 şi 
apoi în 1913 am fost primit în audiențe se- 
crete de regele Carol. D. Stere ţinea legătura 
între partidul național din Ardeal și regele 
Carol. 

„In acele audiențe am raportat regelui Ca- 
rol asupra tratativelor duse cu contele Tisza 
pentru împăcarea românilor ardeleni cu un- 
gurii. 

„Intre timp, tratativele dintre Tisza si par- 
tidul național continuau. Din partea români- 
lor tratau Branişte, Mihali si cu mine. 

„Tratativele n'au dus la nici un rezultat”. 

Seton-Watson dă oare-cari detalii: 


»La 14 Februarie 1914 comitetul executiv (al par- 
tidului national roman) respinse oferta lui Tisza ca 
necorespunzatoare si afirmă din nou programul 
autonomist din 1881; si era evident că procedând 
astfel sefii aveau aprobarea printului mostenitor. 

„Ei erau cu siguranţă in contact cu dânsul prin 
secretarii lui militari colonelul Brosch şi Bolfras, 
prin d-rul Funder, directorul oficiosului creştin- 
social „Reichspost”, şi nu în mai mică măsură prin 
Aurel Popovici, înfocatul promotor al ideii Au- 
striei Mari”, 

Intemeindu-se pe o scrisoare din Septem- 
brie 1913, a lui Waldburg, pe atunci ministru 
al Germaniei la Bucureşti, către cancelarul 
Bethmann-Hollweg, Seton-Watson afirmă că 
însuşi Ionel Brătianu, fiind atunci partizanul 
împăcării între ardeleni si reprezentanţii sta- 
tului maghiar, a avut un schimb de scrisori 
confidentiale cu Tisza. 

Știm şi noi că au fost discuţii între cei doi 
premieri, al României şi al Ungariei, discuţii 
urmate prin mijlocirea contelui Czernin. 
Despre o corespondenţă directă nu ştim si nici 
nu pare probabilă. Dar în tot cazul e interesant 
contrastul ce ni se înfățișează: lonel Brătianu, 
care în concepţia lui este duşmanul firesc al 
Ungariei, e pentru împăcare, pe când Franz 
Ferdinand, care se ştie regele ei de mâne, 
zädärniceste tocmai el împăcarea în împestri- 
tätura lui de supuşi ! 

E adevărat că nu i-a fost greu lui Franz Fer- 
dinand să-și împlinească opera de zădărnicire. 
Nici Tisza nu dorea serios înțelegerea; si apoi, 
în lumea politică ungară găsea destui „adver- 

sari” bine-voitori cari să-l tragă de mânecă, 
dacă, luându-se cu vorba, ar aluneca pe-o 
cale în adevăr împăciuitoare. D. Silviu Dra- 
gomir, în cartea pe care am mai citat-o, amin- 
teste virulenfa cu care Antal Kalmar, un scrii- 
tor renumit, a întâmpinat în 1914 tendinţele 
de împăcare — sincere-nesincere — manifes- 
tate atunci de contele Tisza: 


„Problema românească— scria Kalmar—este 
o problemă de rasă; ura între unguri si valahi 
este ură de rasă, si ea nu poate fi suprimată 
nici prin bună administrație, nici prin cultură, 
nici prin instituții economice si sociale”. 

Este evident că dacă ura dintre doi adver- 
sari nu poate fi suprimată cu nici un chip, ră- 
mâne o singură cale: suprimarea unuia din 
ceci doi adversari. 

Astfel înţelegea să procedeze un scriitor 
ilustru ca Antal Kalmar. Franz Ferdinand nu 
simţea nevoia să suprime pe nimeni şi nimic: 
el menținea pur și simplu ura dintre adver- 
sari, iar la nevoie o mai intetea. | 

In 1914 a vegheat ca să nu se facă împă- 
carea cu românii. 

La fel a procedat, tot atunci, si fata de cehi. 

Exact în acelaşi timp — pe la sfârşitul lui 
1913 şi începutul lui 1914 — au urmat şi în 
Austria foarte stăruitoare tratative de împă- 
care: acestea, între cehi şi germanii din Boe- 
mia. Pentru întâia oară după multă vreme dis- 
cutiile de acest fel au fost animate de o sin- 
ceră dorinţă de înţelegere. De altfel se şi sta- 
bili un acord temeinic asupra celor mai multe 
puncte în litigiu. Găsim afirmarea categorică 

a faptului in scrierea lui Alfred Fischel ,,Das 
tschechische Volk” si în scrierea lui Sieghart 
„Die letzten Jahrzehnte”. 

Ei bine, Franz Ferdinand a intervenit cu 
toată energia ca sa împiedice împăcarea, şi a 
reușit să rupă tratativele. Motivul invocat de 
el: în cazul când sar ajunge la împăcarea c- 
fectivă, democraţii germani şi democraţii cehi 
nu s’ar mai afla în tabere deosebite; or, apro- 
pierea prea strânsă dintre ei, i-ar putea duce 
la o acţiune comună în potriva tronului, a re- 
ligiei şi a ideilor conservatoare. Omul care 
urma să facă Austria Mare unită, sau pe cea 
trialistă, pentru împăcarea tuturor popoarelor 
din monarchie, rămăsese tot la ideile, dorin- 
tele şi sistemele Metternich-Taaffe! | 

Franz Ferdinand fäcu deci presiuni asupra 
primului ministru Stürgkh si, direct, asupra 
lui Heinold, ministrul de interne, care con- 
ducea tratativele. Lui Heinold, Franz Ferdi- 
nand i-a spus: 

— Impăcarea asta trebuie să se facă mai 
târziu, când o să fiu eu pe tron, pentru că 
atunci o să pot lua şi precautiile necesare pen- 
tru evitarea părţii primejdioase a chestiunii. 
De altfel eu o să aranjez totul în 48 de ore! 

Se înţelege că lui Heinold îi era foarte pe- 
nibil să renunţe la un lucru pe care, după o 
muncă grea, îl socotea aproape isprăvit. Franz 
Ferdinand a recurs la un mijloc decisiv: a in-. 
vocat motivul covârşitor că trebuie să supuie 
chestia forului suprem, și Pa rugat pe Heinold 
să întrerupă discuţiile numai pentru scurt 
timp, adică până când el, archiducele, va fi 

avut convorbirea cu Majestatea Sa împăratul. 
Heinold a întrerupttratativele. 

După toate probabilitățile, Franz Ferdinand 
n’a vorbit nici o dată cu împăratul in această 
chestiune; în tot cazul, între cehi şi nemți n’a 
mai fost nici un prilej de discuţie. 


* 
* * 


Si fiindcă in acele momente Germania se in- 
särcinase cu manifestarea de simpatii fatä de 
România — făceau cu rândul — e bine sa 
luăm contact şi cu baronul Rosen, pe care tot 
pe atunci soarta ni-l’a hărăzit ministru al Ger- 
manici la București. In volumul „Aus einem 
diplomatischen Wanderlcben”, Rosen spune : 


„România a fost privită ca o puternică cetätuie 
în contra panslavismului; în multe privinţi ea s'a 
legat tot mai strâns de puterile Triplicei, si a permis 
Germaniei pe lângă o intensă activitate economică, 
o situaţie de monopol în finanțele de stat româ- 
neşti.” 


Va să zică: o excelentă afacere! Și mai fru- 
mos ni-l prezintă d. Rosen pe regele Carol I: 


„A fost poate un noroc pentru bătrânul rege ger- 
man al României c'a închis ochii, înainte ca poporul 
său să declare războiu Germaniei. Cu regele a dis- 
părut nu numai un prieten fidel, dar şi un neprefuil 
izvor de informaţii. Cu toate greutăţile în cari alu- 
necase România din cauza activităţii politicii balca- 
nice ruso-franceze, — regele Carol n’a devenit nici 
o dată un instrument al planurilor de expansiune 
panslavistă, cari după succesele războaielor balca- 
nice din 1912—1913 au luat o extindere incomensu- 
rabilă. El a văzut la timp primejdiile cari rezultau 
de aci pentru el şi pentru tripla Alianţă, şi le-a ară- 
tat necontenit, fără inconjur, aliaţilor săi.” 

Evident, d. Rosen scrie cu cizma — celebra 
cizmä prusacä. Pe Carol I, il regretä ca pe un 
om de serviciu, räposat prematur. De sigur, 
defunctul rege a ramas german; dar räzboiul 
mondial a provocat un tragic cutremur in su- 
fletul lui, tocmai fiindcă el se simţea altceva 
de cât „un nepretuit izvor de informaţii” pen- 
tru patronii d-lui Rosen *). 


Dar iată ce destăinuire senzationalä mai 
face excepţional de vorbäretul diplomat : 


„Germanii au putut vedea un act de politică pre. 
văzătoare şi cuminte a lui Bismarck în faptul că 
congresul din Berlin a îngăduit jefuirea României,— 
căpătarea Dobrogii constituia o compensație prea 


* 


) D. N. Iorga in „Istoria presei române” (pag. 
10) ne vorbește despre rolul de informatori pe care 
l-au avut pe vremuri, la noi, Domnii fanarioți: 

y+ Aceşti fanarioți, toţi foşti talmaci ai Portii, ini- 
liali prin aceasta în tainele diplomației europene şi 
capabili de a aprecia valoarea unei informații poli- 
lice” — „fuseseră puşi anume la Bucuresti si Iasi, 
pentruca din aceste două capitale, ochi ai Impäräliei 
deschişi către lucrurile lumii europene, să poală tri- 
mile ceeace li se părea necesar puternicilor dela Ta- 
rigrad”. 

In mintea d-lui Rosen, regele Carol I n’avea o 
menire mai înaltă de cât a tâlmacilor fanarioți 
de pe vremuri! De sigur, aceasta va fi fost din capul 
locului dorinţa şi speranţa diplomaţiei germane. Insă 
după primii ani ea şi-ar fi putut da seama că lucru- 
rile stau altfel. In „Politica externă a regelui Carol I’, 
d. Iorga spune (pag. 83, 84): 

„Lăsând la o parte unele simpatii, cari se explică 
si când nu se aprobă, în anumite feluri de manifes- 
tatie ale sale, — au fost totuşi momente când Domnul 
Romäniei a făcut aici, cu sau fără grele lupte de con- 
știinlă, mai mult politică franceză de cât germană, si 
poate că au fost chiar mai multe momentele când a 
făcut politică franceză decât germană”. 

Şi totuşi, după încă patru decenii şi mai bine, Ro- 
sen mai judeca aşa cum se vede din pasagiul citat. 
Oare şi mai marii lui dela Berlin ? 

putin apreciatä — cäci prin aceasta s'a creat, intre 
Romania si puternicul ei vecin si coreligionar, o 
prăpastie, după cum se credea pe vecii vecilor insur- 
montabiiă”, 


Prin urmare, Bismarck, a tot puternic în 
acea vreme, a combinat sau cel puţin a permis 
jefuirea României, în virtutea unui calcul ire- 
prosabil din punctul de vedere comptabilicesc: 
să creieze prăpastia dintre România și Husia, 
şi astfel România devenind cetafuia anti-pan- 
slavismului, Germania să dezvolte aici o in- 
tensă activitate economică şi să-și asigure o si- 
tuatie de monopol în finanțele de stat. 


+ 
* * 


Märturisirea d-lui Rosen se complecteazä cu 
un document publicat de ,,Journal de Moscou”. 
In numärul dela 20 Octombrie 1934, gäsim un 
articol intitulat ,,Un-truc diplomatic al lui 
Bismarck”, articol referitor la un episod lă- 
turalnic al congresului din Berlin: 

„„Samsarul cinstit, scrie ziarul, făcea avan- 
suri diplomatului rus căzut în copilărie, Gor- 
ciakof, asigurându-l că e cu totul de acord în 


a recunoaște dreptul Rusiei de-a avea înrâu- 
rire asupra afacerilor Orientului apropiat”. 


Şi ca să arate „cheltuielile de amabilitate” 
pe care le făcea Bismarck pentru ca să-şi cap- 
teze colegul, ziarul dela Moscova reproduce 
un mic document: un biletel strecurat de Bis- 
marck — „samsarul cinstit” — lui Gorciakof 
— victima „samsarului” — în timpul unei se- 
dinte a congresului. Bileţelul, pe care ziarul 


310 


www.dacoromanica.ro 


rusesc îl redă in fac-simil, are următorul con- 
tinut: 
„Multe mulţumiri. Va trebui să continuăm mese- 


ria noastră de a turna apă în toate vinurile Dunării 
de sus ca şi ale Dunării de jos”. 


Ziarul rusesc nu ne spune in care şedinţă 
sa produs această corespondenţă: te pome- 
nesti că se referea tocmai la Basarabia! Gor- 
ciakof — căzut sau necăzut în copilărie, a- 
ceasta noi n'o putem sti — a avut tot dreptul 
să creadă în prietenia sinceră a lui Bismarck, 
de vreme ce el turna apă în vinul Dunării de 
sus şi al celei de jos, adică şi în vinul austro- 
ungar şi in cel românesc. Si că turna ceva era 
evident, de vreme ce Rusia recăpăta Basara- 
bia. Dar lichidul în chestie nu era apă curată. 


* 
+ * 


Diplomatul Rosen, care ne-a deschis ochii 
asupra diplomatiei germane din preajma raz- 
boiului mondial si ne-a făcut să aruncăm o 
instructivă ochire şi asupra unui timp mai in- 
depărtat, şi-a sfârşit cu bine stagiul la Bucu- 
reşti. Alţi plenipotentiari germani, fie mai de- 
licaţi, fie mai precauti, sau perindat la noi 
până în August 1916. 

In interval, războiul mondial a izbucnit. 
Germania avea tot interesul ca Italia si Ro- 
mânia să intre în acţiune de partea ei. 

S'a ridicat chestiunea concesiilor teritoriale 
de acordat Italiei. Era în joc Trentinul, care 
aparținea Austriei. Contele Tisza sa opus cu 
cea mai mare energie, deşi pe Ungaria n'o in- 
teresa Trentinul. Contele se temea că cedarea 

unei provincii către Italia ar fi un exemplu 
primejdios pentru România. Teama era per- 
fect justificată. Si totuși, starea sufletească si 
mintală la care ea l’a dus, este absurdă şi 
monstruoasă. Erzberger, omul politic german 
însărcinat să trateze cu Italia, povesteşte 
(, Souvenirs de guerre”, Payot, 1921) că Tisza 
a simțit o usurare când Italia a declarat răz- 
boiul, punând astfel capăt acelor tratative. 

Te întrebi dacă omul mai era în toată firea! 
Și totuşi, el gândea şi simţea la fel cu toţi gu- 
vernantii maghiari! | 

Dar acum, situaţia grea de pe fronturi face ca 
puterile centrale să simtă cu atât mai mult ne- 
voia de a câștiga de partea lor România. Nu se 
poate încerca însă nimic nici în această direc- 
tie, fără a ţine seama de românii din Ungaria. 
De astă dată nu mai merge cu faimoasa „divi- 
ziune a muncii” care a făcut minuni în 1913. 
Acuma se cere ceva real şi cinstit. Guver- 
nul german intervine deci pe lângă contele 
Tisza cu îndemnul stăruitor să acorde conce- 
siile necesare românilor din Ardeal. Acelaşi 
Erzberger este însărcinat să vorbească cu 
Tisza. Tot el are misiunea să convertească pe 
românii din Ardeal şi să cerce terenul și la 
Bucureşti. 

Cu privire la tratativele duse de Erzberger 
cu românii, d. Iuliu Maniu ne dă o foarte la- 
conică lămurire, în interviewul de care am 
mai pomenit. 

Cităm: 

„In 1915 puterile centrale aveau o situaţie grea. 

,.Impäratul Wilhelm a încercat să câştige pe ro- 

mânii din Ardeal pentru o acţiune a României ală- 
turi de puterile centrale. In acest scop a trimes pe 
Erzberger la Viena, cu misiunea de a trata cu dele- 
gaţii romani. 

In palatul prinţului Liechtenstein din Viena o 
delegaţie compusă din Aurel Popovici, Goldiş şi cu 
mine, a luat contact cu Erzberger. 

„Noi, delegaţii, am arătat lui Erzberger că ro- 
mânii din Ardeal n'au drepturi şi că e firesc din 
partea României să nu-şi înfrăţească armele cu cei 
cari vor să omoare pe fiii ei. 

„Erzberger mi-a replicat că se vor da românilor 
ardeleni drepturile pe cari le cer. 

„Am răspuns că nu cred, pentrucă de foarte multe 
ori li s'a promis şi nici o dată nu li s'a dat nimic. 

»Despre felul cum au decurs aceste tratative am 
trimes lui Ionel Brătianu, pe atunci prim-ministru, 
un raport detaliat prin d. Coriolan Popescu, din re- 
gat. Tot prin d. Coriolan Popescu, care, periclitân- 
du-şi viaţa a trecut în două râhduri frontiera, Ionel 
Brătianu a răspuns, mulfumind delegaților români 
pentru felul în care s'au achitat de misiunea lor”. 


Neincrederea delegaților români era perfect 
justificată: Tisza nici n'a vrut să stea de vor- 
bă. Erzberger povesteşte ce i-a spus Tisza: că 
românii din Ardeal au toate drepturile şi nici 
nu se plâng de nimic; că numai câţi-va gala- 
giosi fac scandal, fără motiv; că nu există altă 
putere atât de tolerantă faţă de naţionalităţi 
cum este Ungaria. 

Nu mai stăruim asupra discuţiilor pe cari 
le-a avut Erzberger la Bucureşti. Vom spune 
numai că el a înţeles perfect situaţia, că in ra- 
poartele lui a recunoscut toată dreptatea ro- 
mânilor ardeleni şi că în convorbirile pe cari 
le-a avut cu Tisza l’a îndemnat la politica de 
dreptate si omenie. 

In cele din urmă Tisza sa prefăcut că vrea 
să încerce împăcarea. Căci Tisza îi scrie în 
această privinţă lui Czernin la Bucureşti, fă- 
cându-i cunoscut că e gata să ofere tot ce ofe- 
rise si în 1914, şi exprimându-și convingerea 
că „societatea Popovici-Vaida-Maniu” se va 
mulțumi de astă dată și cu atâta. De ce? 

»Pari a te mira, adaugă Tisza, că românii noștri 
ar putea, acuma, să se mulţumească cu asta. Uiţi însă 
că, după toate probabilitățile, acceptarea propuneri- 
lor mele de către românii noştri la începutul lui 
1914, a fost împiedicată prin atitudinea sărmanului 
nostru archiduce”. 


In scrisorile lui Tisza (Briefe, 1914-1918, edi- 
tura Hobbing), de unde luăm citatul, întâlnim 
multe izbucniri de acestea, în potriva „sărma- 
nului archiduce”, care-i încurcase de atâtea ori 
socotelile; dar cum vedem, totul se reducea la 
o chestie de concurenţă: bune sentimente faţă 
de români n’avea nici unul. 

Erzberger n'a reuşit nici cu Italia, nici cu 
România. El a avut însă cele mai bune in- 
tenfii. El a recunoscut dreptatea popoarelor 
asuprite şi a stăruit pe lângă asupritori ca să-și 
recunoască vina şi să se împace cu victimele 
lor. A făcut tot ce putea face, ca om de ome- 
nie şi bun patriot german. 

Nu i s'a iertat această crimă. Hyper-patriofii 
Pau ucis. Si nu era nici măcar democrat: făcea 
parte din centrul catolic! 

XXIV 


Personalitatea sufleteasca 
a lui Franz Ferdinand 
Conceptia lui politico-sociala 


O caracterizare extrem de gravä a lui Franz 
Ferdinand, făcută de Czernin, este ca „el nu 
putea sä-si inchipuie o actiune in adevär cin- 
stită şi dezinteresata”. 

Această apreciere, emisă de un devotat al 
archiducelui, o putem documenta cu două 
rânduri, scrise de însuși archiducele, şi pu- 
blicate de alt devotat al lui, baronul Chlu- 
mecky. 

Franz Ferdinand, meditând diverse modi- 
ficări în legile constitutive ale statului ungar, 
are nevoie de un specialist în asemenea ches- 
tiuni, cu care să studieze împreună acele legi. 
El i se adresează lui Brosch, printr'o scri- 
soare pe care Chlumecky o publică în volu- 
mul citat, la pag. 327: 


Dragă Brosch, 


„Gândeşte-te bine dacă nu va fi existând vre-un 

om de onoare (irgendein Ehrenmann) pe care sä-l 
pot chema pentru câteva zile la Brioni. Ca sä studiem 
împreună chestiile constituţionale la ordinea zilei, 
ca dualismul... 

pa Ar trebui să fie un om de toată încrederea, 
foarte discret şi foarte abil jurist, ca să nu pala- 


m 


vreasca . 


Ultima frază e numai rău stilizată: „să fie 
jurist, ca să nu pălăvrească”; dar prima de- 
notă o adevărată aberaţie mintală şi sufle- 
tească: să te gândeşti bine dacă între 
52.000.000 de persoane nu va fi existând vreun 
om de onoare, afară, bine înţeles, de cele 
două persoane interlocutoare, căci prezentii se 
exclud. Ce ideie extraordinară avea stăpânul 
despre supușii lui — si, cu astfel de ideie, cum 
avea să-i stăpânească! 

Personalitatea sufletească a lui Franz Fer- 
dinand, prezentându-se astfel, — în măsura 
în care o putem desluşi până acuma, căci do- 
cumentatia în privinţa lui nu e terminată — 
ce era de așteptat din parte-i, sub acest ra- 
port, pentru cauza românească? 


* 
* + 


Trecem la concepţia lui  politico-socială. 
Nu vom intra în prea multe investigaţii. In 
cursul acestor pagini am avut de mai multe 
ori prilejul s'o atingem. Si, de altminteri, e 
atât de simplă, încât putem spune că am si 
pătruns'o toată. Vom mai da, totuşi, mai mult 
cu titlul de ciudätenie, două mici documente. 

Intâiul este furnizat de colonelul Duman- 
sky şi publicat de Egon Erwin Kisch. Din- 
tr’un raport al colonelului Dumansky se vede 

ca, după descoperirea actelor de spionagiu 
ale colonelului de stat major Redl, Franz Fer- 
dinand a ordonat reorganizarea Statului ma- 
jor al armatei, in sensul ca să fie atrasă aris- 
tocratia la locurile de stat major. După el, 
numai originea plebeie a acelei categorii de 
ofiţeri explică faptul că se ivesc spioni în- 
tre ei. 

Cum a fost posibil ca prejudecata nobiliară 
să-l ducă la o concluzie atât de fantastică? 
Sîntem siliţi să dăm o scurtă explicaţie cu pri- 
vire la faptul real care i-a inspirat archidu- 
celui absurda interpretare. Programul de stu- 
dii pentru a ajunge ofiţer de stat major, era 
extrem de încărcat, și cerea o muncă absolut 
inimaginabilă. Nu stim de ce în Austro-Unga- 
ria se cerea mai mult — sau mai greu — de 
cât în alte tari; poate că lucrul se datora pur 
şi simplu unei aberaţii didactice. Dar faptul 
era aşa. Or, nobilimea era foarte protejată, în 
toate ramurile! vieţii de stat. Take Ionescu a 
notat că în Austria, în fruntea ministerului de 
externe, un conte urma altui conte. Lucrul era 
adevărat, dar nu numai la ministerul de ex- 
terne, ci pretutindeni; şi natural, nu era vorba 
numai de conti, ci de nobilii de toate treptele. 
Nici unul din ei n'avea să se teamă că va ră- 
mânea fără locmă. Si atunci, având destule 
posibilităţi să obtie avantagii materiale si mo- 
rale fără să muncească prea mult, puteau re- 
nunta la cinstea de a fi ofiţeri de stat major. 
Pe de altă parte, oamenii din popor, cei lip- 
siti de ranguri şi mai ales dacă erau si să- 
raci, nu puteau ajunge nimic de cât prin me- 

rit, iar un element principal al meritului il 
putea constitui studiul, un studiu staruitor, in- 
darjit, in adevar supra-omenesc. 

Iată deci explicat, în chipul cel mai simplu, 
faptul, altminteri curios, că între ofiţerii de 
stat major Herr-vonii erau relativ puţini şi bă- 
dăranii relativ mulţi. Dar faptul că, într'o 
vreme în care spionajul e, dacă nu în cinste, 
în tot cazul la preţ, ofiţerii de stat major dau, 
proporţional, un contingent însemnat printre 
spionii descoperiţi ? Se explică si el în 
deajuns prin mecanismul cererii şi al ofertei, 
fără să recurgem la superstitioase clasificări 
sociale. Este evident că pentru cumpărătorii 
acestei mărfi speciale, era infinit mai preţios 
ceea ce putea furniza un ofiţer de stat major, 
de cât ceea ce oferea un oarecare. De alt- 
fel, unul dintre cei mai celebri spioni mili- 
tari ai deceniilor trecute, a fost autorul borde- 
roului din afacerea Dreyfus: acel maior Ester- 
hazy, descedentul unei familii de înaltă no- 
blete austro-maghiară. Faptul că și-a exercitat 
»profesia” de spion ca ofiţer francez si nu au- 
stro-ungar, e un simplu detaliu ocazional. Ori 
unde l’ar fi așezat soarta, el ar fi fost același, 
bine înţeles dacă ar fi găsit prilejul. E nevoie 
să mai insistăm ? 

+ 
. + 


Al doilea document care tradeaza felul de-a 
gandi al lui Franz Ferdinand, este un frag- 
ment dintr’o scrisoare adresatä de el lui Czer- 
nin, in Iunie 1910. Il scoatem din Briigel (vol. 

„De geaba, n'ai ce să-i faci! (Es nützt halt nichts!). 
Stäpânitorul trebue sä se sprijine in primul rand pe 
nobilimea respectivä. Si dacä, din nefericire, vremu- 
rile feudalismului si absolutismului au trecut, tre- 
bue totusi, ca nobilimea — in frunte cu impäratul — 
sa joace primul rol, si, in toate chestiunile imperiu- 
lui, să aibă înrâurirea hotărâtoare. Atunci nu se vor 
mai pomeni regimuri groaznice (entsetzliche) cari 
zguduie monarhia în temeliile ei, regimuri ca al lui 
Koerber, al lui Gautsch sau al lui Beck”. 


Va să zică, aşa e cazul: vremurile feoda- 
lismului şi absolutismului au trecut — din 
nefericire, adică „leider”, pe care ardelenii îl 
traduc prin durere, însă nu ca substantiv, ci 
ca interjectie. 

Cititorii își vor închipui că acești Koerber, 
Gautsch şi Beck, cei trei prim-miniştri cari 
au exasperat sentimentele supra-aristocra- 
tice ale lui Franz Ferdinand, au fost un fel de 
miniştri bolșevici sau cel putin democrați à 
la „otrăvitorul” Masaryk. 

Nu. Au fost, toţi trei, oameni pașnici şi ex- 
celenti gospodari, cu îmbelşugată practică 
administrativă, şi în fond, conservatori — 
amănunt despre care vom mai vorbi. Lui 
Franz Ferdinand i-au fost personal foarte de- 
votaţi; doi dintre ei — Koerber şi Beck — i-au 
făcut şi mari servicii, mai ales în chestia căsă- 
toriei morganatice, în care l-au ajutat din 
răsputeri — lucru pentru care el le-a şi mul- 
tumit prin scrisori şi telegrame — iar Beck i-a 
fost şi profesor. 

Şi nici Franz Ferdinand n'a avut întotdea- 
una idei atât de rele despre Koerber şi Beck. 

XXV 


Finalul unui roman 
de dragoste 


Cu cativa ani in urmä — in 1900 — archi- 
ducele Franz Ferdinand avusese cu primul- 
ministru de atunci, Koerber, acea corespon- 
dentä dramatica la care faceam aluzie intr’un 
capitol precedent. 

Amorezat de contesa de Chotek, Franz Fer- 
dinand era neräbdätor s’o ia de nevastä, dar 
unchiul său si toată Curtea se opuneau în mod 
hotărît. O singură persoană l’a înţeles si 
aprobat: mama lui Rudolf, Elisabetha, împără- 
teasa artistă şi bohemă, care păstrase cât mai 
putin din prejudecățile de castă si care i-a 
spus cu simplicitate: 

— Insoarä-te cu femeea pe care o iubeşti, 
căci altfel vei avea copii uriti! 

Sfatul acesta — indiferent de tăria sau slă- 
biciunea argumentului invocat in susținerea 
lui — pornea dintr’o convingere hotărită si 
dintr'un sentiment puternic. Elisabetha dove- 
dise în deajuns că nu recunoaşte hotarele de 

castä si de clasä. N’a avut nimic de obiectat 
în potriva cäsätoriei fratelui ei Louis cu ac- 
trita Henrictte Mendel, şi arăta o deoscbita 
favoare fetei ieşite din această căsătorie. In 
schimb a fost contra căsătoriei lui Rudolf cu 
prinţesa Stefania, pentrucă și-a dat seama că 
ci nu se potriveau şi că Rudolf nu va putea 
să iubească pe soţia pe care i-o impunea „ra- 
tiunea de stat”. Dar ea n'a avut puterea să-şi 
impuie voinţa, tocmai pentru că era o ches- 
tiune de stat. Nici de astă dată, în cazul lui 
Franz Ferdinand, ea nu putea face nimic. Ar- 
chiducele a pornit o campanie vijelioasă pe 
lângă toate „forurile” posibile, şi în primul 
rând a căutat să-l ia cu asalt pe şeful guver- 
nului austriac, Ernst von Kôrber. 
La 22 Aprilie archiducele îi serie: 


„Afară de asta, vă rog, Excelenţă, să hotärîti pe M. 
S. să-i fie milă de mine, căci am ajuns la ultima ex- 
tremitate a forţei mele fizice şi morale, şi nu mai 
garantez de nimic! 

„Din toată inima, vă mulţumesc, Excelenţă, pen- 
tru toate ostenelile, căci sunteţi unul dintre puţinii 
cari îmi iau apărarea (die sich meiner annehmen) şi 
fac totul ca să evite o catastrofă!!” (ambele semne 
de exclamafie sunt ale autorului). 


Evident, primul-ministru va fi fost impre- 
sionat de această ameninţare. Franz Josef 
insă trecuse prin atâtea drame! Detinea, in- 
contestabil, recordul în materie. Doară nu o- 
dată avusese prilejul să exclame ,,Nichts wur- 
de mir espart!” La 18 ani neîmpliniţi s'a ur- 
cat pe tron în toiul revoluţiei— drama No. 1— 
care a izgonit pe împăratul în funcţie. O dată 

pe tron, a început să piardă războaie si pro- 
vincii; dramă după dramă! Cu toată asprimea 
cenzurii, gura lumii nu poate fi închisă; opi- 
nia publică urlă: „vinovată e stăpânirea: îm- 
părat şi guvern”; „trăim sub absolutismul 
prostilor”; „armata austriacă: o turmă de lei, 
condusă de măgari”! Dar pentru Franz Iosef 
dramele politice şi militare se îmbină cu 
nenumărate drame de familie. 

Maurice Barres (în „Une imperatrice de la 
Solitude”), înfăţişează nenorocirile împără- 
tesei Elisabetha: „Dans sa maison, le Meurtre, 
le Suicide, la Demence et le Crime semblent 
errer, comme les Furies d'Hellas sous les por- 
tiques du palais de Mycene”. Tabloul teribil 
schițat de Barrés pentru Elisabetha, e perfect 
valabil si pentru Franz Josef, de vreme ce 
casa Elisabethei, zugrăvită astfel de literatul 
Maurice Barrès, este si casa lui Franz Iosef, 
pe care d. N. Iorga, cu talentul de literat, dar 
şi cu autoritatea de istoric, ne-o înfățișează 
şi d-sa: 

„Habsburgii represintau pe un tron stropit 
cu atâta sânge şi încunjurat de atâta minciună 
o dinastie străină şi parasitară, în care se să- 
vérsiau, la scurte intervale, nu numai delicte 
curente, ci crime de care se înspăimânta lu- 
mea. Nenorocitul de Francisc-losif, trăind supt 
tutela unei actrițe, măritată de formă, vedea 
aproape cu indiferență desfrâul unui fiu vădit 
anormal care a fost găsit cu capul sfărâmat 
lângă o fată nenorocită de dânsul. Și în acest 
timp un Archiduce Otto suia cu calul scările 
cafenelelor şi-şi aducea tovarășii de beție ca 
să li arăte pe sofia sa în pat. Si atâtea, atâtea 
scandaluri zilnice...” 

Scandaluri zilnice — şi crime de cari se 
înspăimânta lumea. Si pe unele si pe celelalte 
le va fi suportat uşor Franz Josef. Dar cum va 
fi indurat oare, atata amar de vreme, imensul 
şirag de nenorociri? Fratele său Maximilian a 
fost ucis în Mexic, iar cumnată-sa, Charlotta, 
a înebunit. Fiu-său Rudolf, unicul său fiu, 
a murit în condiţii nelămurite, în misterioasa 
dramă dela Mayerling. Nevastă-sa, cu care 
a dus casă destul de mohorită, în cele din 
urmă a fost ucisă la Geneva. Altă cum- 
nată, ducesa de Alençon, a fost carbonizată în 
catastrofa dela Bazarul Caritätii din Paris. Ar- 
chiducesa Hedwiga, fica lui Albrecht, a murit 
de arsurile ce și-a făcut răsturnând o lu- 
mânare, Archiducele Wilhelm a murit în ur- 
ma unei căderi de pe cal. Archiducele La- 
dislas a murit de descărcarea unei arme. Ar- 
chiducele Johann a pierit în valurile oceanu- 
lui. Şi diferiţi alţi Habsburgi, mai mari si 
mai mici, sau pierdut in lume, unii lăsând 
amintiri scabroase. Iar dacă Franz Iosef ar 
trăi astăzi, ar socoti poate în rând cu cele- 
lalte nenorociri şi pe aceea că nepoată-sa de 
fiu, fica lui Rudolf, despărțită de primul ei 
sof, prinţul Windischgractz, este remăritală 
cu un om din popor, un modest avocat so- 
cialist, pe care Dollfuss l’a bagat in inchisoare 
pentru acţiunea lui socialistă si ea, prinţesa 
habsburgicä, ii duce acolo merinde si rufe. 
Ce-a fost însurătoarea lui Franz Ferdinand 
faţă de această căsătorie? 

Eugene Bagger aminteşte blestemul aruncat, 
în 1849, de contesa Karolyi, cumnata lui Ludo- 

vic Batthyany, impuscat din ordinul lui Franz 
Josef : 

— Loveste-l, Doamne (pe Franz losef) in 
toți aceia cari îi vor fi cei mai dragi: în copiii 
lui si în tot neamul lui. 

Contele Michael Karolyi, nepotul de fiu al 
acelei contese Carolina Karolyi, spune, în „Ge- 
gen cine ganze Welt”, că a mai fost si alt 
blestem, cel pe care l’a rostit văduva gene- 
ralului Damjanich la Arad, lângă spânzură- 
toarea în care atârna corpul soţului ei. 

Şi Karolyi se întreabă: „S'a împlinit un bles- 
tem? Şi care din două? Sau care din cele 
multe?” 

Dacă Franz losef a fost câtuşi de puţin 
superstitios — și e infinit probabil ca fost si 
chiar foarte — nu se poate să nu-l fi torturat 
amintirea acestor blesteme, la fiecare ocazie 
— şi ocaziile se iveau mereu. Fapt e însă că 
toţi biografii înregistrează tăria cu care a su- 
portat loviturile soartei, una după alta. Fost-a 
el, totuşi, mai simţitor în tinereţe? In tot ca- 
zul, în ultima fază, simtirea-i era tocită. Când 
Koerber îi repetă amenințările rostite de 
Franz Ferdinand, Franz loscf isi va fi zis 
aproape cu jovialitate: les catastrophes, ça 
me connaît! — si a ramas neclintit in hota- 
rirea lui. 

Atunci a urmat a doua scrisoare a lui Franz 
Ferdinand către Koerber: se precizează ca c 
scrisă „în Lunea Paştilor”. Extragem: 

„Aflându-mă încă sub impresia convorbirii noa- 


stre de azi, îndrept încă odată un cald apel către ini- 
ma Excelenței Voastre, ca să expunefi cauza mea în 

chip favorabil Maestätii Sale. Am încredere deplină 
in Dvs, şi vă rog să nu vă lăsaţi impresionat de alte 
influenţe, Dacă Dvs., ca bun austriac, aveţi la inimă 
binele monarchiei, ajutati-mä ca să izbândesc. Ma- 
jestatea Sa este în dispoziția cea mai gratioasä si mai 
binevoitoare. E vorba numai de felul şi chipul în 
care Excelenţa Voastră veţi infätisa totul Majestății 
Sale Impăratului, spre a-l câştiga pentru aprobarea 
dorinţei mele aprinse. 

„Excelenţa Voastră lucrează astfel pentru o cauză 
bună, şi nu va avea nici odată s’o regrete. Această 
acțiune a E. V. foloseşte mai mult monarchiei decât 
dacă, prin neîntrerupte greutăţi şi tergiversări, aş fi 
împins la disperare. 

„Vreau să fiu pururea un om cinstit şi închinat 
datoriei: vreau să corespund, în toate, grelei mele 
chemări şi, cu cele mai bune puteri ale mele, să-mi 
servesc ţara. 

„Nu-mi luaţi putinţa de a realiza ceea ce-mi pro- 
pun cu atâta hotărire, făcându-mă astfel, pentru toa- 
tă viaţa, un om nenorocit şi disperat! 

„„Intr'un ceas grav vă spun aceste cuvinte, şi acum 
apelez din nou la inima, Ja patriotizmul, la bunävo- 
inţa Dvs., şi aştept ca Excelenţa Voastră să repre- 
zinte chestiunea mea pe lângă Majestatea Sa, în mo- 
dul cel mai favorabil şi hotäritor. 

„Mulţumindu-vă anticipat din toată inima pentru 
toate ostenelile Dvs., sunt pururea, cu cele mai căl- 
duroase salutări, al Excelenței Voastre sincer 

ARCHIDUCE FRANZ 


„P. S. Excelenţa Voastră îmi cunoaște starea fizică și 
psihică, îmi cunoaşte hotărirea neclintité, si acum e 
vorba, pur gi simplu, de viata, de existenţa si de viito- 
rul meu.” 


Concomitent cu romanul dela Viena, izbuc- 
neşte, ca să zicem astfel, şi dragostea regelui 
Serbiei, Alexandru Obrenovici, cu dama de 
onoare Draga Masin. Inalta aristocratic 
austriacă, deşi n'are prea mult respect pen- 

tru regalitatea sângelui obrenovicesc, e totuși 
penibil impresionată de conduita lui Alexan- 
dru. Franz Ferdinand are altă atitudine: el gă- 
seşte mijlocul ca, în mod public, să manifeste 
regalului amorez dela Belgrad o simpatie atât 
de caldă, în cât este evident că în persoana co- 
legului de suferinţe archiducele se mângâie pe 
sine însuși. 

Pe când Franz Ferdinand dezvolta această 
intensă activitate epistolară, în acelaşi timp cu 
una orală şi mai vie, baronul Beck, care nu 
era încă ministru, ci simplu şef de secţie la un 
minister. intervenea şi el la diferite foruri 
pentru Franz Ferdinand. care-i fusese elev. 
De altfel, în casa lui Beck, archiducele se în- 
tâlnea cu persoanele şi personalităţile cari a- 
veau sau puteau să aibă vre-un amestec în 
chestiune. Acolo Franz Ferdinand sa întâlnit 
si cu Sieghart, însărcinat de Franz Iosef să 
studieze lucrul din punct de vedere juridic, 
Sieghart, omul de încredere al împăratului, 
al primului ministru şi — atunci, încă — al 
arhiducelui însuşi, notează în jurnalul său 
două fapte, pe cari am mai avut prilejul să le 
amintim: 

1. La 12 Aprilie archiducele declară că la 
tron nu renunţă, pentru că asta ar fi contrar 
dreptului divin. 

2. La 14 Aprilie archiducele se prezintă, la 
ministerul de interne, primului ministru Koer- 
ber, şi-i declară că dacă nunta nu se face, el 
înebuneşte — sau e silit să se împuște. 

Ajunsă aci, lupta s'a isprăvit. Acea formida- 
bilă campanie, care a culminat printr’o inter- 

ventie a papci in favoarea infocatului amorez, 
a dus la rezultatul urmărit: la 1 Julie 1900 sa 
efectuat căsătoria lui Franz Ferdinand cu con- 
tesa de Chotck. In acceasi zi în care s'a produs 
evenimentul, archiducele i-a adresat lui Beck 
această telegramă: 


„In cea mai frumoasă zi a vieţii noastre, nevastă- 
mea şi cu mine exprimăm co-intemeietorului ferici- 
rii noastre cea mai adâncă şi cea mai călduroasă 
mulţumire pentru telegrama atât de prieteneasca si 
pentru tot ce ali lucrat şi făcut pentru noi în aceas- 
tă vreme îndelungată”. 


Bine a făcut că i-a mulțumit chiar în ziua 
aceea. Cu o zi mai târziu, poate că sar fi răs- 
gândit. In tot cazul c fapt că Beck, adresantul 
acestei telegrame, devenit apoi prim-ministru, 
a fost răsturnat nu de altcineva, ci de Franz 
Ferdinand în persoană, pentru ca împreună 
cu Gautsch si cu Koerber să formeze un trio 
de odioşi cx-prim-ministri. 

Ce sc poate spune despre guvernările lor? 

Ca idei politice, dacă-i apreciam cu unitatea 
de măsură occidentală, au fost mai curând 
oameni de dreapta: „conservatori rationali”, 
după expresia istoricului R. Charmatz ; pen- 
tru Austria, bine înţeles, au fost destul de a- 
vansati. Căci Austria cra foarte în urmă. 

Archiduccle Franz Ferdinand se plângea ca 
— „din nefericire” — în Austro-Ungaria vre- 
mea feodalismului şi absolutismului... trecuse! 
Curios lucru, în adevăr, să constati dispariţia 
feodalismului intr’o țară în care cenzura pre- 
ventivă era o instituţie permanentă, în care 
miniştrii nu erau răspunzători fafa de parla- 

ment, în care împăratul putea, oricând, să 
legifereze de unul singur, în baza faimosului 
articol 14, în care femeile n'aveau dreptul să 
practice medicina şi în care institutoarele — 
cel puţin acesta era cazul în toată Austria de 
jos, Viena incluziv — n'aveau voie să se 
mărite, pentru ca să nu dea scolariJor şi sco- 
färitelor spectacolul imoral al femeii însăr- 
cinate! (Vezi anexa No. 13). 

Sau, iată altă ilustratiune a victii idilice din 
Austro-Ungaria strasnic de nefeodala: in 
această monarchie a fost în vigoare până în 
ajunul războiului mondial, codul penal mili- 
tar promulgat de Maria Theresia la 31 De- 
cembrie 1768. Ce-i drept, suferise el modifi- 
cări; dar erau modificări vrednice de perso- 
nagiul lui Caragiale: făcute anume ca să nu 
schimbe nimic. 

După codul acesta, care făcea deliciul tradi- 
tionalistilor, Consiliul de războiu judeca in 
şedinţă secretă. Aţi înţeles, prin urmare, că 
publicul era exclus. Aţi înţeles prea puţin, 
pentru că nu erau îngăduiţi nici avocaţii. A- 
dică: nici nu existau avocaţi! Vă rog să luaţi 
à la lettre tot ce spun, căci nu glumesc si nu 
fac nici figuri de stil: justiţia militară austro- 
ungară nu ajunsese încă la acest progres teh- 
nic, pe care-l constitue apărătorul. Acuzatul 
era lipsit de asistenţa unui apărător, cât de 
impropriu, fie şi din oficiu; dar şi mai mult: 
acuzatul mai era lipsit şi... de propria sa asis- 
tentä: acuzatul n'avea voe să asiste la propriul 
său proces, şi prin urmare nu asculta nici re- 
chizitoriul auditorului (procurorul militar, 


333 


www.dacoromanica.ro 


cum e comisarul regal la noi), ca mäcar sa 
ştie cu deamänuntul ce acuzaţie i se aduce. 
In schimb, în urma unui asemenea proces, 
judecat în secretul cel mai tainic (ingaduiti 
pleonasmul, căci nu e cu totul deplasat!), con- 
damnatul n’avea nici dreptul de recurs. 

Maria Theresia trebue să fi fost o persoană 
foarte discretă şi foarte expeditivă. Onoare ei! 
Dar codul acesta a rămas în vigoare până 
în ajunul războiului mondial, — longevitate 
exagerată pentru un cod. Pe fiecare an, mii 
şi mii de oameni crau ,,judecati” în felul a- 
cesta. într'o ţară în care, „din nefericire, vre- 
murile feudalismului şi absolutismului trecu- 
seră” fără să lase nici o urmă! 

Ultimul mare proces judecat pe temeiul 
acestui cod a fost procesul lui Hofrichter, tâ- 
năr şi valoros ofiţer, acuzat de o crimă abomi- 
nabilă: şi-a ucis un camarad — în proiectul 
lui era să ucidă un total de zece — pentru ca, 
prin dispariţia lor, să-i vie lui imediat rândul 
la avansare. A fost o puternică mișcare de 
presă şi de opinie publică în favoarea acuza- 
tului. La început, pentru că s'a crezut în ne- 
vinovăția lui; dar şi pe urmă, după ce vino- 
vätia lui fusese perfect stabilită, pentru că me- 
todele de instrucţie şi de judecată, ieșite clar 
la iveală cu acest prilej, au convins pe toată 
lumea că, în asemenea condiţii, Hofrichter ar 
fi fost iremediabil pierdut chiar dacă n'ar fi 
fost vinovat. Aceasta au spus'o mulţi ziarişti 
vieneji, în frunte cu Austerlitz, a spus-o şi 
Steed, în volumul „La monarchie des Hab- 
sbourgs” apărut înainte de războiu, a spus-o 

şi autorul acestor rânduri in toate coresp. 
dentele trimese ,,Adevérului” cu privire la ce 
zul lui Hofrichter dacă nu în favoarea per. 
soanei lui (vezi anexa No. 14). 

Pentru înlăturarea codului penal militar al 
Mariei Theresia a trebuit dusă o luptă aprigă 
şi îndelungată, care în cele din urmă a reușit. 
Va interesa pe cititori să afle că printre luptă- 
torii pentru reformă s'a distins deputatul ro 
mân bucovinean Isopescul-Grecul, profesor d 
drept penal la universitatea din Cernăuţi, : 
reputat în toată Austria pentru competent: 
în materie. El a luat o parte activă la alcät 
rea noii legi şi a fost şi raportorul ei în Came 


WICKHAM STEED 

XXVI 


Trei guverne 
quasi-democratice 


Nu cei trei odiosi prim-ministri au reuşit să 
reformeze justitia militarä. Aceasta au facut-o 
altii, dupa cäderea dela putere, pe rand, a ce- 
lor trei, si dupa ce Franz Ferdinand scrisese 
cuvintele de apreciere citate mai sus. 

Cei trei odiosi prim-ministri au încercat 
câteva lucruri mai mici. 

Inainte de toate au dat oare-care elasticitate 
aparatului birocratic si administrativ, anchi- 
lozat in formule si procedee strävechi. Cu 
aceasta au fnviorat întreaga viata austriacă. 

Koerber si Beck au mai facut si altceva: au 
muncit muncă de salahori ca să îndulcească in- 
cäpätinarea lui Franz Iosef si să-i zmulgă con- 
simtimantul la căsătoria lui Franz Ferdinand, 
fie si cu severe condiţii. Dar asta a fost o opera 
incidentala. Intre operele lor de guvernământ 
propriu zis, a fost o lucrare stăruitoare pen- 
tru apropierea între ele a naționalităților 
austriace. 

In aceasta direcţie au lucrat: Koerber prin 
legiuiri economice, cari impingeau nationali- 
täfile la o mai intensă conlucrare; Gautsch 
prin pregătirea reformei electorale; si Beck 
prin realizarea acestei reforme, care, aducând 
pe întâiul plan problemele sociale, temperă, 
deasemenea, conflictele dintre naţionalităţi. 

Şi această politică se impunea! 


In Junie 1913 — cu un an de zile înainte de 
războiu — Fr. Austerlitz a publicat un studiu 
în revista „Kampf”, accentuând situaţia pre- 
cară a Austro-Ungariei. Austerlitz, primul-re- 
dactor al ziarului social-democrat „Arbeiter- 
Zeitung”, a fost unul din cei mai străluciți zia- 
rişti austriaci, poate chiar cel mai strălucit. 
Articolul de care ne ocupăm aci dovedeşte 
inteligenţă vie, ştiinţă vastă, şi un uimitor simţ 
al realităţii prezente şi viitoare, o adevărată 
prevedere profetică. 

Austerlitz începe cu constatarea că nu există 
o singură putere în lume, care să aibă atâţia 
duşmani câţi are Austro-Ungaria. Ea este dus- 
mănită nu numai de duşmani, dar şi — si- 
tuatie paradoxală — de aliaţi şi de prietini. 
Nu există o singură putere spre teritoriile că- 
reia — spre toate teritoriile căreea — să fie 
afintiti atâţia ochi lacomi, lăcomie concentrată 
nu într'o vagă dorinţă, ci în revendicare ex- 
presă şi precisă. Toţi vecinii Austro-Ungariei 
~ toţi, afară, poate, de Elveţia, dar ar fi sin- 
gura excepție — vor bucăţi din Austro-Un- 

garia. Si nu existä mare putere care sä poata 
aluneca atât de usor in razboiu, cum poate 
aluneca Austro-Ungaria; ea devine, astfel, 
adevaratul izvor de primejdii pentru Europa. 
Alt razboiu nici nu este de gândit. Un raz- 
boiu franco-german? Cu desävârsire exclus, 
ca fapt initial: el poate fi numai o consecinta, 
ca in cazul de pildä, când Germania, särind 
în ajutorul Austriei, ar declara razboiu Ru- 
siei. Iar Austro-Ungaria, o dată alunecată în 
războiu, ar vedea toate nationalitätile ridi- 
cându-se în potriva ei, spre a-şi realiza uni- 
tatea naţională : 

„Polonii, italienii, sârbii, românii, cu toţii îşi văd 
marea majoritate a conationalilor lor dincolo de 
graniţele austro-ungare; prin însăşi existenţa Austro- 
Ungariei ei se văd jefuiti de unitatea lor naţională; 


ei trebuie să renunțe la idealul lor national, spre a 
putea fi patrioţi în Austria”. 


Ce mirare, continuă Austerlitz, că în ase- 
menea condiţii oamenii se întreabă dacă 
ceeace le cere statul acesta, concordă cu 
ceeace le poate oferi? 

Şi, examinând atitudinea probabilă a fie- 
cărei naţiuni interne şi a fiecărui stat cona- 
tional extern, spune despre Români, între 
altele: 


„Cum stă cazul cu România? 

„Acest stat boieresc apare ca prietinul nostru 
cel mai sigur, iar drăgălăşeniile schimbate din când 
în când între Viena si Bucuresti, par întemeiate pe 
adevărată şi sinceră prietenie. In realitate, România 
poate să devie mâine o a doua Serbie pentru noi, 
căci între hotarele negre-galbene, găseşte şi ea, ca şi 
statul slav, „fraţi subjugaţi” (în text: „unerlâste Brii- 
der”). 

„Şi când ea (România) cântäreste perspectivele de 
a-şi câștiga românii încorporaţi Rusiei, sau pe cei 
cari trăiesc în Ungaria, ajunge de sigur la concluzia 
că sânt totuşi mai mari şansele de a zmulge o bucată 
din Austria decât de a împărţi Rusia”. 


Acest articol, pe care regretăm că nu 
l-am putut reproduce în întregime, e pur şi 
simplu formidabil prin puterea de viziune cu 
care prezinta, atunci, nu numai situaţia din 
acel moment, dar si cea care avea să urmeze. 

Fără îndoială, Take Ionescu ar fi fost in- 
cântat dacă ar fi citit toate acestea — în 1914. 
Când le-a scris Fr. Austerlitz, în 1913, 
chestia nu se punea pentru noi; pentru Aus- 
terlitz ea s'a pus si atunci, şi întotdeauna. 
Dar conducătorii politici austriaci, în imensa 
lor majoritate, n'au inteles-o niciodată. 

Care era soluţia lui Austerlitz? Ridicându- 
se împotriva acelora cari, după expresia lui, 
atât de sugestivă, „se mulţumesc cu jumă- 
täti de intenţii şi sferturi de fapte”, Auster- 
litz cerea tot felul de reforme cari implicau 
nu numai importante concesiuni de ordin so- 
cial, dar şi concesiuni tot atât de mari în do- 
meniul naţional. Cu brutalitatea lui obişnui- 
tă, Austerlitz afirma deadreptul că în acest 
caz nationalitatile de sub dominatiunea habs- 
burgică vor uita despărţirea de surorile inde- 
pendente şi se vor simţi în Austria ca la ele 
acasă. Asta cam aducea cu formula de pe vre- 
muri a marelui naţionalist ceh, Palacky. 

Or, cele trei guverne — Koerber, Gautsch și 
Beck, — în definitiv guverne conservator-mo- 
derate, cum au fost atâtea în Anglia și în 


341 


www.dacoromanica.ro 


Belgia, făcuseră mari sfortäri ca să reali- 
zeze reforme cat de mici in sensul dezide- 
ratelor lui Austerlitz. Si Rudolf Sieghart, 
care a colaborat cu tus-trele guvernele, sus- 
tine că dacă reformele lor, așa de modeste 
cum au fost, se făceau cu două decenii mai 
înainte. războiul mondial. chiar dacă sar mai 
fi produs, n'ar fi avut pentru Austria urmă- 
rile catastrofale pe cari le-a avut. 

Dar aceasta nu intra în ideile şi metodele 
curente. Metternich s'a lăudat, pe vremuri, 
că întreţine antipatia între naţionalităţi (de 
fapt şi între clase). Taaffe, care a condus mulți 
ani guvernul, a făcut un pas mai departe, nu 
zic înainte: el a emis maxima că popoarele 
din Austria trebue menținute infr’o nemulfu- 
mire continuă, bine dozată. Textual! 

Sistemul sa perpetuat mereu, cu mici în- 
treruperi. Iar când, în cursul unuia din a- 
ceste intervale, baronul Beck a fost chemat 
la guvern, ca să continue €ra începută cu 
Koerber si Gautsch, Franz Ferdinand i-a tri- 
mes o telegramă nu de felicitare, ci de con- 
doleante; făcea pe lângă el un ultim demers, 
sub forma viguroasei lozince: nici o concesie! 
Să nu acorde nimic nimănui: nici naţiunilor 
şi nici partidelor — si nici ideilor! 

Beck nu l-a ascultat. S'a silit — ca şi Koer- 
ber şi Gautsch. — să modernizeze viaţa aus- 
triacă. Toţi trei, pe rând, au mai făcut şi a- 
ceastă inovaţie: au introdus în guvern bur- 
gheji şi ţărani, ca atari, şi luaţi din toate na- 
tionalitätile. Egalizarea naţională se mai vă- 
zuse chiar şi în Austria; dar egalizarea cla- 

selor in demnitätile cele mai înalte, nu se po- 
menise încă. Altă dată, când împrejurările 
impuneau cu orice preţ un om din popor la 
guvern, împăratul îl înobila întâiu, ca să nu 
spurce pragul sacrosanct. Aşa a fost cazul 
cu Bruck, un genial gospodar, fost legător de 
cărţi, om care a gândit şi realizat adevărate 
minuni în viaţa economică austriacă, făcut ba- 
ron ca să ia ministerul de finanţe în momente 
grele, şi apoi, când n'a mai fost nevoie de ser- 
viciile lui, împins la sinucidere, pentru puri- 
ficarea atmosferei aristocratice. Dacă n’ar fi 
fost cenzura atât de severă, s'ar fi găsit, de 
sigur, în cursul deceniilor, un scriitor care să-l 
imortalizeze pe Bruck, într'o dramă sau în- 
trun roman. i 

De altfel, era o vorbă curentă in Austria că 
omul începe dela baron în sus; iar ambasado- 
rul american John Lothrop Motley a mai dat, 
cu ironia cuvenită, şi o precizare foarte utilă: 

— Un austriac poate fi, într'una şi aceeaşi 
persoană, Shakespeare, Galileu, Nelson şi Ra- 
fael; totuşi nu va fi primit în societatea 
„bună”, dacă n’are cuvenitele blazoane de 
nobleţe — născută, nu făcută. 


* 
* * 


Cititorul se va intreba: bine, dar Koerber, 
Gautsch si Beck — cari de altminteri nu erau 
nici ei bacani, ci voni in toată regula — s'au 
facut singuri prim-ministri? Nu i-a chemat im- 
päratul? Si doară nici Franz losef nu era mai 
democrat decât Franz Ferdinand. El ,,octroa- 
iase” ce-i drept o constitutie; dar, cum s’a re- 

marcat cu drept cuvant, era o constitutie... ab- 
solutista. Aci vom da un singur exemplu cu 
privire la spiritul democratic si constitutional 
al împăratului Franz Iosef. In volumul „Franz 
Iosef in seinen Briefen” publicat de Otto Ernst, 
găsim o foarte — nu putem spune de cât nos- 
timă telegramă adresată de Franz Iosef pri- 
mului ministru Tisza (Koloman) la 11 Iulie 
1883. Trefort, ministrul de instrucţie publică 
al Ungariei, publicase întrun ziar din Buda- 
pesta o scrisoare în care își expunea ideile po- 
litice. Împăratul îi telegrafiază primului mi- 
nistru maghiar: 

„Scrisoarea pe atât de inutilă pe cât şi de lipsită 
de tact a lui Tréfort m'a atins neplăcut. Unde vom 


ajunge dacă fie-care ministru va comunica lumii pro- 
priile lui idei politice?” 


Dar mai trecuseră câteva decenii. Din când 
în când, Franz Iosef, pe tron, se vedea silit 
să mai facă şi câte o concesie. Franz Ferdi- 
nand nu acorda încă nimic sau aproape nimic. 

Cazuri ca al lui Rothschild erau extrem de 
rare; şi apoi, în specie, a fost Rothschild, şi a 
făcut în schimb un serviciu inimaginabil; şi, 
în sfârşit, în asemenea chestiuni Franz Fer- 
dinand înţelegea să decidă el singur: respin- 
gea vehement ori-ce tentativă de sfat şi îndru- 
mare, din partea ori-cui! 

Incidentul Ebenhoch e foarte instructiv. Pen- 
tru justa lui apreciere trebuie să spunem câ- 
teva cuvinte despre partidul creștin-social. 

XXVII 


Partidul crestin-social 


Partidul crestin-social al lui Lueger, era 
singurul care urma pe Franz Ferdinand. Par- 
tid de dreapta, el se proclama democratic: o 
dovedeste si partea a doua a numelui. Pro- 
gramul trebuia să fie alcătuit astfel, ca să a- 
tragă o parte cât mai importantă a masselor. 
Deputatul crestin-social Alfred Ebenhoch, 
fost ministru al Agriculturii, şi, ca atare, cu- 
noscător al nevoilor ţărănimii, a propus par- 
tidului să-și înscrie în program unele din re- 
vendicările țăranilor mai săraci. 

Era atât de putin grav ceeace propunea 
bietul om; şi bietul om, crescut la o şcoală a 
iezuiţilor, se simţea atât de putin cu musca 
revoluționară pe căciula-i conservatoare, în- 
cât a scris si archiducelui Franz Ferdinand. Ii 
expunea şi lui în ce fel, prin imbratisarea 
câtorva revendicări inofensive, s'ar putea a- 
trage încă o categorie de cetăţeni de partea 
ideilor drepte şi mântuitoare ale partidului 
creştin-social. 

Asta au înţeles-o pretutindeni clericalii ca- 
tolici, cari pretutindeni erau conservatori — 

„conservatori rationali” — cum si in Austria 
fusesera Koerber, Gautsch si Beck. 

Franz Ferdinand n'a înţeles să facă nici 
atâta concesie. Iată ce i-a scris lui Brosch, cu 
data de 3 Februarie 1903: 


„Dragă Brosch, 


„Am primit alăturata scrisoare dela fostul minis- 
tru Ebenhoch. Am mâncărime de condeiu (în origi- 
nal, mai energic: es juckt mich=mă mănâncă!) să-i 
răspund odată şi să-i spun părerea mea despre feri- 
citorii poporului (Volksbegliicker) cari isi caută 
mântuirea în aceea că afata pe ţărani în potriva ma- 
rei proprietăţi şi a nobilimii. In general cred că în 
privinţa asta i-ar trebui băgată odată mintea în cap 
omului (den Kopf zurechtzusetzen), pentru ca pe 
calea asta să afle şi tot partidul că trebuie să se fe- 
rească de a deveni un partid socialist. 

„Nu vreau cu nici un chip să înceapă moda ca 
şefii aceştia crestini-sociali să atâte pe ţărani, pe 
burghezi şi poporul de jos (die kleinen Leute) con- 
tra clasei posedante. Căci e numai opera lui Eben- 
hoch faptul că la Salzburg ţăranii sunt atât de afà- 
tati. : 

„Cum a fost chestia cu trădarea săvârşită de Eben- 
hoch, când i-a comunicat lui Beck tot ce se făurea 
contra lui? N’o mai am exact în minte. Te rog să 
mi-o comunici, de asementa şi părerea d-tale despre 
scrisoarea mea. 

„Cu cele mai bune salutări, sincerul d-tale 


»ARCHIDUCE FRANZ” 


Finalul arată că Ebenhoch urma să fie şi 
pedepsit. Avea el la activ o chestie cu o tră- 
dare. Trädare adevărată sau trădare presu- 
pusă, indiferent; vorba comediei: „între ca- 
marazi este perfect egal!” Cât timp stătea bi- 
nișor, i se putea îngădui atâta lucru; dar dacă 

se afla in treabä si scormonea täränimea, tres 
buia pus la locul lui! 

Fericite timpuri m in 1903 mn când Franz 
Ferdinand se credea încă în stare să facă ser 
lecţia persoanelor şi a metodelor. Mai târziu, 
"mu Chiar înainte de moartea archiducelui r- 
partidul creştinssocial, pornit pe povârnisul 
declinului, nu mai putea oferi sprijinul for- 
midabil aşteptat dela el, ci, din potrivă, tres 
huia sprijinit, prin orisce mijloace, ca să nu 
se präbuseascä de tot. 


+ 


L2 * 


Primul simptom de naufragiu, invizibil pens 
tru cei mai multi, partidul crestinssocial l’a ins 
fätisat inca pe timpul lui Lueger si se cuprins 
dea tocmai in ceeace trecea drept izbânda sus 
premă a acestuia. Circumscriptia II a Vienei, 
Leopoldstadt, cartierul evreiesc prin excelenţă, 
l’a ales deputat în dieta Austriei de jos. S'a 
zis că Lueger a înfipt steagul antisemit în 
reduta inimicului. Realitatea, mai putin 
eroică, era că Pau votat un mare număr de 
alegători evrei, pentru că altfel, statisticeşte 
vorbind — bob numărat — nu putea să fic 
ales. Votândusl, evreii au dovedit că nu ver 
deau o primejdie nici în persoana, nici în 
acțiunea lui. Din potrivă, tacit sau expres 
se restahilise de fapt vechea prietenie, de 
pe vremea când Lueger debuta politiceşte, des 
but efectuat în partidul liberal, sub auspiciile 
căruia a şi pătruns, pentru întâiaşi data, la 
primărie. Pe atunci partidul liberal austriac, 
prin clasa pe care o reprezenta, era compus 

in buna parte din evrei, si primise denumi- 
rea, în gândul adversarilor pejorativă: „par- 
tid evreesc”. In cât, d. Adolf Hitler, care în 
„Mein Kampf” exprimă oare-cari elogii la 
adresa lui Lueger, se înşeală: Lueger a făcut 
alt ceva de cât îşi închipuie dictatorul dela 
Berlin, si sub aparenţa triumfului a clocit în- 
frângerea. 

Insă după moartea lui Lueger n'a mai fost 
cu putinţă echivocul; de astă dată a venit, ui- 
mitor de repede, debandada cea mai zgomo- 
toasă. In alegerea parţială pentru locul din 
dietă ocupat de răposatul şef, partidul creştin- 
social n'a mai rcuşit (vezi anexa No. 15). Lu- 
crul în sine n'avea o importanţă prea mare ; i 
s'a atribuit doar o valoare simbolică. Şi acea- 
sta cu atât mai mult, cu cât partidul crestin- 
social dăduse el o importanță extraordinară 
acestei alegeri parţiale, şi-şi pusese în joc toate 
forţele: atât de departe a mers în această luptă, 
în cât, printr'un manifest iscălit „Comitetul 
independent”, a proferat ameninţări în nu- 
mele moștenitorului Franz Ferdinand, indicat 
foarte străveziu. Va să zică, din capul locului 
o gravă schimbare de roluri şi situaţii: din 
protector puternic şi foarte discret, partidul 
social-crestin devenise un lamentabil protejat 
fätis. Printr’o singură lovitură, Franz Ferdi- 
nand a fost descoperit de două ori: prin în- 
susi faptul că a fost amestecat în luptă şi apoi 
prin durerosul rezultat obţinut. 

Grav de tot a fost însă ce-a urmat. Curând 
au venit alegerile generale pentru parlamen- 
tul central (1911). Si, de astă dată, înfrângerea 

a fost dezastroasä. Crestinii sociali au suferit 
mari pierderi in tot imperiul, iar la Viena au 
iesit pur si simplu zdrobiti, locurile lor fiind 
ocupate de social-democrati. Fruntasii crestin- 
sociali de adevarata valoare au ramas toti pe 
din afară : Weiskirchner, Gessmann, Pattai; 
acesta din urmä era de fapt fondatorul par- 
tidului, şi de vre-o două decenii era preşedin- 
tele Camerei, pe viaţă... cum se credea. In 
urma acestui rezultat dezastros, Weiskirchner, 
aghiotantul favorit al lui Lueger, a demisionat 
din guvern şi s'a declarat retras din viata po- 
litică. Mai târziu a reintrat în activitate şi a 
primit chiar demnitatea de primar; pentru — 
moment însă, retragerea lui a impresionat pro- 
fund. Dar un fapt şi mai elocvent: primul-mi- 
nistru crestin-social Bienerth și-a dat demisia 
— într'o tara numai quasi-constitutionala, în 
care guvernul nici nu era răspunzător faţă de 
parlament, pentru că, după caracterizarea pro- 
fesorului francez Eisenmann — prietenul lui 
Masaryk — Austria avea constituţie, dar aceea 
cra o constituție absolutistă. In locul lui Bie- 
nerth împăratul l'a chemat iarăși pe Gautsch, 
unul din cei trei foşti prim-ministri democra- 
tizanţi, atât de odiosi lui Franz Ferdinand. 
Caderea partidului crestin-social a facut o 
impresie profundă mai cu seamă în străină- 
tate, pentru că nu se ştia adevărata situaţie: 
pretutindeni s'a crezut că rezultatul alegerilor 
înseamnă o schimbare de regim politico-so- 
‘cial. Ziarele din toată lumea s'au silit să-și 
procure informaţii şi interviewuri. O agenţie 
din Viena a reușit să obtie o declaraţie a re- 

gelui Carol I al României, care era atât de 
avar la vorbă, când i se cerea să se amestece 
în treburile altei ţări. 

Iată telegrama publicată de „Dimineaţa” : 


Viena, 9 Iunie, 1911. — Unei corespondențe de 
aci i se comunică din Sinaia că, cu prilejul unei dis- 
cutii asupra alegerilor din Austria, regele Carol s'a 
exprimat că nu l’a surprins înfrângerea crestinilor- 
sociali. Ca explicaţie suveranul României dä o im- 
portantă declaraţie politică a lui Lueger. 

Regele a spus: 

— In timpul unei audienţe pe care a avut-o la 
mine cu prilejul vizitei sale la Bucuresti, cum ii 
aduceam laude că partidul său a ajuns mare şi pu- 
ternic, Lueger mi-a răspuns: „Da, Majestate, cât trd- 
iesc eu va ajunge tot mai mare; mă tem însă că, 
după mine, va veni potopul”. Acum înţeleg prevede- 
rea lui Lueger, a încheiat regele. 

Declaraţia lui Lueger e foarte importantă, 
pentru că arată care era propria lui aprehen- 


siune cu privire la viitorul partidului său. 


* 
* * 


Progresul social-democratiei si cäderea cres- 
tinismului social erau douä fenomene sau mai 
exact două aspecte ale unui singur fenomen 
foarte firesc: programul creştin-social cuprin- 
dea un element pur democratic, care forţa- 
mente era mai bine sustinut de socialisti, si 
un element antisemit care, in cursul anilor, se 
dovedise cel putin ineficace. Crestinii sociali, 
cucerind importante locuri in viata economica, 
institufiile lor au intrat, fatalmente, in con- 
sorții, concernuri, trusturi, carteluri si simple 
asociatii cu institutiile similare ale asa numi- 

tului „capital evreiesc”. Până si inspiratorul 
anonim al creştinilor sociali, archiducele 
Franz Ferdinand, a intrat în legături cu Roth- 
schild, în vederea unor combinaţii industriale, 
ce-i drept cu caracter patriotic — dar acest 
detaliu, din punctul de vedere al doctrinei 
crestin-sociale, constituia nu o circumstantä 
usurätoare, ci, dimpotrivă, una agravantă. So- 
cial-democratii, accentuând perfect aceste lu- 
cruri, n'au uitat să arate adevărata situaţie a 
proletariatului evreiesc, care nu poate avea ni- 
mie comun cu capitalismul de ori-ce neam ar 
fi, şi, din potrivă, are toate interesele comune 
cu ale întregului proletariat, iarăși fără deo- 
sebire de neam. 

Intâmplarea a făcut ca tocmai în acele ale- 
geri din 1911 cazul dela Drohobicz să aducă 
acestor spuse o confirmare tragică şi conclu- 
dentă (vezi anexa No. 16). Cazul a făcut o im- 
presie covârșitoare şi a avut adânci repercu- 
siuni în luptele ulterioare dintre social-demo- 
crafi şi crestinii-sociali. 

Ne ocupăm însă, aici, de cele întâmplate 
inainte de alegeri. 

Partidul crestin-social a trecut printr’o criza 
internă foarte gravă, care nu numai că i-a slä- 
bit coheziunea şi forţa de luptă, dar i-a pro- 
vocat o considerabilă ştirbire a prestigiului în 
fata opinici publice. 

Lueger a murit la 10 Martie 1910. Toată lu- 
mea l'a regretat profund şi sincer. Intre necro- 
logisti a fost si rabinul J. Bloch, directorul re- 
vistei ,Oesterrcichische Wochenschrift” şi apri- 
gul adversar al lui Lueger din parlament si din 

presä, in atâtea lupte cu räsunet mondial. Si 
Bloch, vorbind în termeni calzi de adversarui 
dispärut, si-a isprävit necrologul cu aceste cu- 
vinte: „mânile lui erau curate”. Aceste cu- 
vinte aveau însemnătate, numai pentru că ve- 
neau dela un adversar inversunat. Altminteri, 
nu constituiau o enunfare inutilă? Nu spuneau 
oare un lucru dela sine înţeles? Şi iată că la 
19 Martie, abia o săptămână după moartea şe- 
fului, deputatul crestin-social Felix Hraba ros- 
teşte un discurs violent în potriva unor frun- 
tasi ai partidului, pe cari îi acuză că se în- 
china unui „Gott Nimm”! Expresie nu prea 
traductibilă: zeul Luare, zeul luării? in ori-ce 
caz e vorba de luat, si chiar, cum se zice în 
anecdota lui Sperantä, de furluat. Cititorii vor 
pricepe, fiindcă lucrul există si la noi; la noi 
lipseşte numai caracterizarea găsită de Hraba, 
nu şi lucrul caracterizat de el. Senzaţia provo- 
cată în opinia publică a fost enormă, conster- 
narea în partid, nu mai putin. 

Kronprintul Rudolf făcuse cândva un nos- 
tim şi sugestiv calambur latino-german, spu- 
nând că în Austria bântuie boala „delirium 
nehmens”. Nimeni însă nu pusese această 
diagnoză partidului crestin-social. Până şi 
d-rul Bloch a lăudat mânile curate ale lui Lue- 
ger. Dar una-i Lueger, şi alta partizanii lui. 

După Hraba, a venit Ernst Vergani, alt 
fruntaş crestin-social, care prin ziarul său 
„Deutsches Volksblatt” a dezläntuit o campa- 
nie formidabilă în potriva afacerilor făcute de 
partizani cu situaţii, în dauna interesului pu- 
blic, pe timpul lui Lueger, dar fără știrea lui. 

Presa de toate nuantele a intervenit in aceste 
discutiuni, din cari au iesit dueluri, procese 
şi... noui destăinuiri. S’a văzut şi cu acea ocazie 
că mânile ori-cât de curate ale unui dictator 
nu pot impiedica alte mani să se spurce din 
plin. Cäci Lueger a tolerat numai unele mici 
afaceri, din interesul de partid, inexorabil; 
dar de cele mai multe nici n’a stiut. Un singur 
om cinstit nu se poate feri de multi oameni 
mai putin cinstiţi. Legenda lui Vlad Tepes e 
o legendă. 

In privinţa nestiintei lui Lueger despre 
câte se aranjau în jurul şi sub auspiciile lui, 
este caracteristica o afacere, impresionantă nu 
prin mărimea ei, ci prin faptul că a. fost fă- 
cută tocmai pe spinarea lui Lueger şi în con- 
ditii pur si simplu macabre. 

Dupä moartea lui Lueger, primäria Vienei a 
platit unui tipograf-partizan o sumä apreci- 
abilă pentru nişte bilete de „faire-part”. Este 
evident că moartea primarului Vienci nu tre- 
buia comunicată prin astfel de bilete: un ase- 
menea eveniment se află imediat prin toate 
ziarele şi prin doliul public arborat pretutin- 
deni. Dar e de admis că, în netarmurita lor du- 
rere, colaboratorii şefului dispărut au vrut să-l 
plângă şi în felul acesta. Şi, bine înţeles, din 
moment ce s'au făcut bilete, ele trebuiau să fie 
în mare număr. E vorba de Viena! 

Insă chiar şi așa, suma plătită tipografului 
a părut prea mare. Atunci s'a dat o explicaţie, 
şi aci e partea macabră a afacerii: s'a invocat 
faptul că, neputându-se şti când anume Lue- 
ger isi va da sfârşitul — a zăcut multă vreme 

şi „boala lungă e moarte sigură” — tipogra- 
ful a stat zi şi noapte, săptămâni întregi, cu 
tot personalul stabilimentului, pentru ca, în 
clipa în care i se va anunţa faptul consu- 
mat — pac! să dea drumul şi biletului mor- 
tuar. I s'au plătit deci multe ore suplimentare, 
pentru tot personalul. Fiecare oră pe care Lue- 
ger o trăia „în plus”, devenea suplimentară 
pentru bugetul primăriei. Se înțelege că bie- 
tul Lueger pe patul care nici nu era încă de 
moarte, nu știa cât de solid i se organiza în- 
mormântarea! O primărie crestin-socialä ar 
fi putut alege alt prilej ca să aplice parabola 
cu fecioarele înțelepte care-şi așteaptă mirele. 

Dar această chestiune, care, ori-cât ar fi 
fost de meschină, nu era mai puţin penibilă, 
cuprindea, în același timp, o amară ironie 
a istoriei. Cu trei ani înainte, Lueger obser- 
vând că înmormântările constituiau un pri- 
lej de exploatare, a luat măsuri de reglemen- 
tare a comerțului de pompe funebre (munici- 
palizându-l, însă numai în parte). Dezbaterile 
urmate atunci au pricinuit o violentă pole- 
mică între social-democratul Schuhmeier și 
creştin-socialul Kunschak. Cel dintâi, spunea 
că reforma nu e reală, că ea urmăreşte un in- 
teres de partid : tocmai dintre partizanii re- 
gimului s'a format o clică de exploatatori ai 
«durerii, cari de aci înainte vor exploata şi mai 
bine. Cel de al doilea protesta vehement. 

A fost, evident, o lugubră ironie, ca însuşi 
Lueger, prin moartea-i prematură, să înles- 
nească dovada că Schuhmeier a avut drep- 
taie. Nimeni nu prevăzuse această întorsătură 

a polemicii dintre Schuhmeier si Kunschak, 
după cum nimeni n'a prevăzut că, după alti 
doi ani, fratele lui Kunschak îl va ucide în 
chip bestial pe Schuhmeier, pentru a scăpa 
partidul crestin-social de un adversar nu prea 
comod. 

După macabra afacere cu înmormântarea 
lui Lueger, a venit cazul cel mai senzaţional 
din câte s'au dezvelit, cazul lui Biclohlawek. 
Am vorbit cu altă ocazie despre persoana şi 
despre procesul lui (vezi anexa No. 17). Aci 
voiu aminti numai câteva din acuzaţiile ce i 
s'au adus: bani luaţi pentru numiri în slujbe 
şi bani luaţi pentru acordarea de concesii mu- 
nicipale. Dar cea mai penibilă impresie a fă- 
cut-o un fapt cu totul special. Intre îndatori- 
rile lui de consilier municipal era si aceea de 
a supraveghea administrarea ospiciului de ne- 
buni Steinhof. Ei bine, s'a dovedit că ani de-a- 
rândul Bielohlawek şi-a hrănit familia cu ali- 
mente cărate zilnic dela ospiciu, reducându-se 
astfel portiile bolnavilor. 

Iar pe când Vergani, directorul lui ,,Deut- 
sches Volksblatt”, denunța pe Gessmann si pe 
Weiskirchner, arătând fabuloasele venituri la 
cari au ajuns din exploatarea creştinismului 
social, Gessmann, la rândul lui, îl denunța pe 
Vergani că a luat 100.000 coroane dela un con- 
sortiu capitalist, — ba chiar mozaic — pentru 
ca să combată municipalizarea tramvaiclor. 

Si cum proclamarea noului primar, după 
moartea lui Lueger, sa făcut cu mare întâr- 
ziere, alt fruntaş al partidului, deputatul Sil- 
berer, a dat explicaţia faptului: „era greu de 

gäsit un om cu mânile in adevär curate”. 
Bloch nu vorbise vorbă de clacä! *) 


* 
* » 


Atmosfera creatä in public a fost dezas- 
troasa. 

Singur Lueger ar fi fost in stare sa tie piept 
penibilei situatii. Daca toate acele fapte ar fi 
fost date la iveală când era în viaţă, autorita- 
tea lui morală şi simpatia de care se bucura 
— plus măsurile pe cari le-ar fi luat pentru 
pedepsirea sau cel puţin înlăturarea vinova- 
tilor, — ar fi salvat prestigiul partidului. Dar 
Lueger murise. Partizanii nemulţumiţi par a 
fi aşteptat anume moartea lui, pregătiţi si ei, 
ca tipogratul cu biletul mortuar; poate cu 
ceva mai puţină răbdare, pentru că lor nu le 
plătea nimeni orele „suplimentare”. 


*) Este o chestiune de dreptate să amintim aci 
că anul trecut, cu prilejul lichidării forțate a muni- 
cipalitätii socialiste din Viena — efectuată prin lo- 
vitura de stat, făcută cu ajutorul mitralierelor de 
către răposatul Dollfuss — nu s'a putut găsi în sar- 
cina administratiei comunale nici o abatere dela 
lege sau măcar dela elementara cinste... burgheză. 
Seitz a fost mai norocos decât Lueger: între secun- 
dantii lui nu s'a ivit nici un Bielohlawek. 

Perfecta corectitudine constatată la Comuna din 
Paris după o administraţie de aproximativ trei luni 
de zile, s'a verificat şi la Viena, după o administraţie 
socialistă de două decenii. Nu poate fi o simplă întâm- 
plare. Un partid care este expresia reală a imensei 
mulţimi şi care, deşi la putere, rămâne totuşi sub 
controlul ei real, nu poate satisface interesele parti- 
culare ale unor persoane sau ale unor clice, nu pen- 
tru că el sau ele n’ar dori-o, dar pentru că multi- 
mea n’are nici un motiv s’o îngăduie. , 

Iată de ce, si din acest punct de vedere, regimul 
democratic e forfamente cel mai bun — cu condiţia, 
bine inteles, sä fie un adevärat regim democratic, 
iar nu o contra-facere hidoasa. 

Partidul creştin-social intrase intr’o faza 
foarte rea. Toate aceste manifestări compro- 
mifätoare au contribuit mult la înfrângerea 
electorală; înfrângerea electorală, la rândui 
ei, a făcut să se agraveze luptele interne și să 
se ştirbească şi mai mult prestigiul partidului. 

Oare-cari publicaţii secundare, dorind să 
dreagă lucrurile, au încercat diversiunea ve- 
che si cunoscută, care şi-a făcut probele în 
toate timpurile şi în toate ţările: o vehementa 
campanie antisemită. 

Nu s'a putut. In ultimii ani ai lui Lueger 
partidul creştin-social a fost antisemit numai 
cu numele, după cum înainte fusese, în cea 
mai mare parte a timpului, numai cu vorba — 
şi foarte rar cu fapta. Am arătat că se ajunsese 
chiar la un fel de prietenie între evrei si Lue- 
ger, încoronată prin alegerea acestuia în Leo- 
poldstadt. E interesant de constatat că evreii 
cari lau simpatizat pe Lueger în ultimii ani 
ai vieţii, i-au păstrat aceleaşi sentimente si 
după moarte. 

Ca să nu intrăm în prea multe explicații, 
vom reproduce după „Egalitatea” d-lui M. 
Schwarzfeld (numărul de la 11 Sept. 1911), 
ecoul unei polemici din presa vieneză: 

„O polemică de presă a făcut să se descopere că 
dintre puţinii subscriitori pentru statuia lui Lueger, 
o mare parte erau evrei: industriaşi, bancheri, co- 
mercianfi. Faptul a fost denunţat ca o mare incon- 
sequentä a creștinilor sociali. 

„Reichspost, oficiosul lor, silit să-şi spuie cuvân- 
tul, a declarat că e natural ca evreii să subscrie pen- 


tru Lueger, de oarece de pe urma administraţiei lui 
excelente au profitat şi ei. 

„Totuşi, va admite ori-cine că ar fi fost si mai 
natural ca sä subscrie partizanii lui Lueger. Or, 
aceştia n’au subscris. Ei, cari s'au îmbogăţit de pe 
urma lui, căci din tot partidul crestin-social singu- 
rul care a rămas sărac e însuşi Lueger!” 

Am spus însă că evreii înțelegeau să-şi ma- 
nifeste simpatia personal pentru Lueger şi nu 
pentru partidul lui. Aceasta s'a dovedit când 
au refuzat să voteze pe crestin-socialul care 
candida pentru locul ocupat de Lueger ca de- 
putat al circumscriptiei Leopoldstadt. Totuşi, 
partidul a continuat tot timpul, până la războiu 
şi după războiu, atitudinea din ultimii ani ai 
lui Lueger. Astfel, curând după moartea aces- 
tuia, oficiosul „Reichspost” a publicat un ar- 
ticol-program, devenit necesar tocmai prin 
dispariţia şefului. In acel articol, apărut în nu- 
märul dela 17 Iunie 1910, oficiosul partidului 
spune: 

„Atacul nostru nu se îndreaptă în potriva evrei- 
lor şi a confesiunii lor, ci în potriva evreilor-sociali, 
ca şi a creştinilor cari stau în aceleaşi rânduri. 

«Bucuros am vrea să-i educăm şi, fără a-i tur- 
bura în credinţa lor, să-i convertim la morala creş- 
tin-sociala”. 

Cum vedeţi, nu e de loc grozav programul 
acesta antisemit. In practică el se traducea 
în fapte şi mai puţin grave. De pildă, în 
1912, când a murit un domn Max Frank, vice- 
preşedintele comunităţii israelite, primăria a 
fost reprezentată la înmormântare prin ajuto- 
rul de primar Porzer, care a ţinut un impre- 
sionant discurs. Or, acest Porzer nu era un 
oare-care. Fusese unul dintre principalii a- 
ghiotanti ai lui Lueger. 

Astfel, partidul crestin-social isi pierduse —- 
de mult, dar se observa abia acum — si ca- 
racteristica ideologică şi pe cea sentimentală 
(am putea zice: resentimentală), si nu mai 
avea nici pe marele conducator. Achille Plista, 
fost corespondent la Viena si fost, in aceasta 
calitate, în bune legături cu fruntașii crestin- 
sociali şi în deosebi cu Pattai — l’am mai po- 
menit în aceste pagini — a publicat în Noem- 
brie 1918 o scurtă „privire” sub titlul „Les 
Chretiens-sociaux et la guerre”. Autorul arăta 
că declinul partidului creştin-social se împli- 
nise încă înainte de războiu, şi anume: cu ani 
în urmă — ceea ce înseamnă încă pe vremea 
lui Lueger. Cu ani în urmă, zice Plista, par- 
tidul creştin-social încetase de a mai fi el 
însuşi şi devenise o anexă a ministerului de 
externe, un agent de propagare a războiului. 

Ştim şi noi că nemulțumirea lui Plista în 
potriva politicii creştinilor-sociali şi, în genere, 
a tot ce era şi a tot ce se petrecea în Austria, 
dura de mult. In „Journalistenzimmer” el ne 
spunea: 

— Am venit aici reactionar îndrăcit, şi din 
cauza: ticälosiei pe care-o văd o să plec revo- 
lutionar aprins. 

Dar acum, în schița din 1918, Plista, care 
era catolic militant — aceasta îl şi apropiase 
de creştinii-sociali, cărora mai bine de un de- 
ceniu, prin corespondențe zilnice, le-a facut 
„presă bună” la Paris — le adresa.si alt re- 
proş: că partidul lor nu mai avea nici me- 
ritul de a fi, cel puţin, cu adevărat catolic. 

Detaliul acesta putea fi supărător pentru 

ziaristul francez, data fiind mentalitatea pe 
care i-o cunoaştem. Dar ne gândim că nici ar- 
chiducelui Franz Ferdinand nu-i putea face 
plăcere. 


+ 
* * 


Aceasta era situaţia partidului crestin-so- 
cial în momentul când moartea l’a surprins pe 
Franz Ferdinand la Saraievo. In deceniul scurs 
de la scrisoarea către Brosch cu privire la E- 
benhoch, partidul pierduse tot: şef, program, 
prestigiu, forţă. 


SEITZ 


(dupd o fotografie mai noud) 

XXVIII 


Legenda... 


Franz Ferdinand nu mai avea pe concursul 
cui să conteze pentru ziua când se va urca pe 
tron. Ce-i drept însă, faptul urcării pe tron 
constituia el însuşi concursul cel mai puternic, 
In ziua aceea, el n'avea de cât să-şi recapi- 
tuleze concepţiile politico-sociale, asa cum 
ne-au trecut pe dinainte în cursul acestor pa- 
gini, pentru ca în sensul lor să procedeze cu 
dela sine putere si cu depline puteri. 

Insă... 

Cu asemenea concepţii politice şi sociale, cu 
asemenea sentimente fata de clase si de insi, 
ne închipuim cât putea cântări în ochii lui 
Franz Ferdinand întregul popor de ţărani al 
românilor de peste munți. 

Şi totuşi, ar fi putut să fie ceva care să anu- 
leze toate considerentele de până aci: dra- 
gostea lui Franz Ferdinand pentru români. Ar 
fi putut să fie. Dragostea e oarbă. Franz Fer- 
dinand, în viaţa de familie, a iubit o simplă 
contesă. N’ar fi fost posibil oare ca, în viaţa 
politică, să iubească un popor de simpli țărani, 

cum erau românii de peste munţi, si cu atât 
mai mult un popor mai arătos, ca al români- 
lor din regat, cu o țărănime ce-i dreptul mai 
putin avântată, dar pe carc sc altoise, în 
schimb, o clasă boierească rafinată şi distinsă? 
Si apoi, într'o vreme în care se vorbeşte asa de 
mult de rasă — vocea sângelui — de ce n'am 
ține seama de faptul că între strămoşii lui 
Franz Ferdinand se găsesc şi 4 români? (Otto 
Forst de Battaglia, „Das Geheimnis des Blu- 
tes”, Wien 1932). Poafe că în componenţa lui 
sufletească, tocmai cei patru români au pre- 
valat asupra celor trei unguri cum şi asupra 
celor nenumărați de alte neamuri. 

Am văzut că Franz Ferdinand se arăta gelos 
de dragostea românilor; şi unde este gelozie, 
este şi dragoste. Ingrijorat, el îi scria lui 
Brosch că „ar fi foarte primejdios ca natio- 
nalitäfile să se lase ademenite” de alt iubitor, 
care in specie parca a fi, la un moment dat, 
maghiarul Iulius Justh ; „trebuie să-mi pă- 
strez nationalitdtile” scria Franz Ferdinand 
— iar printre naţionalităţi erau şi românii ar- 
deleni. Pe de altă parte, Czernin redă, o dată 
cu sentimentul dureros al lui Franz Ferdinand 
că „problema transilvăneană zăcea ca un bloc 
între Viena si Bucuresti”, — şi dorinţa lui fer- 
binte ca, prin înlăturarea blocului, să se sta- 
bilească „o legătură reală” între cele două 
state. 

Iar G. Bogdan-Duică, deplângând moartea 
lui Franz Ferdinand (în „Noua Revistă Ro- 
mână” a d-lui Motru, 31 Ianuarie 1916), scria 
pe un ton de siguranţă neclintita: 

„Dr. Ioan Scurtu ar face bine să scrie amänuntit 
ce-a zis archiducele: vorbele lui erau termometru 
politic. Sä scrie; de dragul istoriei, care o datä 
trebuie să afle bine că dreplul nostru ajunsese a fi 
recunoscut şi în acea Viena...” 


Bietule Cartan, care, ca Horia şi Avram 
Iancu pe vremuri, ca memorandistii în zilele 
noastre, te-ai dus şi tu la Viena, nu numai ca 
să ceri dreptate, într'o doară, ci cu nădejdea 
temeinică în suflet că ai s'o şi dobândeşti! 
Câţi aveau să mai vie la rând şi după tine! 

Scurtu a murit prematur fără să spuie ce 
ştia — sau, mai degrabă, tdlmdcea. 

Dar, cu privire la românofilia . răposatului 
Franz Ferdinand, am citit, la câteva luni după 
moartea lui, o destăinuire destul de picantă. 
Sub titlul „Distrugerea unei legende”, d. Ion 
Grecu, notabil publicist de peste munţi, scria 
în .Adevérul” de la 9 Ianuarie 1915, un ar- 
ticol din care vom cita câteva pasagii: 

(Franz Ferdinand), bărbat în floarea vârstei, 
care dase o mare probă de energie, izbutind să ia 
ca soție o femeie dintre supușii săi (el simţea că 
Habsburgii au nevoe de o înviorare a sângelui), a 
ştiut să trezească în milioanele cetăţenilor monarhiei 
habsburgice, credinţă, nădejde si temeri, la a căror 
temelie n'a fost nimic pozitiv, ci numai zvonuri si 
legende necontrolabile. 

„Habsburgii întotdeauna au desmintit nădejdile 
puse în ei şi poate, nici archiducele Francisc Ferdi- 
nand n'ar fi alcătuit o excepţie. Cel puţin în ce pri- 
veste Românii de peste munţi, poate nici domnia 
lui nu ar fi însemnat o eră nouă sau, poate Românii 
de peste munţi, in presupusul lor prieten de eri, au 
pierdut pe probabilul duşman de mâine. 

Nădejdile româneşti de dincolo s'au întemeiat si 
ele numai pe o legendă, pe acele pretinse cuvinte de 

laudă ce le-ar fi rostit odată la adresa Românilor: 
„Das sind meine braven Rumaenen” (aceştia sunt 
bravii mei Români), cuvinte de laudă cu cari s'au 
țesut atâtea vise. 

«Cuvinte de laudă, însă, pe cari niciodată nu le-a 
rostit”. 


Cum s'a născut legenda? Ne-o spune mai 
departe însuşi făuritorul ei, adică d. Ion Grecu 
in persoană: 


in vara anului 1903 vine, ca reprezentant al 
împăratului, moştenitorul de tron archiducele Fran- 
cisc Ferdinand să conducă marile manevre împără- 
teşti din jurul Lipovei (judeţul Timişului). 

Si — pe unde a trecut Archiducele Francisc Fer- 
dinand până la Lipova — din şanţuri, din semănă- 
turi apăreau sute şi mii de români, îmbrăcaţi de 
sărbătoare. aclamându-l cu urale entuziaste. In gara 
dela Lipova, penultima staţiune cu trenul, întru în- 
tâmpinarea Arhiducelui venise numai prefectul ju- 
detului şi cei doi preoţi locali, — încolo, afară de 
câţiva gazetari. nimeni. Intrarea în gară era oprită. 
In comună vre-o 300 români aşteptau sosirea tre- 
nului, şi când să sosească, au trecut într'un avânt 
peste barieră, ajungând să acopere peronul. 

Primirea rece. Câteva cuvinte din partea prefectu- 
lui, câteva cuvinte de răspuns din partea archiduce- 
lui şi nici o aclamatie, nici un ,,éljen”. In momentul 
când să se pună trenul în mişcare, cele vre-o 300 ro- 
mâni izbucnesc în urale puternice, pe cari le repetă 
cei rămaşi în afară de gară, dealungul liniei, Archi- 
ducele Francisc Ferdinand se opreşte un moment 
pe scara vagonului, apoi urcă înainte, fără a face 
vre-un gest, se îndreaptă spre asistență, salută 
rece — şi nu zice nici un cuvânt. 

Românilor le trebuia, însă, un cuvânt de aprobare, 
un cuvânt de mângâere și îmbărbătare. Şi atunci am 
făurit în redacţie legenda ce-o distrug acum: atunci 
am publicat în ziar cuvintele pe cari nu le-a rostit, 
pe cari însă, ar fi putut să le rostească, pe cari ar 

fi trebuit să le rostească: „Das sind meine braven 
Rumănen”. „Aceştia sunt bravii mei Români”. 

Nu, nici acest Habsburg, nici ceilalţi Habsburgi 
n’au dat dovadă de recunoştinţă faţă de credincio- 
sul popor românesc de peste munţi”. 


Prin destăinuirea sa, d. Grecu ne-a făcut să 
asistăm la o neobișnuită ceremonie, totodată 
duioasă şi înfiorătoare: un tată care-şi recu- 
noaste copilul, si, în aceeaşi clipă, îl şi ucide! 
„Și atunci am făurit legenda ce-o distrug 
acum!” 


Asa se incheie capitolul acelui Franz Fer- 
dinand care a fost cea mai tragicä jucärie a 
valurilor istorice. 

Intr’o zi el a făcut o mare jertfă, care a cu- 
tremurat pe cei de fata. El a jurat că renunţă 
la dreptul, istoric şi divin, al copiilor săi, de-a 
sălăşlui pe tronul strămoşesc al Austro-Un- 
gariei. Jertfa era mare şi înfricoşată; dar o 
făcea cu nespusă bucurie: ea îi dădea dreptul 
să se unească pentru toată viaţa cu singura 
fiinţă iubită. Si el a scris cui îl ajutase în 
lupta aprigă si îndelungată: „sunt fericit; ziua 
aceasta va rămânea cea mai fericită a vieţii 
mele”. Era în 28 Iunie. Si tot la 28 Iunie 
gloanţe ucigaşe au venit să împlinească des- 
tinul, deşi cu o mică stirbire: rămân uniţi, ar- 
chiducele şi contesa; dar nu în viaţă. Romeo şi 
Julieta! Si aci plutim în Shakespeare. 


Lui Franz Ferdinand o cărturăreasă i-a fost 
prezis că va dezlantui odată un războiu mon- 
dial. In realitate el a fost numai pretextul. 

Cărturăreasa exagerase. 

Anexa No. i. 
(la pag. 50) 


Franz Schuhmeier*) 


11 Februarie 1913 


O întâmplare tragică si absurdă: deputa- 
tul Schuhmeier, copilul räsfätat al social-de- 
mocratiei austriace, — „unser Franz”, cum 
îi spune toată lumea la Viena — a fost omo- 
rit, pe la spate, pe când se întorcea dintr'o 
călătorie de propagandă. 

Ce a determinat această faptă, telegrame- 
le, atât de laconice până acuma, nu ne-au 
spus-o încă; ştim însă cine este autorul: este 
un anume Paul Kunschak, fratele deputatului 
din dietă. Caracterul politic al crimei se în- 
faliseaza deci imediat judecății noastre: 
Schuhmeier a fost cel mai puternic adversar 
al lui Lueger, Schuhmeier a fost acela care a 
distrus organizaţia lucrătorilor crestini-sociali, 
făcând ca însuşi şeful ei, Leopold Kunschak, 
să-şi piardă locul din Cameră, Schuhmeier a 
fost acela care abia dăunăzi a răsturnat pe 
primarul Neumayer, căruia i-a adus grave a- 


*) Din „Câţi-va inşi” de Const. Graur (Biblio- 
teca „Dimineaţa”). 

cuzafii. Fireşte, partidul crestin-social, acum 
in complectä ruinä — de unde ajunsese stä- 
pânul Vienei, nu mai are decât trei deputati 
şi încă si aceștia de strânsură — isi adunase 
toate forţele în campania contra lui Schuh- 
meier, pe care îl prezenta în culorile cele 
mai odioase. 

Cercetările justiţiei si ale presei vor adu- 
ce, de sigur, toată lumina. Bine înţeles că în 
primul loc trebue să ne întrebăm dacă asa- 
sinul e responsabil; înclin să cred că nu. 


Moartea lui Schulmeier este o lovitură 
cumplită pentru social-democratia austriacă. 
Der Mann von Oftakring (omul din Ottak- 
ring, sau, cum sar putea zice la noi, omul 
din Dealul Spirei) nu era dintre cei cari pot 
fi înlocuiţi. 

A debutat ca simplu lucrător, sau şi mai 
putin: ca muncitor necalificat, în Prater. 
Cultura lui de pe atunci: şcoala primară. A 
devenit socialist, ca atâţia alţii, și în scurtă 
vreme, S'a distins ca nimeni altul. 

Când a intrat Schuhmeier în mişcare, prin 
1890, lupta nu era uşoară. Administraţia și 
justiţia procedau cu mare asprime în potriva 
oricărei acţiuni socialiste. Ne grabim să 
spunem că toate măsurile de comprimare e- 
rau strict legale, dar aceasta nu le făcea mai 
plăcute. Socialiştii sau văzut deci siliți să-şi 
mute activitatea în domeniul cultural, căci 
oricum, acolo autorităţile găseau mai greu 

FRANZ SCHUHMEIER 

motive de interventie si mai putine posibili- 
täti de zădărnicire. Unul dintre cei mai calzi 
insufletitori ai acţiunii culturale a fost, din 
capul locului, Franz Schuhmeier. El a în- 
temeiat societatea „Apollo” care ani de zile 
a desfăşurat o activitate formidabilă, răs- 
pândind cultura in masse. „Apollo” a fost 
o adevărată şcoală ambulantă, care adăpa 
zilnic minţile dornice de carte în toate ra- 
murile ştiinţei şi artei, dar bine înţeles, 
toate învățăturile pe cari le dădea erau pă- 
trunse de spiritul socialist. Marele conducă- 
tor al acestei scoale era Schuhmeier, care — 
strălucită ciudätenie! — era si cel mai pasi- 
onat elev al ei. In mod sistematic, el intra în 
strânsă legătură cu specialiştii diferitelor ra- 
muri pe cari îi aducea să conferentieze pen- 
tru toți — şi găsea momentul ca să-i provoa- 
ce la vorbă si deosebit, numai pentru el. S'a 
putut crede, la început, că e o simplă manie, 
sau mai puţin: wanitatea de a se afla în 
treabă. Dar a dispărut orice urmă si de ,,ma- 
nie” şi de „vanitate”, după un timp, când 
Schuhmeier s'a simţit stăpân pe-o suficientă 
cultură generală, perfect echilibrată, pe care 
o dovedea zilnic în opera lui de agitator e- 
nergic şi neobosit. 

Agitator energic şi neobosit, cum sunt 
multi. Dar îl ajuta si un temperament de 
o vioiciune putin comună, mai ales între 
nemți. Se zice că aşa sunt adevărații vienezi 
— pe cari însă îi întâlneşti foarte rar. Si a- 
poi, avea un talent oratoric în adevăr extraor- 
dinar. Ori unde — în Franţa ca şi în Italia — 

el ar fi fost orator mare. Foarte spiritual si 
foarte sarcastic, culegea numai triumfuri, in 
întrunirile publice, ca si la Cameră, la primă- 
rie, ca şi în Landtag — căci pătrunsese pre- 
tutindeni. Ultimii ani ai lui Lueger n’au fost 
decât o luptă necontenită cu Schuhmeier. A- 
veau acelaș gen de oratorie şi aceeaşi putință 
de rezonanţă în sufletul vienez. Dar Schuh- 
meier era mai tânăr, mai impetuos, şi vorbea 
în numele unui partid în creştere, pe când 
Lueger îşi vedea partidul decăzând — căci 
această decădere începuse de mult, iar după 
moartea lui Lueger sa precipitat numai. 
Dar toate acestea n'ar fi fost de ajuns ca 
să facă din Schuhmeier ce a fost: marele lui 
merit este că, plecat de așa de jos, a reuşit, 
impunându-si o stäruintä pur şi simplu dia- 
bolică, — am văzut mai sus numai unul din 
procedeiele întrebuințate — să-și facă o 
cultură complectă şi solidă. Ca director de 
gazetă, ca parlamentar şi consilier comunal, 
ca agitator, el atingea chestiile sociale şi po- 
litice cele mai complicate, şi dacă a putut fi 
combătut din punctul de vedere al unor con- 
ceptii contrare, nici odată nu i sa putut con- 
testa că este stăpân pe materiile tratate *). 
In cursul ultimei campanii electorale, am 
putut asista la o scenă extrem de instructivă 
şi tot pe atât de amuzantă. Vorbise Ludo 


*) Cunoscutul parlamentar si publicist francez 
Charles Benoist, făcând o călătorie de studii la Viena, 
după ce-a stat de vorbă ou Lueger a rămas cu im- 
presia că el avea o instrucţie mediocră, deşi era „un 
fel” de doctor (vaguement docteur). In realitate 
Lueger făcuse liceul la ,,Theresianum” — unde La 

Hartmann, savantul docent universitar, atât 
de distins prin știința si talentul cu care a- 
plică concepția materialistă în studiile sale de 
istorie. Mai multi alegători Pau interpelat asu- 
pra unor puncte de doctrină. Emotionat ca 
un scolar, Hartmann a declarat că, nepreva- 
zând întrebările... nu le-a preparat şi deci nu 
poate răspunde. Atunci a luat cuvântul 
Schuhmeier; a răspuns el, strălucit, şi a fost 
aplaudat furtunos de toată lumea, inclusiv 
întrebătorii, cari porniseră doară cu gând de 
ceartă. Şi nimeni nu s'a mirat, că, în această 
întrecere întâmplătoare, muncitorul necalifi- 
cat din Prater, copil de rob, sa dovedit mai 
tare decât savantul profesor universitar, fiul 
unui mare învăţat, poet si luptător politic! 
Dar Schuhmeier avea şi o frumoasă forma li- 
terară, în graiu si în scris, fără să mai pome- 
nim de absoluta-i corectitudine gramaticală, 
cum nu este, de pildă, cazul lui Adolf Hoff- 
mann, colegul lui din Germania, care îi sea- 
mana, totuși, în foarte multe privinti. 

A fost un om de mare valoare, cu toată în- 
fatisarea mitocănoasă pe care a păstrat-o pâ- 
nă la urmă; şi a putut ajunge la cea mai înal- 
tă situaţie pe care o poate visa un om: să fie 
divinizat de prieteni, şi temut, ca o primej- 
die, de adversari. 


făcut şi Titu Maiorescu — iar doctoratul îl luase, cu 
succes, la universitatea din Viena. 

In schimb, publicistul Eugene Boeglin, care și «el 
a studiat viaţa politică la faţa locului şi a scris o 
carte de preamărire a lui Lueger („Une capitale an- 
tisemite”, Perrin, 1910), când vorbeşte de Schuh- 
meier îl numeşte, respectuos, docteur. 

La ultimele alegeri, când a fost vorba sa 
se cucerească o nouă cetate, — circumscrip- 
tia lui Lueger — partidul a desemnat pe 
Schuhmeier pentru această luptă grea. 
Schuhmeier a dat lupta, şi a câştigat-o. Dar 
cu acel prilej el şi-a permis un gest de co- 
chetărie politică, menit să arate cât de mare 
îi era puterea: în fosta lui circumscripție n'a 
făcut nici o agitaţie, multumindu-se să-şi 
proclame urmașul, sigur — a si declarat-o 
categoric — că alegătorii lui n'au nevoe de 
propagandă, deşi adversarii agitau nebu- 
neste. Convocând o întrunire publică în vede- 
rea alegerii, Schuhmeier, în loc să rostească 
un discurs electoral, cum era de așteptat, a 
expus numai oare-cari lămuriri în legătură cu 
tehnica votării, sub cuvântul că „ar fi ofensä- 
tor pentru cetăţenii Ottakringului să li se spuie 
pe cine şi pentru ce au să voteze”. Puţini oa- 
meni politici — din ori ce ţară — şi-ar putea 
permite un asemenea lux. 

Se va înţelege, prin urmare, ce lovitură 
este, pentru social-democratia austriacă, 
moartea lui Schuhmeier, în toiul luptei, la 
vârsta de 48 de ani. 

Dar care-i rostul acestui ignobil asasinat? 

Prin temperamentul lui înăscut, prin traiul 
pe care l’a dus din copilărie, prin educaţia 
pe care şi-a făcut-o — pe care şi-a făcut-o 
singur, şi nu din vreme, si nu într'o camaruta 
liniştită, ci atât de târziu si în vârtejul unor 
lupte atât de crunte — Schuhmeier era, de 
sigur, un răzvrătit, un mare răzvrătit. Fie- 
care gând încolţit în mintea lui, tindea la re- 

volutionarea vieţii. Dar nici odată; şi sub 
nici o formă, el n’a predicat — necum să fi 
pus în aplicare — cruzimea, brutalitatea, bes- 
tialitatea. A fost om şi a vrut omenia, De alt- 
minteri, fruntaş între fruntașii social-demo- 
crafiei austriace, atât de ironizată pentru le- 
galismul ei nestirbit — „K. K. Sozialdemo- 
kraten (social-democrati cesaro-craiesti)” — 
el n’a putut face decât o politică de intelege- 
re, de înfrățire, de pace, acolo, in Austria ce- 
lor mai haotice främântäri sociale si natio- 
nale, frământări la cari se adaugă si cele poli- 
tice propriu zise, tot atât de haine acolo, ca 
ori-unde. Schuhmeier a fost si el printre depu- 
tatii socialisti cari, dupa alegeri ramase isto- 
rice, s’au dus la Curte, cu tofii, ca sä asculte, 
din gura lui Franz losef, mesagiul de deschi- 
dere a Camerii — prima Camerä trimeasä de 
votul universal, häräzit acesta de batranul im- 
pärat. 

Şi-l aud încă pe Schuhmeier, intr’o aduna- 
re furtunoasă, explicändu-si pasul: 


— Da, m'am dus la Curte. A trebuit să-mi 
cumpăr frac şi joben; nici până azi nu mi-a 
trecut supărarea! Dar nu m'am dus la Curte 
pentru ca muncitorii să mă vadă ce bine îmi stă 
cu frac şi cu joben. Mam dus pentru că noi 
punem rațiunea deasupra sentimentului şi 
pentru că raţiunea ne-a spus că noi frebue să 
fim de faţă când se deschide parlamentul 
nostru. Social-democratia austriacă este astăzi 
atât de puternică, în cât înaintea ei trebuie 
să se deschidă nu numai coliba cea mai de 

jos ci si palatul cel mai de sus! Suntem prea 
colorati pentru ca din contactul Curtii sa ie- 
sim späläciti; şi, n'am nici o grijă: noi nu-l 
vom compromite pe împăratul, precum nici 
împăratul nu ne va compromite pe noi. 

Iată-l deci pe Schuhmeier, om cu judecata 
independentă și largă, netescuită în formule 
prealabile şi habotnice, om gata, in totdea. 
una, să-și hotărască purtarea după fapte şi 
posibilităţi. 

Dar împotriva cui a fost silit Franz Schuh- 
meier să se apere şi să-și apere colegii 
cu atâta stäruintä si cu atâta căldură? Cui 
a fost el silit să dea aceste asigurări solemne 
că, în ciuda fracului şi a jobenului cumpărate 
din... rațiune de stat, isi va păstra intactă cu- 
loarea, ferind-o cu sfinţenie de cea mai u- 
şoară spălăcire? 

Amănuntul e de-o grozavă elocventä: cei 
cari îl atacau pe Schuhmeier pe tema că, du- 
cându-se la Curte, s'a abătut dela principiile re- 
volutionare, sunt tocmai creștinii-sociali, adică 
d. Kunschak, autorul asasinatului, şi amicii 
d-sale. Prin urmare, ei n'au nici măcar scuza 
—„slabă şi tristă”— că au lucrat sub puterea 
spaimei, că-i inebunise primejdia revoluţionară 
pe care, în ochii lor, o întrupa marele Schuh- 
meier de până ieri, bietul Schuhmeier de 
astăzi! Nu! Ei îi reproșau tocmai că nu era 
destul de revoluţionar, că, după judecata si 
gustul lor, se abătea dela calea revoluţionară; 
de altfel, tocmai ei născociseră ironica poreclă 
»K. K. Sozial-demokraten”, socialişti cezaro- 
crăieşti! O dată mai mult se dovedeşte că par: 

tidele reactionare apara legalitatea si omenia 
numai când ele trebuie sä le foloseascä lor, 
dar recurg bucuros la cruzime si bestialitate 


ca să-şi lovească adversarii. 
Uciderea lui Schuhmeier este mai mult de 


cât o crimă: este o tragică tâmpenie. 


Nolă. — Asasinul lui Schuhmeier a fost condamnat 
la moarte. Văduva lui Schuhmeier, printr'o petiție 
făcută în numele ei si al copiilor, rămaşi orfani prin 
fapta lui Kunschak, a cerut gratierea acestuia, în- 
tre altele şi pe temeiul că defunctul a fost un adver- 
sar convins şi hotărît al pedepsei cu moarte. 

In petiția ei, d-na Cecilia Schuhmeier spunea că 
executarea lui Paul Kunschak ar dezonora memoria 
lui Franz Schuhmeier, care propusese de mai multe 
ori în parlament „suprimarea acestei pedepse bar- 
bare”. 

Cererea d-nei Schuhmeier a fost împlinită. 

Împăratul a comutat pedeapsa cu moarte în munca 
silnică pe viata; iar după războiu s'a mers si mai 
departe: Kunschak a fost grațiat pe deplin. 

In ultimii ani fratele asasinului, fruntaşul creştin- 
social Leopold Kunschak, a evoluat tot mai mult 
spre ideile democratice, şi a fost, în partidul său, 
partizanul înțelegerii cu social-democratii. 

Lovitura lui Dollfuss s'a îndreptat si împotriva 
stângii crestin-sociale de sub conducerea lui Leo- 
pold Kunschak. 

Anexa No. 2. 
(la pag. 50) 


Matthias Eldersch 
26 Aprilie, 1931 


Teri a murit fruntasul social-democrat, ve- 
chiu parlamentar, fost ministru de Interne, 
iar acum preşedinte al Camerii austriace. 
Pacat c’a murit! Avea 62 de ani, si pärea atât 
de viguros, la trup si la minte! I-ai fi dat 
încă decenii de viaţă. Ex-cancelarul Seipel, 
adversar politic ireductibil si prietin. perso- 
nal, l’a vizitat abia acum câteva zile. Prelatul- 
profesor, zguduit de-o moarte atât de năpras- 
nică, povesteşte cu câtă vioiciune Eldersch a 
cercetat atunci problemele zilei, la rezolva- 
rea cărora se credea chemat să mai ia parte. 

Impresia e profundă. Biroul partidului şi 
locuința familiei sînt literalmente inundate 
de telegrame şi scrisori, conţinând cu totul 
altceva decât condoleantele protocolare. Se 
precizeazä insusiri si se amintesc fapte cari 
pun intr’o lumina neasteptatä persoana celui 
dispärut. D. Miklas, presedintele republicii, 
d. Ender, cancelarul, d. Schober, vice-can- 
celarul, si apoi sefii tuturor partidelor — in- 
clusiv cele mai dusmänoase — cu totii vor- 
besc la fel, 


381 


www.dacoromanica.ro 


Va să zică, Eldersch a fost om mare. Ca 
muncă pozitivă, el a contribuit în largă mă- 
sură la construcţia întregului sistem de ocro- 
tiri sociale în vigoare astăzi. El a fost acela 
care a meditat un mare număr de reforme, 
si tot el a fost acela care — permiteti arde- 
lenismul — le-a eluptat, adică le-a obţinut 
prin luptă. Şi oare, nu tot ca muncă pozi- 
tivă trebuie socotită opera lui dela Interne? 
Venit în fruntea acestui minister în momen- 
tul cel mai critic — prăbuşirea marelui im- 
periu si naşterea micei republici — Eldersch 
a menținut ordinea, in deplinul înţeles al cu- 
vintelor, fără să verse o picătură de... apă. Se 
ştie ce se petrecea, în aceeaşi clipă, în cealaltă 
jumătate a dualismului de odinioară! 

Dar cugetătorul şi organizatorul Eldersch 
era şi un abil diplomat: ca președinte al Ca- 
merii el a reușit să-şi atragă elogiile cele mai 
călduroase din partea tuturor adversarilor,— 
de ale prietenilor nu mai vorbim. In genul 
isprăvilor de acest fel era recidivist: in ti- 
nerete, ales consilier comunal la Brünn, reu- 
sise să fie träsura de unire între nemți şi cehi, 
cari altminteri erau perfect dispuşi să se 
gâtuie reciproc. 

Inc'o dată, chiar dacă nu l’am fi cunoscut 
pe Eldersch în viaţă, felul în care-i se pri- 
meste moartea ar fi deajuns ca să ni-l pe- 
cetluiască în minte: om de reală valoare. Dar 
pentru atâta lucru n'am mai stărui, căci del 
oamenii de reală valoare nu mai sînt o ra- 
ritate. 

Dar Eldersch devine impresionant si chiar 

senzațional nu prin ce-a ajuns, ci prin con- 
ditiile în cari a reuşit să ajungă, indiferent 
de calităţile lui înäscute. 

A fost fiul unui lucrător tâmplar, care a 
murit de timpuriu. Mamă-sa, lucrătoare de 
fabrică, l’a dat să înveţe tesätoria, cea mai 
nenorocită meserie pe atunci. (Vezi si ,,Te- 
sătorii” de Hauptmann, piesă mult citită la noi 
pe vremuri, dar nejucată, fiindcă a fost in- 
terzisă de Lascar Catargiu; e drept că şi în 
Germania poliția o interzisese, dar acolo Ca- 
satia a repus-o pe afiş, mijlocindu-i un suc- 
ces formidabil). 

Eldersch muncea, prin urmare, în condi- 
tile odioase oferite de meseria în care in- 
trase şi de timpul în care trăia: nu existau 
încă acele Ocrotiri sociale cari aveau să vie 
când-va, create, în bună parte, chiar de stă- 
ruinta lui. Dar în acea periferie a Occiden- 
tului pe unde își ducea traiul — provincie 
austriacă pe atunci, astăzi provincie cehoslo- 
vacă — existau ziare, reviste şi cărţi, se tr 
neau predici, conferinţe şi discursuri, pâlpâia, 
în sfârşit, o viaţă intelectuală si sufletească 
în stare să pătrundă şi să fecundeze straturile 
cele mai adânci şi mai întunecoase. 

Şi așa, în două vorbe, povestim extraordi- 
nara minune, săvârşită în nu ştim câţi ani de 
încordare supraomenească: un creier de rob 
a fost destelenit si înrodit. Intr'o bună dimi- 
neatä Eldersch a putut sta alături de favoriţii 
soartei, ieşiţi din mânile armatei de dascăli 
şi meditatori. 

Dar când însușirile lucrătorului tesätor 

Matthias Eldersch au apärut în väzul tutu- 
rora, el se zvârlise de mult in lupta politica 
şi socială. Isi însuşise o doctrină din câte se 
ciocneau şi se frământau între ele, şi îşi ale- 
sese si partidul căruia să-i închine puterea 
lui de gândire si de acţiune. 

Intrat în partid, Eldersch a fost remarcat 
de Viktor Adler, care avea talentul extraor- 
dinar de a descoperi oamenii: Adler l’a desco- 
perit şi pe Otto Bauer, pe care din prima lui 
tinereţe — şi după un singur articol — l’a 
diagnosticat ireproşabil, cu valabilitate depli- 
nă pentru tot restul vieţii. Există o scrisoare 
inedită a lui Viktor Adler, care-l caracteri- 
zează pe Eldersch în primul avânt de luptă al 
acestuia, într'un colț de provincie, unde — nici 
acolo! — tovarăşii nu bănuiau cu cine au a 
face *). 

Eldersch nu ştia nici el cum şi când s'a po- 
menit fruntaş al vieţii publice, iubit de unii, 
temut de alţii, ridicat la onoruri si târit prin 
închisori. Puţini au avut un cazier judiciar 
atât de încărcat: înger pentru unii si diavol 
pentru alţii, aceeași calificare îi constituia 
gloria şi hula: era vräjmasul ordinei stabilite. 

Norocul cel mare al lui Eldersch a fost că 
lupta dusă de el s'a nimerit favorabil plasată 
în timp si în spaţiu: în vremea şi în ţara în 
care şi-a desfăşurat el acţiunea, stăpânirea 
era severă dar strict legalistă: de aceea el a 
avut să îndure greutăţi şi necazuri, dar ni- 


*) Curând după moartea lui Eldersch scrisoarea a 
şi fost publicată. 

MATTHIAS ELDERSCH 


Desen de Ross 

meni si nimic nu l’a putut împiedica să-și 
urmeze calea. 

Dar şi societatea, care — cu tot cazierul de 
care am pomenit! — era, în fond, atât de îngă- 
duitoare, şi-a primit răsplata. Un om ca El- 
dersch a avut toată latitudinea să se instruiască 
teoretic si practic. In diferite corpuri alese — 
inclusiv parlamentul cel mare — el a putut 
revărsa luminile adunate dela alţii ca şi pe 
cele izvorite din propria lui minte, — si mul- 
le sînt legile în cari şi-a scris şi el partea. 
Iar când sa produs cumplita catastrofă, el a 
putut sta de pază, a putut îndrepta și strân- 
ge toate isteriile dezläntuite, astfel că revo- 
lutia, inevitabilă, sa facut fără pic de sânge, 
graţie atâtor pricini şi atâtor oameni, dar 
graţie si lui Eldersch, individul cu cazierul 
judiciar supra-încärcat, pe care prietini şi 
adversari il plâng astăzi de o potrivă de 
sincer. 

A fost om mare defunctul Matthias El- 
dersch. O spune monseniorul Seipel, o spune 
presedintele Miklas, o spun Ender si Schober 
si Vaugoin si toti ceilalti dusmani politici, 
desi el nu şi-a călcat niciodată ideile si pro- 
gramul, nu s’a abatut nici o data dela hota- 
rârile partidului si, in nici o imprejurare, n’a 
lucrat impotriva intereselor clasei pe care 0 
reprezenta. Dar de ce-a fost, de ce-a putut 
ajunge mare ? Pentru că nu i-a lipsit singura 
şcoală unde putea să înveţe: partidul politic, 
organizaţia economică, terenul de desfäsu- 
rare şi emulatie, câmpul, vast si rodnic, de 
experienţă politică şi socială, care face din 

fie-care cetätean, in limita puterilor lui e- 
xacte, un gospodar al lucrului public, iar pe 
cetățeanul, cât de umil, descoperit cu vre-un 
talent mai de seamă, îl scoate glorios la 
iveală, 

Eldersch nu e singurul exemplu. Austria, 
după ce-a trecut prin teribila catastrofă, s'a 
pomenit într'o situaţie cu totul nouă; dar în 
toate ramurile şi în toate domeniile a avut 
la îndemână — pregătiţi parcă anume — oa- 
meni înarmaţi cu toate cunoştinţele și cu 
toată experienţa, gata să înfrunte nevoile şi 
capabili să-şi asume răspunderea. 


Nota. — In cercetarea „Contra bolsevismului” pe 
care am publicat-o în Februarie 1920, spuneam: 

„La Viena partidul social-democrat avea (înainte 
de războiu) multi deputaţi în Camera centrală şi în 
cea provincială, avea şi membri în consiliul comunal, 
iar în fruntea numeroaselor lui organizaţii politice şi 
economice (cooperative, etc.) avea mii si mii de 
funcţionari, aleşi dintre muncitorii cei mai inteli- 
genţi şi mai capabili. Toţi aceștia, după ani de muncă, 
se specializaserä în nenumărate chestiuni privind 
viaţa practică. Ei îşi apropiaseră toate cunoştinţele 
teoretice si practice, si le experimentau zilnic, mâ- 
nuind fonduri de milioane și apărând interesele a 
sute de mii de oameni. Dar pe lângă aceşti functio- 
nari, fie-care organizaţie şi fie-care instituţie își 
aveau comitetele deosebite, compuse tot din munci- 
tori, aleşi şi realeşi. Iar massa muncitoare, la adună- 
rile generale, foarte frecvente, participa la cerceta- 
rea şi controlul întregii activităţi, atât de multi-late- 
rale.” („Cuvântul Liber”, 1 Februarie 1920). 

Ne-a venit sub condeiu cuvântul Viena. Fireşte, 
aveam în vedere toată Austria. 

Anexa No. 3. 
(la pag. 53) 


Savanti si bädärani 
23 lunie, 1923 


Am anunţat moartea lui Skedl, fost pro- 
fesor la universitatea din Cernăuţi, şi, pe vre- 
mea aceea, deputat al Bucovinei în parlamen- 
tul vienez. Diferite ziare nemtesti se ocupă, 
cum e şi firesc, de personalitatea defunctului, 
de ideile şi de luptele lui. Skedl a desfășurat 
o importantă activitate publicistică. Lucra- 
rea-i foarte voluminoasă despre opera con- 
telui Taaffe constituie o bogată contribuție 
la istoria politică mai nouă a împeriului 
habshurgic. Se amintesc şi anecdote din via- 
fa-i de profesor şi parlamentar. 

Scriitorii germani, dela noi şi de aiurea, cari 
scriu despre Skedl, nu povestesc însă un amă- 
nunt din viaţa lui parlamentară, care pentru 
dânşii nu prezintă nici un interes. Il voiu po- 
vesti eu aci, şi cititorii vor vedea îndată că 
pentru noi e foarte interesant. 

Era o discuţie aprinsă în Reichsrat, parla- 
mentul central din Viena al imperiului aus- 
triac (se ştie că țările componente ale Austriei 
îşi aveau şi parlamentele lor locale). Vorbeşte 

Grigorovici al nostru, atacându-l pe Skedl. Se 
stie cum vorbeste Grigorovici: foarte corect, 
amabil, în forma, — extrem de necruţător in 
fond. Skedl, din ce in ce mai nervos, se apara 
prin intreruperi, la cari Grigorovici räspunde 
regulat cu argumente zdrobitoare, provocând 
protestări, ilaritate, aplauze. Se ştie că în Ca- 
mera austriacă nu era tribună: oratorii vor- 
beau dela locurile lor. In cazul de faţă depu- 
taţii isi mutau deci privirea, pe rând, dela lo- 
cul lui Grigorovici la locul lui Skedl si vice- 
versa, pe măsură ce adversarii îşi aruncau re- 
plicile. La un moment dat, surpriză generală: 
Sledl îşi iese din fire şi... se repede la Grigo- 
rovici ca să-l lovească. 

..Dar nu l’a lovit! Un deputat socialist, 
Forstner, de profesie birjar şi — ași zice: prin 
urmare — de-o forţă atletică, s'a aflat, dintr’o 
săritură, în fata lui Skedl, l’a insfäcat zdra- 
văn şi l’a strâns atât de puternic, încât bietul 
om n’a mai putut nici să miște un deget. 

Lucrurile se petrecuserä cu iuteala fulgeru- 
lui; toată Camera, încremenită, privea specta- 
colul, fără să scoată o şoaptă. Acestei scene 
emofionante i-a pus capăt Forstner, care adre- 
sându-se întregei Camere, a întrebat cu o voce 
care vibra de indignare: 

— Mă rog, suntem profesori sau... birjari?!? 

Ovaţii furtunoase au subliniat şi cuvintele 
si fapta lui Forstner. Grigorovici și-a continuat 
discursul, bine înţeles fără să schimbe nimie 
din critica pe care o făcea adversarului său 
politic. Jar acesta n'a mai întrerupt. 

Dar lucrul a avut şi epilog. 

La alegerile urmätoare ambii deputati — 
Skedl si Grigorovici — s’au prezintat din nou 
în fata corpului electoral de Cernăuţi. De asta 
dată, însă, candidau amândoi în acelaşi sec- 
tor, Skedl fiind candidatul partidului crestin- 
social (adică, de fapt, al guvernului), iar 
Grigorovici al partidului socialist. Nu se mai 
putea, deci, să reuşească amândoi. 

Ei bine, înainte de începerea campaniei e- 
lectorale, Skedl i-a făcut o vizită lui Grigoro- 
vici, cerându-i scuze pentru incidentul petre- 
cut altădată în Camera din Viena. Profesorul 
Skedl a spus: 

— Vom lupta ca adversari leali si necruta- 
tori; n’asi vrea să intrăm în lupta cea nouă 
cu resturile vechilor supäräri. Şi-mi este cu 
atât mai ușor, ba ceva mai mult: mă simt cu 
atât mai obligat să-ţi cer scuze, cu cât am 
convingerea fermă că eu o să reușesc şi d-ta 
o să rămâi pe teren. 

Grigorovici a răspuns: 

— Iti mulţumesc pentru bine-voitoarea a- 
tentiune. Eu uitasem incidentul; în nici un 
caz nu mă asteptam să-l răscoleşti. Dacă însă 
ceea ce te-a determinat este siguranţa succesu- 
lui în lupta care începe, am regretul să te 
dezamăgesc: sînt convins că eu intru în parla- 
ment si d-ta rămâi pe din afară. 

A reuşit Grigorovici. Skedl n'a mai apucat 
nici o dată să calce pragul parlamentului, 
fiind-că a venit prăbuşirea. 

Demersul lui Skedl dovedeşte că era om 
cum se cade şi delicat. Totuși rămâne faptul 
că, întrun moment de necugctare, profesorul 

AUGUST FORSTNER 

a comis — era să comită — o brutalitate ex- 
trem de... urîtă (cel putin!), si că l’a reche- 
mat la ordine, la demnitate — un birjar! 

E natural ca, astäzi, cu prilejul mortii lui 
Skedl, ziariştii nemti, relevându-i meritele, să 
nu pomenească tocmai de acea clipă de slăbi- 
ciune şi de slutenie din viata lui parlamen- 
tară. Pentru noi însă anecdota — autentică! — 
e de o mare elocventä. 

De când avem şi noi, în România, votul uni- 
versal, am auzit doară de atâtea ori aserfiunea 
că invazia „bădăranilor” a coborit — pasă- 
mi-te — nivelul parlamentului. Ba, am avut 
chiar regretul să găsim asemenea critice până 
şi sub condeiul colegului nostru Scrutator. De 
sigur, acesta exprimă reprosul într'o formă 
elegantă şi dulce, dar în fond este si el destul 
de... Sever cu bietii parlamentari post-belici. 
Am protestat întotdcauna contra gresitelor 
asertiuni si am arătat că, sub actualul regim 
electoral, în toate cazurile de scandal parla- 
mentar, — cel puţin până acum, — scandalul a 
fost provocat de „obrazele simandicoase”, iar 
nu de mitocani. 

In parlamentul colegiilor restrânse, Do- 
brescu-Argeş a fost lovit de Popovici-Răcă- 
ciuni. Vlahuţă a „dramatizat” incidentul — 
sau accidentul — si în protestul pe care i-l’a 
dedicat i-a hărăzit proporţii excesive. Intr'un 
articol intitulat „In templul legilor” Vlahuţă 
scria: 

„Domnul deputat Popovici, în şedinţa de Sâmbătă 


5 Februarie a bătut, în incinta Camerii, pe colegul 
său Dobrescu-Arges. Iată dar arena parlamentară 

transformată in arena de circ, şi discuţia — in pu- 
gilat. Cum se cunoaste ca sintem Romani ! 
„Fără să vreau mă gândesc la cuvintele d-lui Carp: 


ee ae 


pe unii ii vom convinge, pe altii ii vom invinge. D. 
Dobrescu era destul de convins; valorosul sau coleg, 
onorabilul d. Popovici, a gäsit necesar sä-l si in- 
vingă... 

„„„ Frumoase exemple pentru tinerime ! Frumos 
mod de a ne recomanda în străinătate!.,. 

„Şi vă mai mirati că tinerii de azi sînt blazati şi 
nu mai ştiu să respecte nimic! Dar când preoții în 
altar isi sfâsie odăjdiile şi-şi aruncä’n cap evanghelia 
şi sfântul potir, ce pietate să mai aibă tinerii pentru 
canoanele acestei sdrmane religii, batjocorite in 
templul ei şi de miniştrii eil 

»…Pagliacci, pagliacci, mult haz mai au şi come- 
diile astea, numai de nu s'ar sfârşi tragic!” 

Mai sînt în articolul lui Vlahuţă si alte ex- 
plozii tot atât de virulente. Cei doi „luptători” 
au ieşit zdrobiţi din acea satiră nemiloasă. Po- 
povici si Dobrescu n'au mai uitat-o. E drept 
că întâiul era mitocan şi al doilea ţăran. Dar 
erau în parlamentul colegiilor restrânse, care 
— chipurile — constituia o exactă selecţie a 
valorilor intelectuale, morale si educaţionale 
(unui corp atât de select, de ce nu i-am face 
onoarea de a crea si un cuvânt ad-hoc pentru 
caracterizarea unei însuşiri pe care numai el 
putea s'o aibă în grad atât de perfect?). Ce 
păcat că ambii eroi şi judecătorul lor au mu- 
rit, toţi trei, înainte de timp, aşa că n'au putut 
asista la o repetare a fenomenului, care le-ar 
fi revoluţionat judecata! Căci am avut şi în 
parlamentul votului universal o bătaie foarte 
reușită, dar nu între doi şi-mai-bădărani de 
cât sus numiții, ci între un boier foarte au- 

tentic si un fruntas al baroului de Ilfov, care 
mai era si profesor pe deasupra *). 

In nici un caz, parlamentul de azi, mitocä- 
nesc, n’are să se jeneze de cel de ieri, boieresc. 

Nicu Filipescu abia fusese ales pentru in- 
tâia oară deputat, când i-a strigat lui Radu 
Mihai, pe atunci ministru de interne: „hoţ de 
ceasoarnice!” Şi tot el, mai târziu, a apostrofat 
tot atât de... energic si pe alt ministru, care 
era şi un om politic foarte popular... Ionaș 
Gradistcanu l-a apostrofat pe Mititä Sturdza: 
„ramolitule!”. Carp — şi doară Carp era unul 
dintre parlamentarii cu adevărat „parlamen- 
tari!” — i-a aruncat lui Take Ionescu un epitet 
foarte trivial, — iar Take Ionescu, discutând 
politica externă a lui Carp, a caracterizat-o: 
concepția unui om ajuns în mintea copiilor. 

Si ce păcat, iarăşi, că lui Vlahuţă nu i-a 
trebuit „subiect” în zilele când s'au întâmplat 
aceste cazuri — şi nenumărate altele. Căci, 
răscolind mai adânc în amintiri, aşi putea 
inmulfi la infinit exemplele. Ce-ar mai fi dacă 
am, recurge si la colecţia dezbaterilor parla- 
mentare! Osteneala ar fi însă de prisos. E de 
prisos să mai dovedim ceea ce este gata dove- 


*) Tocmai când recitesc rândurile acestea, tele- 
graful anunţă că în Camera spaniolă un ministru a 
palmuit pe un deputat. Nu ne interesează de ce: nu 
avem curiozitatea ,,Mangafalei” lui Caragiale. Ne in- 
teresează numai faptul că în timpul de faţă, in Spa- 
nia democraţia este înfrântă şi miniştrii nu se mai 
recrutează dintre ghiorlani, ci din elita elitelor. Şi, 
cum socialiștii, drept protestare în potriva noului 
regim, s'au retras din parlament, nu s'a găsif si acolo 
un birjar, care să modereze avântul boierului-mi- 
nistru şi să-l puie în curent cu prescriptiunile cele 
mai elementare ale codului bunelor maniere. 

dit! Camerele oligarhice se coborau cel putin 
tot asa de jos, in patima si in vocabular, ca si 
camerele votului universal. 

In Austria, acelas lucru. Nu mai cercetäm 
ce s'a petrecut acolo pe vremuri, în parla- 
mentul oligarhic. Ajunge incidentul povestit 
mai sus, întâmplat în parlamentul votului 
universal. 

Skedl, profesor universitar, drept răspuns 
la atacuri politice, — nici măcar personale, — 
a vrut să sară la bătaie; iar Forstner, birjar, a 
împiedicat această ruşine. Si, detaliu impor- 
tant: Forstner s'a mulţumit cu strictul necesar, 
l’a ţinut strâns pe Skedl, ca să nu se miște, dar 
altfel nu l’a atins. 

Să însemnăm incidentul, pentru viitoarea 
sesiune a parlamentului român. 


VLAHUȚĂ 

Anexa No. 4. 
(la pag. 54) 


Viktor Adler si palatul 


In sânul partidului socialist austriac a pro- 
vocat protestari si discutii faptul ca alesii so- 
cialisti s'au dus la palat ca să asculte mesa- 
giul de deschidere a Camerii citit de Franz 
Iosef. 

In articolul despre Schuhmeier (anexa 
No. 1) am reprodus explicaţiile acestuia. Dar 
însuși Adler a fost silit să se explice, în con- 
grese si întruniri. In rezumat, el a spus: 


— N’am prea fost convins de utilitatea 
mergerii la palat. Dar sa hotărât asa. Nu 
trebuie exagerate nici avantagiile, nici nea- 
junsurile. In orice caz, a fost o chestie de po- 
litctä să răspunzi unci invitaţii. Dar a fost si 
chestie de oportunitate; căci există oportunis- 
mul oportunist, dar există şi cel principial. Si 
e mai uşor să cäläresti linia dreaptă, de cât 
să ţii seama de nevoia momentului. In specie 
ar fi fost şi mai comod. Nu ne-am dus ca sub- 
alterni. Ne-am dus în calitatea noastră ofi- 
cială de factor cu o anumită misiune în stat, 
la alt factor care în ziua de astăzi își are şi 
el atribuţiile lui. Nam uitat nimic din tre- 

cutul. şi din tradiţiile noastre. Am găsit însă 
o comunitate de interes, în acest moment, 
între proletarul pe care-l reprezentăm și îm- 
păratul care s'a văzut silit să adopte punctul 
de vedere al egalităţii de drepturi pentru 
proletariatul ungar şi pentru cel austriac *). 
De sigur, a trebuit să ne impunem o sfor- 
tare ca să facem drumul la palat. Dar nu ui- 
taţi că și dela tradiția habsburgică până la 
invitaţia trimeasă socialiștilor, este o bucată 
de drum, care şi aceea a trebuit făcută. 
Acestea au fost, în rezumat, argumentele cu 


*) Charles Maurras în ,,Enquête sur la Monarchie” 
isi caută nu ştiu ce mângâiere in tälmäcirea atitu- 
dinii să zicem „democratizante” a lui Franz Iosef. 

Maurras scrie: 


„Vechea stare de spirit republicană descrește în 
toată lumea. Suveranitatea politică, înfălişată si do- 
rită în 1848 ca un scop, se coboară la rangul de 
mijloc. Sufragiul universal era un mijloc pentru Bis- 
marck; el este, evident, tot mijloc si pentru Franz 
Iosef (il en est évidemment un autre pour Francois- 
Joseph). Popoarele se arată de acord cu domnitorii 
lor: singurele probleme politice de cari par a se pa- 
ana în zilele noastre sint de ordin national si so- 
cial.”. 

E foare frumos tot ce spune Maurras. Dar el crede, 
probabil, că Franz Iosef a luptat ani de zile ca să 
impuie votul universal, că în tot acel timp poporul 
a luptat din răsputeri ca sa împiedice, introducerea 
acestei reforme şi că, în cele din urmă, poporul s'a 
răsgândit şi s'a raliat la părerea împăratului. 

Din scurtul istoric pe care l-ain făcut în capitolul 
respectiv, cititorii ştiu că poporul a luptat pentru 
votul universal şi că împăratul, după multă opunere, 
s'a raliat el la părerea masselor, firește ca mijloc. 
Sistemul parlamentar, ori-care ar fi el, nu poate con- 
stitui nici o dată un scop în sine: este un mijloc 
de a conduce ţara, în folosul uneia sau a mai multor 
clase; optimistii incorigibili cred chiar că în folosul 
tuturor claselor. In tot cazul, inijloc ; scop, nici o 
data! 

cari Viktor Adler a sustinut procedeul parla- 
mentarilor social-democrati. De altfel, faptele 
au venit apoi să facă dovada că mersul la pa- 
lat — „die Hofgângerei” — a fost un act oca- 
zional, de oportunitate — si anume, cum zi- 
cea Aldler, de oportunitate principială, iar nu 
oportunistă — în sfârşit, un act izolat. In 1911, 
la a doua deschidere a parlamentului, în le- 
gislatura următoare — parlamentul austriac 
n’avea sesiuni, ci numai legislaturi întregi, cu 
durata de 6 ani, întrerupte doar prin amânări 
întâmplătoare, iar nu prin vacanțe fixe — so- 
cialiştii nu s'au mai prezentat la palat ca să 
asculte citirea mesagiului de deschidere. Nu 
mai era un motiv ocazional ca s'o facă. 


* 
x x 


Totuşi, mult mai târziu, Viktor Adler a mai 
făcut odată drumul la palat. 

Era la sfârşitul războiului, dezastros pen- 
tru Austria habsburgică. Impăratul Carol fă- 
cea toate sfortärile ca să salveze ce se va mai 
putea. Tinea mai cu seamă să-şi salveze tro- 
nul. El a invitat şi conducerea partidului so- 
cialist, la o consfătuire. Partidul a răspuns 
trimițând o delegaţie, în frunte cu Viktor 
Adler. Audienta a fost în palatul dela Schôn- 
brunn. A participat si împărăteasa Zita. 

Impăratul a făcut o expunere, terminată 
cu un apel de colaborare către socialişti, pen- 
tru ca împreună să facă fafa situaţiei. 

Adler, la rândul lui, şi-a făcut expunerea, 
terminată cu declaraţia că nu este posibilă 

nici o colaborare: împăratul trebuia să abdi- 
ce. Asupra acestui ultim punct sa încins o 
discuţie, liniştită dar lipsită de orice reticen- 
tä, în care ambele parti isi susțineau punctele 
de vedere, radical deosebite. 

La un moment dat, Adler, bătrân si bolnav 
de inimă, a avut o sincopă. 

Impărăteasa Zita, femeie energică si pri- 
cepută, i-a sărit în ajutor şi s'a ostenit cu el 
până l’a readus în simtire. N’a fost chemat un 
medic, n’au fost deranjati nici oamenii de 
serviciu. Momentul era prea grav pentru ca 
lucrurile să se petreacă normal. Adler, reve- 
nindu-şi în fire, sa scuzat de neplacerea pe 
care o pricinuise, a mulțumit gazdei pentru 
osteneala ce şi-a dat, și reluând firul discuţiei, 
şi-a repetat declaratia fermă, expresia unei 
hotäriri neclintite : împăratul trebuie să ab- 
dice. Şi împăratul a abdicat. 

Cunoaştem faptele acestea dintr'o impre- 
sionantă descriere a lui Emile Vandervelde 
care le-a aflat dela cei de faţă atunci. 


Tot la capitolul acesta trebuie să amintim 
însă că, sub altă formă, socialiştii austriaci fu- 
seseră de multe ori — şi aveau să mai fie — 
musafirii împăratului, Şi nu numai șefii, nu 
numai parlamentarii, ci muncitorii socialişti 
din Viena, în toată imensitatea lor numerică, 

Vorbim de serbările de 1 Maiu, cari se fă- 
ceau regulat în Prater. Această vastă şi fru- 
moasă grădină, care prin mărimea şi prin 

destinatiile ei diverse ar cuprinde, dupä no- 
tiunile noastre bucureştene, şoseaua, parcul 
Carol şi Moşii, era proprietatea împăratului, şi 
de el depindea — prin intendentul respectiv — 
îngăduirea sau interzicerea serbării. Şi serba- 
rea n’a fost nici o dată interzisă. Nu numai 
atât. Toti comercianții din Prater — birtasi, 
berari, impresari şi antreprenori de distracţii, 
stăpânii prăvăliilor de tot felul, organizatorii 
feluritelor expoziţii — erau chiriasii împăra- 
tului. Pentru toţi 1 Mai era o afacere strălu- 
cită, căci le aducea o clientelă sigură de aproa- 
pe un milion de persoane: socialişti, simpati- 
zanti, oameni dornici de petreceri în massă, 
plus simpli curioşi. Si nu uitaţi că la Viena 
ocaziile de acest fel erau rare, pentru că legea 
repauzului admitea prea puţine sărbători. 

Ei bine, de 1 Maiu toţi proprictarii de între- 
prinderi din Prater îşi împodobeau localurile 
cu roșu, de sus până jos, nu numai înăuntru, 
dar și pe din afară, astfel că tot Praterul de- 
venea, pentru o zi, socialist. Se poate spune 
deci că o dată pe an, în ziua de 1 Maiu, socia- 
listii erau musafirii împăratului, care, din par- 
te-i; făcea tot posibilul ca șederea să le fie plă- 
cufă. Amabilă gazdă! Din acest punct de ve- 
dere, nici „primarul roșu”, Seitz, care a func- 
tionat atâţia ani după războiu, n'a putut face 
mai mult. 

Franz losef suporta cu demnitate porecla 
„tovarăş”, după cum adevărații tovarăși o su- 
portau destul de bine pe aceea de palatisti. 
Viaţa în Austria nu era liniată ca un caiet de 
dictando. 

Am socotit că şi aceste informaţii merită să 
fie notate, drept contribuţie la capitolul „Hof- 
gângerei”. Ele confirmă maxima celebră a 
d-nei de Eschenbach, maximă care printr’o 
greşală de tipar a fost citată fals aiurea şi al 
cărei cuprins adevărat e acesta: austriacul e 
un ins alcătuit din compromisuri. 


ce 

Anexa No. 5. 
(la pag. 56) 


Contele Sternberg 


27 Aprilie 1930 


La Viena, într'un sanatoriu, a murit, pe ne- 
așteptate, ex-celebrul publicist şi om politic 
Zdenko Adalbert Sternberg, uitat cu totul în 
vremea din urmă, după ce ani îndelungati fă- 
cuse atâta zgomot. Porecla batjocoritoare „der 
Radaugraf” (aproximativ : contele Tâmbă- 
lău), nu-l împiedeca să fie conte autentic, de 
considerabilă vechime si cu înalte inrudiri; 
iar suprimarea, prin lege, a titlurilor de no- 
blete, l’a jignit profund, căci a simţit nevoia 
să se mângâie cu un palid surogat: pe carta-i 
de vizită, sub numele acum jalnic burghezit, 
a imprimat formula de revalorizare: „din 
spita străveche a conților de Sternberg”. 

A fost extrem de interesant, prin calităţi ca 
şi prin defecte. Inalt, viguros, de o rară vioi- 
ciune, solid mâncător, şi — dacă putem spune 
— solid băutor, bătând recordul în toate ra- 
murile petrecerii, dar totodată impulsiv şi ve- 
hement, gata oricând de ceartă si gata oricând 
de luptă, — cu spada, dar si cu pumnul — pă- 
rea mai curând un personagiu desprins din 
Walter Scott, decât om ca toţi oamenii, cres- 
cut şi trăit în zilele noastre. Şi nu era laudă 
goală când îşi invoca şirul de strămoşi, cu au- 

reola low de sânge, răsărită din frământările 
atâtor veacuri. Ar fi vrut să le urmeze pilda, 
dar acum prilejurile erau atât de rare! Abia 
dacă sa ivit un biet război anglo-bur — în 
care, din primul ceas, a luptat ca voluntar în 
oastea bură; şi numai după decenii, războiul 
mondial, dorit şi cerut de dânsul, l-a readus 
în armata austriacă, unde — în pragul bătrâ- 
netii — şi-a făcut debutul de aviator. 

Intre cele două războaie, contele Sternberg, 
străbătând ţări și continente, a văzut mai mul- 
te revoluţii. Nefiindu-i dat să ia parte, alerga 
cel puţin să le privească de aproape, cu emo- 
fia cu care atâţia. privesc la incendii. 

Hermann Bahr i-a făcut contelui Stern- 
berg un portret entuziast. Extragem: 

„Sternberg e un austriac veritabil, în bine ca şi 
în rău, Foarte înzestrat, mai mult chiar decât îşi dă 
seama el însuşi; dar foarte stângaciu în folosirea 
darurilor sale. Cu simţul puternic al realităţii, în tot- 
deauna pe calea cea bună; totuşi, uşuratec, lipsit de 
forţa critică faţă de sine însuşi și de alţii. Pe lângă 
asta, stăpânit de-o înclinare primejdioasă: nevoia de 
a-l face cu orice preţ pe omul dat dracului (den 
verfluchten Kerl zu spielen), aceasta, poate, iarăşi 
dintr'un sentiment foarte austriac: jena de a-și da 
în vileag seriozitatea interioară, desăvârşita cinste 
sufletească, şi toate celelalte însuşiri”. 


Cinstea sufletească Sternberg și-o trăda în 
tot ce făcea. Atitudinea luată de el, odată cu 
Masaryk, în chestiunea Hilsner, a fost o mare 
surpriză: savantul doctrinar — căci numai 
atâta părea Masaryk pe atunci — şi zgomo- 
tosul chefliu — căci numai asa apăruse Stern- 
berg până atunci -— punându-și în joc unul 

toată autoritatea, celălalt toate simpatiile +— 
întru apărarea unui individ neînsemnat şi a 
unei cauze supărătoare! Sternberg a luptat 
simultan cu Masaryk, dar nu împreună şi 
nici în acelaşi fel: indiferent de chestia in 
care intervenea, Sternberg isi avea genul lui 
personal, menit ca pe spectatori întâiu să-i ui- 
mească şi să-i revolte, iar apoi... să-i câştige! 

O inextricabilä reţea de chestii personale, îi 
mai lăsa o imensă rezervă de energie, inchi- 
nată, aceasta, acţiunii lui politice, din cale a- 
fară tumultoasă, în stridentä disproportie cu 
ce comporta realmente mediul în care se des- 
făşura. Mare orator — mare cel puţin în sen- 
zul fizic: voce formidabilă, repeziciune de ex- 
primare, nesleită forţă de rezistență la toate 
oboselile pe care le cere genul — infrunta pe 
toți adversarii şi, dacă trebuia, tot parlamen- 
tul. Prompt si sugestiv în replici — adesea 
spiritual — el nu se ferea de expresia brutală 
şi, la nevoie, nici de cea propriu zis grosola- 
nă. Cum l’a caracterizat „Arbeiter Zeitung”: 
avea un limbaj neobișnuit, tocmai prin aceea 
că era prea obișnuit! Cu prilejul unei au- 
diente, împăratul Franz Iosef l-a şi mustrat 
pärinteste: 

— De ce intrebuintezi cuvinte atât de ordi- 
nare? E ceva de speriat! 

Si Sternberg a räspuns: 

— Ma iertati, Majestate, dar deputatii ästia 
nu merită un tratament mai cum se cade. 

— Dac'o iei aşa, poate că ai dreptate, a în- 
cheiat împăratul, râzând. 

„Poate că ai dreptate”! Această încheere va 

fi acceptată bucuros, mai cu seamă la noi, 
unde atâţia cavaleri ai bunelor manicre se 
plâng dela o vreme că votul universal a mito- 
cănit tribuna. Și totuși, ce contrast — şi cât de 
instructiv! — între acel Adalbert Sternberg, 
conte de veche şi autentică nobleţe, cu aleasă 
creștere şi cu multă carte, ce contrast între el 
şi, spre pildă, deputatul Forstner, ponderatul 
şi manieratul socialist, de profesie birjar! 

In parlamentul austriac, în ametitorul com- 
plex de naţiuni, partide si grupări, obstructia 
juca un rol foarte de seamă. E lesne de înţeles 
în ce măsură un temperament furtunos ca 
Sternberg a putut folosi procedeul. Vom cita 
un singur exemplu: Odată, ţinând cu orice 
chip să împiedice un vot, după ce epuizase 
toate mijloacele reglementare, nu s'a dat în lă- 
turi dela acesta: a trântit un pahar în capul 
adversarului. Uimire, senzaţie, välmäsag fără 
seaman! Acum Sternberg avea diversiunea do- 
rită! Simplu, eficace şi... excesiv de elegant! 

Sternberg şi-a caracterizat el singur, concis 
şi elocvent, activitatea parlamentară, spu- 
nând că ea n'a fost decât un continuu acces de 
turbare. Si spunând aceasta, el se referea la 
întreaga-i activitate parlamentară, care a du- 
rat opt ani de zile. 

Dar, ca să intrebuintém si noi, măcar in 
glumă, propria lui expresie: ce Pa „turbat” în 
măsură atât de extraordinară? 

Căutând răspunsul, descoperim adevărata 
personalitate a lui Sternberg, cu totul alta de- 
cât am văzut-o până acuma. 

Acest „Radaugraf”, care dându-se veşnic În 

vileag cu insusirile lui bune-rele, apare ca un 
excentric — mai simpatic sau mai puţin sim- 
patic, după înclinările spectatorului, — de 
fapt nu este numai atâta; în afară şi mai pre- 
sus de asta, e omul stăpânit de o ideie care 
este şi o pasiune: austriacismul. 

Stim cu toţii că Austria habsburgică era 
compusă din atâtea naţiuni centrifugale cari 
se sfâşiau între ele. Dar lupta dintre naţiuni 
lua forme neînchipuit de ciudate. Naţiunile 
cunoscute ca dominate erau nemultumite, fi- 
reste, si se străduiau să scuture jugul; dar 
națiunea cunoscută ca dominantă — cea ger- 
mană — era și ea nemulțumită și se străduia 
şi ea să scuture... acelaşi jug. In adevăr, 
dacă diferitele naţionalităţi din Austria do- 
reau să fie alipite la naţiunile surori, consti- 
tuite în state independente, aceeaşi dorinţă o 
aveau si nemţii austriaci: „Anschlussul”, pe 
care-l jinduesc si astăzi. 

Cu puţin înainte de războiul mondial, ger- 
manul Pernerstorfer, vicepreședintele Camerii 
din Viena, luând apărarea slavilor din Sud, a- 
cuzati de iredentism, a putut să exclame, în a- 
plauzele generale: „Ce li se reproşează ace- 
stor oameni? Că vor să scape de dominatiunea 
austriacă ? Bineînţeles că vor! Şi cine nu vrea? 
Vreau și eu, ca toată lumea!” 

Cam în acelaş timp, profesorul austriac Lu- 
do Hartmann, — profesor si om politic, menit 
să lucreze și în diplomatie, dar deocamdată a- 
preciat numai ca istoric de mare valoare, — 
publica un studiu pentru a demonstra că Aus- 
tria... nu mai trebue să existe. Creată, pe vre- 

muri, printr’o necesitate istorică precisă: ne- 
voia unei forţe care să se împotrivească Tur- 
ciei cotropitoare, ea şi-a pierdut raţiunea de 
a fi astăzi, când Turcia, la pământ, nu mai 
există ca primejdie pentru Europa. 

De fapt, numai două partide, în Austria, 
erau pentru menţinerea acestui imperiu: an- 
tisemitii și evreii-nafionali; două partide cum- 
plit de dușmane — s'ar părea — şi totuşi le- 
gate printr'o alianţă de fapt, tocmai în privin- 
ta celei mai grave chestiuni care putea să le 
preocupe. Antisemitii şi evreii mână în mână! 
Asupra picanteriei lucrului nu mai insist. 
Cred numai oportun să amintesc explicaţia 
dată de d. Al. Vaida-Voevod, unui străin, ve- 
nit din mari depărtări, care se plângea că nu 
reuşeşte să se familiarizeze cu situația din 
Austria: „fii bucuros, i-a spus d. Vaida, căci 
pentru a pricepe situaţia de-aci, trebue să în- 
trunesti anumite condiţii patologice”. Vorba 
lui Coşbuc: Nu cerceta aceste legi, că eşti ne- 
bun de le ’ntelegi! 

Si totuşi, Austria era un stat civilizat si 
avea obligaţia să dezlege toate imenscle pro- 
bleme ale vieții moderne. Ea se resimțea in 
manifestările ei interne si externe, de sfà- 
sierile nationale. Guvernele ei aveau de invins 
greutăţi insurmontabile. Metternich spusese 
de mult, că pentru a guverna Austria, singura 
metodă este să nu multumesti pe nimeni, căci 
altfel fiecare mulțumit creiază douăzeci de 
nemulțumiți. După atâta amar de decenii, 
Sternberg putea încă s'o confirme. In studiul 
„Im Wechsel der Zeiten” (în care găsește si 

prilejul să-l apere — vai! atât de... postum! — 
pe Avram Iancu), Sternberg spune: 


„Cererile de institute culturale ale rutenilor, ale 
slavilor de sud, ale italienilor sunt respinse. Intr'un 
an — anume: în 1910 — cehii au împiedecat, prin 
obstructie, întemeerea universităţii italiene, în 1911, 
germanii, cari cu un an înainte sustinusera aceasta 
lege, acum au făcut ei obstructie împotrivă-i”, 


Simplă ciudätenie întâmplătoare? Nu; sis- 
tem general şi permanent. Căci: 


„Cererile fiecărui popor în parte nu sunt respinse 
de monarh şi de sfetnicii lui, ci de celelalte popoare. 
Şi aşa, progresul cultural şi economic devine im- 
posibil. Dezideratele cele mai vitale sunt judecate 
numai din punctul de vedere naţional. In Ungaria 
elementele nemaghiare sunt în chip barbar asuprite, 
sub raportul cultural și economic. Dacă ceeace se 
petrece acolo în numele liberalismului, ar face-o 
împăratul, Europa civilizată lar pune pe aceeaşi 
treaptă cu Nerone”. 


* 
* * 


Viaţa este însă teribil de complexă si oferă 
necontenit surprize. Cu toate luptele dintre 
rationalitäti, o acţiune de interpenetratie se 
făcea dela sine. Convietuirea naționalităților 
n'a rămas fără urme. Ele se influentau reci- 
proc şi se fasonau una după chipul celeilalte; 
din ce în ce căpătau tot mai multe identități 
sufleteşti, cari se accentuau tot mai puternic. 
Din toate părţile se vorbea de acel homo aus- 
triacus pe care unii îl vedeau pe cale să se 
formeze, iar alţii îl socoteau- gata format. Din 
multele afirmaţii în sensul acesta, vom lua una 
la întâmplare. Cam în acelaş timp în care 

Sternberg spunea cele de mai sus, Iohannes 
Ankwicz a scris in ,,Osterreichische Rund- 
schau” : 

„Se şi vede astăzi cum din amestecul nationalitä- 
tilor se cristalizează un tip austriac. Se observă că 
rasele se încrucişează: oameni cu nume slave stau 
în fruntea luptelor nationale ale germanilor, şi vi- 
ceversa. Se întemeiază o concepţie comună a lumii 
şi o atitudine comună faţă de chestiunile practice 
ale vieții. Funcţionarii slavi îşi împlinesc misiunea 
„cam la-fel cu cei germani, iar aceştia cu totul altfel 
decât funcţionarii germani din Germania”. 


Ankwicz constată aceste lucruri în 1910 şi 
le dă ca dovadă pentru a-şi susține o teorie. 
Dar cu trei decenii mai înainte — prin 1880 
— scriitorul Berthold Auerbach, din pur in- 
stinct literar, fără să bănuiască măcar vreo 
problemă, ne infatisase, într'o povestire, tipul 
austriacului ca atare, cu sufletu-i cald, închi- 
nat muzicii zglobii şi duioase. Eroul lui Auer- 
bach cântă, putem zice: austriaceşte; şi, bine 
înţeles — din Schubert. Și cine este eroul a- 
cesta? Este românul Nicolae Dumba, priete- 
nul lui Franz Iosef şi darnicul sprijinitor al 
artelor la Viena, darnic din veniturile pe cari 
i le furnizează imensele domenii din Romä- 
nia *). Este românul Nicolae Dumba, al cărui 


*) Nicolae Dumba a fost preşedintele — şi nu de 
formă — a nenumărate comitete culturale şi artisti- 
ce. In cele mai multe cazuri el era iniţiatorul. Două 
dintre cele mai majestoase statui din Viena — a lui 
Goethe şi a lui Schiller — aw fost înălțate graţie 
muncii si jertfelor personale ale lui Dumba. Si multe 
din raritätile cele mai preţioase ale muzeelor vie- 
neze fac parte din tezaurul adunat de el. Nicolae 
Dumba punea o pasiune şi o ardoare fără seamăn în 
serviciul pe care şi-l impusese: ridicarea artistică a 

nume träeste şi azi la Viena, nu numai pe tă- 
blitele unei sträzi: cäci el are urmasi valorosi 
cari slujesc cu dragoste Austria micuță de 
azi, cum au slujit-o şi pe cea mare de eri. 
Unul dintre aceştia, Constantin Dumba, și-a 
publicat de curând memoriile, în cari se mân- 
dreşte că el a fost diplomatul care, spre mai 
marea glorie a împărăției austro-maghiare, a 
reuşit să impuie lui Dimitrie Sturdza gestul 
dureros al scuzelor dela Iasi! Oesterreich 
iiber alles! Formula n'a fost nici o dată expri- 
mată — dar ea salasluia în sufletele austria- 
cizate! 

Ei bine, Sternberg a fost un fanatic al aus- 
triacismului. Criticile amare citate mai sus, 
el le făcea nu pentru a semăna desnădejdea, 
ci pentru a cere, cu stäruintä si cu vehemenfä, 
îndreptarea. 

După el, nu era nici un motiv ca deosebirile 
nationale să impiedice buna convietuire între 
fiii patriei comune. Și la această concepţie 
n'a ajuns printr’un proces de îndrăzneață gân- 
dire. Coborind ,,din spita străveche a conților 
de Sternberg” cari de şapte secole trăiau în 
Boemia, el s'a născut într'o vreme când fami- 


Vienei. De aici i s'a tras şi moartea. Era bolnav când 
a aflat că la Veneţia se tratează vânzarea unui foarte 
preţios obiect istoric şi artistic, El ar fi considerat 
ca o mare nenorocire ca obiectul să ajungă aiurea 
decât la Viena. Cu tot ordinul medicilor de-a evita 
o asemenea călătorie, Dumba a alergat la Veneţia. 
Oboselile si celelalte neajunsuri ale voiajului i-au 
grăbit moartea. 

Nicolae Dumba a fost şi om politic, aparţinând 
stângii liberale. In Cameră şi în Senat s'a bucurat 
de mare autoritate, mai cu seamă în chestiunile eco- 
nomice. 

lia lui își pierduse de mult puritatea germană, 
dacă va fi fost avut-o. Intre inaintasii lui apro- 
piafi se afla prietenul si colaboratorul stiinti- 
fic al lui Goethe, acel Kaspar Sternberg, mare 
animator al culturii germane; dar se afla si 
acel Franz Sternberg, prietenul si protectorul 
lui Palacky, eroul renasterii culturale cehe ; 
— şi dacă Palacky şi-a putut împlini meni- 
rea, aceasta se datorește numai sprijinului 
puternic dat de Franz. De altfel, Zdenko A- 
dalbert Sternberg, oratorul şi publicistul de 
limbă germană, a fost ales într'o circumscrip- 
fie cehă, iar apoi, în Camera din Viena, înre- 
gistrat ca radical ceh. Va să zică un ceh, un 
ceh radical, care luptă, însă, nu pentru cauza 
particulară a cchilor, ci pentru toată Austria, 
— o Austrie nu așa cum este, ci cum va să fie: 
sublim organizată si sublim condusă, astfel 
ca ea, apoi, să facă fericirea tuturor fiilor ei, 
a cehilor ca şi a celorlalţi. 

Cum se prezenta Austria în situaţia de a- 
tunci? Sternberg o caracteriza astfel: 


„Un pic de corupţie, mai multă debandadă, veş- 
nică luptă între limbi, nemărginită indolentä, lipsa 
spiritului de întreprindere, si toate acele părţi întu- 
necoase ale mic-burghezismului, iată manifestările 
patologice ale Austriei”. 


După Sternberg, numai acesta era răul; si 
după el, era provocat numai de luptele natio- 
nale. Leacul consta deci în suprimarea acestor 
lupte. Şi cine putea să le suprime? O singură 
persoană: împăratul; dar cu o singură condi- 
tie: să-şi ia în serios absolutismul. 

Este un mod de a gândi specific austriac. 

Despre misiunea si puterea monarhului, aus- 
triacii aveau o idee grandioasä; si în primul 
rand o avea monarhul insusi. In romanul 
„Mayerling”, Claude Anet pune in gura lui 
Franz losef aceste cuvinte adresate lui Ru- 
dolf: 

— Popoarele mele nu inteleg intotdeauna 
motivele actelor mele, dar le-am câstigat in- 
crederea pentru ca ele simt nedeslusit cä im- 
päratul si regele lor lucreazä dezinteresat pen- 
tru ele... Dacă noi ne-am părăsi postul, daca 
dinastia ar dispărea, aceste popoare, astăzi u- 
nite, s'ar împărţi şi s'ar combate în lupte fra- 
tricide. In locul unui imperiu prosper şi mă- 
ref, pe care strămoşii tăi Pau făcut bucată cu 
bucată, n'ar rămânea decât o pulbere de state, 
slabe, neliniştite, amenințate la graniţe de ve- 
cini puternici şi tremurând la gândul zilei de 
mâine... 

E în afară de orice discuţie că romancierul 
francez redă exact modul de a vedea al lui 
Franz Iosef, mod de a vedea care era şi al lui 
Sternberg. De cât, după aprecierea acestuia 
din urmă, împăratul nu trăgea concluziile lo- 
gice cuvenite din propriile sale păreri. Pe 
când împăratul spre a-şi putea măcar în parte 
împlini misiunea, admitea numeroase şi a- 
dânci spărturi în puterea lui absolută, — sa- 
crifica o parte ca să salveze restul — Stern- 
berg vroia să-i sugereze, ba in cele din urmä a 
vrut chiar să-i impue — absolutismul... absolut! 


* 
* + 


Este foarte interesant de văzut cum, dela 

adoratiunea idolaträ faţă de monarh, Stern- 
berg a lunecat pana la, inclusiv, lése-majes- 
tatea perfect caracterizată. Căci. tot silindu-se 
să-i sugereze împăratului maniera forte, şi-a 
excitat temperamentul în aşa măsură, încât a 
ajuns să explodeze în cuvinte de soiul acesta : 

— Cea mai mare primejdie care poate a- 
meninta un stat este să fie condus de bătrâni. 
Ştiinţa modernă a găsit că există o patologie a 
bătrâneţii. Omul care îmbătrânește devine în- 
căpăţânat ca un catâr. Bătrânul îşi pierde si 
simţul onoarei. 

Concluzia se impune: Franz Iosef să plece, 
lăsându-i locul lui Franz Ferdinand. Acesta 
împărtăşea în totul vederile lui Sternberg și 
își propunea ca la momentul dat să împără- 
teascä în chipul cuvenit. 

Si răzvrătirea lui Sternberg nu era tocmai 
platonică. În mintea lui se şi închegau ultime- 
le consecinţe, cum rezultă din avertismentul 
pe care-l reproducem aci: i 

— Citiţi istoria Boemiei şi veţi vedea că 
Sternbergii au făcut regi, pe cari însă, când 
au rănit credinţa si drepturile poporului, i-au 
izgonit cu biciul, ca pe câini! 

Nici în altă ţară asemenea cuvinte n'ar con- 
stitui un compliment prea dulce, dar este si- 
gur că nimeni nu le rostise încă în Austria, 
unde delictul de lèse-majestate era cel mai 
grav din câte născocise codul, unde pedeapsa 
pentru acest delict se abătea vertiginos şi 
straşnic asupra ori-cui, fără speranţe de apel 
şi recurs, fără putinţă de gratieri si amnistii. 
Dedându-se acestui desfrâu de limbaj, Stern- 

berg dovedea că, pe lângă curajul fizic, îl 
are si pe cel moral, că fără şovăire e gata să-şi 
expue persoana pentru ceeace crede sau... își 
închipue a crede. 

Lucru extraordinar şi inimaginabil! Stern- 
berg a scăpat fără pedeapsă. De ce? S'au în- 
cercat explicaţii. Una a fost găsită în aceste 
cuvinte scrise de Hermann Bahr în portretul 
din care am citat: 


„Ca toţi adevărații oameni din Austria, 
Sternberg n'a fost nici o dată luat în serios. 
Asta a și fost norocul lui: căci la noi adevărul! 
e tolerat numai atâta timp cât e luat drept 
glumă”. 

Slabă explicaţie! Neseriozitatea delicventu- 
lui nu putea constitui o circumstantä usurä- 
toare, ci una foarte agravantă. Să glumesti cu 
împăratul? S'a spus altceva. Anecdota, foarte 
discretă, abia şoptită — căci altfel putea de- 
veni si ea lèse-majestate — pretindea că in- 
tervenise d-na Schratt, artista care de ani 
de zile nu mai juca decât un singur rol, 
extra-teatral: era, ca să zicem aşa, consiliera 
intimă a împăratului. .Simpatia ei pentru 
Sternberg era firească: temperamentul lui era 
doară făcut parcă anume ca să capteze pe 
oamenii de teatru; şi oricât ea nu va fi avut 
priceperea politică, trebue să fi simţit, tot cu 
instinctul omului de teatru, că răzvrătirea lui 
Sternberg nu pornea din ură, ci tocmai din 
iubire exasperată. 

Impăratul l-a iertat. Probabil singurul caz 
în viata lui Franz Iosef şi, bănuesc, în istoria 
tuturor Habsburgilor. Dealtfel, vinovatul şi-a 

cerut iertare in public, printr'o scrisoare că- 
tre preşedintele Camerei, scrisoare pe care 
i-a adresat-o însă după ce, de fapt, împăratul 
îl iertase. Mai târziu, în cartea citată mai sus, 
Sternberg şi-a explicat purtarea: 

„S'a desvoltat un sistem care constă în a-l păzi pe 
împăratul de orice informaţie. Când am dus lupta 
cea mare în parlament, vrând sâ frâng cercul tras 
în jurul împăratului, am fost silit să recurg la mij- 
locul cel mai brutal şi anume să atac însăşi sacra 
lui persoană, pentru ca în felul acesta să ia cunos- 
tinfa de chestiune”. 


* 
+ + 


Sternberg, rămas fidel credinţei sale, as- 
tepta mântuirea dela Franz Ferdinand. Ata- 
ţia. l-au ironizat, de pe atunci, pentru simplis- 
mul ,,doctrinei” sale. Azi apare mai putin co- 
mic, nu doară pentru că doctrina s'a dovedit 
bună, dar pentrucă s'au înmulţit spăimântă- 
tor simpliştii! Cine nu adoptă astăzi, cu entu- 
ziasm şi voluptate, panaceul dictaturii? Atâta 
numai că, în marea lor pornire de auto-jertfă, 
dictatoriştii — cei mai mulţi — îşi rezervă ro- 
lul să dicteze, aşa că, tocmai când ar fi să fie, 
n’ar avea cine să primească dictarea. 

Dar, prin atentatul dela Saraievo, Franz 
Ferdinand a fost smuls din luptă. Şi Austria 
sa prăbuşit, Un val năprasnic, cum lumea 
nu-l mai pomenise, a curăţat arena de oameni 
şi probleme. Sternberg a rămas. S'a pomenit 
singur, atârnând în haos, mai mult acum de 
cât în ceasul nebunici supreme, când, aviator- 
voluntar, a încălecat vazduhul pentru întâia 
dată. 

Atunci avea inca un ideal prin care zadarnic 
am cotrobăi astăzi, ca să-i cercăm, postum, 
„temeinicia”. S'ar fi putut în adevăr ajunge 
la generalizarea tipului austriac prezintat de 
Ankwicz în variate eşantioane şi cântat de 
Auerbach în persoana lui Nicolae Dumba? Şi 
ar fi putut în adevăr Habsburgii să-şi conti- 
nue misiunea, aşa cum Claude Anet, ecou sar- 
castic, le-o formulează încă? Şi ar fi fost a- 
ceasta în adevăr spre binele popoarelor, aşa 
cum, fără îndoială, o credea profund Franz 
Iosef? 

Asemenea întrebări pot să şi le puie alţii. 
Sternberg n'avea nici un motiv să-şi chinuiască 
mintea : pentru el rămânea perfect adevărat 
tot ce spusese. Catastrofa se datora unei pri- 
cini cu totul întâmplătoare: nu i se ascultase 
sfatul. Iar acum răul era fără leac: pentru si- 
tuatia de azi nu mai avea nici sfaturi. 

Şi omul care a dus lupte eroice, omul care 
de atâtea ori a înfruntat moartea, ba chiar pe 
însuși împăratul, viteazul acesta, cu rezervele 
lui de energie şi avânt rămase intacte, cu pu- 
terea lui de luptă pururi nesleită, se trezi tin- 
tuit într'o tragică inactiune. Evident, o simplă 
şi trecătoare omisiune a Destinului: într'un fel 
sau într'altul va trebui să -dispară. Şi Destinul 
şi-a adus aminte: l-a cules de pe lumea asta, 
dar nu aşa cum ar fi visat-o urmaşul îmbătat 
de legendă si bravură al ,,spitei străvechi”. 
In vremea noastră de cumplită înjosire nici 
moartea nu mai respectă protocolul. 

„„Pe contele Zdenko Adalbert Sternberg l-a 
răpus o intoxicație cu alcool metilic. 

Anexa No. 6. 
(la pag. 92) 


Moartea unui ziarist vienez 


12 Decembrie 1929 


Ziarele din Viena ne aduc o veste cu care 
agentiile n’au incomodat telegraful: a murit 
Emanuel-Mendel Singer. N’ati auzit de el pana 
acuma. Cu toate astea, pe timpul monarchiei 
a fost un factor de seamă in ziaristica si in 
politica austriacă, iar în vremea din urmă 
ajunsese, probabil, decanul de vârstă al presei 
vieneze, căci moare la 83 de ani. 

Emanuel-Mendel Singer era fratele răposa- 
tului Wilhelm Singer, directorul mult răspân- 
ditului „Neues Wiener Tageblatt” şi, până fn 
clipa marelui războiu, preşedintele Federaţiei 
Internaţionale a Presei. Aceste titluri, mai cu 
seamă al doilea, arată că Wilhelm Singer se 
bucura de notorietate mondială. Emanuel- 
Mendel, simplu reporter parlamentar — func- 
tie pe care a împlinit-o până în ultima zi a 
vieţii — n’a răzbit în masscle largi nici în 
lăuntrul ţării, necum peste hotare. El a putut 
exercita, vreme îndelungată, o  înrâurire 
adâncă şi cu repercusiuni îndepărtate, dar 
care, nu mai puţin, a fost şi a rămas anonimă. 

Și totuşi erau în lumea politică oameni cari 
îl cunoşteau bine pe Emanuel Singer, cari îl 


417 


www.dacoromanica.ro 


priveau cu inalta consideratie si cu deosebila 
simpatie, cari îi căutau contactul si îl infor- 
mau câte odată, pentru ca el să-i informeze în 
tot-d’auna, cari îl ajutau câte putin în împli- 
nirea misiunii lui, ca să-i ceară un ajutor mult 
mai substantial și mai eficace pentru desfasu- 
rarea acţiunii lor. Şi cercul acesta, restrâns 
ce-i drept, nu se alcătuia din politiciani mă- 
runfi, cari dela periferia vieţii politice să se 
avânte spre centrul şi culmile ei, ci tocmai din 
oameni de frunte, dintre cei cari stăteau la 
cârma imperiului habsburgic. Dela Taaffe 
până la Stürgkh, trecând pela Plener, Für- 
stenberg, Gautsch şi câţi au mai fost, toţi şi-au 
înclinat amabil mai-măria spre modestul zia- 
rist, care oferea servicii foarte utile şi... foarte 
anonime. 

In deoscbi, Singer i-a făcut incomensurabile 
servicii lui Stürgkh, primul-ministru, mort în 
condiţii atât de tragice. Singer Pa ajutat să-şi 
adune tot cheagul politic menit să-l urce la 
cârmă; şi Singer, prietenul din zile grele, a 
rămas, tot el, şi prictinul de zile bune: în cul- 
mea puterii, Stürgkh îl chema încă la sfat si, 
adesea, îi urma sfatul. 

Putem zice că Stürgkh a fost ultimul prim- 
ministru al Austriei, vorbind de Austria cea 
puternică şi ncînduplecată (cel puţin înăun- 
tru), de adevărata Austrie, aşa cum o ştiam și 
cum altfel nici nu putea să fie: habsburgică. 
După moartea năprasnică a lui Stürgkh, a ve- 
nit, vertiginos, destrămarea: căci numai el o 
mai oprea în cale, afirmă unii — pe când alţii 
spun, din potrivă, că tocmai el a dezläntuit-o. 

Si ultimul prim ministru al Austriei habs- 
burgice, a fost ultimul beneficiar al ostenelilor 
lui Emanuel Mendel Singer. 


* 
* * 


Veti intreba: dar ce-a fost Emanuel-Men- 
del Singer, pentru ca serviciile lui să fie atât 
de preţioase si atât de căutate? 

Să vă spunem mai întâiu ce n'a fost: 

N’a fost un talent literar însemnat sau mă- 
car mai putin însemnat. N'a fost o minte su- 
perioară, care cu sclipiri de geniu să spintece 
haosul politic şi să lumineze calea. N’a fost 
frământătorul unei doctrine sau al unei con- 
ceptii; fiinţa lui era departe de a-ţi aminti 
formula cu care Heine a zugrăvit pe nu ştiu 
cine: „o problemă în carne Şi oase”. Na fost 
nici măcar apărătorul înfocat şi îndârjit al 
unei cauze sau al unei persoane. In sfârșit, n'a 
fost soldatul devotat al unui şef. 

Si acum, iată ce-a fost: 

A fost un reporter foarte conştiincios, care-și 
făcea slujba cu o desăvârşită corectitudine. A 
fost un om cum se cade, nu aşa cum este (sau... 
ar putea să fie!) ori-cine, ci asa cum de 
obiceiu nu prea este nimeni. A fost absolut 
dezinteresat în toată acţiunea lui pe care tre- 
buie s’o numim publică, deși a lucrat pururea 
foarte discret. A mai fost şi — insusire cumplit 
de ridicolă, dar care totuşi nu l’a ucis — a fost 
un om nespus de bun, şi bunătatea ela putut 
să şi-o exercite, făcând, graţie atâtor legături, 
foarte mult bine. Cu toate că numele nu i-a 
pătruns în massele largi, mulţi dintre cei ne- 

voiasi si nenorociţi aflau drumul către usa lui; 
şi in sute, in mii de cazuri, el a reuşit să stabi- 
lească un contact îndulcitor între cele două 
extreme sociale. 

Fireşte, atâta n'ar fi fost destul, ca să poată 
juca rolul celălalt. la care făceam aluzie mai 
sus, rol pe care istoria oficială n’avea să-l în- 
registreze nici o dată. Emanuel-Mendel Sin- 
ger, om de treabă şi — în ciuda profesiunii, 
făcută din atâtea complexitäti — rămas suflet 
simplu, avea ceva din Cetăţeanul nostru tur- 
mentat, cu deviza-i de caldă omenie: o mie de 
ani pace. Or, îu Austria habsburgică, o ase- 
menea înclinare sufletească, dacă era adevă- 
rată şi adâncă, în mod automatic putea să ia 
înfăţişarea de doctrină si program. 

Gândiţi-vă putintel la marele imperiu de 
până mai ieri: un număr de ţări, adunate 
parcă în nestire de prin colţurile cele mai răz- 
leţite ale pământului si lipite între ele cu cleiul 
cel mai putin consistent} şi marele imperiu era 
bântuit de cumplite zguduiri interne: lupte 
sociale, aprige acolo ca pretutindeni, dar, pe 
de asupra, şi lupte naţionale, mai intense și 
mai îndârjite ca ori unde. Conducătorii statu- 
lui, sub inspiraţia bătrânului Franz Josef, — 
tot bătrân Pau apucat atâtea generaţii dinain- 
tea noastră — se străduiau să manevreze tra- 
ditionala siretenie cu care Habsburgii au co- 
lorat istoria atâtor veacuri: divide et impera. 
Ceeace în mod logic trebuia privit ca un adaus 
de nenorocire, în ochii lui Franz Iosef căpăta, 
aproape, valoarea unui antidot miraculos: lup- 
tele sociale şi cele naţionale, ţinute în frâu pe 

EMANUEL-MENDEL SINGER 


Desen de Sihulsky 

cât posibil, dar si intefite la nevoe. impletin- 
du-se si întretăindu-se într'un vălmăşag fără 
seamăn, vor crea o stare de echilibru. invi- 
diată de celelalte state. silite să înfrunte, în 
lăuntrul lor. un singur fel de lupte! Perver- 
sitate sadică în mânuirea fenomenelor poli- 
tico-sociale! 


x * 


Si, in adevar, in Austria lui Franz Iosef, de- 
cenii de-arândul am putut urmări vălmăşagul, 
sau şi mai exact: reţeaua de välmäsaguri. 

Pe lângă cei cari se dedicau luptelor sociale, 
pe lângă cei cari se dedicau luptelor natio- 
nale, şi pe lângă a treia categorie în fine, a 
celor cari reuşeau să sporească haosul dedi- 
cându-se unci mixturi de luptă în acelaşi timp 
şi naţională si socială, — se ivi şi categoria 
No. 4, a pacifiştilor interni. cari socotind sta- 
rea lucrurilor bună, în general, aşa cum este, 
şi consimţind încă — drept supremă conce- 
siune — la orice îmbunătăţire socială sau na- 
fionalä, dacă împăratul o acordă si dacă se 
poate realiza fără complicaţii, tinteau, îna- 
inte de toate, la menţinerea intactă a tronului 
şi a statului. 

Această concepţie o aveau mai toţi func- 
ţionarii mari şi mici — una din pricinile pen- 
tru cari a putut fi o administraţie excelentă 
în statul cel mai chinuit de sfâşieri interne — 
şi această concepţie o aveau pe rând toţi oa- 
menii politici... în momentul când erau la pu- 
tere. Această concepţie a avut-o însă şi Ema- 
nuel-Mendel Singer, care n'a fost nici odată la 

putere. El credea — au crezut-o atâţia! — 
că Austria trebuieste menţinută şi că asa va 
fi mentinutä. Numai să aibă oamenii buna- 
voinţa să se infrateasca. Si în sensul acesta, 
indiferent fata de ori-ce doctrină socială si de 
ori-ce program imediat, considerând toate par- 
tidele ca de-o potrivă de bune, el a făcut cele 
mai mari servicii tuturor guvernelor şi tutu- 
ror personalităţilor. Nu numai prin ce scria la 
gazetă — am spus că scrisul lui nu s'a ridicat 
nici odată la o însemnătate prea mare — dar 
prin acţiunea lui directă, dând informaţii şi 
sfaturi, stabilind legături şi combinaţii, între 
oameni, grupări şi partide, înlăturând asperi- 
tati, netezind drumuri, făcând să amorteasca 
vräjmäsii vechi şi să germineze simpatii noui. 
Şi, toate astea, în chipul cel mai dezinteresat, 
căci, lucrul isprăvit, autorul dispărea, fără să 
ceară recompensă, — şi fără să i se dea. 

Ba da, a avut o răsplată, una singură şi, 
după prețuirea generală, foarte mare: im- 
păratul i-a conferit o decorație; decorație stra- 
lucită, care implica înobilarea. Singer a de- 
venit von. Imi aduc aminte de emoția teribilă, 
cumplită, îngrozitoare — ajutor! dati-mi ad- 
jective! căci e vorba de acel Ehrfurcht pe veci 
intraductibil, care i-a cuprins pe colegii aus- 
triaci din „Journalistenzimmer”, şi nu numai 
fata de distincţia in sine: se mai preciza — si 
asta sporea în chip considerabil importanţa 
lucrului, — că inițiativa fusese esenţial au- 
gusta (ca şi cum ai fi zis divină!), că însuşi 
împăratul avusese ideea, și că el însuși a ti- 
nut chiar ca lucrul să se ştie. Nu Pam văzut 

pe fericitul ,,inobilat” chiar în zilele când l-a 
copleşit evenimentul. Mai târziu l-am întâlnit 
iarăşi, la obişnuitele restaurante quasi-popu- 
lare — în deosebi la Balasch de pe Schotten- 
ring — şi n'am avut impresia că în firea sau 
în manifestările lui s'ar fi produs vre-o schim- 
hare. 

Bine’nteles, inobilarea lui Singer a fost şi 
sursa de glume. La Paris totul se incheie cu o 
sansonetä. Viena habsburgica incheia totul cu 
o glumä de bursa. Singer a stiut sa dezarmeze 
zâmbetul altora, zâmbind el însuşi, adesea cu 
haz, dar fără să cadă în cinism: cu epigrama 
sa isi intepa propria persoană, dar în nici un 
caz pe-a Aceluia pentru care, ca tot vienezul, 
era plin de „Ehrfurcht”, sporit acum şi prin 
ardentă recunoștință. 

Decât, împrejurările nu l’au lăsat mult timp 
în această stare sufletească, prea subtilă pen- 
tru psihologia lui normală. A venit uriaşa tra- 
gedie, care, privită mai deaproape, se descom- 
pune în puzderie de drame, mai mari şi mai 
mici. Singer şi-a avut şi el drama. | 

Cu războiul care a făcut să înceteze orice 
politică, dar mai ales cu revoluţia care a adus 
altă politică, Emanuel-Mendel Singer s'a văzut 
scos din întrebuințare. Nu-l va fi durut, poate, 
faptul că şi-a pierdut rangul de mică nobletä 
pe care i-l conferise Franz Josef. „Particula” 
n’avusese timpul să-i între în sânge. Era însă 
ceva mai grav: în noua stare de lucruri cl 
nu mai avea putinţa să-şi continuie ostene- 
lile cari jumătate de secol îi mângăiaseră su- 
fletul, acum rămas pe drumuri. Şi, ceva şi 

mai grav: mintea lui nu se putea convinge 
că, în situaţia nouă, e mai bine decât a fost 
înainte, atunci când i se părea că e destul de 
bine —- si totuși i se'ngăduia s’adauge si partea 
lui de bucuroasă jertfă, ca să fie şi mai 
şi. Fireşte, nu-şi dădea seama — din ferici- 
re pentru el, căci altfel l’ar fi fulgerat cea mai 
formidabilă mustrare de cuget — că tocmai 
politica pe care a servit-o cu neclintită credin- 
ta a dus la cumplita prăbuşire. Avea marele 
noroc de-a nu înţelege când citea, de pildă, 
că ultima şansă de-a salva Austria ar fi avut-o 
Stürgkh, împiedicând cu totul războiul, sau 
cel puţin făcând altă politică internă după de- 
clararea lui — iar de politica lui Stiirgkh pe 
bună dreptate putea fi chemat la răspundere 
si el, bunul si naivul Singer-Jourdain. Si 
viata si moartea Austriei habsburgice au fost 
de o potrivä de paradoxale: cei mai ferventi 
austriacizanti au fost implicit dusmanii cei 
mai nocivi ai Austriei lor mult iubite. 


De sigur, nu din cauza nevoilor materiale — 
intr’o fara in care breasla gazetäreascä e per- 
fect organizata pe temeiul unui minunat sistem 
de asistenţă — ci dintr’un nestăpânit im- 
puls de munca, Singer, si acum, sub povara 
naufragiului si.a vârstei, a continuat să-și 
exercite profesia propriu-zisä: el a ramas re- 
porter parlamentar, implinindu-si slujba, in 
măsura in care il mai ajutau puterile, dar fă- 
când, de astă dată, numai atâta. 

Acum parlamentarii cei tincri, printre cari 
isi strecura, cu mandra discretie, batranefele 
amärîte, il priveau cu mila respectuoasă. E] 
lua proporţiile unui simbol: dovada că trecu- 
tul nu dispare repede si nu dispare de tot. 
Si moartea lui, venită în fine, oare tot ca sim- 
bol — simbolul contrar — va fi fost privită? 

Ziarele vieneze nu ne spun dacă răposatul 
şi-a notat cum-va memoriile, indiferent de stil 
si nu mai vorbesc de.. caligrafie. După jumă- 
tate secol de prodigioasă risipă a scrisului efe- 
mer, ar fi în sfârşit o operă, — în actualele 
împrejurări extrem de interesantă. 


STÜRGKH 

Anexa No. 7. 
(la pag. 193) 


Tragica soarta a Victoriei Savs 


28 Ianuarie, 1934 


Ziarul „le Temps” publică o ştire în adevăr 
sensationala... pentru oamenii înzestrați cu un 
pic de memorie: Victoria Savs trăiește în cea 
mai cumplită mizerie. 

Cum vedeţi, pentru ca lucrul să vă intere- 
seze, picul de memorie este necesar. Altfel, nu 
puteţi şti cine e persoana. Victoria Savs şi-a 
avut ceasul ei de celebritate mondială şi de 
glorie adevărată. Dar dv., cititori, ati uitat-o cu 
desăvârșire; (confidential: si noi cam tot aşa). 

Să ne amintim deci, cu ajutorul pufinclor 
amănunte date de „le Temps”, despre per- 
soana şi rostul Victoriei Savs. 


* 
+ x 


Este o Ecaterina Teodoroiu austriacă; mai 
precis: germană-austriacă. 

Fica unui cizmar din Tirol, ea avea 16 ani 
în 1915, când războiul era în toiu. Tatăl ei fu- 
sese mobilizat şi se afla pe câmpul de luptă. 
Victoria Savs, crescută în legenda lui Andreas 
Hofer, s'a pomenit împinsă de un puternic im- 

bold nationalist si razboinic. Ea a cerut si ob- 
ţinut să fie înrolată, în acelaşi sector in care 
lupta şi tatăl ei. Aceasta în Martie 1915, 

Până aci lucrul este destul de neobișnuit. 
Dar acum vine un amănunt care dă chestiunii 
un caracter şi mai extraordinar. Se ştie că 
Jeanne d'Arc şi Ecaterina Teodoroiu au parti- 
cipat la războiu ca femei; tocmai prin aceasta 
ele au avut o influență formidabilă asupra 
moralului luptătorilor. Cu Victoria Savs lu- 
crul s'a petrecut altfel: ca să fie primită în ar- 
mată, ea s'a deghizat atât de bine, în cât a 
putut trece drept băiat. Bine înţeles că şi-a 
confecţionat şi acte false, dar partea aceasta 
a mers de sigur mai ușor de cât deghizarea 
atât de perfect înșelătoare. Ciudată împletire 
a vieţii: în actul înalt dramatic a intervenit 
şi un element de pură operetă; e drept însă că 
el n'a ştirbit întru nimic nota eroică, realmente 
eroică. Pentru că Victoria Savs a luptat în 
adevăr timp de doi ani de zile, ducând viaţa 
de simplu soldat pe câmpul de razboiu, fără 
nici o protecţie şi nici o crutare. Si fără să 
se plângă ! 

In Maiu 1917 este însă grav rănită. Dusă la 
spital pentru operaţie, se face abia atunci ma- 
rea descoperire că viteazul soldat este o sol- 
dată. Păcat că „le Temps” nu ne spune cum a 
fost primită descoperirea. Am fi curioşi să 
ştim ce pedeapsă i sa dat Victoriei Savs pen- 
tru falsurile pe cari le-a săvârşit ca să se 
poată strecura în armată. Că i sa dat pe- 
deapsă, e sigur; dar a primit şi o medalie, ca 
răsplată a vitejiei. Cu multe decenii în urmă, 

contele Fejervary, participand ca tânär ofiter 
la räzboiul din Italia, primise, pentru una si 
aceiaşi faptă, — o abatere dela disciplină, însă 
au urmări fericite — pedeapsa cu închisoarea 
şi ordinul Mariei Theresia, cea mai înaltă de- 
coratie austriacă. 

Dar findcă în cazul de astăzi nu putem şti 
mai mult de cât povesteşte „le Temps”, ne mul- 
tumim să spunem că Victoriei Savs medicii 
s'au văzut siliți să-i taie piciorul drept, că ivin- 
du-se complicaţii, nefericita a trebuit să ră- 
mâie în patul de spital timp de trei ani, si că 
în intervalul acesta a fost reoperată de şapte 
ori. 


„„S'au isprăvit cei trei ani, sau isprăvit si 
cele şapte operaţii. Se isprăvise şi războiul. 
Victoria Savs s'a întors, cu un picior de lemn, 
în satul natal din Tirol. Era tocmai acea parte 
a Tirolului care, drept urmare a războiului, 
sfârşit în chip dezastruos pentru Austria, fu- 
sese alipită Italiei. Populaţia italienească ju- 
bila; nemţii din partea locului suportau în tă- 
cere noua dominație. 

Fireşte, italienii de acolo n’au simţit imbol- 
dul să întâmpine cu flori pe războinica lor 
concetățeană, Germanii vor fi simţit imboldul 
s'o facă, dar n'au făcut-o. 

Si Victoria Savs, cu piciorul ei de lemn. 
nu-şi putu câștiga nici bucätica de pâine. A 
plecat. 

S'a dus la Innsbruck, odinioară capitala în- 

tregului Tirol, acum capitala Tirolului inchir- 
cit şi micşorat, atât cât i-a rămas Austriei, — 
Austriei micute de azi, miniatura marelui im- 
periu de ieri. S'a dus la Innsbruck, unde se 
află statuia lui Andreas Hofer, eroul naţional 
care l’a înfruntat pe Napoleon si a cărui le- 
gendă o stăpânise şi o înspirase şi pe ea în aşa 
măsură în cât a determinat-o să alerge pe 
câmpul de luptă. 

Andreas Hofer! Nu putem trece pe lângă 
el fără să ne oprim o clipă. Proclamăm deci 
o scurtă paranteză. 

Andreas Hofer! Nenumärati istorici şi nenu- 
măraţi scriitori sau ocupat de dânsul. La noi 
a fost prezentat, în chip extrem de interesant, 
de către d. N. Iorga. D-sa a făcut si o sugestivă 
paralelă între Andreas Hofer si Tudor Vladi- 
mirescu. 

Și, fiindcă tot mă abătui dela subiectul pro- 
priu zis, mi-aşi permite să spun pur şi simplu 
că Tudor este mai mare de cât Andreas. A- 
cesta din urmă, aruncat de soartă în altă vul- 
toare istorică, a putut desfăşura acţiuni gran- 
dioase si senzaţionale, sub ochii inmarmuriti 
şi admirativi ai occidentului. Tudor, în colţul 
lui depărtat si modest, a săvârşit doar o 
acțiune scurtă şi restrânsă, învăluită de 
întuneric. Dar Hofer este împins numai de un 
sentiment naţional puternic şi de un mare 
avânt vitejesc. La Tudor găsim, pe lângă a- 
cestea, un creier viguros, frământat de gân- 
dire adâncă şi luminat de-o puternică vi- 
ziune socială. Proclamatiile lui Tudor consti- 
tuie un strălucit monument politic si social. 

Nu mai vorbim de marea lor valoare literară, 
fiindcă nu stim dacă le-a redactat el însuşi. 


* 
+ * 


Să ne întoarcem acasă, adică la subiectul 
nostru. 

Sosită la Innsbruck, Victoria Savs n'a găsit 
nici acolo o primire mai bună. Pensie nu i s'a 
dat, pentrucă n'avea cine să-i dea. Austria mi- 
titică de azi, n’are de unde să mai cheltuiască 
pentru cetăţenii provinciilor cari au aparti- 
nut Austriei mari de odinioară. De lucru, Vic- 
toria Savs n'a putut găsi, pentrucă Austria se 
zbate într'un formidabil șomaj, si n'are de lu- 
cru nici pentru oamenii sănătoși, necum pcn- 
tru o infirmă nenorocită, care te miri ce-ar 
mai putea lucra. 

De aceea Victoria Savs trăiește din cersitul 
cel mai autentic, cersitul propriu zis, acela 
care produce câti-va gologani într'o zi, iar în 
altă zi nu produce nimic. 

Ar fi, de sigur, instructiv tabloul: lângă sta- 
tuia lui Andreas Hofer, Victoria Savs cu mâna 
întinsă. Trecătorii salută cu respect pe eroul 
naţional, aruncându-i o privire de nef{armu- 
rită admiraţie; Victoria scoate o exclamatie de 
cerşire; trecătorii, agasati, pleacă repede: cer- 
şetoarea le-a turburat clanul sufletesc. 

Prevăd însă mirarea cititorilor. Ei ştiu că la 
Innsbruck este focarul celui mai superlativ 
naționalism german: hitlerismul. Cum se face 
că, atâta fierbinte naționalism nu se revarsă 
asupra sărmanei cleve a lui Andreas Hofer! 

Ei, nefericiti cititori! Sintefi în urmă cu is- 

toria! Nu ştiţi că hitleriştii au anulat fleacul 
de glorie patriotică pe care-l înfățișa individul 
Hofer. 

Iată cum devine: Tirolul, pentru care s'a ri- 
dicat Andreas Hofer înfruntându-l pe Napo- 
leon, aparţine azi, în bună parte, Italiei. Or, 
Hitler are nevoie de Mussolini. In consecinţă, 
el revendică toate pământurile de pe glob pe 
cari s'ar fi rătăcit ceva nemți; intră in listă — 
n’aveti grijă! — şi Ardealul şi Banatul cäpita- 
nului de fara Fabritius. 

Hitler face însă o excepţie, una singură: el 
a renunțat la Tirolul italian. Şi, bägati de 
seamă: a renunţat nu în mod tacit, ci în mod 
expres si cât se poate de expresiv! 

In volumul „Mein Kampf”, opera capitală a 
lui Hitler, devenită azi evanghelia a milioane 
de nemți, Hitler spune curat că tendinţa de li- 
berare a Tirolului este o mașinaţie... evreeasca! 
(„Mein Kampf”, pag. 709; edit. 1932). 

Trebuie, în adevăr, o anumită croială a 
minţii, ca să poţi spune așa ceva. Dar Hitler 
are croiala necesară. Si nu şi-a confectionat-o 
acum, când are răspunderea puterii; ci a a- 
vut-o în totdeauna, cu ea a intrat în luptă şi 
cu ea a biruit: când a scris „Mein Kampf” era 
în opoziţie, era chiar la începutul opoziţiei. 
lar sărmana eroină Victoria Savs, când sa 
dus să-și dea viaţa pentru idealul lui Andreas 
Hofer, n'a prevăzut că Hitler îl va excomunica 
postum. Victoria Savs trebuie să plătească, 
pentru că în politică greşelile se plătesc. 

Ce-i drept, nenorocita nici nu ştia că făcea 
politică. 

Anexa No. 8. 
(la pag. 199) 


Sacrificiile eroilor martiri 
25 Septembrie, 1929 


Continuându-si campania în chestia optan- 
tilor, diplomaţia maghiară pretinde că repre- 
zinta şi apără nu numai pe magnați, ci si pe 
țărani. Ambele clase, spun diplomaţii ma- 
ghiari, au acelaş interes, care le-a făcut întot- 
deauna să trăiască în cea mai strânsă si cea 
mai dulce prietenie. 

Este, desigur, un caz unic şi senzațional, ca 
proprietarii şi ţăranii să aibă acelaş interes. 
Atâta numai că până acum lucrul acesta îl 
afirmă numai proprietarii. 

Cu privire la ţăranii din Ungaria, incluziv 
cei din Ardeal, a fost o dată o discuţie aprinsă 
între Maria Theresia şi magnații maghiari. 

Maria Theresia a constatat, la un moment 
dat, că afacerile mergeau prost: fiscul nu in- 
casa destul. Ea şi-a zis că inbunatatind starea 
ţăranilor, aceştia ar putea fi storşi mai bine. 
Nu ne jucăm de-a pamfletul; aşa s'a prezentat 
lucrul şi acestea au fost motivele şi scopurile 
împărătesei, mărturisite fără nici o jenă. De 
aici, un început de rezolvare a chestiei fara- 

neşti: atâta cât socotea împărăteasa că se va 
putea în împrejurările de atunci. De socotit 
a socotit ea; dar de putut, nu sa putut. De 
ce? Pentrucă magnații n'au vrut, si deci au- 
toritätile n'au executat. 

Maria Theresia a insistat: 

— Dar vreau să scot mai mult bir dela oa- 
menii ăștia; prin urmare trebuie să-i pun în 
situaţia de a putea contribui mai mult. 

Cum vedeţi, împărăteasa vorbea verde. 

Magnatii au persistat: 

— Noi sîntem oameni de înţeles; fii și d-ta 
femeie cu judecată. Nu se poate nici cum vrei 
d-ta, nici cum am vrea noi. Deci să facem 
jumă-jumă ! Consimte d-ta ca să nu se schimbe 
nimic în situaţia economico-socială a färani- 
lor; în schimb, consimtim si noi ca d-ta să le 
sporeşti birul. 

Până să se hotărască într'un fel, magnații 
au fost foarte amärâti. Asta se vede şi în cân- 
tecele poeţilor lor. Astfel, sociologul maghiar 
Toseph Diner-Denes citează o strofă a poetului 
filozof Adam Barcsay care spune Doamuti 
gândurilor sale: 


S'a vestit scăderea corvezii 
Şi am plâns 
De înjosirea patriei! 


Păcat că în textul acesta — traducerea noa- 
stra românească după una frantuzeascä — nu 
se zăreşte nici poezia, nici filozofia! Ră- 
mâne însă ideea... practică. Aia se vede per- 
fect: e cu ochi si cu sprâncene! Barcsay, pe 
lângă poet şi filozof, mai era şi patriot; iar 

patriotismul îl făcea să jeleascä amar pentru 
că patria fusese înjosită prin scăderea cor- 
vezii. 

Magnaţii aveau însă arme de luptă; și alte 
arme, nu numai poezia. Maria Theresia sa 
plecat. Lucrurile au rămas cum au fost: mag- 
natii n'au suferit nici o ştirbire a drepturilor 
lor. Atâta numai că birurile ţăranilor au spo- 
rit şi încă mult de tot. Poeţii filozofi n'au mai 
plâns, ci au râs: au râs de regina păcălită. 
Au rămas o mulţime de strofe foarte batjoco- 
ritoare. Si de atunci — ah, logică! — măg- 
nätimea se înduioşează mereu pe tema dra- 
gostei ei pentru țărănime şi a ţărănimii pen- 
tru ea. 

Și în această privinţă sînt destule exemple. 
Noi vom alege unul-două, menite să rămâe 
nemuritoare, căci sînt strecurate în opera lite- 
rară a unei scriitoare celebre. 

Cu decenii în urmă, d-na Juliette Adam şi-a 
publicat impresiile dintr'o călătorie făcută în 
Ungaria. 

La Budapesta, propaganda nu este o creaţie 
recentă, provocată de urmările războiului 
mondial; acolo, propaganda a fost practicată 
în totdeauna. Românul se naşte poet şi 
funcţionar. Oligarchul maghiar se naşte pro- 
pagandist. Şi când „cei în drept” au avut-o 
la îndemână pe acea distinsă ambasadoare a 
intelectualitäfii franceze, infelegeti bine că nu 
şi-au pierdut vremea şi nici pe ea n'au lăsat-o 
să şi-o piardă! 

Iată, de pildă, un pasagiu din scrierea d-nei 
Adam: 

»l'äranii au pentru magnații lor un devota- 
ment extraordinar si o afecfiune miscätoare. 
Voi cita două fapte dintr’o mie care mi sau 
povestit. 

La Jimbolia, un proprietar se lăuda cu bo- 
găția țăranilor săi. El dădea cifre care pro- 
vocau neîncrederea. 

„Voi dovedi ce spun”, zise el. Şi trimițând 
să cheme pe primarul unui sat, îi vorbi astfel 
de faţă cu amicii săi: 

— Sunt nenorocit si nu poți să mă laşi in 
încurcătură; îmi trebue o sută de mii de flo- 
rini astăseară: adă-mi-i! 

— Va fi greu, răspunse primarul, dar voi 
încerca. 

î Câteva ceasuri după aceea, țăranii găsiseră 
anii! 


Intrerupem citatul, ca să-i strigăm autoarei: 

— Vai, conifa! Ce repede ti-au întors capul! 

O femee atât de inteligentă ca Juliette A- 
dam, n'a băgat de seamă anomalia teribilă pe 
care o dovedea „faptul dintr'o mie”. Magnatul 
care chiamă pe primar şi-i dă un asemenea 
ordin, și primarul care mărturisește că va fi 
greu, dar totuşi execută ordinul. Si dacă mag- 
natul a făcut rămășagul, fireşte că el mergea 
la sigur — căci n'avea nici un motiv să se ex- 
pue unei înfrângeri — ceiace înseamnă că pro- 
cedcul era obișnuit. Ce-ar zice d-na Adam daca 
i sar spune că asa ceva sa întâmplat in 
Franţa? 

Intâiul fapt dintr'o mie nu dovedea bogă- 
tia ţăranilor, ci halul de sclavie în care trăiau: 
ajungea un capriciu al proprietarului, expri- 
mat prin autorităţile oficiale, puse la dispo- 
zitia lui, pentruca ţăranii să facă toate jert- 

fele, să scoată bani si din piatră seacă, numai 
să scape de urgia pe care ar fi dezläntuit-o 
printr'un refuz. 

Să mai citez şi exemplul al doilea? E şi mai 
cu mof! Il rezum: de astădată magnatul, altul 
decât cel de mai sus — nici nu și-a exprimat 
dorinţa: ţăranii respectivi au aflat că are ne- 
voe de 300.000 de florini şi s'au grăbit să-i 
aducă, ei singuri, deocamdată 120.000, iar după 
o săptămână restul. Uite-aşa: negru pe alb, 
în cifre şi în litere! 

Autoarea nu ne spune cine i-a comunicat 
faptul; presupunem că interlocutorul ei cu- 
mula calitatea de magnat cu cea de industriaș: 
mai era şi fabricant de cuie. 

Şi d-na Adam crede! Se cunoaște că-i zice 
Adam și nu... Eva! 


* 
* * 


Ce păcat că d-na Juliette Adam a îngropat 
în sufletul ei restul de 998 de cazuri din cele 
1000 ce i s'au povestit! Poate că ele ar fi con- 
stituit un material propagandistic suficient, 
care ar fi cucerit cu anticipație opinia publica 
mondială în favoarea sărmanilor optanti! 

E clar ca lumina zilei că magnații expro- 
priati se gândesc mai mult la suferinţele tära- 
nilor decât la necazurile lor proprii. Odată pă- 
mântul luat dela proprietari si dat ţăranilor, 
cum vor mai avea ţăranii prilejul să-şi arate 
„devotamentul extraordinar şi afecțiunea mis- 
cătoare” înregistrate cu atâta respect de d-na 
Juliette Adam? Nefericiţilor ţărani li sa su- 

primat cea mai importanta functiune psihica! 
Este o grozavä castrare sufleteascä! 

Noi speräm cä färanii din Ardeal cari s’ay 
pomenit împroprietăriți — pe cei rămaşi sub 
dominafiunea maghiară i-a ferit Dumnezeu de 
aşa pacoste! — se vor grăbi să restituie foștilor 
stăpâni pământul căpătat. Si bine înţeles, îl 
vor restitui în mod cu totul gratuit, ba vor da 
şi din pungă, pentru cheltuielile cerute de for- 
malităţi. D-na Juliette Adam va putea să a- 
dauge un post-scriptum hyper-senzational la 
impresiile ei din Ungaria, 


„Mă tem, totuşi, că d-na Juliette Adam nu 
se va grăbi de loc să mai scrie acel post-scrip- 
tum. Să procedăm deci singuri la complectările 
necesare : 

Cunoscutul om politic francez Charles Be- 
noist a făcut şi el o anchetă în Ungaria, cam 
în acelaşi timp cu d-na Juliette Adam. Şi Be- 
noist s'a întors din Ungaria cu impresii foarte 
bune despre unguri; căci si lui i s'au povestit 
1000 de cazuri. Dar Benoist, la rândul lui, a re- 
povestit numai unul. Zice că la o vânătoare, 
unul dintre cei mai mari magnați, mânuind 
arma în chip imprudent, era să împuște pe 
unul dintre oamenii cari serveau drept auxi- 
liari. 

Magnatul a dovedit o prezenţă de spirit ad- 
mirabilă, căci, fără să se turbure, a exclamat : 

— Unul mai mult sau unul mai puţin, tot 
atâta face! 

Charles Benoist, nefiind atât de liric ca 
Juliette Adam, înregistrează cu oarecare ră- 
ceală acest caz foarte demonstrativ. El con- 
stată numai că marele magnat şi-a dovedit în 
acelaşi timp şi sentimentul national şi pe cel 
de clasă: omul care era să cadă victimă, era 
țăran, fireşte, dar mai era si slovac. 

Dar Benoist ne mai dă şi altă informaţie: 
el ne spune cine a „maghiarizat-o” (textual) 
pe d-na Adam: e un anume Pazmandy, care 
se declara singurul francofil maghiar şi-l 
„ambeta” pe primul-ministru Koloman Tisza 
cu interpelări francofile. 

Benoist a rezistat manifestărilor francofile 
ale lui Pazmandy şi nu l’a răsplătit cu o can- 
titate echivalentă de maghiarofilie. D-na Ju- 
liette Adam a căzut în cursă, ca toată lumea. 

Charles Benoist constituie o fericită ex- 
ceptie. De alt-fel, nu este singura. Si Clemen- 
ceau, care la început a luat drept bune lup- 
tale pentru libertate ale magnatilor, a consta- 
tat, cu timpul, că ei doreau numai libertatea 
de-a asupri pe alții. | 

Acelaşi lucru cu Bjôrnstjerne Bjôrnson. In- 
vitat, în anul 1907 la congresul interparlamea- 
tar care se ţinea la Budapesta, a scris comite- 
tului de organizare: 

„In tinereţea mea am iubit şi admirat mult po- 
porul maghiar, atunci când era apăsat şi se plângea 
amar. Dar pe urmă, după ce l’am studiat de mai 
aproape şi m'am convins de nedreptätile pe cari le 
comite faţă de nationalitätile cari locuiesc împreu- 
nă cu el în Ungaria, am început să-i detest şovinis- 
mul. Sint sigur că dincolo de graniţele Ungariei, 
nu mai e nimeni care să nu aibă aceleaşi sentimen- 

te, si credeti-mä că, mai curând sau mai târziu, ace- 
ste nedreptäti vor duce Ungaria la pierzanie”. — 
(Citat după cartea ,,Les luttes des Roumains Tran- 
sylvains” de G. MOROIANU, editura Gamber, Paris 
1933). 


Eroii-martiri n’au noroc in tot-d’auna. Am 
pornit de la o excepţie şi am ajuns la trei *). 


*) Se pare că şi d-na Juliette Adam cu timpul şi-a 
schimbat părerile cu privire la stăpânirea maghiară. 
D. Sever Stoica, în cartea sa ,,luliu Maniu” (Cluj, 
1932), amintind acţiunea desfăşurată în presa fran- 
ceză, prin 1891, de tânărul Stroe Brătianu, fiul lui 
Dimitrie Brătianu, notează si acest detaliu: „A cdsti- 
gat pentru cauza românească pe propagandista filo- 
maghiară Juliette Adam”. 

De altfel, dacă nu murea Gambetta, cu care Ju- 
liette Adam era în legături politice si literare, ea ar 
fi putut afla dela dânsul cum stau lucrurile cu mag- 
natii maghiari. 

Gambetta constatase că „ungurii sînt cei cari, 
prin violența guvernării lor fac să ia naștere che- 
stiunea românească”. El vedea că „în orice războiu 
oriental România era amenințală fie de-o invazie 
rusă, fie de-o ocupaliune austro-ungară”. In sfârşit, 
el îi scria lui Ranc, în 1876, că de pe urma compli- 
catiilor ce se desemnau, isi inchipuia perfect ,,0 
schimbare de frontiere care să permilă unirea tu- 
turor românilor în regatul României”, (Vezi frumo- 
sul si instructivul studiu ,,Gambetta”, al d-lui T. 
Teodorescu-Braniste, ed. Cultura Naţională). 

De sigur, Gambetta — excepţia No. 4 — ar fi în- 
doctrinat-o pe d-na Juliette Adam cu totul altfel de 
cât acel Pazmandy! Si, faţă de aceste idei ale ma- 
relui tribun francez, amintim aci admiraţia pe care 
i-o păstra Kronprinţul Rudolf, cel care era menit să 
ajungă rege al Ungariei! 

Anexa No. 9. 
(la pag. 204) 


Cenzura maghiară la Viena! 


— Interpelarea d-lui deputat G. Grigorovici — 


Sub acest titlu ,,Adevérul” dela 18 lulie 1911 
a publicat următoarele: 


Cititorii au aflat din telegrame că deputatul 
socialist român G. Grigorovici a interpelat în 
Camera din Viena pe ministrul comerțului în 
privinţa cenzurii pe care guvernul maghiar a 
început s'o exercite asupra presei românești. 

Iată textul acestei interpelări: 


„La adresa corespondentului din Viena al 
Adevérului, d. Const. Graur, au fost trimise nu 
de mult, din București, sub una și aceeași 
bandă, suficient francată, câte un exemplar 
din ziarele: ,,Vointa Naţională”, „Epoca” şi 
„Viitorul”. D. Graur a primit însă din partea 
poştei vieneze numai ziarul „Voința Natio- 
nală”, având pe banderolă următoarea adno- 
tatie în limba maghiară: „S'a scos un exem- 
plar „Viitorul”, un exemplar ,,Epoca”. Adnota- 
tia este iscălită si stampilată de şeful postii 
din gara de Est din Budapesta, lucru ce se 
vädeste pe deplin din fotografia ce am onoa- 
rea să alătur. 

S'a întâmplat, asa dar, următorul lucru: 
dintr'un pachet expediat din București, care 
pentru a ajunge la Viena, trebuia neapărat să 
treacă prin Budapesta, s'a furat pur şi simplu, 
pe drum, de către autoritățile ungurești, o 
parte din conţinut. Că în cazul special e vorba 
de două publicatiuni, aceasta agravează si 
mai mult chestia. Prin procedeul acesta al 
funcţionarilor unguri, nu numai că s'au răpit 
două obiecte care aparţineau d-lui Graur, dar 
s'a comis un atac de cea mai neruşinată spe- 
cie la drepturile statului independent austriac. 

Cele două ziare furate sunt interzise in Un- 
garia. Bineînţeles că în Austria sunt permise. 
Si astfel, prin procedeul acesta, practica re- 

voltătoare a confiscării unguresti, sa introdus 
în mod indirect şi în Austria, unde este exe- 
cutată de autorităţile maghiare. 

Amestecul acesta ne mai pomenit al autori- 
tätilor ungureşti în prerogativele statului aus- 
triac, impune cea mai energică protestare. Şi 
fiindcă stă în autoritatea ministrului comer- 
tului de a face imposibilă repetarea unor ast- 
fel de cazuri, îl întrebăm: 

Binevoeşte d. ministru al comerţului să-l 
facă atent în mod energic pe colegul său din 
Budapesta, că procedeul funcţionarilor dela 
poşta maghiară constitue o călcare a conven- 
tici poştale dintre Austria si Ungaria şi că pe 
viitor asemenea încălcări ale drepturilor sta- 
tului austriac nu trebuie să se mai producă?” 

La această interpelare a d-lui Grigorovici 
s'au asociat următorii socialişti: vice prese- 
dintele Camerii Pernerstorfer şi deputaţii : 
Pittoni, dr. Battisti, Oliva, Seitz, Abram, Max 
Winter, Polke, Winarsky, Domes, Forstner, 
Smitka, Bretschneider, Weiguny, Pongratz, 
Resel, Glôckel. | 

Ministrul a promis, firește, că va studia 
chestia. Rămâne de văzut dacă, după ce va fi 
„studiat”, va lua şi măsurile cuvenite. 

D. Grigorovici a făcut un real serviciu cau- 
zei românești prin aceasta interpelare. E 
vorba aci de o chestie gravă: dacă putem to- 
lera stăpânirii maghiare să-și întindă și la 
Viena tirania împotriva presei românești. Un 
deputat socialist român nu putea sta impasibil 
fata de o asemenea îndrăsneaţă încercare. Si 
indignarea pe care a provocat-o, în cercurile 

parlamentare austriace, desvelirea procedec- 
lor maghiare, va fi o lectie, speräm, chiar si 
pentru putin simtitoarea oligarchie ungu- 
reasca. 


NOTA : 


Pentru cititorii de azi vom spune cateva cuvinte, 
mäcar despre unii din semnatarii acestei interpeläri: 

Pitioni, Oliva si Battisti au fost deputaţi socia- 
lişti italieni. | 

Battisti este celebrul martir al cauzei naţionale 
italiene. Este acela care, părăsindu-şi locul de de- 
putat în parlamentul austriac, s'a înrolat în armata 
italiană, a luptat contra Austro-Ungariei şi, luat pri- 
zonier, a fost executat ca trădător. In timpul activi- 
tăţii sale socialiste dinainte de războiu, fusese con- 
damnat de 20 de ori de către justiţia austriacă pen- 
tru acea activitate. 

Pittoni, silit, după întronarea dictaturii fasciste, 
să fugă din Italia, s'a refugiat la Viena, unde și-a 
continuat activitatea socialistă. A murit ca admi- 
nistrator la „Arbeiter Zeitung”. 

Seitz, crescut intr’un institut de orfani, a fost întâi 
ucenic croitor, apoi elev de seminar, în sfârşit exce- 
lent institutor; este actualul fost primar al Vienei, ri- 
dicat cu forța din cabinetul său şi aruncat in inchi- 
soare, fără judecată, de oarece nu sa putut găsi nici un 
abuz în gestiunea lui de aproape două decenii, pen- 
tru ca să fie motiv de proces. (De curână, s'a anun- 
tat că Seitz, arestat în Februarie 1934, a fost eliberat 
din închisoare, dar că instructia deschisă în potriva 
lui va continua; vezi d-ta, Seitz e acuzat de „înaltă 
trădare”, termen juridic foarte grav, care în limba 
curentă s'ar traduce: treanca-fleanca!) 

Max Winter a fost unul din principalii redactori 
ai oficiosului socialist ,,Arbeiter Zeitung”. Orator 
popular foarte gustat de masse. 

Domes, lucrător metalurgist. Născut dintr'o familie 
foarte săracă, şi-a făcut singur o frumoasă cultură li- 

terarä si politica. Avand mult din temperamentul lui 
Schuhmeier si din spiritul de organizare al lui El- 
dersch, a ajuns curând unul dintre fruntasii condu- 
cători ai proletariatului. In tot timpul războiului a 
reprezentat sindicatele muncitoreşti pe lângă auto- 
ritatile superioare apărând interesele lucrătorilor. In 
congresul social-democrat ţinut la Viena în zilele 
cele mai cumplite (1917), a propus o moţiune ener- 
gică pentru restabilirea imediată a întregii legislații 
muncitoreşti şi pentru demilitarizarea lucrătorilor. 
Odată cu proclamarea republicii, Domes intră, ală- 
turi de Abram, Adler, Renner şi Glôckel, în Consiliul 
de stat care-şi asumă puterea executivă, până la noua 
organizare a statului. In acest consiliu el a dezvoltat 
o activitate infeleapta şi rodnică, pentru care mun- 
citorimea i-a manifestat o vie recunoştinţă. 

Forsiner este celebrul deputat birjar (vezi anexa 
No. 3), 

Bretschneider, directorul ziarului ,,Volkstribiine” 
care în 1913 a susţinut România în potriva Bulga- 
riei. Pentru acţiunea lui socialistă a suferit con- 
damnări. 

Resel a suferit 13 condamnări pentru acţiunea so- 
cialistă. 

Gléckel, institutor socialist, înainte de războiu i 
sa luat catedra din cauza acţiunii socialiste. După 
războiu, în guvernul socialist, a fost ministru al in- 
structiei publice şi a realizat o reformă a învăţă- 
mântului, care a făcut mare impresie în lumea di- 
dactică din toate ţările. Roadele bine-făcătoare ale 
reformei lui Gléckel le-a constatat şi savantul scriitor 
H. Sanielevici, însărcinat de ministerul instrucției 
publice să studieze chestiunea la faţa locului. 

Despre Pernerstorfer am avut prilejul să vorbim 
în cuprinsul acestor pagini. 

Anexa No. 10. 
(la pag. 205) 


Mintea penultima 
a contelui Bethlen 
3 Decembrie, 1932 


Agenţiile telegrafice ne-au instiinfat că d. 
Bethlen, fostul prim-ministru şi dictator al 
Ungariei, şi-a publicat, în două volume, dis- 
cursurile politice rostite în anii din urmă. Tre- 
buie să fie o lectură extrem de interesantă, de 
care însă, din nefericire, nu vom avea parte, 
pentru simplul cuvânt că, spre regretul nostru, 
nu stim ungurește. D. Bethlen isi împodo- 
beşte însă discursurile şi cu o importantă pre- 
faţă, din care ziarele germane reproduc frag- 
mente destul de copioase. Telegraful ne-a in- 
format şi în această privinţă. Dar textul forta- 
mente laconic al telegramelor ne-a pus în ui- 
mire. Pentru ca Bethlen să spuie în adevăr tot 
ce i se atribuie şi exact aşa cum i se atribuie, 
el ar trebui să fie în acea stare de spirit care 
la noi se cheamă „mintea românului cea de pe 
urmă”. Am aşteptat deci să putem citi noi în- 
şi-ne părţile apărute în traducere, ca să ne dăm 
seama de situaţie. Şi acum putem spune, în 
cunoștință de cauză, că este ceva din ce-au a- 

firmat recenzentii telegrafici, dar nu e chiar 
asa cum au infeles ei. De altfel, lucrurile aus- 
tro-ungare au fost in totdeauna si sunt si as- 
tazi atât de complicate! 

Pasagiile pe cari le-am gäsit in ziarele nem- 
testi, se referă in primul rând la politica Un- 
gariei dinainte de razboiu faţă de nationalitä- 
tile subjugate. Şi, coincidenţă aproape simbo- 
lică: fragmentul acesta a fost pus sub ochii ci- 
titorilor respectivi, exact în ziua în care popu- 
latia românească din Ardeal sărbătorea dezii- 
pirea de Ungaria si alipirea la România! Si 
coincidenta e cu atât mai sugestivă, cu cât d. 
Bethlen recunoaşte pur şi simplu că politica 
Ungariei a fost greşită, că ea n'a făcut ce tre- 
buia ca să evite catastrofa, că din potrivă, a 
precipitat-o şi chiar a înrăit-o. Există nuanţe 
şi în dezastru. 

Si contele Bethlen se miră: cum de nu s'au 
prevăzut toate acestea? 

Iar noi ne mirăm de mirarea d-lui conte; 
dacă d-sa n'ar fi o persoană atât de simandi- 
coasă, l’am întreba, în limbajul cel mai ne- 
protocolar: 

— Dar unde ai fost, nenişorule? Ce pästeai 
d-ta pe vremea când stăpânitorii Ungariei bă- 
gau în puşcărie tocmai pe cei cari, prevăzând 
aceste lucruri, se socoteau datori s'o şi spuie? 

Căci pe d. Bethlen, magnatul transilvănean, 
noi lam cunoscut şi înainte de războiu. E ade- 
vărat că n’a fost la cârmă. Personagiu cu o 
destul de modestă situaţie, el se afla în opozi- 
tie; dar opoziţie de dreapta, de extrema dreap- 
tă. El nu cerea suprimarea nedreptafii, ci a- 

gravarea ei*). El nu poate — ca un Oscar 
Taszi, ca un Michael Karolyi, — sa se scuture de 
raspunderea dezastrului, datorit celor cari au 
fost la cârma Ungariei. El are toată räspun- 
derea guvernärilor trecute, desi nu s'a împăr- 
tasit din deliciile inerente lor. (E drept că s'a 
despăgubit straşnic după războiu). 


* 
* + 


Astăzi d. Bethlen începe să vadă elar—pen- 
tru trecut. Nu e prea de vreme. Poate că n’ar 
fi nici prea târziu pentru o sinceră îndreptare 
pe calea cea bună. lată cum se prezintă astăzi 
în ochii d-sale situaţia de odinioară, — am 
zice: iată cum o post-vede astăzi: 


„Dacă, începând dela 1867, am fi recurs măcar la 
o sutime din lupta compatibilă cu ordinea corectă 
şi cu tratamentul egal, în cazul acesta IN 1914 PRO- 
BLEMA NATIONALITATILOR IN ESENȚA EI, AR 
FI FOST REZOLVATĂ, iar vecinilor nostri nu prea 
le-ar mai fi convenit să dezlănțuie războiul”. , 


Lăsăm la o parte amănuntul că războiul a 
fost dezläntuit nu de vre-un vecin al d-lui 
Bethlen, ci de vecinul... nostru: celebrul ulti- 


*) In „La Transylvanie Roumaine”, de prof. Silviu 
Dragomir, citim: 

„In fruntea mişcării destinate să paralizeze viaţa 
culturală şi economică a românilor din Transilvania, 
se găsea contele Stefan Bethlen care vroia să sal- 
veze cu orice preţ dominatiunea ungurească. In 1907 
el spunea: 

— Aceasta e datoria generației noasire şi chiar da- 
toria ei supremă, căci generațiile viitoare nu vor mai 
fi în stare s'o facă. Noi sîntem ultimii, absolui ul- 
timii cari putem împlini această datorie, si, dacă 
n’o facem, vom pierde lupia pe viaţă și pe moarte 
care a incepul între români si noi”. 

matum si declaratia de räzboiu au fost adre- 
sate nu Austro-Ungariei de cätre Serbia, ci 
vice-versa. Privirea d-lui Bethlen nu s’a exer- 
sat încă destul in sfredelirea trecutului: Ne 
mulţumim si cu cât a reuşit să prindă, deo- 
camdată. 

Deci, d. Bethlen recunoaște vina stăpânirii 
maghiare care ar fi putut, în cursul atâtor de- 
cenii, să facă o apropiere între naţionalităţi, 
să vindece cu totul sau măcar în bună parte 
rana de care suferea organismul de stat ma- 
ghiar şi astfel să evite nenorocirea sau măcar 
s'o îndulcească. 

In această ultimă privinţă contele spune: 

„In loc de toate acestea (măsurile preconizate in 
citatul de mai sus) apărem astăzi în ochii lumii ca 
asupritori ai popoarelor si sântem socotiți că ne-a 
ajuns pedeapsa meritată. Asta i se poate întâmpla 
numai unei naţiuni care n'are simţul exact al reali- 
tätii vieţii, unei naţiuni a cărei inteligenţă aleargă 
după chimere, se luptă cu morile de vânt ŞI E GATA 
Să JERTFEASCA ADEVARATUL INTERES NATIO- 
NAL UNEI VANITATI NATIONALE FARA MARGINI! 

„Cei cinci-zeci de ani de pace NOI NU I-AM FO- 
LOSIT CA SA REGULAM CHESTIUNEA NATIONA- 
LITATILOR cel putin in träsäturile ei principale si 
si SALVAM INTERESELE VITALE PRIMEJDUITE 
ALE POPORULUI NOSTRU. 

»Ocazia pierduta NU SE MAI INTOARCE NICIO- 
DATA”. 


Acestea le spune astazi fostul prim ministru 
al Ungariei de dupa razboiu. El crede ca daca 
predecesorii săi ante-belici făceau alta politi- 
că faţă de naţionalităţi, războiul ar fi fost evi- 
tat; şi chiar dacă războiul tot ar fi venit şi 
chiar dacă el sar fi isprăvit tot cu înfrânge- 

rea — chiar si în cazul acesta situaţia Unga- 
riei ar fi fost mai bună decât este acum: ea 
v’ar fi apărut în ochii lumii ca un asupritor 
pe care l-a ajuns pedeapsa meritată, ci ca un 
neam nobil căruia i sa întâmplat o nenoro- 
cire şi deci merită simpatie şi sprijin. 


* 
3 + 


Care a fost deci greşala? A fost că nu s'au 
prevăzut lucruri elementare. D. Bethlen scrie: 


„A trebuit să vedem (dela 1907 la 1914) cum, an 
cu an, sporeau primejdiile, cari, în domeniul pro- 
blemei naționalităților, preziceau o mare răfuială. 

„ORICE OM POLITIC CLAR-VAZATOR AR FI 
TREBUIT SA-SI DEA SEAMA că, mai curând sau mai 
târziu, se va întreprinde un atac concentric contra 
Monarchiei şi contra Ungariei, pentru a le imbucä- 
tăţi teritoriul si că, DUPĂ LICHIDAREA TURCIEI, 


NOI VOM VENI LA RÂND”. 


Cum am spus, d. Bethlen greseste când cre- 
de că dezastrul n'a fost prevăzut. S'au găsit, 
şi înlăuntrul graniţelor ungare şi dincolo de 
ele, oameni cari au văzut şi au spus. Pe clar- 
văzătorii din ţară, guvernele maghiare i-au 
băgat în puşcării, in mod regulat şi cu toată 
promptitudinea: amintim pe luptătorii din sâ- 
nul naționalităților si pe socialiștii maghiari. 
Pe clar-văzătorii de peste graniţă, — cum era, 
de pildă, un Scotus Viator, — şoviniştii un- 
guri i-au înjurat trivial şi violent, punându-le 
în vedere că Ungaria n’are nevoie de inspec- 
tori ai umanităţii — şi toate câte se mai spun 
in asemenea împrejurări: dicţionarul respec- 
tiv e același pretutindeni. 

Ludo Hartmann, un foarte de seama istoric 
austriac, şi-a stricat gura, ani de zile, pre- 
venindu-si compatrioţii din întreaga monarhie 
(deci şi pe sovinistii maghiari): 

— Bagati de seamă, striga el, că după lichi- 
darea Turciei ne vine şi nouă rândul, căci — 
dacă altă dată existența Austriei răspundea 
unei trebuinti europene — astăzi Europa nu 
mai are nevoie de noi! Pentru ultima dată 
Hartmann a spus-o intr’un lung articol publi- 
cat în „Frankfurter Zeitung” după atentatul 
dela Saraievo şi înainte de celebrul ultimatum 
care a dezläntuit războiul. A spus'o deci, în 
momentul suprem: era ultima clipă în care 
„cei în drept” se mai puteau întoarce de pe 
povârnișul catastrofal. Dar n'au ţinut de loc 
să se întoarcă. 

Hartmann era şi mai clar-văzător de cât 
Bethlen, pentru că el a „clar-văzut” de pe 
atunci, cu preciziune matematică, ceea ce Be- 
thlen reuşeşte, cu oare-care aproximaţie, să 
vadă acum, după un deceniu si jumătate de 
când lucrul s'a întâmplat. Dar toți Bethlenii 
de atunci, împreună cu însuși Bethlenul aces- 
ta, îl bombardau pe bietul Hartmann cu codul 
manierelor celor mai neelegante (Se zice că 
înjurăturile ungurești sînt si mai substanţiale 
de cât ale noastre). 


De altminteri, Ludo Hartmann n'a fost des- 
chizătorul drumului. El era fiul lui Moritz 
Hartmann, poetul revoluţionar, — traducător 

al lui Petôfi — care încă de la 1848, si de 
atunci in colo mereu, toatä viata, a spus 
cam acelcasi lucruri, adesea în versuri. 
Pe atunci, la nemfi, poezia politica era in 
mare inflorire. Si Hartmann, in poeziile lui, 
compara Austria cu o Bastilie, — ,,Bastilia 
popoarelor” — în care tăcerea morţii e intre- 
ruptă numai de zuruitul lanțurilor; sau spu- 
nea că Austria este o corabie de robi care ne- 
apărat se va sfărâma de-o stâncă — și atunci 
robii se vor elibera cu toţii. Bine înţeles, Hart- 
mann şi-a plătit avântul poetico-politic cu în- 
chisoarea şi exilul. 

Dar avem înaintea noastră celebra carte 
anonimă: „Austria și viitorul ei”. Exemplarul 
nostru este din a doua ediţie, tipărită în 1843 
(la Hoffmann și Kampe, Hamburg, editura 
„subversivă” a timpului: îl edita şi pe Heine!) 
In această carte se vorbeşte, cu atâţia ani încă 
înainte de revoluţie, despre dezagregarea Aus- 
triei şi despre viitorul ei primej duit, din cauza 
asupririlor de clasă şi de neam — şi se cer, cât 
nu e prea târziu, toate măsurile de îndreptare; 
chestiunea era, de pe atunci, perfect lămurită. 
Cu toate confiscările — sau poate din cauza 
lor — cartea anonimă a avut un succes enorm; 
exemplarele, introduse prin contrabandă, erau 
citite cu pasiune şi provocau discuţii aprinse. 
Succesul a sporit când s'a ştiut cine e autorul: 
baronul Andrian-Werburg, un aristocrat, înalt 
demnitar şi pe lângă asta om serios și cum 
se cade! 

Este adevărat că şi Moritz Hartmann si au- 
torul întâi anonim vorbesc de Austria. Dar a- 

ceastă denumire cuprinde şi Ungaria, căci 
dualismul nu se înfăptuise încă. Prin înteme- 
ierea dualismului, s'a făcut dintr'o Austrie, 
două — aşa cum cavalerii bâlciurilor fac din- 
trun franc doi; iar dacă totuşi s'a schimbat 
ceva în Ungaria — sa schimbat în mai rău. 
O numeroasă pleiadă de mari talente, de fru- 
moase energii şi de suflete altruiste sa jertfit 
zadarnic. 

Rezultatul a fost acela pe care cu atâta lim- 
pezime si hotărire îl mărturiseşte astăzi d. 
Bethlen. 


* 
* * 


D. Bethlen regretă deci că, în intervalul de 
la 1867 până la 1914, nu s'a rezolvat problema. 
De sigur, timp ar fi fost din belşug. Si ori cât 
de inutil ar fi să mai scormonim trecutul — 
căci mortul dela groapă nu se întoarce — noi, 
exprimând d-lui Bethlen cele mai călduroase 
felicitări postume pentru fie şi tardiva-i inte- 
leptire, tineam să stim in ce sens ar dori d-sa 
astăzi ca problema să fi fost rezolvată atunci. 
Am citit deci până la capăt fragmentele de 
prefaţă. 

Si, vai! ce deziluzie. nouă-nouţă! lată o 
mostră: 

„Astăzi menţinerea natiunei ungare atârnă de fap 
tul DACĂ EA VA FI IN STARE SA-SI ASIGURE DIN 
NOU STĂPÂNIREA asupra teritoriilor situate între 
Carpaţi, Dunăre şi bazinul Tisei. Cu actualele gra- 
nite geografice ale Ungariei națiunea va pieri, dacă 
nu va fi în stare SA-SI INTINDA DIN NOU DOMI- 
NATIUNEA ŞI ASUPRA UNOR ASTFEL DE TERI- 
TORII, fără de care existența sa independentă asi- 

guratä si continuarea existentei sale in viitor nu este 
imaginabila. 

Granitele Ungariei ciuntite nu pot garanta nici o 
existenţă politică independentă si nici o existenţă 
economică independentă pentru un timp mai înde- 
lungat. Națiunea se află pusă în fata unei probleme, 
ve care trebue s'o soluţioneze cu preţul oricărei 
jertfe, căci altminteri ea va dispărea”. 

Va să zică în aceeaşi prefaţă d. Bethlen re- 
cunoaște păcatele trecutului pe cari le bles- 
temă cu un impetuos elan de auto-flagelare, şi 
moare de o singură dorinţă: dorinţa fierbinte 
de a putea să păcătuiască iarăşi, cu aceeaşi 
negrăită voluptate. In loc să se gândească la 
un mijloc de înţelegere cu popoarele vecine 
pentru ca, în prietenie deplină, să se ajute cu 
toatele — veritabilul oligarch maghiar fin- 
teşte pur şi simplu să-şi întindă din nou domi- 
națiunea „asupra unor astfel de teritorii”! Şi 
cu câtă candoare o spune! D. Bethlen, cu ex- 
perienta teribilă pe care a putut s'o adune şi 
cu situatia-i personală atât de formidabil spo- 
rită, a rămas tot la ce-a învăţat de copil si de 
tânăr. D. Bethlen vrea să repare corabia şi s’o 
încarce iar cu robii Bastiliei austriace. 

Au procedat cam arbitrar — din punctul de 
vedere al folklorului românesc — cei cari, o 
clipă, i-au atribuit d-lui Bethlen „mintea ro- 
mânului cea de pe urmă”. Dar nu face nimic: 
va veni ea și aceea! 

Cotoiul nu este încă pe deplin călugărit. 

Anexa No. 11. 
(la pag. 287) 


Marele scandal din 
Delegația austriacă 


— Aehrenthal dovedit falsificator; Masaryk 
învinuit de trădare — 


Viena 31 Qctombrie, 1910. 


Dezbaterile Delegaţiunii austriace păreau 
asigurate de o liniște deplină în toată desfă- 
şurarea lor, când de odată izbucni un scandal 
monstru, care în orice altă tara ar fi avut con- 
secinţe extrem de serioase, Si era firesc ca 
scandalul să izbucnească în această sesiune a 
Delegației, convocată pentru regularea defi- 
nitivă a anexării Bosniei și a tuturor chestiilor 
în legătură cu acest act politic, întemeiat nu 
numai pe samavolnicii fätise, dar şi pe o serie 
infinită de murdării ascunse. 

In timpul crizei respective, istoricul Fried- 
jung, om foarte apreciat pentru meritele lui 
ştiinţifice, dar cu totul sub influenţa lui Ae- 
hrenthal, a publicat un studiu în care afirma, 
sprijinit pe documente, că deputaţii sârbo- 
croaţi din monarhia austro-ungară, cari se 
agitau cu acel prilej, sînt plătiţi de guvernul 

din Belgrad. Se jntelege dela sine că această 
acuzare era de o gravitate extremă și punea 
pe cej vjzatj într'o situaţie oribilă, căci nu-i 
arăta numaj ca infidel; statuluj, dar şi ca vân- 
dutj altuj stat, ceea ce se pedepseşte cu moar- 
tea! Ej nu puteau rămâne indiferenți. Pădură 
decj în judecată pe Frjedjung și dovediră că 
acuzărjle sunt false. Insusj Frjedjung, jncapa- 
bjl să-şi mentje aserfjunea, recunoscu falsita- 
tea documentelor pe car] se jntemejase, şi de- 
clara că fusese jndus jn eroare. 

Pentru un jstorjc care trebuje să ajbă o prij- 
cepere specjalä a documentelor, lucrul era 
foarte cjudat; jn tot cazul, chjar şi un om care 
nu sar bucura de o atât de jnaltă situație 
ştiinţifică, nu poate, în mod normal, să comită 
uşurinţa de a lansa asemenea acuzaţii. Era 
deci evident că sub această penjbjl4 afacere 
se ascunde și altceva de cât o simplă eroare 
»stiintifica” a unuj savant pripit, şi că ne 
aflăm jn fata unuj fals voit, făcut probabil nu 
chiar de Frjedjung cj de altul, dar asta e jn- 
diferent — în vederea unor anume rezultate 
pozitive. 

Un om pe care chestiunea l’a pasionat cu 
deosebire, este profesorul Masaryk de la 
Praga, deputat ceh sj, în această calitate, 
membru sj al Delegației. El sa dus deci sj la 
Agram sj la Belgrad, a făcut o anchetă amă- 
nuntjt@ şi a reușit să descopere firul întregej 
afacen. 

Pocumentele întrebuințate de Frjedjung au 
fost plăsmujte jn cancelaria legaţiej austro- 
ungare din Belgrad, din ordinul sj sub ochii 

contelui Forgach, ministrul respectiv, care fi- 
reste se supunea si el ordinului lui Aehren- 
thal. Nu vom intra in toate amänuntele ches- 
tiunii, cäci ele ca atari n’au interes pentru ci- 
titorii noştri. E destul să dăm rezultatul gene- 
ral, care e cel indicat mai sus. Cât despre Ma- 
saryk, el nu este un panslavist fanatic, orbit 
de şovinizm. Masaryk este un savant cu o re- 
putatie universală, un om politic moderat, 
atât de obiectiv în cât în parlament se găseşte 
izolat chiar printre conationalii lui cehi, şi 
mai presus de toate e un om drept, care nu 
odată a intervenit în favoarea celor năpăstu- 
iți, indiferent de naţionalitate. 

Tocmai de aceea chiar şi slavii fanatici, 
cînd au văzut că Masaryk se ocupă de ches- 
tiune, nu s'au mai amestecat şi ei, ci l’au lăsat 
să lucreze singur, ştiind bine că rezultatul le 
va fi favorabil şi că Masaryk va avea mai 
multă autoritate morală pentru a-l da pe fata. 

Și acest rezultat Masaryk la adus in fata 
Delegației, arătând cum, sub auspicii oficiale, 
s'a urmat o politică de falsuri grosolane, cu 
ajutorul indivizilor celor mai decazuti cari, in 
schimbul unei plăţi, sînt gata să compromită 
de moarte oameni şi popoare, satisfăcând in- 
teresele mărunte ale celor puternici. 

Expunerea lui Masaryk a făcut o impresie 
adâncă, de şi în trăsături generale se știa de 
mult cum stau lucrurile. Masaryk a somat pe 
Aehrenthal .să-l dezmintă, să primească dis- 
cutia, ca să aibă şi el prilejul să-şi dovedească 
afirmările, şi astfel să se facă lumină deplină. 

Bine înţeles, Aehrenthal nu putea răspunde, 

pentru cä-l stia pe Masaryk bine inarmat si 
deci a vrut sä treacä pur si simplu asupra 
chestiunii. Delegatul social-democrat dr. Ren- 
ner a intervenit, cerând si el limpezirea desä- 
vârşită. Pe când afacerea se afla in stadiul 
acesta, Masaryk comite o greșeală de tact care 
furnizează lui Aehrenthal o admirabilă diver- 
siune. Anume: Masaryk telegrafiază lui Mi- 
liukow, directorul ziarului rusesc „Reci”, ară- 
tându-i cum l-a interpelat pe Aehrenthal si 
ce-a spus în interpelare. Firește, în aceeași zi 
se cunoaşte la Viena textul telegramei, text 
care, de altfel, după afirmarea lui Masaryk, 
este si el falsificat, în ce priveşte nuanțele de 
exprimare. ă 

Aceasta furnizează lui Aehrenthal o armă 
excelentă, pentru ca pe de o parte să înlăture 
adevăratul fond al discuţiei si pe de altă parte 
să-l învingă foarte lesne pe Masaryk, sub cu- 
vânt că a săvârşit o trădare adresându-se pre- 
sei străine: a dovedit astfel că lucrează mână 
în mână cu Rusia împotriva monarhiei austro- 
ungare. 

Ce zice Masaryk? 

— Eu nu m'am adresat ziarului „Reci”; 
m'am adresat personal directorului Miliukow, 
care e profesor ca şi mine, cu care sînt în re- 
laţii ştiinţifice si care în chestiile balcanice a 
scris o carte în senzul propriilor mele vederi. 
Dacă Miliukow a crezut nimerit să publice 
telegrama, îl priveşte; dacă printr’o fatali- 
tate, textul apărut se dosebeste putintel de 
propriul meu text, lucrul poate să mă supere 
pe mine, ca autor, nu pe alții. Esentialul e 

că nu mai merge azi cu principiul ruginit că 
de îndată ce ai publicat ceva intr’un ziar 
strain, implicit ai tradat patria. Patria o tra- 
deaza falsificatorii, nu cei cari denunfa falsul. 
Eu sunt convins cä am facut un serviciu pa- 
triei denuntand infamele plăsmuiri, făcute de 
autoritäfi dintre cele mai inalte. 


* 
* * 


Inainte de toate sa vedem daca are dreptate 
profesorul Masaryk atunci când afirmă că a 
făcut un serviciu statului adresându-se lui 
Miliukow — sau ziarului acestuia, căci nu 
prea vedem nuanţa — ori au dreptate duşma- 
nii profesorului, când, pe temeiul „principiu- 
lui ruginit”, îl acuză de trădare (brrr !). 

Ca să nu intrăm în dezvoltări teoretice, vom 
lua un exemplu concret. Mă rog: d. Take Io- 
nescu al nostru este sau nu este un trădător 
fata de România ? De sigur, d. Take Ionescu 
ar putea să întrebe, ca nenea Amza din ,,Mi- 
crobii Bucureştilor”: 

— Alt par-egzamplu nu puteai găsi? 

Fapt e că, aici la Viena, nu pot dibui alt 
„par-egzamplu”. Pe acesta îl am, fiindcă mi 
Pam notat de mult, în vederea unei lucrări de 
istorie politică. Si deoarece s'a ivit cazul Ma- 
saryk, intervin şi eu cu cazul Take Ionescu. 
Iată de ce, fără alte introduceri, intru, sau mai 
bine zis dau buzna în materie: 

In şedinţa dela 14 Martie 1888 a Camerii ro- 
mâne — era în toiul ultimelor lupte pentru 
răsturnarea ,vizirului” Ion Brätianu-tatäl — 
d. Take Ionescu, într'un discurs fulminant, po- 

meneste de o telegramă din Bucuresti apărută 
in marele cotidian ,,Times” din Londra. 

De aici, o colectie de intreruperi, apostrofe 
si riposte, din cari extragem: 


D. ministru al Cultelor si ad-interim la Interne, 
C. NACU. — Cine este autorul ? 

D. TAKE IONESCU. — Depesa este publicatä în 
toate jurnalele, eu o citesc din jurnalul , Times”, care 
a avut-o prin agenţia ,,Reuter”. 

D. ministru de finanțe D. A. STURDZA. — De- 
peşă fabricată de Dv.! 

D. TAKE IONESCU. — Depeşile MELE, d-le mi- 
nistru, NU PLEACă DIN BUCUREŞTI CI DIN 
VIENA. 

D. ministru de externe M. PHEREKYDE. — Vă în- 
credintez că această depesä n’a plecat din biroul 
nostru telegrafic. 

D. TAKE IONESCU. — Nu cunoaşte d. ministru de 
finanţe agenţia „Reuter” ? 

D. ministru de finante D. A. STURDZA. — Nu cu- 
nosc, dar ştiu că toate corespondentele din „Ti- 
mes” sânt ale d-tale. 

D. TAKE IONESCU, — TOATE DEPESILE MELE 
SANT DIN VIENA, şi ştiţi de ce? fiindcă mi le re- 
fuză la telegraf aci ! TRIMIT UN OM LA PREDEAL 
ŞI DA DEPESILE DE ACOLO; câştigaţi 4 ore, d-le 
ministru! Dar repet: această depeşă este datată în 
București (întreruperi). Nu vă faceţi că nu întele- 
geţi, că nu pricepeti ! Nu este destul să spuneţi că 
această depeşă nu a plecat din Bucureşti ; trebue să 
mai declaraţi că ceeace este în această depesä este 
neadevărat, 


D. Take Ionescu, nu numai om politic şi om 
de guvern, dar înainte de toate mare jurist, a 
mărturisit deci în parlament — şi sa înregis- 
trat în ,,Monitor”, — că d-sa trimitea oameni 
peste graniță pentru ca, de acolo, să comunice 

presei sträine stiri, a cäror räspândire guver- 
nul român o socotea primejdioasä, de vreme 
ce vroia s’o împiedice. Guvernul român, gu- 
vernul unui stat nafional-unitar, care în ma- 
terie de nationalism și patriotism se credea în- 
dreptätit să se arate mai exigent decât Aus- 
tria, sa văzut silit să suporte procedeul de 
bravare al d-lui Take Ionescu, opozantul pur 
sang de atuncea, căci nu trecuse încă pe la gu- 
vern; ba se declara chiar om prea mândru ca 
să aspire la un portofoliu ministerial. 

Cred că n'aș face rău să-i comunic profeso- 
rului Masaryk epizodul acesta din viata poli- 
tică românească: ar fi un puternic argument 
în favoarea punctului său de vedere. 


Fireşte, dacă sînt unii cari susțin punctul de 
vedere al lui Masaryk, alţii îl combat, şi astfel 
întreaga discuţie, foarte înveninată şi foarte 
violentă, se învârteşte în jurul chestiei dacă 
Masaryk este sau nu este trădător; iar adevă- 
rata chestie, a falsurilor săvârşite, a fost scoasă 
de pe tapet. In ori-ce caz, Aehrenthal e încân- 
tat de o diversiune atât de bine-venită, ca de 
comandă. 

Dacă ţinem seama de această diversiune, 
sântem şi noi tentaţi să spunem că arc drep- 
tate „Arbeiter Zeitung” când afirmă că Ma- 
saryk a comis o imensă greşală de tact. Indife- 
rent de legăturile personale cu Miliukow, n’a- 
vea nici un zor să-i telegrafieze, peulru că 
acesta în tot cazul avea să afle, cu câteva 

ceasuri mai târziu, din telegramele ziarelor, 
ce s’a discutat in delegatia austriacä. 

Vezi ca, in politică, nu e destul să fii om de 
ştiinţă si om de treabă, să ai convingeri și idei, 
ci mai trebue — ba trebue chiar în primul 
rând — să fii... om politic, să ai tact, să-ţi cal- 
culezi exact toate mișcările *). 

Nu-i vorbă, înfrângerea lui Masaryk nu e 
definitivă. El nu va pierde nimic din presti- 
giul lui, pentru că și cei mai inversunati ad- 
versari își dau perfect seama că acuzarea de. 
trădare e un moft. Pe când falsurile lui. Aeh- 
renthal sunt reale. Dar vorba e că pentru mo- 
ment toţi politicianii de duzină cari trăesc în, 
din, prin și în jurul guvernului, urlă împo- 
triva lui Masaryk. Glasul lui, care e glasul 
dreptăţii, este acoperit de al celor interesaţi 
ca şi de al celor inconstienti **). 


*) Faptele petrecute de atunci încoace si acţiunile 
extraordinare săvârşite de Masaryk au dovedit că el 
este om politic, are tact şi ştie să-şi calculeze miş- 
cările, aşa că n'avea nevoe de sfaturile pe cari i le 
dădea „Arbeiter Zeitung” şi la cari ne-am asociat 
şi noi. 

Am socotit interesant să dăm cu titlul de curiozi- 
tate istorică articolul acesta care arată un detaliu 
din desfăşurarea acţiunii de-o viaţă întreagă a lui 
Masaryk şi una din variatiunile atmosferice în cari 
el şi-a efectuat acţiunea. 


**) E de remarcat că în acest articol nu se pome- 
neşte nimic despre cele spuse de Masaryk cu privi- 
re la Franz Ferdinand. Consemnul privitor la de- 
lictul de l&se-majestate era tot atât de valabil pentru 
corespondentii străini, ca şi pentru ziariştii austriaci. 

Anexa No. 12. 
(la pag. 300) 


Socialistii austriaci 
și participarea României 
la războiul balcanic 


In capitolul „Austria și România în 1913”, 
am arătat care a fost atitudinea Austro-Unga- 
riei fata de participarea României la războiul 
balcanic. La Ballplatz s'a practicat ceea ce ba- 
ronul Chlumecky — fără nici o intenţie pejo- 
rativă — a denumit diviziunea muncii: Aus- 
tria a susţinut Bulgaria, Germania a susţinut 
România, astfel că România si Bulgaria își 
scoteau ochii... pour le roi de Prusse. 

Nu se ştia că dezacordul dintre Austria si 
Germania era numai aparent, că în realitate 
el a fost combinat, aşa cum arată azi baro- 
nul Chlumecky, autorul — sau unul din autorii 
— termenului technic „diviziunea muncii”, 
căci cu această aplicare termenul poate fi 
socotit ca nou. 

Socialiştii austriaci nu ştiau nici ei ce se as- 
cunde sub politica lui Berchtold. O luau asa 
cum părea să fie, — şi o combăteau. Astfel, pe 
când Berchtold susținea Bulgaria, socialistii 

austriaci au preferat România, si au susti- 
nut-o. 

Acesta era faptul, şi faptul acesta l-am rela- 
tat zilnic, — prin telefon, prin telegraf și prin 
poștă, după caz, — pe măsură ce el se mani- 
festa înir'un fel oarecare, cu prilejul activita- 
tii politice, intense şi multilaterale, a socialis- 
tilor austriaci. 

Voiu reproduce aici, ca probă, două texte 
din tot ce am trimes atunci: un articol din 
» Volkstribüne” oficiosul săptămânal al social- 
democraţiei vieneze (cotidianul ,,Arbeiter-Zei- 
tung” era oficiosul întregei social-democra- 
tii austriace) si rezumatul unui articol din 
„Kampf”, revista teoretică a partidului social- 
democrat austriac. 

Iată articolul din ,,Volkstribiine”, aşa cum 
a apărut în ,,Adevérul” cu data de 28 Iulie 
1913 : 


„Conferinţa din Bucuresti a început, nu fără 
succes, OPERA EI PACIFICATOARE. Primul 
rezultat a fost că după o scurtă deliberare s'a 
hotărit suspendarea ostilităților pe cinci zile. 
Marti la amiază s'au isprăvit aceste cinci zile 
si ar fi urmat ca ostilitățile să reînceapă, însă 
grație influenței României suspendarea lor s'a 
mai hotărit încă pentru trei zile. Termenul 
scurt arăta cât de puțină încredere aliații a- 
cordă Bulgariei, care, pe neașteptate, prin tră- 
dare, a pornit războiul. Tocmai având în ve- 
dere această stare de spirit, această suspiciune 
a aliaților, suspendarea ostilităților pe opt zile 
înseamnă UN SUCCES AL DIPLOMATIEI RO- 
MANE CARE A ȘTIUT SA SE SUSTRAGA 
SFATURILOR PERFIDE SI NEGHIOABE 
ALE DIPLOMATIEI VIENEZE. 

„Ca să: arătăm cât de putin cererile Bulga- 
riei aveau de-a face cu dreptatea, redăm din- 
tr’o gazetă vieneză următoarele expuneri: 

„Vechiul regat bulgar avea înainte de răz- 
boiul contra Turciei 96.345 km. pătrați si ceva 
peste patru milioane locuitori, Serbia avea 
48.550 km. pătraţi si aproape trei milioane lo- 
cuitori, Grecia avea 64.657 km. pătrați și două 
milioane jumătate locuitori, România avea 
131.000 km. pătraţi și peste șase milioane lo- 
cuitori. După războiu, Bulgaria voia cu orice 
pret să devie un stat de 183.000 km. pătraţi cu 
aproape şapte milioane locuitori. România ce- 
rea o mărire de teritoriu de 3000 km. pătrați 
şi aproape 300.000 locuitori, Serbia 36.000 km. 
pătrați si aproape un milion locuitori. Grecia 
si Serbia erau înţelese, înainte de războiul cu 
Bulgaria, ca aceasta să aibă 157.000 km. pă- 
trafi si 6.600.000 locuitori, pe când Serbia si 
Grecia împreună ar fi avut 170.000 km. pă- 
trati si șapte milioane jumătate de locuitori. 
După actualul războiu, România, Grecia si 
Serbia vor căuta să micsoreze portia Bulgariei 
cu cel putin 20.000 km. pătrați si cu locuitorii 
respectivi. 

„După cum se vede, Bulgaria, cu toată in- 
frângerea, mai rămâne cu un profit însemnat. 
Dar putem să ne si dăm seama de ce România 
— cu toate sfaturile perfide ale diplomației 
austriace — a trecut de partea celor doi aliați: 
EA PUTEA SA SE AŞTEPTE LA ORICE DE 
LA O MĂRIRE EXAGERATĂ A BULGARIEI, 
AVÂND IN VEDERE POLITICA BRUTALĂ 
ȘI LIPSITĂ DE SCRUPULE A ACESTEIA. 
Austria are ca singură ţintă înjosirea și înge- 
nunchiarea Serbiei. Deabia acum aflăm că 
războiul actual se datorește Austriei; aceasta, 
ca să poată împinge pe bulgari la luptă contra 
Serbiei, a căutat să refie România de-a între- 
prinde ceva contra Bulgariei si i-a promis că 

la imbucätäfirea Serbiei va putea lua bucata 
de teritoriu pe care o va pofti. In acelas timp 
Austria a promis Bulgariei cà va fine în loc 
România. Numai astfel se explică procedarea 
extrem de îndrăsneață a Bulgariei”. 


Acesta este articolul din ,,Volkstribiine”. El 
n’are nevoie de comentarii. Si ca să se ştie ce 
importanță avea ziarul acesta — oficiosul or- 
ganizaţiei vieneze a social-democrafiei aus- 
triace — vom spune ca a fost intemeiat de 
Schuhmeier, sub auspiciile cäruia a aparut 
până la moartea acestuia, si că ultimul articol 
scris de Schuhmeier, în ajunul morţii, a fost 
pentru ,,Volkstribiine”. 


* 
+ + 


Acum, iată si rezumatul articolului din 
„Kampf”, rezumat apărut în „Adevărul” cu 
data de 1 August 1913: 


Otto Bauer este cel mai de seamă teoreti- 
cian al partidului social-democrat austriac. 
Dar el ia parte şi la lupta politică a partidu- 
lui său, si grație însușirilor lui deosebite, este 
socotit de mulți ca urmaşul lui Adler la sefie. 

Va interesa deci pe cititorii noștri să cu- 
noască mai de aproape părerile lui Otto Bauer 
despre acțiunea României în războiul bal- 
canic, păreri pe cari corespondentul nostru 
din Viena ni le-a comunicat telegrafic la timp. 

Avem înaintea noastră numărul pe August 
al lui „Kampf”, revista teoretică a social-de- 
mocrafiei austriace. In primul articol Otto 
Bauer face o amănunțită analiză a cauzelor şi 
consecințelor celui de al doilea război balca- 
nic. Și chiar dela început el înlătură concep- 
file sentimentalo-morale, cari denotă naivi- 
tate la unii si fätärnicie la alții. 

„Pentru presa austriacă — zice Bauer — al doilea 
război balcanic a fost un obiect de indignare morală, 
Ea a însoţit cu blestemele ei „războiul fratricid” 
dintre aliaţi şi „iureşul hotesc” (Raubzug) al Româ- 
niei. Dar cu vorbe morale nu se muştrulueşte istoria. 
Mai rodnic ne pare să iscodim adevăratele conflicte 
de interese care au împins la hotărirea prin sabie”, 


După ce examinează cauzele războiului din- 
tre aliați, autorul face istoricul politicei ez- 
terne a României, arătând zvércolirile ei se- 
culare între Austria şi Rusia. „România trebui 
să plătească cu pierderea unei provincii, aju- 
torul dat de ea ruşilor în războiul cu turcii”. 
In schimb primi Dobrogea. 

Ce însemnătate are aceasta din urmă pen- 
tru România? 

Cităm textual: 


„mStăpânirea Dobrogei are pentru România cea 
mai mare însemnătate. Ea este o necesitate econo- 
mică. Printr'insa România ajunse la mare. Portul 
ei maritim Constanţa este pe teritoriul Dobrogei. Pe 
de altă parte însă, această stăpânire procură Româ- 
niei un nou duşman. Ea trebui să se teamă că Bul- 
garia se va folosi de un prilej favorabil, ca să-şi 
dezrobească conationalii din Dobrogea de sub stă- 
pânirea română. Şi nu era uşor de apărat Dobro- 
gea. Căci această creatiune artificială a diplomaţi- 
lor congresului din Berlin — regatul român fără 
Basarabia românească, dar cu Dobrogea bulgară, — 
n’are fata de Bulgaria nicio graniţă naturală, iar 
cetatea Silistra trecea drept cheia teritoriului în li- 
tigiu. Şi astfel grija Dobrogei hotăra de politica Ro- 
mâniei. EA O SILI să se apropie şi mai strâns de 
Austria, care nu putea dori nici ea ca Dobrogea să 
revie Bulgariei, făcând-o pe aceasta vecina Rusiei, 
DAR O SILI deasemenea să sprijine Turcia contra 
Bulgariei, pentru ca nu cumva pe ruinele Turciei 
europene să se ridice o Bulgarie mare, destul de pu- 
ternică pentru a ameninţa România în proprietatea 
Dobrogei”, 


Din această expunere, atât de clară, reiese 
că Otto Bauer recunoaște fatalitatea actiunei 
României, dar le dă și bulgarilor dreptate din 
punctul lor de vedere, întrucât el crede că 

Dobrogea a fost in adevăr o tard bulgărească 
si mai este si azi prin majoritatea locuitori- 
lor ei. 

Rămâne. totuși că din punctul ei de vedere 
România s'a văzut silită să ia armele, Cât des- 
pre acuzația de ,,Raubzug” — invazia neastep- 
tată în Bulgaria, în momentul când aceasta era 
ocupată aiurea, — Otto Bauer arată că încă 
din 1908 bărbaţii politici ai Bulgariei combă- 
teau partidul războinic cu argumentul că în 
cazul unui războiu, Bulgaria ar fi atacată de 
România. Prin urmare nu poate fi vorba de 
surpriză și bulgarii, când au intrat în două 
războaie consecutive, au contat pe intervenția 
României. 

„E în adevăr o ironie a soartei în faptul că 
presa oficioasă austriacă atacă România, iar 
presa socialistă, prin cele trei oficioase ale 
ei — „Arbeiter-Zeitung”, ,,Volkstribüne” si 
„Kampf” — apără o acțiune războinică a gu- 
vernului român. 


+ * 


Acesta este rezumatul articolului din 
»Kampf” al lui Otto Bauer, rezumat apärut in 
»Adevérul” dela 1 August 1913 stil vechiu. 

Il reproduc aici, asa cum a apärut atunci in 
»Adevérul”, dar de astă dată fac si ceva mai 
mult: dau, in fac-simil, si cea mai mare parte 
din articolul lui Otto Bauer, adicä intreaga 
parte în care se ocupă de România. Ba, în 
grija mea de a stabili perfect adevärul, mi-am 
impus şi o muncă suplimentară: in textul fac- 
similat am subliniat cuvintele cu bucluc, pen- 
tru ca să fie mai ușor controlul. Cititorul va 
putca să vadă dacă, în rezumatul meu, am 
mutilat sau stirbit spusele lui Otto Bauer: 

E & 4 
ATSSCHRIFT 
JAHRGANG 6 1. AUGUST 1913 NUMMER 11 


Otto Bauer: Der zweite Balkankrieg 


Vor wenigen Jahren sprach man sehr viel über die Wiedergeburt Oesterreichs. 
Der gute Geschäftsgang in den Jahren 1905 bis 1908, die Demokratisierung des 
Reichsratswahlrechtes, die Annexion Bosniens und der Herzegowina schwellten das 
Selbstgefah! der Oesterreicher. Politiker sahen ein erneutes Gross-Oesterreich werden. 
Geschichtschreiber rühmten Oesterreichs Vergangenheit. Dichter priesen des Vaterlandes 
Eigenart. Die Springer und Bach, die Friedjung und Charmatz, die Bartsch und Bahr 
sagten und sangen vom neuen Oesterreich. 

Aber Freude und Hoffnung währten nicht lang. Eine unerhôrt schwere Wirtschafts- 
krise lastet auf dem Lande. Der Niedergang unseres Parlamentarismus, die Wirren in 
Bohmen und Galizien, die Reaktion in Ungarn und Kroatien bedriicken die Gemiiter. 
Und zu alledem kommt nun noch die empfindliche Verschlechterung der europäischen 
Stellung des Reiches. Der Jubel ist verklungen. Und selbst die landesiibliche C :danken- 
losigkeit beginnt zu ahnen, dass mit dem Balkankrieg eit neuer schicksalsschwerer 
Abschnitt unserer Geschichte beginnt. i 
re Der Gsterreichischen Presse war der zweite Balkankrieg ein Gegenstand sittlicher 
Entrăstung. Sie begleitete den „Bruderkrieg“- zwischen den Bundesgenossen und den 
„Raubzug” Rumäniens mit ihren Verwünschungen. Aber mit Sittenspriichlein ist die 
Weltgeschichte hun einmal nicht zu meistern. Fruchtbarer scheint es uns, die tatsächlichen 
Interessengegensätze aufzuspüren, die zu der Entscheidung durch das Schwert drängten, 
und zu prüfen, was diese Entscheidung für uns, des Balkans nächste Nachbarn, bewirkt 


SOZIALDEMOKRATISCHE MON 


Volk eingeschoben. Ein sonderbarer Zufall der Geschichte hat mitten zwischen den 
slawischen Nationen Russlands und den slawischen Volksstimmen der Balkanhalbinsel 
ein Volk erhalten, dessen Sprache heute noch bezeugt, dass vor 1800 Jahren die 
rômischen Legionen das Land an der unteren Donau unterworfen und besiedelt haben. 
Von den 12 Millionen Menschen, die das rumänische Volk zählen mag, lebt wenig 
mehr als die Hälfte in dem selbständigen rumänischen Staat. Drei Millionen Rumänen 
leben in Ungarn, 1°3 Millionen in der russischen Provinz Bessarabien, kleine Splitter 
in der Bukowina, in Serbien, in Mazedonicn. 

Dem Vordringen des russischen Zarismus nach dem Siiden war Ruminien immer 
ein Hemmnis auf seinem Weg. So oft russische Heere gegen die Türkei zu Felde 
zogen, um die ,slawischen Briider” im Süden zu befreien, mussten sie über rumänischen 
Boden marschieren. In allen Kriegen zwischen Russland und der Türkei, in den Jahren 
1802 bis 1812, 1828 bis 1834. 1853 und 1854 waren die Moldau und die Walachei 
von russischen Truppen besetzi. Auch in dem letzten Russisch-Türkischen Krieg, 1877 
und 1878, haben die russischen Tryppen rumänischen Boden betreten, ohne die Unter- 
zeichnung des Vertrages abzuwarten, der sie dazu ermächtigte. Im Frieden von Sao 
Stefano wurde zwischen Russland und der Tiirkei vereinbart, dass die russischen 
Besatzungstruppen in Bulgarien die Verbiudung mit Russland durch Rumänien aufrecht- 
erhalten sollen: Russland errichtete auf rumänischem Boden seine Etappenlinien, ohne 

Rumänien, das im Türkenkrieg an seiner Seite gekämpft, auch nur zu fragen. So war 
Rumäniens staatliche Selbstandigkeit stets von Russland bedroht, 

Wollte Russland dereinst die Balkanhalbinsel erobern, die slawischen Stămme am 
Balkan seinem Reich einverleiben, Konstantinopel neben Moskau und Petersburg zur 
dritten Hauptstadt des Zarenreiches machen, dann- musste es das staatliche Leben 
Rumäniens zerstôren. Das war Rumäniens grosse Furcht. Diese Furcht trieb es in das 
Lager Oesterreich-Ungarns. Die Donaumonarchie, die nitht dulden kann, dass Bulgarien 
und Serbien russische Provinzen werden, weil sie sonst von Krakau bis Cattaro in 
gewaltigem Umkreis von Russland umfangen wiirde, musste die staatliche Selbständig- 
keit Rumäniens, das Russland vom Balkan trennt, als ihr eigenstes Interesse ansehen. 
So war das Bundesverhältnis zwischen Oesterreich und Rumänien in beider Interessen 
begründet. 

Hat Russland Rumänien nach jedem Türkenkrieg immer wieder räumen miissen, 
so hat es sich doch ein Stück rumänischen Bodens einverleibt, Schon im Jahre 1812 
hat es Bessarabien von der Moldau losgerissen und zu einer russischen Provinz gemacht. 
Im Pariser Vertrag 1856 wurde es von Frankreich und England gezwungen, auf Bess- 
arabien zu verzichten. Aber der Berliner Kongress 1878 sprach dieses von rumänischen 
Bauern bewohnte Land wieder dem Zaren zu. Rumänien musste die Hilfe, die es im 
Türkenkrieg den Russen geleistet, mit dem Verlust einer Provinz bezahlen. 

Durch die Eroberung Bessarabiens wurde Russland zum ‘unmittelbaren Nachbar 
der Balkanslawen. Denn die Dobrudscha, der nunmehr unmittelbar an Rossland grenzende 
Streifen Landes, der im Norden und Westen von der Donau, im Osten vom Meere 
begrenzt ist, ist von Bulgaren bewohnt. Die Mächte wünschten aber nicht, dass Russ- 
land unmittelbar an Bulgarien grenze. Darum schlug der Berliner Kongress die 
Dobrudscha zu Rumänien. 4 

Der Besitz der Dobrudscha hat für Rumänien die grôsste Bedeutung. Er ist für 
Rumänien eine wirtschaftliche Notwendigkeit. Durch sie geiangte Rumanien an das 
Meer. Sein Seehafen Konstanza liegt auf dem Boden der Dobrudscha. Anderseits aber 
schuf dieser Besitz Rumänien einen neuen Feind. Es musste fürchten, dass Bulgarien 
eine günstige Stunde benützen werde, seine Volksgenossen in der Dobrudscha von der 
rumänischen Fremdherrschaft zu befreien. Zu verteidigen war die Dobrudscha nicht 
kicht. Denn während das rumänische Sprachgebiet vom bulgarischen durch eine natür- 
liche Grenze, die Donau, geschieden ist, hat das von den Diplomaten des Berliner 
Kongresses geschaffene Kunstgebilde — das Kônigreich Rumänien ohne das rumänische 


Bessarabien, aber mit der bulgarischen Dobrudscha — gegen Bulgarien keine natür- 


liche Grenze und die bulgarische Festung Silistria galt als der Schlüssel zu dem strittigen 
Gebiet. So bestimmte die Sorge um die Dobrudscha Rumäniens Politik. Sie zwang es. 
sich noch enger an Oesterreich anzulehnen, das gleichfalls nicht wünschen konnte, dass 
die Dobrudscha an Bulgarien falle, dieses dadurch zum Nachbarn Russlands werde. Sie 
zwang es aber auch, die Türkei gegen Bulgarien zu unterstiitzen, damit nicht auf den 


Trümmern der europäischen Türkei ein Grossbulgarien erstehe, das stark genug ware. 
. Rumänien im Besitz der Dobrudscha zu bedrohen. 


Das Ergebnis dieser Tatsachen war die Freundschaft Rumäniens einerseits mit 
Oesterreich-Ungarn, anderseits mit der Türkei. Mit Oesterreich-Ungarn hat es im Jahre 
1891 ein Bündnis geschlossen, in dem beide Staaten einander Waffenhilfe gegen einen 
russischen Angriff versprachen. Ob, wie im Jahre 1910 behauptet wurde, eine fôrmliche 
Militärkonvention mit der Türkei geschlossen wurde, ist nie bekannt geworden. Gewiss 
ist nur, dass die türkische Regierung die rumänische Propaganda unter den Kutzowalachen 
Mazedoniens gegen Griechen und Bulgaren unterstătzt hat und dass die bulgarischen 
Staatsmänner in den Jahren 1908 bis 1910 die Kriegspartei in ihrem Lande mit dem 
ument _bekämpften, dass im Falle eines bulgarischen Angriffs auf die Türkei ein 
rumänischer Gegenangriff im Rücken zu fürchten sei*. 


* Eine vortreffliche, durch die Ereignisse des letzten Jahres vollauf bestätigte Darstellung 
des Verhältnisses zwischen Rumänien und Bulgarien gibt Pinon, L'Europe et la Jeune Turquie. Paris 
1911. Seite 399 bis 442. 

Als der Balkankrieg ausbrach, meldete Rumänien sofort seine Ansprüche an. Es 
torderte — als Preis für seine „Neutralităt” — die Abtretung der bulgarischen Festung 
Silistria, durch die der Besitz der Dobrudscha strategisch gesichert wird. Bulgarien musste 
diesen Preis zahlen, Trotzdem blieb Rumänien unzufrieden. Vor dem ersten Balkankrieg 
war das Machtverhältnis zwischen Rumänien und Bulgarien etwa 7:4, Nach den grossen 
Siegen der Bulgaren über die Türken musste Rumanien fürchten, dass cin Gross- 
bulgarien erstehen werde, das ein sehr unbequemer Nachbar geworden ware. Hätte 
Bulgarien im zweiten Balkankrieg über Serbien und Griechenland gesiegt, dann ware 
es zu einem mächtigen Staat geworden, dessen Waffengewalt die rumanische Herrschaît 
ÿber die Dobrudscha stets bedroht hatte. Um dies zu verhindern, setzte Rumanien sein 
Heer auf Kriegsstand. Wahrend der Mobilisierung wurden die bulgarischen Heere auf 
dem Ovéepolie geschlagen. Die Gefahr, dass Bulgarien allzusehr erstarken kânne, war 
beseitigt. Aber Rumänien hatte bereits die Opfer der Mobilisierung gebracht. Es_konnte 
seine Reservisten ohne sichtbaren Erfolg nicht wieder nach Hause schicken. So gingen 
seine Heere trotz der bulgarischen Niederlage, die den eigentlichen Grund der Mobili- 
sierung beseitigte, über die Donau. 

Im Verlauf dieser Krise der rumänischen Politik veränderte sich das Verhältnis 
Rumäniens zu den beiden ihm benachbarten Grossmächten. Der erste Balkankrieg hat 
sein Verhältnis zu Russland. der zweite seine Beziehungen zu Oesterreich-Ungarn ver- 
andert. 

Solange Russland hoffen konnte, eine günstige Stunde werde ihm dereinst er- 
lauben, die Balkanhalbinsel oder doch ihre ôstlihe Hälfte seinem Reich einzuverleiben. 
bedrohte es die staatliche Selbstandigkeit Rumäniens, das ibm den Weg nach dem Balkan 
versperrt. Nach der grossen Kraftprobe der Balkanvălker im Kriege gegen die Türkei 
schien diese Gefahr beseitigt. Russland mag noch hoffen, aus Konstantinopel dercinst 
ein russisches Gibraltar zu machen, um seinen „Hausschliissel“ zu bekommen. Aber zu 
Lande nach Konstantinopel zu marschieren, Bulgarien und Thrazien zu russischen Pro- 
vinzen zu machen — diesen Plan musste nach Kirkkilisse und Lüle Burgas die kühnste 
Phantasie der Panslawisten aufgeben. Rumänien ist daher für Russland kein Hemmnis 
seiner Plane mehr. Die Furcht vor dem russischen Marsch nach dem Balkan, die Ru- 
manien in Oesterreichs Lager getrieben hatte, wurde durch die bulgarischen Siege im 
ersten Balkankrieg von ihm genommen. 

Im Verlauf des zweiten Balkankrieges aber sah Rumänien Oesterreich-Ungarn auf 
der Seite seines Gegners. Rumanien erblickte in einem Siege Bulgariens die grôsste 
Gefahr für den ihm unentbehrlichen Besitz der Dobrudscha. Oesterreich wünschte den 
Sieg Bulgariens, damit Serbien geschwächt werde. Wäbrend Rumänien sem Heer gegen 
Bulgarien aufbot, setzte Oesterreich auf bulgarische Siege seine Hoffnung. Wohl be- 
teucrte die ôsterreichische Diplomatie ihre Bundestreue. Aber man konnte in Rumanien 
nicht verkennen, dass Oesterreich die Schwächung Serbiens, Rumänien die Schwachung 
Bulgariens wünschen muss, dass beider Interessen einander entgegengesetzt sind. 

Wir kônnen heute noch nicht wissen, ob es diplomatischen Künsten noch einmal 
gelingen wird, das Bündnis zwischen Oesterreich und Rumänien zu kitten. Alte Ueber- 
lieferung und dynastische Beziehungen kônnen es ermôglichen. Aber schliesslich sind die 
Interessen der Staaten doch starker als die Zwirnfaden der Diplomatie. Die Freund- 
schaft zwischen Oesterreich und Rumänien ist erschüttert. Wir müssen mit der Măglichkeit 
rechnen, dass Rumânien auch in künftigen Krisen nicht mehr an der Seite Oesterreichs, 
sondern im Gefolge Russlands erscheinen wird. 

Eine solche Wendung der rumänischen Politik ware ein folgenschweres Ereignis. 
Sie würde die Macht Russlands steigern. Sie würde Osterreich-Ungarn zwingen, im 
Falle eines Krieges gegen Russland oder gegen Italien nicht nur an der serbischen. 
sondern auch an der rumänischen Grenze einen beträchtlichen Teil seines Heeres aufzu- 
stellen. Sie würde schliesstich Rumänien als neues Ziel seiner Politik die Befreiung der 
drei Millionen Rumänen von magyarischer Fremdherrschaft setzen und dadurch in Sieben- 
bürgen eine rumänische Irredenta wecken, die binnen zehn Jahren ebenso unbequem 
werden kônnte, wie die serbische Irredenta heute schon sein mag. Der Macht der 
Donaumonarchie erwachsen hier neue Gefahren. 

Prin urmare, Otto Bauer — care dupä 
moartea lui Adler, i-a urmat in adevăr la şe- 
fie — vorbeşte destul de clar. El explică in- 
trarea în războiu a României, afirmând că ea 
avea motiv să se teamă de Bulgaria şi avea 
dreptul să-şi asigure stăpânirea Dobrogei. 

Socialistilor români nu le-a plăcut atitudi- 
nea tovarășilor austriaci. E şi firesc. Nu mi-a 
plăcut nici mie. Eu insu-mi publicasem în ,,Fa- 
cla” o serie de articole împotriva participării 
României la războiul balcanic *). Insă, bine 
înțeles, odată ce eram corespondentul unui 
ziar, eram dator să comunic ziarului tot ce se 
spunea şi se făcea într'o chestiune atât de im- 
portanta. 

Ei bine, „România Muncitoare”, oficiosul 
social-democrat român, m'a atacat extrem de 
violent pentru că am dat acele informaţii. Lu- 
crul m'a surprins: nu eram nici tutorele, nici 
guvernanta partidului social-democrat aus- 
triac, iar acesta nici nu mă întrebase pe mine 


*) „Facla” a apărut din iniţiativa colegului meu 
actual Em. Pauker si a colegului de pe vremuri I. 
Rosenthal. Ei au făcut o condiţie sine qua non din 
adeziunea mea. Noi am obținut apoi adeziunea lui 
S. Labin, a lui Iosif Nădejde şi a lui N. D. Cocea. 
Acestuia din urmă i-am dat însărcinarea de direc- 
tor. La rândul lui, Cocea a adus în grupul nostru pe 
G. Galaction, Tudor Arghezi şi Toma Dragu. 

Mille ne-a dat tot concursul, primind revista în 
editura ,,Adevérului”. Ne-am rezervat, ca lucru de 
sine înţeles, absoluta libertate de atitudine. Astfel, 
în chestia Bulgariei noi aveam în ,,Facla” altă ati- 
tudine decât cea imprimată de Mille „Adevărului”, 
iar eu personal, deşi redactor la ,,Adevérul” cu în- 
sărcinarea de corespondent la Viena, am scris la 
»Facla” contra intrării în războiu a României, în 
acelaşi timp în care Mille scria la ,,Adevérul” — 
pentru. 

ce atitudine să ia, nici nu mă rugase să-i täi- 
nuiesc atitudinea. 

„România Muncitoare” m'a atacat pe două 
teme. Intâia, că eu am indus în eroare pe su- 
cialistii austriaci — pe Viktor Adler şi Otto 
Bauer!! — făcându-i să judece greșit. Este o 
naivitate atât de savuroasă, în cât nu mai în- 
cerc s'o comentez. A doua temă, în contrazi- 
cere cu cea dintâi, era că am falsificat spu- 
sele socialiștilor austriaci. Va să zică, i-am 
dăscălit să facă anumite declaraţii, pentru ca 
să le pot falsifica. A doua temă nu-i mult mai 
inteligentă de cât întâia. Dar ambele teme erau 
urmate de un amănunt pe care-mi vine destul 
de greu să-l calific: afirmaţia cam făcut 
ceeace... n'am făcut, din motive de interes! 

D-nii dela „România Muncitoare” erau so- 
cialisti, deci idealisti Şi raționamentul pe 
care, de sigur, și-l făceau în sinea lor, era sim- 
plu: „Noi sîntem socialişti, deci sîntem idea- 
listi; gazetarul ăla, căruia nu-i acordăm di- 
plomă de socialist, este burghez, deci este 
porc; prin urmare, să-l tratăm porceşte”. 

Fără acest raţionament nu se poate explica 
purtarea pe care şi-au îngăduit-o. Căci socia- 
listii români, prin ziarul lor, m'au atacat, re- 
atacat si răs-atacat pe această chestiune: lua- 
seră vânt şi nu se mai puteau opri. După un 
an de zile, nepotoliti încă — desi eu nu răs- 
punsesem nici un cuvânt (voiu arăta, mai jos, 
de ce) — socialiștii români sau adresat lui 
Otto Bauer însuşi, cerându-i şi lui concursul. 
Omul sa executat; cuvântul e nimerit, pentru 
că, — după cum se va vedea — răspunsul lui 

a fost putintel... o auto-executie. Căci iată ce 
se întâmplă: Otto Bauer, savant scriitor şi nu 
numai om politic, dar, mai ales, om foarte 
cum se cade, pomenindu-se încurcat de to- 
varäsii lui români într'o polemică în care n'a- 
vea ce să caute, a dat din colt în colt si n'a 
putut să se descurce. 


* 
* * 


Reproduc in intregime scrisoarea lui Otto 
Bauer, asa cum a apärut in ,,Viitorul Social”, 
No. dublu 11 si 12, pe August 1914: 


Scumpe cetälene Racowski, 


Imi scrieţi că in multe rânduri sovinistii români 
au încercat să se servească, deformându-le, atât de 
părerile mele cât si de părerile celorlalţi tovarăşi 
austriaci, ca să apere imperialismul român şi ca să 
atace social-democrafia română. 

Nerusinarea unei asemenea indräzneli nu este în- 
trecută decât de ridiculul ei. Fiind dat însă că nu 
toți tovarăşii români sunt suficient în curent cu ati- 
tudinea noastră fata de evenimentele balcanice, vă 
cer permisia să schitez pe scurt motivele liniei 
noastre de conduită. 

De mulţi ani încoace imperialismul austriac a cul- 
tivat în masa poporului austriac ura împotriva Ser- 
biei. In cursul războiului balcanic campania de min- 
ciuni, pornită în acest scop, n'a trecut fără succes. 
Atunci exista deci pericolul să nu iasă din o mișcare 
populară un războiu cu Serbia, având aprobarea 
masselor. Deaceea, în timpul războiului balcanic. 
prima noastră datorie a fost combaterea mişcării 
antisârbe. Social-democratia austriacă, cu toată furia 
pe care o deslänfuise împotriva-i imperialiştii aus- 
triaci, s'a achitat cu multă loialitate de această 
sarcină. 

Când s'a ivit diferendul sârbo-bulgar, diplomaţia 
austriacă, credincioasă atitudinei ei anti-sârbe, sa 
pus de partea Bulgariei. Presa oficioasă austriacă a 
căutat să deștepte simpatii exclusive pentru Bulga- 
ria. Fără îndoială că soarta tragică a poporului bul- 
gar, care după atâtea sacrificii trebuia să încerce 
un asemenea dezastru, ne umplea de compătimire. 
Nu acest sentiment de compătimire trebuia însă să 

domine politica noasträ, ci numai grija de a impie- 
dica imperialismul austriac de a afâta o mişcare, 
care, sub pretext de a veni în ajutorul poporului 
bulgar, i-ar fi înlesnit un atac împotriva Serbiei, 
care ar fi pus pacea în pericol. Când imperialismul 
austriac s'a aprins de dragoste pentru Bulgaria, noi 
trebuiam să denunţăm înaintea poporului austriac 
greşelile guvernantilor bulgari, să respingem acuză- 
rile enorm de exagerate contra Serbiei, dar mai ales 
să cerem ca Austro-Ungaria să se abţină de la orce 
intervenţie în războiul sârbo-bulgar. 

In acest războiu, România s'a pus de partea Ser- 
biei. N'am nevoe să vă spun că noi blestemăm tot 
atâta imperialismul român ca și pe cel al oricărei 
alte tari. Este drept că am căutat să explicăm poli- 
tica oligarhiei române prin interesele ei de clasă, 
noi am condamnat însă războiul său de pradă îm- 
potriva Bulgariei, precum condamnăm orice războiu 
de cucerire al oligarhiilor feodale şi capitaliste. 

CU ADMIRAȚIE ŞI SATISFACŢIE NOI AM UR- 
MĂRIT CURAGIOASA PROTESTARE A LUCRATO- 
RILOR ROMÂNI IMPOTRIVA POLITICEI OLIGAR- 
HIEI ROMÂNE. 

NOI SOCIALIŞTII AUSTRIACI, AVEM INSX ALTĂ 
SARCINĂ DE INDEPLINIT DECÂT VOI. CU DECLA- 
MATII DE INDIGNARE MORALĂ IMPOTRIVA PO- 
LITICEI ROMÂNIEI NOI NAM FI PUTUT SA O IN- 
DEPLINIM. Aşa noi am fi servit numai imperialismu- 
lui austriac, care orbit de frica Serbiei, era pe punc- 
tul de a interveni în favoarea Bulgariei şi împotriva 
Serbiei şi României. Noi trebuiam să protestăm din 
toate forțele noastre împotriva încercărei de inter- 
ventie care dacă ar fi depășit protestarea platonică 
împotriva păcii de la Bucureşti ar fi provocat cel 
mai mare pericol de război, 


Procedind astfel, s'a creat aparenţa de a fi 
apărat şi ocrotit politica imperialismului român. 
De fapt însă ne-am silit si nu fără succes să e- 
vităm o aventură a imperialismului austriac. 

Lupta împotriva imperialismului român era 
datoria voastră, iar a noastră era să ne opu- 
nem imperialismului austriac. 

Putem spune cu mândrie că, voi de partea 
voastră si noi de partea noastră, ne-am fäcut 


datoria. 

POLITICA CONTELUI BERCHTOLD A DUS A- 
COLO UNDE AM PREVĂZUT: la răcirea relaţiilor 
dintre Austro-Ungaria şi România. Datoria noastră 

si a voastră este să luptăm pentru ca această răceală 
să nu devină un nou pericol pentru pacea Europei. 

Iată de ce noi continuăm sfortärile începute cu 
ocazia celui de al doilea războiu balcanic. 

CÂT DE URIT NE-AR FI REGIMUL FEODAL DIN 
ROMÂNIA, SE INTELEGE CA NU NOI SUNTEM A- 
CEI CARI Vă VOM ELIBERA DE DÂNSUL; aceasta 
o puteţi face numai voi. Dacă în Austria noi am re- 
prezenta zilnic România, ca un stat barbar, conrupt, 
noi am lucra în interesul acelor cari în Austria, dar 
mai ales în Ungaria, fac propagandă împotriva statu- 
lui şi poporului român. Mai curând datoria noastră 
este să cerem ca Austro-Ungaria să trăiască în pace 
cu statul Român si să acorde românilor din Transilva- 
nia şi Bucovina libertatea pentru dezvoltarea lor e- 
conomică, culturală şi politică. Numai o rău voitoare 
si false interpretare a acestei politici poate să caute 
să ne treacă drept prietini și apărători ai claselor 
guvernante din România. 

Regulile politicei pe care am urmărit-o noi le-am 
învăţat dela tovaräsii nostri din Europa apuseană. 
Aşa, tovarasii nostri francezi luptă cu înverşunare 
împotriva şovinizmului francez. Dacă şi tovarăşii 
nostri germani ar fi scris zilnic despre puterea şi 
pericolul şovinizmului francez, prin aceasta ar fi lu- 
crat în interesul sovinistilor germani, dându-le argu- 
mente pentru cererile de mărire a armamentelor, 


DATORIA MUNCITORILOR FRANCEZI ESTE 
COMBATEREA SOVINIZMULUI FRANCEZ IAR A- 
CEIA A MUNCITORILOR GERMANI DE OPUNERE 
FATA DE SOVINIZMUL GERMAN. 

TOT ASA ESTE IMPARTITA DATORIA SI INTRE 
NOL 

Voua va apartine datoria sa duceti lupta im- 
potriva oligarhiei române, insotiti fiind de sim- 
patia noastră cea mai sinceră. lar obiectul lup- 
tei noastre aci este imperialismul austriac. IN 


ACEASTA NU ESTE NICI O DEOSEBIRE 
DE CONCEPTII CI NUMAI O SIMPLA DIVI- 
ZIUNE A MUNCII. 


In timpul turburärilor balcanice, imperialistii aus- 
triaci ne-au proclamat ca „trădători ai patriei”, iar 
pe socialistii din tärile balcanice ni i-au prezentat 
ca modele de patriotizm înflăcărat. Contrariul s'a în- 
tamplat in România: acolo, voi ati fost acuzați că 
duceti o politica anti-nationalistä si burghezia s’a 

servit de pärerile noastre ca sä loveascä in voi. Aces- 
tea sunt, de altfel, procedeele invechite ale nationa- 
lizmului din toate tärile! Social-democratia nu se 
lasă însă să fie oprită prin acest procedeu nici aci, 
nici acolo, din drumul ei fixat de istorie. 

Pe această cale noi vă dorim. cel mai mare si cel 
mai grabnic succes. 


Cu salutări socialiste, 
OTTO BAUER 


+ * 


Scrisoarea lui Bauer trebue comentatä. O 
voiu face, cu toata obiectivitatea. De altfel, am 
pentru Otto Bauer cea mai înaltă consideraţie. 
Ca sa-i caracterizez personalitatea voiu repro- 
duce un fragment din portretul pe care i-l’a 
facut Hermann Bahr, unul dintre cei mai de 
seamă scriitori germani din Austria: 


„Poate că nici nu este om; e numai un 
creier, supra-încălzit cu marzism aproape 
până la explodare, dar care în fierberea lui dă 
la iveală ceea ce din timpuri imemoriale a pie- 
rit la politicianii nostri: pasiunea! Si, într'o 
țară unde nimeni nu-și urmează drumul până 
la capăt, unde fie-care ştie si altfel, unde ora- 
torul isi uită discursul... chiar înainte de a-l fi 
terminat, într'o asemenea țară nu vedeţi ce în- 
seamnă să se ivească iarăși o pasiune? 

„„.Dar câţi oameni mai sînt la noi, in toate 
partidele, cari să-l egaleze în sinceritate, cum- 
păneală, dezinteresare, vitejie şi stăruință 
aproape diabolică în convingeri?” 

Aceste rânduri au fost scrise nu anul tre- 
cut, după eroica luptă dusă de Otto Bauer în 
potriva lui Dollfuss; ele au fost scrise imediat 
după războiu, şi ele făceau să se presimtă ade- 
văratul Bauer, — întreg — aşa cum ne apare 
azi. 

Rândurile lui Bahr despre Otto Bauer le is- 
călesc si eu cu amândouă mânile. Si acum pot 
avea toată libertatea de spirit ca să discut 
cu Bauer. 

Ţin să lămuresc, înainte de toate, că Otto 
Bauer a fost silit să scrie in frantuzeste, cum 
a putut, şi textul francez a fost tradus în ro- 
mânește, cum s'a nimerit. Spun aceasta, pen- 
tru că, în limba lui, Otto Bauer scrie foarte 
frumos. Aceasta, în ce priveşte forma. In fond, 
nici în limba lui el nu şi-ar fi apărat mai bine 
teza, pentru că... nu era o teză de apărat. 

De altfel, a fost si indus în eroare. I sa spus 
că „şoviniștii români” — aceştia eram... eu! — 
s'au dedat la opera criminală de a-i „deforma” 
părerile. In comedia ,, Coralie et Co.”, de Vala- 
brégue si Hennequin, apare o bătrână domni- 
soarä care se laudä necontenit cä-si pästreazä 
virtutea. Un personagiu din piesa ii da replica: 

— Nu mai trebuie s’o pästrezi: acuma se 
pästreazä ea singura! 

Si noi am fi putut să-i replicäm lui Otto 
Bauer: nu mai e nevoie sä-fi deformäm noi 
parerile: in explicafia chinuitä pe care esti 
silit s'o dai, se... deformează ele singure! 

Cititorii au acum sub ochi o documentaţie 
complectă: articolul lui Otto Bauer, publicat 
în „Kampf” de la 1 August 1913 stil nou si re- 
zumat de mine în ,Adevérul” dela 1 August 
1913 stil vechiu, plus scrisoarea lui Otto Bauer 
din August 1914, aşa cum a fost tipărită în 
„Viitorul Social”. Ba, mi-am permis chiar, cu 
acest prilej, să dovedesc şi aptitudinile mele 
la desen, subliniând în textul fac-similat pasa- 

giile pe cari le-am găsit mai elocvente. Nu-i 
aşa că liniile sînt bine trase? 

Și acum, după ce-am pus pe cititori în pu- 
tinfa de-a face controlul cel mai riguros, pu- 
tem recapitula discuţia: 

S'a discutat aici dacă, da sau ba, în presa 
socialistă austriacă s'au publicat acele lucruri 
pe cari le-am redat eu, ca atari. 

Au spus socialiștii austriaci — da sau ba — 
că opera conferinţei din Bucureşti este OPERĂ 
PACIFICATOARE? 

Au spus ei — da sau ba? — că diplomaţia 
română a putut face această operă — bună şi 
lăudabilă — pentru că a ştiut să se sustragă 
sfaturilor perfide şi neghioabe ale diplomaţiei 
vieneze? 

Au spus — da sau ba? — că cererile Bul- 
gariei „aveau puţin a face cu dreptatea”, de 
unde urmează că ale adversarilor ei, deci şi 
ale României, aveau mult a face cu dreptatea? 

Au spus — da sau ba? — că era firesc ca 
România să meargă contra Bulgariei pentru 
că ea, România, putea să se aştepte la orice 
(adică: la orice rău) din partea Bulgariei, 
având în vedere politica brutală şi lipsită de 
scrupule, a acesteea? 

Prin însăşi pana lui Otto Bauer, au spus 
— da sau ba? — că războiul balcanic şi, in 
special, intervenţia României, nu poate fi 
obiect de indignare morală şi nu e cazul să se 
blesteme războiul fratricid şi să se vorbească 
de „Raubzug”? 

Au spus, prin aceeaş pană — da sau ba? — 

că de „Raubzug” nu poate fi vorba, de vreme 
ce în Bulgaria sa știut că dacă războinicii 
dela Sofia nu se astâmpără şi pornesc al doi- 


lea războiu, România intervine — vorba din 
„Volkstribiine” — cu acţiunea ei... pacifica- 
toare? 

Au spus ei, prin aceeaşi pană, — da sau 


ba? — că România trebuia să-şi apere Dobro- 
gea, şi că astfel România a fost silită să spri- 
jine Turcia pentru ca nu cumva să se ridice 
o Bulgarie destul de puternică si care să ame- 
ninte România? 

Le-au spus toate acestea? Da sau ba? 

Da! 


Puteam eu, — nenorocitul şi şovinistul de 
mine ! — să comunic ,,Adevérului” altceva de 
cât au spus? 

Nu! 

Apoi: 


In genere un om politic şi un partid politic 
doresc oare ca presa să le repoducă declara- 
țiile, pentru ca opinia publică să le cunoască, 
peste mări şi ţări? Da sau ba? 

Da! 

In specie, putea oare să-mi trăsnească mie 
prin cap, şi este oare de presupus că Otto 
Bauer ar fi fost bucuros dacă, în loc să repro- 
duc declaraţiile lui, asi fi redactat eu nişte 
declaraţii, altele, cu înţeles contrar, şi le-aşi fi 
dat drept ale lui? 

Fără îndoială: nu! 

Si, drept concluzie: faţă de reportajul exact 
şi cinstit facut de sovinistii români — adică 
de mine, căci o dată pentru totdeauna: eu 

sint sovinistii români — se potriveste vorba 
„neruşinarea unei asemenea îndrăzneli”? 

Da, se potrivește, cu o preciziune matema- 
tică; se potrivește ca nuca în perete! 

Și, dacă n'aşi şti că bietul Otto Bauer nu e 
de loc vinovat, pentrucă prietenii lui l’au în- 
curcat, fără nici un rost, într'o polemică în 
care el n’avea ce să caute — în care, în fond, 
nici ei n'aveau ce să caute — ași putea să-i 
întorc vorba, si faţă de „nerușinarea îndrăz- 
nelii” să vorbesc de îndrăzneala nerușinării. 

Mai rămâne de văzut cui i se aplică şi cali- 
ficativul de ridicul, pe care Otto Bauer îl hă- 
răzeşte cu atâta dărnicie. In tot cazul, nu lui 
Bauer, pentru că, repet: el, săracul, nu putea 
şti ce s'a spus şi ce s'a scris în presa româ- 
nească; şi nu i-a dat în gând că tovarășii ro- 
mâni cari îl informau trebuiau supuși unui 
control foarte atent. 


Aşi avea dreptul să torn aici un cogeamite 
»quod erat demonstrandum”, și să pun punct. 

Dar veţi vedea îndată că fondul scrisorii lui 
Otto Bauer prezintă un deosebit interes, indi- 
ferent de polemica bizară care a prilejit scri- 
soarea. 

In fond, Bauer spune că, la o adică, el şi to- 
varäsii lui, erau contra României, dar au fos. 
siliţi să se arate pentru. Dece? Din pricină că 
ei, acolo, trebuiau să-l combată pe Berchtold, 
pe când socialiştii români, aici, aveau să com- 

bata pe altcineva. ,,In aceasta — zice Bauer — 
nu este nici o deosebire de concepții, ci o sim- 
pla DIVIZIUNE A MUNCII”. 

Va să zică, Otto Bauer la Viena trebuia, în 
cadrul unei idei precise, să facă o anumită 
politică; Ilie Moscovici, la Bucureşti, trebuia, 
în cadrul aceleeasi idei precise, să facă poli- 
tica ezact contrară. 

Simplu, foarte simplu, pentru ei amândoi, 
de vreme ce se aranjau în familie. 

Dar eu? Eu ce trebuia să fac? Devenit, fără 
voia mea, „cetăţean turmentat”, era firesc să 
mă întreb: dar eu cu cine votez? Cu Otto sau 
cu Ilie? Căci eu trebuia să fiu de părerea lor 
— asta se impunea din oficiu — iar părerea 
lor, deşi o singură părere, era două păreri 
(era sau erau?). | 

Şi lucrul acesta, simplu pentru cei doi, era 
simplu şi pentru un eventual al treilea, adică 
un al treilea oare-care, altul de cât mine. 

In adevăr, pentru ori-care altul totul se re- 
ducea la o chestiune de topografie : stăteai la 
Viena, — atacai politica lui Berchtold; stăteai 
la Bucureşti — atacai politica lui Maiorescu. 

Cu mine însă era bucluc: nu se ştia — n’o 
ştiam nici eu — unde eram! Căci eu scriam la 
Viena — ar fi urmat deci să scriu contra lui 
Berchtold; dar scrisul meu se tipdrea la Bucu- 
resti, deci obligator trebuia să fie contra lui 
Maiorescu. Şi atunci, după care criteriu pu- 
team fi judecat: după ceea ce scriam, sau 
după ceea ce tipăream? Cazul aminteşte pro- 
blema de talmud pe care a propus-o, cândva, 
Tolstoi: dai un bobârnac pe teasta unui chel; 

si se pune intrebarea: ce-a fäcut plici: degetul 
tau ori teasta lui? 

Pentru mine singura soluţie ar fi fost să mă 
stabilesc la Predeal si anume exact pe punc- 
tul de graniţă: acolo ași fi putut combina o a- 
titudine mixtă: celebrul pentru-contra al lui 
Ion Creangă. Dar eu stăteam în mod obliga- 
tor la Viena, unde mai exercitam şi o profe- 
siune blestemată, căci îmi impunea să vor- 
besc. Şi nu eram silit să-mi exprim părerile 
proprii: pe acestea puteam să le mai trec şi 
sub tăcere, scăpând astfel de controlul topo- 
grafic; dar pe ale altora, —Doamne fereste!— 
nu le puteam tăcea; pe acelea eram obligat să 
le reproduc. Imaginati-vä un corespondent vie- 
nez care nu comunică ziarului său părerile ex- 
primate, într'o chestie atât de importantă, de 
un partid ca al socialiştilor austriaci şi de un 
om politic şi scriitor ca Otto Bauer. 

Or, în naivitatea mea, eu nu ştiam atunci 
că părerile exprimate de socialiştii austriaci 
erau clasificate bon pour l'occident, cu valabi- 
litate numai pânä imediat dupä Brasov. Asta 
am aflat-o abia după un an de zile, cand ,,Vii- 
torul Social” a publicat scrisoarea de mai sus 
a lui Otto Bauer. 

Si nici atunci n'am ştiut încă totul. Ajung 
tocmai la scopul capitolului de fafa. Căci 
doară nu. scriu aceste rânduri numai pentru 
ca să afle şi generaţiile mai noui că, pe lângă 
atâtea şi atâtea lucruri bizare, a fost când-va 
și o discuţie ca aceea. Şi nu le scriu nici 
ca să mă apăr: n'am făcut-o în atâţia ani, în 
atâtea decenii! Ar fi fost si de prost gust. Mă 

acuză cineva că am procedat in chip profund 
necinstit, că am „deformat”, adică am falsifi- 
cat bunătate şi frumuseţe de păreri. Mai pe 
scurt: mă acuză că sînt un ticălos. Cum vreţi 
să sar de colo, şi să tip cât m’o tinea gura: 
ba pardon! din contra că sînt om de treabă! 
sariti! sării! că-s om de treabă! 

Am tăcut. Ba, încetul cu încetul, începusem 
chiar să uit faptele mele de sadism diabolic 
din 1913, când întâiu am luat minţile lui Vik- 
tor Adler şi Otto Bauer, lăsându-i cu totul 
uluiţi pe suprafaţa globului terestru, iar apoi, 
colac peste pupăză, le-am deformat şi păre- 
rile, căci, în starea în care-i adusesem, ei mai 
aveau totuși păreri! 

Abia după războiu, când am citit cartea ba- 
ronului Chlumecky şi am văzut laudele ce-și 
distribuie pe motivul ca inventat „diviziunea 
muncii”, mi-am adus aminte de scrisoarea lui 
Otto Bauer. Mi-am adus aminte că sistemul 
Chlumecky-Berchtold a fost propus şi reven- 
dicat, în acelaș timp şi cu privire la aceeaşi 
chestiune, de către Otto Bauer, pe atunci frun- 
taşul partidului social-democrat austriac, mai 
târziu urmaşul lui Adler la şefie, ba — ceva 
mai mult — după războiu ministru de externe 
al Austriei, deci urmașul lui Berchtold la 
Ballplatz. Diviziunea muncii s'a practicat, cu 
acea ocazie, în ambele tabere: simetria a fost 
perfectă şi meritul rămâne egal. 

In aceste condiţii, scrisoarea din 1914 a lui 
Otto Bauer capătă o importanţă istorică, ea 
complectează lămurirea unui detaliu caracte- 
ristic şi din psihologia şi din practica politicii 

externe austriace de pe acea vreme. lată de 
ce am socotit necesar să scriu capitolul de fata. 

Cât despre mine, dacă totuși aşi fi simţit ne- 
voe de vre-o satisfacţie, reproducerea scrisorii 
lui Otto Bauer din 1914 — şi încă în paralelă 
cu articolul lui din 1913 — constituie.o răzbu- 
nare suficientă, ba chiar strălucită. 

De altfel, socialiştii români, prin presa lor, 
au “ţinut să mă atace şi în timpul războiului 
mondial, cu aceeaşi dragoste de adevăr și cu 
aceeaşi nobletä sufletească, de astă dată — 
pentru variație — pe altă temă, tot atât de în- 
temeiată, absolut tot atât de întemeiată. N’am 
răspuns nici la campania No. 2, dusă tot de 
oamenii No. 1. Dar, cine ştie? Poate mai scriu 
o carte, şi atunci o să am ocazia să mă răzbun 
înc'o dată. 


RACOVSKI 

Anexa No. 13. 
(la pag. 333) 


— Vrem să ne maritam! 


strigă învățătoarele din Austria 


— Nu-i voie! 


răspunde legea 


Viena, 30 Decembrie 1911 


Una din ciudäteniile cele mai neaşteptate pe 
cari le prezintă Austria este si aceasta: în cea 
mai de seamă provincie — în Austria de Jos 
— legea nu îngăduie invafatoarelor să se mă- 
rite. Celibatul le este impus pe motive de... 
moralitate! De ani de zile se duce lupta pen- 
tru înlăturarea acestei barbarii legale; dar 
fără succes, pentru că clericalii se opun. Prin- 
cipalul lor argument este acesta: 

— O învăţătoare care s'ar mărita are toate 
şansele să rămâie însărcinată; or, o învăţă- 
toare care ar veni la şcoală în această stare, 
ar prezenta elevilor un spectacol imoral, căci 
elevii n'ar lipsi să se întrebe „cum a devenit 
cazul” şi Par comenta, între dânşii, desteptan- 
du-li-se anumite curiozitäti preiimpurii. 

O asemenea... era să zic: concepţie — dar ca 
să nu fiu... imoral: un asemenea mod de a ve- 

dea n'ar merita nici o discuţie, dacă el n’ar fi 
consacrat prin lege, o lege tiranică, absurdă, 
idioată, care e capabilă, totuşi, să persiste, în- 
tr'o fara civilizată, 

Că legea nu-şi atinge scopul, este evident, 
deoarece copiii tot nu sînt scutiţi de spectaco- 
lul ,rusinos” al femeilor însărcinate, câtă 
vreme îl văd la ei acasă, unde mamele şi su- 
rorile lor nu se jenează deloc să li-l ofere. 
Dar invätätoarele sufăr, căci multe din ele ar 
putea să se mărite cu mici negustori, mici 
funcţionari şi, mai ales — caz atât de frecvent 
la noi — cu colegi de breaslă, cari nu pot 
să-şi asume întreaga greutate a unei gospodă- 
rii şi trebue să conteze şi pe leafa nevestei. 
In Austria de jos însă, învăţătoarea e pusă în 
dilema teribilă ca ori să păstreze slujba şi a- 
tunci n’are voe să se mărite, ori să renunţe la 
slujbă şi atunci nu poate să se mărite. 


De câte ori s'a adus în Dietă proectul pen- 
tru suprimarea celibatului obligator, clericalii 
s'au opus cu îndârjire. Majoritatea Dietei o 
formează însă aceştia. Se înţelege că vie- 
nezii sunt pentru căsătoria învăţătoarelor. In 
ultimii ani creștinii sociali, ca politiciani abili, 
ca să împace pe toată lumea, au făcut să se 
voteze o lege specială pentru învăţătoarele din 
Viena, cărora li se dă dreptul să se mărite; iar 
cele din restul provinciei rămân tot sub impe- 
riul legei vechi. Astfel ei împacă şi pe depu- 
taţii Vienei şi pe ceilalți. (Aici nu există, ca 

la noi, institutori şi învăţători: toţi dascălii 
primari au acelaş titlu). 

Dar nici legea specială pentru învăţătoa- 
rele vieneze n'a fost încă sanctionatä, aşa că, 
dacă existența fiecărei învăţătoare, răpită vie- 
tei de familie, este o necontenită dramă, care 
se desfăşoară în umbră, câteodată asistăm si 
la tragedii brusce, concrete, vizibile pentru 
toată lumea. 

De pildă, n’ati uitat cazul lui Mattcowitz, 
despre care am vorbit foarte pe larg în 
atâtea corespondențe. Intr’un acces de dispe- 
rare, eroul acestei drame, — unică în timp 
şi'n spaţiu, prin împrejurările cari au provo- 
cat-o, — a împușcat pe d-ra Holzknecht si pe 
doi fraţi ai ei, iar pe urmă s'a sinucis, Ei bine, 
cazul acesta e o lugubră ilustrație a celor ce 
spun. Din cea mai fragedă copilărie Mattco- 
witz iubea pe d-ra Holzknecht şi era iubit de 
dânsa; dar dânsa era învăţătoare şi declarase 
hotărît că sub nici un cuvânt nu poate sa re- 
nunte la catedră. 

De ani de zile nefericitii tineri aşteptau le- 
gea care să le îngăduie căsătoria; iar de când 
legea e în fiinţă, d-ra Holzknecht s'a dedat al- 
tui rând de așteptare: aştepta ca legea să fie 
promulgată. Dar Mattcowitz nu mai putea să 
aștepte: dragostea lui a devenit boală. Și în- 
trun acces pe care toată lumea şi-l explică, 
dar pe care nu l’a prevăzut nimeni, a săvârşit 
măcelul. 

Viena a fost profund îndurerată. Familia 
Holzknecht era bine si foarte simpatic cu- 
noscută : tatăl, fost funcţionar superior, azi 

modest pensionar, adânc respectat pe temeiul 
numelui bun agonisit în vremea slujbei; băie- 
tii, läudati de pe acum, in debuturi promitä- 
toare; fata, excelent notata de sefi, pentru pri- 
ceperea și devotamentul de tânără däscälitä; 
iar mama, odinioarä una din cele mai active 
participante la operele de filantropie, purtând 
cu vioiciune — într'o gospodărie cu atât mai 
grea cu cât e forţat mai simplă, — nişte bătrâ- 
nete fără odihnă, cari ar fi şi bucuroase dacă 
nu le-ar mâhni adânc nemäritisul fetei. 

In aceste condiţii, nenorocirea, destul de 
impresionantă în sine, a făcut o impresie și 
mai copleșitoare. Nu mai este aci o simplă 
dramă de amor, ci mai ales o dramă politico- 
socială. 

Se obiectează: Mattcowitz era nebun, a lu- 
crat într'un moment de nebunie. 

Că era nebun în momentul când a săvârşit 
teribila faptă, nu încape nici o îndoială. Dar 
n'a fost nebun înainte. Si tocmai aci e ches- 
tiunea: ce fel de societate e aceasta care per- 
sistă să păstreze legi atât de absurde, atât de 
chinuitoare, încât împing oamenii la nebunie? 


+ 
+ + 


După această catastrofă se crede — cred op- 
timistii! — că „privilegiul” acordat invatatoa- 
relor vieneze va fi sancţionat: în sfârşit, cel 
puţin în capitală va fi înlăturată dispoziţia cea 
fără sens ! In ce ne privește, preferăm să ne 
stăpânim optimismul, cel puţin pentru vremea 
mai apropiată. Clericalii nu cedează uşor. 

Dar, admițând cazul cel mai favorabil pen- 

tru învăţătoarele vieneze, cum rămâne cu cele 
din provincie? Ele se agită, în grupe compac- 
te se duc la miniștri, la oameni politici, la re- 
dactii, şi declară sus şi tare că vor să se mă- 
rite. Este un spectacol foarte ciudat, care dă 
prilej la multe glume; nu afirm că sînt ex- 
cesiv de subţiri. Pe seama necazurilor aproa- 
pelui e foarte lesne să glumeşti — şi pare că 
e şi plăcut. 

Acum, în timpul vacanței Crăciunului, în- 
văţătoarele räzvrätite au venit in mare nu- 
măr la Viena şi au ţinut o întrunire monstră. 

Discursul cel mai energic, care a provocat 
un entusiasm delirant, a fost al d-rei Zink, în- 
väfätoare din Zisterdorf. A vorbit cu 'o liber- 
tate în adevăr de mirat. Ea nu s'a sfiit să spue 
că situaţia invatatoarelor din provincie e cu 
atât mai rea, cu cât ele nu-şi pot îngădui com- 
pensatiile pe cari le pot avea colegele din 
Viena, căci,îri haosul oraşului mare este 'posi- 
bil amorul nelegitim, dacă cel legitim e in- 
terzis. 

Citez textual: 

— Noi cele dela tara stăm sub un control 
foarte strict. Fiecare pas al nostru este obser- 
vat și criticat (aplauze). Fiecare puternic al 
satelor vede in noi pe concurentele primej di- 
oase ale propriilor lui fete (aplauze frene- 
tice) şi de aceia ni s'a impus celibatul (aplauze 
furtunoase; strigăte: Aşa e! Foarte adevărat!) 
Nimeni nu-şi poate face o ideie cât suferim! 
Poate că domnii aceia se mai gândesc si la 
altceva, că, fără bărbaţi, suntem mai la dis- 
cretia lor, putem fi un instrument docil în 

mâinile lor! In fiecare zi, când intrăm in clasă, 
în mijlocul copiilor, ne aducem din nou aminte 
că nouă, fericirea maternității ne este inter- 
zisă, că noi suntem condamnate să rămânem 
singure toată viaţa. In așa condiţii nu e de 
mirare că invafatoarele cad jertfă melanco- 
liei, histeriei şi chiar perversităţii! (Aplauze). 
Cine are dreptul să constrângă la celibat pe 
un om tânăr? Nimeni, absolut nimeni! (Aplau- 
ze furtunoase). Schiller a zis: „cine nu poate 
face copii, nu poate iubi copiii”. Dar învăţă- 
toarea trebue să iubească copiii! Interzicerea 
căsătoriei este cel mai ruşinos paragraf din 
legile noastre. Şi aceia care vor avea curajul 
să mai voteze pentru menţinerea celibatului, 
să bage de seamă că toate păcatele se iartă, 
numai păcatul contra vieţii în devenire, nu 
se iartă. Si noi, inväfätoarele, strigăm: noi 
suntem viaţa, — nu pacatuifi! - (Entusiasm 
delirant). 


* * 


In urma acestei cuvântäri s’a votat o mo- 
tiune prin care membrii Dietei sunt făcuţi res- 
ponsabili de mentinerea celibatului, iar inva- 
fätoarele declară că vor lupta prin toate mij- 
loacele si fără odihnă, până vor înlătura acea- 
sta rusine a civilizatiei. 


ADAUS, DUPA 17 ANI: 


Cititorii au băgat de seamă că articolul de 
mai sus a fost trimes din Viena la 30 Decem- 
brie 1911. El a apărut în „Dimineaţa” cu data 
de 4 Ianuarie 1912. 

Aproape două decenii mai târziu, in Martie 
1929, aflându-mă întâmplător la Viena, am 
avut prilejul să trimet al doilea articol în ace- 
eaşi chestiune. Acest al doilea articol a apă- 
rut în ,,Adevérul’ cu data de 31 Martie 1929, 
sub titlul „Celibatul obligator”. 

Cum trecuseră la mijloc şaptesprezece ani, 
am socotit necesar să rezum întâiu articolul 
de mai sus. Am rezumat din memorie, 

Și iată partea nouă o articolului din 1929, 
menit să ne complecteze cunoștințele căpătate 
prin articolul din 1911: 


Acest „caz” (drama Holzknecht) a făcut 
mai multă propagandă decât toată agitația de 
până atunci. Dar fără rezultat. Guvernul creş- 
tin-social şi majoritatea parlamentară — cle- 
ricali de diferite nuante—nu admiteau schim- 
barea legii. 

Aveau şi un argument, destul de naiv (dacă 
nu preferaţi cumva: idiot). Ci-că: nu-i admi- 
sibilă căsătoria däscälitelor, pentrucă o dăs- 
căliță căsătorită poate rămânea însărcinată. 
Or — sună mai departe argumentul — burta 
mare e un spectacol prea subversiv pentru o- 
chii inocenți ai copilaşilor: mintea lor fragedă 
şi castă şi-ar putea pune întrebări grave cari 
i-ar prileji răspunsuri primejdioase. Legenda 
cu barza ar fi ameninţată. Däscälitele trebuie 
să rămâie fecioare, de hatârul berzii. 

S'a răspuns, fireşte, că teama clericalilor 
austriaci e deplasată: fenomenul sarcinii co- 
piii îl văd şi acasă, la mamele şi surorile lor, 
la vecinele lor, ba chiar si la animale. Si dacă 
la oraşe copiii pot fi destul de... copilarosi, la 
fara, cel putin in această privinţă, ei sunt 

mult mai precoci: acolo ei cunosc nu numai 
fenomentul, dar şi cauza lui. 

Discuţia n'a folosit la nimic. 

Se zicea că însuşi Franz Iosef, care sub mu- 
tra lui de onorabil suncar ascundea o minte 
adequatä, era partizanul neîmblânzit al vir- 
ginităţii didactice forţate, 

A venit însă revoluţia, iar drept corolar: re- 
publica. Toate legile de excepţie s'au spulbe- 
rat. Constituţia a suprimat privilegiile de 
castă, de clasă şi de sex. Opreliştea de care ne 
ocupăm în acest articol a dispărut şi ea. 

A urmat o epidemie de căsătorii în corpul 
didactic. Dacă drama, povestită mai sus, sar 
fi desfășurat ceva mai încet, d-ra Holzknecht 
ar fi astăzi în viaţă, soţie si institutoare. Iar 
oratoarea atât de liberă la vorbă, care în con- 
gresul pomenit a dovedit, cum ar zice frantu- 
zul, că nu-i sînt buzele cusute sau cum zice 
românul că nu i-a tors pe limbă, — astăzi, în 
locul imprecafiilor de odinioară, nu-şi va fi 
terminând eventualele discursuri, decât cu 
strigătul spontan şi simplu: 

— Trăiască republica! Trăiască democra- 
tia! 


„„Dar de ce-am recapitulat această pagină 
de istorie, aşa cum în iufeala scrisului mi-am 
putut-o reconstitui în minte? 

Pentru că s'a întâmplat un fapt comic sau 
tragic — fiecare îl poate clasifica după în- 
demnul inimii — un fapt în adevăr neaşteptat 
şi pentru a cărui anunfare, oricât de scurtă, 
era nevoe de o introducere mai lungă: Dieta 

Austriei de Jos, in care crestinii sociali si cle- 
ricalii de toatä mâna au si azi majoritatea, a 
reintrodus hidoasa prohibitie: un articol de 
lege — pentru superstitiosi specificäm: artico- 
lul 13 — spune că prin contractarea căsăto- 
riei, învăţătoarea este, automatic, DEMISIO- 
NATA DIN INVATAMANT. 


Tinere amorez al d-rei Holzknecht, nu zic 
c’ai avut dreptate să faci ce-ai facut; dar ai 
prevazut aproape exact: in Austria de Jos nu 
erau șanse ca oribila barbarie să fie înlătu- 
rată în mod temeinic şi durabil. 

Dar în interval Viena a fost scoasă din cu- 
prinsul Austriei de Jos și acum ea îşi are Dieta 
ei proprie. Cât timp la primărie și în dietă so- 
cialiștii se bucură de favoarea corpului elec- 
toral vienez, cel putin la Viena legea castitätii 
obligatoare nu va fi reintrodusă *). 


*) In urma loviturii lui Dollfuss socialiștii au fost 
scoşi cu forţa din locurile încredințate lor de ale- 
gătorii vienezi. Acum răposatul Mattcowitz are toate 
şansele ca, din lumea celor drepţi, să-şi vadă re- 
justificat pesimismul şi la Viena. 

Anexa No. 11. 
(la pag. 336) 


Cum a fost judecat Hofrichter 


Viena 12 Mai, 1910. — Zic „Cum a fost”, pen- 
trucă în momentul când veţi primi această 
scrisoare, procesul otrăvitorului, care durează 
de două zile, se va fi isprăvit; iar în ziua când 
rândurile de faţă se vor tipări e posibil să vă 
telegrafiez că Hofrichter a şi fost executat ”). 
Procesul s'a început pe neaşteptate. Expertiza 


“) Hofrichter n’a fost condamnat la moarte, ci 
numai la muncă silnică, pentru că în ultimul mo- 
ment a retras mărturisirea făcută despre săvârși- 
rea crimei; or, după legea în vigoare atunci, oricari 
ar fi fost dovezile, dacă însuşi criminalul tăgăduia 
crima, nu i se putea aplica pedeapsa capitală, 

Pentru cei cari doresc să introducă astăzi, în Ro- 
mânia, pedeapsa cu moarte — că numai atâta ne 
mai trebuie ca să fim pe deplin fericiţi — va fi, 
poate, oare-cum instructiv faptul că până şi autorii 
unei legi atât de barbare ca aceea de care vorbim 
mai sus, au stat, totuşi, la îndoială când a fost vorba 
să legifereze omorul. 

De vinovăția lui Hofrichter nu se mai îndoia ni- 
meni. Bineînţeles, înainte de proces i s'a pus la dis- 
poziţie obişnuitul revolver, ca să se împuște sin- 
gur, dacă asa ceva i-ar face plăcere. Omul care hotă- 
rise jertfirea a zece vieţi, a fost mai putin risipitor 
cu viata lui proprie. I s'a îngăduit deci să trăiască 
— şi nu s'a făcut gaură în cer că, undeva, într'o în- 
chisoare întunecoasă, a continuat si mizerabilul 
acesta să mănânce o bucată de pâne. 

psihiatrică l-a deolarat pe Hofrichter respon- 
sabil, desi cu facultatile mintale slabite. 
Cititorii îşi închipue desigur că am asistat 
la proces şi că voi da aci un rezumat al des- 
baterilor, ca să îndrept gresala făcută de a 
nu-l da telegrafic. Nici pomeneală de aşa 
ceva. Vreau să le spun de ce n'am asistat şi 
vor vedea că ipso facto, le voi da ştiri foarte 
senzaţionale. Căci nu poate exista ceva mai 
senzațional decât felul cum se judecă proce- 
sele militare în Austro-Ungaria. E o procedură 
unică în toată lumea. Ferrer, care a fost şi el 
judecat de un consiliu de räzboiu, s’ar putea 
lăuda că a avut parte de o justiţie ideală. 


* 
. * 


In Austro-Ungaria procesele militare sunt 
secrete. Faptul e destul de grav. Dar ceiace 
uimeste cu deosebire este că din sala de se- 
dintä nu este exclus numai publicul — ci si 
acuzatul. Iata deci, din capul locului, un pro- 
cedeu cu totul fenomenal. Se știe că nodul 
afacerii Dreyfus a fost celebrul borderou care 
a fost arătat consiliului în camera de delibe- 
rare, fără ca Dreyfus si avocatul său Demange 
să bänuiascä ceva. Ceiace însă în Franţa a fost 
o ilegalitate şi a constituit un caz în adevăr 
izolat, în Austro-Ungaria este legal, este însăşi 
baza justiţiei militare. 

Aci acuzatul e introdus numai în ședința 
preliminară, unde e întrebat dacă recuză pe 
vre-unul din membrii consiliului. In cazul a- 
firmativ, consiliul decide cu majoritate de vo- 
turi dacă recuzarea trebue ţinută în seamă şi 

în acest caz cel recuzat e înlocuit. Apoi i se 
comunică acuzatului faptele ce sunt în sar- 
cina lui, i se pune întrebarea dacä-si menţine 
declaraţiile şi dacă mai are ceva de adăogat. 
Nu este vorba de vre-o pledoarie, ci numai 
dacă, în apărarea sa mai are de spus vre-un 
lucru pe care să nu-l fi spus la instrucţie, 

Odată formalitatea aceasta îndeplinită, acu- 
zatul e scos din sală, membrii consiliului de- 
pun cuvenitul jurământ şi desbaterile încep. 
Vorba vine! Aceste „dezbateri” se reduc la un 
simplu monolog, căci singurul care vorbeşte 
este ofiterul-auditor, cum ar fi la noi comi- 
sarul regal. Din cele zise până acum cititorii 
au înţeles că nici vorbă nu poate fi de avocat. 
Auditorul este dator să fie şi acuzator şi apă- 
rător; el e dator să facă expunerea complectă 
a cazului, scoțând în relief cu aceiaşi impar- 
tialitate si ce este în sarcina acuzatului si ce 
este în descărcarea lui. De cât, cine să-l con- 
troleze? Nimeni! Fiecare membru al consiliu- 
lui are dreptul să ceară orice lămuriri; dar 
fiecare cerere de natura asta este supusă vo- 
tului consiliului și numai dacă majoritatea 
admite ca întrebarea să fie luată în conside- 
ratie, „auditorul” e dator să dea lămurirea ce- 
rută. Dacă însă majoritatea respinge întreba- 
rea, „auditorul” nu răspunde si judecătorul 
care a mărturisit că nu pricepe unele lucruri 
şi că deci e incapabil să-și facă o convingere, 
e dator, totuşi, să dea sentinţa. 

Şi felul cum se dă această sentinţă e foarte 
original. După ce „auditorul” şi-a ispravit 
monologul, judecătorii se retrag în camerele 

de deliberare. In camerele nu in camera, pen- 
trucă fiecare membru se retrage în altă ca- 
meră și se gândește la sentinţa pe care trebue 
s'o dea, dacă nu cumva are alte preocupări, 
sau dacă obosit de atâtea ,,dezbateri” nu pre- 
feră să tragă un somn. După timpul hotărît, 
membrii isi dau sentinţa, fiecare în parte, şi 
fără nici o motivare. Majoritatea decide. Ca 
să se ştie însă cum se formează această ma- 
joritate, trebue să spunem că președintele are 
două voturi, iar acuzatorul votează si el. Vo- 
tul fiecăruia rămâne secret; nici un judecător 
nu ştie cum a votat celalt. Proporția voturilor 
nu se trece în procesul verbal al dezbaterilor, 
nici în sentință, aşa că, de fapt, falsificarea 
votului e lucrul cel mai uşor. 

O pertractare mai secretă n’ar fi posibilă. 
Epilogul însă e comic: citirea sentinţei e... 
„publică”: nu că asistă cineva la această ul- 
timă formalitate. Totul se reduce la aceia că 
înainte de a se citi sentinţa se deschid toate 
uşile și toate ferestrele. Iarna sau vara, pe 
timp de viscol sau furtună, dacă este sau nu’ 
este tipenie de om prin apropiere, n'are a 
face: toate uşile şi toate ferestrele se deschid. 

Aceasta este procedura militară în Austro- 
Ungaria, așa se judecă acolo ofiţerii şi sol- 
datii, şi aşa e judecat Hofrichter. De ce îi tre- 
bue consiliului aproape o săptămână pentru 
un asemenea proces, e greu de priceput. 


* 
* + 


De când acest sistem de justiţie? Iţi vine a 
crede că e dinainte de facerea lumii. Dar nu: 

e numai de 150 de ani. Este însă din cale afară 
uimitor că în ziua de azi se mai găseşte o ţară 
care să-l suporte; şi este nespus de ciudat că 
în aşa condiţii mai sunt oameni care primesc 
să fie ofiţeri, expuși în orice moment să fie 
judecaţi în asemenea mod. Alta curiozitate 
este că deşi sub călcâiul acestei legi militare, 
Austro-Ungaria este una din ţările în care 
antimilitarismul s'a manifestat mai puţin, căci 
exceptând Boemia, unde s'au înregistrat ma- 
nifestatii antimilitariste cari, bineînţeles, au 
fost pedepsite, în restul monarhiei nu s'a po- 
menit asa ceva. 

Am promis cititorilor sä fiu senzational in 
corespondenţa asta, si cred că m'am ţinut de 
cuvânt. Mai dau acuma un ultim amănunt: 
actuala lege militară, în baza căreia a fost ju- 
decat Hofrichter, e desființată de vre-o zece 
ani şi înlocuită prin una mai modernă. Un 
merit însemnat în realizarea acestei reforme 
revine unui român bucovinean, profesorul 
Isopescul-Grecul. Decât, noua lege, — ale că- 
rei detalii nu le cunosc (pe atunci nu eram 
încă trimisul „Adeverului” la Viena), dar care, 
în tot cazul, a fost scutită de multe din 
aberatiile descrise mai sus — nu este încă 
sanctionatä. Sanctionarea ei se aşteaptă din 
zi în zi — de vre-6 zece ani. Aşa de sigură 
este sancţionarea, încât noua sală a con- 
siliului de război din Viena — unde au avut 
loc ,,desbaterile” procesului Hofrichter — 
este amenajată ca orice sală de tribunal: cu 
bănci pentru public, cu bară pentru avocaţi, 
cu lojă pentru presă. Dar sancţionarea nu 

vine, pentru ca... e vorba de Austro-Ungaria. 
Armata fiind comuna, orice lege care o pri- 
veste trebue votata de ambele parlamente. Jar 
oligarhia maghiarä nu admite nici o reformä 
în armată, pana când nu i se va da satisfacţie 
in chestia limbii de comandä, iar sferele supe- 
rioare nu vor sa dea o astfel de satisfactie. 
lată de ce, cu toate că există o lege nouă, 
funcţionează tot cea veche. Iar băncile din sala 
consiliului rămân pururea nouä-noufe. 

Anexa No. 15. 
(la pag. 350) 


O alegere partiala: 
moștenirea lui Lueger 


I 


Viena, 16 Octombrie 1910. — In luna asta 
ar fi fost sa avem mari serbäri cetatenesti: s’a 
implinit jumätate secol dela acordarea consti- 
tutiei. Este o epoca aceasta in viata unei täri, 
epocă destul de îndepărtată ca să dea colorit 
duios amintirilor, destul de apropiată ca să 
mai prindă in viaţă pe atâţia luptători din 
primul ceas. 

Si totuşi, serbările acestea, anunţate pretu- 
tindeni, nu s'au facut nicăeri. Nicăeri n'am 
văzut o serbare demnă de acest nume și demnă 
de evenimentul pe care-l invoca. Au fost nişte 
parodii, mai mult sau mai puţin bine însce- 
nate, ba chiar foarte puţin bine. De ce? Expli- 
catii vor fi ele multe, vor fi şi adânci, dar 
sunt câteva cari sar în ochi dela prima ve- 
dere. E adevărat, acum 50 de ani constituţia 
a fost dată prea târziu; dar si aniversarea ju- 
matatii de secol a venit prea de vreme. Po- 
porului austriac i-ar fi prins bine un accident 
ca al preotului din poveste, care socotind data 

Pastilor dupä boabele de mazäre, s’a pomenit 
ca preoteasa i-a pus prea multe in buzunar, si 
särbätoarea s’a tot amânat fara de oprire. 

Constituţia unei tari e menită să oglindeasca 
întreaga-i stare de lucruri. Şi ca s'o sărbăto- 
rească poporul, el trebue să fie mulţumit de 
ea. Dar cine e mulţumit în Austria? 

Tocmai luna asta a fost prilej de nemultu- 
mire generală. 

Parlamentul, expresie vie a Constituţiei, 
este închis fără a fi în vacanţă legitimă. Gu- 
vernul l-a închis cu forţa si pe timp nehotarit, 
pentrucă — lucru frecvent în Babelul austriac 
— limbile se încurcaseră teribil. De atunci 
urmează tratative, care merg de minune, merg 
atât de bine încât nu e nici un chip să se 
oprească. Trateazä nemţii cu cehii, tratează 
guvernul cu polonii, tratează creştinii sociali 
între dânşii, buletine pline de speranţe se 
publică în fiecare zi, dar deocamdată nu se 
vede nimic. lar în vremea asta, agitația po- 
porului creşte, pentrucă viaţa e scumpă. Car- 
nea scumpă a ajuns o obsesiune. 

Or, nu în aşa situaţii se poate face o săr- 
bătorire largă, generală, a tuturor claselor, aşa 
cum s’ar cuveni să fie: o sărbătoare de înfră- 
tire, la capătul unui trecut privit cu drag, în 
pragul unui viitor privit cu încredere. De 
aceia, de fapt, aniversarea n'a fost sărbătorită. 

Şi-mi aduc aminte că aceeas parte a avut-o 
la noi aniversarea jumătăţii de secol dela re- 
volutia din 48. Era la sfârşitul unui regim li- 
beral, care ostenise ţara şi se ostenise şi mai 
mult pe sine. Având în coaste disidenfa aure- 

lianistä si pe cea flevistä, iesit cu greu din 
criza religioasă — celebra afacere Ghenadie 
— şi zbătându-se amarnic în criza naţională 
— celebra ,,trädare” — guvernul liberal al 
d-lui D. A. Sturdza a făcut o paradă de po- 
runceală, la care ţara n'a putut fi atrasă. A 
rămas fără ecou serbarea, cum fără ecou au 
rămas şi protestările ce-a provocat. Bătrânul 
democrat dela Ploeşti, C. T. Grigorescu, invi- 
tat oficial, ca unul ce luase parte ca luptător 
activ la revoluţia comemorată, a răspuns d-lui 
Sturdza prin următoarea telegramă: 

„La o adunare de persoane făcută de guvern 
şi poliție prin fapte oribile petrecute asupra 
cetățenilor, eu nu pot să particip.” 

Negresit, stilul e comic, dar documentul ră- 
mâne, elocvent în melancolia lui. Atunci, am 
râs de bietul Grigorescu — „fachirul din strada 
Virtuţii”; — dar acum, asistând la serbările 
de aici, atât de fade, mi-am adus aminte de 
telegrama de mai sus, şi n'am mai râs. 

Mă grăbesc să adaug că aici, „adunările de 
persoane” n’au fost „făcute de guvern si poli- 
tie”, şi mai putin încă „prin fapte oribile pe- 
trecute asupra cetăţenilor”. Căci trebue să se 
ştie un lucru: în Austria, si mai cu seamă la 
centru, legile se aplică. Constituţia de aci este 
schiloadă, ea conţine un bizar amestec de au- 
tocratism si democraţie, dar ceeace este da- 
toare să facă — face. 


* * 


A mai fost însă, adică mai este şi acum, o 
împrejurare care adună toate pasiunile, ca sa 

le dezlänfuie aiurea de cât în särbätoriri de 
constitutii. Ne aflam in toiul unei aprige cam- 
panii electorale. Peste două zile vor fi două 
alegeri, ambele pentru ocuparea locurilor lui 
Lueger: în circumscripţia a doua — Leopold- 
stadt — e alegerea pentru Landtag, iar la Hie- 
tzing pentru Reichsrat, căci Lueger era ales 
şi în Camera ţării şi în a imperiului. Şi este o 
luptă straşnică pentru locul întâiu, una mai 
domoală pentru al doilea, deşi acesta din urmă 
e cel mai important. 

Motivul e acesta: dacă la Hietzing creştinii 
sociali sunt mai tari, aşa încât izbânda lor e 
sigură, în Leopoldstadt, cartierul vienez cel 
mai populat de evrei, si foarte populat de lu- 
crători, domnia antisemitilor e o curiozitate 
politică, un paradox. Aci Lueger reuşea nu 
pentru ideile lui ci... în contra lor. El a obfi- 
nut la ultimele alegeri mai multe voturi de 
cât numărul alegătorilor creştini din acest 
sector. Va să zică, lau votat şi unii evrei. Si 
dacă s'a putut aceasta, de sigur că a fost şi mai 
posibil ca să-l voteze multi creştini cari nu-i 
erau partizani, si au fost cucerifi nu de doc- 
trina lui Lueger, mai puţin încă de partidul, 
si numai de persoana lui. 

Este un amänunt despre care am vorbit de 
multe ori in corespondentele mele, si nu pot 
să nu-l relev şi de astă data. La noi in fara 
nu se prea înţelege situaţia de aici; si în ge- 
nere, dincolo de granita austriacä nimeni nu 
pricepe cele ce se petrec in monarchia habs- 
burgică; exceptez, fireşte, pe oamenii cari au 
studiat cu deosebită osteneală aceasta ches- 

tiune plină de ciudätenii. Iată, de pildă, ciu- 
dätenia pe care vreau so reaccentuez aci: 
reuşita lui Lueger in cartierul II — calea Vă- 
caresti si calea Dudesti a Vienii — a fost soco- 
tită ca o mare izbândă antisemită. Era natural 
şi logic să se creadă acest lucru. Dar n'a fost 
așa: reuşita lui Lueger cu voturi evreieşti, 
căci fără ele e statisticeste sigur că nu se 
putea alege, dovedește un succes personal şi 
nu un succes de partid. Asta e clar. Pe de altă 
parte e semnificativ însuşi faptul că Lueger a 
avut ideea să candideze în cartierul evreesc: 
el îşi dădea perfect seama de faptul că nu in- 
spira cine ştie ce oroare evreilor; şi tot așa de 
semnificativă e politefa cu care evreii i-au 
răspuns, votându-l: i-au dovedit astfel că nu 
se inselase în privinţa raporturilor sufletești 
dintre ei. Se joacă şi la Viena celebra comedie 
franţuzească: „Să ne pupăm, Folleville!” 

Ei, dar Lueger a murit. La numărătoare 
Leopoldstadtul trece încă drept al crestinilor- 
sociali. Va rămâne al lor? Vor fi alegătorii tot 
atât de darnici şi faţă de moştenitorii politici 
ai aceluia pe care ei au înţeles să-l cinstească 
personal? 

Adversarii creştinilor-sociali şi-au zis că este 
momentul oportun ca să scoată Leopold- 
stadtul din mâinile lor. Crestinii-sociali însă, 
tin tocmai să facă dovada că știu să păstreze 
moştenirea, şi lor le convine acum să arate 
că persoana lui Lueger înseamnă prea puţin 
faţă de ideea lui, ideea lor; ei sînt siliţi să pre- 
zinte chestia în felul acesta: este şi prima oca- 
zie ce li se oferă ca să dea o luptă în numele 

lui Lueger, dar fara el; nici nu se pot sustra- 
ge obligatiei de a lupta, chiar daca in sufletul 
lor ar prefera să stea acasă. Momentul este 
foarte grav. 

Cine va reuşi? Asta nu se poate prevedea. 
Putem şti cu siguranţă cine va cădea. Trei 
candidaţi merg la o cădere sigură: doi libe- 
rali (căci liberalii, zdrobiţi de zeci de ani, îşi 
mai plătesc şi luxul certurilor intestine, aşa că 
au doi candidaţi), apoi candidatul evreesc — 
căci în minunata fara a naționalităților este si 
un partid naţional evreu, care va cădea cu si- 
guranta în cartierul pe care îl consideră ca al 
său. Rămân în luptă: Preyer, creștin social şi 
Schuhmeier, social-democrat. Cu 5 candidaţi, 
balotajul e aproape sigur — deși Lueger s'a 
ales dela primul scrutin. Când veţi citi aceste 
rânduri veţi fi şi aflat din telegrame dacă 
este sau nu balotaj. Dacă este, atunci probabil 
că la urma urmii reuseste Schuhmeier, socia- 
listul, pentru că e probabil ca la alegerea de 
balotaj el să fie votat de liberali şi de dizi- 
denta creştin-socială din jurul lui Vergani. 
Cât despre naționaliștii evrei, aceştia mai de 
grabă vor vota pe antisemiti. 


* 
+ + 


Că această luptă electorală a contribuit şi 
ea la nesărbătorirea aniversării, dovada am 
avut-o astă seară: se organizase, în marea sală 
„Svoboda”, serbarea socialiștilor pentru ani- 
versarea constituţiei. Era şi o datorie, dar 
pentru socialişti era şi o cochetărie politică să 
se arate mai constitutionalisti de cât alţii. In 


508 


www.dacoromanica.ro 


ultimul moment însă, se iveste o piedică: ad- 
versarii răspândiseră nişte foi volante prin 
cari atacau fără frâu pe candidatul socialist. 
Evident, răspunsul nu se putea amâna pe... 
după alegeri. Nu se încăpea nici o şovăire: 
trebuia reacţionat în grabă. Şi aşa, serbarea 
a fost prefăcută în întrunire: sau ţinut dis- 
cursuri în cari s'a vorbit numai de alegere; de 
constituţie nu sa pomenit nici un cuvânt. 


il 


Viena, 21 Octombrie 1910. — ,,Hoch 
Schuhmeier!” — acesta e strigätul care a ra- 
sunat in mii de glasuri, in momentul cand, ne- 
răbdător să aflu rezultatul, sosesc în centrul 
cartierului al doilea. Va să zică, Schuhmeier 
a fost ales. Și mulțimea, în convoiu imens, ma- 
nifestează pe stradă, străbătând tot cartierul 
în cântece şi strigăte. Ferestrele sînt deschise. 
şi din toate etagiile, dar mai ales din cele mai 
înalte, se coboară salutări, la cari manifestan- 
ţii răspund cu ovatii. Se fac ovatii si tramva- 
ielor, pentru că si din tramvaie vin salutari. 
Majoritatea convoiului o formează lucrătorii, 
în hainele lor de atelier, căci au alergat di- 
rect dela muncă, Și în toată mulţimea nu reu- 
şesc să surprind decât un singur „cetăţean tur- 
mentat”, care cu vocea rägusitä se sileşte să 
strige: jos scumpetea! Evident, pentru el car- 
nea e prea scumpă, de vreme ce a fost silit să 
se tie numai cu băutura. 

Dar dacă în lupta electorală de aci beţia n'a 
avut nici un rol, să nu se creadă că alegerea 

a urmat in liniste. A fost o luptä aproape la 
fel cu cele dela noi: gälägie, incäeräri, recla- 
maţii, alegători falsi, etc., o atmosferă de pa- 
timi şi nervi, cum rar s'a pomenit, stăpânită 
însă de poliţie, concentrată în număr extraor- 
dinar de mare. Dar ea n'a intervenit decât 
după cererea uneia din părţi sau a celeilalte 
şi n'a provocat nici un protest cu privire la 
felul de-a interveni. 

De altfel, poliţia şi-a făcut datoria si la ma- 
nifestatie, mergând în pas cu ea; dar fiindcă 
acum nu-i mai cerea nimeni să se amestece, 
iar manifestantii n'au săvârșit nici un abuz, de 
astă dată ea nu sa amestecat deloc. 


* 
* * 


In corespondenţa trecută, încă înainte de 
primul scrutin, am arătat cum se anunţă si- 
tuatia; ea sa şi prezentat în trăsături gene- 
rale, așa cum o anuntasem. 

Din peste 24.000 de voturi exprimate, au 
obținut la primul scrutin: 


Preyer, creştin-social 10.832 
Schuhmeier, social-dem. 8.471 
Mittler, german-progr. 1.962 
Schwarz-Hiller, lib.-social 1.840 
Brunner, evreu national 466 
Ruzicka, ceh 417 
Fischer, german-national 361 


Va să zică au fost şapte candidaţi, pe când, 
în momentul când am scris corespondenţa tre- 
cută nu se așteptau decât 5, cel mult 6. Dar 

putem. zice că au fost opt candidaţi, dintre 
cari unul anonim, de oarece sau găsit si 980 
buletine albe, ale dizidentilor creştini sociali. 

După proclamarea balotagiului situaţia a 
-devenit foarte turbure şi de aceea lupta a că- 
pătat caracterul extrem de agitat la care fă- 
ceam aluzie mai sus. In adevăr, după cum o 
şi prevăzusem, rămâneau faţă în faţă Preyer 
şi Schuhmeier. Dacă era evident că germanul 
progresist și liberalul social vor trece de par- 
tea lui Schuhmeier şi că germanul naţional 
va trece de partea lui Preyer, nu se ştia însă 
ce vor face evreul naţional și cehul, în ce mă- 
sură dizidenfa creştin socială va vota pe 
Preyer şi ce va face rezerva electorală, căci 
cartierul mai număra alegători cari nu se pre- 
zentaseră la primul scrutin. 

In ultimele zile însă situaţia se clarificase. 
Se ştia că Schuhmeier stă bine. Aceasta se ve- 
dea si din atitudinea presei creştin sociale, 
care recurgea la mijloace extreme. Asa, 
»Reichspost” a publicat un articol de fond ne- 
iscälit, venit, zicea ea, din loc foarte inalt si in 
care soma pe evrei sä nu treaca de partea can- 
didatului socialist, cäci dacä o vor face, vor 
avea să suporte consecinţele. Pe de altă parte, 
printr'o foae volantă iscălită „Comitetul inde- 
pendent” și adresată în deosebi evreilor, se 
zicea că ei sînt datori să voteze pe Preyer, de 
oarece Schuhmeier sa pronunţat în favoarea 
revoluţionarilor din Spania si Portugalia, cari 
au săvârșit adevărate pogromuri — „și po- 
gromurile trebue să inspire oroare ori cărui 
om de bine, fie că ele se petrec în Spania, fie 

că se petrec in Rusia”. E în adevăr extrem de 
comic să vezi pe antisemiti cersind voturile 
evreilor, pe de o parte prin ameninţări „din 
loc foarte înalt” (adică din partea prinţului 
moștenitor), pe de alta prin lingusiri, ca ve- 
stejirea pogromurilor din Rusia. 

Bine înţeles, Schuhmeier a exploatat în fa- 
voarea sa această tactică puţin abilă. 

Și iată rezultatul alegerii de balotagiu: 


Voturi exprimate 24.977 
Voturi valabile 24.386 
Schuhmeier, soc.-dem. 12.761 
Preyer, crestin-social 11.625 
Buletine albe 491 
Voturi anulate 100 


Cele 491 de buletine albe trebue să fie date 
în parte de burghezia cehă şi în parte de 
alegătorii candidatului evreu. E de prisos să 
spun că atât lucrătorii cehi cât si lucrătorii 
evrei dela primul scrutin au votat pe Schuh- 
meier. Lucrul e interesant de reţinut mai ales 
în ce privește pe lucrătorii cehi, căci unele 
persoane cari nu pricep adevăratul caracter 
al neînțelegerilor: dintre socialiștii germani si 
cehi, isi făceau iluzia că aceştia din urmă vor 
vota pe cehul naţional Ruzicka. 

Al cui e triumful după balotajul de azi? 
Greu de spus. Partidul social-democrat n'a 
avut nici azi, ca voturi proprii, mai mult de- 
cât cele aproape 8500 dela primul scrutin, 
căci cu disciplina de cazarmă a socialiștilor 
nemți putem fi siguri că toţi alegătorii lor 
sau prezentat dela început. Dacă astăzi 

Schuhmeier l’a intrecut pe Preyer cu aproape 
1200 de voturi, el o datoreaza diferitelor gru- 
pari cari l’au preferat pe el, dupa ce au va- 
zut ca singure nu pot face nimic. 

Dar a cui e înfrângerea, asta e evident. Am 
arätat importanta simbolicä a locului pe ca- 
re-l pierd acuma crestinii sociali. Cucerirea 
cartierului al doilea de cätre Lueger a fost 
apogeul triumfurilor lui. El a çucerit Viena 
pas cu pas, ridicând mica burghezie si profe- 
siile libere, in potriva evreilor de o parte şi a 
social-democratilor de alta. Or, cartierul al 
doilea este locuit în majoritate de evrei și lu- 
crători; cucerirea lui, întâmplată în 1896 și 
păstrată până acum, a fost deci încoronarea 
tuturor succeselor. Şi la prima luptă ce se dă 
după moartea lui Lueger şi tocmai pentru în- 
locuirea lui în Landtag, moştenitorii pierd 
moştenirea din mână. Ca să evite aceasta, au 
luptat din răsputeri. 

Candidatura lui Preyer, ce-i drept, a fost 
foarte bine aleasă : acesta e un fost lucră- 
tor, care se bucură de simpatii personale între 
colegii lui de odinioară, iar pe de altă parte 
nu sa manifestat nici ca antisemit nici ca 
anti-ceh, asa că avea avantagiul de a fi iubit 
de unii și a nu fi dusmänit de ceilalți. 

Dar social-democratii şi-au ales şi mai bine 
candidatul: și Schuhmeicr e un fost lucră- 
tor, şi înzestrat cu un mare talent oratoric; 
stăpân pe o cultură serioasă pe care şi-a fă- 
cut-o singur, el contează între personalitățile 
de primul rang ale partidului, este unul din 
stâlpii lui în Reichsrat şi în consiliul comu- 

nal, si a fost omul care a dat loviturile cele 
mai simtite defunctului Lueger. 

In nici un caz nu se putea ca lucrătorii să-l 
prefere pe Preyer — iar evreii, ca atari, şi 
mai putin. 

Din felul cum s'a dus lupta electorală, voiu 
releva acum un singur lucru, destul de carac- 
teristic: femeile au luat o parte considerabilă. 
Și aceasta nu pe sub mână, ci fățiș. [pa toate 
întrunirile ele au participat în rând cu băr- 
batii, şi oratorii tuturor taberelor li s'au adre- 
sat direct, socotind amestecul lor ca foarte na- 
tural. 

Este interesant că lucrul se întâmplă într'o 
tara în care feminizmul, cel putin feminizmul 
politic aşa cum îl practică sufragetele, nu 
există. E poate mai bine asa. Se ştie că formis 
dabila mișcare împotriva scumpetei traiului a 
fost dezläntuitä mai cu seamă de femei. Acum 
se arată că ele intervin și în lupta politică, 
cu rezerva pe care le-o impune faptul că n'au 
dreptul de vot. 

La una din întrunirile acestei campanii, 
Viktor Adler, adresându-se femeilor, le-a cerut 
să lupte energic pentru triumful lui Schuhe 
meier. Adler, foarte serios, — cu un gest à la 
conu Mititä Sturdza, cu degetu-i magnetic sm 
fixând un grup de femei din faţa tribunei, a 
accentuat: 

w= Fiecare din voi, în cercul ei, să-şi facă 
datoria, dar liniștit si cuminte, fără gălăgie, 
fără tămbălău. 

Si femeile nu s'au supărat de loc, ele şi-au 
făcut datoria, liniştit şi cuminte; toate fe- 

meile, nu numai cele socialiste. Scandalul l’au 
facut barbafii, la balotajul de azi, — cäci la 
primul scrutin au fost si ei foarte linistiti. 

Jar după ce au participat la luptă, femeile 
acestea au luat parte si la sărbătoare; în ma- 
nifestatia de stradă, care a străbătut cartierul, 
glasurile lor se amestecau cu ale bărbaţilor: 

— Hoch Schuhmeier! Trăiască Franzl al 
nostru! 


D. A. STURDZA 

Anexa No. 16. 
(la pag. 354) 


Tragedia dela Drohobicz 


25 Iulie, 1911 


Desbaterea cea mai pasionantă în recenta 
sesiune a Camerei a provocat-o interpelarea 
despre tragedia din Drohobicz. Faptele se cu- 
nosc din corespondentele pe cari le-am trimes 
la timp: cu ocazia alegerilor generale pentru 
actuala legislatură, s'au desfăşurat în acea lo- 
calitate lupte foarte vehemente. între două 
tabere cam de-o potrivä de tari, singurele cari. 
se aflau faţă în faţă. Partidele mai mici, dacă 
sînt, n'au pus candidați. 

Deşi regiunea este uvrieră, totuși n’a pus 
candidaţi nici partidul social-democrat, care, 
probabil, nu s'a simţit încă destul de bine or- 
ganizat. Cei doi candidaţi, d-nii Lôwenstein și 
Balitzky, încăieraţi în această luptă, in mod 
fatal aveau să meargă până la ori-ce extre- 
mitate: era şi o chestiune de prestigiu, dar 
mai era si faptul că fiecare din ei îşi vedea 
şansa în ultimul efort pe care-l va putea face 
şi cu care va întrece eforturile celuilalt. Nici 
unul din ei n'avea să neglijeze vr'un mijloc 
de acţiune, ori-cât de exagerat. 

In ziua alegerii excitatia a luat proportii 
mari si multimea s’a adunat in fata localului 
de vot, ca sa ,,turbure” ordinea. 

Armata a tras, nimerind vre-o optzeci de 
insi, dintre cari 26 au murit. Intre victime 
se aflau femei, copii, sträini, iar intre acestia 
din urmä, un francez, Berthelot, care se 
nimerise acolo, pentrucä acela ii era dru- 
mul, dela o lectie la alta; omul dädea lectii 
de franceza. 

Ce lucruri teribile au facut acei alegätori, 
ca să provoace o reacțiune atât de sânge- 
roasă ? 

S'a constatat definitiv că monstruozitatea s'a 
produs după prânz, când lumea era perfect 
liniştită, după ce înainte de prânz fusese 
mai agitată şi insultase armata care „păzea 
ordinea”, S'a mai constatat că oarecari func- 
tionari polițienești avuseseră grija, cu cinci 
minute înainte de minutul tragic, să-şi de- 
părteze prietenii, sub cuvântul că armata va 
trage. Va să zică: crimă cu premeditare şi pân-. 
dire, cum numai la noi a fost posibilă în 1907 
(căci şi la noi s'a împușcat, pretutindeni, nu 
în timpul răscoalei, ci după). 

Aceasta este grozăvia care sa discutat pe 
larg, în urma interpelării socialiştilor şi a al- 
tor democrați. 

Nu voiu intra în amănuntele chestiei. Re- 
portajul propriu zis Pam făcut la timp, pe 
măsură ce ieșeau la iveală faptele. Astăzi, 
după desbaterile din parlament, ţin să arunc 
o privire asupra atmosferei în care sa putut 
petrece tragedia, pentrucă avem ceva de în- 

vatat dintrinsa: putem vedea şi prin ce ne 
asemänäm cu Austria, si prin ce ne deosebim 
de ea. 


+ 


Drohobicz este un orăşel cu vre-o 20.000 de 
locuitori. E capitala unui judeţ foarte indus- 
trial, unde este multă bogăţie în mâinile 
câtorva, şi o dezolantă mizerie care e partea 
celor multi. Şi aceasta să nu se ia ca un fel de 
a vorbi; este o realitate, pe cât de lugubră, pe 
atât de caracteristică. Fiindcă starea de lucruri 
din Drohobicz se poate lua ca o expresie a 
stării generale din Galiţia. 

Ca să intelegeti Galiţia, trebuie să citiți 
Neoiobăgia lui Gherea. E mare asemănare în- 
tre Galiţia şi România. Acolo ca și la noi gă- 
sim celebra ,nepotrivire dintre starea de 
drept şi starea de fapt”. Galiţia e o ţară semi- 
feodală, orientală. Acolo domnește burghezia 
parazitară, aceea care exploatează fără milă 
şi fără socoteală, neavând nici măcar instinc- 
tul intereselor ei permanente de clasă, cari 
impun oarecare măsură ; este beţia jafului fără 
rezervă şi fără întrerupere. In special la Dro- 
hobicz domnesc două partide, cari sunt în rea- 
litate două „dinastii”, două familii, cu mem- 
brii şi partizanii lor, cari și-au întins puterea 
în toate ramurile vieţii. Nu numai în politică 
trebuie să te asociezi uneia din cele două ta- 
bere; dar nu poţi să trăești nici ca negustor, 
nici ca profesor, nici ca avocat şi nici măcar ca 
rentier, dacă nu te înjugi la carul unuia din 
stăpâni pe care să-l sustii în potriva celuilalt 

si care în schimb sä te räspläteascä si el atunci 
cand e la putere. 

Aceasta e starea politico-socialä. Si acum sä 
ne amintim de ,,Neoiobagia” lui Gherea şi a- 
nume de capitolul despre Administratie, care 
constitue el singur o capo d’operä. Gherea 
arată că intro ţară neoiobagă, cum e Ro- 
mânia — și noi putem adăuga: sau Galiţia, — 
e imposibilă o administraţie în adevăr civili- 
zată. Ei bine, când vedem ce face administra- 
tia austriacă din Galiţia, ne convingem că 
Gherea are perfectă dreptate. Şi e vorba de-o 
administraţie ai cărei șefi nu sunt localnici, 
produs al periferiei imperiului și al culturii ci 
fatalmente inferioare, ci austriaci adevăraţi, 
aleşi dintre cei mai capabili funcţionari aus- 
triaci din centrele cele mai înaintate ale im- 
periului. 

Administraţia din Galiţia este întotdeauna 
la ordinele uneia din cele două „dinastii” şi 
face toate ilegalitätile, toate crimele porun- 
cite de acea dinastie care în momentul acela 
e la putere. Scurt! 

In cazul dela Drohobicz s'a întâmplat feno- 
menul acesta: dela începutul campaniei elec- 
torale, social-democratii — cari nu puneau 
candidat acolo, prin urmare n'aveau nici un 
interes egoist — au cerut guvernatorului țării 
să dea afară pe prefectul si politaiul local, cari 
vor merge până la crimă pentru a face să reu- 
şească protejatul „dinastiei” dela putere. 

N’au fost ascultați, pentrucă nici guvernato- 
rul nu se poate sustrage influienţei oligarhiei 
într'o tara neoiobagă. De altfel, practic vor- 

bind, nici n’avea ce să facă. In cazul cel mai 
bun, ar fi putut să treacă puterea în mâna ce- 
leilalte tabere; dar atunci rezultatul ar fi fost 
acelaş : alte victime de pe urma aceleeasi 
crime. 

Iată prin ce ne asemănăm cu Austria — cu 
acele parti din Austria cari au o întocmire so- 
cială asemănătoare cu a noastră. D. P. P. Carp 
care vrea să culeagă surcele acolo unde Franz 
Iosef a tăiat lemne, ar trebui să facă un voiaj 
de studii în Galiţia şi în Bucovina, pentru a-şi 
da seama ce fel de surcele va culege d-sa de 
pe urma reformei pur administrative pe care 
o proiectează. 

Dar iată şi prin ce ne deosebim de Austria: 
în Austria este votul universal, care tăriş-gră- 
piş funcţionează chiar şi în Galiţia. Şi iată că 
tragedia dela Drohobicz s'a discutat o săptă- 
mână în Cameră; ministrul de interne a recu- 
noscut faptele; funcţionarii abuzivi au şi fost 
pedepsiţi disciplinar, rămânând ca mai târziu 
să se pronunţe şi justiţia. Jar d. Loewenstein, 
candidatul... fericit — căci a fost ales — nici 
n'a mai ţinut să-şi guste fericirea: sub presiu- 
nea opiniei publice, el a renunțat la manda- 
tul cucerit, fără să mai aştepte validarea sau 
invalidarea. 

Inainte de a se introduce votul universal, 
au mai fost asemenea alegeri în Galiţia: ele 
au rămas îngropate odată cu victimele lor. 
Azi, nu se mai poate. A fost posibilă o trage- 
die, dar nu şi bătaia de joc. N'ar fi cu putință 
un răspuns cinic, ă la Rucăr: în specie, că 
„gloanţele nu se mai întorc”! 

DASZINSKI 


521 


www.dacoromanica.ro 


Dar la noi ? 

lată un caz absolut identic cu cel dela 
Drohobicz: cazul dela Slatina, descris cu a- 
tâta putere de d. Th. V. Ficşinescu. La Slatina 
țăranii au avut o singură vină: au vrut să 
aleagă pe d. Bogdan Piteşti, care, şi înainte 
de acel eveniment şi după el, a fost membru 
al partidului conservator. Ei bine, pentru a- 
ceasta au fost împuşcaţi oamenii, exact ca la 
Drohobicz; şi, afară de „Adevărul”, nimeni n'a 
protestat, în modul viguros necesar. Şi nimeni 
n'a fost pedepsit. Iar după Slatina a venit 
Râmnicul Sărat, şi după acesta — 1907. 

Şi acum nu veţi putea tăgădui deosebirea, 
după cum mai sus n'aţi putut tăgădui asemă- 
narea. 


Dar chestiunea mai are o lature asupra că- 
reea trebuie să insistăm cât de puţin: laturea 
religioasă şi ,,nationala”. De obiceiu, în Aus- 
tria, conflictele politice, sociale şi, în sfârşit, 
de orice natură, se complică şi cu elementul 
naţional sau cel puţin religios, care sporeşte 
patima şi, în aceeaşi măsură, îngreuiază ju- 
decata limpede. Aci nu e aşa. Nenorocirea s'a 
produs în cadrul uneia şi aceleeasi ,,nationali- 
tafi” sau religii, fără nici un amestec. 

Ca să caracterizez mai bine situaţia, trebuie 
să fac o paranteză. 

Cel mai mare orator din parlamentul aus- 
triac este deputatul Daszinski, şeful socialisti- 
lor poloni din Austria. E supranumit ,,Jauré- 

sul Poloniei”. E foarte curios chipul in care a 
ajuns la socialism. Din prima tinerete a intrat 
în lupta pentru cauza naţională polonă, și, ca 
elev de liceu, a fost dus în faţa tribunalelor, 
pentru o poezie naționalistă. Exclus din scoala, 
a trebuit să-şi părăsească oraşul natal, şi pă- 
rintii l-au trimis să-şi continuie învăţătura la 
liceul din Drohobicz. 

Ei bine, mizeria îngrozitoare in care trăia 
poporul de jos din această localitate, l-a im- 
presionat atât de profund, în cât această pri- 
veliste i-a revoluționat şi mintea si sufletul. 
Intr'o vreme în care nu era acolo o puternică 
mişcare socialistă care să-l capteze — în ju- 
detul acela ea nu există încă nici azi — numai 
spectacolul celei mai hidoase mizerii l-a făcut 
ca, păstrând același avânt sincer, să-și schim- 
be cu totul obiectivul, să părăsească lupta na- 
tionalä si să se arunce în lupta de clase. Mai 
târziu a venit reflectiunea, studiul, experien- 
ta. Dar până în ziua de astăzi, din discursurile 
înflăcărate şi sugestive ale lui Daszinski sc 
desprind adesea fapte, imagini, comparații din 
vremea aceea, când pentru prima oară a dat 
ochi cu viata de chin si de obidă a poporului 
muncitor. 

Veţi zice că rezumatul acesta biografic este 
impresionant fără să cuprindă un lucru în a- 
devăr deosebit. Observatia e justă, cât timp 
lipseşte un ultim amănunt: populaţia cople- 
şită de mizerie, care numai prin suferința ei 
l-a impresionat atât de profund pe Daszin- 
ski si i-a hotărît pentru totdeauna cärarea 
vieţii, era o populaţie exclusiv evreească. Așa 

e la Drohobicz: toti locuitorii sunt evrei. Si 
atunci, fireşte, si toţi eroii tragediei sînt evrei: 
şi cei doi candidaţi și „dinastiile” respective, 
împreună cu partizanii de o parte si de cea- 
laltă, plus mai toţi funcţionarii civili si mili- 
tari cari au jucat un rol. 

Candidatul susţinut de autorităţi e d. L6- 
wenstein; d. Natan de Léwenstein, căci de 
curând împăratul l’a înobilat. Candidatul opo- 
zant, d. Balitzky. Forţele lor în massa electo- 
rală, par a fi cam egale. In alegeri libere ar fi 
ieşit unul din doi, fireşte, pentru că nu se putea 
să iasă amândoi; dar şansele păreau egale. 
De-aici nevoia si mai cu seamă ispita de-a 
corija hazardul, ispită simțită de ambii can- 
didati. Au intrat deci în acţiune electorii am- 
belor tabere. Electorul d-lui Lôwenstein a fost 
domnul Feuerstein, care este ajutorul de pri- 
mar al localităţii, şi asta e ceva, dar tot o dată 
este şi președintele comunităţii israclite, ceea 
ce în specie înseamnă mult. Electorul d-lui 
Balitzky, d. Auerbach, îl acuza pe d. Feuer- 
stein că a falsificat nişte buletine. Or, d. Feuer- 
stein, abuzând de puterea pe care o avea ca 
ajutor de primar, a obţinut arestarea d-lui 
Auerbach. Va să zică: autorul buletinelor false 
a putut să opereze cu ele în toată voia, în fo- 
losul candidatului pe care-l susținea; pe când 
denuntätorul falsului n'a mai putut opera 
de loc şi candidatul său a rămas de izbeliste, 
orfan şi văduv de orice sprijin. 

Nu garantez că tot ce spun aici e purul ade- 
văr, în ce priveşte micile particularităţi de 
fapt. Eu n'am anchetat la faţa locului. Vorba 

N. LOWENSTEIN 


Desen de Sihulsky 

este că aşa s'a spus acolo, aşa a crezut multi- 
mea care s'a agitat, mulțimea în potriva că- 
reea s'au scos trupele şi asupra căreea trupele 
au tras. De altfel, d. Lowenstein a fost ales — 
şi, în asemenea cazuri triumful vorbește în po- 
triva triumfätorului. Este însă absolut indife- 
rent dacă în privinţa cutărui amănunt are mai 
multă dreptate unul, iar în privinţa altuia, 
celălalt. E cazul să judecăm chestiunea in 
bloc, si putem, cu conștiința liniştită, să acu- 
zăm de o potrivă ambele parti. 

Dar Lôwenstein şi Balitzky sînt evrei, 
Feuerstein şi Auerbach sînt evrei, membrii 
parchetului, ai poliţiei şi ai autorităţilor mi- 
litare cari au avut amestec în această chesti- 
une sînt în cea mai mare parte evrei, iar cei 
ucişi şi răniţi, pe cât se pare sînt toţi evrei, 
afară de bietul Berthelot, francezul care a fost 
acolo în mod întâmplător. 

N’asi vrea să fiu înţeles greşit. Când prezint 
situaţia ca excepțională, pentru că toată fră- 
mântarea şi toată nebunia sa petrecut între 
oameni de acelaşi neam, asta nu înseamnă că 
eu văd excepţia. Pentru mine cazul e foarte 
firesc şi foarte simplu: Drohobiczul e reşe- 
dinta unei circumscripţii locuite aproape 
excluziv de evrei. Sint evrei şi patronii si 
lucrătorii şi politicianii mari şi politicianii 
mici. Sîntem doar în Galiţia, o provincie renu- 
mită prin această particularitate a marelui nu- 
măr de evrei. Si când în această fara evreii au 
toate drepturile economice şi politice, e fi- 
resc ca ei să-şi aibă reprezentanţii în toate 
partidele şi curentele politice, cum şi-i au, de 

asemenea, in toate clasele si in toate pätu- 
rile economice si sociale, ca şi in toate fe- 
lurile si in toate gradele de birocratie. O orga- 
nizatie socială dată, creează anumite funcţii 
bune sau rele, frumoase sau urite, utile sau 
inutile. Acele funcţii le împlinesc clasele, cate- 
goriile sau indivizii cari sînt acolo, indiferent 
de rasa, de natia sau de religia lor. Societatea, 
în desfăşurarea rosturilor ei istorice, fatale, 
nu se împiedică de aceste detalii. 

La noi multi au încă superstitia de a crede 
în unitatea si solidaritatea ,,natiunii” evre- 
iesti, cum se credea pe vremuri când exista 
categoria oficială: „breasla evreilor”, deşi fai- 
moasa solidaritate nu exista-nici atunci. Când 
spunem, la noi, că evreii fiind şi ei oameni ca 
toți oamenii, sînt supuși acelorași influenţe si 
nevoi sociale ca toată lumea, economistul A. C. 
Cuza deschide nişte ochi cât roata carului şi 
se miră cumplit ! 

Ei bine, poftească la câti-va paşi de noi, 
acolo unde populaţia evreească e puţin mai 
compactă, şi — implicit — socialmente mai 
complexă. Poftească d. Cuza la Drohobicz sau 
prin localităţi similare; dar să nu închidă 
ochii, — să-i tie deschişi! 

Ceea ce s'a întâmplat la Slatina, unde toți 
eroii tragediei erau creştini, sa întâmplat 
întocmai la Drohobicz, cu toţi eroii mozaici. 
Condiţiile economico-sociale identice creează 
situaţii identice. Același lucru ar fi fost dacă 
populaţia era mixtă din punctul de ve- 
dere religios sau national: determinant în: 
cauză este factorul economico-social. 

Din moment ce sa relevat laturea religioasă 
şi naţională — lucru inevitabil in Austria, 
unde toate se cern mai ales prin această sită 
— a ieşit la iveală şi o lature... amuzantă: e 
vorba de situaţia penibilă în care sau pome- 
nit crestinii-sociali, pan-germanii si alte gru- 
päri antisemite din parlamentul austriac. An- 
tisemitii nu pot spune: „sîntem antisemiti pen- 
trucă nu ne plac ochii evreilor”. Ei spun deci: 
„sîntem antisemifi, pentru că evreii înşeală, 
exploatează si asupresc pe creştini”. De câte 
ori antisemitii dau de un exploatat creștin care 
se plânge în potriva unui exploatator evreu, 
situaţia lor e strălucită. In zadar li se răspunde 
că exploatarea e chestie de clasă si nu de na- 
fie. Iată însă cazul dela Drohobicz unde, în- 
tâmplător, lucrurile s'au petrecut — cu o fe- 
rocitate care nu lasă nimic de dorit — în ca- 
drul uneia şi aceleeasi „naţii”, în cadrul uneia 
si aceleeaşi „religii”. Mai mult: întâmplător, 
în acea localitate acțiunea de organizare so- 
cialistă nefiind ajunsă la suficientă desvoltare, 
socialiștii n’au pus candidat, aşa că n’au exis- 
tat acolo nici măcar atâtäri „subversive” si 
excitări la „ura de clasă”. Si cu toate acestea, 
lucrurile sau petrecut exact ca în localităţile 
cu amestec de natii si religii, cu complex de 
ideologii contrare, de curente între-duşmănite 
şi de agitatii „subversive”. 

In parlament, socialiștii folosindu-se de im- 
prejurarea că, nefiind direct amestecați pu- 
teau vorbi perfect obiectiv în această chesti- 
une, Sau amuzat să puie in încurcătură pe 
crestinii-sociali si pe ceilalţi antisemiti: aces- 

tora cazul dela Drohobicz le ruineazä intreg 
esafodajul politico-social. Evident, acest esa- 
fodaj nu este valabil de cat pentru naivi. A 
spus-o doara — nu Bebel, cum se crede, ci de- 
mocratul austriac Kronawetter, că antisemi- 
tismul e socialismul... naivilor, ca să zicem așa. 
Or, cazul dela Drohobicz a deschis ochii 
până si unora dintre multii, excesiv de multii 
naivi. Din acest punct de vedere aş fi parcă 
ispitit să spun că nenorocirea dela Dro- 
hobicz e un fenomen util şi bine-venit: de vre- 
me ce în alcătuirea noastră socială şi politi- 
că asemenea „cazuri” trebuie să se întâmple, 
— cel puţin să se întâmple acolo unde pot pre- 
zinta tipul clar, clasic, scutit de elemente ză- 
păcitoare cari strică tot înţelesul. Cel puţin la 
Drohobicz învăţăm ceva ! | 


GHEREA 

Anexa No. 17. 
(la pag. 358) 


O dramă politică”) 


E vorba de procesul lui Hermann Bielohla- 
wek, unul din aghiotantii favoriţi ai lui Lue- 
ger, celebrul primar al Vienei. Trebuie sä vä 
descriu miraculoasa inalfare a omului, ca să-i 
puteţi aprecia cumplita prăbușire. 

Luat sub protecţia lui Lueger, Bielohlawek, 
simplu funcţionar comercial, a putut ajunge 
la o înaltă situaţie politică. Deputat în Reichs- 
rat şi în Landtag, consilier comunal, membru 
— cum ar fi zis Caragiale — în tot felul de 
comitete si comitii, Bielohlawek.a desvoltat 
pretutindeni multă energie, o deosebită in- 
drăzneală şi o vie activitate, aducând mari 
servicii şefului şi partidului. De o incultură 
suverană, el a ştiut însă, prin anumite însuşiri, 
mai pozitive, poate, decât cultura ştiinţifică 
şi literară, să se ridice si să se mentie. 

Intro ședință a Reichsratului, un deputat 
pomenind în discursul său despre Tolstoi, 
Bielohlawek l-a întrerupt: — „Ah, lasă-mă 


*) Din „Libertatea presei” de Const. Graur. Edi- 
tura „Adevărul”, 

în pace cu tâmpitul ăla bătrân!” *) Cu aceasta 
îndrăzneală, pe care nimeni şi nimic nu pu- 
tea s'o modereze, vorbea el de toţi si de toate. 
Intr'o desbatere parlamentară, un adversar 
al lui cita un pasagiu dintr'o carte. Bielohla- 
wek l’a întrerupt: — „Nu-mi vorbiti de cărţi! 
Cărţile le copiază evreii, unul după altul!” 

Cu toată incultura lui, pe care aceste apos- 
trofe o trădează în deajuns, Bielohlawek a ju- 
cat, cum spuneam, un rol de mâna întâia, şi 
l-a jucat timp de peste două decenii, fără ca 
nimeni şi nimic să-i poată zgudui situaţia, 
ceeace dovedește, negreşit, că avea şi merite 
reale. 

Si, deodată, după moartea lui Lueger, ce ca- 
tastrofă ! Un ziar obscur, din nu ştiu ce mahala 
a Vienei, porneşte o violentă campanie împo- 
triva lui Bielohlawek, pe care-l acuză de tot 
felul de afaceri făcute graţie influentii de ca- 
re dispunea. Ziarul fiind absolut necunoscut, 
neavând — notati bine!! — nici un cititor în 
lumea politică, literară şi ziaristică, chestiu- 
nea, deşi publicată, rămânea de fapt inedită, 
De cât, autorului campaniei, care-și propusese 
să-l discrediteze pe Bielohlawek, îi trebuia un 


*) E lesne de înţeles ce furtună dar şi ce ilaritate 
a stârnit această vorbă, care în Franţa ar fi dat de 
lucru şi şansonierilor. Dar Bielohlawek a rămas im- 
perturbabil. Ceva mai mult: curând după aceea, mu: 
rind Tolstoi, Bielohlawek a. scris un necrolog în 
„Oesterreichische Volkspresse”, — căci omul se în- 
deletnicea şi cu scrisul — necrolog în care a spus: 

»Pretentia presei liberale de-a cinsti memoria lui 
Tolstoi este cea mai neauzită batjocură pe care şi-a 
permis-o vre-o dată acea presă. Dacă eu am spus o 
dată că Tolstoi e un bătrân tâmpit, am uitai să adaug 
că este si cel mai mare sarlatan al timpului de faţă”. 

singur cititor ca să-şi ajungă scopul, si pe a- 
cela şi-l putea face cu sila, trimitându-i ziarul 
sub bandă, cu articolul respectiv încadrat în 
roșu sau albastru. Şi acel cititor era... însuşi 
Bielohlawek! 

In adevăr, în Austria nu era admisibil ca 
un om politic, sau un funcţionar, atacat de o 
gazetă, fie cu acuzaţii precise, fie cu simple 
epitete cari sub-inteleg o acuzaţie, să nu re- 
leveze atacul, El era dator s'o facă în aceeași 
zi; altfel, funcţionarul era chemat îndată la 
răspundere de mai marii lui, iar omul public 
dispărea, ca prin farmec, din viaţa publică. 

Bielohlawek l-a urmărit deci pe acuzatorul 
său, care, neputându-şi dovedi acuzatiunile, a 
plătit cu închisoarea. Satisfactie deplină, veţi 
zice. Nu; a fost cea mai lamentabilă victorie, 
sub greutatea căreia învinsul a suferit şi el, 
dar învingătorul s'a prăbușit groaznic. 

Ce proces a fost acela! Dacă nu cunoasteti 
Austria, nu v'o puteţi închipui. Zile întregi re- 
clamantul a avut să răspundă la întrebările 
cele mai indiscrete ale magistraţilor, ca şi ale 
avocaţilor. 

Jată întrebări: Ce avere aveai când ai ocu- 
pat cutare demnitate? Dovedeşte că aveai a- 
tat! Iar azi ce avere ai? Dovedeste că ai nu- 
mai atât! Cât primeşti ca lefuri, diurne si din 
alte surse cunoscute și avuabile? Si cât chel- 
tueşti? Ia să facem socoteala, ca să vedem: e 
adevărat că cheltuești numai atâta? 

A fost o adevărată urgie de expertize şi con- 
tabilitäti. Cele mai mici cheltueli privind via- 
ta intimă a reclamantului şi a familiei lui, în 

decurs de două decenii, au fost trecute pe di- 
naintea tribunalului si a opiniei publice; totul 
a fost cercetat, cântărit şi controversat. Nici- 
odată un patron, cât de îndrăcit, nu-și contro- 
lează în felul acesta funcţionarii. 

Şi s'au perindat sute de martori: rude, a- 
mici, vecini, negustori, servitori, birjari, chel- 
neri, dame de consumatie, etc., spre a stabili 
dacă Bielohlawek n'a cheltuit cumva mai 
mult, în cursul anilor, decât îi puteau permite 
veniturile lui legitime. 

A fost o grozävie! S'au petrecut scene de o 
cruzime fără seaman. De pildă, s'a dovedit cu 
martori că Bielohlawek a făcut numeroase pe- 
treceri, foarte scumpe, mai 'presus de puterile 
lui băneşti mărturisite, în localuri de noapte. 
Intrebare firească: 

— De unde ai avut bani? 

Şi „reclamantul”, transformat în cel mai ne- 
norocit acuzat, a trebuit să spună că nu plătea 
el, ci tovarășii de petreceri. Aceştia au ronfir- 
mat, sub prestare de jurământ, Şi atunci, altă 
întrebare, tot atât de firească: 

— Cum se poate ca d-ta, deputat în Reichs- 
rat, deputat în Landtag, consilier comunal, 
membru in consiliul dirigent al partidului 
d-tale, preşedinte în comisiunea cutare, vice- 
. preşedinte în cutare comitet, etc... etc... (urma 
lista complectă), cum se poate ca d-ta, în mod 
sistematic, să petreci pe socoteala altora, ca 
simplă damă de consumatie, dintre acelea cari 
au fost citate ca martore aici și cari confirmă 
și ele că nu plăteai d-ta, cum nu plăteau nici 
ele ? 

Aceste desbateri au durat vre-o săptămână, 
iar ziarele publicau zilnic darea de seamă 
stenografică, pe care publicul o citea cu lăco- 
mie. A fost unul din cele mai enorme scanda- 
luri politice ale Austriei dinaintea războiului. 
Bielohlawek a esit învingător în senzul că acu- 
zatorul sau, neputându-și dovedi toate asertiu- 
nile, a primit pecetea de calomniator şi a fost 
condamnat la vre-o două luni închisoare. Dar 
cu bietul învingător s'a întâmplat ca şi cu bol- 
navul despre care s'a putut telegrafia: „opera- 
tia reuşită, pacientul mort”. 

Convingerea formată în public, a fost că în- 
vinuirile erau întemeiate. Din ziua în care 
procesul s'a încheiat, Bielohlawek a fost mort 
politicește. Putin după aceea a murit si fizi- 
ceşte. Nu știu dacă moartea-i fizică trebuie 
pusă în legătură cu cea politică şi morală. Dar 
lucrul se poate presupune. 

POST SCRIPTUM 


Actiunea d-lui Al. Vaida-Voevod 


Lucrarea de faţă era terminată, corectu- 
rile si paginatia făcute, când valurile po- 
litice ne-au adus o penibilă surpriză: d. Alexan- 
dru Vaida-Voevod a pornit agitatia pentru nu- 
merus Clausus, numerus valachicus, sau cum îi 
mai zice, lucru in gravä contrazicere cu ideile 
si cu acțiunea sa de odinioară. 

Când iti räscolesti amintirile din Austro- 
Ungaria ante-belică, te întâlneşti la fiecare 
pas cu d. Al. Vaida-Voevod, pe atunci aprigul 
luptător de peste munți: constati rolul consi- 
derabil pe care l-a avut, tocmai prin ideile 
îrumoase pe cari le-a propagat. 

Cum a fost posibilă acea subită schimbare 
sufletească, şi intelectuală, graţie căreea d. Vai- 
da se înfățișează astăzi ca port-cuvantul unei 
acţiuni sovine — si încă de-un sovinism à re- 
bours? Curios! Contele Stefan Tisza forţa oa- 
menii să înveţe ungurește; d. Vaida tinde să-i 
împiedice de-a învăţa românește. Unul vroia, 
maghiarizarea forțată, adică vroia dragostea 
cu sila; celălalt vrea să adâncească dihonia, 
pentru ca nu cumva timpul și împrejurările să 
aducă apropierea. 

Practic vorbind, d. Vaida nu poate ajunge 
la nici un rezultat, cum n'a putut nici Tisza. 

Din punctul de vedere economic, numerus 
clausus este o ,,solutie” care nu soluţionează. 
Alta e datoria oamenilor de guvern: să găsească 
mijlocul de a asigura pâinea tuturor cetäteni- 
lor țării, căci pâinea e dreptul tuturora, iar nu 

s’o ia dela unii cu drepturile inchircite, si s’o 
dea altora, inzestrati cu un plus de drepturi. 

Intr’o conferință ţinută la „Institutul social”, 
în Mai 1924, tratând despre „Problema minori- 
tăţilor”, d. Iuliu Maniu a fixat ca principiu in- 
violabil, că „trebue asigurate drepturile civile 
si politice pentru toţi cei ce apartin unor mi- 
norități de rasă, limbă ori religie”; iar printre 
acele drepturi, a ținut să precizeze d. Maniu, 
erau: „libertatea de a-și alege cariera ori pro- 
fesiunea, şi libertatea muncii”. Acest principiu, 
care atunci n'a fost contrazis de nimeni, exclu- 
de, firește, orice numerus clausus, căci el cere, 
simplu și «lar, libertatea pentru toţi, de a-şi 
alege cariera şi felul de muncă. 

E adevărat că în acel moment nu bântuia 
criza economică de astăzi. Dar călcarea prin- 
cipiului nu e chemată să înlăture criza, căci 
ea bântuie si mai cumplit în țări cari nici 
n'au minorităţi, prin urmare nici problemă mi- 
noritară. 

Or, dacă nu se găsesc mijloace de a inlătura 
criza, pe fiecare zi numărul celor lipsiți va fi 
tot mai mare; si, după ce vei fi scos din con- 
curenta pe minoritari — presupunând o clipă 
că lucrul ar fi posibil — cui vei mai aplica nu- 
merus clausus? Vei reîncepe selecţia, de astă 
dată, exclusiv printre cei pe cari îi consideri 
ca ai tăi, singurii ai tai ? Dar ce criteriu ai mai 
găsi atunci ca să fixezi cele două categorii: una 
cu bon de masă și cealaltă fără bon de masă? 
Un mare număr de flămânzi înseamnă o mare 
primejdie pentru trăinicia statului român, deci 
o mare primejdie pentru însuși poporul român, 
indiferent dacă flămânzii vor fi români de 
baştină, adică români născuţi, sau români 
numai de cetăţenie, adică români făcuţi, întâi 
prin moţiunea dela Alba-Iulia si pe urmă prin 
tratatele internationale. Căci, în paranteză, 
trebuie să amintim adevărata întindere şi ade- 
värata putere a proclamatiei dela Alba-Iulia. In 
conferinţa citată d. Maniu a spus: „Adunarea 
vățională din Alba-Iulia a acordat acele drep- 
turi nu numai pentru ținuturile de dincolo de 
Carpaţi, ci pentru întreaga ţară românească, 
cerând ca noua Constituţie a ţării românești 

să se facă pe baza principiilor cuprinse in a- 
ceste hotărâri; asemenea, stipulatiunile cu- 
prinse în tratatul adițional din 9 Decembrie 
1919, s'au stabilit și au valoare pentru întreaga 
țară românească”. 

Incât, din punctul de vedere economic, nu- 
merus clausus constituie în cazul cel mai bun 
o erezie teoretică, urmată, eventual, de o expe- 
rienta practică absolut şi inevitabil concluden- 
tă: ea ar dovedi, negreșit, profunda erezie. 

Dar din punctul de vedere politic erezia d-lui 
Vaida e si mai evidentă: prin firea lucrurilor 
numerus clausus ar putea constitui o cerere 
minoritară, și în nici un caz majoritară. Din 
momentul în care s'ar introduce proporţia, ea 
ar trebui aplicată în toate ramurile de viață 
ale statului — guvern, parlament, armată, jus- 
titie, școli, etc. Dar aceasta ar provoca o ne mai 
pomenită tensiune si o cumplită frământare. 
In primul loc ar transforma pe multi locuitori 
ai ţării în permanenţi mânuitori de cifre: cea 
mai neînsemnată acţiune administrativă, un 
aprod pus în slujbă, un geam cârpit la o scoa- 
14, ar pricinui meticuloase socoteli pentru con- 
trolarea proportiei, socoteli cari, automatic, 
ar degenera in polemici iritante: fiecare 
calculator ar ajunge la altă cifră procentuală, 


* 
D + 


Am väzut aceste lucruri in Austria, unde, pe 
chestia proportiei, natiunile se luptau pe deo- 
parte ele intre ele, iar pe de alta toate impo- 
triva natiunii dominante si a statului consti- 
tuit. Să zicem că Austria ultimelor decenii isi 
putea permite luxul : bolnavului fără leac, me- 
dicii îi permit orice aliment, fiindcă tot se a- 
propie sfârșitul. Dar România de azi, ţară la 
începutul vieţii, care dibue încă pentru a-și 
asigura viitorul, ce nevoe are ea, pe lângă atâ- 
tea mizerii, și de infinitele patimi pe cari nea- 
părat le-ar desläntui fenomenalul numerus 
clausus, dacă s'ar încerca practicarea lui? 

'Chestiunea e, însă, si mai gravă. Noi vorbim 
aci de numerus clausus așa cum îl revendicau 
în Austria, adică în cadrul instituţiilor de stat. 
La noi se cere perfecționarea „principiului”: 

aplicarea clausismului si in viata particulară, 
adicä absolut in toate ramurile vietii econo- 
mice, adicä, mai pe scurt: in toate ramurile 
vieţii. Nu ni se spune cum sar putea realiza, 
un asemenea lucru. Oricari ar fi însă modali- 
tatile tehnice adoptate, evident că la practica- 
rea, acestui numerus clausus ar participa, ine- 
vitabil,—obligator,—toti locuitorii țării. Toţi ar 
trebui să fie doctori în drept și doctori în ma- 
tematici, pentru ca, în orice transactie, oricât 
de măruntă, fiecare să poată stabili dacă par- 
tenerul său intră în categoria de majoritari 
sau în cea de minoritari si dacă intră în pro- 
portia impusă sau o depășește. 

Acum, să ne mai gândim și la faptul acesta, 
că, oricât de mari au fost plângerile din Austria 
de atunci, ultimele decenii dinaintea războiului 
au constituit o vreme de bună stare si belşug, 
o vreme de prosperitate economică: în definitiv 
tocmai acea mare desvoltare economică a pre- 
cipitat războiul, ca o nouă dovadă că omului i 
se uräste cu binele. 

La ce grad de exasperare sarajunge astăzi, 
la noi, şi ce forme sălbatice ar lua luptele! Căci 
nu s’ar mai petrece totul intr’o categorie so- 
cială mărginită. Si n'ar mai fi in joc o sim- 
plă ideologie, nici un simplu sentiment oare- 
care, nobil desigur, dar si cu atât mai inofensiv, 
cum e, de pildă, purul sentiment national. Ar fi 
în joc bucata de pâine a fie-cdruia, permanent 
pusă in risc pentru fiecare în parte, si pusă in 
risc nu de fortele economico-sociale cari sunt 
oarbe si abstracte, ci de un factor concret: 
stăpânirea! De dimineaţă până seara, stăpâni- 
rea ar sta cu creionul în mână si ar calcula 
intens: dela gura cui să abată fie-care bucăţică, 
si la gura cui s'o îndrepte! Dar si cetăţenii, 
fie-care în parte, ar sta și ei cu creionul în 
mână, ca să facă şi refacă tot aceleaşi socoteli: 
care cum să-i zmulgă celuilalt bucätica de pâi- 
ne si care cum să și-o păstreze cu ori-ce chip! 
Si curând creionul s'ar dovedi insuficient; ar 
veni la rând ciomagul. 

De când e lumea nu s'a mai văzut deslăn- 
tuitä atâta ferocitate câtă ne-ar fi dat să ve- 
dem necontenit si pretutindeni! S'a gândit 4, 

Vaida unde ar duce lozinca pe care si-a insu- 
sit-o — si totuși o mai păstrează? Ori, ne 
putem îngădui presupunerea, mai extraordina- 
ră decât toate, că nu sa gândit ?!... 


* 
Li Li 


Faptul în sine că d. Vaida-Voevod şi-a 
schimbat părerile, n'ar avea nimic deosebit, 
dacă ar fi vorba de păreri pur teoretice. Ciudă- 
tenia, în speţă, este că d. Vaida şi-a pără- 
sit ideile de altă dată după ce experiența 
a dovedit că erau juste, și şi-a Insusit ideile 
adversarilor de atunci, după ce tot experiența 
— aceeași experiență — a făcut dovada, im- 
plicit, că erau greşite. 

La, paginile 200 și 201 ale lucrării de faţă, ci- 
titorii găsesc principiile de altă dată ale d-lui 
Vaida-Voevod, impresionant proclamate chiar 
de d-sa, cu privire la felul in care trebuesc 
tratate minoritățile într'o ţară. In sprijinul 
acelor principii d. Vaida cita pe un Deak și pe 
un Wesselényi; iar despre acesta din urmă ne 
spunea că „era orb, dar totuși mintea lui lu- 
minată vedea mai clar decât șoviniștii vechi 
și moderni”. Wesselenyi cerea ,,linistirea si îm- 
păcarea diferitelor popoare” din Ungaria, pen- 


trucă — zicea orbul cu mintea luminată — 
numai „pacea şi înțelegerea” mai pot mântui 
tara. 


Ce s'a întâmplat de atunci? Oamenii din 
fruntea Ungariei nu l-au înțeles pe Deak, nu 
l-au înțeles pe Wesselenyi, nu l-au înţeles pe 
Vaida-Voevod, si nici pe Justh, pe Iaszi, pe 
Karolyi, cari spuneau aceleași lucruri. Si pre- 
zicerile tuturora, s'au realizat: Ungaria este 
astäzi asa cum o vedem. D. Vaida-Voevod are 
dovada că ideia d-sale de atunci a fost justa. 
In Ardeal națiunea ex-dominantă, care prin 
clasa, ei de sus era și naţiune asupritoare, a 
devenit minoritatea de azi; in mod firesc d. 
Vaida ar trebui s'o trateze astăzi așa cum știa, 
d-sa atunci că trebuesc tratate minoritățile. 
După cum a mărturisit de-atatea ori d. Vaida, 
tocmai aceasta era și înclinarea d-sale. Căci a 
mai avut multe ocazii să se pronunţe. Astfel, 

si d. Vaida a tinut o conferintä la Institutul 
Social, in 1924. D-sa a vorbit despre ,,Problema 
frontierelor”, subiect înrudit cu al d-lui Ma- 
niu. Spusele celor doi conferentiari se acopăr 
cu atâta exactitate, în cât este evident că nu 
se inrudesc numai subiectele, ci şi felul lor 
de a gândi. Cu acea ocazie, d. Vaida a spus 
că „Ungurii au făcut greșeli sinucigătoare”. Si 
atunci, în mod logic, a conchis precum că „din 
istoria debaclului maghiarilor putem trage cele 
mai folositoare învățături”. Iar în ce privește 
învățăturile, ne permitem să cităm din confe- 
rinta d-lui Vaida, aceste rânduri înțelepte : 


»..oldbirea minorităților nu este echivalentă 
cu întărirea elementului românesc. 

A mistui energiile statului în frământări 
perpetue interne dintre 1/4 ori 1/5 parte si 
restul cetățenilor, ar însemna deși nu primej- 
duirea frontierelor politice-geografice ale sta- 
tului, însă zguduirea granițelor sentimentu- 
lui şi siguranței de drept din constiinfele ce- 
tätenesti, prin frământări läuntrice. Si ce 
ne-ar folosi cea mai bund propaganda in strd- 
indtate dacd contra-propaganda ostild a unei 
parti însemnate a cetățenilor români s’ar bu- 
cura de credit moral, datoritä materialului de 
dovezi de care s’ar putea servi ? 

Precum am mai Spus, pentru ca sd se 
poată presta muncă productivă într'un stat şi 
pentru bunul lui renume în străinătate, el are 
lipsă de liniște și ordine internă, ceeace nu se 
poate obține de cât prin participarea activă, în 
cadrele libertăților cetățenești, a tuturor fiilor 
aceleiași patrii, la afacerile publice si la îndru- 
Fate vieții politice, culturale $i economice a 
ării. 

„Minoritățile nu le putem stârp?, iar dacă am 
putea si am face-o ar însemna să ne sfâșiem 
tara şi să distrugem valori folositoare binelui 
obsteske. 

„Rămâne deci să găsim căile si mijloacele 
spre a asigura patriei contribuția lor maximd la 
progresul si bună-starea obsteascd, si să le 
creăm printr'o politică de Stat — nu de partid 
— bine chibzuitd, posibilitatea de a deveni din 

cetäteni nemultumiti in sufletele lor, si sufle- 
teste buni și devotați patrioţi români”. 


Intre ce spunea d. Vaida odinioară şi ce 
spune astăzi e o distanță respectabilă, dacă ne 
putem îngădui adjectivul. Si deosebirea e tot 
atât de mare în forma pe care o întrebuințează, 
acum. D. Vaida recurge la o violenţă de limbaj 
care nu se potrivește nici cu vârsta nici cu si- 
tuatia d-sale. Dar nu e locul să insistăm asupra 
acestei inexplicabile slăbiciuni. 

Spiritul ironic și sarcastic al d-lui Vaida gă- 
sise pe vremuri o caracterizare tăioasă pentru 
anumite evoluţii: în pejus verbessern = a im- 
bunätäti in mai rău. Cum de n'a reuşit să se 
ferească el însuși de o asemenea evoluţie ? 


* 
Li . 


Chestiunea ridicatä si agitatä de d. Vaida 
este de esenţă pur austriacă. D-sa a mutat-o 
numai in timp si in spațiu: cu două decenii 
mai târziu si cu un numär de kilometri mai 
departe. 

In cuprinsul cărții nu ne-am ocupat de acea- 
stă chestiune, asa cum a fost manipulata în 
fmpärätia habsburgicä. Cum nu ne inchipuiam 
că ar putea reveni la ordinea zilei — aveam 
naivitatea de a nu crede în strigoi — am re- 
nuntat la ea, ca si la multe altele, pentru 
ca lucrarea să nu devie excesiv de voluminoasă. 
Intâmplător însă, tot o pomenim. De pildă, la 
pagina 408, într'un citat din contele Sternberg, 
unde se arată, oricât de sumar, una din con- 
secintele sistemului numerus clausus : ,,progre- 
sul cultural și economic devine imposibil”, 
constată Sternberg. Iar cât despre rostul, la 
noi, al unei asemenea reforme”, îl putem 
desluși din alt citat, de asemenea întâmplător 
— şi foarte laconic, — pe care cititorii îl gă- 
sesc la pagina 202: contele Karolyi afirmă a- 
colo că românii, având o remarcabilă putere 
de-a asimila, au înghiţit „insule si insulițe 
maghiare din Transilvania”. , 

Märturisirea este importantă numai prin a- 
ceea că o face un considerabil om politic ma- 
ghiar. Altminteri, nu spune nimic nou: faptul 

märturisit de el, a fost recunoscut din totdeau- 
na de fruntașii vieții românești. Ca să dam un 
singur exemplu, vom cita dintr’un discurs ro- 
stit la 30 Aprilie 1868 în Camera deputaţilor 
din București, de către Ion Brătianu-bătrânul, 
ministru de interne în cabinetul St. Golescu: 


«Națiunea română trăeşte în Transilvania 
de 900 de ani sub jugul străin, si de 200 sau 
300 de ani trăește in stare de iloti, Românul 
era strivit si ca religiune, si ca naționalitate si 
ca om; stăpânul lui luase toate măsurile ca 
să-l cotropească, să-l stingă. 

,…Toti românii au mers astfel cum au fost 
si înainte de invaziunea maghiarilor, si ceeace 
ne-a făcut să fim admirati si mai mult in Eu- 
ropa, este că un popor care sa născut în zilele 
de decadentd ale Romei, a putut, în timp de 17 
secole si jumătate, să înfrunte toate relele si 
năvălirile, astfel încât veacuri întregi nu ne-a 
văzut lumea, iar când am esit la lumină, am 
putut să ne arătăm mai tari decât la început. 
(Aplauze). 

,…Domnilor, duceti-vd in Austria şi veți ve- 
dea acolo că străinii sunt speriați de desvolta- 
rea românilor, căci unde întră fata de român 
sau flăcăul, familia aceea devine românească, 
și când vine un străin într'o familie românea- 
scă, el se face român. Prin urmare nu mă tem 
și nu mă'ngrijesc de viitorul naţiunii mele”. 


Această ideie despre puterea românilor 
de-a-și asimila pe străini, o exprimase și Du- 
mitru Brătianu, cu două decenii mai înainte, 
într'o scrisoare adresată lui Michelet: 

„Ca să cunoşti bine puterea lumii românești, 
ar trebui să vezi cum un om de neamul acesta, 
să vezi cum un singur român impune unei re- 
giuni întregi, portul, obiceiurile, limba”. 

Scrisoarea este din Octombrie 1850 *). Se-stie 
însă că forța de atracţie si de absorbire exer- 


*) Dumitru Brătianu, căutând să-l lămurească pe 
Michelet, desfäsurä, cum am zice azi, un film istoric, 
prins într'un poem de cald şi captivant lirism: d. N. 
Iorga compară această scriere cu „Cântarea Ro- 
mâniei”. Autorul înfăţişează în mijlocul unei mări 

DIM. BRATIANU 

citată de român asupra neamurilor cu cari ve- 
neau în contact se dovedește si din scrierile lui 
Dimitrie Cantemir, ba se dovedeşte si prin 1n- 
săşi persoana acestuia, 

Să ne întoarcem însă la discursul din 1868 al 
lui Ion Brătianu.El spune mai departe: 


,Maghiarii sunt o putere, au fost totdeauna 
cuceritori, au aspiratiuni pe cari nu le ascund... 
Eu nu m'am temut niciodată de dânșii... Dacă 
fraţii noștri de peste Carpaţi și încă i-au frânt, 
nu mi-e teamă de loc că maghiarii au să rea- 
Jizeze astăzi conchista lor”. 


Continuând, Ion Brătianu declară că nu se 
teme nici de evrei, foarte numeroși în Mol- 
dova, nici de maghiari și germani, foarte nu- 
merosi în Bucureşti. Nu se teme de nimeni. 
Si Ion Brătianu nu era nici läudäros, nu era 
nici omul care să braveze. Ministru al unei 
tari mici, departe încă de timpul in care avea, 
să-și cucerească independența, Brătianu păs- 
tra o atitudine de mândrie adevărată, adică 
de-o ireproşabilă demnitate: nu era de loc 
umil, dar nu era nici provocător. 

E interesant de notat și prilejul cu care Ion 
Brătianu a rostit aceste cuvinte atât de vigu- 
roase, pline de încredere și siguranță. 

Se propuseseră, din inițiativă parlamentară, 
măsuri excepţionale împotriva evreilor. Brä- 
tianu, pe temeiul considerentelor de mai sus, de- 
clară că nu va lua asemenea măsuri nici contra 
evreilor, nici contra altora. Ar fi şi de prisos. 
Trebue create condițiile economice în cari ro- 
mânii să, se desvolte până la gradul ce li se cu- 
vine. Dacă nu se creează asemenea, condiții, mă- 
surile ce sar lua nici n’ar duce la vre-un re- 
zultat. Lucrul s'a si dovedit în trecut: măsuri 
artificiale — simple dispoziţii legislative — 


viforoase, neamul românesc, stând drept, ca o stâncă 
vie, de care, în cursul veacurilor s'au sfărâmat, ca 
— valuri înfuriate — o sută de neamuri. (Vezi Al. 
Creizianu, „Din Archiva lui Dumitru Brătianu”, 
vol. I, 1933; N. Iorga, „Dumitru Brătianu si opera 
lui, o revelaţie politică şi literară”, 1934; N. Iorga, 
rata în străinătate de-a lungul timpurilor”, 

luate pentru a garanta boierilor neînstrăina- 
rea moșiilor, n'au servit la nimic. 
Iată cuvintele lui Ion Brătianu: 


„Așa e; (moșii noștri, strămoșii părinților 
noştri) au făcut legi în favoarea proprietății şi 
contra tuturor străinilor. Dar ce-au folosit prin 
aceasta biatii nostri strămoși? Ei singuri le-au 
călcat: mai toate proprietățile acelora cari au 
făcut legi pentru asigurarea proprietății fata 
de străini, au trecut în mâinile străinilor. Cu 
toate legile acelea categorice de a nu se putea 
vinde proprietatea străinilor, cu toată asigu- 
rarea ce se dă proprietății în sânul familiei, 
căci era dreptul de protimisis ca al zecelea 
neam să se poată scula și s'o ia înapoi de la 
străini”... 


Concluzia e aceasta: 


»… Prin urmare, încă odată, domnilor, zic că 
nu e aici nici chestiune religioasă, nici chesti- 
une de existență naţională, și vă rog să nu vă mai 
puneţi pe asemenea tărâm, căci și dacă unii din 
dv. puteţi, cu astfel de cuvinte, să ametifi pe 
alegători ca să vă aleagă deputați, dar dv. sin- 
guri vă creați o dificultate pe care o veţi plăti 
scump, fiindcă dati nişte idei rătăcite alegdto- 
rilor dv. si ideile rătăcite nu pot să fie folo- 
sitoare unei societăți”, 


Am socotit cu deosebire interesant și instruc- 
tiv să citez cuvintele lui Ion Brătianu, rostite 
într'o vreme atât de îndepărtată. Dar constatări 
de acest fel au făcut multi dintre oamenii 
mari ai ţării, de pe vremea aceea si de mai 
târziu, până în ajunul războiului mondial. Asa 
se prezinta realitatea lucrurilor. De atunci s'a 
schimbat oare situaţia in mai rău, in ne- 
sfârşit de rău? De ce și întru cât? Cine să 
creadă că românii, atât de tari în vremea Ro- 
mâniei micute, a räzletirii si a diferitelor sub- 
jugări simultane, şi-au pierdut puterea de re- 
gistentä—prin ce tragică minune?—asa că toc- 
mai acum, când formează națiunea majoritară 
și dominantă în România Mare, le trebue fai- 
moasele proptele din recuzita, räposatilor Tisza, 

Andrassy si Apponyi, proptele cari, de altmin- 
teri, sau si dovedit de un ,sprijin” pur si sim- 
plu dezastruos ? Dacä Ion C. Brätianu s’ar de- 
stepta in zilele noastre, în fata luptelor ,,natio- 
male” ce se duc astäzi, el ar avea dreptul sä 
exclame cu poetul : „Am semănat zmei, şi culeg 
purici !” 


D. Vaida-Voevod a pornit o campanie care 
nu poate duce la rezultatul dorit de d-sa; în 
schimb va provoca frământări profund regre- 
tabile, frământări dintre acelea pe cari omul 
de guvern e chemat să le evite si nu să le în- 
teteasca, 

Din acest punct de vedere credem cu atat 
mai mult că lucrarea noastră va fi de oa- 
re-care utilitate: prin exemplul concret pe 
care-l oferă, ea va contribui, poate, la o mai 
atentă cântărire a lucrurilor si deci la con- 
cluzii mai conforme cu principiile democratice; 
si asta înseamnă: cu interesul general. 

„ideile rătăcite nu pot să fie folositoare unei so- 
cietati”! 

ERATA 


La pagina 169, rândul 10, s'a facut o mică 
săritură de text. 

Cuvintelor: 

„Dar Iosif nu s'a putut mira de aceasta. El 
avea experiența lucrurilor”, 


trebuia să le urmeze; 
„căci văzuse destule sub domnia mamei sale, 
împărăteasa Maria Theresia”. 


* 
* * 


In unele articole vechi reproduse ati, am 
făcut, unde am socotit strict necesar, mici în- 
dreptări de stil. Deasemenea am suprimat a- 
cele pasagii cari azi nu mai prezintă interes, 
după cum am intercalat pasagii explicative a- 
colo unde altfel cititorul de azi n'ar mai fi 
găsit legătura și explicarea faptelor. 

